
1 A se vedea: 
https://br.pinterest.com/pin/5840674494877774|. 


Divanul sau poezia judecății? 


„Toți vom sta de faţă la Divanul lui Hristos”. 
Rom. 14, 10 — Biblia 1688. 


„De ce, atunci, se pune întrebarea, 
nu i-a învăţat 

Hristos pe Platon și pe Pitagora? 
Pentru că mintea lui Petru era 

cu mult mai filosofică 


decât minţile acelora”?. 


? Capitol revăzut, publicat mai întâi în cartea mea, Epilog la lumea 
veche, vol. I. 1, în ambele ediţii, din 2010 (p. 244-275) și 2014 (p. 324-367). 
Cf. https://www,.teologiepentruazi.ro/2010/05/14/epilog-la-lumea-veche-i- 
1/ şi https://www.teologiepentruazi.ro/2014/01/11/epilog-la-lumea-veche- 
i-l-editia-a-doua/. 

3 Sfântul loan Gura de Aur, Comentariul la Faptele Apostolilor, în Tra- 
duceri patristice, vol. 3, traduceri și comentarii de Pr. Dr. Dorin Octavian 
Picioruş şi Dr. Gianina Maria-Cristina Picioruș, Teologie pentru azi, Bucu- 
rești, 2011, p. 157. Cartea se poate downloada de aici: 

https://www,.teologiepentruazi.ro/2011/01/02/traduceri-patristice- 
vol-3/. 

Pentru cei care definesc tradiţia religioasă ortodoxă ca fiind platonică 
și neoplatonică, ar trebui revăzute, poate, invectivele pe care nu o dată 
Sfinţii Părinţi ai Bisericii le-au îndreptat împotriva lui Platon și a filosofilor 
antici. De obicei, se citează numai acele surse sau fragmente în care este 
lăudată inițiativa lor filosofică, mai presus de ideologia idolatră a epocii 
lor, dar se ignoră criticile dure la adresa acestora. Sfântul loan Gură de Aur 


are vorbe grele în ce-l priveşte pe Platon, pe care îl consideră, spre exem- 


Caracterul liric și poetic al Divanului şi, mai cu seamă, al 
Istoriei ieroglifice, nu mai reprezintă nicio noutate pentru con- 
știința critică românească. Mai înainte însă de a vorbi despre ca- 
racterul poetic al Divanului, este absolut necesar să facem o scurtă 
prezentare a cărţii, a ceea ce reprezintă ea în peisajul literaturii și 


al culturii române. 


Această introducere ni se pare esenţială, pentru a preciza 
ambianța cugetării cantemirene şi a nu lăsa exemplele de poeti- 
citate, pe care le vom selecta din text, să plutească asemenea unor 


insule de semnificaţie pe o mare de obscuritate. 


plu, mai prost decât o muscă, pentru că susținea metempsihoza — pe care și- 
o însușise, de altfel, direct sau indirect, din religiile orientale. 

+ Coperta Divanului este după exemplarul existent la Biblioteca 
Naţională a României. A se vedea: http://digitool.bibnat.ro:8881/R/. 


Titlul cărţii, Divanul sau gâlceava înțeleptului cu lumea sau 
giudețul sufletului cu trupul, trimite dintru început la două mari 


aspecte, tradiționale, ale Creștinismului: 


e conceptul eshatologic de Judecată, a cărei avanpremieră o 
reprezintă judecarea păcatelor și a patimilor lumii acesteia 
începând încă din veacul de acum, de către mintea omului 
înțelept, adică Sfânt; 

e rezistența opusă tentaţiei sau războiul cu gândurile, război 
duhovnicesc a cărui tactică este foarte greu de deprins, care 
cere multă asceză dureroasă, asceză expusă în foarte multe 
dintre cărțile patristice şi isihaste, de largă circulaţie în Ţara 


Românească și Moldova. 


Decriptarea noastră merge în sensul în care observăm că 
nimic din interiorul cărții nu ne va lăsa vreo clipă să suspectăm 
că ar putea fi vorba de un filosof în sensul modern al cuvântului, 
de un un gânditor neliniștit, dilematic, sfâşiat în conștiința sa. 
Aceeași remarcă o face şi Noica;, cu privire la Învățături şi Divan, 
cărţile formativ-filosofice compuse de mireni pentru mireni, ale 
epocii vechi româneşti. Prefaţa sau foaia introductivă precizează 
faptul că este o carte întocmită din Vechiul şi Noul Testament, fiind 
Antioh Cantemir domnitor al Moldovei și P.S. Sava Mitropolit al 


Sucevei şi Moldovei. 


5 În cartea: Constantin Noica, Pagini despre sufletul românesc, Ed. 


Humanitas, București, 1991. 


Autorul a reușit să-și tipărească lucrarea sa la lași în 1698, 
activitatea de imprimare fiind săvârșită de leromonahul Atana- 
sie şi de Monahul Dionisie. 

Divanul lui Dimitrie Cantemir ni se pare a fi o carte pare- 
netică, care face apologia virtuţilor ortodoxe capabile să-l 
conducă pe om la îndumnezeirea şi mântuirea sa, la fel ca şi 
Învățăturile lui Neagoe Basarab. Numai că opera aceasta a lui 
Cantemir a fost concepută sub o formă aparte, ca o parabolă sau 
o alegorie, fapt care nu este inedit pentru domnitorul cărturar, 
întrucât va apela la aceeași strategie — mai complex instru- 
mentată — și în cazul Istoriei ieroglifice (1705). 

Motivaţiile, în ambele cazuri, nu ţin numai de literaturitate. 

Istoria ieroglifică urmărea să camufleze oarecum identitatea 
personajelor istorice autentice, implicate în roman. 

În ceea ce privește Divanul, dedicat de Dimitrie Cantemir 
fratelui său, Antioh, cartea era una de povaţă, de învăţătură la 
adresa aceluia, concepută însă sub această formă alegorică, a 
unui dialog între înţelept și lume, pentru a evita umilirea lui An- 
tioh, fratele său mai mare și domnul Moldovei. 

Această formulă, totodată, îi oferea prilejul unei desfășurări 
intelectuale ofensive. 

Literatura română veche a îndrăgit pareneza și, într-un 
timp relativ scurt, a format o tradiție“. După Neagoe Basarab, 
care ne-a lăsat prima operă românească de acest gen și o 


capodoperă din punct de vedere literar, au compus pareneze 


6 A se vedea: Dan Horia Mazilu, Recitind literatura română veche, vol. 
II, Editura Universităţii din Bucureşti, 1998, p. 297-328. 


Matei al Mirelor, scriind în versuri greceşti Sfaturi către Alexandru 
Iliaş, Mitropolitul Kievului, Petru Movilă — care şi-a dedicat lu- 
crarea fratelui său şi domnitorul Moldovei, Moise Movilă —, 
Antim Ivireanul şi Nicolae Mavrocordat. 

Antim, ceva mai târziu decât Cantemir, a scris o pareneză, 
Sfătuiri creştine-politice”, tot în versuri greceşti (ca şi Matei al 
Mirelor) pentru Ştefan Cantacuzino, domnitorul Ţării Româă- 
neşti. 

Autorii amintiţi scriau însă având o incontestabilă auto- 
ritate paternală sau eclesială. Dar Dimitrie Cantemir nu dispunea 
nici de una, nici de cealaltă, în raport cu fratele său. 

Mihai Moraru, urmărind discuţiile despre identificarea 
unui model compozițional tripartit, propune o altă interpretare. 
El vede în Divan intenţia unei variante mirenești dată de Can- 
temir Dioptrei aparținând starețului ucrainian Vitalie de la 
Dubna (începutul secolului al XVII-lea, lucrare distinctă de cea 
bizantină și omonimă, din 1095, a lui Filip Solitarul, în care s-a 
identificat greşit o sursă a Divanului), și care a circulat la noi în 


slavonă și în traduceri și prelucrări româneşti: 


„Dimitrie Cantemir putea să fi cunoscut nu numai 


manuscrisele traducerii românești a Dioptrei lui Vitalie, ci și 


7 A se vedea: Sfântul Sfinţit Mucenic Antim Ivireanul, Sfătuiri 
creştine-politice, adaptare a textului de Pr. Dr. Dorin Octavian Picioruş, 
Teologie pentru azi, Bucureşti, 2010. Cartea poate fi downloadată de aici: 

https://www.teologiepentruazi.ro/2010/08/29/sfantul-antim- 


ivireanul-sfatuiri-crestine-politice-2010/. 


una dintre numeroasele ediţii slavone menţionate, între 
care cea de la Movilău era contemporană cu apariția Diva- 
nului. 

În orice caz, din Cartea [cuvântul] către cetitoriu, rezultă 
că el se referă la o scriere intitulată Trei dioptre, titlu sub care 
a fost cunoscută numai Dioptra lui Vitalie de la Dubna, nu 


şi cea a lui Filip”. 


Ar putea fi o replică dublă, dată lui Vitalie şi, totodată, tradi- 
tiei parenetice. Îi stătea în fire lui Cantemir să dea răspunsuri pe 
mai multe planuri deodată — după cum ne convinge cu prisosință 
Istoria ieroglifică —, dar şi însăşi tematica generoasă a operei cante- 
mirene. 

Oricum, Cantemir avea ceva de demonstrat. Şi nu numai 
din perspectivă culturală. Avea și un frate mai mare de convins, 
Antioh — mai slab înzestrat intelectual —, în favoarea căruia a 
renunţat o dată la tron, pentru ca mai târziu relaţiile dintre cei 
doi să se răcească (fapt relevat şi de Istoria ieroglifică). 

Dan Horia Mazilu repertoriază izvoarele, nu puţine, ale 


Divanului: 


„lista surselor, nemijlocite și mijlocite, este foarte 
lungă: Gulistan al persanului Al Saadi, Divanul lui Hatiz, 
Istoriile lui Herodot, unele dispute din multele care mobi- 


lează literatura europeană, Dioptra lui Vitalie de Dubna, 


3 Mihai Moraru, De nuptiis Mercurii et Philologiae, Ed. Fundaţiei 
Culturale Române, București, 1997, p. 195. 

Personificările lui Nicetas Choniates în prelucrarea lui Gri- 
gorie Palamas”, Mărgăritarele lui loan Chrisostom, Scara lui 
loan Klimax, Sfânta Scriptură în latineşte (sau un Thesaurus 
biblicus!9), Viaţa şi petrecerea svinților a mitropolitului Do- 
softei, Alixăndriia populară (dar şi Historia Alexandri Magni 
a lui Quintus Curtius Ruffus), Istoria surpării Troiei, Viaţa 
Sfinților Varlaam şi Ioasaf, Venatio scientiarum de J. B. Van 
Helmont, deschis (de vreme ce nu se teme să traducă, în a 
treia parte a cărţii sale, lucrarea antitrinitarianului Andreas 
Wissowatius, Stimuli virtutem, fraena peccatorum"), subtil 
chiar (căci știe, pe urma lui Vitruvius, a medievalilor — din 
Liber divinorum operum — şi a lui Leonardo da Vinci, poate — 
forma numărului sacru ce înscrie, în cerc, perfecțiunea 
micro şi macrocosmică), solid așezat pe temeiurile unei 
cugetări ortodoxe, căreia îi va arăta statornicie toată viața. 
Cantemir a fost [...] un gânditor ortodox (un mistic — ar 


zice apusenii), care a refuzat, însă, asceza”. [...] 


? A se vedea PG 150, col. 973-988. 

1 Pentru download: 

https://books.google.ro/books?id=v_JbAAAAOAAJ&dq=Thesaurus 
“20biblicus&hl=ro&pg=PP5tv=onepage&gq&f=false. 

u În latină: Stimularea virtuții, frâna păcătoşilor. 

12 Prin asceză, D. H. Mazilu subînţelege aici asceza în Mănăstire, 
pentru că mistic ortodox, care să refuze asceza, nu există. Ceea ce susține 
Mazilu porneşte, de fapt, de la unele afirmaţii ale lui Virgil Cândea. 

Asceza ortodoxă e întotdeauna dublă: interioară/ mentală și fizică. 
A doua poate să lipsească, în anumite condiţii, înţeleasă fiind ca un suport 


al celei dintâi, dar prima niciodată. 

Divanul...este, în aceeaşi vreme, cartea unui autor cura- 
jos, căci, așa cum a fost propusă cititorilor, cu text paralel în 
română şi greacă, ea era destinată nu doar compatrioților, ci 
şi unui foarte savant mediu al Europei de răsărit. 

Era, putem spune acest lucru, un soi de teză de docto- 


rat difuzată în vederea unei susţineri publice”. 


Autorul își numește cartea: „a tinereţelor mele întăia năs- 
cută roadă sau a osteninţii mele răsădire și odrăslire ca un de 
floricele mănuncheaș, pentru miroseala” voievodului!“. Dedica- 
ţia către Antioh dovedește că Ortodoxia, reflectată în menta- 
litatea autorului, nu era refractară față de descoperirile ştiinţifice, 
ci ştia să și le însușească și să le încadreze în viziunea sa asupra 
lumii. 

Dimitrie Cantemir preia aici teoria despre poli şi axa 
pământului şi o transformă într-o pildă duhovnicescă. Autorul 
este cu totul relaxat în privința comparațţiilor sale, fără să-i treacă 
prin cap că s-ar putea transforma cumva într-un nou Galileo 
Galilei, împărtășind soarta aceluia. La fel procedează şi Antim 


Ivireanul, comparând păcatul Sfântului Petru, de a se lepăda de 


15 Dan Horia Mazilu, Dimitrie Cantemir. Un prinț al literelor, Ed. Elion, 
București, 2001, p. 12. 

14 Dimitrie Cantemir, Divanul sau gâlceava înțeleptului cu lumea sau 
giudețul sufletului cu trupul, text stabilit, traducerea versiunii grecești, co- 
mentarii și glosar de Virgil Cândea, postfață și bibliografie de Alexandru 
Duţu, Ed. Minerva, București, 1990, p. 11- 12. 

Hristos de trei ori, cu petele de pe soare, care se pot vedea numai 
prin telescop (prin ocheane, zice el). Acelaşi scrie despre magne- 
tism și gravitație, flux și reflux, în dedicația din Noul Testament 
de la București, 1703: 


„Intoarce-se pururea magnitul către polus; zboară spre 
înălțime focul; pleacă-se în sânul pământului piatra; aleargă 


apele în brațele mării...”55. 


Şi tot despre magnetism aminteşte în prefața la Vieţile Para- 
lele a lui Plutarh: 


„chihlimbarul cu o uşoară frecare îndată-şi dezvelește 


putere naturală atractivă...” 16, 


Dimitrie Cantemir introduce formule științifice în discursul 
său fără probleme, precum și evocarea lui Thales filosoful, 
printre citate din Psaltire, Ecclesiast, Pilde, Cartea Esterei, Cântarea 
Cântărilor şi alte cărți din canonul biblic. E un procedeu la care 
va reveni frecvent pe tot parcursul cărții. Însă aceasta este o prac- 
tică veche în apologetica ortodoxă, care nu poate provoca uimire 
decât celor care sunt intoxicaţi fie de mistificările ateist-comu- 
niste din veacul trecut, fie de o viziune scolastică asupra ştiinţei 


şi religiei. O asemenea perspectivă fragmentaristă operează cu 


15 Antim Ivireanul, Opere, cu ediţie critică şi studiu introductiv de 
Gabriel Ştrempel, Ed. Minerva, București, 1972, p. 406. 
1€ Idem, p. 409. 

dihotomii multiple și separaţii categorice la nivel teoretic, dar 
care au fost și rămân străine atmosferei de cugetare autentic orto- 
doxe. 

În Carte către cetitoriu, avem ceea ce în literatură se numeşte 
topos, şi anume obiceiul din tradiţia ortodoxă şi românească de a 
considera cartea sau predica drept o masă întinsă ascultătorilor. 
Dimitrie Cantemir folosește aici o metaforă, care e, de fapt, o pil- 
dă bisericească de origine neotestamentară. Am mai vorbit cu 
privire la acest subiect, în cartea noastră despre Antim Ivirea- 
nul”. Pilda biblică este cea a înmulțirii pâinilor și peștilor. Hristos 
întindea masă și pentru suflet, dar şi pentru trup, hrănind multi- 
mile mai întâi duhovnicește. De aceea s-a păstrat în tradiţia 
bizantină această imagine, de a chema oamenii la o agapă (de alt 
tip decât banchetul platonician), la o petrecere spirituală, care a 
şi devenit un simbol foarte iubit şi întrebuințat de Ierarhii şi 
cărturarii români. ÎI folosesc şi contemporanii lui Cantemir, frații 
Radu şi Şerban Greceanu, în prefața traducerii Mărgăritarelor 
hrisostomice!s, cât şi Antim în omiliile sale. Călinescu identifica 
însă cea mai apropiată sursă în Banchetul lui Platon, a cărui 


„formă otomană” ar fi reprezentând-o Divanul”... 


17 Gianina Picioruș, Antim Ivireanul: avangarda literară a Paradisului. 
Viața şi opera, Teologie pentru azi, Bucureşti, 2010. 

18 A se vedea: 

https://www.teologiepentruazi.ro/2010/06/01/sfantul-ioan-gura-de- 
aur-margaritare/. 

19 G. Călinescu, Istoria literaturii române de la origini până în prezent, 
ediţie nouă, revăzută de autor, text stabilit de Al. Piru, Ed. Vlad & Vlad, 
Craiova, 1993, p. 37. 

Așa încât, după heretisirea% tradițională, cele trei cărți (ca- 
pitole mari) ale operei cantemirene sunt ilustrate ca trei mesci- 
oare întinse cititorului, „spre a sufletului dulce gustare”?l. 

În același timp, sunt și „trei luminoase și neprăvuite oglin- 
de”, în care cel care citește trebuie să cuprindă reflectarea ade- 
vărului întreg despre sine și despre univers și lume. 

Conjugalitatea semnificaţiilor reflectării și reflecției re- 
prezintă un perpetuum al gândirii filosofice românești... 

Cele trei capitole urmăresc să reproducă în ochii cetitorului 
(singularul îl putem interpreta fie literal, fie metonimic) tentaţiile 
lumii și virtuțile sufletului. 

Conținuturile celor trei trătăjei (tratate/ capitole), precizate 


de autor, ne luminează dintru început în privinţa intentiilor sale. 


„Tânărul cărturar își construieşte cartea începând cu o 
gâlceavă, continuând cu maxime comentate și terminând cu 
o expunere pe puncte ce este mai puţin sistematică decât s- 


ar fi dorit”. 


% Salutarea. 

2 Dimitrie Cantemir, Divanul sau gâlceava înțeleptului cu lumea sau 
giudețul sufletului cu trupul, text stabilit, traducerea versiunii grecești, 
comentarii şi glosar de Virgil Cândea, postfață și bibliografie de Alexan- 
dru Duţu, Ed. Minerva, Bucureşti, 1990, p. 13. 

22 Ibidem. 

% Alexandru Duţu, Postfaţă la: Dimitrie Cantemir, Divanul, op. cit., 
p. 381. 

Cartea sa este o scară (având ca posibil model ideal Scara 
Sfântului loan Climax/ Scărarul) cu trei trepte, urmărind un scop 
formativ pentru lectorul/ lectorii ei, care uzează de trepte literare, 
pornind de la o structură dramatico-retorică spre o expunere pur 
retorică şi sapienţială şi ajungând la sistematizarea discursului. 

Nivelul de la care porneşte este semnificativ pentru noi, 
pentru că acesta este treapta de jos, a celui neinițiat, care poate să 
aibă intenţii bune și virtuţi latente. 

Acestuia i se înfățișează ceea ce isihasmul numește războiul 
gândurilor, adică mulțimea ispitelor care îmbie omul la păcate: 
„ale lumii, adică a trupului, nebunii şi rele, sufletului stricătoare 
și de tot omorâtoare pofte”2. Dar, totodată, i se sugerează și răs- 
punsul pe care acesta, dacă este înțelept, trebuie să-l ofere lumii, 
spre respingerea tentaţiilor ei”. 

Se porneşte aşadar nu de la pregătirea teoretică, ci de la 
situația practică, de la contextul existenţial concret. 

Omul are în față panorama lumii (panorama deșertăciunilor, 
cum este subintitulat și în poemul epopeic al lui Eminescu, 
Memento mori) şi autorul purcede la examinarea acestei realități. 

Ne situăm așadar, pentru început, în mijlocul unei operaţii 
mentale de exfoliere a exponatelor realității, pentru a face şi a 
pronunţa judecata între aparenţă și esență. Anatomia realității va 


fi deci subiectul cărţii întâi. Treapta a doua îi oferă celui care a 


2 Ibidem. 

23 A se vedea și Viața Sfântului Mucenic Sebastian, p. 339-342, din 
Vieţile Sfinților pe luna decembrie, Ed. Episcopiei Romanului, ediția a doua, 
2000. 

învăţat să citească literele lumii confirmarea şi înaintarea în 
înțelepciune, care vine de la „martori și mărturii”%, prin care el 
se întăreşte în virtute. 

Pentru ca, în a treia parte, prin ascultarea de „dumnă- 
dzăieștile porunci”?, şi sufletul și trupul să fie conduse pe calea 
mântuirii și a intrării în veșnicie. 


În opinia lui Virgil Cândea, structura tripartită 


„este pur formală: substanța operei este consumată în 
Cartea I; Cartea a Il-a este numai suma sholiilor la cea dintâi 
(ea putea fi imprimată la fel de bine ca note în subpagină); 
iar Cartea a Il-a este un împrumut străin, traducerea 
lucrării lui Andrea Wissowatius: Stimuli virtutum ac fraena 
peccatorum, Amstaelodami, 1682 — scriere evident indepen- 
dentă de Divanul, căreia i se atribuie funcţia de conciliere a 
unor teze împăcate de fapt încă de la sfârșitul primei părți. 
Autorul a urmărit deci structura teză-antiteză-sinteză. [...] 


Piesa principală rămâne Cartea 1%. 


In afară de cele trei mese, autorul întinde cititorului și două 


păhară/ pahare, din care acesta să-şi aleagă: fie „păharul vieţii”, 


2% Alexandru Duţu, Postfață la: Dimitrie Cantemir, Divanul, op. cit., 
p. 381. 

27 Ibidem. 

28 Virgil Cândea, în Studiu introductiv la: Dimitrie Cantemir, Divanul, 
EPL, București, 1969, p. X-XI. 

care, deşi e „nedrăgăstos pre denafară, acesta viață drege”, 
după cum semnalează Evanghelia (Mt. 26, 27; Mc. 14, 23; Lc. 22, 
20; I Cor. 10, 4), fie „păharul morţii”, asupra căruia tot Scriptura 
Sfântă avertizează că e plin de otravă, deși are „plăcută po- 
leială”% (ler. 25, 16; 25, 15-16; Ps. 106, 27; 10, 6; 74, 8; Apoc. 16, 19; 
14, 10). 

Referințele scripturale oferite de autor sunt luxuriante pen- 
tru o carte pur filosofică. 

Celor două pahare simbolice le corespund alte două mese 


simbolice, „masa necurăţiii” și „masa curăţiii”. Pe mese se află 


„tot niamul de poamă: iaste poama vieții, iaste poama 
morții, iaste pâinea vieţii, iaste pâinea morții — care vii vrea, 


acelea vei mânca”3l. 


Cantemir semnează acest cuvânt către cititor astfel: Voitoriu- 
ți de bine, loan Dimitrie, Constantin-Voievoda. 

Prin aceasta ne indică — ni se pare nouă -— intenţia de 
adresare către o persoană precisă. Deşi se poate deduce, dacă 


doreşte cineva, și un sens colectiv al pronumelui la persoana a Il- 


2 A drege înseamnă a potrivi la gust. Se dregeau mâncărurile sau 
băuturile. Dregătorie însemna funcție de conducere (de la dirigo, dirigere = a 
conduce, a îndrepta), dar și treapta sau demnitatea potrivită. lar a drege 
viața înseamnă a o potrivi după gustul vieţii veşnice, a-i adăuga ingre- 
dientele care să o facă proprie pentru gustul şi frumusețea veșniciei. 

3 Dimitrie Cantemir, Divanul, ed. 1990, op. cit., p. 14. 

31 Idem, p. 15. 

a singular. Rămânem însă la părerea că lucrarea îi era dedicată, 
în principal, lui Antioh. 
Acesta era îndemnat să nu se oprească numai la lectură, ci 


să atingă şi nivelul practic al ascezei duhovnicești: 


„Acestea dară cercând, citind și ispitind, nu numai cu 
citiala să rămâi, că pănă nu le vii duce la praxes, folosințe 


nu-i, precum frumos Svântul adevereşte, Grigorie..."%?. 


Ceea ce ne conduce şi la alte concluzii. Prima este că 
Dimitrie Cantemir nu putea îndemna la împlinirea acestor ne- 
voințe ascetice și nici nu și-ar fi dat osteneala să le descrie cu atâta 
rigoare şi efort, dacă nu credea în ele şi dacă nu le verificase el 
însuși, măcar în parte, exersându-le. De altfel, practica prive- 
gherilor de noapte, spre exemplu, este confesată şi mult mai 
târziu, de poezia pașoptistă. De aceea, nu sunt de acord cu 


presupunerea mai veche a lui Virgil Cândea, aceea că 


„nu suntem în fața roadelor unor meditații pioase, a 
rezultatelor zbuciumului lăuntric sau a căutărilor unui 


tânăr chinuit de problemele vieţii morale”33, 


Prezumția aceasta încearcă să acomodeze, ca și în cazul lui 


Neagoe Basarab, o biografie desfășurată într-o epocă și un climat 


32 Idem, p. 16. 
3 Virgil Cândea, în Studiu introductiv la: Dimitrie Cantemir, Divanul, 
EPL, 1969, ed. cit., p. XIX. 

zbuciumat, cu imaginea noastră tabloidizată despre asceză și 
sfințenie. 

Nu cred că putem face afirmaţii atât de categorice asupra 
preocupărilor morale şi asupra vieţii lăuntrice a acestor perso- 
naje istorice, exclusiv pe temeiuri circumstanţiale. Consider că e 
nevoie să lăsăm loc unor interpretări mai nuanțate. 

De asemenea, nu sunt de acord nici cu presupunerea, făcută 
de către Virgil Cândea, că ar exista, în final, o conciliere între 
Înțelept şi Lume. Personal, nu pot să determin când sau unde ar 
fi avut loc această conciliere și în ce ar fi constat ea. 

Argumentul aşa-numitei reconcilieri e dinamitabil, pentru 
că în citatul oferit de Cândea nu vedem precizată decât aceeaşi 
idee centrală a cărţii, de supunere a lumii şi de instrumentare a 


ei spre mântuire: 


„de va putea cineva cu întriagă înțelepciune și cu bună 
socotială, în lume fiind, pe lume să chivernisască şi sufletul 
nebetejit să-și păzască, frumos și minunat lucru ar fi, de 


vreme ce și oamenilor și lui Dumnădzău ar fi plăcut”. 


Cum spuneam, nu văd aici în ce ar consta „soluția laică”%, 
diferită de cea religioasă, ascetică, propusă pe tot parcursul cărții. 
A doua concluzie este aceea că, dacă la sfârșitul secolului al 
XVII-lea și începutul secolului al XVIII-lea, o beizadea scria în așa 


fel către fratele său și domnitorul ţării, într-o carte dedicată (cu 


34 Cf. Idem, p. XIII. 
3 Idem, p. XXVII. 

sinceritate sau nu, aceasta nu ne propunem să deliberăm acum), 
atunci Neagoe Basarab este cu certitudine autorul Învățăturilor 
către Theodosie. 

Este evident că tiparul de gândire e identic (D. H. Mazilu 
semnala într-un loc că Antim scrie ca Neagoe) şi vizează formarea 
voievodului după modelul biblic regal, însuşit de împărații 
creştini ai Imperiului Roman şi conservat apoi în Imperiul Roman 
de Răsărit/ Bizantin. 

Aşadar, Înțeleptul din opera lui Dimitrie Cantemir nu are 
de-a face cu filosofia umanistă, cu filosoful sau cărturarul uma- 
nist din Occident, în speţă cu filosoful fără Dumnezeu al lumii 
moderne. 

Acest înţelept este, așa după cum o arată etimologia cuvân- 
tului pAóoogos, un iubitor de înțelepciune, dar nu de înțelep- 
ciunea omenească, pe care o lepăda Sfântul Pavlos (citat de 
Cantemir) ca fiind nebunie înaintea lui Dumnezeu, ci de înțelep- 
ciunea dumnezeiască. 

Înțeleptul lui Dimitrie Cantemir este un teolog sau un om 
duhovnicesc, care judecă și condamnă lumea (de aceea cartea se 
numește Divanul, fiind judecată și condamnată lumea și poftele 
ei), pentru că, așa cum spunea tot Sfântul Pavlos, „omul duhov- 
nicesc toate le judecă, pe el însă nu-l judecă nimeni” (I Cor. 2, 15). 

Aflându-se deci la divan, la ceasul judecății, înțeleptul, 


cunoscând că lumea a fost creată frumoasă și bună de către 


% Şi, pe deasupra, cu puţin timp înainte de el şi cu puţin timp după, 
alți autori, precum Petru Movilă şi Antim Ivireanul, dădeau aceleași 


sfaturi — în esenţă — unor domnitori români. 

Dumnezeu, îi recunoaște acesteia esenţa bună a aducerii sale 
întru ființă, precum și frumusețea dumnezeiască imprimată în 
ea. Dar se dezice de ea ca întruchipare a nenumăratelor moda- 
lităţi de ispitire spre păcat a sufletului omenesc. Ceea ce lumea a 
devenit după căderea Protopărinţilor noștri Adam și Eva. 

Între Dumnezeu și lume, între viaţa veşnică şi cea vre- 
melnică, între calea strâmtă şi cu chinuri și calea cea largă, plină 
de desfătări și păcate (care se termină cu moartea veșnică), 
înțeleptul ÎI alege pe Dumnezeu, el alege viaţa veşnică şi calea 
cea strâmtă. 

Între poruncile lui Dumnezeu şi îndemnurile lumii la 
desfrânare, la avariţie, la ucideri și la toată răutatea, înțeleptul 
alege poruncile făcătoare de viaţă şi leapădă, ca pe un putregai, 
toata ispita lumii cea îndemnătoare spre păcat. Terminologia la 
care am apelat, pentru a chintesenţia mesajul cărții, îi aparţine lui 
Cantemir. 

Toata cartea, care este o conversaţie a înțeleptului cu lumea 
Și o respingere din partea acestuia a argumentelor, considerate 
demonice, despre împărăţia acestei lumi și despre fericirea pă- 
mântească, este întemeiată scriptural şi patristic într-un mod 
covârșitor. 

Citind-o, ne-am gândit la lupta interioară, la lupta cu 
gândurile, cu atacurile demonice, pe care o poartă necurmat cei 
ce vor să se curățească de patimi, fie clerici, fie mireni, și ni se 
pare că filonul isihast și filocalic al cugetărilor cantemirene este 
unul evident. Îndreptăţirile pe care le-au aflat mulți în a con- 


sidera aceasta carte ca fiind una filosofico-umanistă sunt super- 


flue, 

atunci când sunt aşezate față în față cu solida și greaua 


teologie care alcătuiește temeiul, esența/ substanţa acestei opere. 


Lumea, pe care o personifică şi o face să vorbească în cartea 


sa Dimitrie Cantemir, ea exprimă mai degrabă punctul de vedere 


al filosofiei din zilele noastre, iar nu înțeleptul, care ilustrează 


viziunea bizantin-ortodoxă asupra lumii. 


In ceea ce priveşte partea a treia a cărţii, în care Cantemir 


traduce lucrarea unui teolog unitarian (antitrinitarian) polonez, 


D. H. Mazilu precizează: 


„Stimuli virtutem... este o carte sociniană de morală [...], 
însă, în același timp, și un tratat de soteriologie, dar care 
îndrumă spre mântuire prin manevrarea unor concepte ac- 
ceptabile pentru toate confesiunile. 

Wissowatius nu apasă, altfel spus, în chip particular, 
în această carte, pe doctrina sociniană, ci proclamă credința 
în lisus Hristos, urmarea lui Hristos, a dispoziţiilor sale 
drept cale sigură spre mântuire. 

Cunoașterea acestor porunci și împlinirea lor este 
esenţială. lată-l pe Cantemir traducând ponturi care nu-l 
deranjau deloc (căci nu cereau decât urmarea Sfintei Scrip- 


turi)” ?. 


Şi Mazilu adaugă că Dimitrie Cantemir era un filosof orto- 


dox în stare să scrie o lucrare intitulată Loca obscura in Catechisi, 


p. 39. 


3 Dan Horia Mazilu, Dimitrie Cantemir. Un print al literelor, op. cit., 

în care a izolat „infiltrările reformate introduse de Teofan Proko- 
povici în Pervoie učenie otrokom (carte ce va fi tradusă și în ro- 
mâneşte)”38, 

De altfel, că epoca lui Cantemir gândea în acești termeni, ai 
unei contraofensive teologice pe toate planurile, este un fapt pe 


care ni-l confirmă Antim Ivireanul: 


„Nu-i vor lipsi, zice, lui Dumnezeu, ostașii care i se 
cuvin (Epistola a V-a lui Synesius) în Biserici; adică, nu au 
lipsit și nici nu vor lipsi vreodată în orice împrejurare ostașii 
Domnului din ceruri, neînfricaţii luptători ai Sfintelor Bise- 
rici ale lui Dumnezeu, și înflăcăraţii înțelegători ai adevă- 
rului, ca și biruitorii şi purtătorii de trofee împotriva ori- 
cărei falange de eretici şi în contra oricărei alte rătăciri gre- 
cești [eline, păgâne] și ateiste, înarmați nu numai cu arme 
convingătoare şi cu dovezi ale sfintei și divin inspiratei Scripturi, 
ba chiar şi cu raționamente logice şi de neînvins, infailibile şi de 
necombătut, folosindu-se în toate de adevărul însuşi, fie ca 


refugiu, fie ca apărător (s. n.)”*. 


Ne întoarcem la problema noastră de bază, şi anume la 


ilustrarea caracterului liric al multor fragmente ale Divanului. 


38 Idem, p. 41. 

39 Antim Ivireanul, Opere, op. cit., p. 400. 

4 A se vedea şi Artur Silvestri, Poezia „Divanului”, în rev. Luceafărul, 
1973, 16, nr. 35, 1 sept., p. 6. 

Dimitrie Cantemir stabilește, ca şi scriitori lerarhi, diferența 
dintre condiția umană paradisiacă şi cea pământească. El pune 
în paralel Raiul și pământul, pornind nu de la pământ, în ascen- 
siune spre Paradis, ci invers, de la imaginea „moșii noastre ceii 
vecinice [...] precum au cântat Poeticul, adecă: «Cu cinste pră- 
vește, minte, ceriul»...”4!, pogorându-se apoi la viziunea asupra 
lumii. 

Raiul, către care ochii inimii omului trebuie să privească, 
este descris astfel: 

„Deci acea bogată, 
dumnădzăiască milă, 
pre [om] facerea şi plăzmuirea 
alor Sale mâni 
până în săvârşit a să prăpădi 
ȘI a pieri 
nevrând, 
și cu acest mijloc alt pământ 
și alt ceriu nou 


i-au giuruit, 


al cărui pământ 
florile neveștedzitoare, 
pomii şi poamele neputredzitoare 
şi în toate timpurile 


peste măsură dând roada sa 


4 Dimitrie Cantemir, Divanul, op. cit, p. 23. 

și, al căruia ceriu, 
la măsură căldura soarelui 


și la măsură frigul gerului; 


și mai vârtos acolo 
arşiță și secetă nu va fi 
şi iarna va lipsi 
şi soarele nu va apune, 
căci noapte 


nu să va face?. 


În comparaţie cu Paradisul, cu lumea spirituală, frumusețea 
pământului este palidă. Cantemir se referă mai mult la vegetaţie 
și la clima Raiului, la condiţiile de existenţă şi la aspectul etern 
pe care îl vor căpăta universul și toate cele ale sale. Înaintașul 
său, Mitropolitul Varlaam, era mai sensibil la percepţia inte- 
rioară a oamenilor, a Sfinţilor, și la modificările profunde surve- 
nite în conștiința şi în cunoaşterea lor, în conformitate cu noua 
lor stare, cu transfigurarea lor întru veşnicie. 

În citatul pe care îl oferim, optăm pentru ameliorarea unor 
aspecte fonetice, care împiedică lectura unui cititor obişnuit, 
pentru a observa fluența/ cadenţa și frumusețea limbii lui 


Varlaam: 


Intăiu să va arăta mărirea trupurilor noastre, 


* Idem, p. 22-23. 


că vor hi neputrede şi luminate 
mai vârtos decât soarele, 
și ne vom veseli în veci 
vădzând frămseţele noastre şi cinstea 
întru carea vom petrece 
în mijlocul Îngerilor, 
și vom audzi cântarea lor 


cea dulce și frumoasă. 


Dup'aceea vom vedea iarăși 
binele și dulceaţa vieței ceii de veci, 
şi Faţa cea luminată 
a Tvoreţului [Ziditorului] nostru, 
care o dorescu şi Îngerii să o vadză, 
și iarăşi scaunul lui Dumnedzău 
cu mare cuviinţă așternut 
și de lumină frumoasă 
şi neatinsă 
încungiurat, 
întru care lumină sămt [sunt] 


vistierele a toată bucuria. 


Şi precela scaun 
vom prăvi pre Dumnedzău 
întru mărire și întru slavă mare. 
Şi deacolo 


vor izvori noaă izvoarăle 

tuturor bunătăţilor. 


Atunce sufletele și inimile Direpţilor 
să vor împlea de bucurie 
și de dulceaţa liubovului [iubirii] lui Dumnedzău, 
și să vor sătura de hrană neputredă 
și vor hi veseli de beţia 
băuturei ceii dumnedzăești, 

dintru carea să vor împle de înțelepciune 
și de știința tainilor celor dumnedzăeşti 


neștiute. 


Dup'aceea vor vedea locurile cele minunate 
şi curțile cele luminate 
afle] Împăratului ceresc, 
unde iaste tot veselie și bucurie 


şi cântări neîncetate. 


Acolo iaste viiaţă fără de moarte 
și cununi gătate 
celora ce biruiesc 
pohtele şi păcatele, 
și celora ce să trudesc 
pentru Dumnedzău. 
Sămt [sunt] paturi de odihnă vecinică, 


cu lumină așternute. 

Acolo nu sămt suspinuri, 
nice lacrămi, 
că va şterge Dumnedzău 
toate lacrămile dintr ochii lor 
şi-i va împlea de blagoslovenie 
și de veselie, 


și de tot bișiugul...%. 


E un poem paradisiac, acest scurt fragment în proză din 
cazaniile lui Varlaam. 

Spre deosebire de Varlaam, Antim a insistat pe simbolistică, 
pe încrustarea presimțţirii veșniciei în imagistica sa celestă. Na- 
tura sa are caracter prefigurator — și aici se aseamănă cu 
Eminescu —, pe când Varlaam (ca şi cazaniile lui Coresi și 
hagiografiile) ne confruntă direct cu revelaţia Raiului. 

Observăm o mișcare, cu cât ne apropiem de conștiința omu- 
lui modern, acest sens de evoluţie, detectabil în omilii și în alte 
scrieri, de la orizonturile mistice, larg deschise cunoașterii şi 
înțelegerii, către o tăinuire în adâncul sufletului a simţirii du- 
hovniceşti şi a revelaţiei, care începe să fie din ce în ce mai mult 
zălogită în metafore poetice. 

Revenind la Divan, printr-o strategie bine instrumentată, 


Cantemir inserează în discursul Lumii tema frumuseţii creației. 


% Varlaam, Cazania (1643), ed. îngrijită de J. Byck, Ed. Academiei 
RSR, București, 1966, p. 94-95. 

Lumea se prevalează de această frumuseţe a sa, ca creaţie a 
lui Dumnezeu, pentru a se oferi drept tentaţie Înţeleptului, ca să- 
l abată spre esteticul teluric, lipsit de semnificaţie transcendentă. 

Şi iată cum — înainte de epoca modernă! —, Lumea încearcă 
o desemnificare modernă a cosmosului și o fixare a atenţiei con- 
templative exclusiv asupra cortinei fenomenologice, expusă plă- 
cerii estetice, fără urmări morale. Căci, în timp ce Înțeleptul caută 
„lumina Soarelui celui neapus să dobândească”, Lumea îi răs- 
punde că şi ea posedă „frumoasă lumină”: adică soarele și luna, 
denudate însă de orice simbolistică. Dar Lumea foloseşte, în 


descrierea lor, poezia Scripturii: 


„aceste doaă lumini mari, carile Dumnădzău pu- 
ternicul, una spre luminarea dzilii și alta spre luminarea 
nopții, mi li-au dat”® (cf. Fac. 1, 16; Ps. 135, 7-9). 


Avea dreptate D. H. Mazilu să remarce că D. Cantemir 


„respinge hedonismul moderat [moderat din pers- 
pectiva noastră] propus de Lume, dar nu înainte de a-l exa- 
mina și de a masca sub vorbe scripturistice un hedonism de- 


a dreptul păgân”. 


“ Dimitrie Cantemir, Divanul, op. cit., p. 23. 
% Ibidem. 


4 Dan Horia Mazilu, Dimitrie Cantemir. Un print al literelor, op. cit., 

Cugetul teluric, pus pe seama Lumii în această dispută, 
admite faptul că cei doi aștri sunt creaţia lui Dumnezeu, dar 


caută să redirecționeze atenţia Inţeleptului, pentru ca: 


„frumuseţe drăgăstoasă să prăveşti şi lucrurile să-ți 


slujești”. 


Însă acesta refuză filosofia pleziristă (hedonistă) și ultilita- 
ristă a lumii — după cum, ceva mai încolo, respinge şi patima 
erotică: „muieriasca frumuseţe, carea ca focul sau ca marea iaste 
de cumplită”. 

Această frumuseţe a lumii nu este lipsită de stilistica ei, de 
o poeticitate înțeleasă numai la nivel estetic, pe care o remarcăm 
în stăruința cu care Înțeleptul este îmbiat să admire peisajul de 
natură (care este o parafrază a unui fragment din Hexaemeronul 


Sfântului Vasile cel Mare): 


când lumina soarelui 
cu nuori sau cu neguri să acopere, 
dzici că vremea iaste melanholică sau tristă 
Și cu vremea a ta voie să strică; 
și încă lipsind luna noaptea, 


călătoriu, 


47 Dimitrie Cantemir, Divanul, op. cit., p. 23. 
48 Idem, p. 79-80. Se referă la frumusețea feminină care aprinde pa- 


tima erotică. 

câtă a primejdii frică porți...^. 


Nu e nimic eronat în pretenția Lumii, dacă judecăm după 
teoria literară modernă. Şi totuşi, în ciuda imaginilor plastice pe 
care lumea le face să se desfășoare înaintea ochilor, autorul Diva- 
nului nu aderă la o astfel de stilistică deteologizată. 

Frumusețea lumii nu este impresionantă dacă nu este con- 
templată subtil și profund. Cantemir înțelege şi admite poezia ca 
semnificație adâncă, nu ca material estetic. 

Observând evoluția culturii noastre vechi în lumina acestei 
distincții, putem să înțelegem de ce nu avem o practică poetică 
solidă și îndelungată, care să conceapă poezia exclusiv ca prozo- 
die, care să insiste doar asupra perfecțiunii metrice. 

Putem, de asemenea, înțelege, de ce dispunem, în schimb, 
de o suită de opere în proză (majoritatea retorice), în care se pot 
distinge destule fragmente poetice, ritmate şi rimate. Și, mai cu 
seamă, destule fragmente care au o calitate poetică remarcabilă, 
care pot fi caracterizate printr-un lirism interior excepțional. Și 
nu credem că am greşi dacă am considera aceasta nu ca o prefi- 
gurare a caracterului poeziei noastre moderne, ci drept un carac- 
ter asumat ulterior, conștient dar tacit, de poezia modernă. 

Răspunsul Înţeleptului, la invitaţia de a contempla lumea la 
modul exteriorist şi egoist, este cel al teologiei bizantine tra- 
diționale, pe care l-am aflat și la Varlaam și Antim. Este acela că 


frumuseţea lumii e o pedagogie dumnezeiască, prin care, din 


2 Idem, p. 23. 

„faptele Cuvântului”, care sunt „aşe de frumoase”%, se înțelege 
frumuseţea Creatorului: „cu cât Cel mai frumos, mai ghizdav 
[minunat], mai luminos va fi?”5!. 

Cantemir va relua această perspectivă în partea a doua a 
cărții: 

„Mai cu de-adins pre Dumnădzău de bine făcătoriul, 
de pre ale Sale minunate fapte a-L cunoaşte vii putea, carile 
pururea în privala ochiului tău nelipsite sunt și precum eale 
singure Îl mărturisesc: «Ceriurile povestesc slava lui Dum- 
nădzău» (Psalm 18, sh. 1). 

Şi eale înde eale, una pre alta, pre Dumnădzău Făcă- 
toriul și Ziditoriul ei a cunoaște învaţă: «Dzua dzilei [spune] 


cuvânt și noaptea nopții vestește pricepere» (Psalm. 18, sh. 
22. 


Şi adaugă autorul: 


„Nice altă frumuseţe sau lumină mai frumoasă și mai 


luminoasă decât cea dumnezeiască să cerci” 5%. 


Acest imperativ ne convinge că îi era familiară teologia isi- 
hastă, cea a vederii luminii dumnezeiești, care înseamnă, în tra- 


diția ortodoxă, pregustarea veșniciei Raiului. 


% Idem, p. 24. 
5! Ibidem. 

* Idem, p. 71. 
5 Idem, p. 72. 

În primele capitole ale cărţii, aflăm şi un fragment în care 
autorul face apologia sfinţeniei, fiind un encomion la adresa tu- 
turor Sfinţilor, dar mai cu seamă a Mucenicilor şi a Sihaştrilor. 
Aici descoperim adesea construcţii ritmate și rimate, dar şi un 


farmec liric aparte: 
„Lumea: 


O, blestematule, ticăitule 
şi nimică cunoscătoriule! 
Dară Patriarșii, Prorocii, 
Apostolii, Mucenicii și alți Svinţi, 
au nu cu toţii în mine au lăcuit? 


Au nu cu toţii cu mine s-au slujit? 


Dară de vreme ce aceia 
cu toții să numesc Fericiţi, 
pre carii eu în mine, 
ca într-un săcriiu, 
ca pre niște odoare scumpe i-am păzit, 
căci tu atâtea de mine 
nevrednice cuvinte îmi grăiești 
Și necuvioasă răspunsuri 


îmi răspunzi? 


Înțeleptul: 


Ai, ce lătrătoare 
şi de minciuni spuitoare eşti! 
Dară tu, 
pre aceia ce-s mai sus pomeniți 
Svinţi 
au din tine să fie îi socotești? 


Au cu tine să fie slujit gândeşti? 


Dară că ei — o, fericiţii — întăi de tine 
și de dulceţile tale lepădându-să, 
al fericirii titlul și-au agonisit 
şi acei întru pomenire 
de trei ori Fericiţii 
nu numai de tine, 
ce și sânguri de sine 
s-au lepădat, 
porunca Bunului lor Învățătoriu 
păzind, 
unde zice: «Cine vasă vie 
după Mine 
să se lepede de sine» [Mt. 16, 24] 


și până într-atâta te urâse că, 
când le dzicea cineva că vor să moară, 
adică să iasă din tine, 
atunci bucurie nespusă şi nepovestită 


le veniia 

şi pre lângă acea fericită 
şi nu în zadar bucurie 
ori fie ce feliu de cumplită, 
otrăvită 
şi nemiloasă moarte 


în samă nu băga; 


ce unii intrând în foc, 
ca cum ari întra în roaă, 
alții în ger şi în gheţuș, 
ca cum ari întra în căldură 
și în feredeu [scăldătoare], 
alții cu vine de bou bătuți 
ca cum ar fi 


cu daruri dăruiți, 


alții de coadele 
a cai sirepi și nemoliți, 
cu iute alergătură târâți 
și pre a ulițelor pietre șpârcuiți*, 
ca cum ar fi 
în primblări și priveliști îmbla 
şi a altora, 
a mulţi, alte multe 
fără măsură cumplite 


și nesuferite 


5t Sfâșiaţi. 

pedepse pătimiia. 


Şi pentru această nemică 
nicicum să scărăndăviia |trândăvea], 
ce mai vârtos cu dragă inemă 
și vesel suflet 
către dânsele 


(adică către munci) alerga. 


Şi pentru ce așe? 
Pentru ca 
cu un ceas mai înainte 
din tine să iasă 
și la țenchiul [scopul] cel ce 
din a lor cuconie [pruncie] 
a agiunge siliia 


să agiungă. 


Așijderea săhaștrii 
(o, norociţii [fericiţii], 
că «partea cea mai bună ş-au ales» [Lc. 10, 42]), 

carii pentru a ta 
de urât urâciune 

prin straşnici munți, 

fără de soţii [însoțitori], 
sînguraticii 


numai fugind 

și prin gaurile adâncelor vârtoape 
într-un loc cu jiganiile veninate 
și cu fiarele cumplite 


a petrece ascunzindu-să”. 


Şi pentru ce aceasta? 
Pentru căci bine socotiră 
că mai cumplită, 
mai vrăjmașe, 
mai veninoasă gadină [fiară] 
decât tine nu va fi 
și mai vârtos ca urâta 
şi, de tot întregul cu mintea, 
hulita ta grozăvie 
să nu prăvască, 
carea slabilor de fire, 
trupeştilor ochi, 
oarece frumseţe a avea să pare”; 
cu carea cei mai mulți, 


prin amăgeala necunoștinții, 


55 În Istoria ieroglifică, Inorogul se va retrage la un moment dat pe 
înălțimi inaccesibile de munţi, ducând acolo viață pustnicească, ascetică. 
Nu s-a discutat deloc, în critica noastră literară, despre modelul sihas- 
trului/ eremitului, ca cea mai înaltă pildă de viețuire la care se gândea 
Cantemir și pe care ne-o sesizează prin aceste rânduri encomiascice sau 
prin ipostaza de ascet a Inorogului. 

5 De tot întregul cu mintea = Sihastrul, Sfântul. 


57 Ochilor trupeşti li se pare că lumea aceasta este frumoasă. 

rău să amăgescu. 


Iar ei 
(o, de tot rostul de trei ori lăudaţi) 
mai bine prin găuri a lăcui, 
de foame a muri, 
și de sete a să topi 
au ales 
decât în tine a lăcui, 
[decât] cu bunurile tale 
a-și petrece 
și cu desfătările tale 
a-şi sminti 
nepreţăluitele sale 


osfințite suflete. 


Pre carii tu, o, clevetitoare, 
«nebuni» să fie fost 
îi cu bârfala numești. 
La a cărora nebunie, 
cu toții cu osârdie 
lui Dumnădzău să ne rugăm, 
ca şi pre noi părtași să ne facă 
și pre noi nebuni şi fără socotială 


să ne socoteşti. /.../ 


58 De tot rostul = de toată gura/ de gura tuturor. 


Ah, făţarnică și pulbere, ce eşti, 
lume! 
Dară cădz [căci] bine ştii tu 
că «dragostea 
pe toate învince și biruiaşte» [I Cor. 13, 13]. 
Carea în inema unuia ca aceluia 
întrând și cuprinzând-o, 
adecă cea deplină 
şi adevărată dragoste [de Dumnezeu], 
toate acelea carele 
mai sus mi le-ai pomenit” 
cât sunt de rele, cumplite 
și de straşnice, 
toate în blânde, bune 
și plăcute 


să întorc. 


Când flămândzește şi însătoşadză, 
prin adevărata și deplina dragoste 
de toată hrana dulce 
și de toată băutura bună 


să îndăstulit satură; 


pripăcul“ cel fierbinte 


şi ardzind pălitoriu 


Lumea prezentase în detaliu suferințele sihaștrilor în pustie. 


6 Arşiţa verii. 


şi gerul cel iute 
şi vrăjmaș înghețătoriu, 
în vântul cel de primăvară 
și în revărsatul zorilor 
suflă [adiere] să întoarce [se preschimbă] 
şi spre a trupului 
și a cărnii slabului om 


spre îndemână să primenesc; 


gângăniile, 
jigăniile, 
fierile! cele vrăjmașe și cumplite 
blânde și domolite 
i să fac, 
cât și picioarele îi sărută 


și încă și slujbă îi fac; 


pentru ca să 
într-un cuvânt dzic, 
toate acelea ce împotrivă 
și rele sunt, 
următoare, 
ascultătoare 


și bune să fac. 


Căci că acel deplin Bine 


6 Fiarele sălbatice. 


41 


(adecă Dumnădzău) 
cu dânsul [cu Sfântul Sihastru] pururea iaste, 
și El de față fiind, 


nice una [Sfântului] îi lipseşte” ®?. 


Toate amănuntele de mai sus despre viața Sfinților Mu- 
cenici sau Sihaștri sunt oferite de Scripturi și de Viețile Sfinţilor. 

Explicaţiile cu privire la posibilitatea de a rezista la intem- 
perii și condiţii de viață extreme, inumane, despre dragostea de 
Dumnezeu și harul Lui care preschimbă natura din ostilă într-un 
mediu ospitalier şi animalele din sălbatice în domestice și sluji- 
toare Sfinţilor, se regăsesc nu doar în Vieţile Sfinților ci, mai ales, 
în cărţile de învățătură ascetică. Aşa încât, se vede că autorul a 
accesat o foarte bogată literatură patristică, pe lângă Sfânta Scrip- 
tură, care i-a folosit spre alcătuirea acestui compendiu de viețuire 
creștină. 

Pe Sfinţii la care s-a referit mai sus, autorul îi pomenește no- 
minal în partea a doua a cărții, oferind, implicit, și izvoarele din 


care s-a inspirat: 


„Pre Pavel, de trei ori fericitul, din valurile mării şi lui 
și tuturor corăbiiarilor viiață dăruind, la ostrovul Milita l- 
au mântuit, şi acolo veninoasa, muscându-l, vipere, cevași 


măcar nu l-au dodeit* (Faptele Apost. gl. 28, sh. 4, 5). 


s Dimitrie Cantemir, Divanul, op. cit., p. 33-35. 


s Necăjit. 

Lui Macarie Eghipteanultt, în pustie, 2 pui de leu îi 
slujea (caută la «Prologul a trei Sfinți Sirghie, Righin şi 
Theofil»s, carii prin atâtea multe și cumplite ale părții Răsă- 
ritului jigănii atâta loc au îmblat și fără sminteală s-au întors 
la Ierusalim, meseaţa [octombrie]). 

Așijderea pentru Patriarși, Mitropoliţi, Episcopi, ai Săi 
Sfinți Vasile“, Grigorie“, loan Zlatousts și alalți, precum 
Sveti Nicolaiu“, Spiridon” şi Bezsrebărnicii [Doctori fără de 
arginți] Panteleimon”, Cozma, Damianos?, carii slăvite și 
de laude vrednice au lucrat minuni. Așijderea Sfinţii Lui 


Mucenici şi Muceniţe. Dar pentru de tot lăudaţii Stâlpnici, 


4 Însă aici, la Cantemir, este o eroare, nefiind vorba despre Sfântul 
Macarie Egipteanul (pomenit pe 19 ianuarie), ci de Sfântul Macarie 
Râmleanul/ Romanul, prăznuit în Biserica Ortodoxă la data de 23 
octombrie, a cărui viaţă a introdus-o Sfântul Dosoftei în volumul I din 
Viața şi petrecerea Sfinților. 

A se vedea cartea mea, Studiu despre „Viaţa Sfântului Macarie Roma- 
nul”, Teologie pentru azi, București, 2014, cf. 

https://www.teologiepentruazi.ro/2014/10/31/studiu-despre-viata- 
sfantului-macarie-romanul/. 

& Din Proloagele/ Vieţile Sfinților, ale Sfântului Dosoftei al Moldovei, 


la luna octombrie. 
6 Sfântul Vasile cel Mare. 
€ Sfântul Grigorie Teologul. 
6 Sfântul loan Gură de Aur. 
© Sfântul Nicolae al Mirelor Lichiei. 
70 Sfântul Spiridon al Trimitundei. 
7! Sfântul Mare Mucenic Pantelimon. 


72 Sfinţii, făcătorii de minuni fără de arginţi, Cosma şi Damian. 

carii iarna frigul, vara pripăcul [arșiţa] în toate dzilele vieții 
lor au purtat şi au răbdat; vara dară vântul credinţii abu- 
rându-le și iarna a dragostii către Dumnădzău veșminte 


îmbrăcând” 8. 


Divanul ni se pare a fi un îndreptar, urmărind același scop 
ca Învățăturile, dar care pune la bătaie toate mijloacele de persua- 
siune spre a îndemna la fidelitate față de conştiinţa creştină. Și 
aceasta la începutul veacului al XVIII-lea, care avea să sufere 
influențe și sugestii pe care secolul al XVI-lea le ignorase, totuși, 
liniştit. 

Cartea a fost considerată una filosofică şi umanistă din cau- 
za bibliografiei abordate de autor, care conţine multe nume de 
filosofi/ înţelepţi ai Antichității. Dar s-a pierdut din vedere faptul 
că materia textului o constituie argumentarea susținută exclusiv 
pe Sfânta Scriptură, citatele filosofice având strict rolul unui su- 
pliment, menit să întărească ceea ce era deja o certitudine, nu să 
argumenteze propriu-zis. 

Cugetările adunate de autor — alături de cele ale Scripturii 
și de ale teologilor — din înţelepţii antichităţii (Thales, Seneca, 
Horaţiu, Virgiliu, Ovidiu, Cicero, Plutarh etc.), „întru totul creşti- 
nizate”74, dar şi din înţelepciunea orientală (Saadi, Hafiz), sunt 
reproduse pentru a susține morala evanghelică cu exemple din 
cultura universală. Acest tip de apologie s-a practicat încă din 


primele veacuri creștine. 


73 Dimitrie Cantemir, Divanul, op. cit., p. 86. 


74 G. Călinescu, Istoria..., op. cit., p. 37. 

Aproape toate citatele se referă la patimi şi virtuți umane, la 
cele ce sunt demne de urmat și la cele ce trebuie evitate, pentru a 
avea o existenţă virtuoasă. Pentru acestea puteau pleda şi înțe- 
lepţii convocați de Cantemir pentru a-și susține discursul moral 
și diatriba împotriva lumii. 

Mai mult, faptul că morala evanghelică poate fi susținută cu 
exemple din reflecţiile marilor filosofi ai lumii reprezintă un 
argument afirmativ al validității ei, întrucât filosofii cu pricina 
fuseseră vârfurile intelectuale şi morale într-o lume coruptă și 
decăzută, păgână. 

Un tipar asemănător cu cel urmărit în Divan avea şi cule- 
gerea cunoscută sub numele de Floarea darurilor. 

Dacă ţinem să-i aplicăm operei lui Cantemir eticheta uma- 
nistă, trebuie, așadar, să avem în vedere că această latură uma- 
nistă se încadrează la nivelul de argumentaţie suplimentară in- 
trodusă într-un discurs de teologie morală, pentru că punctul de 
plecare e întotdeauna Scriptura. 

Este umanismul tipic patristic și creştin, care prețuieşte 
cultura, dar o subsumează soteriologiei. Acel umanism care, de 
la Sfântul Pavel — care le vorbea grecilor de poeții şi filosofia lor, 
ca îndreptar spre înțelepciune - la Sfântul Iustin Martirul şi 
Filosoful, la Sfântul Vasile cel Mare (sec. IV, acesta, într-o predică 
adresată tinerilor, recomanda lectura și receptarea selectivă a 
literaturii antice), Sfântul Fotie cel Mare (sec. IX, autorul Biblio- 
thecii, în care recenzează toate marile opere ale antichității) şi 
până la Erasmus din Rotterdam (sec. XVI), prevede instruirea 


prin tot ceea ce e bun, frumos şi adevărat din cultura universală. 

Substanța cărții este un expozeu strict scriptural, receptat 
printr-o hermeneutică specific patristică şi bizantină — deşi nu 
este citat, dintre Sfinții Părinți răsăriteni, decât Sfântul Grigorie 
Teologul (de Nazianz). 

Şi, cu toate că îl pomeneşte mai des pe Sfântul Augustin, 
faptul în sine nu denotă o simpatie catolicizantă sau o opțiune 
umanizantă (în sensul de autonomizare a raţiunii) a autorului. 

Cel puţin într-o situaţie, Cantemir are un discurs polemic 
dur faţă de suplimentările dogmatice operate în Apus și respinse 
de Răsărit, mai precis împotriva dogmei „papistașilor” despre 
purgatoriu, pe care, consideră el, nu o mărturiseşte „nice Bese- 
rica Răsăritului, nici altă Svintă Scriptură” 5. 

Cât despre epistemologia de tip umanist, cred că ne putem 
lămuri destul de lesne că Dimitrie Cantemir nu este adeptul ei, 
măcar din câteva pasaje. Autorul ne anunţă, spre exemplu, „că 
nebun s-au făcut tot omul de știință (lerem, gl. 10, sh. 14)”%. El 
preferă practica ascetică unei cunoașteri de tip teoretic-raţiona- 
list: 


„Că «Cine-m dzice pre Dumnădzău cum [că ÎI] cu- 
noaște și învățăturile Lui nu păzeşte, mincinos iaste» (loan, 
Cartea 1 gl. 2, sh. 4; caută şi lerem. Gl. 22, sh.15, 16). 

Pentru Dumnădzău, nu atâta ştiinţa cea privitoare 
[teoretică], pre cât cea practicească a ști, nevoință a pune 


trebuie; căci aceasta mai vârtos decât aceia a Lui cunoștință 


75 Dimitrie Cantemir, Divanul, op. cit., p. 49. 
7 Idem, p. 68. 

înainte ne aduce și aceasta folosește, ca pre Dânsul cu- 
noscând, să [Il] iubim, ca să ne iubim de la Dânsul [ca să fim 


iubiţi de către El]”7. 


Considera, adică, şi el, ca și teologii, că adevărata ştiinţă 
constă în cunoaşterea lui Dumnezeu, în experierea vieţii dumne- 
zeieşti prin practica ascetică, şi nu este speculație teoretică 
(„ştiinţa cea privitoare”) despre Dumnezeu și despre funda- 
mentele existenței. lar pentru a evita superbia și încrederea în 
sine, „singur ştiinții inimii tale crede”8. Către știința inimii se 
reorientează Pascal, dar și romantismul (ulterior), în Apus. 

În altă parte, Cantemir exclamă: „Cât, dară, de frumos și de 
mângâios lucru iaste înțelepciunea!”?. Dar ne şi lămurește 
despre care înțelepciune e vorba, căci îndeamnă: „cunoaște fru- 
moasa înțelepciune, adecă fapta bună”%. 

Noica îl certa pe Sfântul Neagoe Basarab pentru acest fel de 
cunoaștere, care nu e căutare debusolată și incertitudine, ci 
dorinţă de contemplare a luminii dumnezeieşti (teoptia). El igno- 
ra — intenționat sau nu — că şi Cantemir expunea exact aceeași 


concepție: 


„«Inţelepciunea lumii nebunie iaste lângă Dumnă- 


dzău» (Cartea 1, Cor, gl. 3, sh. 19). Adecă lumina soarelui 


7 Idem, p. 131. 
78 Idem, p. 108. 
7” Idem, p. 134. 
5 Ibidem. 

lumii [înţelepciunea lumii] [...], înaintea Mielului (carile 
Soarele dreptăţii iaste), adecă înaintea dumnădzăieștii lu- 


mini, întuneric şi noapte iaste”®t, 


„De vom în lumină (adecă în svinţțenie) îmbla, precum 
«Dumnădzău iaste în lumină», obștire avem împrumut 
(loan, Cartea 1 gl. 1, sh. 7). Pre Dumnădzău iubind, obiceiele 
noastre să îndreptăm, ca curați cătră [Cel] Curat a merge şi 


Lui a plăcea să putem. ..”8?, 


Acest fapt ne dovedeşte că domeniul bibliografic nu este 
accesat decât în măsura în care se integrează sferei ortodoxe de 
gândire. Ceea ce nu era o noutate pentru scriitura de tip bizantin 
şi nici pentru secolul în care creează Cantemir. 

De altfel, Ortodoxia consideră ca fiind pedagog către Hris- 
tos atât frumuseţea cosmică/ universală, cât şi filosofia și înţe- 
lepciunea antică (sau din toate timpurile). 

Tocmai de aceea, când Umanismul a readus-o în actualitate 
pe aceasta din urmă, ideea a fost asimilată organic în spaţiul 
ortodox, după cum însuși Divanul o probează, căci iată recoman- 


dările de lectură ale lui Cantemir: 


„Cuvântul lui Dumnădzău, carile prin bărbaţi de 
Dumnădzăiescul Duh luminaţi iaste însemnat, cu dragoste 


și cu toată nevoinţa citește și prociteşte [reciteşte] sau 


81 Idem, p. 105. 
82 Idem, p. 132. 

răscitește. [...] După sfintele slove, ca printr-o primblare şi 
a minţii înnoire, şi alte cărticele a citi nu strică, carile ca niște 
sufletești însănătoșitoare şi alcătuite doftorii sunt. Precum 
dintre păgâni nu nevrednici oarecarii de a să citirea sunt: 
Ţiţero, „Pentru slujbe”; a lui Seneca (unele); a lui Plutarhus, 
„Obiceinice”; a lui Epictitos, „Enhiridion”; a lui Isocrat, „În- 
vățătură cătră Dimonic” i proci®. Așijderea, dintre creștini nu 
puțintei, precum Thoma Cămpiţius [Thomas a Kempis], 
„Pentru urmarea lui Hristos”, a lui Erazmus, „Enhiridion”, 
„Pentru oştianul creştin”, „Ethica Crellii hristiiana” i proci. 
Cuvină-să şi cade-să dară creștinului ca albina să fie, carea 
miiare din multe feliuri de flori culege și fieteunde a strânge 
gătind şie cele folositoare. «Toate de ispitit și de cercat; 
carile sunt bune, acelea de ţinut» (Thesal., Car. 1, gl. 5, sh. 
pa ÎN ec 


Divanul era, de altfel, un exercițiu juvenil menit să demon- 
streze aprehensiunea și capacitatea tânărului prinț de a asimila 
informaţia cultă transmisă de învățătorul său. Deoarece Con- 
stantin Cantemir 

„aduse din Muntenia pe călugărul Ieremia Cacavela, 

om de mare doctrină [teolog, dogmatician], de la care Di- 

mitrie primi lecţii de literatură şi filozofie [doar literatură și 


filosofie?]”®. 


s I proci = și celelalte. Și celelalte cărți păgâne de înțelepciune. 
8 Dimitrie Cantemir, Divanul, op. cit., p. 154. 


3 G. Călinescu, Istoria..., op. cit., p. 35. 

Fundamentul acestei culturi rămâne însă, pe mai departe, 
în tradiţie răsăriteană, Scriptura Sfântă şi hermeneutica patristică 


ce oferea interpretarea ei: 


„cultura rămânea orientală, adică exclusiv religioasă. 
Când Dimitrie Cantemir veni domn, se îmbrăcă iar cu 
veșmintele ţării și nu se gândi deloc să cultive poezia, tea- 
trul, să facă școli cu preocupări literare. Veneraţia lui pentru 
Cacavela rămânea intactă. E chiar curios ce vechi este în 
unele privinţe acest viitor membru al Academiei berlineze. 
Ideea de literatură în sens occidental avea să străbată greu. 
Trebuia s-o pregătească alunecarea înceată a moravurilor, și 
pentru asta nu era de ajuns ca puțini să meargă în Apus, ci 


ca acest Apus să descindă aici”. 


Cantemir nu enumeră cărțile patristice mai sus, după Sfânta 
Scriptură (a cărei lectură e o „primblare și a minții înnoire”, nu o 
lectură monotonă sub auspiciile lui mysterium tremendus), 
pentru că ar fi fost prea multe. lar, pe de altă parte, tradiția pa- 
tristică se subînțelege, în studiul biblic, pentru orice conștiință 
ortodoxă. Scriptura nu poate fi concepută în afara Tradiţiei și a 
Părinților, iar Cantemir nu face decât să citescă Scriptura cu 
optica şi instrumentele hermeneuticii tradiționale, fără nicio de- 
rogare. Dacă împrumută ceva din altă parte, împrumută asi- 
milând și menţinându-se în linia cugetării ortodoxe tradiționale. 


Se remarcă, de altfel, în construcţia discursului său, inserarea 


5 Idem, p. 61. 

unor teme şi motive arhicunoscute ale literaturii bizantine și 
românești, precum: deşertăciunea deşertăciunilor, ubi sunt?, lu- 
mea ca vis şi părere etc. 

lată un exemplu, prin care Cantemir se situează în descen- 
dența pedagogiei patristico-ascetice (a Sfinţilor Antonie cel 
Mare, Macarie cel Mare, loan Gură de Aur, Vasile cel Mare etc.) 
care recomandă cugetarea la moarte, dar şi în tradiția ro- 


mânească a lui Neagoe Basarab, Dosoftei și Miron Costin: 


„Unde iaste Chiros și Crisors? Unde iaste Xerxis și 
Artaxerxis...? Unde iaste Alexandru marele...? Și să nu te 
mai, pentru alţii vechi și minunați a grecilor împărați, 
întreb, ce pentru aceşti mai de curund: unde iaste Con- 
stantin marele, ziditoriul Ţarigradului? Unde iaste Ius- 
tiniian...? Unde iaste Dioclitiian, Maximiian și luliian, tira- 
nii cei puternici şi mari? Unde iaste Theodosie cel Mare şi 
Theodosie cel Mic? Unde iaste Vasile Machidon şi cu fiiul 


său Leon Sofos...? Unde sunt împărații Romii...”%. 


Cu o vehemenţă hrisostomică — pe care o reproducea şi 
Neagoe Basarab —, după ce înșiruie toți împărații cei mari ai 
lumii, Cantemir înfățișează un tablou sinistru/ cutremurător, al 
nimicirii măreției împărătești, care sună a jelanie funebră, a 
bocet: 

„Schiptrul lui altuia l-am dat; 


avuţiile și bunurile lui 


s Dimitrie Cantemir, Divanul, op. cit., p. 27. 


cărora n-au silit să le câștige 


am împărțit; 


puterile şi străşniciile lui 
cu patru scânduri 
în a pământului pântece 


li-am legat; 


caii și carăle lui 
pre câmpuri li-am fărâmat, 


călăreţii lui, dialuri, 


și pedestrașii lui, pe şăsuri, 
hulturii și alte 
ale ceriului paseri i-au mâncat 


și li-au cu pământul alăturat; 


șanțurile lor s-au împlu cu gunoiu 
şi zimţii cei frumoși 


de pustietate s-au răsipit; 


dobitoacele lui, 
masă întinsă jigăniilor 


li-am făcut, 


gardurile viilor lui, 


focului 


și strugurii lor, 


de piciorul strein s-au călcat, 


livezile şi pomii lor 

cei cu roadă dulce 
de toată săcurea 
și de toată mâna 

care n-au răzsădit 


s-au tăiat; 


țiitorile [ţiitoarele] lui cele iscusite 


curve cetății li-am făcut; 


florile grădinilor lui, 
degetele streine li-au cules 
şi nasul celui necunoscut 


li-au amirosit; 


palaturile lui 
sălașe boaghelor [bufniţelor] 
și puhacelor [cucuvelelor] 


li-am premenit. 


lată dară că aceasta 


iaste dreptate. ..”38. 


88 Idem, p. 29. 


52 


53 


Aceasta este zestrea lumii: „dzestrele tale ca nourul și ca 
umbra nuorului”%. 

Nu numai împărații au această soartă cruntă, dar și cetăţile 
mari ale lumii — perspectiva va fi reutilizată de Bolintineanu, în 
Conrad, cât și de Eminescu, în acea panoramă a civilizațiilor din 
Memento mori —, precum Alexandria, Memfis sau Babilonul”. 

Eminescu împrumută de la Cantemir şi cele patru scânduri: 
„Mâna care-au dorit sceptrul universului și gânduri/ Ce-au 
cuprins tot universul încap bine-n patru scânduri”... (Scrisoarea 
I). 

Lumea este „părere deşartă și vis de nălucire”*! (o altă ima- 
gine semnalată adesea în literatura veche precum și la Emines- 
cu), dar încearcă să-l convingă pe Înţelept de concreteţea ei 
benefică, pentru a-i zdruncina idealismul. Însă autorul reușește 
în aceste rânduri să ne facă portretul unui personaj avar, un fel 


de Hagi Tudose...cosmicizat: 


„De vreme dară ce până într-atâta 
tărie nădejde ai 
și pre multe 
viitoare 
şi fiitoare 


te întemeiezi, 


% Ibidem. 
” Cf. Idem, p. 77. 
% Idem, p. 44. 


și nu pe cele ce vedzi, 
ce cele ce audzi 
crezi, 
căci dară cu ale mele 
lucruri 
în toate ale tale 
lucruri 
și chivernisele 


te slujeşti? 


Intăi dară, căci în mine lăcuieșşti? 


Căci hrana și bucatele mele mănânci? 


Căci pâinea şi bivșugul [belșugul] țarinilor mele strângi? 


Căci roadele poamelor mele culegi? 
Căci cu hainele mele te învești 


și încingându-te te învăleşti? 


Căci vaca mea mulgi? 

Căci miiarea albinelor mele strângi? 
Căci cu boul mieu pământul mieu ari? 
Căci cu săminţile mele samini? 
Căci cu corabiia mea pre mare 
şi cu calul meu pe uscat 


îmbli?”%2. 


2 Idem, p. 44-45. 

Replica Inţeleptului se înscrie perfect în descendența reto- 
ricii patristice, susținând că Dumnezeu l-a aşezat stăpân peste 


lume: 


„cu ale Lui puternice mâni m-au frământat, 
și după aceasta, suflându-m[i] 
cu Duhul Său, m-au însuflețat, 


dzicând: «Adam, zidirea mânulor Mele!». 


Şi după asămănarea Lui 
și preste toate câte fiitoare 
în lumea -în tine adecă — 
stăpân și domn m-au înălțat, 
toate pre mână și pre samă mi-au lăsat: 
oile, boii, încă şi peştii mării 
şi altele și «cu oarece puţinel 


mai gios decât îngerii m-au încununat» [Ps. 8, 6] 


şi cu un cuvânt să-ţi dzic, 
pre mine stăpân — pre tine slugă, 
pre mine poruncitoriu — 
pre tine ascultătoriu 
a fi au poruncit, 
şi în voie lăsându-mă, 
precum mi-a fi voia, 


așe să mă cu tine slujăsc”*. 


% Idem, p. 45-46. 

De altfel, „operele Părinților Bisericii” sunt „modele de re- 
torică și de mare lirism [...], însemnând exerciţii spirituale și 
favorizând dezvoltarea unei gândiri abstracte”*. 

Condiţia umană e paradoxală, nefericită şi fericită în același 
timp, pentru că şi omul e paradoxal: muritor, dar şi doar cu puţin 
mai jos de Îngeri. 

Însă, un pamflet așa de dur și de comprimat poetic, la 
adresa avariţiei și a vanității vom regăsi, în literatura modernă, 
doar la Tudor Arghezi. Într-un Psalm (Vecinul meu a strâns cu 
nendurare), poetul paratrazează parabola biblică a bogatului care 
visa să-și facă hambare mai mari, atunci când l-a surprins moar- 
tea. Arghezi compune o diatribă, având savoare omiletică com- 
binată cu un limbaj modern, la adresa celui bogat și cupid, a 
vecinului care se crede atotstăpânitor — ca şi Lumea din opera lui 
Cantemir — vecin şi cu Dumnezeu. Dar e ajuns curând de moarte, 


precum împăratul pe care l-am văzut mai sus: 


„Vecinul meu a strâns cu nendurare 
Grădini, livezi, cirezi, hambare. 
Şi stăpânirea lui se-ntinde-acum 


Pân' la hotarele de fum. 


Soarele-apune zilnic şi răsare 
Intr-ale sale patru buzunare. 


Văzduhu-i face parte din avut 


Manuela Tănăsescu, Despre „Istoria ieroglifică”, Bucureşti, Ed. Car- 


tea Românească, Bucureşti, 1970, p. 125. 

Cu-al zalelor de stele aşternut. 


Luând și lumina-n țarcul lui de zestre, 
O potcovi și-o puse în căpestre. 
Din cer ia fulgeri, din pământ grăsimi, 


Adâncuri înmulțind cu înălțimi, 


Şi fostul meu vecin de țărm se ţine 


Vecin de-o vreme, Doamne, și cu Tine. 


Urechea lui, închisă pentru graiuri, 
Cu scamă s-a umplut, de mucegaiuri. 
Gingia moale, înțărcată, suge, 


Ochiul porneşte blând să se usuce, 


În pântec spini, urzici și aguride 
Dau ştiri de beteșugul ce-l ucide. 
Creștetul gol poţi să-l încerci 


Puhav subt pipăit, ca pe ciuperci. 


Şi-i șubred ca o funie-nnodată, 


Cu căpătâiu-n barca înecată. 


Doamne, aşa obișnuit ești, biet”, 


% Dumnezeu e numit aici biet, pentru că așa Il cred oamenii mândri, 


ca fiind „neputincios” să răsplătească cruzimea şi vanitatea lor. Dar Acest 

Să risipești făptura Ta încet. 
Prefaci în pulbere măruntă 


Puterea dârză și voinţa cruntă. 


Faci dintr-un împărat 
Nici praf cât într-un presărat. 
Cocoloșeşti o-mpărăție mare 


Ca o foiţă de țigare. 


Dintr-o stăpânire semeaţă 


Ai făcut puţină ceaţă. 


Zidind, schele-nalte și repezi ridici, 


Incaleci pe lespezi cât munţii, melci mici. 


Păretele-i veacul pătrat, 
Şi treapta e veacul în lat, 


Şi scara e toată vecia. 
Şi când le dărâmi, trimiţi clipa 
Să-şi bată aripa 


Dedesupt. 


Musca mută a timpului rupt”. 


biet Dumnezeu e Cel care dă fiecăruia moartea pe care o merită și care e 


cumplită pentru cei avari. 

De la măreție până la moarte şi decădere nu e decât un pas, 
o clipă, atât de infinitezimală, încât Arghezi nici nu semnalizează 
în vreun fel trecerea de la o stare la alta. Remarcăm coerenţa de 
mentalitate între doi scriitori din două epoci, care par...foarte 
îndepărtate: cea a lui Cantemir și cea a lui Arghezi. Şi credem că, 
în critica românească, nu s-a remarcat această continuitate, între 
epoca veche şi cea modernă, şi nici nu s-au tras toate concluziile, 


care se impun în urma studierii acestei coerențe. 


60 


Istoria ieroglifică: o viziune tradiţională asupra 
existenţei sau ilustrarea temelor majore ale literatu- 


rii medievale% 


„Celor ce multe lumânări 
în citirea cărţilor topesc, 
ochii trupului 


la vedere se tâmpesc. 


Iar celora ce niciodată 
pe slove au căutat, 
măcar că vederea ochilor 
mai ascuțită şi-au păzit, 
însă neștiința în întunericul 
și în tartarul necunoștinței 


i-a vârât”7. 


Spre deosebire de Divan, Istoria ieroglifică este o lucrare pro- 
teică, având doar un fond narativ-istoric. 
Conceperea sa pare a fi motivată de o primară intenţie cro- 


nicărească (chiar dacă deghizată), dincolo de care, însă, discursul 


% Capitol revăzut, publicat mai întâi în Epilog la lumea veche, vol. I. 1, 
în ambele ediţii, din 2010 (p. 276-320) și 2014 (p. 368-424). Cf. 

https://www.teologiepentruazi.ro/2010/05/14/epilog-la-lumea- 
veche-i-1/ și 

https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 

7 Dimitrie Cantemir, Istoria ieroglifică, ediţie îngrijită de P. P. Panai- 
tescu și I. Verdeș, cu studiu introductiv de Adriana Babeţi, Ed. Minerva, 
București, 1997, p. 64. 

retorico-poetic este perfect echilibrat ca importanță și semnifi- 
cație. 

Dacă pentru Călinescu este „opera literară viabilă a lui Can- 
temir”%, Nicolae Manolescu o consideră „prima operă literară 
românească în deplinul înțeles al cuvântului””. Primul o 
cataloghează drept „adevărat Roman de Renard românesc, însă cu 
scopuri polemice”, considerând că „lui Cantemir îi place să 
spună istorii, anecdote și are limbuția lui Creangă în debitarea 
zicătorilor populare”. 

Al doilea este de părere că 

„Ceea ce ne captează interesul rămâne tot plăcerea 
povestirii unor extraordinare peripeții, ca de Halima. [...] 
partea rezistentă artistic e tocmai aceea de narare a unor 
uimitoare întâmplări dintr-o lume a animalelor şi păsărilor 


construită după modelul celei omeneşti” 1%, 


Manolescu mai distinge descrieri și portrete, care întregesc 
aparatul literar, dar şi „un uriaş duh comic” care străbate cartea, 
remarcând intenționalitatea, fericit definită ca „benignă sa- 


tiric”15%, a lui Cantemir. 


% G. Călinescu, op. cit., p. 38. 

% Nicolae Manolescu, Istoria critică a literaturii române. 5 secole de 
literatură, Ed. Paralela 45, Pitești, 2008, p. 80. 

1% G. Călinescu, op. cit., p. 38. 

11 Idem, p. 41. 

102 Nicolae Manolescu, op. cit., p. 80. 


1% Ibidem. 

Sunt de acord cu faptul că „nu există o obscuritate propriu- 
zisă” şi nici „rațiuni esoterice” în Istoria ieroglifică, ci mai mult 
„jocuri [nu l-aş lua în sens ludic] de om cultivat și inteligent” 194. 

Pe lângă istorii și anecdote, Călinescu descoperea și poeme, 
„numeroase eleghii” — eleghii căielnice şi trăghiceşti — pe care 
însă le vede fundamentate pe o „tratare cultă a metaforei ţără- 
neşti” și le aude curgând într-o „cadență populară” și anunţân- 
du-l astfel pe...Eminescu!% (nu e de mirare că Manolescu abdică 
de a mai căuta eleghii prin leroglifică). 

Nu neg că există o plăcere narativă esenţială în text, dar tot 
la fel de esenţială este şi plăcerea filosofică — o filosofie şi o reto- 
rică teologică, la fel ca și în Divan — conjugată cu plăcerea poetică. 

De altfel, conjugarea dintre acestea două este aprofundabilă 
până la confundare, după cum remarca Dan Horia Mazilu, pu- 
nând în lumină şi identitatea operaţională dintre lucrările lui 
Cantemir și Dosoftei. 

Acest fapt este deosebit de esenţial pentru a înţelege 
unitatea de gândire/ mentalitate şi a modului de raportare la un 
text literar, a celor doi mari scriitori ai epocii vechi, deși poate pă- 
rea — unei cercetări superficiale — că operele la care ne referim 


sunt foarte diferite: 


„În textul Paraclisului [tipărit la Uniev, odată cu 
Psaltirea, în 1673], Dosoftei versifică la un moment dat un 


fragment destul de întins — aproape trei pagini, precedate 


1% Ibidem. 


1% G. Călinescu, op. cit., p. 41-42. 

de alte câteva file cu text versificat doar în parte —, dar nu 
marchează grafic stihurile. 

La fel va proceda, peste câteva decenii, Dimitrie 
Cantemir în Istoria ieroglifică, carte în care — opina Manuela 
Tănăsescu! — pagini întregi pot fi transpuse în vers liber. 

Mai mult, în năzuinţa [...] de a contura structurile 
ritmice şi rimate (care accentuează evident muzicalitatea 
textului — Manuela Tănăsescu), Cantemir face dovada unui 
har aparte. 


El versifică extrem de ușor — 


Că iată, în ceastă seară 
Inorogul la prundiş să coboară, 
la uşile a toate potecile 
dulăii stau gata să pună zăvoară, 
toate intrările şi ieșirile lui 
viteji vânătorii 
și neosteniţi gonitorii 
tare le străjuiesc 


și vârtos le păzesc —, 


dar această stihuire nu-şi poate ascunde proveniența reto- 
rică. 
Intreaga scriere este așezată, de altfel, de Cantemir, sub 


semnul deprinderii virtuţilor artei de a scrie şi de a vorbi 


1% Manuela Tănăsescu, Despre „Istoria ieroglifică”, Bucureşti, Ed. Car- 


tea Românească, 1970, p. 188. 

împodobit. Declaraţia sa este categorică: «A triia şi cea mai 
deadins pricină ieste că nu atâta cursul istorii în minte mi-au 
fost, pre cât spre deprinderea ritoricească nevoindu-mă [s. n.] 


[D207 


Deprinderea ritoricească născând poezia, devine dificil de 
susținut că, în primul rând, „lui Cantemir îi place să spună isto- 
rii” (G. Călinescu) și „ceea ce ne captează interesul rămâne tot 
plăcerea povestirii unor extraordinare peripeții” (N. Manolescu). 

Aceste două afirmaţii țin exclusiv de opţiunea critică parti- 
culară a celor doi istorici ai literaturii române sau de opțiunea de 
lectură a cititorului modern şi postmodern, dar nu reprezintă și 
intenția primară a autorului. 

Plăcerea literară esenţială a lui Cantemir este poezia retorică 


sau retorica poetică şi nu istoria sau narațiunea: 


„Foarte multe din textele în versuri ale lui Dosoftei, 
întinsele pasaje rimate și ritmate din romanul lui Cantemir 
dovedesc dominanta retorică sub care acești scriitori îşi aşe- 
zau întreprinderile lor literare, dezvăluie solidaritatea lor cu 
modelele mentale și cu principiile estetice ce funcționau în 


Europa de est atunci și mai târziu” 18. 


1%7 Dan Horia Mazilu, Recitind literatura română veche, vol. I, Ed. Uni- 
versității București, 1994, p. 408. 
Pentru citatul din Cantemir, vezi Istoria ieroglifică, op. cit., p. 3. 


1% Dan Horia Mazilu, Recitind..., vol. II, op. cit., p. 117. 

Găsim foarte utile şi precizările lui Mihai Zamfir, deşi nu 
privesc strict subiectul nostru, dar ne răspund la întrebările 
legate de examinarea caracterului Istoriei ieroglifice: este el pre- 


ponderent narativ sau retorico-poetic? lată ce scrie M. Zamfir: 


„căutarea firului genetic comun prozei şi poeziei, spre 
care năzuiesc exegeze contemporane, nu reprezintă o ino- 
vaţie, ci o revenire. [...] Evul mediu [...] reprezintă etapa 
hotărâtoare în care proza oratorică devine proză poetică, 
numită şi receptată ca atare. [...] 

Sintagmele sermo simplex!* şi sermo metricus!!0 (sau 
sermo rhetoricusi!!) numesc pe tot parcursul evului mediu 


polii opuși ai prozei, așa cum fuseseră stabiliți de Cicero”1!?. 


Şi tot în Evul Mediu, „exercițiul perifrazei, adică transpu- 
nerea prozei în versuri şi invers, creează o specie necunoscută, 
proza ritmată şi rimată”!!, în care recunoaştem însă că s-a exer- 
sat și Dimitrie Cantemir, dar şi Varlaam, Dosoftei (Vieţile Sfin- 


ților), Neculce, Creangă... 


1% În latină: discurs simplu. 

110 Idem: discurs metric. 

111 Idem: discurs retoric. 

112 Mihai Zamfir, Poemul românesc în proză, Ed. Atlas, Bucureşti, 2000, 
p. 15, 18. Din păcate, autorul nu are în vedere, în cartea sa, nici tradiția 
bizantină, nici literatura medievală românească. 

115 Idem, p. 18. 

Mai mult, „cuvântul prosa a ajuns să însemne în evul mediu 


orice compoziție bazată pe ritm, chiar când este vorba de o poe- 


zie propriu-zisă!” 14, 


În jurul anului 1000, ne lămureşte mai departe autorul, 


„proza ajunge să fie metrică, ritmică, mixtum compo- 
situm!’ şi prozaică [E. R. Curtius]. Înregistrarea tuturor 
variantelor prozodice pe care amestecul de proză şi vers le- 
a creat în epoca medievală este practic imposibilă. 

Viziunea antică trece numai în datele ei fundamentale 
în epoca medievală. Mai culți și mai sensibili decât anticii, 
scriitorii medievali utilizează cu scop estetic conștient ambi- 
guitatea distincţiei poezie-proză, scoțând efecte nebănuite 
din inserturile intenționate ale unei categorii în cealaltă. [...] 

Poemul în proză reprezintă registrul elevat al prozei 
literare şi, [...] pe teren estetic, el se opune vizibil speciei 
destinate apropierii de realitatea lingvistică imediată, adică 


romanului [naraţiunii] 16. 


Analizând scriitura lui Dimitrie Cantemir, se poate recu- 


noaşte cu ușurință amprenta stilului medieval savant, elevat. 


Istoria lui Cantemir nu este, în opinia noastră, decât tardiv subsu- 


mabilă genului romanesc, în virtutea plăcerii estetice a moderni- 


114 Idem, p. 19. 
115 În latină: compoziție mixtă. 


116 Mihai Zamfir, Poemul românesc în proză, op. cit., p. 19, 40. 

lor și a (in)capacităţii lor de a recupera o carte veche pentru gus- 
tul secolului. 

Cantemir scrie însă conştient o carte în care oferă măsura 
profunzimii sale de cugetare, a interesului istoric şi moral, şi a 
talentului său artistic și literar. Mai mult decât atât, Istoria 
ieroglifică ne-a făcut impresia atingerii unei maturități a expresiei 
teologico-filosofice, pe lângă cea literară, fiindcă aici am desco- 
perit fragmente mai subtile și mai complexe (din punctul de 
vedere al profunzimii gândirii, al gradului de intimizare cu re- 
flecția teologică şi al expresivităţii eliptico-metaforico-sapien- 
tiale) decât cele ale Divanului — şi se va vedea mai jos acest lucru. 

În cele ce urmază, nu facem decât să ne conformăm acestei 
opţiuni retorico-poetizante (dominante) a autorului leroglificei, 
adoptând formula lirică, în locul celei prozaice, prima fiind cea 
care i se potrivește cu mult mai bine acestei opere. Ne vom pre- 
vala, ca şi anterior, de rima interioară a textului, de cezurile pe 
care fraza ni le indică de la sine. 

De altfel, într-un mic volum, intitulat Cartea de recitire, Ni- 


chita Stănescu scria despre poezie: 


„Nici rima, nici ritmul nu sunt altceva decât farduri. 
Poezia se folosește de ele, cum se foloseşte și de cuvinte, 
numai din răsfăţ şi din întâmplare. Adevărata istorie a poeziei 
româneşti e cu totul altceva decât aceea care ia în considerație 


numai volumele de versuri (s. n.)”. 

El considera că poezia românească începe cu adevărat din 
literatura veche (din cauza nefastei epoci comuniste exemplifică 
numai prin Neculce şi Cantemir teoria sa, nu şi prin scriitorii 
Ierarhi, dar nu credem că i-au rămas indiferenți) și declara cu 
tărie că există în Istoria ieroglifică fragmente de poezie care fac din 


Cantemir 


„Primul şi cel mai mare poet român” și „un mare 
înaintaș al lui Eminescu, Arghezi, Blaga, Barbu, Bacovia, un 


mare înaintaş egal cu urmașii săi și deci mai tulburător”!!7. 


Nichita a extras şi a poetizat mai multe astfel de fragmente, 
depășind ideatic aria eleghiilor semnalate inițial — și acelea vala- 
bile — de Călinescu. Pe urmele demersului său, am transformat şi 
noi în poezie câteva pagini din romanul cantemirean, scoțând în 
evidenţă şi sensurile filosofiei sale. Vom urmări, de asemenea, în 
cele ce urmează, să punem în lumină unitatea tematică a operelor 
literaturii noastre vechi, motiv pentru care vom organiza şi frag- 
mentele ieroglifice în funcţie de temele centrale ale medievalității 
literare, care se regăsesc și în istoria alegorică a lui Cantemir — ca 


şi în Divan, de altfel — pentru că 


„acest mod de gândire [medieval] era ilustrat de recu- 
rența unor teme şi motive majore ca memento mori, fortuna 


labilis (instabilitatea destiului), deșertăciunea tuturor lucru- 


117 Nichita Stănescu, Cartea de recitire, Ed. Cartea Românească, Bu- 


curești, f. a., p. 11-13. 

rilor și caracterul distructiv al timpului”, precum și de 


„ideea de theatrum mundi” 8. 


Le-am reperat anterior în literatura noastră veche, le vom 
regăsi ilustrate și în Istoria ieroglifică. Pe lângă aceste teme, 
enunțate mai sus, o vom remarca însă și pe cea, esenţială pentru 
aria noastră spirituală, a cosmosului ca o carte, ca biblie. Ele 
configurează subiectele de interes pentru strategia literară a epo- 
cii. 

De asemenea, temele morale devin o recurenţă. Dacă Miron 
Costin scria versuri împotriva zavistiei, Cantemir va avea în 
vedere și alte astfel de subiecte, precum arghirofilia, starea ba- 
hică, concupiscența etc. 

Vom decela, de asemenea, din textul Istoriei cantemirene și 
câteva fragmente care continuă să ateste, pe lângă cele semnalate 
în Divan, propensiunea autorului pentru cugetarea tradițională. 


Reamintim aici și părerea lui Al. Duţu: 


„până spre sfârşitul secolului al XVIII-lea, sensibilul a 
făcut manifestă o ordine conceptuală; frumosul era subor- 
donat ideii. Sensibilul nu a fost repudiat, ci a întărit formu- 
lările gândirii: au fost cultivate simbolurile, iar în primul 


roman (Istoria ieroglifică) dezbaterea politică s-a învăluit în 


118 Matei Călinescu, Cinci fețe ale modernității (modernism, avangardă, 
decadență, kitsch, postmodernism), traducere de Tatiana Pătrulescu şi Radu 


Ţurcanu, posfață de Mircea Martin, Ed. Univers, Bucureşti, 1995, p. 28. 

alegorie. Prima operă beletristică tipărită (CriHl și Andro- 
nius) a plăcut pentru că se înfățișa în aceeași formă. 
Investigarea esențelor, proprie speculaţiei elene, dez- 
voltată de bizantini, a persistat în cultura scrisă română, ca 
și în celelalte culturi din Sud-Estul european, în timp ce, în 
Occident, ea nu a atras decât în Renaștere, după o îndelun- 


gată cultivare a neoaristotelismului” 19. 


Datorită dificultăţilor sporite pe care le presupun atât sin- 
taxa preferată de Cantemir, cât şi formula alegorică a textelor, 
vom adapta puţin textul pentru lectura unui cititor postmodern, 
renunțând la grafia arhaică şi la fonetismele moldovenești, 
pentru o lectură mai lină și mai clară. Dar nu numai din această 
cauză, ci şi pentru a observa caracterul atât de modern al 
enunțului cantemirean, structura poetică a frazelor şi impresia 
de anticipare a poeziei gnoseologice și a limbajului ermetizant, 
încât pare, de multe ori, că autorul a avut o intuiție genială 


despre...poezia viitorului. 


119 Alexandru Duţu, Sinteză şi originalitate în cultura română, Editura 


Enciclopedică română, București, 1972, p. 224. 

Tema lecturii paradigmatice din biblia cosmică, în interiorul 


concepției generale despre om şi univers 


Epopeea literaturii şi literatura cosmică 


„Pentru aceasta şi într-acest chip 
a celor vechi și fericiţi eroi numere [nume]!2 
(căci fericirea adevărată 
cu cât se vechește, 
cu atât mai mult se fericește), 
care de atâţia mii de ani 
și până acum 
din iscusite condeiele scriitorilor, 
din tocmite versurile 

stihotvorţilor [poeţilor], 

din împodobite vorbele ritorilor 

şi din dulce cuvântare a tuturor gloatelor 
bună pomenirea numelui 
nici s-a părăsit, 


nici în veci se va părăsi. 


Care lucru 


120 Din lat. nomino, nominare = a numi, verb ce reprezintă etimonul lui 
a număra, întrucât literele alfabetelor vechi (ebraic, grec, latin, slav etc.) 


aveau și valoare numerică. 


vie icoana vrednicelor sale [lor] suflete 
şi deplin pildă 
următorilor săi [urmașilor lor] este 
(căci toată omenia și vrednicia omenească 
într-aceasta se plineşte, 
ca pe neputincios să ajute 
și neştiutorului nu numai cu cuvântul, 
ci mai vârtos cu fapta 


pildă aievea să se arate). 


Acest lucru singură înțelepciunea firii 


pe toți învaţă, 


cu îndemnările sale pildă ni se arată de față, 


câte părţi are, toate în slujba 
Și ajutorarea tuturor 


le întinde. 


Soarele tuturor [Dumnezeu] 
nu același ochi caută, 
nici pe unii încălzeşte 
și despre alții aceasta tăgăduiește. 
Ploile, precum stâncile umezesc, 
aşa seminţele dezvelesc, 
lujerele răcoresc, 
copacii înfrunzesc, 
florile, iarba și toată pășunea 


și otava înverzesc 

şi toate în neamul și chipul său, 
una spre îndemnarea alteia 
neobosit se nevoiesc 
și fiecare periodul plinirii sale 


a plini se silesc!?l. 


De care lucru aievea este 
(că fireanul firii a urma se cade), 
iar alminteri 
cine firii se împoncișază [se împotrivește], 
pe Făcătorul firii 


în meșteșug necunoscător arată. 


Nici vreau, prietene, cu numele firii, 
mulțimea pătimirii să înţelegi!” 
(că toată pătimirea grozavă 
neprietenă, iar nu prietenă 


este firii)”15. 


121 Strofa reprezintă o parafrază poetică largă a unui verset evan- 
ghelic, în care se spune că Dumnezeu „face să răsară soarele și peste cei 
răi și peste cei buni și trimite ploaie peste cei drepți şi peste cei nedrepți” 
(Mt. 5, 45). 

122 Să nu înţelegi cumva că patimile iraționale, de care s-a îmbolnăvit 
omul după căderea sa din Rai, fac parte din firea umană. 


155 Dimitrie Cantemir, Istoria leroglifică, op. cit, p. 86. 

Pentru autorul Istoriei ieroglifice, icoana faptelor celor bune 
este pilduitoare pentru oameni, aceea care se pictează în cărți (şi 
aici Cantemir are în vedere toate cărţile umanităţii), se scrie de 
către „condeiele scriitorilor” în versuri epopeice sau se poves- 
teşte în cuvântări „împodobite” oratoric sau se rememorează de 
către popoare. Așa încât faptele cele bune nu pier, ci rămân 
înscrise în amintirea popoarelor. 

Cantemir concepea literatura ca pe o oglindă și icoană a 
frumuseţii, care transmite oamenilor, drept pildă, faptele bune, 
spre păstrare şi anamneză. Aceeaşi învățătură morală se citeşte 
nu numai din cărți, ci și din întreg universul. Căci această icoană 
a frumuseţii este identificată nu numai în operele umane, ci și în 
opera lui Dumnezeu, în însăşi epopeea firii, în cartea pe care 
Dumnezeu a înscris-o în cosmos, în toate lucrurile din univers. 

„Înţelepciunea firii” înseamnă Cartea cosmosului, rațiunile 
firii pe care Dumnezeu le-a sădit în toate cele create de El. 
Aceasta este o filosofie care aparține exclusiv Creștinismului și 
este identificabilă în toate cărțile Evului Mediu românesc, ca și în 
spaţiul apusean. O descoperim la scriitorii Ierarhi — cu prisosință 
la Antim Ivireanul — și nu numai la Ierarhi. Cantemir o reactua- 
lizează şi o expune pe larg în Divan, dar iată că îi găsește spațiu 
şi în istoria sa alegorică, în care autorul doreşte să fie un cronicar 
dublat de un teolog/ gânditor, un Constantin Cantacuzino și un 
Miron Costin sau Radu Greceanu la un loc. 

Patimile nu fac parte din firea umană, pentru că ele sunt 
împotriva firii. De aceea, patimile și păcatele omenești nu pot 


constitui o pildă pentru ceilalți, așa cum se întâmplă cu faptele 

bune. Ele nu pot fi icoane și modele de urmat. Firea celor create 
de Dumnezeu, care sunt inanimate şi iraționale, nu îndeamnă la 
săvârșirea păcatului, ci descoperă ochilor contemplativi și filoso- 
fici ai minţii umane armonia terestră și ordinea cosmică. 

Natura lucrurilor, universul în întregime dezvăluie o armo- 
nie, un sens și o raționalitate adâncă. Patimile iraționale și pă- 
catele omenești tăgăduiesc raționalitatea și armonia cosmică, pe 
cele care mărturisesc sufletului omenesc despre raționalitatea şi 
nemurirea sa. Păcătuind împotriva firii, omul greșește împotriva 
Creatorului ei și al lui („cine firii se împoncișază [se împo- 
triveşte], pe Făcătorul firii în meșteșug necunoscător arată”). 

Patimile și păcatele omeneşti sunt împotriva naturii umane, 
neprietene firii, ele nu au fost sădite în firea umană la crearea sa, 
ci sunt un rezultat al voinţei libere, care poate înclina spre rău, a 
creaturilor raționale. 

Rezultă aşadar că răul nu se află în firea celor create și că 
oamenii care îl săvârșesc, fac aceasta împotriva firii şi, implicit, 


împotriva Făcătorului firii — în opinia autorului acestor rânduri. 


Adevărul învederat 


„Cine lucrul cel mai aievea 
decât razele soarelui cunoscut 


nu-l va cunoaște? /.../ 

Acestea dară, /.../ 
cei din cuiburele 
încă cu fulgi puișori 
Și cei încă 
sub țâţele maică-sa sugători 
a judeca vor putea, 
și statul cel mai fericit 
decât toată fericirea 
precum ca râul se va pogori 
şi ca puhoiul va năbuși 
și cele în lume nesimţitoare 
a simți și a se pricepe 


vor pricepe /.../ 


Deci oricine ar fi acela 
care acelei nepovestite fericiri!” 
părtaş a fi ar pofti, 
întâi trebuie ca nu numai alle] trupului, 

ci şi a[le] sufletului mâ[i]ni 

totdeodată să întindă 
și nu numai cu ale trupului picioare, 
ci şi cu ale sufletului aripi 


să alerge şi să zboare 


124 Cei care sunt prunci la răutate primesc înțelepciune de la Dum- 
nezeu. 


1235 Nepovestita fericire a Raiului sau a Împărăției cerești. 

(că alminteri, leneșilor osteneala 


și pizmătarilor lipsa şi căinţa va rămânea). /.../ 


Lucrul ce întâi la lumină n-au fost, 
Dumnezeu, din ne a fi [din neființă], 
la a fi [la ființă] îl aduce. 

Iar lucrul ce odată la ființă a ieșit, 
le neființă nici Dumnezeu 


nu-l poate! aduce”1!7. 


Pasajul din urmă reprezintă o definiție dogmatică: această 
lume e creaţia lui Dumnezeu, iar Dumnezeu a creat-o din nimic/ 
ex nihilo, aducând-o de la neființă la fiinţă („din a ne fi la a fi”). 
Este o învăţătură teologico-dogmatică esenţială și, de altfel, 
ultima strofă este grea de teologie, pentru că este expusă nu nu- 
mai dogma despre aducerea întru ființă a universului, ci şi aceea 
despre imposibilitatea ca acest univers să se întoarcă înapoi, în 
neființă. 

Aceasta este percepţia creştină tradițională în cultura 
română şi tocmai de aceea — după cum se va vedea — vom avea 
mult de discutat asupra versurilor eminesciene, cărora li s-a im- 
primat o asemenea interpretare (despre omul și universul care se 


întorc în neființă), care contravine viziunii româneşti consacrate 


126 In sensul că nu dorește. 


127 Dimitrie Cantemir, Istoria ieroglifică, op. cit., p. 114-115. 


78 


de toată literatura noastră veche — având în vedere faptul că Emi- 
nescu avea lecturi și cunoștințe temeinice din această literatură. 

Eminescu a cunoscut foarte bine aceste învățături transmise 
prin Biserică, dar și prin literatura veche și ne vine foarte greu să 
fim de acord că a ales să creadă în ceva contrar credinţei nea- 
mului său, el, care vroia să fie întru totul dac și scria nu doar în 
manuscrise, ci până şi în țărâna din curtea spitalului în care a 
murit: Iesus Christus Rex dacoromanorum!*. 

Sensul lumii este spre transfigurare şi nu spre neființă, în 
concepția ortodoxă și a textelor noastre medievale. Lectura cărții/ 
bibliei cosmice unifică interior ființa umană și o conduce către 


centrul existenței și Creatorul ei: 


„Astfel Dumnezeu, care e în măsură infinită mai 
presus de totul, fiind totul în toate, va fi numai El singur 
văzut de cei curați la înţelegere, când mintea, culegând 
contemplativ sensurile lucrurilor, va ajunge la Dumnezeu 
însuși, ca la cauza, începutul și scopul ultim al nașterii şi 
devenirii tuturor și ca la sânul adânc și nedepărtat al între- 


gului cuprins” 1%. 


Toate lucrurile din univers sunt litere cosmice sau cuvinte 


(logoi) care dialoghează cu umanitatea, vectorizând rațiunea 


128 În latină: lisus Hristos [este] Regele daco-romanilor. 

12 Sfântul Maxim Mărturisitorul, Mystagogia. Cosmosul şi sufletul, 
chipuri ale Bisericii, introd., trad., note și două studii de Pr. Prof. Dr. 
Dumitru Stăniloae, Ed. IBMBOR, Bucureşti, 2000, p. 14. 

(logos) umană către cunoașterea originii și a sensurilor ultime ale 
ființei, după cum afirmă tradiția spirituală patristică: „pretu- 
tindeni în istoria creaţiei este semănată în chip tainic dogma 
teologiei” 1%. 

În cărţile tradiţiei noastre literare românești, sinonimia 
dintre creaţie și carte apare specificată cu claritate în Palia istorică 
bizantină (din care am citat şi alte pasaje, în primul volum al 
Istoriei de faţă, dar se pot aduce ca mărturie și fragmentele ce 
reproduc Hexaemeronul Sfântului Epifanie de Salamina), în 
Cronograful tradus de Danovici (în opinia lui Ştrempel, pentru că 
alți cercetători nu susțin această identificare) şi în cel al Sfântului 


Dimitrie al Rostovului: 


„Aceste lucruri [făpturi/ creaţii] făcu Dumnezeu într- 
aceste șase zile. Sânt de toate doaozeci și doao. [...] Aceste 
22 de lucruri făcu Dumnezeu în şase zile. Şi aceste 22 de 
cuvinte [cărți ale canonului biblic] din jidovi [din Vechiul 
Testament] '!*!. 

„Dece [deci] au făcut săvârşit Svântul Dumnedzău 


doaădzeci şi doaă [22] de lucruri ci să chiamă câte slove 


130 Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, în col. PSB, vol. 17, trad., introd., note și indici de Pr. 
D.[umitru] Fecioru, Ed. IBMBOR, Bucureşti, 1986, p. 133. 

151 Cele mai vechi cărți populare în literatura română, IV, Palia istorică, 
cu studiu de Alexandra Moraru și Mihai Moraru, Ed. Fundaţia Naţională 
pentru Ştiinţă și Artă şi Academia Română, Institutul de Lingvistică 


„lorgu Iordan”, București, 2001, p. 103. 

[cărți] au jidovii în cartia [Scriptura] lor și tocma cu doaăd- 
zeci şi doaă de cărţi [ale canonului Vechiului Testament] ce 
au scris de la Prorocii lor și tocma cu doaădzeci și 2 de 
seminţțâi ce s-au tras de la Adam până la Iacov, cum scrii la 
carte lui Moisi, la pisaniia veche, adică în Biblie”1%. 

„Pe toată făptura cea văzută a numit-o carte, în care 
carte Cerul și pământul sunt ca două foi, întru care pe cât 
privim pe cea prea frumoasă zidire a lui Dumnezeu, pe atâ- 


tea slove avem, care ne învaţă pe noi pentru Dumnezeu”1%. 


Există, prin urmare, o protobiblie sau un prototestament 
cosmic. Cantemir discută despre cartea cerului în termenii unei 
filosofii proprii, concepând un discurs despre paradigma soa- 
relui și a corpurilor cereşti, din lectura evoluției cărora (a mișcării 
lor de revoluţie) el extrage concluzii telogice întru totul ortodoxe. 

Așadar, păşim mai departe, în periplul nostru pe continen- 


tul ieroglific. 


Paradigma soarelui şi a celorlalte trupuri cerești 


132 Cronograf tradus din grecește de Pătraşco Danovici, ed. îngr. şi cuv. 
înainte de Gabriel Ştrempel, cu un studiu introd. de Paul Cerno- vodeanu, 
vol. I, Ed. Minerva, Bucureşti, 1998, p. 4. 

15 Hronograf, [scris de Sfântul Dimitrie al Rostovului], trad. de Diac. 
Gheorghe Băbuţ, Ed. Pelerinul Român, Oradea, 1992, p. 13. 


„Lotul dară, 
orice firea fireşte [în mod firesc] lucrează, 
pricina săvârșitului!“* 


peste socoteala și simţirea ei este. /.../ 


Așijderea, cele firești 
toate în sferă! se întorc 
și sferei firește sfârșit nedându-se, 
iată că nu pentru odihna sfârșitului, 
ci pentru veșnica clătire!% 


de la neclătitul Clătitor! se clătește. 


Soarele, luna, cerul 
și alte trupuri cerești toate, 
din început 
și cu mare repeziciune aleargă, 
însă nu cu acea socoteală [scop, rațiune], 
ca doară vreodinioară 
la doritul ţenchiu [scop] 
și sfârşit ajungând, 


să se odihnească, 


15 Cauza atingerii scopului. 
15 Sfera = orbita. 
15 Clătire = clătinare, mișcare. 


137 Dumnezeu. 

căci așa (precum s-ar putea zice), 
încă de mult ar fi cunoscut, 
precum firește la sfârşit să ajungă, 
peste putinţă îi este 
și precum până acum 
în vreun punct al sferei lucrării sale 
loc de stare n-au aflat, 
aşa și de aici înainte 
în vecii vecilor, 
precum nu va putea, 
de mult nădejdea 


i s-ar fi curmat, 


fără numai când Clătitorul firii 
(Cel ce în clătire nehotărâtă 
şi neodihnită 
o ține), 
după a Sa slobodă şi puternică voie 
vreodată a o clăti 


ar părăsi. 


Aşadar, toate lucrurile firești, 
cu una şi singură a soarelui paradigmă, 
precum se cade 


a se înțelege se pot. 


15 Planetele și-ar înceta mișcarea în univers numai dacă Dumnezeu, 


Cel ce le mișcă, ar decide aceasta. 


Că precum soarele 
de la punctul Racului 
până la punctul Capricornului, 
se suie şi se pogoară 
și în tot anul, 
măcar că 
toate locurile umblării sale 


negreșit atinge şi cercetează, 


însă nici curgerii [rotirii] sfârşit a face, 


nici odihnei a se da 


poate, 


fără numai cât cu apropierea 
și depărtarea sa 
de la locurile ce priveşte, 
mutările și schimbările vremilor 
pricinuieşte, 
și aceasta afară din toată 


socoteala și simţirea sa. 


Într-acest chip 
și cursul a toată fapta 
nepărăsit atomurile schimbându-și, 
toate cele dintru început chipuri 
nebetejite 


și nepierdute 


83 


84 


păzeşte. 


De unde aievea [adevărat] este 
că țenchiul sfârșitului 
nu în socoteala fireștilor!%, 
ci într-a Izvoditorului 
și Pricinuitorului firii 
este. /.../ 


Cu acest mijloc mare lumină [a minții] 
celor ce cu înțelegerea [rațiunea] se slujesc 
a lumina poate 
și ascuţită sabie împotriva celor ce 
pe Ziditorul tuturor 
a tăgădui nebuneşte îndrăznesc, 
în mână să ia, 
de vreme ce deosebirea zidirii 
şi a Ziditorului!“ 
dintr-acesta chiar a se cunoaște 


poate. 


Căci Ziditorul, 
după înţelepciunea și puterea Sa, 


zidirea săvârşind, 


15 A celor ce sunt aşezate în fire. 
140 Deosebirea între firea veşnică și necreată a Ziditorului și firea 


creată, limitată, a celor zidite. 


de lucru [Său] Se odihneşte!“ 
şi, ca un deplin în putere Stăpân, 
o dată numai poruncind, 
din veci și până în veci 
zidirea ca o slujnică 
după poruncă 


nepărăsit aleargă. 


Deci precum toate celelalte, 
câte sub cer zidiri se află, 
din [de] Ziditor se deosebesc, 
căci socoteala nu a sfârșitului, 
ci a poruncii numai au, 
aşa una! numai Ziditorului său 
mai aproape 


Şi a se asemăna se zice, 


căci precum a poruncii 
firească socoteală, 
aşa a sfârșitului fericirii 
și nefericirii, 


a binelui și a răului său chibzuială 


141 Cf, Fac. 2, 1-2. 


142 Firea rațională. 

și adevărată hotărâre 


a cunoaşte poate!*. 


Şi aceasta măcar că nu din 
fireasca sa vrednicie, 
ci oarecum împotrivă şi peste fire!+, 
o înțelegere 
mai mult decât firească 
şi dumnezeiesc 
ŞI ceresc 
oarece 


(căruia suflet înțelegător îi zicem), 


în sine străluminează, 
care, peste cele fireşti hotare 
ridicându-l [pe om] 
la cele metafizicești, 
ithiceşti [etice] 
şi theologhiceşti cunoştinţe 


îl povăţuiește. 


1% Firea înzestrată cu rațiune nu are un traseu predestinat de 
Dumnezeu, așa cum au corpurile cerești sau cele nucleare, ci ea singură își 
stabilește traiectoria, alegând între bine și rău. 

14 Darul raţiunii şi al liberei voințe este numit aici „oarecum peste 
fire”, ca un dar deosebit, pentru că firea creației împlineşte porunca lui 
Dumnezeu, Creatorul ei; numai firile înzestrate cu rațiune şi voință liberă 
au, tot din darul Lui, capacitatea de a nu face voia Lui, de a alege răul, 


dacă asta își doresc. 

Aşadar, din cele înainte pomenite 
a culege putem, ca orice zidire 
ithiceşte 
din-ceputul lucrului 
socoteala [rațiunea] sfârşitului ar avea, 
aceea Ziditorului său 
cu partea înțelegerii!“ 


să se asemene...” 146, 


Neclătitul Clătitor este Nemișcatul, Imuabilul, este Dum- 
nezeu, a Cărui fire dumnezeiască este veşnică şi neschimbătoare, 
dar, în același timp, El este și Cel care pe toate le mișcă. Cantemir 


urmează teologiei Sfântului Atanasie cel Mare: 


„Inţelepciunea lui Dumnezeu [Hristos] [...] alcătuiește 
o singură lume şi o unică rânduială frumoasă și armonioasă 
a ei, El însuși rămânând nemișcat, dar toate mișcându-le, 


prin crearea şi orânduirea lor, după bunăvoirea Tatălui”. 


1% Dacă rațiunea planetelor era să se învârtă permanent pe traiecto- 
ria lor cosmică, pentru om, creatură cu fire spirituală, rațională, rațiunea 
existenţei și a sfârşitului, a desăvârşirii sale, este să ajungă asemenea cu 
Dumnezeu, Creatorul său. 

146 Dimitrie Cantemir, Istoria leroglifică, ed. cit, p. 326-327. 

147 Sfântul Atanasie cel Mare, Scrieri, traducere din grecește, intro- 
ducere şi note de Pr. Prof. Dumitru Stăniloae, în col. PSB, vol. 15, Ed. 
IBMBOR, București, 1987, p. 79. 

Paradigma soarelui este valabilă pentru toate lucrurile din 
univers, pentru toate făpturile create, care nu au rațiune și care 
se mișcă în sferă, adică pe orbita traiectului lor continuu, care nu 
are oprire în lumea aceasta. 

Soarele, ca toate corpurile cereşti, se mișcă potrivit poruncii 
pe care Dumnezeu a sădit-o în firea sa, mai presus de rațiunea 
sa, pentru că rațiunea sa nu înseamnă cugetare şi voinţă liberă, 
ca în cazul Îngerilor și a oamenilor, ci este rațiunea prestabilită 
de Dumnezeu, aceea ca aștrii să lumineze pământul şi să deter- 
mine schimbarea vremii (cf. Fac. 1, 14). 

Nici Antim, nici Cantemir nu adoptă perspectiva helio- 
centrică. Pentru ei, soarele se învârte în jurul pământului. 

Am văzut alegoria simbolică a lui Antim (un fel de fabulă 
întoarsă — aici fabula iese din definiţia clasică a genului minor 
sau inferior), în care pământul era omul, iar soarele care îl în- 
conjura cu lumina și căldura sa și îl priveghea necontenit era 
Dumnezeu. 

Cu alte cuvinte, Dumnezeu Se învârte în jurul omului, îl 
circumscrie, „face pururea o învârtejire împrejurul lui cu un um- 
blet necontenit”, fiind Creatorul și Proniatorul său. Este o con- 
cepţie...antropocentrică a scriitorilor noștri din epoca veche, pe 
care o semnalam și la Dosoftei, și care nu este umanistă, ci tradi- 
țional-bizantină. 

Aici, la Cantemir, soarele, ca planetă, este transformat în 
paradigma mișcării, a vieţii, a vitalităţii cosmice, deşi planetele 
nu au suflet și rațiune proprie — aşa cum le atribuia Platon şi, 


după el, Origen și Plotin. Vechiul și Noul Testament, mozaismul 

și Creștinismul au renegat dintotdeauna această concepție, pe 
care o amendau dur (ca și pe cea zoroastriană). 


Porunca lui Dumnezeu, în privinţa lor, este foarte clară: 


„Sau, privind la cer și văzând soarele, luna, stelele şi 
toată oștirea cerului, să nu te lași amăgit ca să te închini lor, 
nici să le slujeşti, pentru că Domnul Dumnezeul tău le-a lă- 


sat pentru toate popoarele de sub cer” (Deut. 4, 19). 


S-a remarcat că, în cartea Genezei, Moise nici măcar nu le 
dă nume aștrilor cerești, ci îi numește luminătorul cel mare (soa- 
rele), luminătorul cel mic (luna) și stelele. Ei sunt doar vase, în 
care, în ziua a patra, Dumnezeu a pus lumina creată în ziua întâi, 
ca să lumineze pământul și să determine regimul ciclic diurn/ 
nocturn și pe cel sezonier. De aceea, toată tradiţia bizantină, în 
care se înscriu şi Cazaniile lui Coresi şi Varlaam, îi numeşte lămpi 
sau făclii/ candelabre, aşezate de Dumnezeu în casa/ biserica 
universului pe care a creat-o pentru om. 

Cantemir reține acum o altă particularitate, din această 
icoană universală, pe cea semnalată de Sfântul Atanasie, şi anu- 
me dinamismul ciclic pe care Dumnezeu îl imprimă în cosmos. 

Paradigma soarelui este imaginea ideală a mișcării care se 
execută în mod revolut și în lipsa unei rațiuni de sine a exe- 
cutorului, ceea ce demonstrează existenţa Creatorului care a 
gândit-o şi i-a stabilit o rațiune subiacentă. 

Pentru a-și ilustra teza teologică, Cantemir trece de la soare 


la atomi: la nivel microbiologic sau micromolecular, viaţa ur- 

mează aceleaşi legi ale existenţei ca și la nivel macrocosmic. Ca 
şi planetele şi galaxiile, atomii se mișcă după traiectoria stabilită 
lor de Dumnezeu. 

Faptul de a-şi urma traiectoria este în firea planetelor sau a 
atomilor, în raţiunea lor de a exista, dar nu sunt stabilite astfel de 
către ele însele, pentru că nu au rațiune liberă, de sine stătătoare, 
ci arată un Creator („Izvoditorul” şi „Pricinuitorul firii”), Care le- 
a gândit și le-a rânduit în felul acesta. 

Deosebirea dintre zidire şi Ziditor, dintre creaţie și Creator, 
se poate înțelege din felul cum soarele şi aștrii cerești își îm- 
plinesc rațiunea lor de a exista, urmându-și traiectoriile cosmice, 
fără ca să aibă rațiune determinantă în însăși firea lor. 

Observațiile astronomice sau biologice sfârşeșc în concluzii 
teologice, care sunt: „mare lumină celor ce cu înțelegerea se 
slujesc”, adică firilor raționale. 

Pricepem acum de ce Cantemir a ales paradigma soarelui: 
pentru că lumina soarelui dialoghează cu lumina rațiunii umane. 
Fiind soarele luminătorul cel mare, el poate naște „mare lumină” 
în mintea umană, dăruindu-i strălucirea înțelepciunii. 

Soarele, când nu este simbol al lui Dumnezeu Însuşi, este 
un purtător de cuvânt al lui Dumnezeu, o trâmbiţă luminoasă a 
filosofiei/ înțelepciunii, sau, cum va zice mai târziu poetul He- 
liade-Rădulescu, despre aștri, „focare arhicentre de raze”, puse 
pe firmament „drept candele de aur” și a căror „lumină vă e vo- 
cea, prin ea vorbiți vederii” (Anatolida sau Omul şi forțele) — 


vederii naturale și vederii rațional-spirituale. 

Demnitatea solară cea mai impunătoare este aceea de a fi 
reprezentatul simbolic al Lui. Cantemir îi imprimă o dublă her- 
meneutică, soarele fiind un simbol al Dumnezeirii, dar și o 
paradigmă a mişcării orbitale a lucrurilor în univers, paradigma 
dinamismului vital universal. Prin aceasta din urmā, el indică 
însă tot rațiunea divină/ înțelepciunea dumnezeiască, fiindcă 
semnifică lumina ascultării de Dumnezeu, a supunerii: Dumne- 
zeu „O dată numai poruncind, din veci și până în veci zidirea ca 
o slujnică după poruncă nepărăsit aleargă”. lar aceasta este icoa- 
na cosmică/ paradigma expusă vederii și rațiunii umane. 

Omul, care „Ziditorului său mai aproape și a se asemăna se 
zice şi în care străluminează” — spune autorul — „o înţelegere mai 
mult decât firească [liberul arbitru îl înalță pe om peste ceea ce 
este firesc pentru celelalte făpturi: aceea de a împlini rațiunile lui 
Dumnezeu sădite în ele] și dumnezeiesc și ceresc oarece”, este 
chemat să înțeleagă din mișcarea de rotaţie a soarelui, că „ţen- 
chiul”/ scopul existenţei lui este ca „Ziditorului său cu partea 
înțelegerii [sufletul spiritual] să se asemene”. 

Dacă celelalte creaturi împlinesc voia lui Dumnezeu din 
fire, omul, tot din fire, este liber să împlinească sau nu voia Lui, 
să se asemene sau nu cu El. Dar firea lucrurilor, a căror para- 
digmă e soarele, îi descoperă că firesc este să asculte de Dum- 
nezeu, pentru că asemănarea cu Arhetipul divin este firească 
pentru el. 

La scriitorii noștri mai vechi, dragostea pentru simbolism și 
pentru o hermeneutică universală este esenţială, de aceea sunt și 


greu ingurgitabili apetitului nostru modern pentru desemantiza- 

rea realității. Contemporanii noștri nu mai au apetit pentru astfel 
de scrieri datorită rămânerii lor numai în contingenţă și a aple- 
cării spre divertisment, iar nu spre interpretarea sensurilor și a 
simbolurilor, a rațiunilor pe care Dumnezeu le-a pus în univers. 

Adevărata filosofie a celor vechi era gândul care se întorcea 
pururea spre rosturile lumii și spre rosturile proprii, care adân- 
cea infinit și abisal înțelegerea vieții şi a universului. Dar nu 
printr-o explorare care se extinde geografic şi cosmic, la modul 
realist, fenomenologic (ceea ce aparţine viziunii catolice și pro- 
testante asupra cunoașterii, mai pe scurt, Apusului eterodox, în 
timp ce Orientul ortodox se păstrează în matca lui tradițională 
contemplativă), ci prin racheta gândului şi a înțelegerilor harice, 
care erau trimise pe orbite tot mai îndepărtate ale lăuntricității și 
ale spiritului. 

Din mișcarea de revoluţie a corpurilor cerești, Cantemir 
expune concluzia conform căreia acestea urmează o traiectorie 
cosmică stabilită din veci de Creatorul lor, traiectorie care nu se 
modifică şi nici nu există un scop final sau un capăt al acestei 
mișcări. Cantemir numește sferă această mişcare, ea fiind un 
echivalent a ceea ce numim astăzi orbită. 

Ideea de sferă implică însă şi sugestia echilibrului cosmic și 
a armoniei acestei evoluţii orbitale, care nu se dezechilibrează 
niciodată, care e susținută întru mișcarea și scopul său de legea 
originară care i s-a dat și de harul lui Dumnezeu, care pompează 
viață în universul Său şi îl susține în ființă. Spre deosebire de 
firea iraţională, existenţele raționale au o destinaţie a vieții lor, 


aceea ca, departajând binele de rău, cunoscând cele metafizice, 

morale (etice) şi teologice, să ajungă la desăvârșirea asemănării 
cu Ziditorul şi Prototipul lor. 

Dimitrie Cantemir nu afirmă nimic diferit de Antim Ivi- 
reanul, contemporanul său, și nimic contrar învățăturilor orto- 
doxe ci, dimpotrivă, le secondează cu fidelitate. Mai mult, găsesc 
o mare asemănare între modul lui Antim Ivireanul de a-şi 
construi demonstrațiile şi parabolele și cel pe care îl urmărim 
aici, al lui Cantemir. De asemenea, Antim insera în omiliile sale 
aceeași filosofie cu privire la contemplarea scenei cosmice ca o 
icoană și oglindă a Împărăției veșnice şi a cerului înstelat ca o 
lectură a creativităţii şi iubirii dumnezeiești. La această herme- 
neutică incita însăși Scriptura Sfântă sau, în particular, Psaltirea, 
care a avut un rol capital în formarea tradiţiei poetice românești, 


impregnându-și influenţa la nivel stilistic și vizionar. 


Filosofia isihastă a tăcerii 


„Lupul partea cea mai multă a vremii 
tăcerii da 
[căci tăcerea 
capul filosofiei este, 
și încă toată cinstea înțelepciunii 
mai mult într-însa se sprijineşte, 


de vreme ce aplos!* a grăi 


14 În limba populară/ graiul vorbit. 


94 


de la maice 
și de la mance [doici] 
ne deprindem 
frumos şi mult a vorbi, 
toate școalele, mai prin toate locurile 
(nu cu puţină pagubă a tot muritorul!), 


pe canoane [legi retorice] ne învaţă. 


Iar înțelepţește a tăcea 
şi vremea vorbei puține 
și grele 
prea la puţini vedem 
și învățătura tăcerii 
undeva măcar în lume 
a se profesui [a se preda] 


nu auzim. 


O, fericita tăcere, 
ca totdeauna 
cu tăcerea ascultăm 
și învăţăm 
orice ar fi de învăţat 
și pururea din fântâna tăcerii 
cuvântul înțelepciunii 


au izvorât. 


Că cine tace mult, 

mult gândeşte, 
și cine mult gândește 
mai de multe ori 
ce-i mai cuvios nimerește. 
Acela dar, ce 
ce-i mai de folos au nimerit, 
zic că, 
de va grăi, 


va grăi mai negreşit]”1®. 


Cantemir denigrează aici retorica goală, subliniind antiteza 
dintre barocul expresiei și liniştea interioară a sufletului, tăcerea 
adâncă pe care omul spiritual și-o agoniseşte prin înțelepciune, 
prin liniștea contemplativă şi gânditoare. 

Dacă Dosoftei înălța către Dumnezeu cuvintele tăcerii („ru- 
ga din tăcere”), cuvintele inimii care strigă lăuntric, Cantemir 
cunoaște și el, tot pe filieră isihastă, că există vreme pentru 
discurs, dar și „vremea vorbei puţine și grele”, precum și timp 
pentru „înţelepţește a tăcea”. 

Nu e ceea ce se spune la Pilde 17, 28 („Chiar și nebunul, 
când tace, trece drept înțelept”, care s-a păstrat în popor sub 
formă de proverb: „Dacă tăceai, înțelept rămâneai”), ci despre o 
altfel de tăcere, care ţine de sihăstria inimii şi de a-ţi da răgazul 
ca Dumnezeu să-ți răspundă rugăciunii, chemării, neliniștilor, 


interogaţiilor tale. 


1% Dimitrie Cantemir, Istoria leroglifică, op. cit, p. 83. 

Este tăcerea iubită de isihaști sau „pacea lui Dumnezeu care 
covârșeşte orice minte” (Filip. 4, 7). De aceea, „fericita tăcere”... 

Autorul deplânge faptul că, dacă există școli de retorică 
multe, nu există în schimb nicio şcoală care să te înveţe recule- 
gerea, adâncirea în sine, contemplaţia, retragerea de sine din 
risipirea în multele lucruri ale lumii. 

Remarcăm imagini plastice deosebite, ca „fântâna tăcerii” — 
imagini poetice care, nu în puţine cazuri, răsar din contexte 
practice, ca să spunem aşa, având ca fundament concretețea 
experienţei, chiar dacă este o experienţă spirituală. Nu le putem 
numi abstracțiuni pure, pentru că ele nu sunt abstracte decât 
dacă le contemplăm stilistic și renunțăm, momentan sau definitv, 
la o hermeneutică aplicată. 

A se observa că scriitorii vechi nu iubeau podoaba stilistică 
pentru ea însăși, ci pentru scopul moral şi spiritual cu care era 
folosită. 

Să nu ne facem însă iluzii că în poezia română modernă 
vom afla abstracțiuni pure: în ciuda a ceea ce se afirmă de obicei, 
lirica noastră modernă și postmodernă este, în cea mai mare 
parte, unisemantică şi nu plurisemantică și învederează aceeași 
experiență concretă (afectivă, spirituală etc.) care nu învederează 


onirismul fulminant/ haotic sau abstract. 


Giudeţul [judecata] sufletului cu trupul 


și despre ce înseamnă „suflet filosof” 

„Acestea de la Vulpe cu toții auzind 
şi precum [că] adevărul aşa este înțelegând 
(că la mintea spre înțelegere gătată 
mai tare pătrunde cuvântul adevărului 
decât prin moale grosimea trupului 
ascuțită simceaoa [lama] fierului), 
ziseră: «Dară cine între noi poate fi acela 
care mai mult sufletul 
în filosofie să-și fi crescut 


şi după pravile!% el trupul să-și fi scăzut?». 


(Că [căci] cu anevoie este cineva 
trupul în toate pe larg 
şi de sațiu să-și hrănească 
și sufletul de poftele trupești 
nebetejit să-și păzească), 
(că precum în hrana slobodă 
trupul se îngroaşă 
şi se îngrașă, 
așa de post trupul vitionindu-se [slăbind], 
sufletul se subție 
și învârtoașă [se întărește]) 
(căci foamea la trup moarte firească, 
iar la suflet viață cerească 


aduce)” "t, /.../ 


15 După regulile ascetice. 


1351 Dimitrie Cantemir, Istoria leroglifică, op. cit, p. 68. 


„(căci obișnuiți sunt cei adevărat vrednici 
vredniciile sale [lor] de priveala ochilor 
și [de] lauda gurilor a-și ascunde) 
(ce [căci] precum focul 
în piatra mai vârtoasă 
şi în fierul mai îndesat ascuns fiind, 
dintr-aceleași și mai tare lovindu-se, scânteiază, 
așa şi sufletul plin de vrednicie, 
pe cât mai mult se acoperă, 


pe atât mai tare se descoperă) /.../ 


(căci sufletul filosof asupreală 
nu are, 
de vreme ce toată asupreala suferind 
precum să i se facă asupreală 


nu simte). ..”152, 


Ierarhia vredniciilor umane este ierarhia darurilor 


„Firea așa de înțelepțeşte 
pe toţi la darurile sale ș-au îndemnat, 
cât pe unii în cuvânt, 


iar pe alţii în lucru, 


15 Idem, p. 70. 

pe unii în poruncă, 
iar pe alții în ascultare, 
pe unii în stăpânire, 
iar pe alții în supunere, 
vrednici, putincioşi și suferitori 


i-au arătat. 


Aşijderea, unii în gramatică 
și alții în poetică, 
unii în loghică, 
iar alţii în ritorică, 
unii în cea ithică [etică, morală], 
iar alții în cea fizică 
filosofie mai isteţi, 
și unii într-ună, 
iar alţii într-altă învățătură 
şi meșteșug mai vestiți 
și mai fericiți, 
după a firii orânduială au ieșit 
(că ce unul Dumnezeu dăruiește 
și orânduiește 
toată lumea nici a lua, 
nici a clăti[na] 


poate). /.../ 


(că împărăţia firii, 


precum are domni, 

senatori, 
deregători 
și orânduitori, 
așa are şi plugari, 
ȘI morari, 
şi portari, 


și chelari)”1%. 


Este limpede că morala și filosofia precizate de Cantemir 
sunt profund tradiționale şi religioase — credem că instrumentele 
hermeneutice sunt aici de prisos. 

Ele nu ies din canoanele bisericești. Nu există inflexiuni 
eterodoxe sau umaniste (în sensul pe care s-a pedalat la noi în 
comunism, de viziune antropocentrist-umanistă şi de primat al 
intelectului pur) în această operă, după cum nu există nici în 
Divan. 

Ierarhia minţilor şi a demnităţilor/ virtuţilor umane este o 
temă veche în literatura ortodoxă și va fi o preocupare constantă 


şi pentru Eminescu, fiind şi subiectul celor cinci Scrisori. 


Tema instabilității fortunei 


Vremea schimbătoare și norocul trecător 


15 Idem, p. 69. 


„Au nu știi (că agonisita numelui 
mai mult cu îndrăzneala 
decât cu sila 
se dobândește?) 

Au nu pricepi 
(că scânteia amnarului, 
până a nu se stinge iasca 
aprinde, 
iară stingându-se, 

a doua şi a treia lovitură 


pofteşte?) 


De care lucru, noi acum, 


vreme de treabă și după poftă aflând, 


cum vom putea vremea prelungind, 


darul norocului 
în para focului 


să aruncăm? 


Că bine știi, 
(că pe cât este de iute la curgere 
punctul vremii, 
încă mai iuți sunt 
mutările lucrurilor în vreme) 
și nu trebuie cineva 


a te învăţa, 

de vreme ce, 
(precum chipul norocul, 
mii de mii de obraze [feţe] să fi având, 
și în mii de mii de feluri pe muritori 
în tot ceasul să fi măgulind,) 


adeverit ești. /.../ 


(Că ce dă vremea, 
nici avuţia, nici nevoința 
poate cumpăra.) 

Iară câte primejduitoare 
în vremea viitoare 
mi-ai pomenit, 
acestea încă nu tăgăduiesc 
(că cine vreodată 
norocul sub lacăt 
şi norocirea în ladă 
și-au încuiat? 

Sau cine tot cu acea fortună 
în viață s-a slujit, 
de care vreodată 


să nu fie necăjit?) 


Ci a muritorilor 
mai mult aceasta le este hirișia [caracterul/ obiceiul] 
(ca în ziua norocului 


să-şi arate vârful cornului, 

iară în ziua nenorocului, 
de nevoie, 


să sufere şi scoaterea ochiului). /.../ 


O, fortună bună 
(de este în lume vreuna 
adevărat bună), 
cum și tată, 
și maică, 
Și soră, 
şi frate fortunei rele eşti, 
care până într-atâta 
pe muritori buiguieşti, 
îmbețţi şi înnebunești, 
cât și spre tabăra adevărului 
desfrânate oștile 
nebunelor sale socoteli 


a-și slobozi nu se rușinează” 15. 


Vremea schimbătoare şi norocul trecător sunt teme majore 
ale literaturii române vechi. Le întâlnim cu prisosinţă în omiliile 
Mitropoliților Varlaam şi Antim, precum şi la Miron Costin, atât 
în poemul Viața lumii, cât şi în Letopiseţ sau în De neamul moldo- 


venilor. Aici le aflăm ilustrate sub forma aforistică și simbolică a 


154 Idem, p. 97-98. 

Istoriei ieroglifice, demonstrând unitatea de gândire și de menta- 
litate a scriitorilor noștri din vechime. 

Pe aceeași temă însă, Cantemir scrie nu numai proză rit- 
mată, ci creează versuri propriu-zise, pe o partitură costiniană 
(primele două versuri sunt reproduse din poemul lui Costin, nu 
din dorinţa de a-l plagia, ci din aceea de a afirma o tradiţie şi o 
continuitate), pe care le inserează atât în Divan, cât și în Istoria 
ieroglifică — și cred că avem aici o dovadă palpabilă a perpetuării 


tradiţiei poetice culte: 


„A lumii cânt cu jale cumplită viaţă, 


Cum se trece şi se rupe, ca cum am fi o aţă. 


Tânăr și bătrân, împăratul și săracul, 
Părintele şi fiul, rude ș-alalt statul, 
In zi de nu gândește, moartea îl înghite, 


Viilor rămași otrăvite dă cutite. 


Ţărna tiranul, țărna ţăranul astrucă [înmormântează], 
Izbânda, dreptatea, în ce-l află-l judecă, 
Unii fericiţi se zic într-a sa viaţă, 


După moarte se cunoaşte c-au fost sloi de gheaţă”!5. 


Versul „Tărna tiranul, ţărna țăranul astrucă” e formulat par- 


că după regulile poeziei moderne. Totodată, reprezintă una 


15 Idem, p. 194. 

dintre cele mai sonore şi mai sugestive aliterații din poezia 
noastră (aliteraţia vizează un efect sonor zguduitor, ca lovitura 


lopeţii în pământ sau a ţărânii pe lemn). 


Toposul mării 


Iscarea furtunii 


„Aşadar, sub toată noaptea soarelui!%, 
în ce învelit 
şi cu ce să fiu legat 
nepricepând, tare mă chinuiam. 
lar după ce cu ziua nopții 
și cu întunecarea soarelui, 
ochii mi se luminară, 
precum în vetrela unei corăbii 
învelit 
și cu funiile împleticit 


să fiu cunoscul. 


Că eu, poate fi, 
de rândunele fugind, 
de pânza corăbiei m-am fost lipit, 


în care vreme și corăbierii 


15 Noaptea soarelui = eclipsă. 


vetrila a strânge s-a fost tâmplat. 


Eu, dară, aşa în vetrilă boțit 
și corabia fără vânt 
(căci mare liniște era), 
pe valurile moarte săltând, 
vorba corăbierului 


cu a dulfului ascultam. /.../ 


Corăbierul zise: «Bre, hei, 
porc peştit şi peşte porcit, dulfe, 
aceste pufnete cui, 
lăudându-te, le arăţi? 

Au vânt semănând, 
stropii apei 


în loc de grăunţe arunci?». 


Dulful răspunse: 
«Adevărat, eu 
vânt semăn 
şi stropii în loc de sămânță 
în corabie arunc. 
Însă pufnetul meu 
în furtună întorcându-se, 
stropii în gârle curătoare 
se vor întoarce 


(că sămânţa vântului 

și grăunţul apei 


moartea corăbiei este). /.../ 


Eu vântul am semănat 
și grăunţele apei 
în corabie am aruncat, 
lar cine va secera 
ȘI cine a treiera 


vremea va alege...» /.../ 


Așadară, dulful!” cu corăbierul vorbind 
și încă cuvântul bine nesfârșind, 
vântul crivățului 
dimpotriva căii corăbiei a sufla, 
marea a se umfla 
și valurile ca muntii a să ridica 
începură (căci şi timpul iernii, 
când soarele din tropicul Himerinos 
spre tropicul Therinos 
se întoarce 


era). 


Corăbierii, volbura 
care asupră le vine 
și primejdia 


care în cap li se pune, 


'57 Dulf= delfin. 

văzând, 
unii funiile întindea, 
alții vetrilele strângea 
(ci [dar] groaza morţii mintea uluieşte 
și primejdia fără de veste 


toate simţirile amurțeşte). 


De care și bieţii corăbieri 
cuprinzându-se, 
unii la adânc, 
alții la margine 


mântuința arăta. /.../ 


volbura 
corabia a învârteji [a învălui] 
și valurile pe deasupra a o năbuşi 
începură, 
și așa, în mica ceasului, 
vântul cel de dulf semănat 
din pufnet vifor şi din stropitură 
gârle, înlăuntrul 

şi pe deasupra vasului izvorâră, 

care, cu undele fierbând 

şi amestecându-se, 
din fața apei 


în fundul mării 

se muta...1%8. 


Îl vedem mai sus pe Cantemir în ipostaza de creator de ului- 
toare imagini poetice și concentrări metaforice, care, într-adevăr, 
după cum propunea Nichita, trebuie să acceptăm că depășeșc 
forţa de abstractizare și de metaforizare a modernilor. 

Am reţinut cel puţin două versuri tulburătoare: „corabia 
fără vânt/ pe valurile moarte săltând”... 

Remarcăm, între imaginile captivante de mai sus, şi pre- 
zenţa unor metafore destul de neobișnuite, concretizate în 
imagini de o plasticitate perplexantă, extrem de modernă pentru 
acea perioadă: „sămânţa vântului şi grăunțul apei”. 

Ineditul lor ne-a impresionat imediat, dar trebuie să măr- 
turisim că nu le-am descoperit sursa decât întâmplător. Re- 
răsfoind Divanul, ne-au căzut dintr-o dată ochii, iluminator, pe 
următoarele cuvinte: „Precum adevărat Osie grăiește: «Vânt 
sămănară și vivor [vifor] săcerară»” (gl. 8, sh. 7)!%. 

Un verset scriptural, care vorbește despre semănarea vân- 
tului și secerarea viforului, i-a inspirat lui Cantemir metaforele 
pe care le-am semnalat (dar și întreaga descriere, de o extraor- 
dinară și paradoxală plasticitate şi expresivitate), într-un context 
care nu mai implică Scriptura. 

Reamintim că, din literatura cultă şi din recurenţa omiletică, 


acest verset a intrat și în conștiința populară, căci adesea se spune 


15 Dimitrie Cantemir, Istoria ieroglifică, op. cit., p. 158-159. 


15 Dimitrie Cantemir, Divanul, op. cit., p. 76. 

despre omul, care nu caută să facă ceva bun, că seamănă vânt şi 
culege furtună. 

Şi poate că nu ne-am fi oprit asupra acestui amănunt (care 
ne face să ne gândim că nu este un exemplu singular), dacă nu 
am fi descoperit același procedeu anterior la Dosoftei, dar şi la 
Eminescu, și anume plasticizarea expresivă a unor versete sau a 
unor afirmații patristice!“. 

Am văzut că Dosoftei, pornind de la imaginea impusă de 
Psaltire, a lumii care se va învechi ca o haină (Ps. 101), precum și 
de la cea a urzirii cu degetele a cerului înstelat de către Dum- 
nezeu, creează, prin analogie dar şi în antiteză, o altă imagine 
plastică, a lumii veşnice sau a Împărăției netrecătoare, a Para- 
disului ca o cetate sfântă din „veșmânt de mătasă” (Ps. 73, 13-14). 
Ceea ce ne determină, în contextul larg al analizelor noastre, să 
reflectăm cu toată seriozitatea şi să reconsiderăm părerea înce- 
tățenită în critica românească, anume că literatura teologică nu 
poate fi decât aridă și clasificabilă la categoria neliterară și, cu 
atât mai mult, nepoetică. Dimpotrivă, am aflat mai multe argu- 
mente, care nu doar că infirmă această opinie, dar, mult mai mult 
decât atât, întemeiază poeticul pe semnificații şi pe o herme- 
neutică biblico-patristică, în absenţa căreia nu ne-am putea bu- 
cura de lirismul şi de poetizarea multor texte din epoca modernă 
pe care le recenzăm. Literatura istoriografică, Letopiseţele în speţă, 


nu conţin această stilistică amplă și seducătoare, precum textele 


16 A se vedea: Gianina Maria-Cristina Picioruș, Eminescu și literatura 
română veche. Universalism, vizionarism şi imagistică literară, Editura Uni- 
versității din Bucureşti, 2013, p. 303-311. 

religioase, la care se adaugă neobişnuita literatură istorică și 
filosofică a lui Cantemir, care are o latură oratorică esențială. Şi 
care nu e, în orice caz, exclusiv filosofică și/ sau istorică. 

Am remarcat, de asemenea, puncte comune cu descrierea 
mării înviforate la Antim Ivireanul (reprodusă în volumul an- 
terior), cum ar fi: „marea a se umfla și valurile ca muntii a să 
ridica” sau „groaza morții mintea uluiește”, precum şi corabia 
care „din fața apei în fundul mării se muta”. 

Vom avea, de asemenea, surpriza să constatăm că imaginea 
valurilor, care se înalță „ca munţii”, când marea e în furtună, se 
va transfera în paginile de poezie ale poeţilor cu care sfârşeşte 
secolul al XVIII-lea și începe secolul al XIX-lea. 

Însă ilustrarea temei mării continuă cu alte fragmente uimi- 


toare prin densitatea lor stilistico-filosofică. 


Marea și furtunile vieţii 


„Duhurile muritorilor 
asemenea sunt 
vânturilor clătitului aer 
care și plăcut și împotrivă 


a sufla pot. 


Inimile corăbiei 
pe nestătătoare lucrurile tâmplărilor 
ca pe umerele mărilor 
plutesc, 
sfârșitul lucrurilor liman, 
intrarea la liman, 
aflarea liniştii 
și scăparea din furtună 


este. 


Deci precum adesea s-a văzut că 
cu nepaza cârmaciului 
și cu lenevirea corăbierilor, 
acum în sânul limanului intrați fiind, 
aceia pat, 
de care între groaznice 


undele valurilor au scăpat. 


Într-acest chip şi lucrurile voastre, 
ca un vas de multe valuri 
și din multe părți izbit şi zdruncinat, 
acum la limanul adăpostirii 
şi la liniștea odihnirii 


să fi ajuns socotesc. 


Cea mai multă primejdie, 


precum se vede, a trecut. 

Rămas-a acum în adăpost, 
pentru paza viforului, 
fierul să se arunce, 
pânzele să se învelească, 
funiile să se întărească 
și vasul, cu nerumpte odgoane, 
la margine legându-se, 


să se sprijinească, 


ca nu cândva, dinspre uscat 

viforul duhuriloris! 
fără veste scornindu-se, 
iarăşi mările odată călătorite 
și valurile mai dinainte trecute! 
a le pofti să silească, 
unde, de nu cea de tot prăpădanie, 
însă cea mai rea decât cea dintâi primejdie, 


poate să se [în]tâmple!%. 


lată, deoparte, Inorogul 


singur cârmaci, 


161 Viforul duhurilor rele, al demonilor. 

162 Adică păcatele și patimile pe care le-am depăşit, pentru care ne- 
am pocăit. 

16 Cf. Mt. 12, 45: „Atunci se duce [demonul] și ia cu sine alte șapte 
duhuri mai rele decât el şi, intrând, sălășluiesc aici şi se fac cele de pe urmă 


ale omului aceluia mai rele decât cele dintâi”. 

singur vasul voii sale 
încotro a-l porni ştie și poate, 
care, în liman intrând, 
cu ce odgon și la ce stâncă 
vasul s-ar lega 
singur din sine voii 
și alegerii noastre 


a lăsat. 


Deci despre această parte 
fără de presupunere sunt 
că în adăpostul odihnii 
vasul inimii sale, 
fără nicio primejdie, 
cu groase odgoane, 
cu tari funii 
şi la credincioase locuri 


se va lega, 


unde, neclătinat rămânând, 
vifor cât de repede, 
furtună cât de mare 

şi volbură cât de năprasnică 


a-l mai urni nu va putea. 


Că mai lesne este vântului 


o mie de odgoane a rupe 

și o mie de fiare a smulge 
decât sufletului de cinste purtător 
din cuvântul dat 


a se întoarce” 16%. 


Versurile: „Inimile corăbiei/ pe nestătătoare lucrurile tâm- 
plărilor/ ca pe umerele mărilor/ plutesc” pot figura fără probleme 
într-o antologie pretențioasă de poezie modernă. 

Mai mult, poezia lui Cantemir lasă impresia utilizării inten- 
ționate a combinației, tot de factură modernă, între versul liber și 
structurile rimate. 

Cum spuneam, însă, acest tipar, pe care îl utilizează 
Cantemir, este arhaic şi poate fi atribuit deopotrivă tradiției lite- 
rare bizantine, cât şi (după câte am înţeles) celei arabo-persane. 
În ambele cazuri, expresivitatea poetică, ca și cadenţa melodică 
şi propensiunea imnică s-au aflat la mare preţuire un răstimp 
destul de lung. 

În ceea ce priveşte discuția despre literatura arabo-persană, 
despre care s-a spus că şi-a oferit modelul scriiturii cantemirene, 
ne gândim că, poate, ar trebui să avem în atenţie și literatura 
teologică creștină (mai veche decât cea arabă) din vechile focare 
de cultură și civilizație, cucerite ulterior de arabi, și mai ales 
imnografia siriacă. 

Ne gândim că un mare poet ca Sfântul Efrem Sirul/ Sirianul, 
dar şi Sfinții loan Damaschin și Cosma de Maiuma ar fi putut să 


aibă o influenţă semnificativă asupra lui Cantemir. 


164 Dimitrie Cantemir, Istoria leroglifică, op. cit, p. 369-370. 

Corabia vieții și înţelepciunea veghetoare 


„Cu mintea și sfatul unuia, 
a multora viaţă a se păzi 
și din viitoarele primejdii a se feri 
ispita din toate zilele 
arătătoare 
și mărturisitoare 


ne este. 


Precum cu bună chiverniseala 
unui navarh, 

din nesăţioase droburile mării 
multe suflete 


la limanul liniștii scapă 


(căci acela bun cârmuitoriu a fi 
se zice și este 
care din linişte furtunile socotește! 


și din furtună liniștea agoniseşte). 


A cărui dulce vorbă în liman 


și vrednică laudă pe uscat 


1% Care se pregătește pentru atacurile ispitelor și ale patimilor atunci 


când încă nu este sub asediul lor. 

și căzută mulţumire 
de la feciori pentru părinţi, 
de la părinţi pentru feciori, 
prin toate casele și adunările, 
nu otravă, 
mă crede numelui, 
ce tare antifarmec [antidot] 


tuturor hulelor este” 166. 


Cantemir ilustrează acest topos maritim în pagini de o mare 
plasticitate, adâncime hermeneutică şi de un impresionant li- 
rism. 

Despre toposul mării şi simbolistica lui în literatura noastră 
veche și modernă, de asemenea am vorbit mai pe larg în capitolul 
despre Antim Ivireanul. Dimitrie Cantemir dovedește, prin frag- 
mentele de mai sus, că împărtășește aceeași viziune, religios- 
literară, cu Sfinţii Ierarhi Varlaam, Dosoftei și Antim, dar și cu 
Miron Costin. 

Am putea adăuga aici, clarificator, și un pasaj din Divan 
(deşi semnificaţiile alegorice din textele de mai sus, fie au sursă 
religioasă evidentă, fie nu se pot interpreta decât prin apelul la o 


astfel de sursă), în care Înțeleptul i se adresează Lumii astfel: 


„Adevărat, acest subţire 


şi de mulți oameni necunoscut meșterșug, 


166 Dimitrie Cantemir, Istoria leroglifică, op. cit, p. 86. 

de la sirene 
(acestora moldovenii 
«fete de mare» le dzic) 


l-ai luat; 


carile, cu ale sale frumoase, 
cuvioase 
şi mângâioase viersuri, 
pre săracii de corăbiiari 
nebunindu-i îi adormu, 
și așe — precum spune fabula — 
eale în corabie sărind, 
îi îmbrățășadză 
și în fundul luciului mării 
afundându-i 
îi coboară 


şi fără veste îi îniacă. 


Ce tu, 
decât sirinile tot mai de rău făcătoare, 
căci eale trupul, 
iară tu sufletul 


îneci. 


Insă înțeleptul călătoriu ce face? 
Iși vârtos urechile sale astupă, 


ca Nu cumva 

glasul sirinelor audzind 
să să ațipească, 
şi așe prin a lor cântece, 
ca când n-ari audzi cântece, 


trece; 


și dintru acea 
de viiață primejduitoare meșterșugire 
cu amăgeală scăpând, 
fără poticală, 


hălăduiaște”1%. 


Pe lângă motivul mării, și cel al sirenelor apare la Eminescu, 
în Glossă: „Ca un cântec de sirenă,/ Lumea-ntinde lucii mreje;/ Ca 


să schimbe-actorii-n scenă,/ Te momește în vârteje”. 


Tema morală 


Complotul lupilor la apus de soare 


„lar când făclia cea de aur 
în sfeșnicul de diamant 
și lumina cea de obște 


în casele și mesele tuturor se pune, 


167 Dimitrie Cantemir, Divanul, op. cit, p. 37. 

Lupul şi altă soţie [tovarăș] își cercă 


şi pe altul ca sine află /.../ 


Deci, după ce părintele planetelor 
și ochiul lumii 
razele sub ipoghei [orizont]!S îşi sloboade 


și lumina sub pământ își ascunde, 


când ochiul păzitorului se închide 
şi a furului ca a şoarecelui se deschide 
(că toată fapta grozavă 
și ocărâtă 
precum cu întunericul se acoperă 
și se ascunde 


socotește, 


măcar că şi noaptea are lumina sa, 
precum și pădurile urechi 
și hudiţoși!“ pereții de piatră 
și adâncă peștera de vârtoapă 
la vedere ascuţiţi ochi au), 
lupii împreună 


spre locul știut se coborâră”!”. 


16 Literal: sub pământ. 
1% Cu spărturi. 
170 Dimitrie Cantemir, Istoria ieroglifică, op. cit., p. 76. 

Patima beţiei sau 
povestea Sfintei ludita 


transformată în parabolă 


„De multe ori ce nu biruiește omul 
biruiește pomul, 
şi împărați care toată lumea în robia lor au adus, 
pe aceiași, 
alminterea nebiruiţi fiind, 
vinul în robia sa i-a răpit 


şi beţia cu mâna muierii i-a biruit” 1. 


Pedagogia sărăciei 


„Foamea în toate zilele 
muritori a fi ne învaţă 
și este o boală care nedespărțit tovarăș 
tuturor părţilor trupului 


și pururea se află de față”. 


171 Idem, p. 80. 


172 Ibidem. 

Nu-l vestește nicio aură, 


nu-l urmează nicio coadă de cometă...173 


„Nici nebunul coarne, 

nici înțeleptul aripi are, 

de pe care de înțelept 
sau de nebun 


să se cunoască /.../ 


Că alminterea, mulți 
înţelepciunea cuvântului 
îndestul au, 
iar de lucrul ei prea lipsiţi sunt, 
şi dimpotrivă, 
mulți de pompa 
şi frumuseţea cuvântului 
sunt depărtaţi, 
iar faptele îi arată 
precum cu înțelepciune 


a fi încoronați” 174. 


13 Titlul nostru reprezintă parafraza a două versuri din Elegia întâia, 
a lui Nichita Stănescu. 


174 Dimitrie Cantemir, Istoria ieroglifică, op. cit., p. 82. 

Gura slobodă 


„Gura desfrânată 
mai tare aleargă 
decât piatra din deal răsturnată, 
pe care un nebun cu piciorul 
poate a o prăvăli 
și o mie de înţelepţi a o opri 


nu pot”!”, 


Înţelepciunea și teatrul lumii 


„Cine în lume este atât de înțelept 
căruia altă înțelepciune 


să nu-i trebuiască? 


Cine între muritori 
este atât de învăţat 
căruia mai multă partea învăţăturii 


să nu-i lipsească? 


Cine în tot theatrul acesta 
este atât de ascuţit la minte 


care vânt să socotească 


175 Ibidem. 


a altora cuvinte?”176. 


Fântânile de sânge și fecioara din lapte 


(arghirofilia și patima erotică) 


„Cu tată-meu împreună adesea 
fântânile cele de sânge! 
la rădăcinile munţilor vrăjbii 


izvorâtoare cercetam. 


Munţii aceștia, departe, 
în țara ce se cheamă Pizma, 
se află, spre partea răsăritului, 
pe marginea oceanului în sus, 
spre crivăţ, 
Și în jos, spre amiazăzi, 
în lung şi în lat 


atâta de mult se trag, 


cât cei ce nepărăsit drumul 
care pe la rădăcinile lor merge 


au ținut 


176 Idem, p. 83. 


177 „Fântâni de sânge” înseamnă izvoare de bani. 

zic precum până la ocheanul apusului!/8 
ocolesc 
și ca un zid jur împrejur 
toată rotunzeala pământului!” 


îngrădesc”18%. /.../ 


„Laptele, după descântec, 
îndată se închegă 
și mădularele unul de altul 


a se lega începură. 


După aceea, 
vinele peste oase întinzându-se 
toate părțile trupului 
a se clăti[na] 
și subțirea peste dânsele 
pielicioară a se lipi 


văzumlăl. 


Şi aşa, îndată 
o fecioară ghizdavă [împodobită] 


și frumoasă 


178 „Ocheanul apusului” = moarte. 

17 „Rotunzeala pământului” = inima omului. 

18 Dimitrie Cantemir, Istoria leroglifică, op. cit, p. 279. 

1881 Imaginile sunt inspirate din profeția Sfântului lezechiel despre 


învierea morţilor (lez. 37, 7-8). 

dinainte-ne în picioare stătea, 
care cu ochii săgeta, 
cu sprâncenele arcul încorda!%, 
cu fața sânge vărsa, 
cu buzele inima spinteca, 
cu mijlocul viața curma, 
cu statul mortii ridica, 
cu cuvântul zilele 
în cumpănă măsura, 
cu răspunsul 
sufletul de la mormânt înturna, 
iar cu singur numele Biruinţii, 
toată frumusețea biruia 


și covârșea. /.../ 


Tatăl meu, 
în nerupt lanţul dragostelor legat 
și aşa de tare înfășurat 


văzându-mă, zise: 


182 Metafora aceasta, a ochilor şi sprâncenelor ca un arc erotic ce 
săgetează inima e de găsit și la poeţii prepașoptiști şi pașoptişti, precum și 
la Eminescu. Având în vedere că Dimitrie Cantemir a plecat cu manus- 
crisul în Rusia şi el nu a circulat la noi până la publicarea lui, în 1883, 
trebuie să ne gândim la sursa biblică directă (Pilde, 6, 25: „Nu dori 
frumusețea întru inima ta și să nu te vâneze cu genele ei”), devenită însă 
tradițională şi pe care o citează și Sfântul Nicodim Aghioritul, într-o carte 


din care şi Eminescu a versificat anumite fragmente din această peda- 


gogie. 

«Bozul [zeul] dragostei, o, fiule, 
fiul Afroditei este, 
pe care nu după micșorimea vârstei 
(căci pururea copil este), 
ci după tare arcul ce trage 
și ascuţită săgeata 
ce în ficați înfige 


cei ce-l măsoară îl cunosc. 


Ci cât spre această 
a ta de curând scornită patimă 

lucrul ar pofti, 

fii cu bună inimă, 

că acela ce cu cuvântul 
și cu meșteșugul 
farmecului necromandii!s 

din lapte fecioară 

a face a putut, 
din fecioară spre pofta nevestirii 

inima a-i pleca 


cu mult mai lesne va putea. /.../ 


183 Necromandie = necromanțţie, deşi Cantemir nu foloseşte termenul 
chiar în sensul modern. Cantemir însuși expică acest termen astfel: „Vraja 
care se face asupra trupurilor moarte; la toate limbile [popoarele] în loc de 
păcat se ţine”. Fecioara aceasta ia naștere în mod fabulos, din descântecul 
necromandiei asupra laptelui, dintr-un descântec pentru reîncarnarea 


unui duh, a unui om mort. 

Şi aşa, ea ochii de la pământ 
ridicându-și, 
ca lumina soarelui în stele 
oglindă frumuseţilor ei mă făcu 
și în mine 
pe sine 
Și în grozăvia mea 
frumusețea ei a vedea 
i se părea 
(că ochii dragostelor nu ce este, 


ci precum le place văd)»” 1%., 


Intre temele ilustrate mai sus, theatrum mundi este mai 
puțin prezentă în operele medievalilor noștri, dar nu mai puțin 
creştină, încreştinată fiind de epistolele pauline și apoi de omi- 


liile patristice: 


„metafora spectacolului de teatru este una veche. Prin 
intermediul ei, lumea, viața și istoria au fost definite a fi 
drept un teatru al zeilor [E. R. Curtius]. Platon a numit omul 
o jucărie în mâna lui Dumnezeu; și aceasta este, într-adevăr, 
cel mai bun lucru care poate fi găsit la el. Lumea este teatrul, 
în care oamenii, conduși de Dumnezeu, își joacă rolurile 
atribuite, indiferent de faptul că ei ar fi sau nu conștienți de 


aceasta [...]. 


184 Dimitrie Cantemir, Istoria leroglifică, op. cit, p. 280-281. 

Deoarece în societăţile antice teatrul era forumul a tot 
ceea ce era public, tot ceea ce era important ca eveniment, a 
fost reprezentat în cadrul lui; nu doar jocuri şi triumfuri, ci 
chiar și execuții. De aceea, Sf. Apostol Pavel a numit marti- 
riul propriu apostolului drept teatru (priveliște) pentru 
lume (I Cor. 4, 9) [termen care se regăsește foarte adesea în 
relatările martirice, în Vieţile Sfinţilor, precum și în cântările 
închinate Mucenicilor]. Clement al Alexandriei a descris 
modul în care martiriul creştin primeşte în teatrul (pri- 
veliștea) lumii cununa biruinței. Începând de atunci, meta- 
fora theatrum mundi a devenit în tradițiie europene un bun 


universal” 185, 


O vom descoperi şi în tradiția răsăriteană, pe linie vasiliană 
sau hrisostomică, Sfântul Ioan Gură de Aur predicând despre 
lumea ca „scenă de teatru” și „vis”, pe care trebuie să o contempli 
„filosofând cu privirea” asupra nestatorniciei sale!. 

Eminescu a adunat multe ecouri ale acestei teme în versu- 


rile sale: „Privitor ca la teatru/ Tu în lume să te-nchipui” (Glossă). 


18% Jurgen Moltmann, Dumnezeu în creație. O perspectivă ecologică 
asupra creației, editori: Pr. Emil Jurcan și Pr. Jan Nicolae, Ed. Reîntregirea, 
Alba-lulia, 2007, p. 374. 

186 A se vedea Sfântul loan Gură de Aur, Explicarea Epistolei pastorale 
de la I Timotei, traducere din limba elină, ediţia de Oxonia, 1861, trad. 
Arhiereu Theodosie A. Ploeșteanu, Ed. Atelierele grafice Socec & Co., 


Societate anonimă, Bucureşti, 1911, p. 143. 

Dimitrie Cantemir numește fheatru adunarea celor două 
soboare, a celor două monarhii. La această adunare, „fără veste, 
în mijlocul theatrului, jiganiia carea Vidră să cheamă, cu mare 
obrăznicie sări”!Y. Ori: „neamul Liliecilor în theatrul lumii [în 
priveliștea lumii] de mare şi nesuferită ruşine i-au dat...”18. 

Alegoriile şi retorica textelor cantemirene aprofundează de 
la sine sensul moral al acestor excursuri literare — pe care le-am 
reprodus mai sus —, absolut remarcabile. 

Dacă în subcapitolul anterior descopeream urmele lui Can- 
temir în lirica lui Arghezi, iar mai târziu ne vom opri asupra unor 
coincidențe surprinzătoare cu poezia admiratorului său nedisi- 
mulat, Nichita Stănescu, pentru moment vrem să reproducem 
observaţiile lui Ion Negoiţescu, care a remarcat sonuri blagiene 


inconfundabile în opera despre care vorbim: 


„În lupta dintre Inorog şi Corb, Cantemir gândeşte 
câteodată liric, în rotiri ample, de traiectorii în declin, spre 
cercul de obscuritate pe care a căzut și pasărea moartă a 
sufletului dintr-o poezie a lui Blaga (ori poate se întâlneşte 
la această fântâni și călătorul cu dorurile stinse, care suspină 


în poemele lui Adrian Maniu): 


«Căci de multe ori pasărea înaltă 
şi tocmai peste nouri ridicată, 


In fundul beznei necunoștinţei 


187 Dimitrie Cantemir, Istoria ieroglifică, op. cit., p. 36 
15 Idem, p. 163. 

pogorându-se, cade». 


In alte situaţii, declinul se interiorizează până la 
ermetism; sigiliile misterului, ca o pecete pe inimă, pe ma- 
rea ei boală sacră, lasă numai jalea să cânte, cu ton discret, 


de alegorie pur spirituală: 


«Plecatu-s-au cornul Inorogului, 
Impiedicatu-s-au paşii celui iute, 


Inchisu-s-au cărările cele neumblate /.../ 


Ce mângâiere i-a mai rămas? Niciuna. 
Ce sprijineală i-a mai rămas? Niciuna. 
Ce prieten i se arată? Niciunul. 
Munţi, crăpaţi! 


Pietre, vă sfărâmați!... [...] 


„Stelele să nu scânteieze, 
Nici Galateea să nu lumineze; 

Tot dobitocul ceresc glasul să-şi soboadă, 
Fapta nevăzută, plecându-și, să vadă... 
Cloșca, puii-și risipească, 

Lebăda lira-și sdrobească... 
„„„Racul, în coaja neagră să se primească; 
Capricornul, coarnele să-și plece; 


Peştii, fără apă să se înece...». 

Paradisul faunic răsună parcă de bocetul destrămării: 


«Lebedele, cântecul de pe urmă al morții cântau; 


Păunii, de răutate ce vedeau, în gura mare se văitau...»”1%. 


Din punct de vedere poetic, producţiile lui Cantemir rivali- 
zează cu cele mai strălucite poezii ale literaturii române moderne 
şi Nichita nu exagera când îl compara cu cei mai mari poeți mo- 
derni. 

După cum se poate observa, limbajul cantemirean pare ade- 
sea modernist-avangardist sau postmodernist, avant la lettre (ca 
să nu mai vorbim de prezenţa în operă, semnalată de critică, a 
tehnicilor moderne și postmoderne, a autoreflexivității, inter- 
textualității și metaromanului -— referința în text la Istoria iero- 
glifică şi explicarea titlului!”), dar de fapt este, paradoxal, unul 
foarte vechi şi propriu cărților religioase. 

Cuvintele sunt adăpate la izvoare semantice care descoperă 
temeliile lumii, axa verticalităţii ei virtuoase, țelurile existenţei, 
de unde izvorăște muzicalitatea, profunzimea și belșugul sem- 
nificaţiei, poeticitatea incomensurabilă a expresiilor. 

Se remarcă, aşa cum am încercat să scoatem în evidenţă, o 
filosofie ortodoxă în cel mai modern și mai neconvențional lim- 
baj cu putință. Cantemir e creator de limbaj, creator de stil, 


creator de genuri literare, în poate cea mai greu catalogabilă 


1% Jon Negoiţescu, Scriitori moderni, vol. II, op. cit., p. 24-25. 


1% Dimitrie Cantemir, Istoria ieroglifică, op. cit., p. 67 şi 329. 

operă a literaturii române. E poet, moralist, teolog — susținător al 
teologiei isihaste —, istoric, filosof, paremiolog, fabulist, roman- 
cier (dacă vrem neapărat)... 

Din punct de vedere teologic și filosofic, expune o viziune 
în perfectă consonanţă cu toată tradiţia ortodox-bizantină a 
medievalității românești, fără a erupe câtuși de puţin din sfera 
acestei tradiții. Erudiţia lui nu e neapărat tipic renascentistă, ci se 
află, mult mai probabil, pe linia bibliofiliei bizantine, într-o Euro- 
pă de Răsărit ortodoxă, care era încă recalcitrantă în privinţa 
raporturilor ideatice cu Occidentul relaxat moral și religios şi în 
care Dimitrie Cantemir nu vroia să aibă de-a face cu „slobodă 
limba atheistului spre blăstăm”!”. 

După toate acestea, Cantemir este totuşi atent la estetica 
limbajului său — ca și contemporanul său, la fel de plurivalent, 
Antim Ivireanul —, fără a fi dominat exclusiv de interesul estetic. 

Are, indubitabil, conştiinţă auctorială. Și toate aceste trăsă- 
turi ale personalităţii şi ale scriiturii sale infirmă teoria lui 
Lovinescu despre debutul literaturii române, pe scena istoriei, 
abia în secolul al XIX-lea, precum și convingerile că estetica 
modernă și tradiționalismul ortodox stau neapărat în două bărci 
diferite, care merg, fiecare, în alt sens. 

Dimpotrivă, această operă a lui Cantemir (a cărui filosofie 
ortodoxă este amplu expusă în Divanul, dincolo de orice echivoc) 
ne dovedește, fără putinţă de tăgadă, cum anume se poate crea o 
lucrare modernă, fără a ieşi din perimetrul cugetării vechi. Cum 


se poate asimila planului laic al literaturii, preluând imagistica 


11 Idem, p. 112. 

ortodoxă tradiţională (cele câteva similitudini semnalate anterior 
cu Antim — și mai mult în lucrarea noastră despre Mitropolitul 
ivirean — sunt elocvente pentru a stabili sursa teologic-religioasă 
a poeticii cantemirene). Cum, desemnificând-o numai în apa- 
rență, se poate aclimatiza interesului istoric şi narativ (în sens 
larg). 

Însă Cantemir nu are sentimentul desacralizării literare, ci 
pe cel al continuității, al propagării şi infuzării substanţei ideatice 
creştine în materia istoriografică şi literară. E un scop susținut de 
inseminarea, fragmentară dar deliberată, a unei cugetări teolo- 
gice profunde, identice cu a Divanului, în mai multe pasaje 
semnificative din text, dintre care am semnalat şi noi câteva, mai 
sus. E un procedeu observabil cel mai bine la Cantemir, dar 
aceeași idee generală despre cum se scrie istorie sau literatură o 
au şi cronicarii. 

Critica literară are adesea în vedere şi urmărește, în poezia/ 
literatura modernă, numai procesul de laicizare a imaginilor și 
simbolurilor, fără să-şi fi pus serios problema, dacă existența 
unui material lingvistic-metaforic creştin, în interiorul textului 
literar, nu cumva modifică esenţial, din acest interior, concepţia 
despre lume. Şi dacă nu cumva este un factor premeditat de 
prezervare a unei identități și a temeliilor vizionare străvechi. 

Aceasta pentru că scriitorii țin cont de un context european 
modern și (postymodern în care se încearcă denuclearea vechii 
civilizaţii europene de spiritul ei creştin și o fisiune la nivel 
spiritual cu scopul de pulverizare a Creştinismului din conştiinţa 


europeană. 

Şi Cantemir nu e singurul care infirmă teoriile estetizante, 
mai sunt și Varlaam, Dosoftei, Miron Costin, Antim... 

Eminescu vorbea despre „zilele de-aur a scripturelor ro- 
mâne” (Epigonii), iar literatura română veche a constituit pentru 
el un necontenit izvor de inspiraţie, din toate punctele de vedere: 
literar/ poetic, vizionar, simbolic, lingvistic, istoric, tematic etc. 

Mihail Sadoveanu îl prezenta pe Neculce drept maestrul 
său în arta literară, dar, totodată, îi recunoștea lui Antim Ivirea- 
nul primatul stilistic în toată literatura veche: limba română în 
care a scris Antim este, în opinia sa, „poate cea mai frumoasă 
dintre a tuturor cărturarilor țării”. 

După cum am arătat, Nichita Stănescu îl propulsa valoric, 
fără rezerve, pe Cantemir, ca poet, deasupra întregii poezii 
române moderne, calificându-l subtil ca: „mai tulburător”. 

Sunt aspecte peste care s-a trecut prea ușor și care trebuie 


investigate mult mai atent decât până acum...!%. 


1% Mihail Sadoveanu, Limba povestirilor istorice, comunicare făcută la 
Academia R.P.R., publicată în rev. Contemporanul, nr. 6/ 346 din 11 febr. 
1955, p. 3. 


1% Iniţial am scris mai multe articole online în care am sesizat 
caracterul remarcabil de poetic al scriiturii lui Cantemir: 

Astfel, am început prin mai multe articole online: 

https://www.teologiepentruazi.ro/2009/01/05/maimuta-si-liliacul- 
sau-alegoria-vietii-intre-cer-si-pamant/, 

https://www,.teologiepentruazi.ro/2009/01/29/marea-tulburata-a- 
vietii-si-furtunile-demonilor/, 

https://www.teologiepentruazi.ro/2009/02/23/ordinea-lumii-sau- 
despre-filosofia-ortodoxa-a-lui-cantemir/, 

https://www,.teologiepentruazi.ro/2009/03/19/filosofia-ortodoxa-a- 
lui-cantemir-2/, 

Xe 


Alte câteva exemple de poezie din proza medievală. 


Ion Neculce, Letopisețul”: 


https://www.teologiepentruazi.ro/2009/03/22/filosofia-ortodoxa-a- 
lui-cantemir-3/, 
https://www.teologiepentruazi.ro/2009/04/20/filosofia-ortodoxa-a- 
lui-cantemir-4/, 
https://www.teologiepentruazi.ro/2009/05/05/filosofia-ortodoxa-a- 
lui-cantemir-5/, 
https://www.teologiepentruazi.ro/2009/06/07/poezia-si-filosofia- 
ortodoxa-a-divanului-apologia-sfinteniei-1/, 
https://www.teologiepentruazi.ro/2009/04/28/cei-care-implinesc-cu- 
scrisul-sunt-la-fel-de-mari-ca-cei-care-implinesc-cu-fapta/, 
https://www.teologiepentruazi.ro/2009/05/25/oificarea-caprelor-si- 
un-fragment-de-dialog-dintre-nichita-si-cantemir/, 
https://www.teologiepentruazi.ro/2009/02/22/vremea- 
schimbatoare-si-norocul-trecator!/, 
https://www.teologiepentruazi.ro/2009/03/17/tropotele-picioarelor- 
fricoasele-laudari-urechile-sfredelite-inima-simte-sunetul/, 
https://www.teologiepentruazi.ro/2009/03/30/lacomia-si-patima- 
dragostei-alegorii-ieroglifice/, 
https://www.teologiepentruazi.ro/2009/04/13/scurte-poeme- 
ieroglifice-1/, 
https://www.teologiepentruazi.ro/2009/05/01/scurte-poeme- 
ieroglifice-2/, 
https://www,.teologiepentruazi.ro/2011/12/07/lumea-pe-dos-la- 
cantemir-si-fabian-bob/ Etc. 
194 A se vedea articolul meu de aici: 


https://www.teologiepentruazi.ro/2009/01/10/un-poet-necunoscut- 
ion-neculce/. 
Poezia lui Neculce a fost remarcată, mai întâi, tot de Nichita Stănescu, 


în aceeaşi Carte de recitire, amintită anterior. 


Ștefan-vodă cel Bun 


„Ştefan-vodă cel Bun 
multe războaie au bătut. 
Şi așia să aude 
din oameni vechi şi bătrâni, 
că, câte războaie au bătut, 


atâte Mănăstiri cu Biserici au făcut” 1%. 


Visul lui Petru Rareș înainte de a fi domn 


„Și piste noapte 


au visat un vis, 


precum dialul 
cel di ceia parte de Bârlad 
și dialul cel di-ncoaci 
era de aur, 


cu dumbrăvi cu totul. 


Şi tot sălta, 
giuca 


și să pleca, 

1% Jon Neculce, Letopiseţul Ţării Moldovei, ed. critică şi studiu introd. 


de Gabriel Ștrempel, Ed. Minerva, București, 1982, p. 162. 


să închina lui Rareş”1%. 


Sfetnicul de domn rău 


„Sfetnicul de domnu rău, 
pentru cinstea ce aré, 


orbit de răutate fiind, 


gândeşte 
şi-i pare că nemerește, 
şi pe urmă mai rău să greşește, 
că pe urmă răul 
cel mai maré şi osânda 


cade în capul lui. 


Că lacrămile săracilor 
nice soareli, 
nici vântul nu le poate usca, 


după cum dzice şi lisus Sirah, 


că ruga smeritului 


nuori în cer pătrunde”. 


1% Idem, p. 169. 
1% Idem, p. 356-357. 

In așteptarea războiului 
„Atuncea oastea moschicească, 
cum mergea înșirată 


pre de ceasta parte de Prut, 


iar tătărâme era 


pre de ceia parte, 


trecusă de coada oștii moschicești 


în sus. 


Pre câmpu 


să vedea focurile ca stelele” 1%. 


1% Idem, p. 569. 

Poetul Dimitrie Cantemir!” 


Neobișnuita poezie a textului cantemirean — despre care am 
avut prilejul să discutăm de multe ori — este relevabilă atât în 
Divan, cât şi în Istoria ieroglifică. Ne oprim, pentru demonstraţia 
de față, la cea de-a doua dintre operele lui Dimitrie Cantemir, dat 
fiind caracterul ei poetic mai bine precizat decât al primei lucrări, 
atât la nivel sintactic (prozodic?), cât și structural. 

Cantemir ar putea fi situat, ca şi Nichita Stănescu, între 
poesis şi poiein?%,...iar balanța poate înclina mai mult într-o 
parte sau alta. 

În ceea ce priveşte poezia indicată de însăși sintaxa frazei, 
am făcut deja efortul de a o pune și mai bine în lumină?!. Direcția 
din care a primit sugestia pentru acest tip de scriitură rămâne în 
continuare un subiect de cercetare. 


1% Substanţa acestui capitol o reprezintă o carte pe care am publicat- 
o în 2015, în două volume: 

https://www.teologiepentruazi.ro/2015/01/08/creatori-de-limba-si- 
de-viziune-poetica-vol-2-1/; 

https://www.teologiepentruazi.ro/2015/07/07/creatori-de-limba-si- 
de-viziune-poetica-vol-2-2/. 

Dar mai întâi a fost publicată online într-o serie de articole (58, mai 
precis). Primul este aici: 

https://www.teologiepentruazi.ro/2014/07/13/creatori-de-limba-si- 
de-viziune-poetica-in-literatura-romana-dimitrie-cantemir-l/. 

Ultimul: https://www.teologiepentruazi.ro/2015/06/14/creatori-de- 
limba-si-de-viziune-poetica-in-literatura-romana-dimitrie-cantemir-58/. 

2% A se vedea Ştefania Mincu, Nichita Stănescu între poesis şi poiein, 
Ed. Eminescu, Bucureşti, 1991. 

201 A se vedea: 

https://www.teologiepentruazi.ro/tag/istoria-ieroglifica/. 

A venit timpul să ne ocupăm și de partea mai substanţială 
și mai complicată a problemei, și anume să discutăm despre ca- 
racterul poetic intrinsec al multor pasaje ieroglifice, analiză care 
ne poate oferi o idee mai conturată despre conștiința auctorială, 
poetică/ literară a lui Dimitrie Cantemir. 

Despre intenţiile autorului, compunând această complexă 
operă literară, am mai discutat? și poate că vom ajunge să 
expunem o concluzie mai bine argumentată la finalul studiului 
nostru. 

Așadar, începutul istoriei şi adunarea soborului celor două 
monarhii îi prilejuiește lui Cantemir primele pagini de poezie: 


„Adunarea dară 
a cestor doat monarhii 
și orânduiala 
a cestor doat soboare 
într-acesta chip 
după ce să orândui 
și să tocmi, 
dintr-îmbe părțile 
cuvânt mare 
şi poruncă tare 
să făcu, 
ca olăcari cu cărți 
în toate părţile 
şi alergători 
în toate olaturile 
să să trim[e]ață, 


202 Idem: 
https://www.teologiepentruazi.ro/2011/09/26/de-ce-a-scris- 
cantemir-istoria-ieroglifica/. 

ca prin toate țările 
și orașurile 
crainicii strigând, 


de această mare a marelor 
monarhii adunare, 
tuturor în ştire să dea 
și cu de-adinsul iscotind, 
să poată cunoaște de ieste lipsind 
vreun chip din vreun feliu 
din duhurile purtătoare 
și de nu să află cu toţii 
la această a tuturor adunare 
şi de obște împreunare. 


Așijderea îngrozături 
şi înfricoșeturi 
să să dzică porunciia 
unuia ca aceluia, 
carile la acel sobor a să obşti 
ar tăgădui 
sau alt feliu de pricini 
spre apărare ar scorni 
şi celuia ce cât de puţin în ceva 
împotrivire ar arăta, 
plata cu pedeapsa morții 
și cu prada casii 
i să punea. 


Aședară, cu cuvântul 
deodată 

şi porunca li să pliniia 
și precum s-ar dzice cuvântul, 
deodată cu gândul 
pretiutinderile 
și pre la toți sosiia 


(că vestea aspră 
tare pătrunde urechile 
și inima înspăimântată 

îndată simte sunetul) 


de vreme ce 
de alergăturile iuţilor olăcari 
și de tropotele picioarelor 
a neobosiţilor alergători 
toată pulberea 
de pre toată calea, 
în ceriu să râdica. 


Toate văile adânci 
de tari strigări 
tare să răzsuna, 
toate a munților înalte vârvuri 
de iuți chiote 
şi groase huiete 
în clipă să covârşiia 
și toți câmpii pustii 
şi necălcaţi 
de groznice strigări 
și de fricoase lăudări 
să împlea. 

Nu era 
dară, nici să putea 
afla 
ureche în văzduh 
şi pre pământ carea, 
de strașnic sunetul veștii 
și de groznic cuvântul poruncăi 
aceștiia, 
să nu să sfredelească; 


nu era, 
nici să afla 
într-aceste doai stihii 
dihanie, 
carea de vârtutea 
și puterea învăţăturii aceştiia 
cu mare frică, 
cu neîncetat tremur 
Şi cu nespusă groază 
să nu să clătească 


(că cu cât vestea oțărâtă 
mai de năprasnă vine, 
cu atâta mai mare tulburare 
şi grijă scorneşte). 


De care lucru într-alt chip a fi 
nu putu, 
fără numai cu toatele 
deodată, cu cuvântul, 

porunca cu fapta pliniră 
și la locul însămnat 
și sorocul pus 
să găsiră. 


Aşedară, 

a marilor acestora împărați poruncă 
tot deodată și dându-să 
şi plinindu-să, 
toate jiganiile uscatului 
şi pasirile văzduhului 
în pripă să adunară, 
și fie[ș]tecarea 
după chipul și neamul său, 
la ceata monarhiii sale 
să alcătuiră”208. 


Ne pregătim, după aceste rânduri, pentru o adevărată po- 
veste fantastică sau pentru un basm în versuri. Ordinul împă- 
rătesc călătoreşte „precum s-ar dzice cuvântul/ deodată cu gân- 
dul”. Și „cu cuvântul deodată şi porunca li să pliniia”. Încât 
viețuitoarele celor două împărăţii, a Vulturului și a Leului, se 
strâng la un loc cât ai clipi. Chiar mai repede... 

Cantemir băsmuiește într-un mod care face fabulaţia evi- 
dentă. Însă basmul său e mai complicat decât pare. Pentru că el 
urcă faptele, aluziv, ad origine. La originea lumii. De fapt, despre 


2% Dimitrie Cantemir, Istoria ieroglifică, ediție îngrijită de P. P. Pa- 
naitescu și I. Verdeş, studiu introductiv de Adriana Babeţi, Ed. Minerva, 
Bucureşti, 1997, p. 30-31. 

caracterul arhaic/ protoistoric al întâmplărilor ne avertizase de la 
bun început. Inceput care ne trimite la cunoscutul in illo tempore: 


„Mai dinainte decât temeliile Vavilonului a să zidi 
și Semiramis într-însul raiul spândzurat 
(cel ce din şepte ale lumii minuni unul ieste) a sădi 
și Evfrathul între ale Asiii ape vestitul 
prin ulețe-i a-i porni, 
între crierii Leului 
și tâmplele Vulturului 
vivor de chitele 
şi holbură de socotele 
ca aceasta să scorni 2%. 


Însă Cantemir e un autor cult, care doar apelează în mod 
ingenios la un tipar legendar sau fantastic. Cu toate acestea, se 
poate spune că îl anticipează pe Eminescu, pe Creangă sau pe 
Coșbuc. Sigur, se poate susține că la mijloc se află dorința evi- 
dentă a autorului de a stârni confuzie și de a oculta faptul că 
urma să istorisească evenimente reale într-un veșmânt fabula- 
toriu. 

Însă această dorinţă de a-și masca istoria nu se potriveşte cu 
descifrarea pe care el însuși a indicat-o la Scară (şi care urmărește 
chiar o dezlegare în sens strict istoric a evenimentelor) şi nici cu 
subtitlul cărții: Istoria ieroglifică (adevărată [...] de vrednicie a să 
crede scriitoriull], foarte pre amănunt însămnată...). 

Cineva chiar a propus că ar fi de crezut ca Istoria ieroglifică 
să fi circulat, pe vremea autorului, în Moldova, fără această 
Scară... 


204 Idem, p. 26. 


147 


Istoria lui Cantemir conţine însă totdeauna un subtext, pe 
care narațiunea propriu-zisă nu îl dezvăluie și pe care Scara nu îl 
sugerează. Un subtext înseamnă un alt text, cu semnificații une- 
ori paralele față de curgerea firească a „romanului” (așa cum a 
fost considerată Istoria ieroglifică). Înseamnă o a doua istorie care 
se derulează în mod nevăzut, tainic, într-o altă dimensiune a 
cărții. 

În cazul textului pe care l-am citat mai sus, indiciile pre- 
sărate de Cantemir trebuie căutate cu atenţie. La începutul Scării, 
Cantemir ne spune că Leul reprezintă „partea moldovenească”, 
iar Vulturul „partea muntenească”. Însă Leul și Vulturul au și 
alte semnificații, pe care autorul le deosebește de primele astfel: 
Vulturul ceresc = „Dumnădzău-Părintele”; Leul ceresc = „lisus 
Hristos, Mântuitorul lumii”. lar „Dumnădzău-Fiul” mai este 
numit și Taurul ceresc. Sunt simbolurile biblice cunoscute? (le 
amintește și Arghezi în Flori de mucigai). 


205 Sursa imaginii: 
http://ocawonder.com/2011/09/15/iconography-and-pornography- 
two-competing-worldviews/. 

Şi, deşi în începutul cărţii sale, autorul însuși pare a ne 
orienta către o altă deslușire a numelor Leului și Vulturului, 
aceasta nu este unică. Pentru o înţelegere pur istorică a relatării, 
ne încurcă o afirmație repetată a autorului: „cu cuvântul deodată 
şi porunca li să pliniia”; „deodată, cu cuvântul, porunca cu fapta 
pliniră”; „a marilor acestora împărați poruncă tot deodată și dân- 
du-să şi plinindu-să”. Această precizare nu există nici măcar în 
basme, unde se află comparaţia binecunoscută a deplasării ca 
vântul şi ca gândul (despre care am mai vorbit în primul volum 
şi care are tot origine biblică). 

Împlinirea, însă, a unei porunci fără a exista nicio distanță 
temporală între porunca propriu-zisă și înfăptuirea ei este o pre- 
cizare teologică/ dogmatică, care priveşte geneza lumii sau, în 
general, modul de a acţiona al lui Dumnezeu. Lumea a fost adusă 
întru existență la porunca lui Dumnezeu, situaţie în care cu- 
vântul/ porunca Sa a coincis cu venirea întru ființă a ceea ce El a 
dorit să existe. Adunarea sau soborul vieţuitoarelor (al păsărilor 
şi al animalelor), din istoria cantemireană, imită întrucâtva acea 
adunare/ ovvaywyń primordială (Fac. 1, 9: ovvaxOnro/ să fie 
adunată, LXX). 

Atunci, la începuturile lumii, s-a adunat apa de pe fața 
pământului, la cuvântul lui Dumnezeu, pentru ca atât pământul, 
cât și apa să odrăslească viaţă din ele: din apă au ieșit păsările şi 
viețuitoarele trăitoare în mediul acvatic, iar din pământ toate 
animalele care trăiesc pe el (cf. Fac. 1, 20-25). 

Adunarea devine astfel corelativul aducerii la viaţă. De ase- 
menea, poate să semnifice unitatea primară la care Cantemir ar 
fi dorit să ajungă cele două ţări românești: Valahia și Moldova. 
Cele două fiind ţări creştine. Totodată, porunca împăraţilor nu 
poate fi ignorată, pentru că „sfredelește” urechile celor din văz- 
duh și de pe pământ şi „inima înspăimântată îndată simte 

sunetul”. Avem de-a face cu o auzire şi o simţire metafizice, mai 
presus de receptarea obișnuită. 

După acest început și după anunţarea intenţiei de unitate a 
tuturor făpturilor — de sobornicitate — apar gâlcevile și pricinile 
de dezunire: „numele fiindu-i adunare,/ altora cu lucrul ieste 
strămutare”2. Adunarea se transformă, așadar, într-o adevărată 
agoră filosofică, în care se dezbate intens despre acele ființe care 
au o natură părut hibridă, din cauza căreia nu se poate spune cu 
precizie dacă sunt animale sau păsări. 

Cantemir stabilește astfel, de la bun început, motivul dez- 
binării: echivocul ontologic sau posibila hibridizare: „cine vreo- 
dată pasire dobitocită/ sau dobitoc păsărit/ au vădzut?” 2. 

Devin astfel subiecte de polemică următoarele creaturi (din 
această arcă a lui Noe devenită Areopag): Liliacul, Vidra, Brebul 
şi Strutocamila/ Struțocămila, care „ieste cămila nepăsărită/ şi pa- 
sirea necămilită”, adică „nici într-o parte deplin/ și nici a unii firi,/ 
celea ce i să cad hirișii [firii]”2% nu are. 

Problema pe care o ridică autorul depășește decriptarea 
strict istorică (şi aceea valabilă): 


„Însă cât spre trebuința 
a aceştii adverinţă [încredinţări], 
precum mi să pare, 
nu pasire gramatică, 
ce jiganie filosoafă 
trebuie, 
că nu etimologhiia numelui, 
ce fiinţa lucrului 


2% Dimitrie Cantemir, Istoria ieroglifică, ed. cit., p. 44. 
2% Idem, p. 43. 
20% Ibidem. 

trebuie tâlcuită 
când cineva de acel lucru 
a să înştiința poftește. 


Că în numele acesta doară 
de ieste vreo ascunsă ieroglifie 
(precum la egipțiieni 
numele fiului [filului?] 
însămneadză chipul împăratului), 
iar cât ieste despre etimologhie, 
fietecine o poate pricepe, 
că din struţ, pasire, 
şi din cămilă, dobitoc ieste”2%. 


lar problema esenţială a lui Cantemir, care nu este etimo- 
logică sau gramatică, e aceea dacă se pot cuprinde două firi într- 
un ipohimen [într-o persoană]: 


„Dară aşi pofti să ştiu 
cu ce privileghie 

puteți strica axioma 

vechilor filosofi şi mathematici, 
carii dzic[:] 
(carile sint tot într-un chip 

cătră altul al triilea, 

tot într-un chip sint între sine)? 


(Căci Vidra nu puţine făclii 
topise asupra cărţilor filosofești). 


2% Idem, p. 67. 

Şi de vreme ce eu, 
căci în prepusul dobitoacelor 
și a pasirilor am cădzut 
precum să fiu de apă, 
cu cât dară, 
rogu-vă, 
mai vrednic ieste 
să să numască pasire 
carile fără prepus 
dobitoc ieste 
și căci să să numasca dobitoc 
carile fără prepus 
pasire ieste? 


(Nici vă mierați 
de ale mele împleticite protases, 
căci simperazma va ieși 
arătătoarea adevărului). 


Şi așe doai fire 
într-un ipohimen neputând sta, 
iată că fire ca aceasta, 
oricarea ar fi, 
nici pasire, 
nici dobitoc ar fi, 
și căci acela mai mare dreptate 
înaintea nu a feţelor, 
ce a fațărniciii voastre ai afla? 
Şi eu până într-atâta 
de la toţi de la voi 
m-am așe de greu osândit?” 

L-a aceasta cu toţii întâi 
să zâmbiră, 
apoi râsă, 
iară mai pre urmă cu chicote hohotiră, 
dzicând: 


„Vidra, cu neamul, și gândul 
și cuvântul 
ș-au pierdut! 
Că cine poate macar cu mintea 
doaî firi 


într-un ipohimen cuprinde?”21 etc. 


Două firi într-o singură persoană mintea omenească nu 
poate concepe, pentru că acest lucru nu este posibil între ființele 
create de Dumnezeu. Însă ceea ce nu este cu putință la oameni, 
este cu putință la Dumnezeu Însuși. Pentru că Fiul lui Dum- 
nezeu, Care este chipul Tatălui (precum „numele fiului/ însăm- 
neadză chipul împăratului”), a luat şi chipul robului, Hristos 
fiind o persoană în două firi. Dar acest lucru nu este posibil în 
ordin creatural, decât în „himera filosofilor”211, adică în specu- 
laţia lor. 

Vidra se apără de acuzaţii, argumentând că nu este un 
hibrid, ci doar „în doai stihii/ poci lăcui”, pentru că „din fire cu 
oarece mai mult/ decât alalte dobitoace sint dăruit” 22. 

Şi susține că Struţocămila este un specimen nefiresc, pentru 
că ea nu are calități în plus, ci elemente specifice în minus: 


210 Idem, p. 42-43. 
211 Idem, p. 43. 
212 Ibidem. 

„Ca aceasta minune între voi, 
o, jiganiilor și pasirilor, 
ieste cămila nepăsărită 

și pasirea necămilită, 
căriia unii, 

alcătuindu-i numele, 

Strutocamilă îi dzic. 


Aceasta precum 
hirișă [din fire] Cămilă să nu fie 
penele o vădesc, 
și iarăși hirișă pasire 

să nu fie 

nezburarea în aer 
o pâreşte 
și vântul, 

carile nu o poate ridica”?!. 


Silit de argumente, Corbul se vede nevoit să susţină „deafi- 
rimea trupului” |deofirimea/ deofiinţa] Struțocămilei: 


„Deci aşe Corbul, 
după ce multe sudori vărsă, 
până hotarul mijlocitoriu află, 
siloghizmul din protase 
într-acesta chip încuie: 
«Toată dihaniia cu doai [două] picioare, 
cu pene și oâtoare 
ieste pasire. 


213 Idem, p. 43-44. 

Dară tot Strutocamila 
ieste cu doat picioare, 
cu pene și oâtoare. 
lată dară că tot Strutocamila 
fără nici un prepus ieste pasire». 


lar după încheierea 
siloghismului acestuia, 
palinodiia ritoricească 
a poftori începu 
și vatologhiia poeticească 
prin multă vreme crăngăi: 


«Pasire ieste Strutocamila, 
pasire ieste; 

Și iarăşi dzic: 
pasire ieste Strutocamila, 
dihaniia aceasta, 
Strutocamila, 
ieste pasire. 
Pasirea aceasta 
și dihaniia aceasta 
ieste Strutocamilă». 


Apoi iarășile 
hotarăle loghicești 
în sine înturna, 
dzicând: 
«Pasirea să oaî [se ouă], 
oaâle sint a pasirii. 


155 


Struţul să oat, 
oat [ouă] are Struțul. 
lată dară că pasire 
ieste Struţul». 


Apoi iarăși ca dintâi, 
numai într-altă formă 
siloghizmul înturna: 
«Pasirea are pene, 
Strutocamila are pene. 
lată dară 
că Strutocamila ieste pasire»"214 etc. 


Spuneam recent că fragmente poetice de genul acesta i-au 
putut oferi un model lui Nichita Stănescu”. 

De asemenea, „peștele Vidros” al lui Nichita ar putea fi in- 
spirat din aceste fragmente ieroglifice?!6. De altfel, nici n-ar mai fi 


214 Idem, p. 46. 

215 A se vedea articolul meu de aici: 

https://www.teologiepentruazi.ro/2013/02/17/posteritatea-literara- 
a-lui-dimitrie-cantemir-1/, 

https://www,.teologiepentruazi.ro/2013/02/18/posteritatea-literara- 
a-lui-dimitrie-cantemir-2/, 

https://www,.teologiepentruazi.ro/2013/02/26/posteritatea-literara- 
a-lui-dimitrie-cantemir-3/. 

Acest articol a fost inserat undeva mai jos în volumul de față, după 
ce anterior a intrat şi în cartea mea: Studii literare, vol. 1, Teologie pentru 
azi, București, 2014, p. 171-235, cf. 

https://www.teologiepentruazi.ro/2014/06/29/studii-literare-vol-1/. 

216 A se vedea şi: 

https://www.teologiepentruazi.ro/2009/05/25/oificarea-caprelor-si- 
un-fragment-de-dialog-dintre-nichita-si-cantemir/. 

nevoie de a mai încerca să demonstrăm poezia acestui prim ca- 
pitol hieroglific, pentru că această demonstraţie a făcut-o deja 
Nichita?17. 

Reproducem câteva mostre de poezie culese de Nichita din 
opera lui Cantemir, în mod ilustrativ, din primele o sută de 
pagini ale cărții, după cum zice poetul: 


„Au nu tu, 
odinioară, 
prin fundul mării primblându-te 
și spre vânarea peștelui 
şipurindu-te, 
eu din fața apei 
te oglindiiam?”. 


„Cuvântul slobodzit mai iute decât 
fierul împănat se duce 
şi piatra 
în fundul mării aruncată 
precum vreodată tot a mai ieși 
tot să nădăjduiește, 
iar cuvântul grăit, 
precum va fi cu putinţă a să dăzgrăi, 
toată nădejdea lipseşte”. 


217 Cf. Nichita Stănescu, Cartea de recitire, Ed. Cartea Românească, Bu- 
curești, f. a., p. 11-24. 


„Căci mai cu credinţă ieste 
cuiva 
trupul fără vas ocheanului 
a-ş crede 
decât norocul până în al treilea ceas 
adeverit 
și nemutat a-şi ținea”. 


„Căci foamea în toate dzile 
muritor a fi ne învaţă 
și ieste o boală carea 
nedespărțit tovarăș 
tuturor părţilor trupului 
și pururea 
se află de față”. 


„O, oarba jiganiilor poftă, 
lucrul dimpotrivă nesocotind, 
că mintea și socoteala slăvii 
la aceasta să sprijinește, 
că ea cearcă pre cela ce nu o cunoaște, 
vorovește cu cela ce nu o aude, 
cu acela are de-a face, 
carile nu au vădzut-o, 
după acela merge, 
carile de dânsa fuge, 
pre acela cinstește, carile 

puțin în samă o bagă, 
pre acela ce nu o poftește, 
îl pofteşte, 
celui ce nu o va [vrea] 
înainte îi iese, 
și celui necunoscut pre samă să dă. 
Iar hirișiia [obiceiul/ firea] slăvii 
cea mai cu deadins ieste 
ca să părăsească pre cel ce o cinstește, 
şi cu acela să rămâie, 
carile o necinstește”. 


Fragmentul din urmă reprezintă poetizarea de către Can- 
temir, pusă în evidenţă de Nichita, a unui text cu valoare reli- 
gioasă, ortodoxă. Este vorba despre slava pe care Dumnezeu o 
dăruie celor care fug de slavă. 

Eminescu va sublinia următoarele cuvinte, cu o linie roșie 
pe marginea din dreapta, într-un manuscris românesc în care era 
copiată traducerea cărții Sfântului Nicodim Aghioritul (Paza celor 
cinci simturi): 


„Dară, dacă voești a lua slava, înpinge [alungă] slava: 
iar dacă cauţi slava, vei cădea din slavă. 

lar sfântul Isaac [Sirul] zice: cel ce aleargă în urma 
cinstei, [ea] fuge de dinaintea lui. Și cel ce fuge de dânsa, în 
urmă îl va goni [îl va urmări] pre el şi propovăduitoriu al 
smereniei lui să va face tuturor oamenilor”218. 


218 Ms. rom. B. A. R. 3074 (Cărticică sfătuitoare, pentru păzirea celor cinci 
simțuri, şi a nălucirei, şi a minții, şi a inimii), f. 84. 

lată că avem un text patristic, a cărui stilistică poetică sau 
poezie intrinsecă a fost remarcată, pe rând, de Cantemir, Emines- 
cu și Nichita Stănescu! 

În orice caz, retorica acestui text seamănă şi cu multe pasaje 
din Învățăturile lui Neagoe Basarab, ceea ce îi îndreptățește pe cei 
care au sesizat și poezia acestei cărți... 

Reamintim deci aprecierile lui Nichita despre poetul Di- 
mitrie Cantemir: 


„Poezia nu ţine de prozodie și nici măcar de cuvânt. A 
scrie un sonet nu înseamnă că ai făcut o poezie. Nici rima, 
nici ritmul nu sunt altceva decât farduri. Poezia se folosește 
de ele, cum se foloseşte și de cuvinte, numai din răsfăţ și din 
întâmplare. Adevărata istorie a poeziei româneşti e cu totul 
alta decât aceea care ia în consideraţie numai volumele de 
versuri. Primul și cel mai mare poet român este Dimitrie 
Cantemir, deşi «cel mai mare» pentru poezie trebuie res- 
pins, expresia fiind tributară migraţiei clasamentelor în 
zona esteticului în care singura afirmaţie de valoare poate fi 
numai: este poet sau nu este. Adevărata istorie a poeziei 
românești trebuie să-și consemneze nu numai maeştrii pro- 
zodiei, ci și marii poeți de dinaintea prozodiei, căci poet este 
Sadoveanu în unduitoarele sale naturi vii, poet este Mateiu 
Caragiale în aura crailor și poet este Geo Bogza în Cartea 
Oltului, durabilă cât Oltul. [...] 

Istoria ieroglifică, genială şi stranie și unică alcătuire în 
limba română, este o operă predestinată nu unei vieţi de 
cititor, ci mai multor vieți puse cap la cap și străbătute de o 
conştiinţă unică. [...] Mirat eu însumi, aplecat asupra texte- 
lor, descopăr un mare înaintaș al lui Eminescu, Arghezi, 

Blaga, Barbu, Bacovia, un mare înaintaș egal cu urmașii săi 
și deci mai tulburător”. 


Însă, apropo de Sadoveanu, unul dintre personajele acestor 
pagini, Brebul, ne face să ne gândim la Kesarion Breb, eroul din 
Creanga de aur. Onomastica eroului sadovenian are în ea ceva 
totemic (într-o formulă latino-greco-dacică ar însemna: regele 
castorilor)...iar personajul lui Cantemir pare a fi un boier loial, 
care acuză înstrăinarea Vidrei de neamul său (al moldovenilor), 
cea care, 


„ca valurile ce în spinare [le] poartă 
cea mai multă viață tulburată 
şi neaședzată 
a-şi petrece ş-au ales”2%. 


Cuvintele cu care Brebul lui Cantemir își încheie discursul 
par a fi scrise de...Sadoveanu: 


„Povestea Vidrii, noi, Brebii, din moșii, strămoşii noş- 
tri, aşe am apucat-o, așe o mărturisim și așe o întărim. lar 
voia fie a celor mai mari 21. 


Mai rămânem puţin în perimetrul acestei discuţii, legate de 
aprecierea tiparului stilistico-poetic al scriiturii lui Cantemir, de 
către unii poeți postbelici, între care l-am remarcat pe Nichita, 


219 Nichita Stănescu, Cartea de recitire, op. cit., p. 11-13. 
2% Dimitrie Cantemir, Istoria ieroglifică, ed. cit., p. 40. 
221 Ibidem. 

prin mărturisirea lui fermă, dar un caz cel puţin la fel de evident 
de contaminare poetică ni se pare a fi cel al lui Emil Botta. 

Atitudinea acestor poeţi poate să nedumerească, mai ales că 
mulți interpreți avizaţi ai leroglificei s-au pronunţat în favoarea 
ideii că avem de-a face cu o proză ritmată și rimată, dar proză. 
De ce, atunci, această izbucnire de entuziasm, din partea unora, 
mai ales în perioada postbelică, după ce scriitura lui Cantemir a 
trecut aproape neremarcată până atunci? Poate că un răspuns l- 
ar putea constitui următoarele afirmaţii ale lui Nemoianu (făcute 
într-o analiză publicată la începutul deceniului al optulea al seco- 
lului trecut): 


„Privim poezia pe care o practică Leonid Dimov, 
Adrian Păunescu, Mircea Ivănescu, lon Gheorghe şi vedem 
în ea continuarea unui proces. [...] Revenită la lirismul 
complet, poezia aceasta nu mai are eveniment, ci numai stare 
de spirit. [...] Dar [...] lirismul rămâne aşezat pe liniile de 
forță ale unui cadru și ale unui eveniment care nu mai 
există. [...] Totul se petrece astfel ca și cum epicul ar continua 
să facă parte din substanța acestei poezii (s. n.)"22. 


Nemoianu explică acest fenomen prin faptul că lirica ro- 
mânească a trecut „prin experiența baladei” (a cerchiștilor) și a 
rămas „marcată” de aceasta. Discuţia pe această temă nu ne 
interesează acum -— în mod cert, experiența baladescă invocată 
are un cuvânt de spus în această privință, dar nu reprezintă unica 
motivaţie pentru ceea ce constată criticul. Însă această optică 
poetică postbelică a favorizat, fără îndoială, privirea în urmă, cu 
admiraţie, spre paginile Istoriei ieroglifice, a celor care au procedat 
astfel. 


22 Virgil Nemoianu, Calmul valorilor, Editura Dacia, Cluj, 1971, p. 42. 

Mai mult, observaţiile citate ne dau de gândit: dacă poezia 
era concepută, în epocă, drept epic pietrificat în stare de spirit 
sau ca stare de spirit desprinsă dintr-un epic, cu atât mai mult ar 
fi de înţeles de ce Nichita Stănescu a apreciat fragmentele excerp- 
tate din textul cantemiresc ca poezie „pură”. Părerea noastră 
este, totuși, că cei care au socotit scriitura ieroglifică doar o proză 
ritmată și rimată au luat prea mult în considerare curgerea 
istoriei. 

Însă aici nu este o povestire asemenea celei din istoria lui 
Ureche sau Neculce și nici ca în paginile Sfântului Varlaam. 
Acolo putem vorbi de fragmente de proză ritmată și rimată. Aici 
însă, la Cantemir, istoria este mult prea opintită (și nu numai din 
cauza sintaxei) ca să se mai vadă prea bine curgerea despre care 
vorbeam. Atunci când dorești să ajungi mai curând la a rezuma 
povestirea şi la a o metamorfoza mental într-un episod din 1001 
nopți sau din Ferma animalelor, ea pare într-adevăr că este o 
fabuloasă naraţiune. În realitate, privind paginile Ieroglificei, mai 
că nu se poate vedea fluidul povestirii de mulțimea treptelor re- 
torico-poetice peste care acesta curge în cascade. Nu putem decât 
să ne întoarcem la spusele autorului însuși, anume că nu atât 
istoria l-a interesat, cât deprinderea retoricească. 

Istoria aceasta este atât de des obturată de tablouri sau 
discursuri retorico-poematice, încât, în cel mai bun caz, putem 
vorbi despre grădinile suspendate ale naraţiunii. Numai că o 
narațiune suspendată nu mai este, propriu-zis, narațiune. 

Stendhal ar fi avut serioase probleme în a urmări, cu oglin- 
da lui, drumul „romanului” ieroglific?%. Sau oricine altcineva 
care ar dori să utilizeze aceeași oglindă... 


225 Făcând „rezumatul subiectului”, Manuela Tănăsescu conchidea: 
„nu această înșiruire de întâmplări este adevărata Istorie ieroglifică, înşi- 
ruire care nu-i constituie nici măcar ceea ce se numește subiectul operei 

Dar să ne întoarcem la polemica aprinsă pe care o continuă 
protagoniștii acestui theatru: Vulpea, Ciacalul, Lupul... 

Discursurile fiecărui personaj conţin nenumărate digresiuni 
— adevărate derapaje — de la cursul firesc al relatării — dacă există 
un asemenea firesc narativ şi dacă nu cumva epicul este doar o 
plasă, o mare țesătură întinsă pentru a putea cuprinde în ea toate 
monologurile autorului, priveliştile sau dezbaterile care l-au pu- 
tut interesa. Un fel de textura elementorum... 

Monologuri sau comentarii auctoriale pot fi numite în pri- 
mul rând proverbele sau observaţiile dintre paranteze, dar tot la 
fel de bine putem considera că Dimitrie Cantemir foloseşte cu 
succes metoda avatarurilor literare, ca mai târziu Eminescu, din- 
tre care excepţional este Inorogul, ceea ce nu înseamnă însă că 
nenumărate alte exemple de gândire cantemirescă nu se află in- 
serate în comunicările altor personaje ale cărții. 

O astfel de intervenţie a vocii din off amendează jurămân- 
turile Vulpii, într-un fragment care pare că sintetizează câteva 
predici ale Sfântului loan Gură de Aur: „că giurământurile între 
muritori/ pentru altă nu s-au scornit,/ fără numai supt numele 
marelui Dumnedzău,/ demonul mai pre lesne/ meșterșugurile 
sale să-și lucredze[;]/ că unde ieste inima curată, / nici întâi giură- 
mântul,/ nici pre urmă vicleşugul/ sau călcarea giurământului/ 
încape”24. 

Sfântul Ioannis Hrisostomos e cunoscut pentru diatribele 
sale împotriva obiceiului vremii, practicat și de creştini, din pă- 
cate, de a-și întări cuvântul prin jurăminte. 


literare. [...] Dar este pentru oricine vizibil contrastul dintre ariditatea și 
banalitatea materialului faptic și adevărata substanţă a cărții”, cf. Manuela 
Tănăsescu, Despre „Istoria ieroglifică”, Ed. Cartea Românească, București, 
1970, p. 15-16. 

224 Dimitrie Cantemir, Istoria ieroglifică, ed. cit., p. 49. 

O altă paranteză, mult mai lungă, fie că o atribuim perso- 
najului (adică Vulpii, în al cărei discurs e inserată), fie autorului, 
este un prim portret fantastic al lăcomiei din această carte, lă- 
comie pe care n-o încape nici cerul, nici pământul, care nu ascultă 
nici de logică, nici de filosofia morală, nici de tropul îndestulării 
sau de „graiul fără chip” al măsurii, în ritorică sau în gramatică. 

Ea este dascălul sau mai bine zis dăscăliţa alchimiştilor care 
caută „a metalilor şuvăite vine” sub rădăcinile munţilor: 


„căci lacomul și sătul[ul] flămând ieste, 
și lăcomiia nici în hotărâle gheometricești 
să opreşte, 
nici de exţentrurile?% astrologhicesti 
să covârşeşte, 
nici caută materia și forma filosofască, 
nici cunoaște deosăbirea și alcătuirea loghicească, 
nici în ritorică tropul îndestulirii au ascultat, 

nici în gramatică graiul fără chip 
și cuvântul „agiunge” au învățat, 


ce, precum să vede, 
nu ucinică, 
ce didascală alhimistilor ieste, 
cărora nici adânc fundul mărei, 
nici nestrăbătută a pământului grosime, 
nici pre supt rădăcinele munţilor 

și stâncilor 

a metalilor șuvăite vine, 

nici depărtarea locului, 


2% Exţentrum [excentrum] = „loc carele ieste dinafară de mijloc”, 
după cum explică autorul în scara/ glosarul întocmit de către el. 

nici primejdiia mărsului, 
nici nevoia agiunsului 
Și așeși nici iuțimea și arsura focului 
de la acel din fantazie născut 
şi din crieri prefăcut 
aur 
îi poate opri” 26. 


E Cantemir adversarul utilizării exagerate a tropilor reto- 
rici? Cei care etichetează opera sa drept barocă n-ar zice...De 
prisos să mai subliniem opinia sa defavorabilă în privinţa alchi- 
miei, deşi copiază un tratat de van Helmont. Însă, ca și în cazul 
operei lui Wissowatius, Cantemir ştie să discearnă... 

Ciacalul [Şacalul] își pregăteşte discursul printr-un exordiu 
prin care încearcă să prezinte raportul în care se află adevărul și 
minciuna în această lume: 


„Vidra, neam cu prepus, 
cuvânt fără prepus [presupus/ îndoială] au grăit 
și sfat adevărat prietinesc au sfătuit 


(ce unde urechile adevărului sint astupate, 
acolea toate hrizmurile?? să par basne). 


Însa fietecarile dintre noi, 
cu cea stângă numai, 
iară nu și cu cea dreaptă 
ureche ascultându-l, 


2 Dimitrie Cantemir, Istoria ieroglifică, ed. cit., p. 50. 
227 Oracolele, profeţiile. 


nu numai cât că cuvântul 
nu ş-au întărit, 
ce încă mare grămadă de ură 
asupra ş-au grămădit 


(că mare scârșnetul roatelor 
astupă voroava cărăușilor) 


şi în loc ce mulțumită 

pentru dezvălirea adevărului 
1 s-ar fi cădzut, 
nu numai din ţară-și s-au izgonit, 
ce încă și din izvodul neamului său s-au lipsit, 

şi aceasta nu dintr-altă pricină, 
precum mi să pare, au purces, 

fără numai din vechea 

și rânceda pizmăluire. 


Iară încăși, oricum ar fi, atâta cunosc, 
că toate cu folos voroava Vidrii 
Și ei în stricare, 
şi altora spre mai mare 
neascultare 
şi neaședzare 
s-au făcut 


(că vântul vivorât 
sau aerul tare clătit, 
tocmit 
şi frumos viersul muzicăi alcătuit, 
de la cât de ascuţitele la audzire 

urechi abătându-l, 
neaudzit îl face). 


Şi iarăşi /.../ 
obiciuită ieste minciuna 
haina adevărului a fura /.../. 


Dară lin suflând 
austrul adeverinţii 
şi într-o parte dând 
poalele hainei adevărului, 
grozavă goliciunea minciunii 
descoperindu-să 
să arată”7%. 


Că adevărul nu se poate auzi acolo unde există multă zarvă 
din partea acelora care vor să bagatelizeze importanța argu- 
mentelor drepte, este un lucru pe care îl va repeta curând Can- 
temir, punându-l de data aceasta printre sentințele Lupului, în 
convorbirea sa cu Brehnacea [Eretele] (din capitolul al II-lea al 
cărţii): 


„În ureche de pizmă îmbumbăcată 
și de zavistie astupată, 
nici buhnetele căldărărești, 
necum line cuvintele filosofești 
a răzbate [nu] pot[;] 


căci mai pre[a] lesne s-ar audzi 


228 Dimitrie Cantemir, Istoria ieroglifică, ed. cit., p. 51. 

voroava [vorba] între ciocanele căldărarilor 
decât între multe[le] gloate a[le] varvarilor”?%. 


Dar la această discuţie vom ajunge puţin mai târziu. Cert 
este că adevărul nu se aude, așa cum vorba cărăușilor/ căruțașilor 
nu se mai aude de „scârșnetul roatelor”, nici „viersul muzicăi” 
de „vântul viforât”. Şi mai ușor s-ar auzi cuvântul acolo unde 
căldărarii bat cu ciocanele arama, decât „între multe[le] gloate 
a[le] varvarilor”. 

Prin varvari, Cantemir înțelege, desigur, pe cei care nu 
cunosc adevărul sau sunt împotriva lui, barbarie fiind orice 
minciună şi încercare de mistificare — după cum se exprimă și în 
altă parte: „siloghismul dumisale Corbului în barbara alcă- 
tuit”...2%. Şi, la adăpostul zarvei multe a gloatelor, al căror rol, 
întotdeauna, este acela de a astupa cuvântul adevărului, „obiciu- 
ită ieste minciuna/ haina adevărului a fura”. lar acela care a 
îndrăznit a face cunoscut adevărul, „mare grămadă de ură/ asu- 
pra ş-au grămădit”, din partea tuturor, pentru că imediat s-a 
arătat „rânceda pizmăluire” împotriva sa. 

„Dară lin suflând austrul adeverinţii”, poate dezvălui min- 
ciuna ascunsă sub „poalele hainei adevărului”. Îmbrăcată, adică, 
în veșmintele adevărului, în retorica și argumentaţia acestuia, 
deși scopul nu este ajungerea la adevăr, ci, dimpotrivă, depla- 
sarea atenţiei şi abaterea ei cât mai departe de adevăr. 

Concluzia Ciacalului este că Struțocămila „nici pre pământ, 
nici în văzduh,/ nici în apă și nici în foc/ și așeși, nici undeva loc/ 
de traiu a avea/ va putea,/ ce doară în a cincilea stihie/ locaș de- 
şi va dobândi (că obicinuită ieste fortuna,/ pre cel ce multe haine 


2% Idem, p. 87. 
230 Idem, p. 53. 

poftește a cerca/ și de cele ale sale a-l dezbrăca)”2!. Şi iată cum, 
printr-o ironie care se vrea deopotrivă subtilă și îngroșată, 
Struţocămila ajunge — cum ar zice marele poet — „chintesenţă de 
mizerii” (Scrisoarea IIT). 

Urmează, după discursul acestuia, o secvență de dimen- 
siuni mai mari (care se extinde la capitolul următor), demnă de 
Esop şi ai cărei protagoniști sunt Lupul și Vulpea. Lupul între- 
rupe şirul polemicilor, pe care le consideră sterile, prin „cuvinte 
cioplite/ și supt pilde oarecum acoperite,/ însă tocmai la ţenchiul 
[scopul] adevărului dusă şi nemerite”22. Metafora „cuvinte cio- 
plite” a fost preluată din Hexaimeronul Sfântului Vasile cel Mare: 
„Că la noi nu să află cioplituri de cuvinte, nici răsunarea cea fru- 
moasă şi dulce a glasurilor”...2%5. Lupul consideră că dezbaterile 
asupra ontologiei struțocămilești sunt irelevante, fiindcă Vidra s- 
a exprimat asupra Struţocămilei „fără vreme”? iar cei care au 
polemizat cu Vidra şi au condamnat-o, au făcut aceasta din za- 
vistie, „că zavistiia ieste jiganie cu multe capete [hidră] 2%: 


„Că mai lesne ieste cineva 
o mie de ani în fântânele cătranului 


231 Idem, p. 54. 

232 Ibidem. 

233 Ale celor întru Sfinți Părinților noștri Vasilie cel Mare și Grigorie 
Cuvântătoriul de Dumnezeu, Cuvinte puține oarecare din ceale multe, tăl- 
măcite din limba ellinească de Ilarion Dascălul și Grigorie Dascălul şi întâi 
tipărite în București, în Sfânta Mitropolie, la anul dela Hristos 1826, iar 
acum tipărite a doua oară la anul dela Hristos 2012, Ed. Predania, 
București, p. 71. Nu ştiu dacă Dimitrie Cantemir a putut beneficia de vreo 
traducere românească a Hexaimeronului, dar, în mod cert, l-a putut citi în 
greacă. 

24 Dimitrie Cantemir, Istoria ieroglifică, ed. cit., p. 56. 

255 Ibidem. 

să lucredze 
Şi cu cătran să nu să pice 
decât un ceas zavistnicul 
cu cela [împotriva] căruia zavistuieşte 
voroavă [discuție] să facă 
și cuvânt pizmos 
din gură-i să nu-i iasă”2%6. 


Scopul sinodului, al adunării tuturor vieţuitoarelor din cele 
două monarhii nu era acela de a discuta despre fiinţa ipohime- 
nului [a individului]: 


„că [în]tâmplările precum vin, aşe să şi duc, 
deasupra ipohimenului, 
nicicum 
ființa-i stricând”?38, 


Dimpotrivă, cearta e o roată care nu se mai opreşte, rosto- 
golindu-se la nesfârșit și distrugând scopul adunării: 


„Și așe în roată gâlceava întorcându-să, 
o clătire [clătinare] nestătută 


236 Ibidem. 

237 Manuela Tănăsescu crede că, în aceste sentințe, Cantemir, aseme- 
nea lui Eminescu mai târziu, „evocă arheii peste care timpul trece ca o apă 
neprimejdioasă, lăsând intact neschimbatul lor tipar” cf. Manuela Tănă- 
sescu, Despre „Istoria ieroglifică”, op. cit., p. 138-139. Eu cred că nu e vorba 
numai de arhei, ci și de orice ființă individuală, a cărei existență nu este 
afectată de agenţi exteriori. Întâmplările pot afecta deciziile noastre, în 
mod esenţial, dar nu pot altera ființa în sine. 

238 Dimitrie Cantemir, Istoria ieroglifică, ed. cit., p. 56-57. 

şi neobosită 
între toți să va scorni. 


Şi de ciia [de aici] urmadză [ca] între împărați 
nu numai pentru Liliiac scânteile împotrivirii 
a scântiia, 
ce încă și pentru Fili și Inorog pârjolul mâniii 
și pojarul izbândii 
a să ațiţa. 


Care lucru, numele adunării fericite 
în porecla răzsipei nefericite 
fără greș va muta'2%. 


Remarcăm preocuparea constantă a lui Cantemir pentru a 
evita risipa nefericită şi dezmembrarea adunării. Ca şi Budai- 
Deleanu, în Tiganiada, dar cu aproape un secol mai devreme, 
Cantemir identifică sursa tuturor relelor în dezbinarea locuito- 
rilor şi în polemicile sterile. Sigur, e loc aici pentru multe comen- 
tarii, dacă intrăm în istoria propriu-zisă... 

Concluzia Ciacalului, spre exemplu, aceea de a o elimina pe 
Struțocămilă din orice categorie ontologică, rezervând-i doar 
posibilitatea de a constitui sau a fi parte din al cincilea element, 
eventual — printr-o ironie cruntă, desigur — dovedește eșuarea în 
absurd a dezbaterilor. Însă argumentele și avertismentele Lupu- 
lui sunt distorsionate prin „dulce[a] otrava” din intervenţia 
Vulpii. Încât mulțimile care ascultă luările de cuvânt, „pre lângă 
a Vulpei de cuvânt împunsătură/ toată a Lupului uitară învă- 
ţătură” 240, 


2% Idem, p. 57. 
24 Idem, p. 58. 

Şi astfel se reiau împunsăturile între vorbitori. 

O pasăre care „în monarhiia pasirilor /.../ să cheamă Cu- 
cunos [Cuc]” ia apărarea stăpânului său, Corbul, și susține supe- 
rioritatea păsărilor asupra animalelor: 


„Fi-s-ar cădzut [s-ar fi căzut], o, priietinilor, 
Lupul pildele sale ciobanului să le vândză 
și Vulpea prisăcariului bătrân 
ciumiliturile să-și arete. /.../ 


Până când dară, o, pasirilor, 
în glogozala 
în zădar vă îngăimaţi 
și statu[tu]l vredniciii voastre în samă nu băgaţi? 
Până când vor urla, 
vor lătra 
Și vor scânci jigăniile 
și dobitoacele acestea, 
carile pururea supt umbra noastră îmblă 
și ochii noștri totdeauna 
în spinarea lor privăsc?”?4, 


În mod cert, până la Cantemir, dacă putem spune astfel, 
limba română nu ştia că are asemenea potenţe metaforice și poe- 
tice. După Varlaam, Grigore Ureche, Dosoftei şi Miron Costin, 
opera lui Cantemir reprezintă un salt în potențarea expresivi- 
tăţii limbii noastre. Cu precizarea că fiecare dintre cele patru nu- 
me pomenite anterior a reprezentat, la rândul său, un salt impor- 
tant în această dezvoltare pe care o putem totuși numi uluitoare 
în secolele XVII-XVIII. 


241 Idem, p. 58-59. 

Cantemir ar fi putut foarte bine să spună, precum Miron 
Costin în explicarea intenției poemului său, că a scris această lu- 
crare ca să demonstreze că și în limba română se pot produce 
alcătuiri literare complexe. Deşi Cantemir se plânge că materialul 
său lingvistic e insuficient, că limba română e brudie [necoaptă], 
totuși textul său demonstrează că numai brudie nu era limba în 
care scria el, că aceasta era o limbă matură şi aptă de a oferi 
material pentru structuri literare foarte dificile, atât ca formă, cât 
și ca înţeles?2?. 

Nu neglijăm, desigur, nici efortul cu totul remarcabil al 
autorului. Credem că scopul lui Cantemir a fost atins. Mai mult, 
pare că întreprinderea literară a lui Cantemir căuta să arate că 
limba română era „ca un fagure de miere” (Eminescu, Epigonii) 
care își aștepta mierea. Adică scriitorii și textele care să aibă 
cuvenita complexitate și profunzime. 

În opinia lui Dragoş Moldovanu: 


„Stilizarea presupune căutarea obstinată a virtuților 
expresive ale cuvântului, în vederea integrării sale pe baza 
similitudinilor şi a diferenţelor: niciun alt scriitor, până la 
Eminescu, nu a sondat atât de profund ca Dimitrie Cante- 
mir potenţialul artistic al limbii române”2%. 


Cred, totuși, că n-ar trebui să-l uităm nici pe Dosoftei şi nici 
Biblia de la Bucureşti. 


2 „Lamentaţia asupra necizelatei limbi, ca şi la Ion Budai-Deleanu, 
apare ca o simplă afectare”, afirmă Elvira Sorohan, Cantemir în cartea 
ieroglifelor, Ed. Minerva, Bucureşti, 1978, p. 95. 

2% Dragoş Moldovanu, Dimitrie Cantemir: între Orient şi Occident. Stu- 
diu de stilistică comparată, Editura Fundaţiei Culturale Române, București, 
1997, p. 76. 

În luările de cuvânt care urmează, Cantemir face — prin 
intermediul personajelor sale, desigur —, de mai multe ori, elogiul 
studiului şi al înțelepciunii și denigrează prostia. 

Mai mult, pentru a dovedi că instrucţia este a celui iubitor 
de înțelepciune şi nu neapărat a celor din clasele superioare 
(meritocraţia funcționa la acea vreme?*, în Ţările Române, după 
cum și autorul nostru precizează în altă parte, poate chiar mai 
bine decât în zilele noastre), Cantemir pune o retorică fără cusur 
pe seama unor personaje provenite din clasele de jos: jigăniuța 
cu vorba în „chip smerit” dar cu „subţire [subtil] meșterșug [reto- 
ric]” și, respectiv: „unul dintre gloate/ (din ceata dobitoacelor 
poate)”. 

În discursul acestora, autorul inserează, la tot pasul, paran- 
teze poetico-filosofice, care pot alcătui, așezate împreună, un 
adevărat elogiu adus învăţăturii și înţelepciunii, în tradiția Învă- 
țăturilor lui Neagoe Basarab: 


„Că vredniciia sufletului 
nu de pe frâmseţea trupului 
să măsură. 

Căci nebunul la chip frumos 
și trupului grea pedeapsă 
și numele la mare ocară 
Ș-au SCOS. 


Iară înțeleptul grozav şi ghibos?%5 


244 A se vedea şi articolul meu de aici: 

https://www.teologiepentruazi.ro/2010/07/04/elitele-culturale-in- 
secolul-xvii/. 

245 Această asociere între defectele trupești și însușirile sufletești va 
fi ilustrată, în literatura apuseană, mai mult în epoca romantică. 

nici au gândit vreodată, 
nici au făcut lucru fără folos”2%. /.../ 


„(că sfatul [pe] carile [îl] poate da 
săracul învăţat și înțelept 
toți împărații nebuni și neispitiți?" 
nu-l pot nemeri). 


(Că ştiinţa înțelepciunii 
nu în scaunele trufașe și înalte, 
ce în capetele plecate 
şi învăţate 
lăcuieşte)”24 /.../ 


„Celor ce multe lumânări 
în citeala cărților topesc, 
ochii trupului 
la videre să tâmpăsc. 


Iară celora ce niciodată 
pe slove au căutat, 
macar că viderea ochilor 
mai ascuțită ş-au păzit, 
însă neştiința 


246 Dimitrie Cantemir, Istoria ieroglifică, ed. cit., p. 61. 
27 A fi neispitit, în gândirea ortodoxă, echivalează cu a fi neîncercat/ 


fără experiență capabilă să te conducă la înțelepciune. „Căci experienţa și 


ispita lucrului/ mai adevărată poate fi decât toată socoteala [raţiunea, 


speculația] minţii,/ şi argumenturile arătării de față/ mai tari sint/ decât 


toate chitelele [calculele]”, cf. Dimitrie Cantemir, Istoria ieroglifică, ed. cit., 


248 Idem, p. 62. 

în întunericul și în tartarul necunoștinţii 
i-au vârât. /.../ 


(că sufletul înțelept 
pre cât gura cuvinte rele a nu grăi, 
pre atâta și urechile 
voroave fără folos [pentru] a nu audzi 
își oprește). /.../ 
(că tot capul și sfârșitul filosofiii 
ieste cineva pre sine ce ieste 
a să cunoaşte)”2%. /.../ 


„In capul pedepsit [învăţat] 
și cu multe nevoi domirit 
crierii cei mulți sălașluiesc”2%0. 


Este o filosofie morală (chiar ortodoxă), notată, în cheie rit- 
mic-muzicală, pe portativul retoricii?.. 

Ne întrebăm dacă nu cumva autorul s-a gândit la un demers 
asemănător ca scop celui întreprins de Dosoftei, prin versificarea 
psalmilor. În mod cert, obiectivul lui Cantemir nu era în primul 
rând consemnarea unei istorii, deşi nici această intenţie nu este 
neglijabilă, ci telosul principal era unul educativ. Ca și Dosoftei, 
Cantemir se îngrijește, de fapt, de formă/ stil numai pentru...a 
privilegia mesajul. Asemenea, loan Budai-Deleanu va scrie 
epopeea sa pentru „a introduce un gust nou de poesie romă- 


2 Idem, p. 64. 

25 Idem, p. 65. 

231 „Istoria ieroglifică este o vastă partitură”, susținea Manuela Tănă- 
sescu, în Despre „Istoria ieroglifică”, op. cit., p. 183. 

nească”2?, fără a lăsa deoparte intenția educației pe multiple 
planuri. Cantemir urmărea atât cultivarea unui nou gust literar, 
cât şi educarea în spirit religios și moral. Registrul stilistico- 
poetic folosește acestor autori pentru scopuri extraliterare. Ar fi 
însă absurd să li se pretindă ca să fi slujit artei pentru artă. 
Revenind la text, stultiția/ prostia (în general, respectiv a 
Struțocămilei, în particular) este amendată fără cruţare: 


„în locul crierilor, 
vântul sau aierul clătit întra 
și lăcaș vecinic în căpăţină-i își afla /.../ 


și așe din vântul strâns, 
vânt sloboade 
(că cineva ce nu are, 
a da nu poate)2>. 


Filosofia lui Cantemir este însă foarte ușor de identificat în 
fragmentele următoare, unde mulțimea, cu „mintea spre înțe- 
legere gătată/ [care] mai tare pătrunde cuvântul adevărului/ 
decât prin moale grosimea trupului/ ascuţită simceaoa [lama] fie- 
rului”, întreabă: 


„Dară cine între noi poate fi 
acela carile mai mult 


22 Joan Budai Deleanu, Tiganiada sau Tabăra țiganilor. Poemation eroi 
cOmico-satiric alcătuit în doaosprăzece cântece, ediție îngrijită de Florea Fu- 
gariu, repere istorico-literare de Andrei Rusu, Ed. Minerva, București, 
1985, p. 9. 

25 Dimitrie Cantemir, Istoria ieroglifică, ed. cit., p. 63. 

sufletul în filosofie să-și fie crescut 
şi după pravile el trupul să-şi fie scădzut? 


(Că cu anevoie ieste cineva 
trupul în toate pre larg 
şi de sațiu să-și hrănească 
şi sufletul de poftele trupești 
nebetejit să-și păzască), 


(că precum în hrana slobodă 
trupul să îngroaşă 
Și să îngrașă, 
așe de post trupul vitionindu-să [slăbind], 
sufletul să supție [se subțiază de patimi] 
și să învârtoașă [se întărește în virtute]) 


(căci foamea la trup [este] moarte firească, 
iară la suflet viaţă cerească 
aduce)5*. 


Suntem în fața unui fragment care ne aduce aminte de Diva- 
nul şi de inflexibilitatea înțeleptului în faţa tentaţiilor lumii. 
Filosofia lui Cantemir nu s-a modificat, în scurta vreme care a tre- 
cut de la publicarea Divanului, şi, de altfel, nici nu credem că va 
ajunge vreodată să se modifice, până la sfârșitul vieţii autorului. 

Un alt pasaj dintr-o nouă intervenţie a Vulpii face diferența 
între logică sau filosofia dialectică, după cum o numeşte Can- 
temir, și filosofia adevărată sau acea înțelepciune care cunoaște 
fiinţa lucrului, iar omului îi aduce cunoașterea de sine (un 


254 Dimitrie Cantemir, Istoria ieroglifică, ed. cit., p. 68. 

principiu socratic în filosofie, dar care, neenunţat ca atare, este 
totuși implicit în Scriptură şi reprezintă, totodată, un principiu 
ascetic esenţial): 


„Firea aşe de înțelepţeşte 
pre la toți darurile sale ş-au îndămânat, 
cât pre unii în cuvânt, 
iară pre alţii în lucru, 
pre unii în poruncă, 
iară pre alţii în ascultare, 
pre unii în stăpânire, 
iară pre alţii în supunere 
vrednici, putincioşi 
şi suferitori i-au arătat?%. 


Aşijderea, unii în gramatică, 
iară alții în poetică, 
unii în loghică, 
iară alții în ritorică, 
unii în cea ithică [etică/morală], 
iară alții în cea fizică 
filosofie 
mai isteţi, 
și unii într-ună, 
iară alții într-altă învăţătură 
şi meşterșug, mai vestiți 
și mai fericiți, 
după a firii orânduială au ieșit 


25 Probabil o parafrază la I Cor. 12, 4-12. 

(că [ceea] ce unul Dumnedzău dăruiește, 
și orânduieşte, 
toată lumea nici a lua, 
nici a clăti [clătina] poate). 


De care lucru umilita mea prostime 
(poate fi din năstavul firii 
spre aceasta orânduită) 
mai mult în cele cinci glasuri a lui Porfirie 
și dzece categorii a lui Aristotel 
zăbăvindu-să, 
cu cheia meșterșugului meșterșugurilor 
(căci loghicăi acest titlu a-i da 
m-am obiciuit) 
ușile a deșchide 
şi lăcăţile a descuia 
pociu; 


iar mai înl[ă]untrurile cămărilor firii 
nici a întra 
şi mai nici a căuta 
pociu 

(că împărăţiia firii, 

precum are domni, senatori, 
deregători și orânduitori, 
aşe are și plugari, și morari, 
și portari, și chelari). 


De care lucru socotesc, 
precum am şi mai dzis, 
că nu dialectic, 

ce filosof la aceasta slujbă 
trebuiește, 
că a dialectecului socoteală ieste 
numai forma siloghizmului să fie, 
după canoanele loghicăi, 
fie-i macară materiia pentru carea 
siloghizmul face și necunoscută. 
De care lucru şi eu mai mult ființa socotelii 
sau a chitelii 
decât a lucrului 
pociu cunoaşte”, 


Deosebirile cu care operează Cantemir sunt evidente. 

Discursul acesta al Vulpii (și disculparea ei) urmează în- 
trebării care căuta să identifice pe înțeleptul care „sufletul în 
filosofie să-și fie crescut/ și după pravile[le ortodoxe, după rân- 
duiala postului] el trupul să-și fie scădzut”, după cum am văzut 
mai devreme. „Cu cheia meşterşugului meşterşugurilor”, printr- 
un simplu siloghizm, putem observa și noi că sufletul filosof care 
„Să subție” prin post ca să ajungă la „viaţă cerească” este cel care 
are acces în „înl[ă]untrurile cămărilor firii”, fiind mai presus de 
categoriile lui Aristotel şi de socotelile neoplatonice ale lui Por- 
firie. 

Cantemir utilizează o sintagmă, „împărăţia firii”, pe care o 
vom mai întâlni în...poezia lui Goga: „lar tu mă chemi, îm- 
părăţie-a firii,/ Tu-nlăcrimată?”, sfântă dimineaţă!” (Lăcaș stră- 
bun). 


25 Dimitrie Cantemir, Istoria ieroglifică, ed. cit., p. 69. 
257 „Inlăcrimată” e o metaforă revelatorie (se referă la calitatea lu- 
minii matinale) și nu o sugestie patetică, așa cum pare. Dincolo de orice 


182 


Într-un alt poem (Dimineaţa), se deschide poarta edenică a 
codrilor pentru a intra Împăratul măririi (cf. Ps. 23, 7-10), ca să 
aline durerile firii: „Deschideţi larg poarta, cărunţilor brazi,/ Să 
vie-mpăratul măririi [Hristos, Împăratul slavei],/ Să mângâie 
jalea nestinsului dor,/ Să-mpace durerile firii...”. 

Înaintea lui, Eminescu utilizase o altă metaforă sintetică 
(presupunând o întreagă perspectivă cosmică), „farmecele 
firii”2% sau „farmecele milei” („Şi el îmi dete ochii să văd lumina 
zilei,/ Şi inima-mi împlut-au cu farmecele milei,/ În vuietul de 
vânturi auzit-am a lui mers”... — Rugăciunea unui dac), pe care 
Goga o „rescrie” în poezia sa: „legea farmecelor firii” (Ru- 
găciune), „curatul chip al farmecelor firii” (Cântăreților de la oraş). 

„Canoanele loghicăi” nu pot pătrunde și compartimenta 
„înl[ă]untrurile cămărilor firii”, a căror cunoaştere ţine de reve- 
laţie şi nu de observaţie. Şi anume de revelaţia în inima omului 
din partea Aceluia, Care dăruiește şi lumina zilei, și lumina far- 
mecelor milei. 

În acest moment nu îmi e cunoscut, cu precizie, care este 
traiectul tradițional pe filiera căruia a fost moştenit conceptul de 
„împărăție a firii”. „Înl[ă]untrurile cămărilor firii” scapă, în orice 
caz, categoriilor lui Aristotel. Tradiţia creştin-ortodoxă vorbește 
despre cămările Raiului (cf. In. 14, 2) şi, respectiv, ale ladului?%. 

O întipărire imagologică a acestei realități se poate observa 
în arca pe care Dumnezeu i-a poruncit Sfântului Noe să o con- 
struiască (şi pe care Sfântul Efrem Sirul o consideră icoană a 


alte considerente, există o poezie a naturii la Goga care poate să facă față 
unei analize pretenţioase. 

28 E drept că Eminescu se referă mai adesea, în poezie, la farmecele 
firii feminine, în contexte negative. 

259 A se vedea articolul meu: 

https://www.teologiepentruazi.ro/2014/04/18/din-poezia-triodului- 
3: 

Raiului, în mod aparte): „să faci într-însa trei rânduri de cămări: 
jos, la mijloc și sus” (Fac. 6, 16, Biblia 1968). 

În LXX: „karăvyoua duwogopa Kai TELØQOPA NOCE 
avrT)v/ [cu cămări] dedesubt, [şi] cu două și trei etaje o vei face 
peca e 

În VUL: „cenacula et tristega facies in ea/ cămări și trei etaje/ 
nivele vei face în ea”. 

În această împărăție a firii, Cantemir nu vede numai cămări 
a căror adâncime e impenetrabilă pentru „raţiunea suficientă”, ci 
şi o întreagă ierarhie pe care o și indică prin analogie: „precum 
are domni, senatori,/ deregători şi orânduitori,/ așe are şi plugari, 
şi morari,/ şi portari, şi chelari”. 

Așadar, autorul separă filosofia care priveşte ființa lucrului 
de cunoașterea dialectică/ logică, pe care o consideră insuficientă, 
și care are în vedere doar ființa socotelii (raționalitatea discursi- 
vă/ dialectică). Pravilele filosofiei pe care o cinstește Cantemir 
presupun postul, adică asceza, fiind așadar principiile învăţăturii 
ortodoxe. lar filosofia aceasta înseamnă introducere în „înl[ă]un- 
trurile cămărilor firii”, prin cunoaşterea ființei lucrului, adică a 
sensului său în univers, a scopului sau a rolului cu care a fost 
creat de Dumnezeu. 

A cunoaște împărăţia firii, cu tot cu lăuntrul cămărilor ei, 
înseamnă a cunoaște biblia cosmică, raționalitatea universului 
zidit de Dumnezeu spre a fi interlocutor al omului -— o temă 
tradițională în literatura bizantină și românească —, despre care 
am mai vorbit cu alte ocazii, inclusiv în legătură cu Istoria iero- 


olifică?ei. 


260 Conform traducerii Pr. Dr. Dorin Octavian Picioruș. A se vedea: 
https://www.teologiepentruazi.ro/2011/09/11/facerea-cap-6/. 

21 A se vedea cartea mea: Epilog la lumea veche, I. 1, ediţia a doua, 
Teologie pentru azi, București, 2014, p. 382-392, cf. 

lar a şti să citeşti biblia cosmică înseamnă a fi luminat de 
Dumnezeu ca să înţelegi semantica universală. 

Chiar înaintea lui Nichita Stănescu, Manuela Tănăsescu 
avertizase însă că „Dimitrie Cantemir este un mare poet”, dar 
fără să fi purces la exercițiul propriu-zis de a așeza textul în ver- 
suri, ca Nichita, ulterior. Însă ea a susţinut că: 


„Zeci de pagini din Istoria ieroglifică sunt adevărate 
poeme de mare rafinament şi subtilitate, care trebuie citite 
ca atare, pentru frumuseţea lor intrinsecă şi nu pentru rolul 
în desfășurarea acțiunii 26%. 


In opinia sa, cu care suntem de acord, 


„filosofia [...] este chiar tonalitatea de bază, liantul care 
încheagă părțile întregului (s. n.)"26. 


Exegeta face această afirmaţie după ce comparase Istoria lui 
Cantemir „cu o întinsă broderie”, considerând că „atenţie nes- 
fârșită a dat însă autorul firului care țese arabescuri şi chipuri 
fantastice”26%. Comparaţia sa ne aduce aminte de viziunile 
poetico-teologice ale lui Dosoftei, din Psaltirea în versuri, pentru 
care Biserica are „veșmânt de mătasă” (Ps. 73, 14), curţi de 
mătase („la Domnul în casă [biserică],/ În curțâle cele de mătasă” 
— Ps. 133, 5-6) şi „aur cu ozoară?*” (Ps. 73, 20). 


https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 

%2 Manuela Tănăsescu, Despre „Istoria ieroglifică”, op. cit., p. 193. 

26 Idem, p. 192. 

26% Idem, p. 129. 

26 Idem, p. 128-129. 

26 Ozor = motiv de broderii. 

Ozoare avea Cantemir şi în tradiţia moldovenească arhitec- 
tonică, putând să le admire la Dragomirna?” sau la Trei Ierarhi?68; 


267 Sursa imaginii: 

http://www.cotidianul.ro/maica-stareta-stavrofora-macrina- 
saucinitanu-suntem-exact-oamenii-vremurilor-de-acum-244423/. 

268 Sursele fotografiilor: 

http://amfostacolo.ro/romania-pareri,15/iasi,423,1192/descopera- 
iasul-si-imprejurimile,5091/impresii-sejur-si-fotografii- 
vacanta__27724.htm. 

Şi: 

http://ziarullumina.ro/reportaj/manastirea-sfintii-trei-ierarhi- 
sarbatoare. 

Şi tot Manuela Tănăsescu vede în Cantemir, în anumite 
pasaje ale cărții despre care discutăm, „un elegiac în tradiția 
stabilită la noi de un Miron Costin”2%, observaţie la care sub- 
scriem. 

Cantemir avea o tradiţie stilistică şi literară în care scria. 

Dragoş Moldovanu a căutat (și a reușit) să demonstreze 
existența acestei tradiţii culte, în dezvoltarea sa organică”, 
recunoscută de el în stilul savant al cronicarilor”. Deşi el nu 
vede în proza ritmată și rimată o tradiție românească, cu rădăcini 
la Coresi, Moxa și Varlaam (cum au propus alţii), ci o creaţie pe 
teren românesc (având însă, în opinia sa, alte modele, în Bizanţ 
și în Occident) a scriitorilor de la confluenţa secolelor XVII-XVIII: 


å” 


29 Manuela Tănăsescu, Despre „Istoria ieroglifică , Op. cit., p. 138. 

27 Cf. Dragoş Moldovanu, Dimitrie Cantemir. Între Orient şi Occident, 
Ed. Fundaţiei Culturale Române, Bucureşti, 1997, p. 101-102. 

271 A se vedea Idem, p. 101-156. 

„Există deci, în cultura românească din jurul anului 
1700, o orientare preferenţială a scriitorilor spre proza 
poetică (ritmată şi rimată), care se constată la personalități 
de formaţie diferită (Dimitrie Cantemir, Teodosie Veşte- 
meanul [pe care, în urma sesizărilor lui N. A. Ursu, îl 
consideră autorul Istoriei Ţării Româneşti, atribuită de alții 
lui Constantin Cantacuzino]?2, Antim Ivireanul)”25. 


La Sfântul Antim Ivireanul, spre exemplu, 


„străbătută de un puternic fior liric, predica Mitro- 
politului include adesea fragmente ritmate, de dimensiuni 
variabile, care angajează uneori pasaje întregi”. 


Fără ca cei doi mari scriitori, Antim şi Cantemir, să se fi 
influenţat reciproc...25. 


272 Însă Teodosie Veştemeanul a fost Mitropolitul care i-a precedat 
lui Antim pe tronul mitropolitan al Ungrovlahiei şi care a lăsat prin 
testament ca Antim să îi urmeze în scaun. Dacă opinia lui N. A. Ursu şi D. 
Moldovanu ar fi adevărată, în legătură cu Teodosie — considerat de obicei 
„un Mitropolit șters” —, atunci cu atât mai mult se explică iubirea şi înțe- 
legerea sa față de Antim, precum şi atașamentul acestuia față de Teo- 
dosie. 

2% Dragoş Moldovanu, Dimitrie Cantemir. Între Orient şi Occident, op. 
cit, p. 95. 

274 Idem, p. 94. 

2735 Mai mult, în epocă, „nu numai stilul cronicarilor sau al marilor 
prelați de formaţie savantă, dar și cel din cancelariile domnești și chiar din 
scrisorile particulare reflectă predilecţia pentru o topică inversivă consec- 
ventă, care devine efectiv o marcă a exprimării culte”, cf. Idem, p. 142. 

Despre calitatea poetică a scrisului antimian, ca și despre 
apropierile care se pot face de opera lui Cantemir, şi nu numai 
sub raport stilistic, am vorbit și eu, atât în teza mea doctorală, cât 
și în alte articole şi cărți. 

Ceea ce îi unește nu este numai „orientarea preferenţială a 
scriitorilor spre proza poetică”, generată — zice-se, deşi eu nu 
cred — de un „spirit baroc” al epocii, ci mai ales de o filosofie, 
specifică universului ortodox. Mai mult, am arătat și continuăm 
să susţinem că, între operele celor doi, anumite coincidenţe de 
viziune literară şi filosofică pot părea izbitoare. lar modelul, atât 
stilistic, cât și filosofic, nu se afla „în predicile lui Ilie Miniat, 
realizate în maniera lui Segneri”, pe care Antim se poate să le fi 
cunoscut și „pe care [Cantemir] le ascultase cu încântare la Con- 
stantinopol”27%. Scriitorii noştri au și alte repere, în perimetrul lu- 
mii ortodoxe, mai vechi și mai noi. 

Revenim la firul istoriei cantemirene. Vulpea, „de sula 
zavistiii împunsă”27, încearcă să îl propună pe Lup ca fiind acel 
filosof care să corespundă profilului indicat mai sus și pe care 
toată adunarea îl aștepta pentru a le putea dezlega enigma Stru- 
țocămilei. 

În urma refuzului acestuia de a-și asuma sarcina propusă, 
Vulpea se preschimbă din retor în narator, relatând două poveşti 
pilduitoare din faptele Lupului, care pot fi socotite fabule în 
fabulă — şi cărora cititorul, ca un lector in fabula ce se află, trebuie 
să le decripteze sensul — sau chiar...balade. 

Spuneam, de curând?” (şi reamintesc), că Ecaterina Ţară- 
lungă a sesizat „procesul de folosire a folclorului ca suprafaţă de 


276 Idem, p. 95. 

277 Dimitrie Cantemir, Istoria ieroglifică, ed. cit., p. 70. 

278 Dr. Gianina Maria-Cristina Picioruş, Studii literare, vol. 1, Teologie 
pentru azi, Bucureşti, 2014, p. 188-189. 

contact cu mentalitatea populară” și „felul cum modelează 
Cantemir limba şi stilul popular, prin [...] acţiunea asupra 
structurilor de suprafață și de adâncime”, ajungând să extragă o 
concluzie importantă: 


„Faptul că ideea însăși de bocet, blestem, oraţie, para- 
bolă este atacată, substituindu-i-se alte sensuri decât cele 
uzuale [populare], vădește intenția de a modifica mai mult 
decât mijloacele de expresie, adică limba și stilul: vădeşte 
dorinţa de a influența mentalitatea însăși a poporului, care 


le permisese până atunci să funcționeze în anumite tipa- 
re”279, 


A cunoaște intenţia lui Cantemir ne poate lămuri în privința 
apelului la creaţia populară a autorului nostru. 

Dragoş Moldovanu, care este un adversar (şi nu fără temei) 
al teoriei influențelor populare/ folclorice în cazul plângerii 
Hameleonului şi al eleghiei Inorogului (vom ajunge mai târziu la 
ele), are, în această situaţie, o opinie mai nuanțată: 


„Într-adevăr, există aici câteva povestiri ale Vulpii care 
se deosebesc structural faţă de stilul de ansamblu al ro- 
manului [...]. 

Acest stil [al pildelor pe care le oferă Vulpea] nu este 
curat popular, cum l-au considerat mulți, ci include un 
anumit procent de stilizare — cum a observat cu finețe Ma- 
nuela Tănăsescu — care ne permite să putem vorbi la fel de 
bine de un stil savant diluat. 


27 Ecaterina Ţarălungă, Dimitrie Cantemir. Contribuţii documentare la 
un portret, Ed. Minerva, Bucureşti, 1989, p. 251-253. 

Vom numi această reapariție calitativ diferită a struc- 
turilor stilistice populare într-un studiu avansat al organi- 
zării formale emergenţă stilistică”2%0. 


Avem doi exegeţi care susțin, unul intenția de diluare a 
stilului savant, iar celălalt dorința de a influența mentalitatea 
populară. Acest fapt ne poate vorbi despre elaborarea Istoriei 
ieroglifice cu scopul de a o publica și de a educa prin ea gustul 
literar (şi poate chiar despre dorinţa de a fundamenta literele 
românești, în sensul propriu al cuvântului, deşi această ipoteză 
este de discutat). Publicarea nu s-a petrecut, dar nu este exclus ca 
autorul să-și fi dorit acest lucru, așteptând însă timpul potrivit. 
Care, din păcate, nu a mai venit. 

Însă conștiința auctorială este lesne de recunoscut. 

Mai înainte de a se derula cele două episoade baladești, 
Cantemir introduce în captatio benevolentiae a Vulpii o lungă 
paranteză, în care face un neasemuit elogiu scriitorului sau 
cronicarului, celui care nu lasă a se pierde lucrurile în negura 
uitării (o laudă în același sens adusese și Miron Costin, în prefața 
cărţii sale, De neamul moldovenilor, care vede un model principial 
în Scripturi și în istoria Sfântului Moise, cel ce a scris „letopisețul 
de [la] zidirea lumii”?81): 


„căci istoricul adevărat — adecă 
carile istoriia adevărat 
precum s-au avut istoriseşte — 


2% Dragoș Moldovanu, Dimitrie Cantemir. Între Orient şi Occident, op. 
cit., p. 150-151. 

281 Cf. Miron Costin, Opere, ediţie critică de P. P. Panaitescu, ESPLA, 
București, 1958, p. 241-242. 


191 


lauda împreună cu făcătoriul împarţește, 
căci cela au ostenit lucrul a săvârşi, 
iară cesta au nevoit în veci a să pomeni. 


Şi încă mai mult pre scriitorii 
decât pre făcătorii 
minunelor 
fericiți și lăudaţi a numi 
voiu îndrăzni. 


Căci după armele şi faptele iroilor, 
condeiele istoricilor, 
de nu s-ar fi pre alb clătit, 
încă de demult şi lauda numelui lor 
deodată cu oasele 
țărna o ar fi acoperit. 


Şi aşe, aceia au fost 
a lucrurilor făcători, 
împreună și muritori, 
iară ceștea numelui au fost înocitori 
și în veci stăruitori 22. 


Straniu lucru este, însă, acela că Dimitrie Cantemir nu 
inserează acest elogiu la începutul cărții sale — cum făcuse Miron 
Costin — dacă Istoria ieroglifică este cu adevărat 0...istorie, care 
urmăreşte în mod fundamental să salveze de la uitare o serie de 
evenimente pe care autorul le cunoaște. 


282 Dimitrie Cantemir, Istoria ieroglifică, ed. cit., p. 74. 

Şi mai straniu e că această laudă prefațează două istorisiri 
ale Vulpii care sunt pure fabulații. 

Însă filosofia lui Cantemir e cu adevărat astfel întreţesută 
încât să apară ca un fundal al întâmplărilor care par că formează 
prim-planul cărţii. În realitate, istoria e doar un pretext pentru 
dezvoltările reflexive numeroase ale autorului. 

Începuturile celor două relatări ale Vulpii sunt de basm 
(basm în versuri) sau de povestire populară: 


„Odânăoară era un om sărac, 
carile într-o păduriţă, 
supt o colibiță 
era lăcuitoriu. 


Acesta, mai mult de dzece găini, 
2 cucoși, doi miei și un dulău, 
altăceva după sufletul său 
nu avea. 


Deci dulăul atâta era 
de bun păzitoriu 
şi atâta de tare în giur împregiurul 
casii străjuitoriu, 
cât nici frundză de vânt să să clătească 
şi el asupra sunetului să nu năvrăpască? 
cu putință nu era 


(că mai bunu-i și mai de nedejde ieste 
dulăul deșteptat 


2% Să nu se năpustească. 

decât străjeriul însomnorat 
sau cu vinul îngropat). 


Dulăul așe 
pre dinaintea casii pururea să afla, 
iară găinele în podul colibii să culca, 
mieii noaptea dinaintea ușii în tindiţă, 
iară omul ostenit 
și obosit, 
dacă viniia 
de la lucru, în colibiţă 
spre odihnă să aședza”2%4. 


„lară Vulpea iarăși 
apucă a mai dzice: 
«Ce de aceasta vă minunați, 
o, iubiţilor miei frați? 
Căci eu şi altă înțelepciune 
în capul Lupului am vădzut, 
pre carea, dacă o voi povesti, 
precum pre aceasta cu multul covârşeşte, 
singuri o viți mărturisi. 


Şi macară că istoriia 
în chip de basnă s-ar părea 
și de abiia 
să o poată cineva 


24 Dimitrie Cantemir, Istoria ieroglifică, ed. cit., p. 74. 

crede 
până cu ochii nu o ar videa, 
însă atâta cinstea 
coadii mele nebetejită 
cereştii să o păzască, 
precum că ce cu ochii am privit, 
aceia cu gura vă povestesc. 


Odânăoară era un boier 
carile avea câtăva herghelie de iepe. 
Avea la iepe și un hergheligiu, 
carile pre cât era de bun păzitoriu, 
pre atâta era la vin tare băutoriu. 


În[tre] iepe era şi un armăsariu prea frumos, 
carile cu cât era la chip de iscusit, 
încă mai mult era 
cu vitejești duhuri împodobit. 


Căci atâta de tare nu numai al său, 
ce și a celorlalţi armăsari cârduri 
păziia, 
cât hergheligiul din toate vredniciile 
numai cu beţiia îl întrecea 


(că mai vrednic 
să poate numi un dobitoc 
carile slujbele firii sale păzeşte 
decât un om carile 

cele pre mână-i credzute 
cum să cade nu le otcârmuiește)»"355. 


Îl auzim parcă, în anticipație, pe Creangă, cel din basme, sau 
pe Sadoveanu, cel din Hanu Ancuţei. Însă îndrăzneala sintactico- 
stilistică a lui Cantemir este mai mare decât a tuturor scriitorilor 
în limba română de până atunci. lar metamorfozele limbajului îl 
apropie indubitabil de marii poeţi moderni de mai târziu. 

Cred, însă, că mai degrabă am putea vorbi de „filosofie 
poetizată” (sintagma lui Negoiţescu) în cazul lui Cantemir decât 
în cel al lui Eminescu. Chiar dacă, de multe ori, e vorba de o filo- 
sofie morală sau de filosofie în sens etimologic, ca iubire de 
înțelepciune. 

Şi în cazul celor două povestiri, despre care discutăm, avem 
parabole cu scop etic, în care omul este moralizat pentru că nu 
urmărește „slujbele firii sale”. În această situaţie, chiar şi un ani- 
mal care se comportă în acord cu firea sa este mai vrednic decât 
omul. Așa cum este cazul câinelui și, respectiv, al calului/ armă- 
sarului din parabolele cantemirene. Pentru că, deşi Vulpea 
declară că scopul relatărilor este de a demonstra înțelepciunea 
Lupului, adică a unuia dintre personajele cărții, s-ar părea totuși 
că scopul scriitorului însuşi vizează o altă morală decât cea din 
intenția declarată a personajului narator, și care este una gene- 
rală şi nu are o neapărată legătură cu faptele istorice. 

Introducerea episoadelor finale este peste poate de poetică: 


„lară când făcliia cea de aur 
în sfeșnicul de diiamant 
şi lumina cea de obște 


285 Idem, p. 78. 

în casele și mesele tuturor 
să pune, 

Lupul şi altă soţie îşi cercă 

şi pre altul ca sine află /.../ 


Deci, după ce părintele planetelor 
și ochiul lumii 
radzele supt ipoghei [orizont] își sloboade 
şi lumina supt pământ îşi ascunde, 
când ochiul păzitoriului să închide 
și a furului ca a șoarecelui să deşchide /.../ 
[atunci] lupii împreună 
spre locul ştiut să coborâră”2%€. 


„Căci avea Lupul un loc înalt 
în vârvul unui deal însămnat, 
de unde în toate dzilele oglindiia 
încotro hergheliia îmblă 
și dincotro hergheligiul 
b[e]at sau treaz vine. 


Că oricând hergheligiul b[e]at să culca, 
niciodată gâlceava 
în herghelie a lipsi nu să tâmpla 
și nicicum armăsariul 
de vrăjmaș războiul Lupului nu scăpa. /.../ 


286 Idem, p. 76. 

Deci o dată așeşi de tot 
în mormântul drojdiilor îngropat 
şi în savoanele [giulgiurile] vinului 
tare înfășurat 
şi legat 
fiind, 
Lupul îndată la herghelie 
şi la armăsariului monomahie 
sosi. 


Lupul, dară, de departe 
prin iarbă şipurindu-să 
și pre pântece târâindu-să, 
ca doară armăsariul nu l-ar simţi, 
spre herghelie să trăgea”2. 


În primul caz, uciderea câinelui păzitor are loc...„pe l-apus 
de soare” (ca în Miorita). Prinderea Inorogului va fi pregătită — 
într-un capitol ulterior — pentru același moment al zilei, într-un 
alt episod cu virtuţi baladești: 


„Că, iată, în ceastă sară 
Inorogul la prundiş să coboară, 
la ușile a toate poticile 
dulăii stau gata să puie zăvoară, 
toate întrările și ieșirile lui 
viteji vânătorii 
și neosteniţi gonitorii 


2% Idem, p. 78-79. 

tare le străjuiesc 
și vârtos le păzesc... /.../ 


La strajea nopții dintâi 
pogorârea la prundiș îi va fi, 
paza dulăilor 
despre alte părţi nu va lipsi... /.../ 


Iară Inorogul, 
după datul cuvânt, 
dacă ochiul cel de obşte 
genele orizontului 
peste lumini își sloboade, 
la locul orânduit să cobor?'28. 


Dar de ce „pe l-apus de soare”? Pentru că: 
„Toată fapta grozavă şi ocărâtă 
precum cu întunerecul să acopere 


și să ascunde 
socoteşte”2%. 


Autorul parafrazează, în mod evident, cuvintele Domnului, 


din seara în care a fost prins: „În toate zilele fiind cu voi în 
templu, n-aţi întins mâinile asupra Mea. Dar acesta este ceasul 
vostru și stăpânirea întunericului” (Lc. 22, 53). În Biblia de la 
1688: „Ce acesta-i ceasul vostru și putearea întunearecului”. 


288 Idem, p. 278, 288, 
2% Idem, p. 76. 

Noaptea e vremea tâlharilor şi a ucigaşilor, cum spuneam recent 
şi în altă parte”. 

Este evident că acel „pe l-apus de soare” baladesc este ex- 
primat în mod cult (prin metafore foarte prețioase) — dacă vreo 
formă baladescă de acest fel îi era cunoscută lui Cantemir şi dacă, 
intenționat, a vrut să o transforme într-o variantă cultă, spre edu- 
carea poporului. Cantemir asociază antitetic poezia răsăritului 
sau a apusului de soare cu...oroarea complotului și a crimei. 

loan Budai-Deleanu va utiliza același procedeu în epopeea 
sa, după cum am remarcat în cartea noastră dedicată Țiganiadei: 


„în Cântul VI, autorul introduce și pasteluri care au rolul de 
a realiza un contrast puternic, între învierea primăvăratică 
a naturii și ororile războiului: 


«Abea pe câmp iarba răsărisă, 
lar” codru noao frunză apucasă; /.../ 


Era tocma-în miez de primăvară 
Când zăfiri cu florile să joacă, 
Păsărelele vesele zboară, 
lar jivina şi cea mai săracă, 
Voioasă saltă și să desfată 
În dezmierdare nevinovată...». 


[...] Budai-Deleanu introduce astfel, cum am spus, 
peisaje (pre)romantice în mijlocul unor întâmplări care dez- 
văluie ororile războiului sau ale...prostiei (să fie epopeea sa 


2% A se vedea comentariul meu de aici: 
https://www.teologiepentruazi.ro/2014/06/22/dumnezeu-si- 
arghezi-5/. 

și o aluzie la Elogiul prostiei/ nebuniei al lui Erasmus?), 
dezvăluind un poet complex, nu doar epopeic, ci şi sensibil 
la poezia cosmică, schimbând nota pe coarda emoțţiei, de la 
registrul eroic al confruntărilor între Vlad și turci sau cris- 
parea cu care poate fi urmărită aventura ţiganilor, la sensi- 
bilitatea lirică: 


«Abea zorile peste hotară 
Gonind întunericul trecusă, 
Abea și soarele-întorcând?! iară 
Strălucisă cu raze neapuse 
Vârvuri de munţi, de dealuri şi stânce, 
Apăsând negura-în văi adânce...». 


(Cântul VIII)”22. 


Nu ştiu dacă putem considera procedeul doar o antiteză 
romantică (în aşteptarea romantismului). Va apela însă la el și 
Nicolae Filimon, în episodul care ni-l prezintă pe Dinu Păturică 
în ocnă (și la care vom mai face referire, ceva mai târziu). 

Însă, urmărind sagacitatea lupilor care se pregătesc să-și 
elimine vrăjmaşul, în ipostaza câinelui de pază la oi, Cantemir 
devine poet al...tonurilor pădurii. El dezvoltă foarte mult meta- 


21 Sintagma desemnează mișcarea de revoluţie a soarelui. Asupra 
acestei mișcări de revoluţie a planetelor filosofează şi Dimitrie Cantemir 
în Istoria ieroglifică, ea simbolizând perpetuarea dinamismului cosmic, a 
mişcării în cerc/ repetitivă a aştrilor, care a fost sădită în ei de Creator. 

2% Dr. Gianina Maria-Cristina Picioruş, Tiganiada: tradiție şi inovație. 
Aventura scriiturii şi canonul literar românesc, Teologie pentru azi, Bucureşti, 
2012, p. 31-32, cf. 

https://www.teologiepentruazi.ro/2012/07/19/tiganiada-traditie-si- 
inovatie/. 

fora „urechilor pădurii”, pentru a descoperi efectele muzicale 
care pot fi stârnite într-un asemenea mediu: 


„(...macar că și noaptea are lumina sa, 
precum și pădurile urechi 
și hudițoşi păreţii de piatră 
şi adâncă peşterea de vârtoapă 
la videre ascuţiţi ochi au), 


lupii împreună 
spre locul știut să coborâră. 
Deci unul cu înceată călcare 
și cu furească îmblare, 
pre pântece furișindu-să, 
supt gardul dinafară 
bine aproape să lipi, 
și acolea ca mortul să trânti. 


Acesta așe alcătuindu-să 
și mulcomiș 
la pământ ascundzindu-să, 
celalalt cât ce putea 
ciriteiele [tufișurile] scutura 
și cu picioarele uscate frundze tropșind, 
stropşind, 
le suna, 


încă şi un feliu de scânciitură 
ca acela da, 
cât dulăul deșteptat 
să să stârnească, 

iară omului adormit 
simţirea audzului 
să nu lovască. 


Ce nu multă a frundzelor sunare 
și a pădurii răzsunare 
la ascuţită 
și deșteptată 
simțirea dulăului pururea străjuitoriu 
trebuia... /.../ 


apoi îndată 
și lină tăcerea urmând..."2%. 


Poet al sunetelor va fi, peste o sută de ani și mai bine, 
Heliade-Rădulescu”%*, mai cu seamă în episodul intitulat Apele, 
din poemul Anatolida, şi pe care l-am analizat altădată în detaliu. 

Mai mult, a spune că „Şi noaptea are lumina sa,/ precum şi 
pădurile urechi” ni se pare că reprezintă exprimarea unei viziuni 


2% Dimitrie Cantemir, Istoria ieroglifică, ed. cit., p. 76-77. 

24 A se vedea comentariile mele: 

https://www,.teologiepentruazi.ro/2011/08/15/anatolida-sau- 
rasaritul-lumii/, 

https://www.teologiepentruazi.ro/2011/08/21/anatolida-sau- 
rasaritul-lumii-2/, 

https://www.teologiepentruazi.ro/2011/08/28/anatolida-sau- 
rasaritul-lumii-3/, 

https://www.teologiepentruazi.ro/2011/08/29/anatolida-sau- 
rasaritul-lumii-4/, etc. 

Sau: Epilog la lumea veche, I. 1, ediţia a doua, op. cit. 

(https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/), p. 680-692. 


203 


poetice excepționale a lui Cantemir, care îl devansează pe Helia- 
de, cu versul său „tulburător” (E. Simion), prin care, în același 
poem, indica fotofonia aștrilor: „Lumina vă e vocea, prin ea 
vorbiţi vederii”. Cantemir stabilește o echivalență între lumina 
stelelor (lumina nopţii, cum zice el) şi urechile pădurii, prin 
metonimia din urmă indicând, de fapt, „a frundzelor sunare/ și 
a pădurii răzsunare”. 

După Dosoftei (care auzea cum foșnesc, „ca o pădure”, 
apele mării despărțite de Sfântul Moise, în Ps. 105, 31-35 din 
Psaltirea în versuri) şi înaintea lui Heliade şi Eminescu, Cantemir 
se dovedește a fi un poet cu ureche muzicală foarte fină (lucru 
firesc pentru un foarte bun cântăreț la tambură și autorul unui 
tratat de muzică: Kitab-i-musiki/ Cartea ştiinţei muzicii?%5). 

Nu ne miră faptul că este atent la „sunetul frunzelor uscate” 
și al „tufișurilor scuturate”, din care se naște, ca din instrumente 
diferite, o gamă melodică a pădurii. După cum și Heliade va ur- 
mări timbrul picăturii în dezvoltarea sa până la simfonia gene- 
rală a apelor. 

Un muzician e atent și la elementele cele mai subtile. Ca 
orice artist mare, de altfel. 

În elementul lor, sunetele sunt ceea ce este lumina în noapte. 

Cea mai mică lumină stelară care poate străpunge desimea 
nopții are, în registru sonor, un echivalent în cea mai mică foşnire 
care tulbură „lină tăcerea” stăpânitoare (sau părut stăpânitoare). 
Şi una și alta — lumina şi sunetul, chiar şi cele mai neînsemnate — 
înseamnă viață. lar absenţa lor înseamnă moarte, dar numai pen- 
tru animale (nu şi pentru oameni, pentru care viața nu se sfâr- 
șește odată cu existența pământească): 


2% A se vedea: 
http://life.hotnews.ro/stiri-muzica-8794429-video-dimitrie- 
cantemir-cantemiroglu-fondatorul-muzicii-laice-turcia.htm. 

„Lupul cu acesta meșterşug, 
pe armăsariu 
îl întoarsă în țințariu 
şi pe poarta întunerecului îl bagă 


(că moartea dobitocului altă nu ieste, 
fără numai lipsa luminii vieții 
întunerecul neființei aduce)”2%6. 


În cele două povestiri ale Vulpii, cu aer când de basm, când 
de baladă, autorul inserează, după obicei, mai multe reflecții şi 
sentințe morale, care se pot grupa în scurte poezii și dintre care 
am selectat câteva: 


„(căci puţini sint 
carii tâmplarile 
în vremi schimbătoare a fi 
Știu, 
însă prea puţini să află 
carii cu norocul de ieri 
astădzi să nu să îndârjască). 


(Căci mai cu credinţă ieste cuiva 
trupul fără vas 
ocheanului a-ş crede 
decât norocul până în al doilea ceas 
adeverit și nemutat a-și ţinea). /.../ 


2% Dimitrie Cantemir, Istoria ieroglifică, ed. cit., p. 81. 

(pentr-aceia dzic unii 
că cei cu socoteală 
denainte au ochi privitori, 
iară din dos socotitori, 
și lucrurile înainte mărgătoare 
trebuie oglindă să fie 
celor denapoi următoare)”2”. 


„(că deprinderea din toate dzile 
nu numai pre oameni la minte îi coace, 
ce și pre dobitoace 
mai omenite 
şi mai cunoscătoare le întoarce). /.../ 


(că nemică în lume 
aşe de cu greu între muritori să află 
căruia nepărăsita nevoință 
mijlocul și modul lesnirii vreodată 
să nu-i nemerească). /.../ 


(că în tâmplările de năprasnă 
întâi purced fapturile, 
decie [de aici] urmadză simţirile 
și gândurile)”2%8. 


27 Idem, p. 77. 
28 Idem, p. 79. 

„(căci ispita o dată făcută 
a înţelepților, 
iară de multe ori poftorită 
a nebunilor 
dascăl ieste) 


(că cine cu sorbirea dintâi 
preste ştiinţă să arde, 
în lingura de pre urmă de da-ori 
și de trii ori a sufla 
i să cade). /.../ 


(că de multe ori ce nu biruieşte omul, 
biruieşte pomul, 
şi împărați [Olofern], carii toată lumea 
în robia sa au adus, 
pre aceiași, amintrilea nebiruiți fiind, 
vinul în robiia sa i-au răpit 
şi beţiia cu mâna muierii [ludita] i-au biruit [ludit., cap. 12-13]. 
Şi pre cât era întâi lăudați, 
pre atâta mai pre urmă s-au ocărât). /.../ 


(Căci foamea în toate dzile 
muritori a fi ne învaţă 
și ieste o boală carea nedespărțit tovarăș 
tuturor părţilor trupului 
şi pururea să află de față). /.../ 


(căci toată simceaoa [ascuţimea] minţii 
ieste la nevoie lesnirea a nemeri 


207 


şi la lesnire de nevoia 
fără veste tare a să păzi)”. 


Toate acestea (ca și multe altele câte mai sunt în Istoria lui 
Cantemir) ne determină să ne gândim, desigur, la cărțile senten- 
țiale ale Scripturii: Pildele lui Solomon, Ecclesiastul, Cartea 
înțelepciunii lui Solomon și Cartea înţelepciunii lui Iisus Sirah. 
Autorul nostru încearcă să îmbine, așadar, într-o singură lucrare, 
stilul narativ cu cel poetic şi alegoric şi cu cel aforistic. Am putea 
spune că încearcă să conjuge principalele stiluri literare care se 
regăsesc în Sfânta Scriptură, unind istoria cu poezia teologică, cu 
parabola şi cu sentința morală. Cartea cărților ar fi putut astfel 
constitui un model esenţial pentru Istoria ieroglifică. Am sesizat şi 
altădată că el s-a raportat la Scriptură, în diverse situaţii, dar o 
intenţie unificatoare a stilurilor scripturale nu am intuit-o până 
acum. 

După cum am evidenţiat și cu alte ocazii, poeţii noștri, de la 
Dosoftei la Asachi, Heliade sau Alexandrescu, au descoperit în 
Scriptură un tipar poetic esenţial (în Psaltire, îndeosebi, dar şi în 
celelalte cărți poetico-profetice ale Scripturii), Miron Costin s-a 
raportat la „letopiseţul de [la] zidirea lumii” al Sfântului Moisis 
etc. Nu ar fi de mirare, prin urmare, ca Dimitrie Cantemir să fi 
avut ambiția să unească stilurile Scripturii (în sens larg) într-o 
singură operă. 

Cantemir e un cărturar care a extras multe pilde, în sens 
moral, dar şi literar, din Scriptura Sfântă. Așa cum am avut și 
altădată ocazia să arătăm, în Istoria ieroglifică el a transformat de 
mai multe ori aserțiunile sau sentințele scripturale în adevărate 
pagini de poezie alegorică. Izvorul biblic este solicitat în diverse 


2% Idem, p. 80. 

cazuri de autor, de la simple sintagme sau metafore la dezvoltări 
fastuoase. 

În paginile care urmează, autorul continuă istoria invocării 
Lupului ca personalitate a cărei înțelepciune ar putea să facă 
lumină în problema care a dezbinat adunarea. Cantemir are din 
nou un șir de ocazii în care să se pronunţe asupra unei chestiuni 
care îl preocupă în mod deosebit: cea a definirii înțeleptului. 

Dacă, în Divanul, profilul Înţeleptului se conturează prin 
înseşi raționamentele lui, și dacă, în Sacrosanctae scientiae indepin- 
gibilis imago, încearcă să picteze un portret al înțelepciunii sfinte 
(oricât de „indepingibilă”/ de nezugrăvit), aici Cantemir e preo- 
cupat să construiască cât mai multe paranteze prin care să în- 
tregească acest portret, la care a lucrat în mai multe cărți. 

Astfel, aflăm că 

„nici nebunul coarne, 
nici înțeleptul aripi are, 
de pre carile de înțelept 

sau de nebun să să cunoască, 
ce pre amândoi cuvântul 
și lucrul 
veri [sau] așe să fie, 
veri aşe îi arată. 


Că amintrilea 
mulți înțelepciunea cuvântului îndestul au, 
iară de lucrul ei prea lipsiţi sint; 
și împotrivă, mulți de pompa 
și frumuseţea cuvântului sint depărtați, 
iară faptele îi arată 
precum cu înțelepciune a fi încorunați” 3%. 


3% Idem, p. 82. 


209 


Am făcut și altădată, în trecut, comparaţia cu versurile lui 
Nichita Stănescu, din Elegia întâia: „Nu-l vesteşte nicio aură, nu- 
l/ urmează nici o coadă de cometă”. Nichita se referă la artist/ 
poet, Cantemir la înțelept. 

În ambele cazuri însă, se spune că omul de excepţie nu este 
însoțit de semnele vizibile ale excepționalităţii sale. După cum 
nici prostul sau nebunul nu avertizează prin nimic deosebit că 
este astfel. Cine este în stare să discearnă, poate să facă diferența. 
lar Cantemir este în mod deosebit preocupat să educe oamenii 
ca să gândească, pentru a separa în mod corect adevărul de im- 
postură. 

Pensula tainică a lui Cantemir continuă să zugrăvească 
fizionomia lăuntrică a înțeleptului, care nu se vede în afară, ci 
iradiază din interior, neputând fi reprezentată cu instrumente 
clasice şi neputând corespunde, prin urmare, portretului literar 
clasic. 

Această concepţie este foarte apropiată de cea a Sfântului 
Antim Ivireanul — încă o apropiere, care se adaugă la cele câteva 
semnalate până acum de noi, de la caracterul poetic și ritmat (şi/ 
sau rimat) al unor pasaje întinse până la — mai important — ele- 
mente de perspectivă comună. Remarcam, în teza noastră docto- 
rală dedicată Sfântului Antim, prezența a numeroase portrete 
spirituale care, ca mod de realizare, nu corespund genului cla- 
sic, La rândul său, Cantemir construiește treptat profilul 
înțeleptului, care nu poate fi considerat un portret obișnuit. 
Reliefarea trăsăturilor sale se face prin adăugarea continuă de 
trăsături, pe parcursul elaborării operei, prin mijloace diverse. E 


301 A se vedea: Gianina Picioruş, Antim Ivireanul: avangarda literară a 
Paradisului. Viaţa şi opera, Teologie pentru azi, Bucureşti, 2010, p. 264-288, 

cf.  https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

un portret în relief, alcătuit prin aluvionări de materiale diferite, 
mai diafane sau mai grosiere: din tuşe, penițe, mozaicuri, din 
lumini și umbre uneori, iar alteori din culori intense. Chiar 
piesele muzicale (incantaţiile ritmice sau aliteraţiile — Cantemir 
fiind „primul scriitor român care utilizează în mod intenționat 
aliterația”*%) au uneori sens pictural. 

Elvira Sorohan descoperea „portretele psihologice anamor- 
fozate ale Istoriei ieroglifice”, realizate printr-o „optică spirituală 
exagerată”. Exegeta se rezuma însă la exemplele unor portrete 
caricaturale și la „deformări ilariante”*%, ca posibilități de expri- 
mare ale ironiei şi satirei. Există însă şi portrete pozitive, realizate 
tot printr-o deformare, care este însă o exagerare sau o punere în 
evidenţă a trăsăturilor bune/ pozitive ale personajului (vom 
vedea pe parcurs). Deși este adevărat că ies mai bine în evidenţă 
caricaturile. 

În general însă, la cei doi scriitori pomeniţi, Antim și Can- 
temir, portretele nu sunt realizate în maniera obișnuită, precum, 
să zicem, cea a cronicarilor, din tradiţia literară românească. Ceea 
ce ne conduce — iarăși și iarăși — la concluzia unor evidente in- 
tenții auctoriale, a unor certe manifestări de originalitate literară, 
deși niciunul dintre ei nu a pus literatura mai presus de scopul 
religios sau didactic-moral. 


3% Gheorghe Chivu, Dimitrie Cantemir şi limba română literară veche, 
în rev. Limba Română, Chişinău, nr. 10-12, anul XVII, 2007, cf. 

http://www.limbaromana.md/index.php?go=articole&n=617. 

3% Cf. Elvira Sorohan, Cantemir în cartea ieroglifelor, op. cit., p. 123- 
124. 

În opinia sa, „Istoria ieroglifică este în literatura manieristă o „pers- 
pectivă curioasă”, o operă similară anamorfozei picturale a „Vexierbild”- 
ului (tablou cu secret), practicat încă din Renaștere. Portretul transformat, 
supradilatat şi ascuns sub mască este o recunoscută pasiune a scriitorului 
Cantemir”, cf. Idem, p. 124. 

Dar să ne întoarcem la portretul înțeleptului, care ascunde 
adâncimi inaccesibile pentru o reprezentare strict fizionomică 
sau sumară (acesta era şi motivul pentru care Antim recurgea la 
„portrete” pe care le-am numit suprarealist-duhovniceşti și 
aceasta este, în esenţă, rațiunea pentru o exprimare alegoric-sim- 
bolistă a icoanei). 

După ce a spus că înțeleptul nu are aripi, după cum nici 
nebunul coarne — din care înțelegem că, pentru Cantemir, înțe- 
leptul este sinonimul Sfântului, în timp ce nebunul este 
echivalentul păcătosului (cf. Ps. 13, 1) sau al diavolului — autorul 
continuă, în deja obişnuitele sale intervenţii din paranteze, să 
contureze chipul inefabil al înțeleptului: 


„(înţelepţii precum de laudele lumii fug, 
așe pentru ca lumea de buni să-i laude, 
înţelepţi a să face s-au nevoit). /.../ 


(ca lauda numelui de la dânșii 
pre cât pot gonind, 
ea singură pre atâta 
asupră-le să alerge fac) /.../ 


Lupul partea cea mai multă a vremii 
tăcerii da [;] 


căci tăcerea capul filosofiii ieste, 
și încă toată cinstea înțelepciunii 
mai mult întrînsă să prijeneșşte, 
de vreme ce aplos a grăi 
de la maice și de la mance [doice] ne deprindem; 
frumos şi mult a vorovi, 

toate școalele, mai prin toate locurile 
(nu cu puțină pagubă a tot muritoriul!), 
pre canoane ne învață. 
Iară înțelepțeşte a tăcea 
și vremea voroavii puține şi grele 
prea la puţini videm, 
şi învăţătura tăcerii undeva 
macară în lume a să profesui 
nu audzim. 


O, fericita tăcere! 
că totdeauna cu tăcerea ascultăm 
și învăţăm 
orice ar fi de învăţat 
și pururea din fântâna tăcerii 
cuvântul înțelepciunii au izvorât. 


Că cine tace mult, 

mult gândeşte, 
şi cine mult gândește, 
mai de multe ori ce-i mai cuvios nemerește. 
Acela dară ce 
ce-i mai de folos au nemerit, 
dzic că, de va grăi, 
va grăi mai negreşit”504. 


Caracterizările acestea îl portretizează cu adevărat pe... 
„înțeleptul cu aripi”. In iconografia ortodoxă există o singură 


304 Dimitrie Cantemir, Istoria ieroglifică, ed. cit., p. 82-83. 

reprezentare a unui Sfânt cu aripi, și anume a Sfântului Ioannis 
Botezătorul, modelul unei maxime asprimi a ascezej’®5; 


În timpul vieții sale nu avea aripi sau nu toți oamenii i-au 
văzut aripile... 

De asemenea, despre mulți Sfinți isihaști se spune că au trăit 
ca niște îngeri în trup. 

Este ipostaziată, aşadar, de către Cantemir, înțelepciunea 
ascetică, isihastă. 

În ceea ce priveşte fuga de slava deșartă, nu este aici o 
semnificaţie izolată. Undeva mai sus am oferit exemplul unui alt 
pasaj, poetizat de Nichita Stănescu, al cărui fond expresiv și 
ideatic este aproape identic cu al unui fragment extras de noi din 
Paza celor cinci simțuri a Sfântului Nicodim Aghioritul. Cum 
Sfântul Nicodim reactualiza adesea textele Sfinţilor Părinţi, este 
sigur că izvorul unor asemenea îndemnuri, precum cele de mai 
sus, îl reprezintă literatura patristică şi isihastă. 

Elogiul tăcerii este, de asemenea, fără îndoială, o învăţătură 
de sorginte monahală. Şi iată-l pe Cantemir că nu se dă în lături 
de la a insera — precum Neagoe Basarab mai înainte — o filosofie 
care învederează, în mod evident, asceza în Mănăstire sau în 


3% Icoana este preluată de aici: 
http://roxanaiordache.wordpress.com/2014/01/07/sf-ioan- 
botezatorul-ce-lacuste-manca/. 

Sihăstrie. Şi aceasta în interiorul unui text care, în curgerea sa 
narativă, nu prevede astfel de evenimente — chiar dacă, mai 
târziu, va interveni episodul recluziunii Inorogului pe creasta 
unui munte înalt. Acum însă, trâmbiţa Corbului — 


„Cine în lume ieste 
atâta de înţelept 
căruia altă înțelepciune 
să nu-i trebuiască? 


Cine între muritori 
ieste atâta de învăţat 
căruia mai multă partea învăţăturii 
să nu-i lips[e]ască? 


Cine în tot theatrul acesta ieste 
atâta de ascuţit la minte 
carile vânt să socotească 

a altora cuvinte?”306 — 


nu îl determină pe Lup să-și părăsească opţiunea sa de a nu se 
exprima public în faţa „gloatelor varvare [barbare]”, adică neiu- 
bitoare de rațiune. 

Însă această tăcere înțeleaptă a Lupului o interpretează în 
mod corect doar Brehnacea: 


„lară între pasiri era o Brehnace bătrână, 
carea în multe științe și meșterșuguri 
era deprinsă 
(că mult să îndrepteadză cu învăţătura tinereţile, 


30% Dimitrie Cantemir, Istoria ieroglifică, ed. cit., p. 83. 

dară și ştiinţa mult creşte 
și să adaoge cu bătrânețele). 
Aceasta a Lupului atâta siială 
şi la voroavă atâta fereală 
aminte luând, 
în sine dzisă: 


«În Lup nu numai tăcere inimoasă, 
ce şi oarece simţire adulmăcoasă 
ieste 
(şi până într-atâta cruțătoriu 
cuvintelor ce să arată, 
nu ieste sămn 
a minte de socoteală deșartă). 


De care lucru tăcerea lui 
cu glogozite voroavele noastre 
de trecut nu ieste 

(că voroava glogozită*”, 
până mai pre urmă, 
sau de tot în deșert, 
sau în gâlceavă iese, 

iară tăcerea cu răbdare 

sau în pace, 
sau în biruire să săvârşeşte)»"3%8. 


Tăcerea inimoasă, ca şi simţirea adulmecoasă şi voroava glogozită 
sunt construcții poetice îndrăznețe pentru acea vreme, care îl 


507 Amestecată. 
308 Dimitrie Cantemir, Istoria ieroglifică, ed. cit., p. 84. 

anticipează pe Nichita Stănescu sau care, poate, l-au încurajat pe 
acesta să compună cuvinte, după modelul înaintașului pe care îl 
admira. 

Dar tot despre fuga de laudă sau de slavă deșartă amintește 
și următoarea comparaţie a lui Cantemir: 


„de lauda gurilor multe 
înțelepții 
ca albinele de fum 
fug” 309, 


Comparaţia lui Cantemir dovedeşte că a citit cu atenţie 
Cazania Sfântului Varlaam şi nu s-a sfiit să împrumute imagini 
sau expresii percutante: 


„Că unde iaste viiață porcească, acolo Hristos nu 
petrece și Duhul Svânt de-acolo fuge, ca şi albina de fum”9!0. 


Dar și puţin mai înainte am avut o probă a acestei lecturi a 
Cazaniei, acolo unde spusese că 


„gura desfrânată 
mai tare aleargă 
decât piatra din deal răsturnată, 
pre carea un nebun cu piciorul 
poate a o prăvăli 


3% Idem, p. 85. 

310 Sfântul Ierarh Varlaam, Mitropolitul Moldovei, Carte românească 
de învățătură, vol. II, ediție îngrijită şi glosar de Stela Toma, prefață și 
studiu de Dan Zamfirescu, Ed. Roza Vânturilor, București, 2011, p. 148. 

şi o mie de înţelepţi a opri 
nu o pot”, 


In Cazania lui Varlaam: 


„Ca corabiia pre mare 
ce o bate vântul spre margine, 
ca o piatră din deal la vale 
cănd se răntună şi nu să poate opri, 
așea merge de tare 
Şi viiața noastră cătră moarte” 3!2, 


Cantemir a recurs la Cazanie într-o încercare programatică 
de a apela și la tradiția internă, nu numai la izvoare „clasice” 
universale. Încercare care l-a determinat, tot în acest capitol, să 
preia, puțin mai departe, și un proverb din Letopisețul lui Miron 
Costin: „sula de aur zidurile pătrunde”3%5. 

Desigur, acestea nu reprezintă singurele dovezi de rapor- 
tare a autorului la tradiţia literară (ceva mai departe, în carte, în 
mod semnificativ, va compune şi un scurt poem plecând de la 
primele două versuri ale Vieţii lumii), însă ele denotă atât con- 
știința sa scriitoricească, cât şi încercarea lui de a indica o tradiţie 
autohtonă. 


311 Dimitrie Cantemir, Istoria ieroglifică, ed. cit., p. 82. 
312 Sfântul Varlaam, Carte românească de învățătură, ed. cit., p. 282. 


315 Dimitrie Cantemir, Istoria ieroglifică, ed. cit., p. 104. 

Precizează chiar nota 4 infrapaginală, a editorilor cărții (probabil 
chiar P. P. Panaitescu): „Sula de aur zidurile pătrunde, proverb împrumutat 
ad litteram de Dimitrie Cantemir din Letopisețul lui Miron Costin, Opere, ed. 
P. P. Panaitescu, Buc., 1958, p. 56, unde spune că este un cuvânt leşesc”. 

Este grăitor faptul că Varlaam şi Miron Costin sunt invocați, 
indirect, ca înaintași, în dorința lui Cantemir de a-şi delimita o 
tradiţie literară cultă, românească. Mai mult, Cantemir nu își 
menționează numai înaintașii, ci și contemporanii, pentru că, 
prin graiurile Lupului, este încurajată Brehnacea (stolnicul Con- 
stantin Cantacuzino) să noteze istoria şi filosofia istoriei care o 
însoțește în consecinţă: 


„precum eu a povesti 
nu mă voiu lenevi, 
aşe tu în pomenire 

a le alcătui 
nu te obosi 


(că voroava frumoasă 
la cei cunoscători de n-ar mai sfârşi, 
încă mai plăcută ar fi, 
iară cei necunoscători 
mai tare dulceaţă în basnele băbeşti, 
decât în sentenţiile filosofeşti 
află) 314. 


În aceste cuvinte citim o nedisimulată satisfacţie a faptului 
că se scriu cărți în limba română și că tradiţia e dusă mai departe. 

Îndemnul Lupului era precedat de pledoaria Brehnacei 
înseși — care urmează altor fragmente similare ca mesaj, pe care 
le-am sesizat mai sus —, care consideră că răsplata înţeleptului și 
a înțelepciunii lui, prin care își ajută semenii, este pomenirea 
numelui în veci: 


314 Idem, p. 87. 

„din iscusite condeiele scriitorilor, 
din tocmite verșurile stihotvorților, 
din împodobite voroavele ritorilor 
și din dulce cuvântare 
a tuturor gloatelor 
bună pomenirea numelui nici s-au părăsit, 
nici în veci să va părăsi”’!5, 


Sau, cum spune Scriptura: 


„avea-voiu, pentru ea [pentru înțelepciune], nemurire, 
și pomenire veacinică celor după mine voiu lăsa” (Inţ. lui 
Sol. 8, 14, Biblia 1688). 


Pentru că sfatul celui înțelept, care ajută altora cu înțelep- 
ciunea lui, sună astfel: 


„Precum cu bună chivernis[e]ala 
unui navarh!*, 
din nesăţioase droburile mării 
multe suflete la limanul lineștii 
scapă 


(căci acela, bun cărmuitoriu a fi 
să dzice și ieste 
carile din linește 
furtunele socotește 


315 Idem, p. 86. 
316 Comandantul unei flote. 

şi din furtună 
lineştea agonisește). 


A căruia dulce voroavă 
în liman 
şi vrednică laudă 
pre uscat 
și cădzută mulțămită 
de la ficiori pentru părinți, 
de la părinţi pentru feciori, 
prin toate casele și adunările, 
nu otravă, mă crede numelui, 
ce tare antifarmac 
tuturor hulelor ieste”37. 


După cum se vede, pentru Cantemir, înțelepciunea este cea 
care trebuie transmisă mai departe prin „voroava [cea] fru- 
moasă”. Așa cum remarcam şi altădată, în Divan, autorul nostru 
nu este adeptul stilisticii autonome a texului. Totodată, re- 
marcăm dorinţa lui de a întări „voroava [cea] frumoasă” a tra- 
diției culte, chiar dacă sunt mulţi care preferă „dulceaţa basnelor 
[celor] băbești”. 

În această tradiție proprie, cultă, Cantemir nu îi introduce 
numai pe scriitorii mai sus pomeniţi, ci și însăşi Scriptura, care 
fusese de curând tradusă în întregime în românește și publicată 
în 1688: Biblia de la Bucureşti. Cunoştea, desigur, aportul marilor 
cărturari care se osteniseră cu traducerea ei. 

Remarcăm -— pentru început — un mic fragment din Istoria 
lui Cantemir, căruia credem că i-am aflat, într-o anumită măsură, 


317 Dimitrie Cantemir, Istoria ieroglifică, ed. cit., p. 86. 


221 


izvorul stilistic în Biblia de la 1658. Pentru că, deşi subiectul celor 
două texte pe care le vom compara este cu totul altul, trebuie să 
remarcăm reproducerea intenționată, de către Cantemir, a unor 
termeni cu valoare poetică și cu sonoritate semantică adâncă din 
izvodul său — modalitate pe care o cunoaștem foarte bine pentru 
că este identică cu aceea utilizată de Eminescu ceva mai târziu, 
lucrând pe cărțile vechi (şi pe care am studiat-o de curând). 
Aşadar, Cantemir scrie: 


„Ce nu multă a frundzelor sunare 
și a pădurii răzsunare 
la ascuţită 
şi deșteptată 
simțirea dulăului pururea străjuitoriu 
trebuia... /.../ 


apoi îndată 
şi lină tăcerea urmând..."518. 


Am comentat mai sus, în detaliu, acel pasaj poetic mai lung 
(din care am reținut acum doar acest fragment), ce înregistra 
ecourile pădurii: îi asculta răsunarea în întunericul nopții, dar și 
lina tăcere așternându-se. 

Însă am aflat un text plin de ecouri și în... Înţelepciunea lui 
Solomon, din Scriptura amintită: 


„Ori duh şuierând, 
au glasul păsărilor cel cu bun viersu 
de pre ramurile ceale dease, 


318 Dimitrie Cantemir, Istoria ieroglifică, ed. cit., p. 76-77. 

sau repeziș de apă mergând 
cu silă [putere], 
sau lovitură cumplită de pietri surpate, 
cea nevăzută alergare 
a dobitoacelor celor ce saltă, 
au glasul cumplitelor hiară celor ce răcnesc 
i-au făcut de au leșinat 
au ceaea ce spre sine să frânge den vale 
a munților răsunare, 
deznodată de frică. 
Pentru că toată lumea 
cu luminată lumină lumina 
și cu neîmpiedecate lucruri să ţinea, 
și numai la aceia să întinse noapte grea, 
chipul întunearecului celui ce va 
să-i priimească pe ei 
şi lor îș[i] era 
mai grei decât întunearecul. /.../ 


Pentru că lina tăcere cuprinzând 
toate 
și noaptea şi cu a ei sârguială mijlocind, 
Atotputernicul Tău cuvânt 
den ceriu, den scaunele împărăteşti, 
cumplit războinic 
la mijlocul celui pierdut pământ 
au sărit, 
sabie ascuţită, nefățarnica Ta poruncă 
purtând”. 


(Înţ. lui Sol. 17, 19-21; 18, 14-16) 

Am organizat astfel textul, care nu este în versuri în ediția 
românească, deși e posibil ca traducătorii şi diortositorii să fi 
ținut cont de aspectul prozodic al originalului’. 

Cred că ar trebui, pe lângă modelele clasice și patristice 
despre care vorbește cu îndreptăţire Dragoș Moldovanu, să 
avem în vedere coroborarea acestui izvor autohton. Mai ales că 
exemplele nu se opresc aici. 

Capitolul al 17-lea din Înţelepciunea lui Solomon merită citat 
aproape în întregime pentru structurile ritmice şi de limbaj care 
e foarte posibil să-i fi oferit un model lui Cantemir, ca şi pentru 
descrierea alegorică pe care o conține, absolut fascinantă, prin 
care este ilustrat întunericul, deopotrivă natural și spiritual, în 
care locuiesc cei păcătoşi, cu arătările duhovnicești coșmarești şi 
fantasmele mentale pe care le stârnesc în ei necredința şi frica. 
Căci, 


„gândind a amăgi pren ceale ascunse păcate, 
cu neluminos al uitării acoperământ 
s-au răsipit, 
înspăimându-se cu groază, 
şi cu năluciri turburându-se; 
pentru că nici fundul cel ascuns?” ce ţinea pre ei 


319 ÎPS Bartolomeu Anania, în traducerea sa, în Biblia sau Sfânta 
Scriptură, ediţie jubiliară sinodală ortodoxă, 2001, aşază textul Înțelepciunii 
lui Solomon sub formă versificată, așa cum procedează și cu altele, care au 
acest caracter poetic originar: lov, Psalmii, Proverbele lui Solomon, Eccesias- 
tul, Înţelepciunea lui lisus, fiul lui Sirah, precum şi diferite imne-rugăciuni, 
incluse în alte cărți ale canonului biblic, care au fost receptate în mod 
tradițional ca poezie. 

5 Biblia 2001: ungherul. 

Biblia 1988: adăposturile. 

LXX: uvyòsç, care înseamnă cel mai tainic ungher! colț al casei. 

[nu] îi păziia fără frică, 
ce sunete dărâmând pre ei, 
împrejur răsuna, 
și năluciri posomorâte 
la obrazele ceale fără râs să iviia. 


Şi nicio puteare a focului biruiia 

să lumineze, 

nici ale stealelor strălucitele văpăi 

îngăduia a lumina 
pre zăbavnica aceaea noapte, 

ce să vedea la ei numai foc grabnic, 

plin de frică, 
și, spări[ilndu-se de acea vedeare ce nu să vedea, 
socotiia 
mai reale ceale ce să văd. 


Şi batjocurile meșteșugului vrăjitoresc zăcea 
şi simeției cei preste înțelepciune 
era mustrare cu batjocură. 
Pentru că ceia ce să făgăduiesc 
a goni înfricoșările 
și turburările sufletului bolnav, 
aceștea teamere plină de râs boliia. 
Pentru că, de nu-i înfricoșa 
pre ei nemică lucru turburătoriu, 
cu a jiganiilor treacere 
și cu şuierăturile celor târâitoare 
fiind buhniţi [izbiți], periia 
plini de frică 
și de cel de necăirea fugit văzduh se lepăda 

a-l vedea. /.../ 


Iar aceia carii 
în cea neputincioasă adevărată noapte, 
care și den fundurile neputinciosului [ale] iadului] 
au venit 
tot același somnu dormindu[-l], 

[pe] de o parte cu minunile nălucirelor să goniia, 
și de altă parte cu a sufletului dare să slăbiia, 
pentru că fără de veaste lor 
și fără de nădejde frică le-au venit. 

Şi după aceasta oricarele era acolo, 
căzând să păziia 
la cea fără de fier temniţă 
închizându-se. /.../ 


Pentru că[,] cu un lanţu de-ntunearec 
toți s-au legat. 
Ori duh şuierând, 
au glasul păsărilor cel cu bun viersu 
de pre ramurile ceale dease, 
sau repeziș de apă mergând 
cu silă [putere], 
sau lovitură cumplită de pietri surpate, 
cea nevăzută alergare 
a dobitoacelor celor ce saltă, 
au glasul cumplitelor hiară celor ce răcnesc 
i-au făcut de au leșinat 
au ceaea ce spre sine să frânge den vale 
a munţilor răsunare, 
deznodată de frică. 

Pentru că toată lumea 
cu luminată lumină 
lumina 
şi cu neîmpiedecate lucruri să ţinea, 
şi numai la aceia să întinse noapte grea, 
chipul întunearecului celui ce va 
să-i priimească pe ei 
și lor îş[i] era 
mai grei decât întunearecul”. 


E un splendid exemplu de poezie care se poate extrage din 
Biblia de la 1688 şi care, neîndoielnic, i-a reținut atenţia lui Can- 
temir. 

Noaptea lăuntrică, a spiritului și a minţii, face să pară chiar 
şi noaptea (ca fenomen ciclic natural) mai groasă decât este, încât 
să nu se mai vadă „nici ale stealelor strălucitele văpăi”. 

Nicio lumină, nici a stelelor, nici a focului, nu are putere să 
lumineze duhul care este stăpânit de întunericul răutăţii şi al ne- 
credinţei. lar toate sunetele care ies din natură par niște stridenţe 
ucigătoare, fiind spre înspăimântarea și pieirea celor care sunt cu 
sufletul departe de Dumnezeu. 


„Pentru că zidirea Ţie, Celuia ce o ai făcut, slujind, să 
tinde spre muncă [chinuire/ pedepsire] asupra celor nedi- 
repți” (Înţ. lui Sol. 16, 24, Biblia 1688). 


Atunci când nici luminile naturale nu mai risipesc întu- 
nericul, iar sunetele vieţii se fac spre moarte şi nu spre bucurie, e 
semn că sufletul omenesc bolește grav. 

Undeva mai departe, în carte, Hameleonul se plânge: 

„Ca într-o desime de pădure umbroasă 
și ca într-o noapte nuâroasă 
şi întunecoasă 
cu gândurile rătăcind 
și cu socoteala [mintea] orbecăind, 
îmblam 
(că întunecarea minții, 
decât a nopţii mai grea, 
şi piierderea socotelii 
decât a căii 
mai preimejdioasă ieste)” 21. 


Însă Cantemir se poate să fi receptat, din această pagină de 
poezie biblică citată, şi ideea de a ilustra o atmosferă nocturnă — 
în această primă operă beletristică a literaturii noastre, aşa cum 
s-a spus. lar dacă oamenii au ochii închiși şi urechile astupate, în 
schimb, „noaptea are lumina sa,/ precum și pădurile urechi”: 


„De care lucru la cei cu socoteală 
(mai cu suferire 
ȘI mai cu cuvinire 
ieste 
în munți holmuroşi*?, 
codri umbroși, 
în stânci pietroase, 
peşteri întunecoase, 
între păreți zugrăviți 
Și zidiuri cu iederă acoperiţi 


321 Dimitrie Cantemir, Istoria ieroglifică, ed. cit., p. 264. 
2 Munţi cu piscuri. 

cuvinte a face 
decât între oamenii carii 
cuvântul adevărului a audzi 
nu le place). 


Căci între locurile pomenite, 
cineva glasul de ș-ar slobodzi, 
în urma glasului văile, 
codrii, munții, 
păreţii, 
zidiurile 
aceiași dzisă ar poftori [repeta], 
şi de n-ar adaoge, 
încailea, nici ar scădea ceva 
voroavii cuvioase. 


Care lucru la urechile 
după plăcere a audzi deprinse, 
împotrivă cade, 
că de răspund, răspund cu urgie, 
iară de tac, tac de pizmă şi de mânie”%. 


Ecourile naturii sunt adevărate... 

Am putea să bănuim şi semnificații mai adânci, dacă ne 
gândim, spre exemplu, la ecoul luminii stelare despre care va 
vorbi Heliade, în Anatolida, şi care reprezintă glasul ce Îl mărtu- 
riseşte și ÎI slăveşte pe Dumnezeu. 

După cum am precizat deja, subiectul este altul la Cantemir, 
urmărind în consecinţă o logică şi o dezvoltare particulare. Însă 


323 Dimitrie Cantemir, Istoria ieroglifică, ed. cit., p. 87. 

cel puţin o concluzie este comună: aceea că sufletul înțelept are 
simțurile ascuţite, că ştie să asculte și să înțeleagă lumina stelară 
şi glasul cosmic, în vreme ce nebunul/ necredinciosul are ure- 
chile inimii și ale minţii astupate: 


„De care lucru aievea ieste 
(că fireanul firii 
a urma să cade*?+), 
iară amintrilea cine firii să împoncișadză*%, 

pre Făcătoriul firii 

în meșterșug, necunoscătoriu 

arată. 
Nici voiu, priietine, cu numele firii, 
mulțimea pătimirilor 
să înţelegi 
(că toată pătimirea grozavă nepriietină, 
iară nu priietină ieste firii)”. 


„Pentru că deșărți sunt toți oamenii den fire, 
la care era de față neconoașterea de Dumnezău, 
și den bunătăţile ceale ce să vădu 
n-au putut să știe pre Cela ce iaste, 
nici, la lucruri luându aminte, 
au cunoscut pe Meşteri[ul cosmosului]. 


34 Este ceea ce spune și Sfântul Pavlos: „Căci, când păgânii care nu 
au lege, din fire fac ale legii, aceștia, neavând lege, își sunt loruși lege” 
(Rom. 2, 14, Biblia 1988). 

325 Se împotrivește. 

36 Dimitrie Cantemir, Istoria ieroglifică, ed. cit., p. 86. 

Ce sau foc, au vânt, 
au pripealnic văzduh, 
au crugul stealelor, 
au silnică [repede] apă, 
au luminătorii ceriului — 
oblăduitorii lumii[,] dumnezei [i-]au socotit, 
de carele, de se bucura 
de frumuseațele [lor], 
dumnezei îi socotiia; 
cunoască cu cât mai bun decât aceştea 
iaste Stăpânitoriul, 
pentru că Începătoriul 
de facerea frumuseațelor 
au zidit pre eale. 


Iară de să minunează de puteare 
şi de facere, 
gândească cu cât iaste mai tare Cela 
ce le-au făcut pre eale. 
Pentru că, den mărimea frumuseațelor 

și ziditurilor, 

după socoteală [rațiune], 

Făcătoriul lor să veade”%. 


(Înţ. lui Sol. 13, 1-6, Biblia 1688) 
Cantemir va dezvolta, în capitolul al zecelea al cărţii, o 


filosofie ortodoxă despre paradigma soarelui şi a corpurilor 


327 Va spune și Sfântul Pavlos: „Cele nevăzute ale Lui se văd de la 
facerea lumii, înțelegându-se din făpturi” (Rom. 1, 20, Biblia 1968). 

cereşti, pornind de la acest fragment indicat din Înţelepciunea 
lui Solomon, în care se precizează fără echivoc că frumusețea sau 
măreția sau armonia impresionantă a creaţiei nu trebuie să 
constituie un motiv de idolatrizare a ei, ci de înălțare cu mintea 
pentru a înţelege frumuseţea și măreţia Creatorului, pe cât rațiu- 
nea umană poate percepe aceasta. Acestea reprezintă învățături 
care se regăsesc în Cazaniile lui Coresi şi Varlaam, în didahiile lui 
Antim, dar şi în Divan și în Istoria ieroglifică. 

Nu este, nici pe departe, o situaţie unică în Istoria ieroglifică, 
în care autorul să fi plecat de la un text biblic, extrapolând motive 
sau dezvoltând sentinţe scripturale. 

Rămânând în perimetrul capitolului al doilea al cărții, la 
care am ajuns cu analiza noastră, remarcăm o parafrază poetică 
largă la Mt. 5, 45, unde se spune că Dumnezeu „face să răsară 
soarele și peste cei răi şi peste cei buni și trimite ploaie peste cei 
Drepţi și peste cei nedrepți” (Biblia 1988)/ „răsare pre soarele Său, 
spre buni şi spre răi, şi ploo spre Direpţi şi nedirepți” (Biblia 
1688): 


„Soarele tuturor cu același ochiu caută, 
nici pre unii încăldzește 
și despre alții aceasta tăgăduiește. 
Ploile, precum stincele [stâncile] umedzăsc, 
aşe săminţele dezvălesc, 
hlujerile răcoresc, 
copacii înfrundzesc, 


328 A se vedea Dimitrie Cantemir, Istoria ieroglifică, ed. cit., p. 326-327. 

A se vedea și cartea mea, Epilog la lumea veche I. 1, op. cit., p. 380-392, 
cf. https://www.teologiepentruazi.ro/2014/01/11/epilog-la-lumea-veche-i- 
l-editia-a-doua/. 

florile, iarba 
și toată păşunea şi otava 
înverdzesc”5%. 


Așa cum spuneam și altădată, o asemenea parafrazare 
poate fi considerată cel puţin anticipativă în raport cu fenomenul 
poetic similar care se va petrece în literatura noastră modernă. 
Când, după cum bănuim, din diverse rațiuni, poeții au ascuns de 
multe ori pecetea unei gândiri „arhaice” prin astfel de prelucrări, 
pentru care trebuie un ochi specializat și foarte pătrunzător 
pentru a intui sursa. 

Revenind la ecourile naturii și la simţul muzical al lui 
Cantemir...acesta intercala, în asumarea pretențioasă a unui 
desăvârșit stil retoric, din partea Papagaiei/ Papagalului, printre 
alte sentinţe valabile (pentru că şi minciuna se sprijină pe stâlpii 
adevărului, pentru a exista, deşi construcția ei e falsă) și acest 
considerent pe care, de fapt, el îşi întemeiază scriitura: „celora ce 
din multe strune o cântare,/ sau din multe organe/ o harmonie/ 
într-o simfonie fac/ asămănându-ne...”3%%. Și din nou ne răsare în 
minte acea „pangosmie-armonie” a lui Heliade (Anatolida), de 
mai târziu. 

Şi nu făcea Heliade corespondenţa dintre vuietul apelor și 
cântările angelice, având ca punct de sprijin (deși nu singurul), 
pentru comparaţia sa, după cum am semnalat“, Apoc. 19, 6? 

În traducerea Bibliei de la 1688: 


5% Dimitrie Cantemir, Istoria ieroglifică, ed. cit., p. 86. 

330 Idem, p. 112. 

31 A se vedea Epilog la lumea veche I. 1, op. cit, p. 682, cf. 
https://www.teologiepentruazi.ro/2014/01/11/epilog-la-lumea-veche-i-1- 
editia-a-doua/. 

„Și auziiu ca un glas de gloată multă și ca un glas de 
7 


ape multe și ca un glas de trăsnete tari, zicând: Alliluia!... 
(Apoc. 19, 6). 


Acelaşi loc scriptural se poate să-i fi inspirat însă şi lui 
Cantemir o imagine auditivă de reținut: 


„chiotele a atâtea gloate 
deodată slobodzite 
să părea că ieste 
huietul a mari puhoaie 
după ploaie, 
din dealuri în văi răpedzite”%2. 


Şi, totuși, autorul nostru pune văzul mai presus de auz — şi, 
implicit, pictura mai presus de muzică (deşi era muzician şi nu 
pictor) — : „că adevărat bună ieste ştiinţa audzirii,/ dară mai 
adevărată ieste ispita viderii” 35. Şi aceasta cu toate că există şi 
imagini indepingibile, inefabile... 

Cantemir ne confirmă, prin urmare, impresia că inclusiv su- 
netele au, în paginile sale, rolul de a obiectiva contururi picturale. 
Pentru că sunetele culese cu urechea creează imagini în minte. 

În literatura noastră, Miron Costin susținuse primatul 
vizualului, nu cu mult timp înainte: 


„Den cinci simţiri ce are omul, anume vederea, audzul, 
mirosul, gustul și pipăitul, mai adevăratu de toate simțiri ieste 
vederea (s. n.). Că pren audzu, câte aude omul, nu să poate 


32 Dimitrie Cantemir, Istoria ieroglifică, ed. cit., p. 117. 
333 Idem, p. 96. 

aședza deplin gândul, este așea ce să aude, au nu este, căci 
nu toate sintu adevărate, căte vin pren audzul nostru. Așea 
şi mirosul de multe ori înşală” ...etc%%. 


Cum ar zice Cantemir: „părerea părere naște,/ iară ştiința/ 
făcliia adevărului ieste” 55. 

Pe Miron Costin îl citează şi Mircea Scarlat pentru a semnala 
continuitatea de optică la...Eminescus%. Scarlat considera că rolul 
ordonator al văzului îl apropie pe Eminescu de poezia veche, dar 
nu ştia însă că acest primat vizual a fost susținut și de Cantemir 
şi Antim Ivireanul — același rol important acordat vederii l-a 
determinat și pe Sfântul Antim să-şi împodobească cronograful 
cu peste 500 de portrete în medalion. 

Pe de altă parte, după cum observă tot Cantemir, sunetele 
nu sunt întotdeauna simfonice sau armonioase. Există și o mono- 
tonie imitativă care îi displace: „că strigarea a gloate multe/ din 
răzsunarea a păreților deșerți/ nu multă deosebire are,/ și precum 
păreţii același glas întorc,/ aşe în gloata ascultătoare/ unul cu- 
vântul altuia poartă” 397. Cu alte cuvinte, strigătul mulțimilor nu 
e întotdeauna chiot de ape. Poate fi și ecou gol şi fără sens. 

Însă ecourile naturii — despre care am vorbit mai înainte — 
se constituie în adevărate tablouri sau peisaje sonore (care, pro- 
babil, că au avut un izvor scriptural, după cum am arătat), mai 
înainte ca Heliade, spre exemplu, să traseze harta sonoră și 
simfonică a apelor globale (având în minte, de asemenea, idei şi 
imagini poetice din Scriptură). 


334 Miron Costin, Opere, ed. cit., p. 142. 

335 Dimitrie Cantemir, Istoria ieroglifică, ed. cit., p. 119. 

36 A se vedea: Mircea Scarlat, Istoria poeziei româneşti, vol. II, Ed. 
Minerva, București, 1984, p. 122-123. 

37 Dimitrie Cantemir, Istoria ieroglifică, ed. cit., p. 118. 

Şi pentru că am ajuns în acest punct, mai rămânem puţin la 
această discuţie. Există, în Istoria ieroglifică, numeroase exerciții 
metaforice și poetice (chiar expediţii în domeniul metaforizării) 
care sunt o veritabilă privire în oglindă/ în adâncime a unor 
memorabile cuvinte scripturale. Am oferit deja unele exemple, 
dar adăugăm altele, pentru că survine, în aceste cazuri, chiar me- 
tafora oglinzii, a oglindirii. Spre exemplu: 


„Numai vremea (carea oglinda ieste 
a lucrurilor viitoare) 
va arăta /.../ 


(căci sămnul înțelepciunii ieste 
ca din cele vădzute 

sau audzite, 

cele nevădzute 
și neaudzite 
a adulmăca, 

şi viitoarele din cele trecute 
a giudeca)”338, 


Inţelepciunea despre care se face menţiune este cea a 
Ecclesiastului, la care Cantemir făcuse trimitere în Divan: 


„au Eclisiastul cunoscut și dzice: «Ce iaste cela ce-au 
fost? Acela ce iaste să fie. Ce iaste acela ce s-au făcut? laste 
cela ce-i să să facă (gl. 1, sh. 9)»"*%. 


338 Idem, p. 93. 

39 Dimitrie Cantemir, Divanul sau Gâlceava înteleptului cu lumea sau 
Giudeţul sufletului cu trupul, ediție critică de Virgil Cândea, postfață și 
bibliografie de Alexandru Duţu, Ed. Minerva, București, 1990, p. 87. 

În Biblia 1688: 


„Ce e cea ce fu? Ceaea ce va să fie. Și ce e cea ce s-au 
făcut? Aceasta ce va să să facă” (Eccl. 1, 9). 


Cantemir exprimă identic ceea ce scrie în Biblia din 1688, 
chiar dacă nu o citează cu cea mai mare fidelitate. Afirmațiile 
preced vestita sentinţă: „şi nu este [lucru cu] totul nou sub soare 
[kai OVK čotiv nv TEOOPATOv VIIO TOv TjAtov]” (Eccl. 1, 9, 
LXXI, 

Aceeași înțelepciune o va invoca şi Eminescu (așa cum am 
arătat şi altădată): 


„Viitorul şi trecutul 
Sunt a filei două fețe, 
Vede-n capăt începutul 
Cine știe să le-nveţe; 
Tot ce-a fost ori o să fie 
În prezent le-avem pe toate, 
Dar de-a lor zădărnicie 
Te întreabă și socoate”. 


(Glossă)%! 


De „vrei viitorul a-l cunoaște, te întoarce spre trecut”, 
susține poetul și în Memento mori. 


340 Cf, Sfântul Împărat Salomon, Ecclisiastis [ExxAnoiaor)c], cu trad. 
și note de Pr. Dr. Dorin Octavian Picioruș, Teologie pentru azi, București, 
2016, p. 4. 

34 Cf. M. Eminescu, Opere, I, ed. Perpessicius, p. 196. 

În acelaşi sens se înţelege ceea ce a dorit să spună Cantemir, 
afirmând că vremea „oglinda ieste/ a lucrurilor viitoare” şi că 
„sămnul înțelepciunii” este ca pe „viitoarele din cele trecute/ a 
giudeca”. 

Așadar, Eminescu avea să arate „sămnul înţelepciunii”, ju- 
decând în conformitate cu aprecierea lui Cantemir. 

La Eminescu, în poemele amintite, nu este vorba de o filo- 
sofie stoică, așa cum s-a pretins și s-a tot repetat*?, ci de filosofia 
Sfântului Salomon, a cărei persistenţă și actualitate peste veacuri, 
inclusiv în cultura noastră, în partea noastră de lume, ne este 
semnalată de două mari personalităţi, așa cum sunt Cantemir şi 
Eminescu. 

Un alt exemplu, în ceea ce priveşte citirea Scripturii în 
oglindă, de către Cantemir, este acesta: „Eu păcatul mieu cunosc/ 
şi în oglinda fărălegii mele acmu mă privăsc”5%. Cantemir 
reproduce deformat (am amintit mai sus deformarea picturală 
sesizată de E. Sorohan ca tehnică utilizată de Cantemir) un verset 
al unui psalm arhicunoscut. Apelăm din nou la varianta Bibliei 
1688: 


„Căci fărădelegea mea eu [o] conosc și păcatul mieu 
înaintea mea iaste pururea” (Ps. 50, 4). 


A oglindi înseamnă, uneori, la Cantemir, pur şi simplu a 
privi, a vedea sau a urmări pe cineva: „Au nu tu,/ odinioară,/ prin 


342 Aflăm o excepţie în opinia lui Mircea Scarlat, Istoria poeziei ro- 
mâneşti, vol. II, op. cit., p. 118-120: „În Glossă, punctul de plecare este 
tristeţea vechiului Ecleziast [...]. Ideile Ecleziastului apar la poetul român 
foarte clar şi, nu întâmplător, exprimate uneori gnomic. [...] Fără a trăda 
litera Ecleziastului, Eminescu lărgește sfera de semnificaţii a ideii centrale 
din vechea carte”. 

3% Dimitrie Cantemir, Istoria ieroglifică, ed. cit., p. 194. 

fundul mării primblându-te/ şi spre vânarea peștelui/ șipurindu- 
te,/ eu din fața apei/ te oglindiiam?”5*. Verbul, cu această sem- 
nificaţie, este preluat de Cantemir de la Dosoftei, de la care am 
reținut acest scurt exemplu: 


„Atunce întră [intră] tremurând Diaconul de oglindi 
[de privi]. [...] Şi iarăș[i] îi dzâsâ [îi zise] acel îngeresc om: 
întră [intră] de oglindeaște [de privește] şi în strana cea 
mare. Şi mearse de află şi-l cunoscu”%5. 


Alteori, oglinda desemnează o cugetare, o înțelegere, pre- 
cum este cea a Armăsarului, care, „icoana morții/ în oglinda vieţii 
sale privind”, pricepe prea târziu strategia Lupului, prin care 
este învins și ucis. În fine, alteori, oglindirea înseamnă proiec- 
tarea unei perspective psihologice false, care denaturează realita- 
tea: „ca lumina soarelui în stele/ oglindă frâmseţelor ei mă făcu/ 
şi în mine/ pre sinea/ și în grozăviia mea/ frâmseţe[a] ei a videa/ 
i să părea” %. 

Cea mai frumoasă metaforă rămâne însă oglinda timpului, 
prin care viitorul se oglindește în trecut: „vremea oglinda ieste/ 
a lucrurilor viitoare” %8, Eminescu, de asemenea, va ipostazia 
alegoric privirea profetică în viitor ca pe o privire în oglindă: 


„In zidirea cea antică, sus în frunte-i turnul maur. 
Magul privea pe gânduri în oglinda lui de aur, 
Unde-a cerului mii stele ca-ntr-un centru se adun. 


344 Idem, p. 38. 

345 Sfântul Dosoftei, Viața și petreacerea Svinţilor, B.A.R. CRV 73, f. 13%. 
346 Dimitrie Cantemir, Istoria ieroglifică, ed. cit., p. 81. 

3 Idem, p. 281. 

3% Idem, p. 93. 

El în mic priveşte — acolo căile lor tăinuite 
Şi cu varga zugrăvește drumurile lor găsite: 
Au aflat sâmburul lumii, tot ce-i drept, frumos şi bun”. 


(Egipetul)* 


„În zidirea cea antică sus în frunte-i turnul maur. 
Magul privea pe gânduri în oglinda lui de aur, 
Unde-a cerului mii stele ca-ntr-un centru se adun. 
El în mic priveşte — acolo căile lor tăinuite 
Şi c-un ac el zugrăvește cărărușile găsite — 
A aflat sâmburul lumii, tot ce-i drept, frumos și bun”. 


(Memento mori)? 


Oglinda de aur a magului egiptean era cerul înstelat („cerul 
d-Egipet desfăcut în foc şi aur”). Am presupus că această meta- 
foră, a profeţiei ca oglindire, a fost extrapolată plastic de poet 
dintr-o expresie cu largă utilizare cultică în Ortodoxie: oglinda 
Profeţilor sau oglinda profeţiilor. Credem că, deopotrivă, Cante- 
mir s-a gândit, mai înainte, la aceeași strategie lirică: 


„De multe ori împărații să văd 
preste vrerea lor a proroci, 
căci sufletele lor, oarecum de mărimele 
şi greuimele 


349 Cf. M. Eminescu, Opere, I, ed. Perpessicius, p. 44. 
350 Cf. M. Eminescu, Opere, IV, ed. Perpessicius, p. 144. 


240 


lucrurilor, 
mai de multe ori și mai adese 
atingându-se 
și preste simţirea lor 
să par a prognostici [a prevesti]. /.../ 


Au nu, dară, 
pentru aceasta mai denainte să feriia 
și acestiia pre carile noi acmu 

cu ochii trupului 

de faţă le privim, 
pre acele ei, 

încă până a nu fi, 

cu ochii sufletului le oglindiia?”%.. 


A profeţi înseamnă a vedea mai înainte cu duhul sau cu 
ochii sufletului, cum zice Cantemir. Viitorul încă nevăzut se 
oglindeşte în ochii sufletului celui sensibil duhovniceşte. 

Şi Sfântul Apostol Pavlos, referindu-se la vederea cu duhul 
a celor viitoare, spusese: 


„Pentru că vedem acum pren oglindă, ca întru o 
gâcitură, iar atunci față la față” (I Cor. 13, 12, Biblia 1688). 


„vedem acum ca prin oglindă, în ghicitură, iar atunci 
[, în Împărăţia lui Dumnezeu, vom vedea] față către față” (I 
Cor. 13, 12, Biblia 1958). 


Mai reținem un singur exemplu din Biblia 1688, care ne în- 
drumă spre a considera că, din nou, Scriptura i-ar fi putut sugera 


551 Dimitrie Cantemir, Istoria ieroglifică, ed. cit., p. 55. 

lui Cantemir (poate şi lui Eminescu), alegoria oglindirii, și în care 
se spune că înțelepciunea 


„Zare iaste luminii veacinice și oglindă fără de hulă a 
lucrării lui Dumnezeu şi chip bunătăţii Lui. [...] Pentru că 
iaste aceasta mai bine-cuvioasă decât soarele și decât toată 
puterea stelelor; cu lumină alăturându-se, să află mai de 
frunte. Pentru că pre aceasta o așteaptă noaptea”...(Înţ. lui 
Sol 26,29): 


Exprimarea profund alegorică sau simbolică a acestor ver- 
sete sapienţiale a stârnit — sunt convinsă — reverberaţii adânci în 
sensibilitatea și conștiința scriitorului Cantemir. Prin urmare, 
oglinda are multiple întrebuinţări în paginile ieroglificei istorii 
cantemirene. Și ne întrebăm, cum spuneam, dacă nu cumva chiar 
scriitura sa merge în sensul recuperării în oglindă a diverse tipa- 
re scriitoriceşti, pe care, asimilându-le şi conexându-le, să încerce 
să ofere o operă literară autentică în limba română. 

Strategia, pe de-o parte, l-ar apropia de cea a lui Budai- 
Deleanu, iar, pe de altă parte, ar explica de ce opera lui este atât 
de greu definibilă ca gen. 

Revenind la cursul istoriei, Lupul filosof, care refuză să-și 
destăinuie judecăţile adânci în faţa mulțimii, își expune criteriile 
şi concluziile cugetării sale în fața Brehnacei: 


„pricina tăcerii 
și s|[fliielii mele 
mai sus deplin 
ţi-o am povestit. 
Iară acmu, pre cât puterile 
îmi vor agiuta, 

numele și firea Strutocamilei 
cum mai pre scurt 
și mai aievea a-ți dejgheuca 
mă voi sili 


(căci nu didascalul, 
carile în toate dzile[le] în școală învaţă, 
ce [a]cela ce a ucenicilor 
cu învrednicii şi învățături 

împodobeşte viaţă, 

fericit 
și la nume vestit 
ieste 
și a fi să cade). 


Unul dintre cei a firii tâlcuitori 
dzice că a numerelor 
numire și cunoștință 
ieste măsura a necunoscutei firi. 
Iară altul dzice că ieste făcliia 
și lumina 
a fiinţii lucrurilor. 
Amândoi dară, precum să cade, 
la rădăcina adevărul au atins 
și la vârvul [vârful] adevăratei cunoștințe au agiuns 


(că cine adevărul de la rădăcină cearcă, 
știința în vârvul înălțimii află, 
și cine adeverinţa de gios întreabă, 
cunoștiința de sus îi răspunde). 

Bine dară și după regula adevărului, 
iarăși dzic, vrednicii aceia filosofi au grăit, 
de vreme ce tot numele hiriș 
scurtă hotărârea lucrului ieste. 


Deci numele Strutocamilei 
din doaî numere, 
din Strut adecă 
şi din Cămilă alcătuit 
leste”5%2. 


Faptul că „tot numele hiriş/ scurtă hotărârea lucrului ieste” 
reprezintă o concepţie lingvistică creştină (care exclude arbitra- 
riul semnului lingvistic), pe care o expune undeva și Sfântul 
Augustinus. Numele lucrului are legătură cu esenţa lucrului res- 
pectiv, cu natura sa intimă. Înţelepciunea primilor oameni zidiţi 
de Dumnezeu scruta până în adâncul creaturilor, tocmai de 
aceea: 

„Și mai zidi Dumnezău iarăș|i] den pământ toate hia- 
răle câmpului și toate pasările ceriului; și le aduse pre eale 
la Adam, ca să vază ce [cum] le va numi pre dânsele; și tot 
ce au numit Adam, suflet viu, acesta e numele lui. Şi numi 
Adam nume tuturor dobitoacelor, şi tuturor pasărilor ceriu- 
lui, și la toate hiarăle câmpului” (Fac. 2, 20-21, Biblia 1688). 


Din acest motiv, credem, Cantemir este de acord cu filosofia 


care consideră că „a numerelor [numelor]/ numire și cunoștinţă/ 
ieste măsura a necunoscutei firi”. 


52 Idem, p. 88. 

Pe temeiul acestor consideraţii, Lupul purcede la analiza 
neobișnuitei alcătuiri a Struţocămilei. Cercetând, separat, făptu- 
ra sa de cămilă şi pe cea de strut, dificultățile deducţiei nu se lasă 
așteptate: 


„Deci la acesta lucru întâi 
ca astrologhii să facem 
să cade, 
carii cele adevărate 
fireşti şi cerești trupuri 
mai curat vrând să arete, 
nişte ființe din socoteală [din minte] 
şi niște trupuri și locuri, 
carile nici în ceriu, 
nici în fire să află, 
pun. 


După aceasta dară socoteală, 
a fi să dzicem 
şi cu mintea să supunem, 
precum în fire să află o pasire mare, 
cu pene, pedestră și nezburătoare, 
sau un dobitoc cu doai picioare 
și să oai [se ouă]; 


hrana, în loc de grăunţă, iarbă sau carne, 
să-i fie piatră, foc şi fier; 
și aşe, pre ciuda lumii, 
aceasta prin pricinele firești 
de amănuntul să o ispitim, 

ca oarece pentru dânsa adevărul 
și socoteala ce ne va arăta să oblicim [să găsim] '**. 


După ce face o analiză detaliată, psiho-anatomică a struc- 
turii Struţocămilei, judecata Lupului, prin care „toată aporia au 
dezlegat”3%, este aceasta: 


„jiganiia aceasta dobitoc 
cu patru picioare nu ieste, 
pasire zburătoare nu ieste, 

Cămilă nu ieste, 

Struţ aplos [obișnuit] nu ieste, 
de aier nu ieste, 
de apă nu ieste. 


De unde iarăși dzicem 
că cea adevărată a ei hotărâre 
aceasta poate fi: Strutocamila ieste 
traghelaful [ciudăţenia] firii 
(căci ieste la filosofi altul, al chitelii), 
carile dintr-imbe monarhiile ieste, 
şi ieste și nu ieste. 
leste, dzic, căci adevărat 
între lucrurile firii ciudă ca aceasta 
să află; 
nu ieste, dzic, 
căci nici dintr-un neam a fi socoteala 
nu adeverește. 


33 Idem, p. 90-91. 
354 Idem, p. 93. 

De care lucru, 
o, iubite priietine, însămnarea marelui 
acestuia nume altă nu sună, 
fără numai hirișă himera jiganiilor, 
irmafroditul pasirilor 
și traghelaful firii. 


Deci acmu lucrului, 
căruia neamul, chipul și toată vredniciia 
firea i-au tăgăduit, oare cu ce obrăznicie, 
sau mai adevărat să dzic, 
cu ce nebunie 
cineva din voia slobodă sau din meșterșug 
spre vreo vrednicie a o râdica ar îndrăzni? 


(Că mai pre lesne ar fi cineva, 
gândacii îngiugând, pământul ca cu boii în plug să are, 
decât vreun bine sau folos a aștepta 
de la [a]cela carile nici din fire vreun dar, 
nici din pedeapsă și din învăţătură 
vreo vrednicie are)”35, 


Pentru Cantemir — care pune judecata pe seama Lupului — 
Struţocămila, așadar, are o existență nefirească. lar nefirescul ei 
rezidă în faptul că nu este de niciun folos în lume. Pentru că în 
fire/ în natură nu există nimic nefolositor („căci firea ceva în ză- 
dar/ şi în deșert nu face” 3%). Am văzut mai sus că Vidra, acuzată 
de asemenea de a fi un hibrid, se socotea nevinovată pentru 


35 Idem, p. 92, 
356 Idem, p. 91. 

motivul că avea calități în plus față de alții, iar nu infirmități: „în 
doai stihii/ poci lăcui”, pentru că „din fire cu oarece mai mult/ 
decât alalte dobitoace sint dăruit” 37. Vidra acuzase, de fapt, mai 
întâi, faptul că Struţocămila ar fi un specimen nefiresc, din cauza 
inutilităţii caracterisiticilor sale. 

Avem astfel doi înţelepţi, Vidra (care „nu puţine făclii/ 
topise asupra cărților filosofești”55) și Lupul, care afirmă aceeași 
sentință logică asupra Struțocămilei. În aceste condiţii, Cantemir 
face ca decizia Corbului de a susține vrednicia Struţocămilei să 
pară cu totul ridicolă: 


„Strutocamilii în cap 
coarne ca a boilor îi vor razsări, 
şi în scaunul vredniciii să va sui 

(ca fortuna când va să trântească, 
întâi râdică, 

şi norocul întâi râde, 

apoi plânge)”. 


„..-.mutând-o din Cămilă în pasire 
și adăogându-i la urechile ciute 
coarne buorate, 
numele în Strutocamilă îi mutară” 360, 


37 Idem, p. 43. 

38 Idem, p. 42. 

3% Idem, p. 92-93. 
30 Idem, p. 100. 

„Papagaia, cu toată vârtutea cuvântului, 
himera, sau, precum s-ar putea dzice, 
ciuda nevădzută, 
neaudzită 
cu voroava în fire a băga începu”, 


„Strutocamila 
stepăna cea mai de cinste 
şi epitropiia a tot neamul 
să ţie, 
şi după aripile carile Vulturul l-au demânat, 
capul taurului să i se puie, 
pentru ca și ea între coarne 
sămnul biruinţii 
şi stema epitropiii 
să poarte”, 


De departe, însă, cea mai cruntă ironie la adresa Struţo- 
cămilei se află în capitolul al patrulea al cărții: 


„În vremea ieșirii lor 
de la Grumadzii-Boului, 
cu hrizmosul carile încă de demult 
Camilopardalul le tâlcuisă 
și coada păunului 
cătră coarnele boului 
aflase 


51 Idem, p. 112. 
362 Idem, p. 121. 

și pre Cămilă cu dânsa 
frumos împodobisă, 
să fie vădzut cineva 
lucru de ciudesă 
şi preste toată ciuda mai ciudat 
şi mai minunat. 


Că la ieșirea lor de la cei șepte munți, 
ciuda nevădzută 
(şi precum să dzice dzicătoarea): neaudzită, 
cu coadă în vârvul capului 
Cămila era. 


Iară la intrarea la locul lor, 
vestită dzicătoarea să pliniia, 
carea dzice: 

«Mare ciudă duc în car, 
mai mare va fi 
dac-om sosi». 


Toţi era cum era, 
iară toată minunea 
și ciudesea, 
în Cămilă să cuprindea 
(că precum soarele cu a sa 
lumină toate stelele acopere 
și nevădzute le face, 
aşe pasirea dobitocită 
Și vita păsărită 
pre toate de mascara 
covârșiia). 


Căci la Cămilă, 
în loc de peri și de floci, 
cu pene roșii o îmbrăcasă, 
lângă carile aripi negre ca de Corb alăturasă, 
la grumadzii Cămilei cel cohâiat, 
capul boului cel buârat 
prepusese. 


Coada păunului cea rotată, 
nu despre sapă, 
după obiceiul a tuturor dobitoacelor, 
ce în loc de cercel, 
alăturea cu capul, 
în sus o ridicase 
şi, de cornul cel drept lipind-o, o legase 


(că unde văpsala galbănă 
degetele văpsește, 


acolo la Cămile coarne, aripi și pene odrăsleşte). 


Aşedară, jigăniile şi dobitoacele toate 
urmând Strutocamilii, 
la sălașul monarhiii sale sosiră, 
unde, pe Strutocamilă 
în obiciuitul șopron băgând, 
pilituri de fier cu prund amestecate, 
în loc de ospăț, înainte-i vărsară, 
cu carile mai mult să mânca 
decât mânca 
și mai mult corțiia 
decât mistuia”5%. 


3 Idem, p. 177-178. 

E o scenă tragi-comică, şi care ne face, la un moment dat, să- 
l auzim pe Creangă, prin anticipație: „Mare ciudă duc în car,/ mai 
mare va fi/ dac-om sosi”. Faptul a fost remarcat și de Manuela 
Tănăsescu: 


„Umorul şi oralitatea expresiilor uneori anticipează 
vădit pe Creangă” 344, 


Toată întâmplarea pare, totodată, a fi un travesti carna- 
valesc, o scenă din D'ale carnavalului. Aşa cum o prezintă Can- 
temir, te-ai aştepta să fie o imbroglio. Nicio compătimire nu are 
însă autorul pentru această mascaradă. 

Situația expusă mai sus, însă, în care, 


„Strutocamilii în cap 
coarne ca a boilor îi vor razsări, 
şi în scaunul vredniciii să va sui 

(ca fortuna când va să trântească, 
întâi râdică, 

şi norocul întâi râde, 

apoi plânge)”355, 


îi prilejuieşte autorului dezvoltări analitice în două direcţii care 
ne interesează în mod particular. 

Prima este formată din reflecții despre fortuna/ norocul care 
îi urcă şi îi coboară pe oameni, care „întâi râde,/ apoi plânge”. 
Era o temă veche în toată literatura europeană și în literatura 
română de asemenea. 


34 Manuela Tănăsescu, Despre „Istoria ieroglifică”, op. cit., p. 175. 
35 Dimitrie Cantemir, Istoria ieroglifică, ed. cit., p. 92-93. 

Cucunozul, în disputa sa cu Brehnacea, care ascultase 
filosofia Lupului, considerând că învestirea Struțocămilei cu 
demnitatea de conducător al dobitoacelor/ animalelor este un 
mare noroc pentru partida zburătoarelor, face apologia fortunei 
de care trebuie să se profite atunci când se ivește, indiferent dacă 
e moral sau nu: 


„De care lucru, noi acmu 

vreme de treabă 

și după poftă aflând, 
cum vom putea 

vremea prelungind, 
darul norocului 
în para focului 

să aruncăm? 


Că bine ştii 
(că pre cât ieste de iute la curgere 
punctul vremii, 
încă mai iuți sint 
mutările lucrurilor în vreme) 


și nu trebuia cineva 

a te învăţa, 
de vreme ce (precum chipul 
norocul mii de mii de obrază 

să fie având 

și în mii de mii de feliuri pre muritori 

în tot ceasul să fie măgulind), 

adeverit ești. 

Au nu de cu vară 
stăpânii caselor, de iarnă 
grijindu-să, 
toată zaharaoa trebitoare 
în jitniţele şi cămările sale grămădesc? 


(Că ce dă vremea, 
nici avuţiia, 
nici nevoința 
poate cumpăra). 


Iară câte primejduitoare 
în vremea viitoare 
mi-ai pomenit, 
acestea încă nu tăgăduiesc 


(că cine vreodată 
norocul supt lăcată 
şi norocirea în ladă 

ş-au încuiat? 


Sau cine tot cu aceia fortună 
în viață s-au slujit, 
de carea vreodată 
să nu să fie năcăjit?). 


Ce a muritorilor mai mult aceasta 
le ieste hirișiia 
(ca în dzua norocului 
să-și arete vârvul cornului, 

iară în dzua nenorocului, 
de nevoie să sufere 
și scoaterea ochiului). 


De care lucru aşe socotesc, 
într-această dată, nicicum biruinţa 
la dobitoace să nu rămâie 
(macară și adevărul părtaş 
și împreună nevoiaș 
să le fie). 


[O, fortuna bună 

(de ieste în lume vreuna adevărat bună), 

cum Și tată, şi maică, și soră, 

şi frate fortunei rele eşti, 
carea până într-atâta pre muritori buiguiești, 
îmbeţi și nebunești, 

cât și spre tabăra adevărului 

desfrânate oștile nebunelor sale socotele 
a-și slobodzi nu să ruşineadzăļ” 366, 


Paranteza ultimă reprezintă, desigur, comentariul auto- 
rului, care neagă judecata celui care trăiește în cercul strâmt al 
norocului (ca să îl parafrazăm pe Eminescu) și care nu doreşte 
decât să profite cât mai mult de circumstanţele favorabile ivite în 
viață, chiar dacă prin aceasta se află în război deschis împotriva 
Adevărului („spre tabăra adevărului/ desfrânate oștile nebune- 
lor sale socotele/ a-și slobodzi nu să rușineadză”). 


56 Idem, p. 97-98. 

Putem compara, din nou, silogismele personajului cantemi- 
rean cu logica pământească străveche, pe care o invocă un text 
scriptural: 


„Pentru că ziseră întru ei, și gândind nu dirept: «Puţină 
iaste şi mâhnită viaţa noastră, şi nu iaste leac în moartea 
omului, şi nu s-au cunoscut cel ce s-au întors de la iad. 

Căci deodată ne-am făcut, şi după aceasta vom fi ca [și] 
când n-am fost, căci fum iaste răsuflarea în nasurile noastre, 
și cuvântul [nostru] — scânteaie, întru pornirea inimii noas- 
tre, care stingându-se, cenușă se va alege trupul, și duhul se 
va răsipi ca un văzduh moale. 

Şi numele nostru se va uita cu vreame, și nimeni nu va 
pomeni lucrurile noastre şi să va treace viața noastră ca urma 
norului şi ca negura să va răsipi, gonindu-se de razele 
soarelui, şi de fierbințeala lui îngreuindu-se. 

Pentru că treacerea umbrii iaste vreamea noastră, și nu 
iaste înturnare săvârşitului [sfârşitului] nostru, căci s-au 
pecetluit şi nimeni nu se întoarce [din moarte]. 

Veniţ, dară, şi să dobândim den ceale ce-s bune, și să 
ne trebuim cu zidirea ca cu tinereațele, degrabă. 

De vin de mult preţ şi de miruri să ne săturăm şi să nu 
ne treacă pe noi floarea văzduhului [mireasma aerului, a 
vântu-lui]. Să ne [în]cununăm cu flori de trandafiri, până a 
nu se veșteji. 

Nimenilea dintre noi să nu fie fără parte, de a noastră 
răsfățare pretutindinea să lăsăm semne de veselie, căci 
aceasta e partea noastră şi acesta e sorțul (s. n.). 

Să asuprim pe săracul dirept, să nu cruțăm văduva, 
nici de ale bătrânului cărunteaţe de mulți ani să ne ruşinăm. 

Să fie noao vârtutea [puterea] legea direptăţii»”etc. (Înţ. lui 
Sol. 2, 1-11, Biblia 1688). 


Poate că nu degeaba introduce Cantemir în „oastea socote- 
lilor” Cucunozului și câteva zicători sau proverbe româneşti (sau 
cugetări versificate, încetăţenite în conștiința românilor): 


„cum vom putea /.../ 
darul norocului 
în para focului 
să aruncăm? 


ce dă vremea, 
nici avuţiia, 
nici nevoința 

poate cumpăra 


cine vreodată 
norocul supt lăcată 
și norocirea în ladă 

ş-au încuiat? 


a muritorilor mai mult aceasta 
le ieste hirișiia [caracterul] 

(ca în dz[i]ua norocului 
să-şi arete vârvul cornului, 
iară în dzua nenorocului, 
de nevoie să sufere 
și scoaterea ochiului)”. 


Adică: de ce să ne aruncăm noi norocul în foc și să nu pro- 
fităm de oportunităţi, chiar dacă sunt nedrepte? 

Pasajul scriptural citat califică, însă, o astfel de gândire ca 
fiind profund atee, împotriva lui Dumnezeu, a adevărului și a 
dreptăţii. Scopul didascalic al operei lui Cantemir nu trebuie 
ignorat, cu atât mai mult cu cât trăia în veacul moraliştilor. 

Norocul acesta este însă schimbător (fortuna labilis): „noro- 
cul mii de mii de obrază [feţe]/ să fie având/ şi în mii de mii de 
feliuri pre muritori/ în tot ceasul să fie măgulind”. „Sau cine tot 
cu aceia fortună/ în viață s-au slujit,/ de carea vreodată/ să nu să 
fie năcăjit?”. 

Nu cu multă vreme înainte scrisese şi Miron Costin poemul 
său, Viiața lumii, din care reamintim câteva versuri: 


„Trec zilele ca umbra, ca umbra de vară; 
Cele ce trec nu mai vin, nici să-ntorcu iar. 
Trece veacu desfrânatu, trec ani cu roată, 
Fug vremile ca umbra și nicio poartă 
A le opri nu poate. Trec toate prăvălite 
Lucrurile lumii şi mai mult cumplite. 

Şi ca apa în cursul său cum nu să oprește, 
Aşa cursul al lumii nu să conteneşte. 
Fum şi umbră sântii toate, visuri şi părere (s. n.). 

Ce nu petrece lumea și ce nu-i cădere? 

Spuma mării şi nor suptu cer trecătoriu. 
Ce e în lume să nu aibă nume muritorii? /.../ 


Suptu vreme stăm, cu vreme ne mutăm viiața, 
Umblăm după a lumii înșelătoare fața. 
Vremea lumii soţie și norocul alta, 

El a sui, el a surpa, iarăși gata. /.../ 


El suie, el coboară, el viiața rupe, 
Cu soţiia sa, vremea, toate le surpe. 
Norocul la un loc nu stă, într-un ceas schimbă pasul. 
Anii nu potu aduce ce aduce ceasul”3”. 


În literatura noastră, tema norocului nestătător este subor- 
donată celei biblice a deșertăciunii deșertăciunilor (vanitas vani- 
tatum). Cei ce-și pun speranţa și încrederea în noroc trebuie să 
știe că acesta are mii de feţe şi că niciodată nu este stabil. El e o 
iluzie deșartă, un cameleon care înșală și sporeşte și mai mult su- 
ferința acestei şi aşa vremelnice și dureroase existențe umane: 


„Călătoriia noastră în ceastă lume iaste foarte sâr- 
guitoare, ca o apă repede ce cură. Așea şi noi curăm și ne 
apropiem de moarte, şi dzilele noastre trec ca o umbră de 
nuăr fără de ploaie”368, 


De aceea Eminescu refuza să trăiască în cercul strâmt al 


norocului: „Trăind în cercul vostru strâmt/ Norocul vă pe- 


37 Miron Costin, Opere, ed. cit., p. 320-321. 
38 Sfântul Varlaam, Carte românească de învățătură, ed. cit., p. 282. 

trece”3®, Și credem că versul lui Eminescu, „Norocul vă petrece”, 
are aceeaşi semnificație cu a celui costinian: „Ce nu petrece 
lumea şi ce nu-i cădere?”. Unde a petrece are sensul, din limba 
veche, de: a pătimi, a trece dincolo, a sfârși, a muri. 

Neîncrederea fundamentală în acest noroc, în care își pun 
speranța oamenii fără Dumnezeu, îl făcea să susțină că e nevoie 
ca „Privitor ca la teatru/ Tu în lume să te-nchipui”3™. Adică să 
poţi să priveşti agitația lumii în mod nepătimitor, fără să 
participi la ea și fără să ai aspiraţiile celor care cred în instinct sau 
în fatalitate. 

Eminescu este de altfel autorul unui vast poem, Memento 
mori sau Panorama deşertăciunilor, care ilustrează ideea că în- 
treaga istorie a lumii nu este decât istoria aspirațiilor umane 
vane/ deșarte. E cel mai mare și mai frumos poem din literatura 
noastră modernă care întrupează o cugetare fundamentală a 
literaturii noastre vechi și care este, mai întâi de toate, o cugetare 
biblică. 

Pe de altă parte, Luceafărul poate fi interpretat ca fiind istoria 
aceluiași eșec al vanităţii, la scară personală. Numai că Eminescu 
nu e un Lucifer pierdut pe veci, ci e un Luceafăr pocăit, care, 
încercând să se împotrivească Părintelui și fiind aproape să cadă 
ca „un fulger ne-ntrerupt/ Rătăcitor”%!, totuşi a înțeles lecţia 
primită de la Dumnezeu și „nu mai cade ca-n trecut...din tot 
înaltul”, ci se întoarce „în locul lui menit din cer”32. Îi lasă pe 
alţii, care vor să trăiască în cercul norocului. Adică în lumea lor 
mică şi meschină, guvernată de fantasmele minţii lor orgolioase 
și rele. 


59 Luceafărul, cf. M. Eminescu, Opere I, ed. Perpessicius, p. 181. 
370 Glossă, cf. Idem, p. 196. 

371 Luceafărul, cf. Idem, p. 176. 

37% Idem, p. 181 și 178. 

Va mai spune Cantemir, prin rostul Brehnacei, undeva mai 
departe, că viaţa oamenilor este condusă de înțelepciunea dum- 
nezeiască şi că oamenii nu pot să năzuiască în stabilitatea unei 
situații existențiale, ci trebuie să înțeleagă judecăţile sau pronia 
lui Dumnezeu, care le schimbă sensul vieţii într-un fel sau altul: 


„Aşijderea, Pricina pricinelor 

a toată pricinele 

dintâi privitoare 
şi giudecâtoare 

ieste, 
carile fără cea cădzută [cuvenită] 
plată și răsplătire 
a le lăsa nu poate /.../. 


De care lucru, 
în lucrurile tâmplătoare, 
cei ce cu minte întreagă 
să slujăsc /.../ 
ca oricând calea lineștii 
s-ar afla, 
drumul tulburării 
cu lunecătoriu piciorul norocirii 
să nu calce. /.../ 


Aşedară, lucrurile muritorilor 
şi muritorii, 
ori ca grăunţele în ciur, 
ori ca spițele în roată 
ar fi, 

adevărul fără prepus ieste, 
că loc stătătoriu și viață credincioasă”? 
cuiva din fire nu s-au dat, 
nici să va da, 


ce toate sfera nestării sale 
sint să încungiure 
și nesăvârșit ţircălamul [circumferința] firii 
sint să împregiure 
și fietecui decât sine cel mai tare ieste 
să să afle 
Și pricina pricinătoare 
fără izbânda pricinirii 
ieste să nu scape”. 


Nimic nu este stătător/ stabil în viaţă, iar omul trebuie „să 
încungiure sfera nestării sale”, adică să parcurgă „cercul firii nes- 
fârșit”, împlinind ceea ce are de împlinit, urmând ce îi este dat 
de sus să împlinească sau să ispăşească. Şi nu înţelege întâm- 
plările vieții și schimbările „sorții”, până când nu acceptă cele de 
la Dumnezeu: „plată şi răsplătire”. Cei care nu văd pronia lui 
Dumnezeu în tot ceea ce li se întâmplă, se încarcerează singuri în 
„cercul strâmt” al egoismului. Şi numai cei care pricep că toate 
lucrurile se petrec cu sens pe lume, merg „în cărarea lineștii și 
potica păcii” 375. Altfel, „norocul și pre porcariu,/ și pre olariu/ tot 
cu o orbime caută” 376, 


373 Viaţă credincioasă = care să nu se schimbe cu nimic. 
374 Dimitrie Cantemir, Istoria ieroglifică, ed. cit., p. 192. 
375 Ibidem. 

376 Idem, p. 290. 

lar Cantemir compune şi un cântec de jale, plecând -— 
programatic — de la Viața lumii a lui Costin, din care reţine 
primele două versuri (fapt grăitor pentru a ilustra intenţiile lui 
Cantemir de a se integra unei tradiţii literare românești): 


„A lumii cânt cu jele cumplită viață, 
Cum să trece şi să rupe, ca [ṣi] cum am fi o aţă. 
Tânăr şi bătrân, împăratul și săracul, 
Părintele și fiiul, rude și-alalt statul, 

În dzi ce nu gândește, moartea îl înghite, 
Viilor rămaşi, otrăvite dă cuțite. 


Ţărna tiranul, țărna ţăranul astrucă, 
Izbânda, dreptatea, în ce-l află-l giudecă, 
Unii fericiţi să dzic într-a sa viaţă, 
După moarte să cunoaște c-au fost sloi de gheaţă”. 


„Izbânda, dreptatea, în ce-l află-l giudecă”, reproduce, din 
nou, un verset scriptural. Moartea nu face diferenţă între oameni, 
nu ţine cont de vârstă sau de ierarhiile umane: „Lărna tiranul, 
țărna țăranul astrucă” — este de remarcat și aliteraţia, care suge- 
rează chiar, cum ni se pare, îngroparea ţărânii, loviturile sacadate 
de lopeți. 

Multe reflecţii de acest fel inserase Cantemir și în Divan, 
între care amintim: 


„Căci țărna pe pieptul lui [al lui Alexandru Macedon] 
s-au suit, 
ochii i-au împlut, 


377 Idem, p. 194. 

gura i-au astupat 

şi cu aciasta pildă aducându-i 

că, nesăturându-să de slavă, 
să să sature de lut; 

și trupul acela ce oamenii 
fiiu lui Dumnedzău 
— pentru frumuseţea [lui Alexandru] — 
a fi socotiia, 
viermii şi gândacii pământului l-au mâncat, 

şi din ţărnă fiind, 

iarăşi în ţărnă s-au întors”%8. 


„Să ştii că [cei avuti] 
numai cu o felegă de pândze învăliți, 
ca [şi] cum ar fi în cămeșă de mătasă învăscuţi, 
și într-un săcriiu aşedzați, 
ca în haina de purpură mohorâtă*” învăscuți [îmbrăcați], 
și în gropniță aruncați, 
ca în saraiurile şi polaturile 
[palaturile sau cămările împărăteşti] 
cele mari și desfătate aședzați, 
s-au dusu-să, 
iar altă nemică nici în sin [sân], 
nici în spate 
n-au rădicat cu sine să ducă”380, 


378 Dimitrie Cantemir, Divanul, op. cit., p. 21. 
3% Mohorât = roşu-închis, purpuriu, stacojiu. 
330 Dimitrie Cantemir, Divanul, op. cit., p. 27. 

Peste mai bine de un secol, Vasile Aaron va scrie un poem 
lung, Reporta din vis, în care mormintele vorbesc, readucând în 
atenţie vechile refrene: 


„Toate câte vezi sunt deşertăciune, 
Toate prav, cenușă, toate stricăciune. 
Să le iau pe rând, priveşte la mine, 
Vei afla că-n lume nu e nici un bine. /.../ 


[Moartea] e în lume peste toți mai mare, 
Nice o știință de preteşug are. 


La bătrâni vedem că cumplită vine, 
Însă de cei tineri au iaste-i rușine? 
Pre toţi într-un chip soarbe tirănește 
Şi la locul său [de veci] îi povăţuieşte. /.../ 


Averile mele au fost multe foarte, 
Ci nu mă putură scăpa de la moarte. /.../ 
Maica mea, pământul, gol lumei m-au dat 
Gol mă duc la dânsa, gol și despuiat. 


E 


Un mormânt cernit le cuprinse toate. 
Învăţaţi din mine, ticăloase gloate! /.../ 


Din câte avu, nimic nu are, 
Decât trupul dat vermilor mâncare. /.../ 
Vârsta și frumseța, veșminte grijite, 
Toate putrejunei se află jârtfite. 

E 


Vai, lume amară și înșelătoare 

Bine cunoscui a ta umblătoare! 
Din nimic născută mă-ncurci cu norocul, 
Când arde mai bine îmi potoleşti focul”. 


Tradiţia lui vanitas vanitatum, cu toate motivele sale sub- 
secvente (ubi sunt qui ante nos?, ruinele trupului şi ale lumii, 
moartea care nu face diferența sau care şterge orice diferențe 
între oameni, timpul care fuge/ fugit tempus, norocul nestatornic/ 
fortuna labilis etc.) are o existență impresionantă în literatura 
noastră — începând cu literatura veche (Învățăturile lui Neagoe 
Basarab, Cazaniile, Psaltirea în versuri a lui Dosoftei, operele lui 
Miron Costin și ale lui Cantemir etc.), fiind apoi la fel de mult 
solicitat în preromantism și romantism*?, dar și în modernism, 
revenind cu consecvență în fiecare epocă literară. 

În cărţile noastre, am dedicat ample analize operelor unor 
mari poeți ai epocii moderne, în care am atras atenția, la 
momentul oportun, asupra recurenței temei deşertăciunilor (cu 
subdiviziunile ei). 

Fără a putea fi exhaustivi, am dori, ajungând în acest punct, 
să facem o paranteză, în care să reținem atenția doar cu câteva 


551 A se vedea: Scrieri literare inedite (1820-1845), alese, adnotate și 
comentate de Paul Cornea, Andrei Nestorescu și Petre Costinescu, Ed. 
Minerva, București, 1981, p. 16-109. 

382 A se vedea, din nou, cartea noastră: Epilog la lumea veche, |. 1, op. 
cit, cf. https://www.teologiepentruazi.ro/2014/01/11/epilog-la-lumea- 
veche-i-1-editia-a-doua/. 

scurte exemple care să dovedească persistența excepțională a 
acestei teme în poezia noastră și după Eminescu. 

Un poet post-romantic (situat între simbolism și tradi- 
ționalism - ca să folosim definițiile încă în vigoare), Ştefan 
Octavian Iosif, va recurge (intenționat sau nu) la stilizarea 
metonimică practicată și de Villon, pe cât de suavă, pe atât de 
dramatică: 


„Un lung suspin de harfe-eoliene 
Plutește-n aer, scade, crește iar, 
Şi cad încet, rotindu-se alene, 
Foi veștede desprinse din umbrar. 


Plâng harfele și îndelung suspină, 
Şi-n plânsul lor pare că prind cuvânt: 
«...Ce mândr-ai fost odat' şi tu, grădină! 
Mireasma ta și floare, unde sunt?...»"58. 


(Strofe) 


383 Metaforizată de un poet medieval, vechea interogaţie ubi sunt qui 
ante nos? (unde sunt cei care au fost înaintea noastră?) — spre exemplu — a 
devenit où sont les neiges d'antan?. 

A se vedea: 

http://en.wikipedia.org/wiki/Ballade_des_dames_du_temps._jadis. 

384 Versul reprezintă prelucrarea subtilă a unui motiv biblic, 
reprodus și în Psaltirea versificată, cât şi în Viiața lumii a lui Miron Costin, 
dar care a trecut și în lirica populară. Alecu Russo, în Poezia poporală, 
reproducea aceste versuri culese din folclor: „Viaţa omului,/ Floarea 
câmpului! [cf. Ps. 89, 6]/ Câte flori p-acest pământ,/ Toate se duc la 
mormânt”. 

Ceea ce realizează el, însă, este sinteza unui întreg cor de 
motive considerate simboliste, care îmbină tema florilor și a gră- 
dinilor cu cea a extincţiei (Dimitrie Anghel în mod deosebit, dar 
şi alţii). 

Însă moartea și ruinele materiale reclamă îmbălsămarea 
amintirii şi înmiresmarea cu dorul transcendenţei. Faptul se 
poate observa chiar în poezia primului precursor al simbo- 
lismului în lirica noastră, Traian Demetrescu (Tradem): 


„Că uite, luna blondă, în razele ei sfinte, 
Ce praf de aur varsă pe tristele morminte!... 
Dar nopții din coșciuguri nu-i poate da scântei... 
Şi aerul miroase a chiparoși şi tei... 


Pluteşte pretutindeni dumnezeieşti arome 
Din flori ce le născură a nopţilor atome... 
O...ei ne dau miresme atât de dulci, îmi zic, 
Şi noi le dăm uitare sau nu le dăm nimic! 


Pribegi pe drumul vieţii şi ei au fost odată: 
Şi pare, prin frunzișuri, himeric, că s-arată 
Perechi de-amanţi, șoptindu-și al inimilor grai, 
Şi-acum acele inimi sunt praf și putregai! 


Se-nmlădie salcâmii, ca plete despletite, 
Pe gropi înțărânate, pe lespede cioplite, 
Aleargă liliecii rotindu-se năuci, 

Iar vântul se strecoară molatic printre cruci... 


Şi...trist, ca nişte glasuri metalice, sonore, 
Vibrează în cadenţe un șir de repezi ore, 

Pe paginile vremii se-nscriu perechi-perechi, 
Tot repetând al vieții acelaşi cântec vechi!”. 


(Noapte de vară, vol. Sensitive, 1894) 


Coerenţa tematică şi simbolică, atât cu literatura veche, cât 
și cu Bolintineanu și Eminescu, este remarcabilă. Reţinem, mai 
departe, un poem al lui Dimitrie Anghel: 


„În murmurul fântânei plânge povestea vremilor trecute... 
De știi s-asculți, auzi iar glasul atâtor guri ce-s astăzi mute: 
S-a potolit atâta viaţă, ş-a ars atâta foc de soare, 

De ani şi ani, de când tot curge împrăştiind mărgăritare. 
cal, 

Sunt ani și ani...dar astăzi unde-s copiii gureşi? Unde-i oare 
Copila ce privea uimită la curcubeiele de soare?”etc. 


(Murmurul fântânei) 


„Curgea nedumerită vremea va spune [Anghel] și în alt 
poem (În Luxemburg), însă amprenta acestui fugit tempus şi 
a unui ireprimabil vanitas vanitatum se poate culege în per- 
manenţă, în versurile sale, din zdrenţe de petale şi din glorii 
estompate de miresme'*5. 


385 Dr. Gianina Maria-Cristina Picioruș, Trei poeți şi-un început de secol, 
Teologie pentru azi, Bucureşti, 2014, p. 154, cf. 

https://www.teologiepentruazi.ro/2014/06/13/trei-poeti-si-un- 
inceput-de-secol/. 

Faptul că, la noi, „nu a existat o ruptură radicală între 
literatura romantică [...] şi simbolism” și că acesta din urmă a 
fost „o manifestare neoromantică”3, a făcut ca multe dintre 
temele și motivele foarte vechi ale literaturii noastre, prezervate 
de prepașoptişti, pașoptiști și de Eminescu, să se transmită mai 
departe, schimbând puţin veșmintele poeziei, dar păstrându-și o 
fizionomie de recunoscut. Ne rezumăm, pentru moment, la foar- 
te puţine exemple: 


„Pe strade-n pâlcuri negre trec oamenii grăbiţi: 
Deşertăciunea-i duce spre zări nălucitoare... 
Şi seara-n giulgiu-i negru ascunde oraşul alb...”. 


(Șerban Bascovici, Prin albele răspântii)% 


„Flori ce-mi sădise copilăria 
De care vârsta m-a rătăcit, 
Pierzând aroma cu veselia, 

Sub ţeastă acum moarte-ați pălit 
Şi se întinde monotonia”. 


(Mircea Demetriade, Monotonia)8 


A se vedea şi p. 164-165, 175-176, 211-219 etc. 

3% Mircea Scarlat, în prefața la Climat poetic simbolist, Ed. Minerva, 
Bucureşti, 1987, p. XI. 

387 Climat poetic simbolist, op. cit. supra, p. 3. 

388 Cf. Idem, p. 25. 

„Eu viețuiesc în parcuri înfundate 
În care rodul moare necules, 
Eu lâncezesc pe-aleele uitate 
În care un linţoliu larg şi des 

Închide orizonturile toate”. 


(D. lacobescu, În umbră) 


„Pășesc pierdut prin lumi de vise, pribeag pe drumuri sidefii, 
Ascult șoptirile de apă, doinirea pomilor pustii, 
Privesc păduri în depărtare, cum fruntea veştedă-și înclină, 

Sunt pelerinul deznădejdei setos de veşnică lumină. /.../ 


Şi-n noaptea de vedenii negre ce lin în sufletu-mi pătrund, 
Ascult, nebun, cum toamna-și plânge paloarea ei de muribund”. 


(I. M. Raşcu, În oraşul gotic) 


„Din lumea sumbrelor cavouri, parfum de smirnă și de floare 
Pluteşte-n aerul de moarte pe sub frunzișuri visătoare... 
Şi clopotele-nduioșate de plânsul magicelor surle 
Îngână simfonii de vise din vârful goticelor turle”. 


(I.M. Rașcu, Din lumea sumbrelor cavouri)” 


38 Cf. Idem, p. 75. 
30 CFf. Idem, p. 135. 
31 Cf. Idem, p. 137. 


271 


„In atmosfera-mbălsămată, din lămpi de-aramă lucitoare, 
Fâşii de raze uniforme adorm pe cadre visătoare /.../ 


...Şi vă deschid cu mâini pioase, în vraja serilor târzii, 
Albumuri vechi, decolorate, cu galbene fotografii, 
je) 
Pluteau parfumuri de tămâie...de-atunci e moartă, căci o spune 
Figura ei, pe care noaptea și-a-ntins funebrele-i genune 
Şi gestul ei timid şi galeş, întreaga ei îmbrăcăminte... 
O, tot din mica ei ființă exală-arome de morminte. /.../ 


„A fost demult, nici nu pot bine ca gândurile să-mi adun 
Să știu de cânt muri...” [etc.] 


(I. M. Rașcu, Albumuri)? 


Bacovia însuși e suma multor „ecouri sepulcrale” — de fapt, 
el a scris poemul Plumb între 1900-19025%, deşi majoritatea citito- 
rilor au idee doar de apariția volumului Plumb în 1916. 

Lirica lui Bacovia este, în bună măsură, cea mai modernă 
ilustrare a temei deșertăciunilor în literatura noastră, chiar dacă 
expusă în stil simbolist/ sincopat/ modernist. S-a făcut chiar ob- 
servaţia că 


52 Cf. Idem, p. 144-146. 

5% Cf. Mircea Scarlat, George Bacovia. Nuanţări, Ed. Cartea Ro- 
mânească, Bucureşti, 1987, p. 51. De reținut şi faptul că, în aceeași 
perioadă, „în nota vechiului romantism este scris, în 1902, poemul Strigoii” 
(cf. Idem, p. 40), pe lângă alte poeme calificate ca aparţinând unui neoro- 
mantism decadent. 

„Bacovia apare drept un avatar modern al cronicarului 


medieval. [...] Bacovia se comportă cu detașarea cronicaru- 


lui unui timp supus pieirii”%%... 


Din creuzetul acesta simbolist al începutului de secol nu s- 


teală influenţele asupra multor altor poeţi). 


a născut însă în principal Bacovia, ci şi alți poeți importanţi, mai 
ales tradiționalişti. Din și de acest simbolism se desprind Tudor 
Arghezi, Ion Pillat și Adrian Maniu (fără să mai punem la soco- 


La noi, în mod paradoxal, spiritul conservator care era 


mari poeți tradiționaliști. 


Mihail Eminescu (tradiționalist în spirit și modern în formă) a 
fost personalitatea poetică care a făcut, cu adevărat, să se nască 
simbolismul, iar simbolismul, la rândul său, a născut...câţiva 


Ultimul poem evocat mai sus, Albumuri, al lui I. M. Raşcu, 


din 1911, îl anunţă pe Ion Pillat: 


„Pendulele bătrâne mai bat același ceas, 
Prelung, ca o dojană, în liniştea sonoră, 


7 


Dar timpul intră-n casă trântindu-i altă oră... 


(Casa din deal) 


„Pe scrin, păstrând privirea ei vie, au rămas 
Pe galbena gazetă ce-ncremeneşte anul. 
Odaia de-altădată mi-arată talismanul: 

Iau ochelarii moartei şi-i pun sfios pe nas. 


34 Idem, p. 88, 93. 

Prin abureala vremii nu s-a schimbat nimic, 
Doar pozele din rame vechi au întinerit 
Dar din adânc de-oglindă, în față, mi-a zâmbit 
În jilţul ei ca-n vremea când eram mic, bunica”. 


(Ochelarii bunicii) 


„Nu s-a clintit nimica şi recunosc iatacul 
Bunicului pe care, viu, nu l-am cunoscut. 
Rămase patu-i simplu și azi nedesfăcut, 

Şi ceasul lui pe masă, şi-a mai păstrat tic-tacul. 


Văd rochia bunicii cu şal şi malacov, 
Văd uniforma veche de „ofițer” la modă 
Pe când era el Junker — demult — sub Ghica-vodă 
Când mai mergeau boierii în butcă la Brașov. 


Şi lângă băţu-i rustic, tăiat în lemn de vie, 
Văd putina lui unde lua băi de foi de nuc. 
A scârţâit o ușă...un pas...și-aştept năuc 
Să intre-aci bunicul dus numai până-n vie. 


Un ronţăit de şoarec sau ceasul mă trezi? 
Ecou își fac, în taină, ca rimele poemii... 
Şi ceasul vechi tot bate, tic-tic, la poarta vremii, 
Şi șoricelul roade trecutul zi cu zi”. 


(Odaia bunicului) 

Legat tot de subiectul nostru, ne-a reținut atenţia dezvol- 
tarea toposului vremelniciei și al morții care nu alege, în versu- 
rile lui Maniu și Arghezi: 


„E frig, pustietate. Rea, noaptea-naintează; 
Scobor în amintire ca într-un vechi mormânt. 
Vremelnicia-n toate pieirea-şi întrupează, 

Nu mai găsesc nici viaţa, nici morții nu mai sunt”. 


(Adrian Maniu, Rătăcire) 


„Plângi. Ai vrea să-l săruţi, înc-o dată, 
Măcar cum l-au lăsat viermii-n pământ, 
Cum să-l găsești, când toţi la fel sunt, 
Osul nu l-ai putea osebi niciodată. 


Toţi seamănă, la toţi: o tigvă boltită, 
Priviri scobite, fălci râzând mut. 
La toţi care au rămas. La toţi câţi au trecut 
De păcate, durere, ispită. 


Osul lui, la fel cu al străinului; 
Cum un bob de rouă, seamănă bobului de rouă. 
Inima a tăiat-o plugul în două, 
Şi o sug în pace, buruienile câmpului...”. 


(Adrian Maniu, Târziu de tot) 


„Tu eşti, mamă? Mi-e frică, 
Mamă bună, mamă mică! 
Ti s-a urât în pământ. 
Toţi nu mai sunt, 
Toţi au plecat de când ai plecat. 
Toţi s-au culcat, ca tine, toți au înnoptat, 
Toţi au murit detot. 


Şi Grivei s-a învârtit în bot 
Şi a căzut. S-au stârpit cucuruzii, 
S-au uscat busuiocul și duzii, 
Au zburat din streașina lunii 
Şi s-au pierdut rândunelele, lăstunii. 
Ştiubeiele-s pustii, 
Plopii-s cărămizii, 


S-au povârnit păreţii. A putrezit odaia... /.../ 


Aici nu mai stă nimeni 
De douăzeci de ani... 
Eu sânt risipit prin spini și bolovani... 
Au murit şi numărul din poartă 
Şi clopotul și lacătul și cheia”. 


(Tudor Arghezi, Duhovnicească) 


„Căci dintr-un om, întreagă, nu vine niciodată 


O singură bucată. 


Şi ce-a rămas dintr-însul se scoate la lopată; 
O labă, șoldul, braţul, întregi numai bucăţi 

De om, şi zdrenţe, sferturi, fărâme, jumătăţi; 


O palmă delicată, la deget cu inelul 
Logodnei: nu-ncepuse prăpădul și măcelul. 
Într-un sicriu grămadă, intrau de-a valma paie, 
Ţărână-amestecată cu păr şi măruntaie, 
Bărbaţii şi copiii, ciozvârte şi crâmpeie 
De mădulări și resturi gingaşe de femeie”. 


(Tudor Arghezi, Convoiul sicrielor) 


Incursiunea noastră poate avansa — pentru că obsesia morții 
şi sentimentul vanităţii sunt bine reprezentate și în lirica postbe- 
lică —, dar nu ne permite spaţiul. 

Ne oprim aici cu această paranteză (poate cam lungă și care 
ar putea deveni...o carte întreagă), dar prin care am dorit să 
arătăm că acest topos al deşertăciunii deșertăciunilor are o conti- 
nuitate şi o rezistență remarcabile în literatura noastră... 

Caracterul ortodox al filosofiei lui Cantemir este evident. 
Precizările sale respectă dogma și morala ortodoxă întocmai, 
chiar dacă sunt exprimate într-un mod mai neobișnuit. Putem 
spune nu numai că Istoria ieroglifică este o poveste de viaţă trans- 
formată în parabolă sau fabulă, dar şi că este Divanul său obiec- 
tivat literar-artistic. Opera aceasta este prima și cea mai mare și 
mai grăitoare dovadă a faptului — pe care eu l-am afirmat de 
mult, dar mi s-a atras atenţia că aș greşi fundamental şi aproape 
mi s-a interzis să-l mai afirm - că metamorfoza literară şi 
adaptarea scriiturii la stilul/ stilurile epocii nu indică deloc, în 
mod automat, o reconfigurare interioară substanţială a scriito- 
rilor români și o părăsire a tradiţiei literare şi de gândire. Adevăr 
valabil și pentru epocile următoare celei în care a scris Cantemir, 

după cum am demonstrat în cărțile noastre. Dimpotrivă, mulți 
dintre scriitorii români se gândesc nu cum să o rupă cu tradiția, 
ci cum să prelucreze datele tradiției într-o formă stilistică nouă, 
fără să-i altereze conținutul/ esența. 

Istoria ieroglifică e paradigmatică pentru literatura română 
din acest punct de vedere, e un adevărat etalon care poate fi 
studiat intens şi minuțios pe această latură interpretativă. 

Într-un anumit sens, pionieratul le aparține lui Dosoftei (în 
primul rând) și Miron Costin, care au creat, să zicem așa, poezia 
modernă românească — o numim astfel în raport cu tiparul bizan- 
tin imnografic, care, de asemenea, a constituit o alternativă imni- 
co-poetică până târziu. Reamintim că ucenicul Sfântului Antim, 
Gheorghe Radovici, opunea cântecelor de lume pe cele biseri- 
ceşti (în prefața Catavasierului din 1713). 

Atașamentul lui Cantemir față de tradiţia ortodoxă, literară 
și teologică a ţării sale este indubitabil. În această direcţie, reți- 
nem şi noi aprecierile marelui dogmatist ortodox al secolului 
trecut, Dumitru Stăniloae: 


„Locmai datorită acestei existențe de sine a ţărilor 
române şi unei dezvoltări a vieții mănăstirești, pe care au 
putut-o menţine ele, și copierii bogate de manuscrise de 
spiritualitate ortodoxă, iar mai târziu tipăririi de cărți cu 
acest conţinut, din care unele puteau fi trimise și la celelalte 
popoare ortodoxe, s-a putut menţine neîncetat spirituali- 
tatea Sfinţilor Părinţi în acest monahism. 

Aceasta, la rândul ei, a făcut ca și în creaţia teologică 
românească să se menţină linia veche patristică printr-un 
Neagoe Basarab, prin Varlaam, Dosoftei, Dimitrie Cantemir, 
în vreme ce teologia greacă sau rusă au oscilat între influ- 
ența catolică şi cea protestantă (de exemplu, [...] la ruși, 

între tendinţa catolicizantă a Școlii de la Kiev, până la Petru 
cel Mare, prin Teofan Procopovici, până ce, prin Dimitrie 
Cantemir, începe să se descopere linia ortodoxă în spiritua- 
litate, întărită apoi prin Vasile de la Poiana Mărului şi Paisie 
Velicicovschi, trăitori în Moldova, unde au venit probabil 
după ce au aflat de monahismul acesteia prin Dimitrie Cantemir 
(Sa) a. 


Părintele Dumitru Stăniloae se referă la lucrarea lui 
Cantemir, Loca obscura in Catechisi*%, scrisă în Rusia pentru a 
corecta devierile teologice ale lui Teofan Procopovici. Însă e 
important de reținut afirmaţia sa, aceea că Dimitrie Cantemir a 
constituit avangarda renașterii isihaste petrecută în secolul al 
XVIII-lea pe pământ românesc”. 

Familiaritatea lui Cantemir — și nu numai familiaritatea, ci 
intimitatea lui — cu Scriptura și cu textele patristice, cu izvoarele 
hagiografice și isihaste, este inechivocă nu numai în Divan, dar şi 
în Istoria ieroglifică, după cum am văzut și vom mai avea destule 
prilejuri să remarcăm. În ceea ce priveşte ortodoxia Metafizicii, 
aceasta a fost apărată de Lucian Blaga*. 

Acestea fiind zise, ne întoarcem la problema noastră, și 
anume la modul în care Dimitrie Cantemir compune o naraţiune 
în versuri (am putea zice), considerată drept prima operă 


35 Dumitru Stăniloae, Din istoria isihasmului în Ortodoxia română, Ed. 
Scripta, București, 1992, p. 6, apud Adriana Babeţi, Bătăliile pierdute. 
Dimitrie Cantemir. Strategii de lectură, Ed. Amarcord, Timișoara, 1998, p. 72. 

3% A se vedea: http://cantemir.asm.md/lucrari17. 

397 lar Sfântul Paisie Velicicovski „nu numai că este de origine 
română, ci, mai mult, se înrudeşte cu familia Anei Bantăș, mama lui 
Dimitrie Cantemir”, cf. Adriana Babeţi, op. cit. supra, p. 72. 

38 Cf. Idem, p. 67-68. 

beletristică sau primul roman în limba română, şi care este în 
același timp înţesată de pilde teologice și morale, de divagațţii 
care consună cu învăţătura tradiţională. 

Aici nu e vorba numai de intertextualitate, ci și de inge- 
nioasa combinare programatică a unui conţinut arhaic cognitiv 
cu o formulă stilistică și literară înnoitoare. Şi insist asupra 
acestor aspecte pentru un motiv foarte bine determinat, acela că, 
în istoria şi critica noastră literară, modernitatea formală a con- 
stituit argumentul „irefutabil” al schimbării de mentalitate și al 
diversificării opțiunilor filosofice ale scriitorilor. De aceea, mi s-a 
spus să nu mai vorbesc despre legătura organică între literatura 
română veche și cea modernă, sub cuvânt că istoria literaturii 
este istoria evoluţiei formelor literare, în mod exclusiv, în indife- 
rență față de substanţa lor cognitivă. 

Nu se ia în considerare faptul că, în condiţiile unei evoluții 
istorice aparte, fluidul interior de simţire și gândire poate curge 
în forme modificate, dacă adaptarea la condiţiile istorice o cere. 
Iar scriitorii noștri nu o dată au pus vinul vechi în amfore noi, 
printr-o strategie intuită, părut simplă și totuși dificil de pus în 
practică. 

Noi vrem să avem nu numai o literatură sincronă cu cea 
occidentală, dar și o istorie literară sincronă — care să spună 
aceeași poveste critică, în condiţiile în care istoria noastră e alta. 

Sorin Alexandrescu remarca acest aspect, pe care majori- 
tatea istoriilor noastre literare îl ignoră: 


„De la Eminescu la Blaga și Io[a]n Alexandru, de la 
Creangă la Sadoveanu și Marin Preda, numeroși scriitori 
români au îmbinat inovațiile estetice cu un traditionalism 
ideologic. Faţă de alte culturi, precum cea franceză, de exem- 
plu, în care marile nume aparțin mai ales scriitorilor care au 

provocat rupturile cele mai spectaculoase cu trecutul, situa- 
tia culturii române poate părea neobişnuită (s. n.)"*%. 


Mai mult, la noi, marii creatori sunt cei care au făcut efortul 
copleșitor de a crea un veșmânt stilistic cât mai desăvârşit, în 
acord cu exigenţele epocii, dar care au un fond sufletesc și mental 
eminamente tradițional, conservator. Motiv pentru care critica 
noastră literară a preferat, nu de puţine ori, să lucreze mai mult 
cu programele și teoriile literare (mai sincroniste) decât cu textele 
literare în sine. 

Reafirm ceea ce spuneam și altădată: spiritele cele mai 
tradiționaliste sunt şi cele mai creatoare şi mai profund gândi- 
toare şi vizionare, ajungând cele mai moderniste în expresie și 
reușind nu o dată să se așeze, prin forța ideilor, în avangarda 
evoluţiei ulterioare a literaturii. E cazul şi al lui Dimitrie Cante- 
mir, despre ale cărui intuiții literare anticipative am vorbit şi vom 
mai vorbi. 

Revenind în sfârşit la text, după acest ocol teoretic mai lung, 
dar nu inutil, observăm că intriga struţocămilească se complică 
foarte mult. Nu numai că Struțucămila e un hibrid nefiresc, nu 
numai că acest hibrid este travestit, adăugându-i-se „coarne buo- 
rești”, dar mai face și nunta cu Helge, alcătuind un cuplu demn 
de Frumoasa şi bestia“: 


„ŞI precum câteodată frica vulturului 
pre iepure după broască mărită, 


5% Sorin Alexandrescu, Paradoxul român, Ed. Univers, București, 
1998, p. 36. 

400 A se vedea: 

http://en.wikipedia.org/wiki/Beauty_and_the_Beast. 

așe voia norocului 
pre Helge după Cămilă au măritat. /.../ 


O, dreptate sfântă, 
pune-ți îndreptariul 
și vedzi strâmbe 
și cârjobe 
lucrurile norocului, 


ghibul, gâtul, 
flocos pieptul, 
botioase genunchele, 
cătălige picioarele, 
dinţoasă fălcile, 
ciute urechile, 
puchinoși ochii, 
suciți mușchii, 
întinse vinele, 
lăboase copitele 
Cămilei, 


cu suleget trupul, 
cu albă pielita, 
cu negri și mângâioși ochii, 
cu supțiri degeţelele, 
cu roșioare unghișoarele, 
cu molceluşe vinișoarele, 
cu iscusit mijlocelul 
şi cu rătungior grămăgiorul 
Helgii, 
ce potrivire, ce asămănare 

şi ce alăturare 
are? 


O, noroc orb şi surd, 
o, tiran nemilostiv 
și păgân fără lege, 
o, giudeţ strâmb și fățarnic, 
pravilă strâmbă şi fără canoane! 


Ascultaţi, morţilor 
și priviţi, viilor: 
Cămila cu Helge să împreună, 
filul şi şoarecele să cunună 
şi dealul cu valea să iau de mână. 


Ce ureche au audzit, 
ce ochiu au vădzut 
sau ce gură din veci lucru ca acesta au povestit? 


(Tacă, dară, pripitorile 
unde cântă ursitorile, 
că nici neam cu neam, 
nici chip cu chip, 
nici feliu cu feliu a potrivi 
caută, 
ce numai ce va face 
şi lucreadză ce-i place)”. 


Situaţia acestor jelanii ieroglifice, dacă au un model popular 
românesc, sau, dimpotrivă, un model cult bizantin, trebuie privi- 


41 Dimitrie Cantemir, Istoria ieroglifică, ed. cit., p. 108-109. 

tă cu atenţie. Dreptate are şi Dragoş Moldovanu, care vede doar 
modele culte pentru acest tip de plângeri. Nu este însă cu totul 
de ignorat nici interferența (chiar şi fragmentară sau numai de 
ritm sau de tonalitate) cu bocetul popular. Problema aceasta, a 
interferenţei timpurii, în literatura noastră, cu unele modele 
populare, nu este la fel de simplu de soluționat ca cea care sur- 
vine mai târziu, în epoca romantică și modernă. Pentru pașop- 
tişti, recuperarea folclorului era ideologie literară. 

Scriitori precum Dosoftei sau Cantemir nu vor să recupe- 
reze folclorul, ca izvor de inspiraţie în operele lor, ci stârnesc 
uneori, în mod intenţionat, o confuzie a formelor culte cu cele 
populare, pentru ca plaja de adresabilitate să fie mai largă. 
Programul lor este educativ, în sens religios și moral, motiv 
pentru care apelează la toate resursele necesare, care să-i poată 
face înţeleși și de către un public mediu. 

În legătură cu Dosoftei, spre exemplu, Petru Caraman ne-a 
oferit o lămurire pe care n-am aflat-o în altă parte. El ne spune că 
Dosoftei „a avut ca stimul și ca model [pentru Psaltirea în versuri] 
celebra traducere polonă a lui Kochanowski, pe care a imitat-o 
exclusiv în domeniul versificației, nu şi în cel al textului (s. n.)” şi că 
„nu există niciun metru în traducerea lui [în Psaltirea în versuri] 
care să nu se găsească şi la Kochanowski” *2, 

Prin urmare, cei care au presupus că Dosoftei a recurs la 
versificaţia folclorică, s-au înşelat. Şi cu toate acestea, nu s-au în- 
șelat întru totul: 

„Aceasta ar putea face să se creadă că versurile 
traducerii lui Dosoftei nu au nimic comun cu metrica 


402 Petru Caraman, Vechiul cântec popular ucrainean despre Ştefan 
Voievod şi problemele lingvistico-etnografice aferente, ediţie îngrijită și cuvânt 
înainte de Ion. H. Ciubotaru, Editura Universităţii „Alexandru loan Cu- 
za”, laşi, 2005, p. 305. 

populară românească. Și totuși nu este așa. Căci dacă gustul 
estetic al mitropolitului Moldovei a selectat [de la Kocha- 
nowski] în mod special octosilabul, dodecasilabul și hexa- 
silabul — ceea ce a avut drept rezultat că aproape jumătate 
din cartea psalmilor a fost transpusă în aceste metre — este 
tocmai pentru că el, în calitatea sa de român, le-a simţit 
instinctiv ca pe ceva foarte cunoscut şi foarte familiar”+%. 


Dosoftei a făcut uz de această „confuzie” nu numai în ceea 
ce privește metrica, ci și atunci când a introdus o teologie 
dogmatică foarte grea şi profundă în imagini care au putut fi ușor 
catalogate drept „populare”4*. Asimilarea ulterioară, în lirica 
populară, a unor versuri dosofteiene, demonstrează că intuiţia 
poetului-lerarh a fost fără greş. Și, deşi situaţia nu este perfect 
identică, cred că putem face cu ușurință o analogie cu intenţiile 
literare ale lui Dimitrie Cantemir. Ca și Dosoftei, cu puţină vreme 
înaintea lui, Cantemir se străduiește să educe din punct de 
vedere moral și literar. Şi, de asemenea, nu știm dacă cel care a 
presupus (parcă E. Papu) că Istoria ieroglifică ar fi putut circula, în 
Moldova, sub formă manuscrisă, dar fără scara deconspirantă, s- 
a hazardat sau nu, dar credem că este evident faptul că autorul 
nu ar fi depus un efort atât de costisitor pentru a concepe această 
capodoperă, dacă nu ar fi avut intenţia să o şi tipărească. 

Așadar, comparativ cu romanticii, care foloseau literatura 
populară ca izvor din care să înveţe și să-și însușească simțirea şi 
sensibilitatea poporului — de care, cu adevărat, unii dintre scriito- 


1% Ibidem. 

104 A se vedea ce am spus aici: 

https://www,.teologiepentruazi.ro/2010/04/29/psaltirea-sfantului- 
dosoftei-raspuns-unei-probleme-neclare/. 

Sau în volumul întâi al Istoriei de față. 

rii paşoptişti stăteau cam departe —, Dosoftei şi Cantemir își 
asumă mai degrabă rolul de dascăli și de modelatori ai conștiin- 
telor. 

Cert este faptul că Dimitrie Cantemir a scris această Istorie 
pentru ceea ce a simțit el că este gustul și mentalitatea curentă a 
timpului său, cunoscând orizontul de aşteptare și totodată 
aproximând cât de mult acest orizont s-ar putea lărgi și modela. 
Aceasta este explicația noastră pentru ceea ce par a fi incursiuni 
repetate ale autorului în domeniul modelelor populare. Astfel 
încât, tiparele culte (chiar foarte vechi și sofisticate) și cele 
populare ajung să convieţuiască şi chiar să se combine în scriitu- 
ra cantemireană, așa cum se întâmplase şi în poezia psalmilor 
dosofteieni. Însă şi această tactică literară ţine de reflexele unei 
metodologii foarte vechi...dar nu mai intrăm în amănunte. 

O ingenioasă ilustrare a acestor procedee ar putea-o con- 
stitui şi pasajele următoare, în care nuntașii, care seamănă foarte 
mult cu cei din Călin (file din poveste), devin menestreli care 
rostesc o „oraţie de nuntă”+% cam ciudată, în genul lui Ion Barbu: 


„Norocul, dară, într-acesta chip 
pre Helge după Cămilă aședzind, 
ținţarii cu fluiere, 
grierii cu surle, 
albinele cu cimpoi 
cântec de nuntă cântând, 
mușițele în aer 
și furnicile pre pământ 
mari și lungi danțuri râdicară, 
iară broaștele toate împreună 
cu broatecii din gură 


45 Ecaterina Ţarălungă, Dimitrie Cantemir, op. cit., p. 251. 

cântec ca acesta 
în verșuri tocmit cânta: 


Prundul Evfratului mărgăritariu naște, 
Cămila din iarbă cele scumpe paște. 
Mâna Afroditii cunună împletește, 
Evfratul Evropii nou lucru scorneşte. 


Din cele cu soldzi Helgile ivește. 
Norocul ce va toate biruiește. 
Cununa împletită norocul o tinde, 
Capul fără crieri cu mâna o prinde. 


O, Helge fecioară, frumoasă nevastă, 
Nevastă ficioară, ficioară nevastă, 
Cămila să ragă, tâlcul nu-nţăleagă. 
Margă la Athina ce ieste s-aleagă. 


Ficioară nevastă, nevastă ficioară, 
Peste șese vremi roada să-i coboară, 
Fulgerul, fierul, focul mistuiască. 
Patul nevăpsit nu să mai slăvască”+%. 


Acest cântec „în verșuri tocmit” este primul exemplu de 
poezie ermetică din literatura noastră. Nicolae Iorga considera că 
„romancierul istoric al altor vremuri”, Cantemir adică, „desigur 


că a inspirat pe Eminescu pentru fermecătoarea nuntă de gâze 
din Călin”+%. 


1% Dimitrie Cantemir, Istoria ieroglifică, ed. cit., p. 109-110. 
107 N. Iorga, Istoria literaturii romăneşti, vol. II, ediţia a 2-a, Ed. Libră- 
riei Pavel Suru, Bucureşti, 1926, p. 403. 

Iorga știa că Istoria ieroglifică a fost scrisă „în cursul anului 
1705748 şi a fost tipărită prima dată „în ortografia lui Laurian şi 
Massimu, de Academia Română la 1883+%. lar Eminescu publi- 
case poemul său în 1876. Să fi pierdut Iorga din vedere crono- 
logia faptelor? Să fi avut totuși în minte vreo posibilitate ca 
poetul să fi cunoscut această operă? Observaţia pe care a făcut-o 
marele istoric a fost reținută și de Perpessicius, care nu se gră- 
beşte să-l dezmintă“!0. 

De altfel, după Ilarie Chendi, lorga a fost primul care a atras 
atenţia și asupra cunoștințelor vaste ale lui Eminescu în materie 
de literatură veche şi asupra pasiunii cu care s-a aplecat poetul 
să studieze cărțile vechi+!!. 

În legătură cu versurile compuse de Cantemir, E. Ţarălungă 
observa că, 


„în virtutea ideii că cititorul trebuie educat, Cantemir 
ajunge până la alexandrini. [...] Alexandrinii nu sunt per- 
fecți, versurile de 11, 12, 13 silabe alternează, accentele nu 
cad uniform, cezura nu e totdeauna respectată. S-ar putea 
ca autorul să fi avut în minte o anume melodie pentru aceste 
versuri [...]. Totuși efortul lui Cantemir a fost considerabil, 
cu atât mai mult cu cât e primul de acest fel pe care-l ştim în 
istoria literaturii române. Două lucruri sunt respectate cu 
sfințenie: rima împerecheată [...] şi accentul pe penultima 
silabă a versului. 


1% Idem, p. 422. 

1% Ibidem, n. 4. 

410 A de vedea M. Eminescu, Opere, I, ed. Perpessicius, op. cit., p. 424. 

41 A se vedea articolul meu de aici: 

https://www.teologiepentruazi.ro/2012/09/25/o0-conferinta-a-lui- 
iorga/. 

Cea de-a doua poezie scrisă de Cantemir în Istoria iero- 
elifică e alcătuită exact după aceleaşi canoane ca şi prima, 
versuri de 11 sau 12 silabe, rimă împerecheată”+2. 


Mai toate poeziile incluse de autor în Istoria sa — cu excepția 
celei care a plecat de la versurile lui Costin, pe care am citat-o mai 
devreme — sunt ermetice. Ne intrigă această opţiune a lui Cante- 
mir și — aşa cum spuneam și altădată — nu credem că Ion Barbu 
nu şi-a încurcat privirea în ele. 

Cantemir ne lămurește, iar editorii cărții precizează, de 
asemenea, într-o notă de subsol, că 


„Broaştele şi broateci sunt țiganii alăutari și cobzari. 
Aceștea lăcuiesc în Broşteni. În vremea lui Cantemir, în 
satul Broşteni (de lângă lași) era un centru vestit al țiganilor 
lăutari”45. 


Numai că este mai mult decât improbabil ca ţiganii lăutari 
din Broşteni să fi cântat în...alexandrini. În aceste condiţii, telo- 
sul stabilit de Cantemir îi precede celui invocat de Budai- 
Deleanu, care încerca să schimbe gustul de poezie românească, 
reorientându-l de la „cântece de doru lelii și de frunză verde” 
spre poezia cultă“. Săvârşindu-se deci şi nunta aceasta, aduna- 
rea ia sfârşit prin „cazaniia Papagaii”415, cea cu „rost de bun 
ritor”4!€, care adoarme judecata mulțimilor: 


42 Ecaterina Ţarălungă, Dimitrie Cantemir, op. cit., p. 251-252. 

413 Dimitrie Cantemir, Istoria ieroglifică, ed. cit., p. 109, n. 3. 

414 A se vedea I. Budai-Deleanu, Tiganiada, ediție de Florea Fugariu, 
Ed. Minerva, București, 1985, p. 46, n. 1. 

415 Dimitrie Cantemir, Istoria ieroglifică, ed. cit., p. 118. 

“6 Idem, p. 110. 

„(căci la materiile groase focul, 
iară la inimile proaste 
limba bine vorovitoare 
mult poate). /.../ 


Unii, ca cum încă mai denainte 
de mângâioase voroavele ei 
spre somn furați 
şi în chiteala socotelelor afundaţi 
ar fi fost, 
ca de somn sau de vin ameţiţi ar fi fost, 
spre ce întâi să înceapă 
și ce mai înainte 
din cele multe audzite 
să pomenească 
și din pomenire în cuvinte să alcătuiască, 
ca uluiții sta 
şi ca somnoroșii, ni pe frunte, ni pe piept să scărpina 
(că voroava dulce și ales plăcută 
inimii bucurie, 
iară ochilor dormitare pricinește). 


Comedie ca aceasta 
și buiguire într-acesta chip 
din gura Papagaii în minţile tuturor dihaniilor 
răvărsindu-să, 
ca cum și cu trupurile și cu sufletele amurțiți 
și amuţiţi ar fi fost, 
prin câtăva vreme între dânsele 
mare tăcere să făcu, 

și una într-ochii alțiia 
ascuţit şi neclătit căutând, 
ce ar fi mai de vorovit 
şi ce ar fi mai de pomenit, 
ca cum a să domiri n-ar putea, 
ce una pre altă să înceapă, 
ca ce din rostul ei ar audzi 
Şi ea aceia să grăiască, 
sta cu gura căscată..."4. 


Anticipându-l de data aceasta pe Caragiale, Cantemir vor- 
beşte despre discursul politic care adoarme, care încurcă jude- 
cata celor fără de judecată. Cantemir utilizează aici termenul 
comedie, cu evidentă nuanţă peiorativă, ironică: „Comedie ca 
aceasta/ și buiguire într-acesta chip”. 

Şi astfel teatrul adunării se schimbă în comedie. 

De fapt, chiar în pledoaria Papagaiei recunoaştem câteva 
elemente pe care le vom întâlni mai târziu în piesele lui Cara- 
giale. Astfel, prin repetarea verbului „zic”, în discursul lui Farfu- 
ridi, s-ar părea chiar că I. L. Caragiale pastișează un tipar retoric 
cu vechime respectabilă: 


„Aşedară, începutul voroavii apucând, 
macar că dintr-al mieu rost, 
însă dintr-inemile 
a toată frățasca adunare dzic. 
Adunarea aceasta, o, cinstiţilor 


+7 Idem, p. 110, 117-118. 

dintr-imbe părţile adunaţi frați, 
adunarea aceasta, dzic...”418 etc. 


Asemenea, Papagaia (și onomastica e importantă, ca și în 
cazul lui Caragiale) cere „puţintică îngăduitoare voie”4”, care ne 
amintește de cunoscuta expresie a lui Trahanache („ai puţintică 
răbdare”), prin care solicita atenţia, în ciuda rătăcirii sale în 
cuvinte — deși aceasta, la Cantemir, nu devine un tic verbal. 

Discursul Papagaiei reia problema adunării și a posibilității 
unirii/ omoniei, în ce măsură este firească și nu duce la nașterea 
de hibrizi în afara firii. Începutul ritorisirii sale este astfel: 


„Vestit și tuturor 
ştiut cuvânt ieste, o, priietinilor, 
(că învoinţța [învoirea] sufletelor 
și unirea inimilor 
lucrurile din mici, mari le crește. 
Iară neînvoinţa și neunirea lor, 
din cât de mari, 
mici și cât de curând le răzsipește) 


(că precum o sănătate 
în multe mădulare a trupului, 
aşe o omenie 
ȘI o unire 
în multe năroade ieste, 
carile un stătătoriu 
și stăruitoriu 
a politiii stat fac). 


48 Idem, p. 111. 
+9 Idem, p. 112. 

Împotrivă aceasta 
a să înțelege poate, adecă 
(că precum o boală 
şi o fierbinteală 
cât de puţin în trup 
sau o durere cât de mică 
într-un mădulariu 
tot trupul spre neaședzare 
și pătimire aduce, 
aşe neunire în politie 
și neînvoinţa în cetate, 
ciuma și lângoarea cea mai rea 
și troahna cea mai lipicioasă% 
ieste). 


(Căruia lucru, 
cea mai de pre urmă 
a tot statul 
răzsipă şi a tot sfatul 
cea de năpraznă 
prăpădenie ieste)” 21. 


Începutul este un îndemn la unitate care se vrea elocvent și 
de bun simţ, în care observăm aceeași concepție organicistă 
asupra alcătuirii politice, a scriitorilor noștri vechi. Statul trebuie 
să funcționeze ca un organism întreg și sănătos, iar dezbinarea 
este un virus care îl îmbolnăvește și îl duce până la urmă la pieire. 


420 Troahnă lipicioasă = boală contagioasă. 
421 Dimitrie Cantemir, Istoria ieroglifică, ed. cit., p. 110-111. 

Este o concepție, aşadar, pe care, exprimată sub alte forme, 
o întâlnim și la vechii noștri cronicari, iar mai târziu la Eminescu. 
Papagaia își asumă, în mod demagogic, rolul de vizionar, 
care poate anticipa, doar prin „adulmecarea minții”, adică prin 


forța cugetării sale, cele ce se vor întâmpla: 


„De care lucru, între muritori 
de ieste vreo simţire 
peste simţire 
și vreun lucru firesc peste fire, 
şi eu mai proroca mă face 
şi cele în urmă viitoare 
mai înainte a le povesti 
şi până a nu fi, 

a le vesti 

mai voi îndrăzni 


(că ce ieste adulmăcarea minții 
sau carea ieste icoana înţelepciunii, 
fără numai celea ce ochiul trupului 

cu ochiul sufletului 
să li vadză 
Și în cele cu prepus viitoare 
fără prepus 
în bine și în rău următoare 
iscusit şi frumos să le aleagă). 


A proroci dară voi îndrăzni, 
dzic 

(de vreme ce din răsărite dzua 
și de pre începute fapta 
să cunoaște), 


în care chip şi numirea adunării aceştiia 
în curândă vreme supt unirea 
a toată inima 
și învoinţa a tot sufletul 
a videa 
și după nume lucrul 
și sfârșitul a ieși 
și a să plini 
fără prepus nedejduiesc..."422. 


Observăm că Dimitrie Cantemir (re)construiește și pune în 
seama unor personaje, cu care se află în divergență de opinii, o 
retorică foarte elaborată — în care introduce şi judecăţi corecte sau 
de bun simţ —, după cum, în Divanul său, autorul atribuia Lumii, 
cu a cărei perspectivă se afla în dispută Înțeleptul (un alt avatar 
al său, ca şi Inorogul), un discurs foarte bine articulat şi seducător 
din punct de vedere stilistic. Avem, în această situaţie, încă o 
dovadă a faptului că cei care au crezut că autorul a pactizat 
(cumva, în ascuns, sau într-un final) cu filosofia hedonistă exhi- 
bată de Lume (teză care face istorie), s-au înșelat asupra acestui 
aspect. 

În Istoria ieroglifică avem nenumărate discursuri puse pe 
seama unor personaje cu care autorul polemizează, dar pe care 
nu le lipsește cu totul, din această cauză, de justețea sau de 
fineţea observaţiilor, chiar dacă asemenea observaţii sunt intro- 


422 Idem, p. 111. 

duse într-o cuvântare a cărei emisie nu urmărește, în definitiv, 
un scop pozitiv. 

Remarcăm și că „din răsărite dzua/ şi de pre începute fapta/ 
să cunoaşte” se înrudește expresiv cu binecunoscuta zicală: ziua 
bună se cunoaşte de dimineață. Amândouă sentinţele s-au născut 
însă din același izvor biblic — și cităm din nou Biblia de la 1688: 


„lară El [lisus] răspunzând zise lor: Făcându-să sară, 
ziceți: «Senin e, că să rușaște ceriul». Şi demineaţa: «Astăzi 
vreame turbure, că să rușaște ceriul posomorându-să». 
Făţarnicilor, fața ceriului știț|i] a o alege, iară seamnele 
vremilor nu puteți?” (Mt. 16, 2-3). 


Papagaia își netezeşte calea discursului printr-o captatio 
benevolentiae („proimiul voroavei”%%5) presărată de autor cu in- 
venții lingvistico-poetice şi cu jocuri de cuvinte care l-au impre- 
sionat și inspirat pe Nichita Stănescu: 


„Și aşe, bune semne 
de bună nedejde să arată 
ca nici lucrul început fără socoteală, 
nici prorociia mea la sminteală 
să iasă, 

ce cu bună samă dzilele de fier 

în veacul de aur vor să să priminească 
și toată calea grundzăroasă [zgrunțuroasă] 
şi ciulinoasă 

în netedă și bătută să să istovască. /.../ 


123 Idem, p. 113. 

şi așe, piciorul cât de dropicos [greoi] 
și pasul cât de tremuros 
în ceva a să zăticni [impiedica] 
şi a să poticni 
nu va avea. /.../ 


ca într-acesta chip toată răceala, 
carea înghețare aduce, 
şi toată fierbinteala, 
carea dogoreală 
și pârjol în tot trupul politiii noastre pricinește, 
în stâmpărarea 
şi temperamentul cel de sănătate 
și de viaţă izvorâtoriu 
ieste aședzind, 
priietinilor megieşi nesăvârșită de laudă 
materiie să dăm. 
Iară nepriietinilor pre budze 
în veci de nedespecetluit 
pecete să pecetluim... "42%. 


Şi doar puțin mai departe va scrie, iarăşi, despre „a putin- 
cioşilor mâna lungă și ochiul neoprit”, cât şi despre cel care este 
„Sscămos la minte/ și strămțos [strâmt] la cuvinte” %5. 

În discursul Papagaiei, autorul introduce o descriere a celor 
două Ţări Româneşti, pe care o putem numi cel puțin elogia- 
toare, dacă nu chiar paradisiacă: 


14 Idem, p. 112. 
%5 Idem, p. 114. 

„Aceste doai vestite 
și nebiruite monarhii, 
o, iubiții miei ascultători, 
precum fietecarile 
din sine, late în hotare, 
bogate în comoare, 
dese în orașe, 
tecsite în sate, 
nenumărate 
în supuși și cea mai de pre urmă, 
cu un cuvânt să cuprind, 
din toate părţile întărite 
şi în slava cinstii lor îndestulite 
să fie 
nu numai celor de duh purtătoare, 
ce aşeși şi celor pre pântece și târâitoare 
ştiut şi încă prea ştiut ieste”426. 


Editorii se arată surprinşi într-o notă de subsol, comentând 
astfel fragmentul: 


„Descriere entuziastă a celor două ţări române, soco- 
tite de Cantemir bogate în comoare şi cu o populaţie deasă, cu 
orașe multe. E posibil ca Dimitrie Cantemir să judece țările 
române numai în comparaţie cu provinciile sărace și mun- 
toase ale Imperiului Otoman din Peninsula Balcanică”. 


%6 Idem, p. 113. 
427 Ibidem, n. 1. 

Viziunea aceasta nu este, însă, câtuși de puţin singulară. Ea 
îi aparţine și lui Dosoftei şi Miron Costin (a se vedea Poema 
polonă), iar Cantemir o reia în Descrierea Moldovei’. 

O va moşteni, în poemele sale, Eminescu, după cum am 
arătat în altă parte. 


428 A se vedea Dimitrie Cantemir, Descrierea Moldovei, Ed. Academiei 
RSR, Bucureşti, 1973, p. 109: „Câmpiile Moldovei, des pomenite pentru 
rodnicia lor în operele scriitorilor vechi şi mai noi, întrec cu mult bogăţiile 
pe care le aduc munţii, descrise până acum. Așezate în mijlocul a mai 
multe țări despărțite de Moldova prin munți și ape, deși nu sunt cultivate 
de nimeni, dau tuturor hrană. Semănăturile care nu se pot dezvolta la 
munte de răul pe care li-l fac furtunile și gerul cresc la șes atât de bogat, 
încât în anii buni grâul dă plugarului de douăzeci şi patru de ori mai multă 
sămânță semănată, alacul de treizeci de ori, orzul de şaizeci, meiul, ceea 
ce cu greu ar crede cineva care n-a văzut, de trei sute de ori. [...] 

În Moldova de jos meiul crește cum nu se poate mai frumos, din care 
pricină la ai noştri s-a născut proverbul că meiul în Moldova de jos și 
mărul în partea de sus a Moldovei nu au coajă. După ce-l zdrobesc, îl 
pisează şi-l coc ca pe o pâine şi mulți îl mănâncă cu unt, cât timp este cald 
încă. Vei găsi nu livezi, ci păduri de pomi fructiferi. La munte fructele cresc 
de la sine, la șes însă trebuie să fie cultivate prin grija omului, dar tocmai 
de aceea sunt și mai gustoase. 

Pe lângă aceasta, rodnicia lor este atât de mare, încât mai înainte 
vreme polonii, ori de câte ori aveau de gând să meargă cu oaste în 
Moldova, ziceau că n-au nevoie de nici un fel de provizii, socotind că le 
ajung, lor și armatei, roadele pe care regiunea li le punea din belșug la în- 
demână [...]. Dar pe toate celelalte daruri ale pământului le întrec cu mult 
viile minunate care se întind pe o mare lungime între Cotnar şi Dunăre 
[sa 

Cel mai nobil vin se face la Cotnari [...] [pe care] eu aș îndrăzni să 
afirm că este mai de soi şi mai nobil decât toate vinurile din Europa, 
socotind printre ele chiar și pe cel de Tókai. Într-adevăr, dacă este păstrat 
într-un beci adânc de piatră, aşa cum se face la noi, în al patrulea an capătă 
atâta tărie încât ia foc ca rachiul ars” etc. 

Însă Papagaia taie nodul gordian, rezolvând altfel decât 
prin dezbatere filosofică sau rațională problema hibridizării: 


„Pentru unirea a toată inima 
și cu învoinţa a doi monarhi, 
a cărora voie mai mult decât porunca 
și porunca mai mult decât fapta 
de credzut și de ascultat ieste. 


Voia aceasta a lor, spre ce săvârșit? 
Spre alcătuirea a doaîÎ firi într-una. 
Dară acesta în ce chip? 


(Căci doai firi a să uni, 
lucru peste lucru 
și putinţă peste putinţă ieste). 


În chipul puterii sufleteşti, 
carea în câteva inimi 
într-un chip şi într-o măsură 
a lucra poate. 


Adecă cu buna a sufletului priinţă, 
doa trupuri, ca într-un suflet a îmbla 
și a să învoi să poată 


(că ce ieste prieteşugul? 
A învoi deopotrivă. 
Şi ce ieste priietinul? 

A nu deosebi în suflet). 


Că acest felu dară de duh[ov]nicească putere, 
Vulturul Leu și Leul Vultur, 
duhul Vulturului în Leu şi al Leului în Vultur, 
fără de nicio deosăbire, 
cele dinafară mădulare, 
precum întru adevăr împărăţeşte 
le vor ocârmui 
şi fără greşi cu dânsele monarhicește 
să vor sluji, 
cine-i atâta beteag de minte 
carile să nu cunoască? 


Duhuri dară ca acestea, 
carile ceriul de ar avea poartă 
și iadul ușe, 
precum şi acolo să pătrundză 
fără prepus sint. 


Duhuri dară ca acestea, iarăși dzic, 
atâta de supțiri și puternice, 

trupuri atâta de iuți şi de vârtoasă, 

fără de nice o siială împotrivnică unind 
și fără de nici o prepunere de pacoste împreunând, 
au nu tot lucrul, 
peste toată puterea a putea 
vor putea? 


(Că unde Leul vulturește 
și Vulturul leuiește, 
prepelița ce va iepuri 
și iepurile ce va prepeliți?) 

Vulturul de sus și deasupra privind, 
Leul din dos şi din față adulmăcând, 
ce nepriietin asupră viind, 
sau ce vrăjmaşi macar la fântânele Nilului fugând 
a nu să simţi 
Și a să mistui 
va putea? 
(Că a putincioșilor 
mâna lungă și ochiul neoprit 
ieste)”429. 


N-ar fi, adică, vorba de o hibridizare nefirească, ci de unire 
între păsări și animale (între munteni și moldoveni) „în chipul 
puterii sufleteşti”. 

Dacă românii ar fi uniţi printr-o unire duhovnicească, 
atunci „tot lucrul,/ peste toată puterea a putea/ vor putea”. 

Leul și Vulturul unindu-se, vrăjmașii ar fi iepuri şi prepelițe, 
şi „unde Leul vultureşte/ și Vulturul leuiește,/ prepelița ce va 
iepuri/ şi iepurile ce va prepeliți?”. 

Cei doi conducători, ai Moldovei și Munteniei, dacă ar fi 
uniți în cuget, ar fi de neînvins: 


„Adulmăcarea unuia 
cu iute viderea altuia 
însoțindu-să 
și în toată calea tovărășindu-să, 
din nuări furnica împoncișării [impotrivirii] 
pre pământ şi de la Asiia: 
lighioaia dodeielii [tulburării] 


12 Dimitrie Cantemir, Istoria ieroglifică, ed. cit, p. 113-114. 

la Evropa să va videa 
și să va adulmăca, 
pre nebiruite spetele Leului, 
neostenite aripile Vulturului răsărind, 
cestea pre tot fugașul 
cât de repede în clipala ochiului vor agiunge, 
celea pre tot împotrivă stătătoriul vor birui 
şi vor înfrânge. 


Cesta cu cel decât diamantul mai vârtos piept, 
cela ce-i decât bricile mai ascuţiţi pintini 
tot zidiul vrăjmăşiii 
și toată mreajea vicleniii 
ca pravul voi spulbăra 
şi ca pândza paingului vor dispica. 


Cine dară în lume, o, priietinilor, 
atâta de scămos la minte 
și strămţos la cuvinte 
să va afla, 
carile să socotească 
sau să grăiască 
că cel împotrivă de supt braţul Leului va putea scăpa, 
sau cel supt aripile Vulturului aciuat 
că în primejdie va întra?”4%. 


Acest fel de unire era de înţeles şi de așteptat. Ceea ce nu 
este firesc, în opinia autorului, este felul nedrept și părtinitor în 
care se rezolvă pricinile gâlcevilor anterioare: 


%0 Idem, p. 114. 

„Neamul cel fără neam 
și chipul cel fără chip, 
adecă jigăniuţa sau păsărița cea cu prepus, 
iubitoriul nopții, 
fugătoriul dzilei, 
vădzătoriul întunerecului 
și orbul luminii, 
adecă Liliacul, 
precum în fericit pământul 
şi mănoasă brazda adunării aceștiia 
nu puţină zizanie să fie sămănat 
aievea ieste. 


Vidra nu cu picătura, 
ce cu vadra în vasul înțelepciunii 
veninul nebunii 
și-au vărsat. 


Așijderea Struțul [Struţocămila], 
macar că peste voia și ştiinţa sa, 
însă nu mică stincă a scandalului 
la tot pasul căii aceştiia au aruncat 
și toată greuimea lucrului 
la mijloc a vini au pricinit. 


a 


În care chip şi a Liliacului gâlceavă, 
precum din nemică s-au scornit, 
aşe și scornită nemică ieste, 
şi până în cea mai de pre urmă 

şi tulburat de ar rămânea, 
precum a tot statul vreo tulburare 
ca aceia a aduce 
vrednic să nu fie 
putem socoti. 


Vidra iată că din catalogul jiganiilor, 

cu sfatul 
a tot statul, 

s-au ras. 

Carea acmu în lucru, precum să vede, 

vreo toartă să apuce 
sau vreo bucată să mai îmbuce 
nu are, ce numai în cuvânt, 
pre cât au putut, 
şi mănuntăile a-și vărsa s-au opintit, 
și tot feliul de farmăcul descântătoriu 
prin urechile tuturor au stropit” ®1. 


In timp ce Liliacul și Vidra sunt recuzaţi fără drept de apel, 
în schimb, o decizie samavolnică 


„pofteşte 
şi porunceşte 
ca Strutocamilii mai mari aripi 
şi mai lungi pene să i să dea. 
Şi ce mai mult? Cămila zburătoare 
și Struțul fătătoare 


81 Idem, p. 115-116. 

să să facă, 
pravila voii împărătești poruncește 4%. 


Acestea sunt, așadar, „recetele [reţetele]”%3 și „doftoria” Pa- 
pagaiei, prin care tămăduieşte poporul de „bolile gâlcevelor”. Pe 
care unii le primesc cu veselie gălăgioasă, amețiți de retorică, 
după cum am văzut mai sus, iar „alalte jigănii toate,/ cu multă şi 
adâncă tăcere [...] (că tăcerea prea adâncă/ sau din pizmă iese,/ 
sau din neștiință)” sau din alte pricini: „căci mita maica/ şi 
vicleşugul părintele/ în trupuri de îmblătoare inimi/ de zbură- 
toare/ odrăslisă” %. 

Însă nu tuturor vicleşugul le-a fost spre „doftorie”, dimpo- 
trivă: 


„Ursul, în părerea sa, 
pentru bi[l]șugul mierii ce aştepta, 
acmu precum 
că toate prilazurile prisăcilor sare 
socotiia 
și toate știubeiele [stupii] cu miiere 
fără nici o s[flială fărâmă, gândiia, 
și aşe din lăcomiia deșartă 
și de mândriia înflată, 
cu vânt de gând 
și cu miiere de părere, 
preste măsură îndopându-să 
şi înfundându-să, 


%2 Idem, p. 116-117. 
433 Idem, p. 115. 
434 Idem, p. 118. 

așijderea acele ticăloasele albine, 
carile prin faguri 
de aburi 
împrăştiiate ramăsese, 
prin mațele și ficații Ursului pătrunsără, 


de unde adevărata înflăciune 
scornindu-să, 
supt piielea Ursului izvoară de apă 
pururea piștitoare [prelingătoare] purceasără 
și cu această de năprasnă 
şi mieșeloasă boală, 
înainte a toate gloatele crăpa. 


Vulpea așijderea, 
de multă grijea vicleşugului făcut ce purta, 
întâi în melianholia ipohondriacă“5, 
apoi în tusa cu singe mutându-să, 
de multă vitionire şi boală uscăcioasă, 

toate vinile i s-au întins 

și toate mădularele i s-au zgârcit, 
atâta cât piielea de oase 

și pieptul de spinare i să lipisă. 


Carea înghițind vicleşugul, 
preste puţine dzile ș-au borât aburul 
[și-a vărsat sufletul], 
precum istoria la locul său va arăta 


%5 Ne face, din nou, să ne gândim la Caragiale. 

(că cine înghite zăharul vicleşugului, 
acela borește toapsăcul [veninul] sufletului) "46. 


Echivalând lăcomiia deşartă şi mândriia înflată cu vânt de 
gând! şi cu miiere de părere şi imaginând albine alegorice trecând 
prin faguri! de aburi — în loc să spună, pe scurt, că Ursul se 
îmbolnăvește şi moare, din pedeapsă dumnezeiască, pentru 
părerea de sine și pentru lăcomia sa — Cantemir devansează bi- 
ruinţele poeziei române moderne. Uluitoarea poezie-fabulă a lui 
Cantemir ar trebui să fie prezentă în manualele școlare. Ar fi o 
frumoasă introducere în studiul poeziei moderne, într-un capitol 
de anticipări care poate fi consistent şi interesant. Originea 
acestei alegorii s-ar putea identifica în Scriptură sau în omilii 
patristice ori în cărţi ascetice, după un tipar pe care l-am urmărit 
în cazul altor pasaje din Istoria ieroglifică. 

Ceea ce este cuceritor la Cantemir este melodia cuvintelor și 
a frazelor, dar și capacitatea uimitoare de a anticipa formule 
poetice care vor apărea mult mai târziu. Cu urechea sa muzicală 
experimentată, putem spune că, nu de puţine ori, Cantemir simte 
muzica poeziei care avea să vină. lar atunci când muzica aceasta 
se îmbină cu resurse metaforico-poetice realmente surprinză- 
toare, atunci efectul este excepțional şi demn de reținut în orice 
antologie poetică. 

Alături de situaţia semnalată mai sus, aș așeza, în acest sens, 
şi următoarele versuri din Istoria ieroglifică: 


„Duhurile muritorilor 
asemenea sunt 
vânturilor clătitului aer 


%6 Dimitrie Cantemir, Istoria ieroglifică, ed. cit, p. 121-122. 

care și plăcut și împotrivă 
a sufla pot. 


Inimile corăbiei 
pe nestătătoare lucrurile tâmplărilor 
ca pe umerele mărilor 
plutese i. 


Înaintea lui Eminescu, Cantemir a intuit uneori o curgere 
melodică adormitoare, un...ritm melanholic. Ceea ce este cu 
adevărat...fabulos, e că în versurile lui Cantemir avem senti- 
mentul că îi citim când pe Eminescu, când pe Arghezi sau pe 
Blaga, pe Ion Barbu sau Nichita Stănescu. Și tocmai din cauza 
caracterului neconvențional — am putea zice caleidoscopic — al 
artei sale, Cantemir poate ajunge să satisfacă multe gusturi este- 
tice. 

În capitolul al treilea din Istoria ieroglifică, Dimitrie Cantemir 
zidește din condei o cetate de o frumuseţe ireală. Semnificațiile 
acestui fragment alegoric sunt numeroase și complexe. Cetatea şi 
împrejurimile sale înmărmuresc cititorul prin bogăţia şi splen- 
doarea lor paradisiacă. Dar în centrul ei se află templul zeiţei 
Pleonaxis/ Lăcomia, sub scaunul căreia se deschide gura Infer- 
nului. Se consideră că autorul a intenţionat să ilustreze Istanbulul 
din vremea sa, corupţia de care era stăpânit, printr-o descriere 
fantastică, a acestei cetăți a Epithimiei, a Patimei. 

La scara înțelesurilor oferite chiar de Cantemir, „Cetatea 
Epithimiii” înseamnă: „inima, omul lacom sau lumea”. Semnifi- 
caţiile depășesc (ca întotdeauna, în această carte) intenția nara- 
tivă şi corespondenţa strictă cu realitatea istorică. 


%7 Idem, p. 369. 

În opinia noastră, Cantemir reia, în acest fragment, sub o 
altă formă, polemica din opera sa anterioară, Divanul, în care 
Înțeleptul rezistă tentațiilor unei Lumi care se autoreprezintă ca 
paradisiacă, „paradisul” oferit de aceasta fiind, desigur, cel al 
plăcerilor, într-un discurs desprins din filosofia hedonistă. 
Lumea transformă darul Creatorului, adică frumuseţea sa para- 
disiacă, în mreajă pentru prinderea și pierderea sufletului, 
pentru vecie. 

Discursurile polemice, pe această temă, din Divan, sunt 
înlocuite în capitolul menţionat din Istoria ieroglifică, de o largă și 
foarte sugestivă descriere. Autorul ne avertizează, de altfel, pe la 
începutul capitolului, asupra acestor semnificații: 


„Că lucrurile lumești 
cu muritorii aşe a să giuca s-au obiciuit, 
ca, cu cât sint mai deșarte, 
cu atâta să pară mai desfătate, 
și a cărora începături sint prea cu mare dezmierdări, 
acelorași sfârșitul să fie prea cu grele întristări”4%8. 


Şi în Divan, cum spuneam, Lumea se autopropunea drept 
Rai al desfătărilor trupești, în care omul trebuie să trăiască 
împlinindu-și poftele şi fără grijă faţă de cele spirituale. Aici nu 
mai e vorba de o dispută evidentă, în termeni inechivoci, ci de o 
subtilă alegorie. Sesizăm însă, între altele, un element constant în 
atitudinea autorului: dorința de a ilustra cât mai convingător 
această frumuseţe „paradisiacă”, în stare să devină un laţ infer- 
nal. Am comentat acest aspect, în legătură cu Divanul, și în alte 
ocazii, și am atras atenţia că au căzut într-o gravă eroare acei 


438 Idem, p. 123. 

exegeți care au ajuns la concluzia că adăstarea și insistența lui 
Cantemir în a descrie detaliat tentaţiile Lumii denotă o intenţie 
ascunsă de pactizare a autorului cu filosofia ei. 

Cantemir nu face altceva decât să reproducă, cât mai plastic, 
un avertisment care a traversat secolele, rostit cu multă vehe- 
menţă în predica Bisericii, cu privire la puterea de seducţie a 
frumuseţilor lumești, în stare să corupă o mare mulțime de 
oameni, ba chiar şi sufletele oţelite în virtute, dacă nu sunt cu 
luare aminte. Nu intenția unui pact ascuns și pervers o avea în 
minte Cantemir, întrecându-se pe sine în a zugrăvi splendorile 
paradisiace ale acestui pământ. Ci semnificația unei atât de 
grandioase antinomii, pe care o introduce în prezentarea cetății 
Epithimiei, este aceea că orice frumusețe, desfătare sau tentație 
ascunde, în această lume, o faţă întunecată și poate să deschidă o 
poartă către Iad. 

Ne întoarcem la descrierea amintită, asupra căreia ne pro- 
punem să aruncăm o privire mai atentă. Lumea aceasta este ca 
un alt Eden în care s-a strecurat diavolul, pentru că omul îi dă 
voie să se ascundă în inima și între gândurile sale. Ne-a reținut 
atenția asemănarea de viziune cu Imnele Raiului, ale Sfântului 
Efrem Sirul, în a concepe arhitectura paradisiacă a cetății 
pomenite și a împrejurimilor sale. 

Remarcăm, de la bun început, structura tripartită a des- 
crierii cantemirene: autorul ne descrie mai întâi peisajele 
încântătoare care înconjoară cetatea, mai precis „şesurile câmpu- 
lui aceluia” — adică valea din jurul cetăţii — apoi cetatea însăși, de 
la baza deltei (lucrare a Dumnezeirii, adică), şi, în fine, templul 
din mijlocul cetății. 

Aceeași configuraţie tripartită o are Raiul și în prezentarea 
Sfântului Efrem: 

„Când a plănuit toate frumuseţile, le-a făcut felurite, 
ca unele trepte să fie mai înalte și [mai] slăvite decât altele. 
Cu cât o treaptă e mai înaltă decât alta, 
cu atât mai slăvită e şi strălucirea ei decât a celei aflate mai Jos. 
În acest chip, El a menit poalele [muntelui Raiului] celor de jos, coastele celor 

aflați la mijloc, iar înălțimile celor slăviţi. /.../ 
Simbolurile împărţirilor din Grădina Vieţii 

Moise le-a închipuit în Arcă și pe Muntele Sinai; 

el ne-a zugrăvit preînchipuirile Raiului... /.../ 


In mijlocul Raiului, Dumnezeu a sădit Pomul cunoștinței..."4%. 


La Cantemir, în centrul cetăţii se află templul cu înfățișare 
paradisiacă şi conţinut infernal. Putem spune că, precum Pomul 
cunoștinței, și acesta face diferenţa între bine și rău, în funcţie de 
alegerea omului, dacă dă curs cupidităţii sau nu. Cantemir 
insistă pe diferențele care există între împrejurimi și cetatea 
însăşi și, respectiv, între cetate şi templul din mijlocul ei. Astfel, 
câmpul dimprejurul cetăţii este o grădină edenică““, dar cetatea 
în sine — care beneficiază de o descriere fastuoasă — întrece de 
departe, în splendoare, frumusețea locurilor dimprejur“!. 

La fel, templul din centrul cetăţii era astfel construit, „că 
toată alaltă a cetăţii şi a oraşului făptură/, ca zgura lângă aur și 
ca stecla lângă diamant/ să asămăna”*2. 

Aceleași diferenţe structurale sunt menţionate şi de Sfântul 
Efrem: 


4 Sfântul Efrem Sirianul, Imnele Raiului, studiu introductiv și tra- 
ducere de Diacon loan I. Ică jr., Ed. Deisis, Sibiu, 2010, p. 34-35, 41. 

40 Cf. Dimitrie Cantemir, Istoria ieroglifică, ed. cit., p. 126. 

41 Cf. Idem, p. 127-129. 

12 Idem, p. 129. 

„Limba nu poate rosti cum este înăuntrul Raiului, 
nu este de ajuns nici pentru frumusețile lui din afară 
căci nici măcar podoabele simple ale împrejmuirii lui 

nu pot fi povestite cum se cuvine. 
Culorile lui sunt vesele, miresmele lui minunate foarte, 
frumusețile lui preadorite și desfătările lui slăvite. 


Chiar dacă comoara alăturată împrejmuirii lui e sărăcăcioasă, 
ea întrece comorile lumii întregi; 
și pe cât mai prejos sunt văile lui 
față de comorile piscului său înalt, 
pe atât fericirea de lângă împrejmuirea lui e mai slăvită și mai înaltă 
decât tot ceea ce noi, cei ce trăim în valea de jos, simţim ca fericire. /.../ 


Miluiește-mă, Doamne al Raiului, 
și dacă a intra în Raiul Tău nu-mi este cu putinţă, 
fă-mă vrednic măcar de pajiştea din afara împrejmuirii lui /.../. 
Binecuvântat păcătosul care a găsit aici milă 
şi a fost socotit vrednic să intre în împrejurimile Raiului; 
chiar dacă rămâne afară, el poate paşte aici prin har‘®. 


Asemenea, după cum am menţionat, „șesurile câmpului” 
din preajma cetăţii, la Cantemir, deşi sunt edenice, sunt mai 
prejos de frumuseţea uluitoare a cetăţii înseși. Dar şi descrierea 
pajiştei dinafara cetăţii, la Cantemir — descriere care, în cea mai 
mare parte a ei, este o prelucrare a vedeniilor extatice paradisiace 
din Vieţile Sfinților —, coincide, în anumite detalii, cu ceea ce se 
spune în aceste imne (după cum am sesizat și cu altă ocazie): 


+5 Sfântul Efrem Sirianul, Imnele Raiului, op. cit., p. 45, 51, 93. 

„lară pre şesurile câmpului aceluia, 
și pre o parte și pre altă parte de apă, 
atâta câmpul cu otavă înverdziia, 
cât ochilor preste tot, tot o tablă de zmaragd maree a fi să părea, 


în carile tot chipul de flori din fire răzsărite, 
ca [și] cum cu mâna în grădină, 
pre rând și pre socoteală ar fi sădite, 
cuvios să împrăștiia, 
și când zepfirul, vântul despre apus, aburiia, 
tot feliul de bună și dulce miroseală de pre flori scorniia. 
Așe cât nici ochilor la privală, 
nici nărilor la mirosală 
sațiu să putea da. 


Iară pre malurile gârlei [deltei] 
tot feliul de pomăt roditoriu 
și tot copaciul frundzos 
și umbros, 
de-a rândul, ca [și] cum pre aţă de-a dreptul 
și unul de altul de departe ca [și] cum cu pirghelul 
ar fi fost puşi 
frumos odrăsliia. 

A căror umbri, 
giumătate pre lină apa Nilului, 

iară giumătate 
pre mângâioasă fața câmpului 

să lăsa. 


Iară roada pomilor, și la frumuseţe şi la dulceaţă, 
nici Asiia au vădzut, nici Evropa au gustat. 

Căci tot într-același pom mugurul crăpa, 
frundza să dezvăliia, 
floarea să deșchidea, 
poama lega, 
creştea, 
să cocea 
și să trecea, 
totdeodată, nici după vremi viptul [roada] îmbla, 
ce în toată vremea toată poama și coaptă şi necoaptă să afla”4*. 


„Ciclul de viaţă al pomilor din Rai se aseamănă unui colier: 
când primele roade sunt coapte și culese, 
sunt gata deja cele ce alcătuiesc a doua şi a treia recoltă. 
Cine a mai văzut vreodată poamele toamnei târzii 
atingând călcâiul roadelor primăvăratice...?/.../ 
Acest sân plin de fructe în toate fazele dezvoltării lor..."45. 


In afară de aceste asemănări, ne-a atras atenţia și un enunţ 
din Metafizica lui Cantemir: 


„preaînțeleptul Adam nu numai punea nume anima- 
lelor cerești [constelaţiilor], dar şi domina [în Rai] chiar 
peste prea înaltul Lucifer [Luceafăr] şi peste celelalte as- 
me, 


“4 Dimitrie Cantemir, Istoria ieroglifică, ed. cit., p. 126. 

45 Sfântul Efrem Sirianul, Imnele Raiului, op. cit., p. 92-93. 

46 Dimitrie Cantemir, Metafizica [Sacrosanctae scientiae indepingibilis 
imago], traducere din latinește de Nicodim Locusteanu, cu o prefață de 
Em. C. Grigoraş, Ed. Ancora, S. Benvenisti & Co., București, 1929, p. 93. 

Sfântul Efrem afirmase următoarele: 


„Prin ştiinţa vădită pe care i-a dat-o lui Adam 
și prin care acesta a dat nume Evei și animalelor, 
Dumnezeu n-a dezvăluit descoperirile lucrurilor ascunse; 
Căci în ce priveşte acea cunoştinţă ascunsă, 
Începând de la stele în jos Adam era în stare 
să cerceteze tot ce este în lume”. 


În consecinţă, ne întrebăm dacă opera poetică a marelui 
Sfânt, teolog, poet și ascet Efrem Sirul, i-ar fi putut fi totuși 
cunoscută lui Dimitrie Cantemir, având în vedere coincidenţele 
vizionare şi interpretative. 

Pe de altă parte, se ridică și o problemă: dacă nu cumva 
neobişnuita „prozodie” a textului ieroglific se datorează nu in- 
fluenţei arabo-persane, așa cum s-a propus (sau nu numai), ci (şi 
sau mai degrabă) imnografiei creştine. Mai ales că unii dintre cei 
mai mari imnografi (Efrem Sirul/ Sirianul, Andrei Criteanul, loan 
Damaschinul, Cosma de Maiuma etc.) sunt originari sau trăitori 
în regiunea Mesopotamiei şi Siriei (Damascului), adică în teritorii 
care, alături de Egipt, au fost focare ale vieţii eremitice/ ascetice 
creștine şi care ulterior au fost islamizate. lar retorica şi poezia, 
ca și muzica arabă, au beneficiat de tradiţia considerabilă siriaco- 
persană, mlădiată între timp de impunerea Creștinismului în 
aceste regiuni, până la invazia arabă. 

Revenim la Cetatea Epithimiei...Mai întâi, trebuie să 
remarcăm modul în care înaintează Cantemir în descrierea sa, şi 
anume în spirală coborâtoare sau de la capătul exterior al dia- 
metrului spre centru, traversând trei cercuri concentrice — ceea ce 


47 Sfântul Efrem Sirianul, Imnele Raiului, op. cit., p. 106. 

ne amintește, inevitabil, de cercurile și văile din Comedia lui 
Dante. Numai că, spre deosebire de Dante, sensul traversării lui 
Cantemir este o coborâre din Paradis în Infern. Ceea ce poate 
constitui şi o altă aluzie alegorică la faptul că cele două ţări 
româneşti, în loc ca prin unire/ omonie să ajungă un Paradis, 
preferă să coboare în întuneric, să se umilească la scaunul zeiței 
Pleonaxis şi să hrănească ladul lăcomiei otomane. 
În opinia Elvirei Sorohan, 


„Bizareria trucajelor arhitecturale din Cetatea Epithi- 
miei imaginată de Cantemir, cu frumuseţea și semnificaţiile 
lor schimbătoare, dependente de lumini și umbre miste- 
rioase, simbolica numerelor conving că eruditul român 
trecuse nu numai prin Civitas solis“5, dar și prin Heliopolis- 
ul lui Kircher, unde exista şi un templum solis, şi prin studiul 
acestuia despre efectele razelor de lumină cuprins în Ars 
magna lucis et umbrae. 

Nu e mai puţin adevărat că reprezentarea în desenul 
din manuscris a Cetăţii Epithimiei (pe verticală — fără pers- 
pectiva adâncimii) are în centru un templu ce amintește de 
arhitectura vestitei A[ghlia Sofia. Însă textul conduce 
imaginaţia la un alt peisaj arhitectural, cel prezent în ima- 
ginaţia scriitorului și nu cel desenat convenţional. [...] 

Cetatea imaginară a lui Cantemir (prefigurarea literară 
a romanticei Santa Cetate heliadești**, sau a macedon- 
skianului Bagdad) reflectă spiritul autorului împovărat cu 


448 A se vedea: 
http://en.wikipedia.org/wiki/The_City_of_the_Sun. 
+ Jdem: 


http://ro.wikisource.org/wiki/Sânta_cetate_(Ierța_rima). 

știința lumii, hazardat în cel mai fantastic constructivism 
baroc [...] 

„„.el făcea literatură savant impenetrabilă şi nu 
știință” ®0, 


La Cetatea soarelui m-am gândit și eu mai întâi, ba chiar și la 
De Civitate Dei a Sfântului Augustin”!. Descrierea este impre- 
sionantă şi ar fi nevoie de machete sau de o reprezentare în 3D 
ca să ne putem face cu adevărat o idee despre ce avea Cantemir 
în minte (care era și arhitect și a făurit, ca şi Sfântul Antim 
Ivireanul, planul unei biserici care s-a zidit după schema sa): 


„lară unde apa Nilului 
de pre şesul ce despre apus viniia 
și din vârvurile munţilor în gârla 
cea de gios să vărsa, 
cetatea sta, 
a căriia nume cei de loc îmi spusără, 
precum Epithimiia o cheamă. 


Iară făptura şi îngrăditura cetăţii era 
așe: din marginea malului, 
unde Nilul ca pre şipot în bălți să vărsa, 
spre apus, şi pre o parte și pre altă parte de apă 
ca la dzece mile zid gros 
și vârtos 
de piatră în patru colțuri cioplită era, 


40 Elvira Sorohan, op. cit., p. 126-127. 
451 A se vedea: 
http://en.wikisource.org/wiki/The_City_of_God. 

carile, după ce de la pământ 
ca la dzece stânjini să râdica, 
deciia stâlpi mari şi groși de marmure porfiră 
în sus să înălța. 


Fietecare stâlp de cinci stânjeni de înalt 
și de 30 de palme în giur împregiur de gros, 
însă la rădăcină mai groși era, 
iară în sus, de ce mergea, 
mai supțiri şi mai sulegeţi era. 


Iară fietecare stâlp supt rădăcină 
patru lei de aramă prea frumoasă 
și ca aurul de luminoasă 
avea, 
şi tuspatru, cu dosurile la un loc împreunându-să, 
cu capetele, doi spre câmp, 
iară doi spre apă căuta, 
deasupra a cărora 
stâlpul să răzima. 


Aşijderea în vârvul a fietecărui stâlp, 
de la un loc și mai în sus, 
patru zmei începea 
a să împleteci 
și, după ce ca la trii coţi în sus să râdica, 
capetele își despărțiia 
și puţintel can în gios le pleca, 
și doi spre un stâlpi, 
iară doi spre alt stâlp ce le era dimpotrivă, căuta. 


Deci, precum a leilor, 

aşe a zmeilor 

făptură atâta de minunată era, 
cât nu zmei 
și lei 
a fi să părea, 
ce într-adevăr vii 

și cu duh a fi să videa. 


Iar din cerbicea a patru zmei 
arc sclipuit [boltit] 
de marmure foarte frumos sclevesit 
în sus să râdica 
și, foarte cu mare meşterşug, 
peste apă întindzându-să, 
spre stâlpul ce-i era dimpotrivă să lăsa 
și în cerbicea iarăși acelor patru zmei 
să aședza. 


Şi aşe, dintr-un capăt până la alt capăt, 
un sclip [arc] în chipul podului, 
peste apa Nilului să încheia. 


Așijderilea, din capetele stâlpilor 
zid de marmure în sus să râdica, 
cât cu înălțimea sclipului să atocma. 


Carile pre dinluntru cu var și cu prav de cărămidă 
și sfărmușuri de piatră şi de marmure amestecate 
împlut era 

şi tot locul înluntru pre aţă de-a tocma 
atocmat era. 
Iară din fața pământului, 
ca la un stat de om, 
zid cu zimți în giur împregiur 
încungiura, 
pentru ca celor dinluntru îmblarea 

şi primblarea 

fără primejdie să fie. 


Tot numărul stâlpilor 730 era, 
adecă de o parte, 365, 
și de altă parte, iarăși atâția. 
Iară toată cetatea 24 de mile încungiura, 
20 mile amândoaă laturile 
și patru mile amândoai capetele 
(căci de la un stâlp 

până la alt stâlp dimpotrivă 

doaâ mile spunea că sint). 


Cetatea dară așe era, 
iară orașul 
și casele orașului ce era 
într-însa, 
pre amănuntul, cine poate povesti?” *?, 


Anumite detalii, din cele expuse mai sus, mai ales măsu- 
rătorile exacte, ne-au adus aminte de o altă cetate, cea a 
Babilonului, pe care, după Sfântul Ieronim, o descrie pe scurt 
Sfântul Antim în cronograful său: 


%2 Dimitrie Cantemir, Istoria ieroglifică, ed. cit., p. 126-127. 

„leronim, la [comentariile sale la] Isaia, zice pentru 
Vavilon cum că s-au zidit într-o câmpie; însă cetatea era în 
4 cornuri şi de la un corn până la altul erau 16.000 de pași. 
Iară curtea ei, adecă unde şădea împăratul, era turnul lui 
Vavil [turnul Babel], a căruia înnălțime era de 3.000 de pași, 
întru care era ulițele de marmură şi beserici de aur; ulițele 
împodobite cu aur şi cu pietri şi vânătorii împărătești, cu 
tot feliul de hiară, era înlăuntrul cetății (s. n.), carele s-au 
stricat în vremea lui Valtasar, înpăratul Vavilonului și a lui 
Daniil prorocului. Şi acuma lăcuesc acolo bălauri și pasări 
ce să numesc strutocamili, precum au fost zis mai nainte 
Isaia, la 13 capete”4%. 


Însă am aflat și un alt pasaj, într-o hagiografie, care ne 
sugerează posibilitatea ca Dimitrie Cantemir să fi avut și o 
asemena sursă, și anume în Viața Cuviosului Acachie, Episcopul 
Melitinei (17 aprilie), în care, la un moment dat, se spune: 


„A fost un loc elinesc, de la cetatea de acolo ca de 
optsprezece stadii, care se numea Miasini, foarte frumos, 
potrivit și desfătat, având de amândouă părțile câmp larg, 
care se despărțea între două dealuri; iar prin mijloc curgea 
un râu repede şi curat spre răsărit, care se numea Azoros 
sau Azur și cu bălți era înconjurat șesul acela. Şi era acolo la 
un loc deosebit ales şi preafrumos, o capiște idolească și sad 


43 [Sfântul] Antim Ivireanul, Chipurile Vechiului şi Noului Testament, 
în Opere, ediţie critică de Gabriel Ştrempel, Ed. Minerva, București, 1972, 
p. 254-255. Dar și însuşi Cantemir, în Divanul (ed. cit., p. 87), scrie: „Unde 
iaste Vavilonul, carile 60 de mile împregiurarea zidiului rea și 50 de coţi 
teslăreşti înălțimea, şi pe grosimea lui carăle îmbla [carele umblau]?”. 

de pomi bine roditori împrejur, care se adăpau cu apa 
iezerului Azurului. Însă se întina cu diavoleştile urâciuni, 
pentru că adunându-se acolo elinii cei ce se țineau de în- 
chinarea de idoli cea veche, își săvârșeau necuratele lor 
Jerte ae 


E posibil ca autorul nostru să fi cunoscut o descriere mai 
detaliată, într-o variantă mai amplă a hagiografiei amintite. 
Construcțiile de marmură și aur, precum şi „vânătoriile” 
sculptate (alături de multe alte scene atât de bine dăltuite de 
maeștri sculptori încât par vii) abundă în descrierea lui Cantemir: 


„Păreţii caselor pri dinafară 
tot de marmure scumpă 
şi tot feliul de scrisori ieroglificeşti 
într-însele săpate avea 
și toată dihaniia precum vie la păr, 
aşe săpată 
cu floarea marmurelui să asămăna, 
de care lucru, 
nu cu mâna pe părete săpate, 
ce vii pre niște câmpi împrăștiate 
a fi să părea. 


Iară pe dinluntru stâlpii cei fără preţ, 
marmurile cele scumpe 
și tot meșterșugul lucrului și făpturii 
ce avea, 
cuvântul a le povesti vrednic 


%54 Vieţile Sfintilor pe luna aprilie, Ed. Episcopiei Romanului şi Hușilor, 
1995, p. 187. 


și gândul a le formui harnic 
nu ieste. 


Acolo chipurile bodzilort vechi să fii vădzut, 
icoanele a tuturor împăraţilor să fii privit, 
unele de aramă și poleite, 
altele de argint și de aur pline vărsate 
şi vasuri în minunat chip lucrate, 
supt dânsele alcătuite 
și alte lucruri minunate 
în mulțime nenumărate, 
în frâmseţțe neasămănate 
să videa, 
carile nu numai a ochiului privală, 
ce și a minţii socoteală 
amețiia 
şi uluia. 


Iară în mijlocul oraşului era 

o capiște a boadzii+% Pleonexiii, 
carea cum era făcută 

și în ce meșterșug, era zidită 

de pre atâta vii putea cunoaște, 
că toată alaltă a cetăţii și a oraşului făptură 
ca zgura lângă aur 
și ca stecla lângă diamant 
să asămăna. /.../ 


45 Dumnezeilor/ idolilor. 
46 Zeiței. 

Din faţa pământului 
urdzitura temeliii 
ca la doi coţi de înaltă 
dintr-o materie de metal vărsată 
a fi să videa, 
care metal decât custoriul mai scumpă şi mai grea, 

iară decât argintul mai ieftină și mai iușoară a fi să părea. 


Lumina capiştii în lung de 30 coţi, 
iar în lat de 24 coţi era, 
iară de înalt până supt poalele cele mai de gios, 
55 de arșini să măsura. 


Deci cât meșterșugul 
vărsatului temelii ceii de metal 
și cât iscusită 
și ascuțită 
mintea vărsătoriului 
şi tipăritoriului 
ar fi fost, florile și frundzele, 
carile una pe supt alta vârâte, 
și lozele [lujerele] una cu alta frumos împleticite, 
ȘI şerpii, 
carii p|rlintre frundze și plr ]intre loaze să vârâia 
şi coadele cu zmicelele îşi invătuciia, 
arăta. 


Aşijderea, 
tot feliul de pasiri, de jiganii, de lighioi 

și de pasiri peste toate locurile să arăta“, 
unele în pomşori cuiburile își făcea, 
altele, acmu făcute, pe oai clociia, 
altele hrană puişorilor își aducea, 
unele muște prin aer goniia, 
altele lăcuste prin pajiște prindea, 
căile puii cloşcii să apuce să slobodziia, 
stârcii ca prin apă îmblând, 
piticii și peştii a prinde chitiia, 
pajorile șerpii 
(carii pintre frundzele iederăi să şipuriia) 
să-i apuce clonţurile își vârâia, 
brehnacea de sus iepurile supt stâncă vârit, 
când va ieși, în unghi să-l apuce pândiia, 
mâţa, carea pre șoarece 
pe supt frundzele din copaci cădzute, 
precum îmblă simțind 
ni cu urechea asculta, 


457 În Cetatea soarelui, „pe zidul exterior sunt zugrăvite toate speciile 
de peşti din râuri, lacuri și mări, cu virtuțile lor și cu felul lor de a trăi, de 
a se înmulți și a creşte [...]. În cel de al patrulea brâu, la interior sunt pictate 
toate speciile de păsări, cu însușirile, dimensiunile şi obiceiurile fiecăreia, 
iar foenixul există cu adevărat la ei. 

La exterior sunt înfățișate toate felurile de reptile, șerpi, șopârle, 
viermi, insecte, muște, tăuni etc. cu felul lor de viaţă, cu veninurile și 
virtuțile fiecăruia; și sunt mai multe decât am crede. În al cincilea, la 
interior sunt zugrăvite animalele de uscat, cu uimitor de multe specii. [...] 

Oh, ce figuri minunate și ce lămuriri savante! [...] lar copiii se trezesc 
că, fără să se plictisească, doar urmărind imaginile și jucându-se, 
învață...toate ştiinţele povestite pe pereți”, cf. Tommaso Campanella, 
Cetatea soarelui, traducere din italiană și note de Smaranda Bratu Elian, cu 
o prefață de Tonino Tornitore, Ed. Humanitas, București, 2006, p. 67, 69. 

ni pasul prea cu liniște spre sunet muta, 
ni cum l-ar apuca 
și cum mai fără veste s-ar răpedzi, 
cu picioarele cumpănindu-să, să găta, 

vulpea prin pomi și prin copăcei 
găinele şi păsăruicele scociorâia, 

și unele acmu vânatul dobândind, 

cu coada bârzoiată spre bârlogul ţincilor“5 săi, 
cum putea mai tare, să ducea. 


Lupul după turma oilor pre piept să târâia, 
ciobanii, unii, ca de somn adormitând, 
în cârlige rădzimați, 
alții, ca de ploaie şi de vânt rece 
cu glugile peste cap lăsate 
și pre un cot la pământ lăsaţi era, 
iară dulăii, unii în picioare sta 
și ca cum de departe mirosul lupului ar adulmăca, 
alții pre brânci lăsaţi 
și capul pentre picioarele denainte întinzându-și dormiia 
și ca cum în vis lupul în oi ar fi dat părându-li-să, 
prin somn ca cum ar scânci 
și ar brehăi 
să videa. 


Iară la alte turme, ca când lupul oaia ar fi apucat, 
ciobanii chiuia, 
cu mâna dulăilor lupul arăta, 
dulăii goniia, 


48 Ţinci/ ţânci = pui, termen folosit cu acest sens și de Sfântul 
Dosoftei în Vieţile Sfinților. 

lupul cu cârlanul în gură fugiia, 
alți ciobani de la alte turme în timpinare îi ieșiia, 
lupul întraltă parte şuvăia 
şi ca cum spre o pădure, 
carea înaintea lui aproape să videa, 
năzuia. 


Aşijderea 
alalte turme de dobitoace sălbatice, 
cerbii şi buârii prin dumbrăvi, 
caprile prin stânci, 
ciutele pre șesuri, 
unele cu vițălușii 
după dânșii, 
altele, acmu aproape de fătat, 
pântecele de mijloc în gios le trăgea. 
Iară într-un loc lucru foarte frumos 
la privală să arăta, 
unde vânătorii măiestrii [curse] 
spre vânarea fililor [elefanților] punea: 
întâi o groapă adâncă și largă săpa, 
apoi din fundul groapei 
un gârlici strâmpt, 
până la faţa pământului, 
costiș scotea, în gura a căruia 
gârlici un harbuz punea. 


După aceia, 
fietecare vânătoriu, 
câte o dobă în spate luând, 

în pădurea cea mare intra, 
unde filii îmblând să videa. 
După ce pre furiș în pădure întra 
și fietecarile într-un copaciu înalt să urca, 
apoi, din toate părțile în dobe lovind, 
pădurea să răzsuna. 


Filii, de sunetul dobelor spăimântându-să, 
la marginile pădurii spre câmp ieșiia, 
unde la gura gârliciului peste harbuz nemeriia. 
Vânătorii din copaci, 
vadzind precum filul la harbuz au nemerit, 
dobele a bate părăsiia. 

Filul cu botul harbuzul clătind, 
harbuzul pre gârlici în gios a să prăvăli purcedea. 
Filul după harbuz, 
pentru ca să-l prindză urmând, 
în groapa cea largă, 
carea în fundul gârliciului era săpată, 
întră, și altă grijă nepurtând, 
harbuzul să mănânce să nevoiește. 
Vânătorii îndată din pădure ieșind, 
cum mai curând, 
cu pari și cu alte zăvoară, 
carile acolea mai denainte gătate au, 
gura gârliciului astupă. 


După aceia, prin câteva dzile 
pre fil cu foamea domolind, 
cu lanţuh de grumadzi îl scoate 
și unde voia ethiopului ieste, 

acolo îl duce 
(că mai tare și mai vrăjmașă jiganie 
decât foamea alta nu ieste). 


Acestea dară 
și altele multe mai ciudate 
şi mai minunate 
în temelia capiștii săpate 
şi vărsate 
să videa”. 


După cum spuneam, cronograful Sfântului Antim, scris, 
dedicat și dăruit domnitorului Constantin Brâncoveanu, ne-ar 
putea indica o posibilă sursă de inspiraţie a lui Cantemir, și anu- 
me comentariile Sfântului leronim la cartea Prorocului Isaia. 

Secvenţele de mai sus sunt însă Grădinile suspendate: ale lui 
Cantemir. Să ne amintim că îşi începea cartea situând eveni- 
mentele, în timp, „mai dinainte decât temeliile Vavilonului a să 
zidi/ și Semiramis într-însul raiul spândzurat/ (cel ce din șepte 
ale lumii minuni unul ieste) a sădi”. S-ar părea că autorul a 
încercat să ne evoce Vavilonul/ Babilonul cu „raiul spândzurat”/ 
Grădinile sale suspendate. 

Ne punem însă întrebarea: de ce ar insista Cantemir atât de 
mult pe lectura interpretativă a unor „scrisori ieroglificești” în 
marmură şi în metal costisitor, adică a unor basoreliefuri sculp- 
turale? De ce să existe o reprezentare atât de vie a vieții domes- 
tice și a multor exemple existenţiale practice într-o „cetate moar- 


% Dimitrie Cantemir, Istoria ieroglifică, ed. cit., p. 128-131. 

460 A se vedea: 

http://ro.wikipedia.org/wiki/Grădinile_suspendate_ale_Semiramid 
el. 

tă”? Credem că acestea sunt alte fabule în fabulă. Sunt o 
analogie sculpturală a propriei sale cărţi, care...se scria. 

Nu este aceasta unica situaţie în care Cantemir recurge la 
metanaraţiune — ceva mai încolo, în capitolul al zecelea al cărții, 
va spune: „Și nu numai după Istoriia ieroglificească/ cu numele 
Corb,/ ce așeși de trup,/ cu suflet și cu totului tot,/ același și 
adevărat/ aşe să fii te arăţi”+2. 

Cantemir receptează inclusiv sunetele din scenele sculptu- 
rale peste care îşi plimbă ochiul: răsunarea pădurii (din nou 
„pădurea să răzsuna”), zgomotul dobelor/ tobelor etc. E o 
dovadă că, pentru el, aceste „scrisori ieroglificeşti săpate” nu 
sunt literă moartă. Nici literele săpate de condeiul lui în carte nu 
sunt hieroglife moarte, ci artă care, odată însuflețită de cititorul 
interpret, face să vină la viaţă o întreagă lume care părea pietri- 
ficată în marmura istoriei. Încât să poată auzi „răsunarea pădu- 
rii” și să poată vedea strălucirea unei lumi pline de viață, așa cum 
au văzut-o ochii autorului. 

Monumentul acesta arhitectonic, care pare fantomatic, în 
care animația nu se află decât întipărită pe pereţi, este (pe un 
anumit palier interpretativ) un analog al monumentului său 
literar, în care viața mișună pe pereţii paginilor. Probabil că 
autorul a avut momente în care a căzut în „melanholie”, gân- 
dindu-se dacă nu cumva osteneala sa va rămâne viitorimii ca o 
imprimare de hieroglife într-o piramidă egipteană. De aceea 
credem că insistă pe faptul că timpul nu astupă gurile morților şi 
nu șterge lumina vieţii, dacă cei care ştiu să citească și să 
înțeleagă au vedere și auz pătrunzătoare până în pădurile 
istoriei. Însă faptul că scene de viaţă domestică, pastorală și cine- 
getică, se află reprezentate în „urdzitura temeliii” capiștei/ 


461 Elvira Sorohan, op. cit., p. 127. 
462 Dimitrie Cantemir, Istoria ieroglifică, ed. cit., p. 329. 

templului zeiței Lăcomiei, nu este nici acesta un lucru lipsit de 
semnificație. 

Motivul vânătorii e ultraprezent în aceste secvențe inscrip- 
tionate, ca şi în toată cartea lui Cantemir...iar sensul vânătorii îl 
va decripta mai târziu Brehnacea, tot printr-o fabulă, Însă 
dinamismul uluitor al scenelor indică cel mai bine faptul că ele 
nu sunt decât o icoană statică a unei realităţi în derulare. Vânarea 
filului (elefantului — care, în hieroglifă, îl reprezintă pe fratele 
său, Antioh Cantemir) e cumva cheia decriptării acestor para- 
bole, prin care autorul ne avertizează asupra realismului eveni- 
mentelor, îndărătul alegoriei. Detaliile nu sunt tocmai baroce, ci 
alegorii şi parabole indicând o istorie cu multe ramificații sau 
încrengături necunoscute. În arhitectura complicată şi impresio- 
nantă a monumentului său literar, el vrea, probabil, să nu pier- 
dem urma vieții pe care dorește să ne-o divulge. 

Aluziile la Egipt („scrisori ieroglificeşti”) și la Babilon, la 
pietrificarea vieţii și la ruinele care pot să păstreze urmele 
trecutului ne indică o altă anticipare a romantismului și a lui 
Eminescu (anticipare pe care au remarcat-o Edgar Papu şi Elvira 
Sorohan). 

Relatarea cu privire la Cetatea Epithimiei este o povestire în 
ramă, Râsul fiind cel ce reproduce ceea ce îi spusese Camilo- 
pardalul [Girafa] despre acest oraş, care — dacă mergem pe firul 
istoriei propriu-zise şi nu pe cel al alegoriei literaturizante — 
reprezenta Istanbulul, având în centru templul Lăcomiei. 

Sesizăm, din nou, situații în care autorul preferă jocurile de 
cuvinte şi exprimarea ghiduşă care au fost de atâtea ori 
remarcate în narațiunea retorico-poetică a lui Creangă: 


463 A se vedea Idem, p. 193-197. 

„Acmu a tuturor voie unindu-să 
și toți supt argumentul Corbului supuindu-să, 
cu toții în toate părțile să împrăştiară 
și prin toți munții și codrii, 

unde coarne de buâr lepădate ar găsi 

și cap de taur aruncat ar nemeri, 

cu toată nevoinţa cercară 
și nicicum undeva macar nu să aflară. /.../ 


Eu, dară, așe (dzicea Camilopardalul), 
ca cel strein, 
de toate carile videam peste măsură mirându-mă, 
și nu atâta de minunea lucrurilor vădzute mă miram, 
cât de carea întâi m-oi mira, mă minunam” +4, 


Sigur, trebuie cercetat serios cum a ajuns Creangă la stilul 
prozei sale poetice, care este cult, într-adevăr, după cum bine a 
precizat Călinescu —, iar nu popular (chiar dacă autorul vorbea 
smerit despre „țărăniile” sale), dar pe care nu l-a învăţat de la 
Rabelais...singurul cu care a putut Călinescu să facă o compara- 
ție, neavând ochi pentru literatura veche. 

Din începutul discuţiei dintre Camilopardal şi Lebăda „bă- 
trână și albă”, am reţinut și acestea: 


„eu, după ce din oul maică-mea am ieșit, 


până a nu putea zbura, 
cu răpegiunea apii 


464 Idem, p. 124, 132. 

şi cu vânslirea talpelor 
câtăva vreme am călătorit”. 


Secvența — cu poezia ei intrinsecă — ni se pare a constitui 
analogul alteia, din Biblia 1688, pentru că vâslirea Lebedei pe apă 
e similară zborului păsării în văzduh, din Scriptură: 


„ca pasărea ce zboară în văzduh, 
[însă] nemica nu să află 
semnu [urmă] de călătorie 
şi, cu lovirea talpelor 
lovindu-se duhul [aerul] uşoru 
și despicându-se cu sila pornirii, 
mișcându-se arepile, 
să preumblă...” 


(Înţ. lui Sol. 4, 11-12) 


Secvența biblică face parte dintr-un fragment (ceva mai 
lung) cu reverberaţii poetice (de aceea l-am și transformat în ver- 
suri). Și e posibil să-i fi atras atenţia lui Cantemir asupra poeziei 
mișcărilor care nu lasă nicio urmă... 

Lebăda îl conduce pe Camilopardal înlăuntrul templului, 
pentru a-și da obolul zeiței Pleonaxis (Lăcomia): 


„Lebăda îndată cu mine 
împreună sculându-să, 


465 Idem, p. 133. 

înluntrul capiștii întrăm. 
Unde în mijlocul capiștii, 
boadza Pleonexis într-un scaun de foc şedea, 
supt a căruia picioare 
un coptoraș de aramă plin de jăratec 
aprins a fi să videa. 


Iară din giur împregiur 
făclii de tot feliul de materie ardzătoare 
cu mare pară, vârtos ardea. /.../ 


Că pre cât puteam cunoaște, 
supt fundul coptorașului gura Tartarului era, 
şi din fundurile pământului 
focul nestins în fundul coptorașului loviia, 
de unde atâta putere de fierbinteală şi de văpaie 
ca pre o cahlă [coș] izbucniia”4%. 


Nu mai rămâne nicio îndoială că, prin acest periplu, înce- 
pând cu peisajul de la marginile cetăţii, intrând în cetate şi admi- 
rând desăvârşita geometrie, precum şi splendida şi luxurianta 
arhitectură a ei și a templului din centrul ei, şi ajungând, în fine, 
la zeița care tronează în mijlocul templului, am parcurs, purtați 
de Cantemir, distanţa de la Cer la Infern. 

Distanţa aceasta între peisajul paradisiac inițial (prelucrat 
de Cantemir după relatările ortodoxe ale răpirilor extatice în Rai) 
și focul nestins al Tartarului/ Iadului, în care se coboară cel orbit 
de lăcomie, ne apare cu atât mai pregnantă, dacă ne reamintim 
de unde s-a plecat: 


16 Idem, p. 136-137. 

„câmpul cu otavă înverdziia, 
cât ochilor preste tot, 
tot o tablă de zmaragd maree 
a fi să părea, 
în carile tot chipul de flori /.../ 
cuvios să împrăștiia, 


şi când zepfirul /.../ aburiia, 
/...] dulce miroseală de pre flori scorniia. 
Așe cât nici ochilor la privală, 
nici nărilor la mirosală 
sațiu să putea da. /.../ 


Tot feliul de pomăt roditoriu 
și tot copaciul frundzos 
şi umbros, /.../ 
frumos odrăsliia. 


A căror umbri, 
giumătate pre lină apa Nilului, 
iară giumătate 
pre mângâioasă fața câmpului 
să lăsa”. 


Poezia Edenului contrastează profund cu oroarea Infernu- 
lui care-și trimite văpăile „din fundurile pământului”. În cazul 
celei dintâi, copleșea frumuseţea ierbii de smarald, nesațul mi- 
resmelor scornite din flori când zefirul aburea, întinderea pădurii 
de pomăt roditoriu şi de copaci cu umbră deasă, care se revarsă 
peste „lină apa Nilului” și „mângâioasă fața câmpului” (aliterații 

cu efect hipnotic). Totul sugerează o învăluitoare atingere mătă- 
soasă, de o infinită finețe sau delicateţe. Priveala, miroseala şi 
auzul lin se îmbină într-o atingere mângâioasă de senzaţii. De fapt, 
„mMângâioasă fața câmpului” (care sugerează o fizionomie a 
peisajului) indică tocmai căldura vie a relaţiei iubitoare, care 
personalizează, indică prezenţa vieţii în deplinătatea ei paradi- 
siacă. 

Nu e un peisaj abstract, de o frumuseţe impersonală, ci unul 
configurat după topica și amănuntele vieţii cerești care se regă- 
sesc în Vieţile Sfinților, în descrierile paradisiace. Miresmele 
intense, ca și culorile pietrelor preţioase sau grădinile de flori sau 
abundența pomilor de o statură suprapământească, toate repre- 
zintă detalii hagiografice. Iniţiativei lui Cantemir de a prelucra 
peisaje paradisiace îi vor succeda paşoptiștii“, dar mai ales 
Eminescu, atât în poezie, cât și în nuvele: Sărmanul Dionis, Geniu 
pustiu, Cezara, Făt-Frumos din lacrimă...Ba chiar am putea susţine 
că se poate sesiza la Cantemir o incipientă erotizare a naturii, pe 
care Tudor Vianu o va remarca la Eminescu, și care derivă, de 
fapt, tocmai din infuzarea, în hagiografii, a întregului spațiu de 
efluviile iubirii și ale frumuseţii dumnezeiești. 

În conformitate cu această concepție, și la Cantemir iarba, 
florile, pomii roditorii și copacii pădurilor cresc împreună, într-o 
desăvârșită armonie. lar pădurile își aruncă o umbră mătăsoasă/ 
mângâietoare, protectoare, deopotrivă peste fața câmpiei și peste 
fața apei. 

A sta față-n faţă este o atitudine paradisiacă. Sfântul Pavlos 
spune că Sfinţii ÎI vor vedea pe Dumnezeu „faţă către Faţă” (I 


17 A se vedea Dr. Gianina Maria-Cristina Picioruș, Epilog la lumea 
veche I. 1, op. cit, p. 735-741, cf. 

https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 

Cor. 13, 12), iar în rugăciuni, adesea, Îi cerem să nu-Și întoarcă 
faţa Sa de la noi. lată că, la Cantemir, chiar și elementele cosmice 
stau cu fața una la alta. Și aceasta reprezintă un alt exemplu de 
atitudine pe care o va recepta Eminescu din literatura veche: „De 
când codrul, dragul codru, troienindu-și frunza toată,/ Îşi des- 
chide-a lui adâncuri, fața lunei să le bată” (Călin (file din poveste)). 

În antiteză cu toată această bogăţie de frumuseţe şi de blân- 
deţe, ce respiră prin toți porii descrierii cantemirene, Infernul e 
caracterizat prin prezenţa a „tot feliul de materie ardzătoare”, 
fiind destinat, prin urmare, să consume, să șteargă urmele fru- 
museţii și ale fericirii. Opoziția este cât se poate de evidentă și 
este perfect subliniată de autor. 

Am făcut mai devreme o paralelă între peisajul paradiziac 
realizat de Cantemir și Imnele Raiului ale Sfântului Efrem Sirul. 
Însă comparaţia se poate susține şi cu Viaţa Sfântului Andrei cel 
nebun pentru Hristos: 


„Și mă minunamu cu mintea şi cu inima de podoaba 
cea nespusă a dumneze[iJescului Raiu. Și umblându printr- 
însul mă veseliiamu. 

Şi era acolo saduri [grădini/ livezi] multe întru care 
pomii cei înnalți cu vârfurile sale clătindu-se [clătinându-se] 
foarte veseliia vederea și mirosire mare [ileşiia din ramurile 
lor. lar unii din pomii aceia era înfloriți neîncetat, alții 
înpodobiţi cu frunze în chipul aurului, iar alţii avea feliuri 
de roduri cu nespusă frum[u]seţe și podoabă. 

Şi nu iaste cu putință a asemăna fruml|ulseţ[e]a 
pomilor acelora nici cu un pom pământesc, pentru că dum- 
nezeiasca mână, nu cea omenească, i-au sedit pre ei”458. 


18 Cătălina Velculescu, Nebuni pentru Hristos, Ed. Paideia, București, 
2007, p. 283. 

„ȘI sta acei frumoși pomi rânduri, precum stă pâlcul 
înpotriva [în fața] pâlcului. Și umblând eu prin mijlocul lor, 
întru veseliia inimii, am văzut râu mare curgându prin mij- 
locolu lor şi pre frumoșşii pomii aceia adepându. [...] Şi sufla 
acolo vânturi line şi cu bună mireazmă..."4%%. 


Asemănările cu relatarea cantemirescă sunt destul de mari, 
căci: 
„tot chipul de flori din fire răzsărite, 
ca [și] cum cu mâna în grădină, pre rând și pre socoteală ar fi 
sădite, 
cuvios să împrăștiia, 
şi când zepfirul, vântul despre apus, aburiia, 
tot feliul de bună și dulce miroseală de pre flori scorniia. /.../ 


Iară pre malurile gârlei [deltei] 
tot feliul de pomăt roditoriu 
și tot copaciul frundzos 
și umbros, 
de-a rândul, ca cum pre aţă de-a dreptul 
și unul de altul de departe ca cum cu pirghelul“7 
ar fi fost puşi 
frumos odrăsliia. /.../"%1. 


Nu numai frumuseţea edenică, ci şi ordinea/ armonia dum- 
nezeiască apare reliefată și la Cantemir, ca şi în pasajele aghio- 
grafice evocate. Totodată, versurile 


1 Idem, p. 257. 

470 Pirghel/ perghel = compas forestier. Poate indica şi aşezarea în cerc 
sau în semicerc. 

471 Dimitrie Cantemir, Istoria ieroglifică, ed. cit., p. 126. 

„când zepfirul /.../ aburiia, 
/...] dulce miroseală de pre flori scorniia”, 


se regăsesc, într-o formă puţin diferită, într-o variantă populară 
a Mioriţei, culeasă din zona Putnei: 


„Eu nu te-oi lăsa, 
Stăpâne, stăpâne, 
În braţe te-oi lua 
ŞI te-oi arunca 
În mijlocul stânei, 

În sburdul oilor 
Şi-n jocul mieilor, 
Şi-n verdeaţa câmpului, 
Şi la umbra codrului. 


Când vântul mi-o bate, 
Codrul când o cade 
Şi umbră ţi-o face, 
Când vântul mi-o aburi 
Miros de flori ţi-o veni 
Şi noi toate te-om boci”+2. 


Dacă autorul fabulei ieroglifice a apelat și la baladă, pe 
lângă hagiografii, nu putem să nu observăm că el recurge la 
aceeași strategie ca şi Dosoftei, introducând în scriitura sa, din 
loc în loc, imagini şi structuri poetice care au calitatea de a fi 
recunoscute ca familiare chiar și de către un public mai puțin 


472 Cf. Ovid Densusianu, Vieața păstorească în poesia noastră populară, 
vol. II, Ed. Casei Şcoalelor, București, 1923, p. 138. 

cultivat din punct de vedere literar. Totuşi, să fi descoperit 
Cantemir Mioriţa înaintea lui Alecsandri și a pașoptiştilor? Există 
şi posibilitatea ca balada să fi interferat cu unele izvoare culte, 
mai cu seamă religioase. Nu ar fi acesta singurul caz... 

Mai există, însă, încă o variantă (din jud. Suceava) care i-ar 
fi putut da sugestii deopotrivă lui Cantemir şi lui Eminescu 
(Călin (file din poveste)), pentru nunta insectelor, despre care deja 
am vorbit mai sus: 


„Ş-apoi maica de-o veni 
Şi de m-o-ntreba, 
Aşa să-i cuvântaţi 
Şi cuvânt să-i daţi, 

Că eu m-am însurat 
Şi m-am cununat 
Şi mie mi-a fost 
Nună, nună 
Sfânta lună, 

Şi nun mare 
Sfântul soare+5 
Si nuntaşi 
Păltinași, 

Și lăutari 
Ţânţari..."%4. 


Am văzut mai devreme că, la nunta Helgei cu Struțocămila, 
participau următorii lăutari: „țințarii cu fluiere,/ grierii cu surle,/ 


13 La Eminescu: „Socrul roagă-n capul mesei să poftească să se 
pună/ Nunul mare, mândrul soare, și pe nună, mândra lună” (Călin (file 
din poveste)). 

+4 Cf. Ovid Densusianu, Vieața păstorească, op. cit., p. 135-136. 

albinele cu cimpoi/ cântec de nuntă cântând,/ mușiţele în aer/ şi 
furnicile pre pământ/ mari și lungi danţuri râdicară”. 

În comparaţie cu balada, Cantemir lărgeşte universul acesta 
mic al cântăreților proveniți din lumea insectelor, ca mai târziu 
Eminescu, în Călin... Însă numai Eminescu îi conferă o neaștep- 
tată dimensiune cosmică și o semnificaţie filosofică aparte, lumea 
lor ilustrând, de fapt, ceea ce dezavuează în altă parte ca fiind: 
„mMușunoaie de furnici/ Microscopice popoare, regi, oşteni și 
învăţaţi/ Ne succedem generaţii și ne credem minunati” (Scrisoa- 
rea Í). 

La Cantemir se poate identifica, de asemenea, o intenţie 
persiflantă, dar nu la scară universală. Sau cine nu cunoaşte 
celebrele versuri din Miorița: „Ş-oile s-or strânge,/ Pe mine m-or 
plânge/ Cu lacrimi de sânge!”? Cantemir utilizează expresia 
lacrimi de sânge de mai multe ori în Istoria ieroglifică: 


„Spre agonisirea şi câștigarea cinstei 
sudorile trupului destule sint, 
iară spre paza nebetejirii ei 
lacrămi de singe trebuie'“+5. 


„Lot ochiul ce le priviia 
cu lacrămi de singe le tânguia, 
între dânsele undeva 
glas de bucurie 
sau viers de veselie 
nu să simţiia, 
fără numai răget, 


+5 Dimitrie Cantemir, Istoria ieroglifică, ed. cit., p. 48. 

muget, 
obide, 
suspine, 
văietături 
și olecăituri 
în toate părţile 
și în toate colțurile 
să audziia”47€. 


„Către cel ceresc Vultur 
lacrămi de singe vărsind, 
cu suspinuri de foc vor striga, 
a cării dosadă 
răsplătire dreaptă 
a o tăcea 
şi cu milosul ei ochiu a o trece 
nu va putea...'47. 


Expresia în sine, lacrimi de sânge, derivă dintr-un pasaj biblic 
(Lc. 22, 44). Am remarcat utilizarea ei și în contexte religioase mai 
recente, ca spre exemplu în Cazania de la Govora (1642). Ceea ce 


476 Idem, p. 178. 

4177 Idem, p. 332. 

478 „Îmbrăcăminte cauţi acmu, luminate și lacrăme crunte [lacrimi de 
sânge] verşi săracilor? Ce acolo văpaie şi negură va acoperi goliciunea ta 
ca și a celui bogat [...]. Ochii carii depururea s-au păscut întru curvii, aceia 
mai mult se vor munci, necurmat vărsând lacrăme crunte...”, cf. Evanghelie 
învățătoare (Govora, 1642), ediţie, studiu introductiv, note și glosar de Alin- 
Mihai Gherman, Editura Academiei Române, București, 2011, p. 209. 

nu exclude, totuşi, posibilitatea ca Dimitrie Cantemir să fi cu- 
noscut şi variante ale Mioriţei. 

Apelul său, în Istoria ieroglifică, la structuri literar-mentale 
ale scriiturii populare — pentru a-și face opera acceptată de o 
masă cât mai mare a populaţiei — ni se pare de ordinul evidenţei. 
Şi de la împrumuturile din poezia populară, prin care îl putem 
socoti, într-o anumită măsură, pe Cantemir, un precursor al 
romanticilor, trecem din nou la poezia cultă și nu doar cultă, ci și 
ermetică, de tip...barbian. 

Mai întâi Râsul își amintește un hrismos (oracol) pe care i-l 
spusese Camilopardalul, care, la rândul său, fusese învăţat de 
Filohrisos, preotul zeiței Pleonaxia: 


„În pământul negru cine lut galbăn găseşte, 
Acela în toată pofta nu să oboseşte. 
Cine lutul galbăn pentru dzua neagră scoate, 
Fântâna Nilului în casă-şi a avea poate. 
În dragoste te-am luat, fiiul meu te numește, 
Tuturor și-n tot lucrul numele-mi pomeneşte”. 


Așa încât, cei care doreau să trăiască sub epitropia Stru- 
țocămilei, care căutau „coarne de buâr lepădate” și „cap de taur 
aruncat” — și care se adunaseră „la începutul Alfii/ şi sfârşitul 
Sigmei,/ la cetatea Deltii/ (unde apa lui M. şi apa lui A./ a cura/ 
sfârșesc,/ şi apa lui T. a cura/ şi a să mări începe)”'+% — cer de la 
Capilopardal lămurirea acstui oracol. Însă primesc, mai întâi, 
„învăţătura hrizmosului”: 

„Lărna tipărită din fire văpsită 
Cu alb şi cu galbăn într-un loc tecsită, 


+9 Dimitrie Cantemir, Istoria ieroglifică, ed. cit., p. 138. 
480 Idem, p. 123-124. 

Varsă denainte, hrismosul învață. 
Că la cale scoate fără de povață, 
Coarne cine-așteaptă urechile puie, 
Cuvintele le-asculte, cămara nu-ncuie” 481., 


„Lărna tipărită” înseamnă monedele de aur și argint, pe 
care se imprimau chipurile de regi și valoarea lor. Cantemir le 
numește țărnă/ țărână în virtutea concepţiei ortodoxe care 
consideră bogăţia a fi, în esență, pământ sau praf. Pentru că toate 
devin pământ mai devreme sau mai târziu. 

Cantemir apelează la dodecasilab, dar ar fi putut utiliza şi 
hexasilabul: 


„Lărna tipărită 
Din fire văpsită 
Cu alb și cu galbăn 
Într-un loc tecsită, 
Varsă denainte, 
Hrismosul învaţă. 
Că la cale scoate 
Fără de povaţă, 
Coarne cine-așteaptă 
Urechile puie, 
Cuvintele le-asculte, 
Cămara nu-ncuie”. 


Versurile au în ele ceva ce aduce a descântec popular, dar 
Cantemir îl camuflează sub o formă ermetică şi într-o perioadă 
cultă. De altfel, toată afacerea este astfel prezentată de autorul 
cărții, ca și cum ar sta sub semnul magiei vrăjitoreşti, al unei mari 


481 Idem, p. 144-145. 

înşelăciuni și nelegiuiri, la care face trimitere toată simbolistica 
ocultă pe care o inserează în aceste pagini. 

Adesea, în acest capitol, personajele vorbesc între ele în 
cimilituri — ca şi când nu ar fi fost de ajuns toată ieroglifia istoriei 
cantemireşti. 


Chemat să limpezească înţelesul oracolului, 


„Camilopardalul dzisă 
(în grădini boţi de lut în chipul omului fac, 
pentru ca pasire să sparie, 
iară oamenii boţi de lut în mână ţin, 
pentru ca să amăgească pre alții): 
«Între voi dară, o mamină [namilă] 
să vede, ca şi boţul în grădină 
(pe Cămilă cu degetul arătând), 
iară boţ de lut în mână 
nici să vede, nici să aude»”42 etc. 


Ceea ce trimite, în mod evident, la practici oculte în scopuri 
oneroase: 


„Camilopardalul dzisă: 
«Boul răstoarnă țărna, 
plugariul samănă, 
stăpânul sau vinde, sau mănâncă, 
însă aceasta la lucrurile voastre 
ce folos aduce? 


(Chipul de om cu chipul de om [bani] să vâneadză 
și ochii întunecați cu lumina galbănă [cu galbeni] să lumineadză). 


482 Idem, p. 144. 

Cuvintele scumpe 
și voai svinte, cu slove mănunte, 
în tăblițe rătunde 
să cumpără»” etc. 


În cele din urmă, Camilopardalul „la vrăjitorii locului măr- 
gând” (căci „vrăjitorii şi următorii Pleonexii<i>/ în tot locul şi în 
tot rodul [neamul]/ să află”) și, cerând încuviințarea tâlcuirii 
ghicitorii oraculare, oferă această interpretare a cimiliturii (mai 
degrabă o indicare a felului în care se poate înţelege şi urma, în 
mod practic, oracolul): 


„În muntele cel înalt coada struțului, 
În copaciul cel mai mare cornul boului. 
Galbinul și albul toate biruiește, 
În chip de Cămilă corn de buâr creşte. 
Vrăjitorii vândzători ce nu nemeresc? 
Pe frumos soare și lună, toate povestesc''48%. 


Ca și poezia anterioară, și aceasta, pe lângă ermetismul de 
limbaj, are aerul că este un descântec băbesc, că descrie o acti- 
vitate din sfera celor magice, practicate de șamani primitivi sau 
de vrăjitoare populare. Cantemir insinuează că Struțocămila şi-a 
primit coarnele prin mijloace oculte și că — mai târziu —, tot prin 
aceleași uneltiri, se pregătește și vânarea Inorogului: „cu toții 
împreună/ vânătoare vom ridica/ prin codri, prin munți,/ și în 


483 Idem, p. 145. 
484 Idem, p. 146. 

toate părţile ne vom sămăna,/ pre carile, oriunde ar fi,/ tot îl vom 
afla ae 

Însă, în urma acestei dezlegări a ghicitorii de mai sus, 
Pardosul, Râsul şi toți cei care își doresc ca Struţocămila să de- 
vină conducătorul lor, 


„la vrăjitorii locului mărgând, 

cu multă mită li să îmbunară, 

de le vor muntele cel mai înalt 
și copaciul cel mai mare arăta /.../ 


Deci dintre vrăjitori, unul într-acesta chip le răspunsă: 
«În șesul cel gios muntele cel înalt ieste 
și în rediul cel mic copaciul cel mare să află, 
unde coada păunului 
și cornul buărului 
supt rădăcinile lor încuiate sint». 


Aşedară, răspunsul de la vrăjitori luând 
și muntele cu copaciul aflând, 
de supt rădăcinele lor 
întâi coarnele taurului scoasără, 
și nici ceva mai multă zăbavă făcând 
(căci acmu munții și copacii începusă 
a să clăti), în capul Strutocamilii le pusără, 
înaintea a căriia toate dobitoacele închinându-să, 
<într-ani mulți și buni, trăiască», strigară”'1%. 


485 Idem, p. 170. 
486 Idem, p. 146-147. 

După ce problema Vidrei și cea a Struțocămilei sunt solu- 
ționate, dintre vieţuitoarele care, la început, stârniseră ample 


dispute, mai rămâne Liliacul, pe care Pardosul îl consideră un 
exemplu de anomalie a firii: 


„Că pre amănuntul sama de-i vom lua, 
toată anomaliia 
și rătăcirea firii la dânsa vom afla. 
Şi macar că iute la zburat 
şi bine într-aripat 
ieste 

(care lucru aievea 

monarhiii Vulturului îl supune), 


însă și alte multe 
a multe jiganii hirişii [caracteristici] are, 
carile nu puţină materie de gâlceavă 
și de scandală înainte pune: 


întâi că fată ca dobitoacele, 

a doa că la cap ieste ca șoarecele, 
la aripi ca albinele ieste, 

a patra că la picioare în fire 
pe altul să i să asemene nu are, 
de vreme ce aripile în picioare 

și picioarele în aripi îi sint. 


A cincea că dzua orbăcăiește, 
iară noaptea ca puhacea [bufnița] 
purecele în prav [praf] ascuns zăreşte”*7. 


487 Idem, p. 149. 

Fizionomia și fiziologia Liliacului sunt, așadar, subiect de 
dezbatere, precum fuseseră și ale Vidrei și Struțocămilei. 
Cantemir găseşte o modalitate ficțională foarte ingenioasă, prin 
intermediul acestor pseudo-hibrizi, pentru a discuta opțiunea 
politică a personajelor sale travestite în păsări și animale. 

Moimâţa îl sfătuiește pe Liliac să ceară mila celor doi îm- 
păraţi, Vulturul şi Leul, pentru ca „sau supt umbra aripilor,/ sau 
supt pravul talpelor”+ să fie primit, adică fie într-o monarhie, fie 
într-alta să devină supus. Numai că Liliacul, disprețuit ca o 
„jigăniuţă” slabă şi nefolositoare, se dovedeşte a fi o personalitate 
profundă („că mărimea sufletului/ nu după statul trupului/ să 
măsoară”), care nu acceptă să fie manipulată și nici să devină 
unealtă a diversiunilor. 

E] se adresează adunării, cerând: „de ieste la cineva ascul- 
tare,/ ureche dreaptă puie,/ de ieste ureche dreaptă,/ audzul la 
inima curată/ trimată,/ de ieste inimă curată,/ cuvântul socotind, 
în lucru dreaptă giudecată/ facă” +%. Ceea ce, ca structură reto- 
rică, ne amintește de celebra predică la Înviere a Sfântului loan 
Gură de Aur: 


„De este cineva binecredincios şi iubitor de Dum- 
nezeu, să se bucure de acest Praznic frumos și luminat. De 
este cineva slugă înțeleaptă, să intre, bucurându-se, în 
bucuria Domnului său. De s-a ostenit cineva postind, să-și 
ia acum răsplata. De a lucrat cineva din ceasul cel dintâi, să- 
și primească astăzi plata cea dreaptă”*! etc. 


488 Idem, p. 151. 

48 Idem, p. 152. 

1% Ibidem. 

21 Cf. Penticostar, Ed. IBMBOR, București, 1999, p. 24-25. 

Ba chiar Liliacul are curajul să întrebe: „adunarea aceasta de 
drepte stăpânii,/ au de cumplite tirănii/ ieste?” +2. 


„Liliacul: «Fie lăudată dreptatea în veci, 
dzisă, 
și dinţii vorovitorilor după voie 
să să [z]drobască, 
limba vicleană și mincinoasă să să amuţască 
şi urechea de lingușituri priimitoare 
să asurdzască 


(că la asupriţi și neputincioşi blăstămul, 
ca la prădători scutul, sigeata, fierul 
și focul ieste)»"4%. 


Blestemul reprezintă armele celor „asupriţi şi neputincioşi”, 
atunci când este rostit de cineva care nu mai suportă nedreptatea 
şi silnicia. lar Cantemir, acuzând dinţii vorbitorilor după voia 
lor, limba vicleană şi urechea nedreaptă, lua din nou Scriptura ca 
reper: 


„Scoală, Doamne, mântuiaște-mă, Dumnezăul mieu, 
că Tu ai lovit pre toți ceia ce-m vrăjmășuisc în deșert; dinții 
păcătoşilor ai zdrobit” (Ps. 3, 7, Biblia 1688). 

„Doamne, izbăveaște sufletul mieu de buze nedireapte 
și de limbă vicleană. Ce se va da ţie și ce să va adaoge Ţie 
[de] cătră limba vicleană?” (Ps. 119, 2-3, Biblia 1688). 


+2 Dimitrie Cantemir, Istoria ieroglifică, ed. cit., p. 152. 
3 Idem, p. 153. 

„Și n-au ascultat, nici plecară ureachea lor, ce mergea 


fieștecarele întru încâlcirea inemii lor ce[le|i vicleane” (ler. 
11, 8, Biblia 1688). 


Liliacul contestă alungarea Vidrei şi alegerea nedreaptă a 
Struțocămilei, îndrăznind chiar să afirme că: „decât Cămila/ mai 
mare Filul [Elefantul]/ şi decât buârul/ mai iute și mai cornat/ 
ieste Inorogul” *1. El susţine că cele ce s-au făcut nu sunt după 
fire, ci după voia celor cărora Dumnezeu le-a dat voinţă liberă, 
dar care nu o pun întotdeauna în slujba dreptăţii și a adevărului: 


„toate din fire aşe sint tocmite 
şi orânduite, 
ca fietecarea în ţircălamul [circumferința] hotarălor sale 
să să continească 
și sfera activităţii sale sărind, 
să nu covârşască. 


Însă precum meșşterșugul firii, 

aşe voia slobodă 
și cereștilor împotrivă a să pune 
obiciuită ieste. 
Macar că nici meşterşugul pe fire, 
nici voia slobodă pe dreptatea 
şi răsplata cerească până în săvârşit 

a birui pot. /.../ 


Intr-acesta chip nici Cămila 
a să păsări, 


419% Ibidem. 

nici pasirea a să cămili 
au trebuit. 

Aşijderea, nici penele a să încorna, 
nici coarnele a să împăna 
s-au cădzut+%, 
ce fietecarea firii sale urmând, 
ale sale hirişii să fie păzit 
s-ar fi cuvinit”'4%. 


Alegerea Struţocămilei este împotriva celor naturale, pentru 
că ei i s-au pus coarne care nu erau pe potriva firii ei. În schimb, 
Vidra şi Liliacul sunt fiinţe firești, nu hibrizi, iar alcătuirea lor nu 
are nimic care să fie pricină de scandal/ sminteală. Căci „firea în 
zădar ceva a face/ nu să ostenește,/ nici de lucru făcut/ vreodată 
nu se căiește” +”. Prin fire se înțelege aici Dumnezeu — Care „de 
lucru făcut/ vreodată nu se căiește” — , după cum autorul va 
spune mult mai clar în alt context al cărții”. Insistenţa lui 
Cantemir asupra respectării celor firești, asupra urmării celor ce 
sunt în firea lucrurilor, o putem considera, de asemenea, o 
învăţătură ortodoxă. Dacă oamenii ar lectura cartea naturii/ bi- 
blia cosmică (despre care am vorbit de nenumărate ori, în trecut) 
și ar fi atenţi la cele pe care însăși firea îi învaţă, ar evita erorile și 
rătăcirea în tot felul de teorii false: 


„Pentru că ceale nevăzute ale Lui, de la zidirea lumii, 
cu faptele [făpturile lumii] socotindu-se [cugetându-se] să 


%5 Cu sensul: nu s-ar fi cuvenit. 

%6 Dimitrie Cantemir, Istoria ieroglifică, ed. cit., p. 154-155. 
%7 Idem, p. 156. 

18 A se vedea: Idem, p. 326-327. 

văd, şi cea veacinică a Lui puteare și dumnezăire” (Rom. 1, 
20, Biblia 1688). 


„Cu acest mijloc,/ mare lumină celor ce cu înțelegere[a] 
să slujăsc/ a lumina poate/ și ascuţită sabie împotriva celora/ 
ce pre Ziditoriul tuturor a tăgădui/ nebuneşte îndrăz- 
nesae 


Revenind la secvenţa în curs, Liliacul sugerează — printr-o 
pildă poetică — că ceea ce se pornește împotriva lui poate fi 
pricină de multe alte evenimente pe care pricinuitorii nu le vor 
mai putea controla: 


„lară amintrele, pricina Liliacului 
mai mult scuturându-să, 
ca sămânţa macului 
dintr-una o mie vor cădea, 

spre a cărora alegere 
și la un loc culegere, 

nici mirțele [baniţele], 

nici jicnițele 
vor agiunge 5. 


Fiind din nou disprețuit și „înfruntat”, el răspunde într-o 
manieră evanghelică sau profetică: 


„Liliacul răspunsă: «lată, eu acmu voi tăcea, 
însă bine știu că mai pre urmă 
alții pentru mine vor grăi, 


+ Idem, p. 327. 
50 Idem, p. 155. 

a cărora cuvinte, 
nu cu scârșnete, 
ce cu buhnete 
vor răzsuna, 
când urechile a vă astupa 
bumbac viţi cerca 
şi nu viţi afla»"...%!. 


Adică: nu vă veți putea astupa urechile la nesfârșit. Finalul 
ne amintește și de dascălul din Scrisoarea 1, care „de frig la piept 
și-ncheie tremurând halatul vechi,/ Își înfundă gâtu-n guler și 
bumbacul în urechi”. 

Retuzul Liliacului de a-și alege o monarhie în care să devină 
supus este luat în derâdere de mulțimi. Acesta își explică însă 
opţiunea prin faptul că deţine „locul pre carile firea/ dinceput mi 
l-au dăruit”: 


„În toată lumea și în tot locul 
lăcașul mieu gata 
şi fără prepus [îndoială] ieste 


(că precum peştele în mare, 
așe înțeleptul în lume 
nici moșie, nici înstreinare are), 


pre carile nici minţile voastre cele înalte, 
nici sfaturile voastre cele adânci, 
iată că a-l afla nu pot”. 


51 Ibidem. 
52 Idem, p. 157. 

Locul înțeleptului în lume nu se stabileşte cu instrumente 
de măsurat, el nefiind supus înțelegerilor reduse şi pătimașe ale 
lumii. Prin mintea și înțelepciunea sa, el își are patria „în toată 
lumea și în tot locul”, fără a fi circumscris de rațiuni lumești, 
pentru că vede dincolo de hotarele strâmte ale cugetării obiş- 
nuite/ gândirii mediocre. El trăiește pe pământ, dar nu se supune 
logicii telurice. Pentru că: 


„omul duhovnicesc toate le judecă, pe el însă nu-l 
judecă nimeni” (I Cor. 2, 15, Biblia 1988). 


Înțeleptul în înţelepciunea sa este în elementul său, ca 
peştele în mare. Portretizarea înțeleptului a fost pentru Cantemir 
o problemă esenţială, așa după cum va fi, pentru Emi- 
nescu, definirea geniului. 

În polemica aprinsă dintre Liliac şi Moimâță, autorul intro- 
duce o nouă povestire lungă. Numai că și această relatare, după 
cum ne-a obișnuit, e o naraţiune poetică — prima, în literatura 
noastră, prin care ne aflăm în largul mării: 


„Liliacul într-acesta chip a le povesti 
începu: «Eu, odată pre malul mării, 
în borta unii stinci lăcuind, 
într-o dzi eclipsis în soare s-au făcut, 
atâta cât ochii a toată jiganiia închidzindu-să 
și fietecarea la culcuşul său ca de sară aședzindu-să, 


503 În Biblia 1688: „Cel duhovnicescu cercetează toate, şi el de nimeni 
nu să cercetează”. 

504 A se vedea: 

https://www.teologiepentruazi.ro/2014/12/18/luceafarul- 
comentariu-literar/. 

singur eu, cu luminoși ochi, 
toate malurile în sus și în gios cutreieram. 


Eu, aşe nopţii nedejduindu-mă 
și de nepriietin nicicum în grijă purtând, 
spre latul mării 
câteva mile de la uscat m-am depărtat. 


Unde soarele din umbra lunii scăpând 
și totdeodată radzele-și pre faţa pământului lovind, 
noaptea mea scurtară 
și dzua altora lungiră. 


Unde nepriietinii miei cei vecinici, rândunelele, 
vădzindu-mă, 
din toate părțile a mă bate 
și în toate locurile a mă trage 
începură 
(că precum Liliacul sara, 
aşe nepriietinul dzua 
izbândii pândește). 


Eu de multă lumina soarelui 
viderile tâmpindu-mi-să, 
ca alalte dobitoace prin tunerec, 
încoace și încolea, 
de a nepriietinilor lovituri 
și boldituri 
ferindu-mă, 
orbăcăind mă feriiam 
(că a vă înștiinţa de viţi pofti, 

viderea ochilor miei 
atâta de ascuţită ieste, 
cât cu lumina soarelui împreunându-să, 
organele cele a viderii priimitoare 
mi să năduşesc. 


Că precum la ochii altor jigănii 
roata soarelui a să privi 
viderea tâmpeşte, 
aşe la ochii miei 
împrăstiiată lumina soarelui 
întunerec aduce 


şi precum zarea soarelui 
din noapte spre dzuă răvărsindu-să, 
ochii altor dihanii a zări 
încep, 
aşe lumina dzilei 
supt umbra pământului scăpătând, 
ochii miei, 
de cea multă a luminii soarelui iușurându-să, 
a videa încep). 


Aședară, precum am dzis, 
de rândunele păzindu-mă 
şi apărându-mă, 
fără veste de un lucru moale, 
lat și întins mă lovii, 
de carile îndată mă şi lipiiu. 
Într-acesta chip de nepriietinii gonași scăpând, 
alții, precum peste a lor, 


așe peste a mea neșştiință a mă învăli 
și cu funi a mă lega începură. 
Aședară, supt toată noaptea soarelui, 
în ce învălit 
și cu ce legat 
să fiu nepricepând, 
tare mă chinuiam. 
Iară după ce cu dzua nopții 
și cu întunecarea soarelui, 
ochii mi să luminară, 


precum în vetrela a unii corăbii învălit 


și cu funele împletecit 
să fiu cunoscuiu. 


Că eu, poate fi, de rândunele fugind, 
de pândza corăbiii m-am fost lipit, 
în care vreme şi corăbiierii 
vetrila a strânge 
s-au fost [în]tâmplat. 

Eu, dară, aşe în vetrilă boţit 
și corabiia fără vânt 
(căci mare linește era), 
pre valurile moarte săltând, 
voroava corăbiieriului cu a dulfului 
ascultam» "55. 


După cum observam cu alt prilej, 


„corabiia fără vânt 
pre valurile moarte săltând” 


50% Idem, p. 157-158. 

e dovada asocierii între contemplaţia atentă și muzica 
modernă a poeziei. Corabia săltând pe valuri moarte e un oximoron 
al...atenţiei, al privirii în adâncime. Ca să percepi poetic legă- 
narea unor corăbii pe valuri moarte. ..trebuie să ai atracţie pentru 
mișcările de adâncime, și, prin urmare, vedere interioară. 

Marea e acum un fluid fără viața tumultuoasă, dar de 
suprafaţă, a valurilor sale. Corabia e instrumentul care continuă 
să-i înregistreze pulsaţia, într-o atmosferă aproape nefiresc de 
pașnică — „căci mare lineşte era”. 

Povestea aceasta, în întregime, poate fi interpretată și ca o 
parabolă. 

Liliacului, celui ce are „luminoși ochi” noaptea, ziua i se 
tâmpesc vederile, atunci când majoritatea vieţuitoarelor se 
bucură de „împrăstiiată lumina soarelui”, deşi nici ele nu pot să 
privească direct „roata soarelui” (sintagmă care ne trimite cu 
gândul la Ion Barbu). În schimb, a sta în lumina zilei înseamnă 
pentru el a fi „supt toată noaptea soarelui”, în vreme ce puterea 
întunericului echivalează cu ziua nopții („dzua nopţii”) — oximo- 
ronul, după cum se observă, face regula acestor pagini. 

Liliacul este așadar — după Cantemir — o făptură căreia i se 
închid ochii ziua, când toată lumea se agită și e activă, și i se 
deschid vederile noaptea, când agilitatea şi acuitatea sa vizuală 
sunt neîntrecute. Ar putea fi astfel un simbol al înțeleptului care 
e orb față de cele pe care lumea mediocră le vede şi le cunoaște 
foarte bine, dar are „luminoşi ochi” pentru cele pe care puţini le 
văd şi le cunosc. 

Liliacul lui Cantemir, surprins în largul mării, unde se 
trezește „în vetrela a unii corăbii învălit/ şi cu funele împletecit”, 
seamănă cu...albatrosul lui Baudelaire: 

„Souvent, pour s'amuser, les hommes d'équipage 
Prennent des albatros, vastes oiseaux des mers, 

Qui suivent, indolents compagnons de voyage, 
Le navire glissant sur les gouffres amers. 


A peine les ont-ils deposes sur les planches, 
Que ces rois de l'azur, maladroits et honteux, 
Laissent piteusement leurs grandes ailes blanches 
Comme des avirons traîner à côté d'eux. 


Ce voyageur ailé, comme il est gauche et veule! 
Lui, naguère si beau, qu'il est comique et laid! 
L'un agace son bec avec un brûle-gueule, 
L'autre mime, en boitant, infirme qui volait! 


Le Poète est semblable au prince des nuées 
Qui hante la tempête et se rit de larcher; 
Exile sur le sol au milieu des huees, 

Ses ailes de géant l’ empêchent de marcher”5*. 


„Din joacă, marinarii pe bord, din când în când, 

Prind albatroşi, mari păsări călătorind pe mare, 

Care-nsoțesc, tovarăși de drum cu zborul blând, 
Corabia pornită pe valurile-amare. 


Pe punte jos ei care sus în azur sunt regi 
Acuma par ființe stângace și sfioase 
Şi-aripile lor albe și mari le lasă, blegi, 
Ca niște vâsle grele s-atârne caraghioase. 


50% A se vedea şi: 
http://fr.wikipedia.org/wiki/L' Albatros_(poeme). 

Cât de greoi se mișcă drumețţul cu aripe! 
Frumos cândva, acuma ce slut e şi plăpând! 
Unu-i loveşte pliscul cu gâtul unei pipe 
Şi altul fără milă îl strâmbă șchiopătând. 


Poetul e asemeni cu prințul vastei zări 
Ce-și râde de săgeată și prin furtuni aleargă; 
Jos pe pământ și printre batjocuri și ocări 
Aripile-i imense l-împiedică să meargă”. 


(traducere de Alexandru Philippide”) 


Parabola este asemănătoare, în cele două texte: pe de o 
parte, poetul, ca un albatros cu aripi mari, care e caraghios și 
scălâmb în ochii oamenilor, și, pe de altă parte, înțeleptul, ca un 
liliac ce fuge de lume, care nu suportă soarele patimilor (preluăm 
metafora lui Blaga) şi care preferă veghea nopții, când poate să 
zboare nestingherit în largul mării. Marea poate fi înțeleasă şi aici 
ca un simbol pentru lume, în largul căreia poate zbura cu mintea 
liliacul/ înțeleptul care îşi are sălașul „în toată lumea şi în tot 
locul”. 

Asemănarea cu pasărea singuratică și veghetoare o face 
Scriptura, care i-a fost de atâtea ori model și sursă de inspiraţie 
lui Cantemir: 


„Asămănaiu-mă cu pelecanul pustinic, făcuiu-mă ca 
corbul de noapte în jăriște. Am privegheat şi m-am făcut ca 
o vrabie ce e singură pre casă” (Ps. 101, 7-8, Biblia 1688). 


57 Mai multe variante de traducere ale poemului le puteţi citi aici: 
http://stihari.blogspot.ro/2010/10/albatrosul-de-charles-baudelaire.html. 

La Dosoftei: 


„De-atocma cu pelecanul, 
Prin pustii petrec tot anul, 
Şi ca corbul cel de noapte 
Îm[i] petrec zâlele toate, 
Ca o vrabie rămasă 
În supt streşină de casă”58, 


(Ps. 101, 21-26) 


Ceea ce în Biblia 1688 este tradus prin „corbul de noapte în 
jărişte”, în LXX este: vvkTikOoa& èv oikonéðw [Ps. 101, 7, LXX], 
iar în VUL: nycticorax in domicilio. Dacă latinescul domicilio este 
inechivoc, în schimb v oikonéðw se poate traduce şi „în casă”, 
dar și „în/ între ziduri”. 

„Jăriştea” Bibliei 1688 indică locul unui incendiu, o ruină. 
În Biblia 1988 s-a tradus prin: „bufnița din dărâmături”. lar în 
Biblia 2001: „butniţă într-o casă dărăpănată”. Cu aceste păsări 
singuratice se aseamănă cel ce: „Nevoit-ams! ş|i]-am slăbit din 
bietul suflet,/ Lăsând somnul și odihna, stând în cuget” (Dosof- 
tei, Ps. 76, 9-10). 


508 „În supt streșină de casă” nu e doar o variantă poetică, așa cum s-ar 
părea la prima vedere, ci este o variantă de traducere după LXX și VUL 
foarte plauzibilă. 

5% La Neculce: „Antiohi-vodă [...] mâniiatu-s-au ș-au triimis de i-au 
jăcuit casa [...] ș-au pus şi sămenii de i-au răsâpit curţile din lași, de nu i- 
au rămas nice jăriște”, cf. Ion Neculce, Letopiseţul Țării Moldovei, ediţie 
îngrijită şi glosar de Iorgu Iordan, Ed. Minerva, Bucureşti, 1980, p. 160. 

510 Cu sensul din literatura ortodoxă: m-am nevoit. 

Trebuie să admitem că liliacul corespunde, în bună măsură, 
acestor semnalmente. lar faptul că Dimitrie Cantemir îl vede 
locuind într-o stâncă („în borta unii stinci lăcuind”) și zburând 
în largul mării nu reprezintă o derogare foarte mare din punct de 
vedere caracterologic, întrucât imensitatea mării se poate defini 
foarte bine ca pustiu. 

În perioada în care scria Istoria ieroglifică, autorul se afla la 
Constantinopol şi se poate ca malurile Bosforului şi marea să-i fi 
dat idei. Și de altfel, întreg pasajul poate fi receptat ca o parabolă, 
după cum am sugerat mai devreme. O dovadă în plus o avem şi 
în felul în care continuă relatarea Liliacului, fragment pe care și 
în trecut l-am dat ca exemplu (cu mai multe ocazii) al modului în 
care un verset biblic s-a metamorfozat într-o istorie întreagă. Sau 
învăţătura unei expresii sapienţiale a luat amploarea unei pilde 
regizate în amănunt: 


„Dulful [delfinul] ni[ci] pe de o parte, 
ni[ci] pe de altă parte de corabie trecând; 
pre gaura ce deasupra capului are 
atâta pufniia, 
cât stropii apii în corabie 
şi în obrazul corăbiieriului săriia. 


Corăbiieriul dzisă: 
«Bre, hei, porc peştit 
și peşte porcit, dulfe, 
aceste pufnete cui, lăudându-te, le arăţi? 
Au vânt sămănând, 
stropii apii în loc de grăunţe arunci?»”. 
Dulful răspunsă: «Adevărat, eu vânt samăn 
și stropii în loc de sămânță 

în corabie arunc. 

Însă pufnetul mieu în furtună întorcându-să, 
stropii în gârle curătoare să vor întoarce 
(că sămânţa vântului şi grăunţul apii 
moartea corăbii ieste)». 


Corăbiieriul, râdzând, dzisă: 
«Vântul a avea sămânță 
şi marea grăunță 
până acmu încă n-am audzit, 
macar că cea mai multă viață 
în vânturi și în ape mi-au trecut». 
Dulful dzisă: «Eu vântul am sămănat 
și grăunţele apii în corabie am aruncat, 
iară cine va săcera 
ȘI cine a triera, 
vremea va alege /.../»”. 


Aședară, dulful cu corăbiieriul vorovind 
și încă cuvântul bine nesfârșind, 
vântul crivățului dimpotriva căii corăbiii a sufla, 

marea a să înfla 

și valurile ca munţii a să rădica 

începură 
(căci şi timpul iernii, 
când soarele din tropicul Himerinos 
spre tropicul Therinos 

să întoarce era). 


Corăbiierii, volbura carea asupră le vine 
și primejdiia carea în cap li să pune, 

vădzind, unii funele întindea, 
alții vetrilile strângea 
(ce groaza morții mintea uluiește 
şi primejdiia fără de veste toate simţirile amurțește). 


De carea şi bieţii corăbiieri cuprindzându-să, 
unii la adânc, alţii la margine mântuința arăta. 
Aşijderea, 
unii limanul, carile în dreapta, 
alții dosul, carile în stânga 
aproape era, 

a apuca să năzuiască dzicea, 
iară unii fierele corăbii aruncând, 
corabiia să sprijenească învăța. 


Într-acesta chip, 
ei cu chitelele învăluindu-să 
și cu socotelele împletecindu-să, 
holbura corabiia a învântiji 
şi valurile pe deasupra a o năbuși 
începură, 
și așe, în mica ceasului, 
vântul cel de dulf sămănat, 
din pufnet vivor 
şi din stropitură gârle 
înluntrul și pe deasupra vasului izvorâră, 
carea, cu undele fierbând 
și amestecându-să, 
din faţa apii în fundul mării să mută 


(că corăbiieriul, 

carile în linește furtuna nu socoteşte 
şi găuricea carea pișteşte 
cu vreme nu călăfătuiește, 
în abur, vivor, și în picătură 
apă fără măsură 
află). 


Într-acesta chip și voi, 

o, priietinilor, pildele mele buiguiri 
și cuvintele mele într-aiuri 
țiind, 
pe voi de buiguitori 
și de nepricepători 
vă arătați” 5", 


Toată scena pleacă, așa cum am arătat altădată, de la o 
sentință a Prorocului Osea, pe care însuși autorul a citat-o într-o 
carte a sa anterioară: „Vânt sămănară și vivor [vifor] săcerară (gl. 
8, sh. 7)”52. Sentința biblică a Prorocului Osea s-a transformat şi 
în proverb popular: Cine seamănă vânt, culege furtună. Este, în 
scurt, ceea ce Liliacul îi acuză pe oponenții săi că fac, expri- 
mându-le însă acest fapt printr-o parabolă dezvoltată. 

Metafora „undelor fierbând” o folosise și Dosoftei: „herbea 
undele-n bezne” (Ps. 76, 44). De altfel, pentru a realiza imaginea 
mării în furtună, Cantemir avea, pe tărâmul literaturii române, 
exemplul unui psalm profetic, versificat astfel de Dosoftei: 


„Carii îmblă-n corăbii pre mare, 


51 Dimitrie Cantemir, Istoria ieroglifică, ed. cit., p. 158-159. 
512 Dimitrie Cantemir, Divanul, ed. cit., p. 76. 

De-și fac lucrul peste genuni tare, 
Aceia I-au văzut de minune 
Ce-au lucrat Dumnezău în genune. 


Zisă de să fece vânt cu bură, 
De rădică val de-necătură, 
Până la ceri îi suia cu unde, 

Şi-i pogoria-n gios să-i afunde. 


Sufletele lor în greutate 
Să topiia beţ[i] de răutate [a mării], 
Că-ș ieșiră şi din țălăpciune, 
De te lua de dânșii minune. 


Şi strigară la Domnul cu jele, 
Şi i-au scosu-i de la nevoi grele. 
Vânturilor zâsă de-ncetară 
Şi undelor de să alinară. 


Şi le păru bine că trecură 
Valurile toate de tăcură”. 


(Ps. 106, 55-72) 


Cam în aceeaşi perioadă își scria și Sfântul Antim Ivireanul 
predica la Sfântul Dimitrie, în care acesta ilustra, într-o icoană 
literară, furtuna stârnită în mare, care a surprins corabia în care 
se aflau Mântuitorul și Apostolii: 


„Mi se pare ca și când ași vedea în faţa ochilor miei 
chipul ei, de toate părțile să sufle vânturi mari, să se strângă 

împrejurul vântului nori negri și deşi, toată marea să spu- 
mege de mânie și pretutindenea să se înalțe valurile, ca niște 
munți. Mi să pare că văz corabiia Apostolilor că o luptă cu 
multă sălbăticie turburarea mării: de o parte o bat valurile, 
de altă parte o turbură vânturile; de o parte o rădică spre 
ceriu, de altă parte o pogoară la iad. 

Mi se pare că văz pe fețele Apostolilor zugrăvită, de 
frică moartea: unul să se cutremure, altul să se spăimân- 
teze; unul să se turbure, altul să strige şi toți cu suspinuri și 
lacrămi să ceară, cu rugăminte, ajutoriu de la Hristos, ce 
dormiia: «Doamne, mântuiaște-ne că perim». [...] «Şi să 
făcu liniște mare», zice Evanghelia. Au încetat valuri, au 
perit întunerecul, s-au împrăștiiat norii, s-au smerit marea 
și corabiia întreagă şi făr' de nicio vătămare, au ajuns la 
adăposteală”55. 


Uluirea corăbierilor și schimbarea de altitudine a vasului, 
care se află când pe coama valurilor, când în prăpastia lor, au fost 
surprinse în toate cele trei texte. La Dosoftei: „Până la ceri îi suia 
cu unde,/ Şi-i pogoria-n gios să-i afunde”. În Istoria lui Cantemir, 
vasul „din fața apii în fundul mării să mută”, iar la Antim, 
corabia: „de o parte o rădică [valurile] spre ceriu, de altă parte o 
pogoară la iad”. Apropierile expresive dintre ultimii doi sunt 
însă mai pregnante. Am remarcat şi în teza noastră doctorală 
asemănarea, „ca demers stilistic și psihologic”5!*, a celor două 
tablouri ale mării învolburate, la Antim și, respectiv, la Cante- 


53 Antim Ivireanul, Opere, ed. cit., p. 156-157. 


514 Gianina Picioruș, Antim Ivireanul: avangarda literară a Paradisului. 
Viaţa şi opera, Teologie pentru azi, București, 2010, p. 325, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

mir", Astfel, comparaţia „valurile ca munți a să rădica”, de la 
Cantemir, îşi află un echivalent în predica Sfântului Antim 
Ivireanul: „să se înalțe valurile, ca niște munţi”. 

La Antim, Apostolii au pe fețele lor, „zugrăvită, de frică 
moartea: unul să se cutremure, altul să se spăimânteze; unul să 
se turbure, altul să strige”; la Cantemir: „groaza morții mintea 
uluiește/ și primejdiia fără de veste toate simţirile amurțește)./ De 
carea și bieții corăbiieri cuprindzându-să,/ unii la adânc, alţii la 
margine mântuinţa arăta”... 

Liliacul, aşadar, le răspunde prin această parabolă celor cu 
care se afla în polemică, pentru a le transmite, în definitv, că, 


„cât pentru alegerea locului lăcașului mieu 
ar fi, aceasta să știți că precum 
în borta pietrii brânca Leului 
de groasă nu încape /.../, 
aşe în întunerecul nopții 
ochiul Vulturului nu videa, 


cu care chip eu decât Leul mai aciuat, 
iară decât Vulturul mai fericit sint, 
de vreme ce borta pietrii 
și cetate nebiruită 
și lăcaş desfătat fiindu-mi, 


în vreme când ochiul Vulturului 
cu întunerec să închide, 
al mieu cu lumină curată să deșchide 
și slobod şi fără nici o primejdie 


515 A se vedea, pe larg, comentariul nostru, în: Idem, p. 310-315, 322- 
330. 

dobânda hranii 
și orânduiala vieții 
îmi cerc”516. 


Liliacul pretinde, deci, că nu poate fi vânat nici de Leu și nici 
de Vultur, având alt regim existenţial, rămânând ca el: „cu Leul 
megiieși,/ iar cu Vulturul locului și împărăţiii părtaşi/ mă voi 
afla” 517. Acesta părăsește adunarea fără ca altă decizie să fie luată 
împotriva sa. Vulpea, deși pe moarte („căci din prognosticul 
doftorului,/ precum la luna/ nu va ieşi bine ştiia,/ de vreme ce în 
răvărsatul zorilor/ și în amurgul soarelui/ sfigmosul [artera 
radială] în chipul viermelui să clătiia”%5), trimite o epistolă 
„Vulturului și Leului”, pentru a-i înștiința cu privire la situația 
creată, dar și Lupului, pe care încearcă să îl momească, pentru a- 
l atrage la un gând cu sine, pentru ca „o carte [scrisoare] la Fil și 
la Inorog, să scriem/ și de gândurile noastre știre să le facem” 5%. 
De fapt, se străduia „pre Lup a amăgi/ și capul în singe a-i văpsi” 
520 


„Ce Lupul, vechiu [bătrân] la minte 
și copt la crieri fiind, 
noaâle a Vulpei vicleșuguri 
și proaspetele ei lingușituri 
îndată pricepând, 
precum în gură miiere zăminteşte, 


516 Dimitrie Cantemir, Istoria ieroglifică, ed. cit., p. 159. 
517 Idem, p. 160. 

515 Idem, p. 164. 

519 Ibidem. 

520 Ibidem. 

iară în piept otravă dospește 
cunoscu”», 


Răspunzându-i Vulpii, Lupul refuză să se mai amestece în 
discuții, pentru a nu mai fi implicat în intrigile celor care le tes, 
motivând că a ales să se sihăstrească, într-un fel, trăind o viață 
liniştită, departe de tulburări și discordii: 


„Nici cătră aceasta mai mult ceva a gândi 
sau a grăi 
ni să cade, 
fără cât noi, 
într-această dată viaţă singuratecă 
alegându-ne 
și la bârlogul nostru rămăşiţa vieții 
din toate tulburările lucrurilor 
și gândurilor 
depărtaţi 
cu lineşte a o trece 
și cu odihnă a o petrece 
am ales, 
şi mai deasupra nici a grăi, 
nici a audzi 
ceva poftim 


(că precum gura la grăire, 
aşe urechile la audzire 
hotar a avea trebuie, 
și cuvântul carile linului suflet 
tulburare aduce, 


521 Ibidem. 

nu numai a nu-l grăi, 
ce nici a-l audzi 
să cade)”. 


Cele exprimate aici ni se par izvorâte dintr-o convingere 
isihastă, pentru că liniștea și retragerea despre care vorbeşte 
Lupul au conotaţii de acest fel. Însă Ciacalul îi aduce Lupului 
vestea despre răscoala insectelor, care nu fuseseră invitate la 
sinod: albinele și viespile, muștele și țânţarii, tăunii şi gărgăunii. 
Albinele îşi arată primele indignarea: 


„Oare pre noi la adunare cum nu ne-au chemat? 
Au în sama zburătoarelor nu ne-au băgat? 
Au căci micșorimea statului nostru căutând, 
nevoinţa, agonisita și chivernisala de obşte 
carea facem a cunoaște s-au lenevit? 

Ce de vreme ce ieste așe, 
de sintem și noi zburătoare 
supt soare, 
pre toţi a cunoaște să-i facem 


(că albina sămânţa 
și sulița, 
miierea 
și fiiere[a] 
tot într-un pântece poartă, 


şi precum toate politiile [societățile] 
nu staturi înalte 
și pântece lăsate, 


52 Idem, p. 165. 

ce omoni [unire] nedespărțită 
şi minte ispitită 
și ascuţită 
caută)”'553. 


Muştele şi țânţarii plănuiesc o ridicare generală: 


„Sculaţi, fraţi, şi mărgând, 
viespilor știre să dăm, 
pre tăuni 
Și pre gărgăuni 
împreună să râdicăm 
și cu toţii la prisaca albinelor să ne adunăm, 
unde, 
de obşte sfătuindu-ne, 
să alegem și să căutăm 
cu ce privileghie Vulturul 
tuturor zburătoarelor a stăpâni 
și cu ce mijloc numai o monarhie la toţi a să numi 
Şi a fi 
ar putea". 


Autorul se întoarce mereu la poezia retorică sau la retorica 
poeziei, cu care, într-o anumită măsură, ne obișnuise deja din 
Divan. Uneori, tiparul retoric ne este cunoscut, ca în cazul acestor 
interogațţii: „Oare pre noi la adunare cum nu ne-au chemat?/ Au 
în sama zburătoarelor nu ne-au băgat?/ Au căci micşorimea 
statului nostru căutând,/ nevoinţa, agonisita și chivernisala de 
obște/ carea facem a cunoaște s-au lenevit?”. 


523 Idem, p. 166-167. 
54 Idem, p. 167. 

L-am întâlnit în opera lui Neagoe Basarab: „Au doar nu 
sântu toți țţărână? Au nu sântu toți pulbere? Au nu sântu toți plini 
de împuţiciune? Au nu ne sântu acum urâtă oasele celora ce ne 
era odată dragi'*%. Să fi avut Cantemir în minte Istoria lui 
Manasses, atunci când a decis să-și redacteze letopiseţul acesta 
neobișnuit în versuri? Să se fi gândit la alte exemple de istorii 
versificate, mai vechi sau mai recente? 

E mirabil cum de autorul Istoriei Imperiului Otoman (Creş- 
terea şi descreşterea Curţii Otomane), un împătimit al istoriei ca 
știință, a cunoscut şi tentaţia de a o metamorfoza în literatură, în 
poezie chiar. Deși, e drept, Cantemir şi-a început cariera de 
scriitor și om de știință cu literaturizări de genul Divanului și al 
Istoriei ieroglifice, pentru a o continua ulterior cu seria marilor sale 
cărți istorice. Răzmerița insectelor este lăsată pentru moment în 
suspensie de autor, consecinţele ei fiind prezentate ceva mai 
târziu, în capitolul următor. Capitolul acesta, al treilea, se sfâr- 
şește cu decizia — sau mai bine zis complotul — câtorva (Uleul, 
Pardosul și Râsul) de a organiza vânarea Inorogului: 


„De care lucru, cu toţii împreună 
vânătoare vom ridica prin codri, prin munți, 
şi în toate părţile ne vom sămăna, 
pre carile, oriunde ar fi, 
tot îl vom afla, 
şi oricât de iute la picioare ar fi, 
cu lungimea goanii 
odată de corn tot îl vom apuca 


55 Învățăturile lui Neagoe Basarab către fiul său, Theodosie, text ales şi 
stabilit de Florica Moisil şi Dan Zamfirescu. Cu o nouă traducere a origina- 
lului slavon de G. Mihăilă. Studiu introductiv și note de Dan Zamfirescu 
și G. Mihăilă, Ed. Minerva, București, 1970, p. 213. 

(că ce graba în ceas și cu sila nu isprăveşte, 
aceia delungarea vremii şi meșterşugul biruieşte). 


Carile, la mână cădzind, 
într-o ogradă încongiurată 
cu apă lată 
îl vom închide 
și la loc îngust și strâmpt 
îl vom trimite. 


Unde el 
la loc slobod și la câmp larg a trăi 
deprins fiind, 
de năcaz, în curândă vreme în melianholie, 
din melianholie în buhăbie, 
din buhăbie în slăbiciune, 
din slăbiciune în boală 
şi, în sfârșitul tuturor, 
din boală în moarte va cădea, 
și așe, de tot numele 
din izvodul vieţii i să va șterge”5%. 


Nu de puţine ori, în decursul cercetării noastre, ni s-a părut 
că versurile au un puternic caracter cantabil. La fel și în frag- 
mentul de mai sus, care, mai ales în începutul său, ne aminteşte 
de ritmul din aria Corul vânătorilor, din opera lui Weber. Autorul 
sugerează astfel alerta complotiștilor, nerăbdarea vânătorilor de 
a-şi duce la îndeplinire planul, dar şi veselia lor, buna lor dispo- 
ziție pentru că au ticluit un asemenea plan. 


56 Dimitrie Cantemir, Istoria ieroglifică, ed. cit., p. 170-171. 

Căderea Inorogului „în melianholie,/ din melianholie în 
buhăbie [buhăială],/ din buhăbie în slăbiciune,/ din slăbiciune în 
boală” — mai devreme şi Vulprea căzuse „în melianholia ipohon- 
driacă” — nu poate, cred, să nu ne amintească de Conu Leonida față 
cu reacţiunea: „Omul, bunioară, de par egzamplu [...] intră la o 
idee; a intrat la o idee? fandacsia e gata; ei! și după aia din 
fandacsie cade în ipohondrie”. 

lar închiderea lui „într-o ogradă încongiurată/ cu apă lată 
|... şi la loc îngust și strâmpt” ne face să ne întrebăm dacă nu 
cumva autorul știa de vestitele tapiserii medievale ilustrând 
vânarea Inorogului/ Licornului?: 


Dacă n-a putut cunoaște tapiseriile — care erau în acea 
vremea în posesia familiei La Rochefoucauld —, Cantemir trebuie 


57 Sursa imaginilor: 
http://en.wikipedia.org/wiki/The_Hunt_of_the_Unicorn. 

să fi avut însă cunoştinţă despre legendele medievale al căror 
protagonist era Inorogul. Planul de capturare a Inorogului con- 
stituie, de fapt, adevărata intrigă a cărții. 

Al patrulea capitol („partea a patra”) al Istoriei ieroglifice 
debutează cu un fragment ce reprezintă prima ilustrare, în litera- 
tura noastră, a motivului lumii pe dos (le monde à l'envers), 
descinzând din opera lui Vergiliu și care, încreştinat, a fost 
vehiculat mai mult în Evul Mediu apusean. 

Motivul va reapărea, la noi, la Budai-Deleanu, în Tiganiada 
(„Ah! căruntă vechie cinstită!/ Unde-s a tale sânte tocmele?.../ Ce 
urgie-acum lumea-întărâtă/ Ș-oînneacă-întru cel noian de rele?/ 
Perit-au credința cea bătrână!/ Ah! lume-întoartă! vreme pă- 
gână!” (Cântul VIL)*%) şi, ulterior, la Vasile Fabian-Bob, în poe- 
mul Moldova la anul 1821 („S-au întors mașina lumei, s-au întors 
cu capu-n gios/ Și merg toate dimpotrivă anapoda şi pe dos” 
etc.52). 

Aici, la Cantemir, secvenţa e motivată de iscarea vânătorii 
asupra Inorogului, pentru care se pregătesc „lațuri, curse, mreji”: 


„După aceia toate pasirile de carne mâncătoare 
și toate jigăniile de singe nevinovat vărsătoare, 
pentru asupra Inorogului vânătoare, 
beleag5% și cuvânt își dederă, 
şi toate în toate părțile 
să-l cerce, 


528 Cf. Ion Budai Deleanu, Ţiganiada sau Tabăra țiganilor. Poemation eroi 
cOmico-satiric alcătuit în doaosprăzece cântece, ediție îngrijită de Florea Fu- 
gariu, repere istorico-literare de Andrei Rusu, Ed. Minerva, București, 
1985. 

59 Cf. Poezia românească în epoca romantică, ediţie de Mircea 
Anghelescu, Ed. Fundaţiei Culturale Române, București, 1997. 

50 Loc de întâlnire. 


să-l afle, 
să-l prindză, 
să-l lege, 
și după a lor tirănească să-l giudece lege 
să orânduiră. 


Ce ei încă acestea orânduind 
și fel de fel de laţuri, curse, mreji 
și alte măiestrii 
în toate poticile 
şi căile 
întindzind, 
strâmbătate ca aceasta 
în multă vreme ceriul a privi, 
pământul a suferi 
neputând, 


de năprasnă din toate părţile 
și marginile pământului 
holburi [furtuni], 
vivore, 
tremuri, 
cutremuri, 
tunete, 
sunete, 
trăsnete, 
plesnete 
scorniră, 
atâta cât tot muntele înalt 
cu temeliele în sus 
Și cu vârvul în gios 

răsturnară 
şi tot copaciul gros, 
înalt și frundzos 
din rădăcină îl dezrădăcinară, 


și așe, toată calea 
Şi cărarea 
pre pământ și prin aer 
cu grele neguri 
şi cu întunecoși nuări, 
ca cu un veșmânt negru căptuşind 
astupară 
și tot drumul de pe fața pământului 
cu stinci pohârnite, 
cu dealuri şi holmuri răzsipite 
și cu păduri săciuite [doborâte] 
pretiutiderelea închisără 
şi încuiară. 


Din ceriu fulgere, 

din nuări smidă 
Și piatră, 

din pământ aburi, 

fumuri 

și holburi, 

unele suindu-să, 

iară altele coborându-să, 
în aer focul cu apa să amesteca 
și stihiile 
între sine cu nespus chip să lupta. 

Carile atâta de strașnică 
şi groznică 
metamorfosin în toată fapta [făptura] 
făcură, 
cât ceriul cu pământ 
şi apa cu focul 
războiu cumplit să fie râdicat 
să părea, 
cu a cărora clătire 
toată zidirea să scutura 
și să cutremura 
și spre cea desăvârșit 
a tot duhul peire 
să pleca”, 


A Aa 


„Loată fapta” înseamnă: întreaga creaţie a lui Dumnezeu. 
Am întâlnit această expresie în Cazania lui Varlaam: 


„deca iaste sănâtos ochiul ce iaste în trupul nostru, 
veade chiar [clar] toate faptele: ceriul, pămăntul, munții, 
marea, înâlțimea, adăncul, lumina, întunerecul și toate fea- 
liurile copacilor și pomilor, fierilor și peştilor”*2. 


Modul acesta de exprimare este scriptural. Spre exemplu, 
Tob. 3, 11, EvAoynoontoăv Łe năvra tà čoya Łov eis Tov aiva 
(LXX), a fost tradus în Bibilia 1688 prin: „Blogoslovească-Te toate 
faptele Tale în veac!”. 


31 Dimitrie Cantemir, Istoria ieroglifică, ed. cit., p. 172-173. 
52 Varlaam, Cazania (1643), ediție îngrijită de J. Byck, Ed. Academiei 
RSR, Bucureşti, 1966 [1943], p. 161. 

Pasajul cantemirean anticipează un alt eveniment cataclis- 
mic, de proporţii cosmice, care se va petrece în partea a opta a 
cărții — e un episod în avanpremieră. 

Lupta stihiilor „între sine” am remarcat-o enunțată, de 
asemenea, la Budai-Deleanu: „Dela miază noapte mai departe,/ 
Sus, în văzduhul întunecos,/ Este-un loc (precum scrie la carte)/ 
Cărui zic filosofii haos,/ Unde neîncetata bătălie/ Face-asupra 
stihii stihie!” (Cântul I). Aceasta este, așa cum observam și 
altădată, o reminiscență din teoria filosofico-religioasă a lui 
Heraclit despre războiul elementelor** care, la Cantemir și 
Budai-Deleanu, capătă întrebuințare literară, alegorică. Aseme- 
nea exemple de răscoală cosmică tind să-i confere, secvențial, și 
istoriei lui Cantemir proporții epopeice. 

Participarea cosmosului la dramele umane majore, repre- 
zintă, în sine, o temă cunoscută a literaturii religioase ortodoxe și 
a istoriei bizantine“ — vom discuta mai târziu pe larg acest 
aspect. Impresia noastră este că autorul a resimţit motivul „lumii 
pe dos” ca o complinire a acestei teme mari, ca un element din 
literatura universală care putea fi adăugat tradiției sale fără să-i 
dăuneze cu ceva. Se potrivea dorinţei sale de a ilustra o 
„metamorfosin în toată fapta” — dacă „metamorfosin” e un 
neologism de origine greacă, în schimb, „toată fapta” indică, 
precum în Cazania lui Varlaam: toată făptura/ creația. Pentru că 


53 A se vedea Dr. Gianina Maria-Cristina Picioruş, Tiganiada: tradiție 
şi inovație. Aventura scriiturii şi canonul literar românesc, Teologie pentru azi, 
București, 2012, p. 7-10, cf. 

https://www.teologiepentruazi.ro/2012/07/19/tiganiada-traditie-si- 
inovatie/. 

54 Din cărţile de cult ale Bisericii sau din cronografe aflăm că 
universul întreg s-a comportat participativ la ieșirea Protopărinţilor din 
Rai, la Răstignirea lui Hristos, la căderea Constantinopolului etc. şi iarăși 
se va arăta astfel în vremea sfârșitului chipului acestei lumi. 

întreaga creaţie este fapta lui Dumnezeu, iar făpturile sunt, în 
româna veche, faptele Sale. 

Cantemir face apel, ca mai târziu Heliade, la cuvinte care, 
într-o anumită formulă, nu mai sunt simple aliteraţii, ci tind să 
devină complicate jocuri de sunete: 


„holburi, 
vivore, 
tremuri, 
cutremuri, 
tunete, 
sunete, 
trăsnete, 
plesnete /.../ 
Din ceriu fulgere, 
din nuări smidă 
şi piatră, 
din pământ aburi, 
fumuri 
și holburi...”. 


lată şi un fragment dintr-un poem al lui Heliade: 


„E bun de orice rău 
Arcanul, leacul meu, 
Licoarea extrafină, 
Ambrozia divină: 
Lixirul eminent, 
Lixir omnipotent! 


Cum bei, îţi ia cu mâna, 

Căci el este fântâna, 
Sorgintea ș-a vieții, 
Sorgintea tinereții. 
Ş-apoi...ș-a frumuseții... 
Compratelo, compratelo, 
Că, iată-mă, mă duc. 
E bun de orice rău 
Arcanul leacul meu: 


Şi friguri, 
Şi lângoare, 
Şi tifos, 
Şi holeră, 
Şi oftică, 
Şi ciumă, 


Cum bei, îţi ia cu mâna. 
Lepră, 
Chelie, 
Virus 
Şi râie, 
Scrofuli, 


Rahit, 
Spasme 
Şi asme, 
Revme, 
Podalgă, 

Lovă, 


Scorbut, 

Toate le spală. 
Toate le stinge: 


Marea virtute-a leacului meu. 
Cum bei, îţi ia cu mâna, 
Căci el este fântâna... 


Toate le spală, 
Toate le stinge: 
Şi bătrânețea, 
Şi gârbovia, 
Şi căruntețea, 
Şi chiar orbia, 
Şi zbârcitura, 
Şi ştirbitura, 
Şi ignoranţa, 


[77 


Şi nebunia 
(Dulcamara)5%5 


Un efect asemănător ar putea produce și unele versuri ale 
lui Emil Botta (Poetul și lumea lui, vol. Pe-o gură de Rai), dacă în- 
drăznim să reconfigurăm strofa: 


„Tutelară noapte, orbitor Pretutindeni, 
desfrunzirea pădurii ascult-o, 
argentina pădurilor rugă ascult-o! 
Şi apei ce-şi sună în toate serile 
talanţii, 


55 Cf. I. Heliade Rădulescu, Poezii. Proză, antologie și repere istorico- 
literare de Marin Mincu, Ed. Minerva, Bucureşti, 1977, p. 173-175. 

florinii, 
averile, 
Isadorei, 
Terpsihorei, 
Apei, 
auzi-i, 
auzi-i căderile!” 56, 


Nu este de mirare că, în destul de multe situatii, structurile 
retorico-poetice ale lui Cantemir, care par să curgă după un ritm 
interior, cu semnificații latente ale sonorităților și cu nebănuite 
ritmuri încastrate în frază, au fost și pot să fie considerate uluitor 
de moderne. 

Pe lângă „deprinderea ritoricească” spre care zice Cantemir 
că s-a nevoit cu deosebire în această carte, credem că putem intui 
o conștiință poetică infiltrată în rațiunea elaborării acestei lucrări. 
Textul romanului ne conduce, mai departe, spre singura fabulă 
vegetalo-mineralieră a cărții: 


„munţii cu holmurile [dealurile] 
între sine, 


56 Cf. Emil Botta, Poezii, cuvânt înainte de Valeriu Râpeanu, text 
îngrijit, note şi variante de Aurelia Batali, Ed. Eminescu, Bucureşti, 1979, 
p. 199. În volum: 


„Tutelară noapte, orbitor Pretutindeni, 
desfrunzirea pădurii ascult-o, 
argentina pădurilor rugă ascult-o! 

Şi apei ce-și sună în toate serile 
talanţii, florinii, averile, 

Isadorei, Terpsihorei, Apei, 


| d 


auzi-i, auzi-i căderile 


pentru greutatea carea 
de la stânci și de la copaci trag, 
să jeluiră 
și de pohoara carea în cârcă poartă 
unul cătră altul să olecăiră 
şi fietecarile cătră de-aproapele său 
într-acesta chip dzisără: 


«Până când, fraților, stinca piatra sacă 
și plopul, chiparâsul și paltinul, 
copaci fără roadă, 
în capul nostru suindu-să, 
pe spate-ne urcându-să, 
vârvurile și creștetele ne vor acoperi? 
Şi până când ei înălțindu-să 
şi mărindu-să, 
ca [și] cum în vreo samă n-am fi, 
ne vor ocări şi batgiocuri? /.../ 


De care lucru, cu toţii într-un gând 
și într-o inimă a ne împreuna, 
cu mic și cu mare, într-un cuvânt 
și într-un giurământ 
a ne lega 
trebuie 
și lucru carile 
altădată în politiia noastră 
nu s-au mai vădzut 
să facem, 
adecă cu a noastră răsturnare 
a mândrilor 

şi trufaşilor 
cea desăvârșit prăpădire 
şi răzsipire 
să aducem /.../. 


Deci unde ne sint rădăcinile, 
acolo vârvurile, 
și unde ne sint vârvurile, 
acolo rădăcinile 
să ne mutăm. 
Că într-acesta chip 
toată stânca groasă 
Şi pietroasă 
și tot copaciul crăngos 
şi frundzăros 
supt noi va rămânea, 


şi așe, precum pururea 
decât noi mai mici [sânt] 
și precum noi i-am hrănit 
ȘI i-am crescut, 
în braţă i-am purtat 
și la sin i-am aplecat 
şi precum până într-atâta în samă a nu ne băga 
și în toată hula și ocara a ne lua 
nu li s-au cădzut 

vor cunoaște». /.../ 


Aşe, muntii deodată cu cuvântul 
și lucrul pliniră, 
căci pre toată moviliţa cu sine trăgând, 

toate holmurile [colnicele] 
și dealurile 
după cei şepte voievodzi 
urma. 


Carii cu toții deodată clătindu-să 
și din temelie cutremurându-să, 
unii peste alţii să pohârniră, 
de a cărora huiet 
toate marginele lumii să răzsunară 
și să înspăimântară”5. 


Munţii și dealurile, conduși de şapte hatmani/ voievozi, se 
răscoală împotriva stâncilor şi pădurilor pe care le poartă în 
spate. Adică împotriva a „toată stânca groasă/ şi pietroasă/ şi [a] 
tot copaciul crăngos/ şi frundzăros”. Doar Nichita Stănescu va 
mai avea cutezanța unor invenţii lingvistice de asemenea ma- 
nieră: „ce ierboasă mi-e privirea — / somnolent în ea te pierzi”... 
(Înger refuzat de păsări, vol. Oul şi sfera) etc. lar această 
răsturnare a ordinii, această întoarcere esenţială a lucrurilor cu 
susul în jos, ne evocă tot un text nichitian: 


„Noi am fost primii, oamenii aceştia din prezent, 
Noi suntem cei mai vechi, 
noi suntem primii, oamenii aceştia din prezent 
şi singurateci. 


57 Dimitrie Cantemir, Istoria ieroglifică, ed. cit., p. 173-174. 

58 Cf. Nichita Stănescu, Ordinea cuvintelor. Versuri (1957-1983), vol. I, 
cu prefață, cronologie și ediţie îngrijită de Alexandru Condeescu cu 
acordul autorului, Ed. Cartea Românească, București, 1985, p. 292. 

Peştii și păsările, iarba, arborii 
au decăzut din noi, din noi 
şi umbra care-o lasă arborii 

când sunt. 


Noi suntem cei mai vechi 
iar tot ce este 
e-o decădere din vechimea celor vechi, 
e un semnal. 


Noi am îmbogăţit vederea și auzul, 
mirosul, pipăitul, 
și gustul, ah, dar mai ales auzul 
acestei decăderi”*%. 


(Cel mai bătrân, vol. În dulcele stil clasic) 


Scena tulburării mesei împărătești de către insectele care 
invadează ospățul animalelor și păsărilor este savuroasă și poate 
figura oricând alături de fragmente din Harap-Alb (de altfel, în- 
tregul capitol are mai multe pasaje care suportă o comparaţie 
atentă și aplicată cu stilul marelui povestitor Ion Creangă): 


„După împărăteasca poruncă 
toate să gătară, 
fel de feliuri de mâncări, 
în divuri, 


59 Cf. Nichita Stănescu, Ordinea cuvintelor. Versuri (1957-1983), vol. II, 
cu prefață, cronologie şi ediție îngrijită de Alexandru Condeescu cu 
acordul autorului, Ed. Cartea Românească, București, 1985, p. 29. 

în chipuri 
de băuturi, pre mese să aședzară. 


Fietecarile după cinstea şi stepăna sa 
la deosăbite mese, 
cineși după neamul său și feliul 
să orânduiră 


(că chipul întâi a trufiii 
în procathedriia mesii să zugrăvește 
și toată mândria 
în scaunul cel mai de sus să săvârșește). /.../ 


Ei într-acesta chip la veseliia 
ospăţului aşedzindu-să 
și în tot feliul de dezmierdări desfătându-să 
și acmu păharăle pre masă ades primblându-să, 
cineși pre monarhul său 
cu nespuse laude şi colachii în ceriuri înălța 


(că vinul, în stomah intrând, 
aburul la cap trimite 
și aburul vinului, în cap învăluindu-să, 
gândurile acoperite 
și cuvintele negândite 
la ivală scoate). 


Şi acmu la cele mai dinluntru 
a voroavelor pozvolenii întrând, 
cine de viteaz, 
cine de credincios, 

cine de vârtos 
să lăuda. 


Aşijderea, 
cine credinţa și priința sa, 
cine vicleșugul şi vrăjmăşiia altuia, 
cu desfrătate 
şi cu vinul împiedicate 
voroave arăta. 


Acestea încă ei bolbăind 
și stropii vinului 
din gura unuia 
în obrazul altuia sărind, 
iată, de năprasnă și fără veste, 
toate turmele 
și neamurile 
a tuturor muștelors* la masă nechemate 
și la ospăț neîmbiiate 
a vini și fără nici o sială 
a să ospăta vădzură”*!. 


Ospăţul e, fără îndoială, după tipicul celor la care prințul 
Cantemir a luat parte de multe ori. El însuşi va face la Iași, pentru 
țarul Petru cel Mare, „masă frumoasă în curţile domnești”*?. 
Cantemir povestește cu umorul lui Neculce și al lui Creangă și, 
cum spuneam și altădată, poate fi socotit primul alcătuitor de 


0 Insectelor. 

1 Dimitrie Cantemir, Istoria ieroglifică, ed. cit., p. 186-187. 

52 Jon Neculce, Letopiseţul Ţării Moldovei, ediţie îngrijită și glosar de 
Iorgu Iordan, Ed. Minerva, Bucureşti, 1980, p. 201. 

basme în versuri, înaintea lui Eminescu, Coșbuc sau Iosif (deşi, 
ca psihologie a povestirii, pare că se apropie mai mult de Crean- 


gă): 


„Neamul dară muștelor, precum s-au dzis, 

tot într-un suflet 

şi într-o inimă sculându-să 

și mai mult cu focul inimii 

decât cu aripile zburând 
și ducându-să, 
pre toate zburătoarele 

şi mărgătoarele 

la pomenitul ospăț aflară. 


Carile, mai mult de mânie 
decât de foame, 
în bucatele streine 
și în agonisita altora ca focul în paie 
şi ca scânteia în iarba pucioasă 
intrară. 


Aceasta toți sfetnicii și senatorii 
din îmbe părțile vădzind, 
în mierare și ciudesă ca aceasta sta 
și ce poate fi aceasta, 
din cap, din umere şi din ochi 
semne făcându-și, 
muţește întreba. 


Toţi de toţi întreba 

şi cel ce să răspundză 
nu era. 


Albinele, viespile, muștile și alalte gloate 
nicicum ceva uitându-să, 
ca la bucatele și mesele sale, 
fără nici o grijă, mânca, 
împrăștiia 
şi de pre masă gios, 
la furnici arunca. /.../ 


Iară Vulturul şi Leul, de mânie, 
ca beşica de vânt să împlură, 
unul piui, 
altul răcni, 
și fietecarile cetelor 
și bulucurilor sale 
de războiu și de bătaie 
să să gătească cu urgie porunciră. 


Şi «nici unul din tâlharii 
în samă nebăgători să nu scape!» striga: 
«Cine sint aceştea 
carii de strașnice chipurile împărătești 
a să s[f]ii n-au învăţat? 
Carii sint aceștea 
ce de frica groazniciii noastre nu s-au cutremurat? 


Au ieste cineva supt soare 
a căruia neştiutorii a să ruşina ochii 
de străluminarea slăvii noastre 

să nu să tâmpască? 
Au ieste din faţa pământului 
până în ţârcălamul [cercul] lunii 
duh ca acela carile 
gând împotrivnic spre nebiruita noastră putere 
să puie? 
Cum mai curând dară 
în unghi să-i fărâmaţi, 
în colți să-i zdrumicați, 
în labe să-i spinticați 
și cu lutul şi ţărna să-i amestecați 
și ca pravul şi pulberea în vânt să-i aruncaţi». 


După a împăraţilor poruncă, cu toţii îndată 
de masă şi veselie să lăsară 
și de arme și de războiu să apucară 


(că precum după răscoale 
lineștea cu veseliile, 
aşe după veselii armele și gâlcevile 
adese urmadză), 


toată jiganiia cumplită colții își tociia 
și toată pasirea rumpătoare 
pintenii îşi ascuțţiia. 


Cucoarăle cu buciunele buciuma, 
lebedele cântecul cel de pre urmă a morţii cânta, 
păunii, de răutatea ce videa, 
în gura mare și cu jele să văieta, 
șoimii ca hatmanii, 

uleii ca sărdarii, 
coruii ca căpitanii 
pe dinaintea gloatelor și a bulucurilor să primbla, 
pupădza ca ceaușii la alaiu îi aședza, 
căile din fluiere șuiera, 
brehnăcile înalt 
pentru paza străjilor să înălța. /.../ 


îndată sunete, 
buhnete, 
trăsnete, 
plesnete, 
vâjiituri 
și duduituri 
preste tot locul să răzsunară. 


Că iuți aripile vulturilor, 
brehnăcilor, 
rarăilor, 
șoimilor, 
uleilor 
și a coruilor 
cu mare vâjiituri aerul despica, 
leii, 
urșii, pardoșii, dulăii, 
ogarii și coteii, 
cu unghile țărna aruncând 
pulberea în ceriu spulbăra 
şi cu neguri de prav 
luminoasă radzele soarelui astupa. 

Mânie ca aceasta vărsară, 
vrăjmăşie ca aceasta arătară, 
gătire ca aceasta făcură, 
tunară, 
detunară, 
trăsniră, 
plesniră, 
răcniră, 
piuiră 
și din toate părțile cu mare urgie 
marile acestea jigănii 
asupra micșoarelor musculițe să repedziră”55. 


Dacă lucrarea aceasta ar fi fost în engleză, fără nicio îndoială 
că ar fi produs o operă de animaţie clasică. Cantemir are o 
imaginaţie fabuloasă cu care descrie năvălirea insectelor, sur- 
prinderea, uluirea şi apoi izbucnirea de mânie inenarabilă a 
fiinţelor mari, provocate prin ignorarea măreției lor, de către cele 
mici şi aparent insignifiante; fantezie care, într-adevăr, se poate 
să se fi adăpat din poveştile și basmele Orientului. 

Narațiunea nu primează nici acum, pentru că tabloul este 
alcătuit mai mult din ocheade liric-psihologice ale autorului 
asupra evenimentelor (insectele năvălesc „mai mult cu focul 
inimii/ decât cu aripile zburând” şi se reped la ospățul îm- 
părătesc „ca focul în paie/ şi ca scânteia în iarba pucioasă”), din 
gesturi care interpretează acțiunea („din cap, din umere și din 
ochi/ semne făcându-şi,/ muţește întreba” etc.) și — mai ales — din 
sunete care alcătuiesc fondul sonor al scenelor, ca în filmele 
moderne. Un întreg concert de sunete, unele enumerate verbal 


58 Dimitrie Cantemir, Istoria ieroglifică, ed. cit., p. 187-189. 

(„Cucoarăle cu buciunele buciuma,/ lebedele cântecul cel de pre 
urmă a morții cânta,/ păunii, de răutatea ce videa,/ în gura mare 
şi cu jele să văieta,/.../ căile din fluiere șuiera”; „tunară,/ detu- 
nară,/ trăsniră,/ plesniră,/ răcniră,/ piuiră”) sau interjecțional- 
substantival („sunete,/ buhnete,/ trăsnete,/ plesnete,/ vâjiituri/ şi 
duduituri”), iar altele sugerate prin aliteraţii, creează impresia 
unei mari agitaţii. E o operă dramatică orchestrată sonor. 
Reprezentările auditive sunt mai bogate decât cele vizuale. Nu 
există decât o singură imagine vizuală mai semnificativă în pre- 
gătirea de bătălie: animalele scurmă cu ghiarele pământul de 
mânie, încât „cu neguri de prav/ luminoasă radzele soarelui 
astupa”. În schimb, rezonanţa faptelor dublează sonor eveni- 
mentele, sporind cu mult efectul...poetic. 

Mişcările par ordonate și echilibrate, ambele tabere fiind 
animate de o neostoită vehemenţă. În realitate, cel puţin în 
interiorul uneia dintre taberele combatante, este mai mult 
enervare, buimăceală și haos decât organizare rațională și ordo- 
nată a unui răspuns tactic. Astfel încât buciumele, fluierele care 
șuiera și cântecele de lebădă alcătuiesc împreună o...simfonie de 
Wagner. Şi nu ne-ar mira ca un poet ca Ştefan Petică — în epoca 
în care romanticii simboliști (sau simboliștii încă pe jumătate 
romantici) ai noștri îl admirau pe Wagner — să fi lecturat opera 
lui Cantemir şi să fi decriptat în cheie muzical-simbolistă frag- 
mentul amintit“. 

Reamintim sonetul lui Ștefan Petică: 


54 A se vedea Dr. Gianina Maria-Cristina Picioruș, Trei poeți și-un 
început de secol, Teologie pentru azi, București, 2014, p. 119-125, 

https://www.teologiepentruazi.ro/2014/06/13/trei-poeti-si-un- 
inceput-de-secol/. 

Sau: 

https://www.teologiepentruazi.ro/2014/05/07/poezia-lui-stefan- 
petica-20/. 

„Păunii verzi plecară în noaptea solitară 
Cu strigăte de jale ca nota care trece 
Plângând sub ceruri triste; iar sus în turnul rece 
Trei lacrimi umeziră pe coarde de ghitară. 


Şi palidele trupuri de roze s-adunară 
Pe marginea-n ruină încet să se aplece 
Murind ca niște albe columbe-n noaptea rece. 
O, visele, poema de vise-n noaptea clară! 


Şi noaptea cea muiată în aurul de lună 
Părea apoteoza fantastică și vagă 
Căzând pe frunţi de ceară în taina lor nebună. 


Poeme dulci de vise, poeme de petale, 
Ce mor în tremurarea din mintea-ne pribeagă! 
Departe trec păunii cu strigăte de jale“5%. 


(Moartea visurilor, VII) 


Revenind la opera lui Cantemir, lupta e inegală, dar nu în 
defavoarea insectelor, ci a animalelor şi păsărilor care nu se pot 
război cu ființe atât de mici şi de agile, care le umilesc mândria: 


„În aer aşijderea toate pasirile rumpătoare 
(căci alalte numai privitoare 
era) 
cu grele trupurile ce purta 
și cu mari aripile ce le otcârmuia, 


55 Ştefan Petică, Opere, ediţie îngrijită de N. Davidescu, Ed. Fundaţia 
pentru Literatură și Artă „Regele Carol II”, Bucureşti, 1938, p. 71-72. 

în gios slobodzindu-să 
și în sus râdicându-să, 
repede răpegiunea ce făcea, 
muștele cu puţină clătire 
și într-o parte din cale ferire, 
în deșert a lovi 
şi în zădar a ieşi 
o [le] făcea. 


Încă de multe ori, pentru mai mare batgiocura, 
pre spate le încăleca 
și pintre unghi și pe supt aripi 
slobode și fără primejdie zbura. 


Iară când vreuna 
dintr-însele în brânca a vreunii pasiri sau jigănii 
a cădea să tâmpla, 
cum să o strângă 
și cum să o fărâme nu avea. /.../ 


Iară supţirele și otrăvit acul albinelor, 
viespilor şi a gărgăunilor 
cu carile iele în locul suliții 
Și a sigeţii să într-arma, 
cât de pre lesne în palma pasirii 
sau în talpa jigănii 
îl înfigea, 
al căruia cumplită durere 
nu numai cât trupul le beşica, 
ce încă până la inimă pătrundzind, 

la ficaţi le străbătea. 

Şi aşe muștile, după ce în aer 
pre cât vrea 
pre pasiri obosiia, 
trântorii buciumul de înturnat cânta 
şi cu toatele de iznoavă 
la ospăț şi la masă să aședza, 
nicicum a leilor 
sau a altor jigănii călcături 

şi stropşituri [striviri] 
în samă băgând. /.../ 


Deci când jigăniile pre pământ 
mai mare navală le da, 
atuncea muștele, prin nări, 
prin urechi, printre vine 
şi pre supt susiori întrându-le, să aciua. 
De care lucru, nepriietinii, 
nu pre atâta luptători, 
pre cât scut, cetate și apărători 
le era /.../. 


Iară când muștele de bunăvoie le părăsiia 
și mai înalt în aer să suia, 
jiganiilor altă, 
fără numai urletul în vânt 
și trântitul cu curul la pământ nu le rămânea. 


Căci muștele, de urlete a să spăriia 
neînvăţate 
și din labele lor în văzduh depărtate 
fiind, în toată nefrica şi negrijea să afla, 

şi pre spinarea zburătoarelor 
ca în carâte împărăteşti legănându-să 
să primbla”*6. 


Morala autorului este una biblică: mândria celor puternici, 
care cred că nimic nu îi poate înfrânge, este umilită de Dumnezeu 
prin cele slabe ale lumii: 


„Pedeapsă şi ocară ca aceasta 
le zămisli nebuna mândrie 
și dosadă ca aceasta le născu 
mândra nebunie. 


(Că de multe ori părerea înaltă 
şi tocma peste nuâri ridicată, 
în fundul beznii necunoștinții pohârnindu-să, 
cade, 
și cu cât mai cu mărime să slăvește, 
cu atâta mai în prăpaste, 
prăvălindu-să, să ocărește. 


Așijderea, adese s-au vădzut 
că lucrurile prea putincioasă 
și prea vârtoasă 
pre lesne a să zdrumica 
și a să fărâma 
încă de la cel prea slab şi moale, 
precum diamantul cu plumb să lucreadză 
și, cu pravul său şi cu sirma fierului tăindu-să, 


56 Dimitrie Cantemir, Istoria ieroglifică, ed. cit., p. 189-190. 
57 Aluzie la Lucifer. 

să despică, să rujdeşte [se zgârie] 
și să julește. 


Moartea și peirea filului [elefantului] 
șoarecele ieste, 
picătura ploii 
piatra găureşte 
şi funea de teiu 
cu vreme marmurile despică. 


Că lucru așe de putincios 
și de vârtos 
supt soare nu ieste 
căruia biruință 
şi înfrângere să nu să dea, 
încă de unde nici gândește, 
nici nedejduiește). 


Aşedară, falnicile şi trufaşele dihanii, 
duhurile cele înalte 
și înfipte ce purta 
și sprâncenele cele peste frunte ridicate 
ce înălța, 
cu ocara a toată lumea, 
de tot gios le lăsară 
şi gândul într-altă socoteală 
îşi mutară”5%8. 


Brehnacea cea înțeleaptă extrage învățămintele acestor eve- 
nimente: nu există nimic întâmplător în lume, nimic nu se petre- 


58 Dimitrie Cantemir, Istoria ieroglifică, ed. cit., p. 190-191. 

ce fără ca Dumnezeu să îngăduie, răsplătind, prin aceasta, faptele 
fiecăruia. 
Brehnacea e mai întâi filosoafă: 


„În lume într-aceasta 
lucrurile tâmplătoare 
cum vor vini 
și cum vor cădea”, 
nime dintre muritori 
deplin și cum sint 
cu mintea a le cuprinde 
poate, 
nici vreodânăoară cineva 
rădăcina adevărului 
pentru cele fiitoare, 
afară din tot prepusul, 
cu socoteala 
a atinge s-au vădzut. 


Ce precum toate lucrurile 
în lume sau fiinţăști 
sint, 
sau tâmplătoreşti, 
aşe în doat chipuri 
pentru dânsele a să adeveri 
şi a să înștiinţa 
poate. 


În cele tâmplătoare dară, 
începutul adese greşește, 


59 Cum se vor întâmpla. 

iară sfârșitul singur pe sine 
de bine 
sau de rău 
început să arată 
și să dovedește. 


De care lucru, 

a celor tâmplătoare, 
până sfârşitul nu le videm, 
nici de rele a le huli, 
nici de bune a le lăuda 
fără prepus putem. 


Iară în cele ființeşti, 
precum începutul, aşe săvârșitul, 
după a firii urmare, 
afară din tot prepusul, 
precum sint a le pricepe 
şi a le giudeca 
îndrăznim 
şi putem”, 


Cele ce se întâmplă din inițiativă omenească se pot judeca 
şi înțelege. Cele care, în schimb, se petrec mai presus de voia 
oamenilor, au rațiuni şi finalitate pe care numai Dumnezeu le 
cunoaște cu adevărat, iar oamenii nu le pot anticipa şi nici nu le 
pot judeca întru totul. 

„De care lucru, 
în lucrurile tâmplătoare, 


550 Dimitrie Cantemir, Istoria ieroglifică, ed. cit., p. 191-192. 

cei ce cu minte întreagă 
să slujăsc, 
aceasta laudă 
și spre bine prognosticesc, 


ca oricând calea lineștii 
s-ar afla, 
drumul tulburării 
cu lunecătoriu piciorul norocirii 
să nu calce, 
ce totdeauna 
în cărarea lineştii 
Și potica păcii, 
oricât de strâmptă ar fi, 
nepărăsit 
și neabătut 
să călătorească”, 


Cel cu „minte întreagă”, care este omul liniștii și al păcii 
(care merge „în cărarea lineștii/ și potica păcii”) — om care este 
întotdeauna lăudat în Scripturi — nu se încrede în întâmplările 
norocoase ale vieții, care vin la cei care apucă pe „drumul tulbu- 
rării”, (pentru că este „lunecătoriu piciorul norocirii”). Unii ca 
aceștia 


„calea păcii nu o ştiu și nu iaste judecată întru căile lor, 
pentru că cărările lor stricate-s” (Is. 59, 8, Biblia 1688). 


51 ĮIdem, p. 192. 

Ci omul cu „minte întreagă” preferă calea „strâmptă” a 
vieții virtuoase, care aduce pace și liniște interioare, duhov- 
nicești. Căci aşa a spus Mântuitorul: 


„intrați pren poarta cea strâmtă; căci largă e poarta şi 
lată e calea carea duce la perire, şi mulți sânt carii întră pren 
ea. Că strâmtă e poarta și necăjită e calea carea duce la viață 
și puțini sânt carii [o] află pre ea” (Mt. 7, 13-14, Biblia 1668). 


Căci pentru aceasta a venit în lume „Răsăritul den Nălțime” 
(Hristos), ca 


„să Să arate celora ce întru întunearec și în umbra 
morții șăd, să direpteaze picioarele noastre în calea de pace 
[calea păcii]” (Lc. 1, 78-79, Biblia 1688). 


„Aşijderea, pricina pricinelor 

a toată pricinele 

dintâi privitoare 

[contemplativă, gânditoare] 
şi giudecâtoare 
ieste, 
carile fără cea cădzută [cuvenită] 
plată și răsplătire 
a le lăsa nu poate /.../ 


Aşedară, lucrurile muritorilor 
şi muritorii, 
ori ca grăunţele în ciur, 
ori ca spițele în roată 

ar fi, 
adevărul fără prepus ieste, 
că loc stătătoriu 
și viață credincioasă”? 
cuiva din fire nu s-au dat, 
nici să va da, 


ce toate 
sfera nestării sale 
sint să încungiure 
și nesăvârșit 
țircălamul [circumferința] firii 
sint să împregiure”5. 


Cantemir ne va explica ceva mai târziu, pe larg, această 
teorie a sa, despre „sfera nestării” lucrurilor în univers și despre 
„țircălamul firii” lor, arătând că Dumnezeu, după cum a pus 
soarele să se rotească la nesfârșit — iar acestea execută porunca 
Ziditorului fără derută - la fel a hotărât ca toate să parcurgă, 
mereu, acelaşi cerc existenţial: „că precum sorele” se rotește, 
„însă nici curgerii sfârşit a face,/ nici odihnii a să da nu poate”, 
„într-acesta chip şi cursul a toată fapta [făptura]/ nepărăsit 
atomurile schimbându-și,/ toate cele din-ceput[ul lumii] chipuri 
[moduri de a fi ale exisențelor]/ nebetejite și nepierdute pă- 
zeşte”™4, E repetiţia care îl va obosi foarte mult pe Eminescu, dar 
nu atât ca mecanică a mișcării lucrurilor iraționale în univers, 


52 În sensul de: fidelă unei anumite stări existenţiale, neschim- 
bătoare. 

53 Dimitrie Cantemir, Istoria ieroglifică, ed. cit., p. 192. 

54 Idem, p. 326. 


408 


care-şi respectă orbita, cât prin „şirul cel de patimi cel pururea 
retors” (Ca o făclie): prin oamenii care, „la același şir de patimi 
deopotrivă fiind robi” (Scrisoarea I), repetă la nesfârșit — de data 
aceasta, din voinţă liberă — aceleași păcate. 

Dar vom ajunge şi acolo... 

Deocamdată, aflăm că „lucrurile muritorilor” sunt „ca 
grăunțele în ciur,/ ori ca spițele în roată”. Metafora roții, ca 
simbol al lucrurilor nestătătoare, a mai folosit-o Cantemir și în 
Divan, ea fiind însă recurentă la autorii noştri vechi: „Trece veacul 
desfrânatu, trec ani cu roată /.../ Caută la ce l-au adus [pe Cirus] 
înşelătoarea roată”5%; „Așa se gonește binele cu răul, ca o roată 
ce îmblă împrejur: şi în sus, şi în jos”55. 

Dar „Pricina pricinilor a toate pricinile”, Cauza tuturor 
lucrurilor, Dumnezeu adică, dă tuturora „cea cădzută [cuvenită] 
plată şi răsplătire”, fiecăruia după faptele sale. 

În acest moment, Brehnacea devine un Esop creştin: 


„Deci până la cuvântul 
ce voi să grăiesc 
voi vini, 
asupra acestuia lucru o pildă, 
carea în dzilele bătrânețelor mele 
a privi 
mi s-au tâmplat, 
ascultători 


55 Miron Costin, Viiața lumii, în: Opere, ediție critică, studiu intro- 
ductiv, note, comentarii, variante, indice și glosar de P. Panaitescu, 
ESPLA, București, 1958, p. 320-321. 

56 Mihail Moxa, Cronica universală, ediție îngrijită, însoțită de 
izvoare, studiu introductiv, note și indici de G. Mihăilă, Ed. Minerva, 
Bucureşti, 1989, p. 197. 

şi îngăduitori 
să fiți pre toţi vă poftesc. 


Odânoară pentru hrana 
tâmplându-mi-să 
peste creşteturile munților a zbura 
și peste toți câmpii 
cu ochii a mă primbla..."5%. 


Şi povesteşte o pildă lungă, o fabulă care poate fi socotită și 
un mic basm cu puternic substrat liric, ilustrare a temei vieții 
deșarte, în urma căreia se primeşte plata păcatelor. 

Brehnacea vorbeşte, așadar, bătrânește („în dzilele bătrâne- 
telor mele”), are înțelepciunea bătrânească a Ecclesiastului, iar 
ochiul său contemplativ îmbrățișează nu numai munții și câm- 
piile peste care zboară, ci se plimbă, în fapt, peste o întreagă 
panoramă a vieţii. Astfel, Brehnacea fotografiază de la înălțime o 
suită de întâmplări pilduitoare: un guziu (cârtiţă), care îşi ducea 
viaţa „cu linește și cu odihnă”5%, şi care este prădat de furnici și 
lăsat să moară de foame, simțindu-se „blestemat” pentru că 
stricase rădăcinile unei verze. 

Apoi furnica, ce dăduse peste proviziile guziului, „cu aripi 
ca pasirile se într-aripă” și, în consecinţă, este prinsă de o pasăre 
și servită drept mâncare pentru puii săi, „fărâmi, fărâmiile 
făcând-o”5%. În absenţa păsării, un șoarece îi descoperă cuibul și 
îi ucide puii, pentru a-și hrăni, la rându-i, puii săi. 

Jelania păsării, care imploră să îi fie cruțat măcar ultimul 
pui, ne aduce aminte de alte plângeri din literatura română 


7 Dimitrie Cantemir, Istoria ieroglifică, ed. cit., p. 192-193. 
58 Idem, p. 193. 
59 Ibidem. 

veche, din Invățăturile lui Neagoe Basarab" sau din Alexandria 
populară, având același caracter liric-retoric: 


„Lasă-mi, tiranule, pre unul. 
Cruţă-mi, vrăjmașule, 
pre acest mai mic macară. 
Nu mă lăsa așe de tot arsă 
și înfocată, 
fie-ți milă de lacrămile 
și tânguirile mele, 
nu-mi pierde toată 
osteninţa tinereţelor, 
nu mă despărți 
de toată nedejdea bătrânețelor mele! 


Adu-ţi aminte că și tu părinte a fii 
şi nascătoriu a nascuți 
eşti. 
Socotește a inimii durere, 
carea maica pentru rodul pântecelui său 
pătimeşte. 


Eu păcatul mieu cunosc 
și în oglinda fărălegii mele acmu mă privăsc*!, 
pentru carea astăzi 


50 Ne gândim la oraţia lui Neagoe Basarab către oasele maicii sale, 
Neaga, cf. Învățăturile lui Neagoe Basarab către fiul său, Theodosie, text ales şi 
stabilit de Florica Moisil și Dan Zamfirescu, cu o nouă traducere a ori- 
ginalului slavon de G. Mihăilă, studiu introductiv și note de Dan 
Zamfirescu şi G. Mihăilă, Ed. Minerva, București, 1970, p. 236-239. 

51 Parafrază la Ps. 50, 4, după cum am mai spus. 

cea cădzută plată îmi iau 
şi dreaptă izbânda furnicăi 
întreit asupră-mi să face, 


ai căriia, o, ticăloasa, 
jelnicul glas n-am ascultat 
și peste putințele 
şi hotarăle firii mele trecând, 
trag ce trag 
şi pat ce pat [pățesc ce pățesc]. 


Ia pilda mea asupra ta, 
o, nemilostivule, 
şi cu pedeaspa la mine sosită 
de cea la tine viitoare 
a scăpa 
te învaţă. 


Că precum mie întreit, 
aşe ţie îndzăcit 
Pricina pricinelor să nu-ti răsplătească 
preste firea Ei ieste. 


Şi precum eu pre puii furnicăi 
i-am făcut fără maică, 
aşe pre mine, maica, 
tu m-ai făcut fără pui. /.../ 


Şi precum tu pre mine 
mă desficiorești, 

aşe altul 
pre puii tăi va despărinţi 52. 


Aici, în jelania păsării, introduce Cantemir și „olecăioase 
viersuri”%5, adică acea scurtă poezie — despre care am mai vorbit 
—, care pleacă în mod programatic de la primele două versuri 
(deşi nu sunt reproduse identic) ale Vieţii lumii, poemul costi- 
nian: 


„A lumii cânt cu jele cumplită viață, 
Cum să trece şi să rupe, ca [şi] cum am fi o aţă. 


Tânăr și bătrân, împăratul și săracul, 
Părintele și fiiul, rude şi-alalt statul, 
În dzi ce nu gândește, moartea îl înghite, 
Viilor rămaşi, otrăvite dă cuțite. 


Ţărna tiranul, ţărna țăranul astrucă [acoperă], 
Izbânda, dreptatea, în ce-l află-l giudecă, 
Unii fericiți să dzic într-a sa viaţă, 
După moarte să cunoaște c-au fost sloi de gheaţă”. 


Versurile par că nu au, decât tangențţial, legătură cu drama 
„păsăruicăi”55, ele fiind o compoziţie pe tema morţii nemilos- 
tive, care nu face diferența între victimele sale. 


52 Dimitrie Cantemir, Istoria ieroglifică, ed. cit., p. 194. 

55 Ibidem. 

54 Idem, p. 194. 

55 Termenul apare şi la Dosoftei, în Psaltirea de-nțăles: „Sufletul 
nostru ca o păsăruică s-au izbăvit din laţul vânătorilor” (Ps. 123, 6). 
Folosim: Dosoftei, Psaltirea de-nțăles, text stabilit şi studiu lingvistic de 
Mihaela Cobzaru, Casa Editorială Demiurg, lași, 2007. 

Finalul face trimitere însă și la judecata lui Dumnezeu, Care 
„în ce-l află-l giudecă” pe om, cum spune Evanghelia, adică în 
starea spirituală/ duhovnicească în care se găsește. Și nu toți cei 
care au fost „fericiți” în viață vor fi și după moarte. 

Acest final se leagă, de fapt, de concluzia pildei Brehnacei, 
morala ei fiind răsplătirea dreaptă a lucrurilor care se fac în viață 
cu nedreptate. Șoarecele, care „nici de verșul, și de viersuri în 
ceva înduplecându-să”, este prins de o „mâţă sălbatecă”, care, 
„în oala stomahului a-l fierbe/ și în tigaia maiurilor a-l prăji/ şi în 
vasele maţelor a-l scoate/ începu” — Cantemir are atâta imagi- 
nație încât să alegorizeze procesul digestiv. 

Pisica sălbatică soseşte, la rândul ei, în fălcile unui dulău 
ciobănesc, care „toate oscioarele îi zdrumicară/ şi toate măţi- 
șoarele îi deșirară” 57. Dulăul „cu coada bârzoiată” cade victimă 
unui lup, care vroia să scape de paznicul oilor și care, „bucăţi- 
bucățele făcându-l,/ viermilor îl întinsă masă” 58, Cruzimile 
acestea, în paranteză fie spus, ne fac să ne gândim tot la Creangă, 
în poveștile căruia critica a remarcat prezența unor asemenea 
detalii terifiante. 

În poezie — în afară de poezia retorică a textelor medievale 
care deplâng risipirea frumuseții și a podoabei omenești în 
mormânt, la Neagoe Basarab” sau în Divanul aceluiași Cantemir 
— astfel de amănunte vor reapărea la Macedonski (Noaptea de 
noiembrie), Bacovia și Arghezi. Mai departe...„duhul cel mai pe 
urmă de la lup/ cu cumplită vrăjmășie”* este scos de un pardos, 


56 Dimitrie Cantemir, Istoria ieroglifică, ed. cit., p. 195. 

57 Ibidem. 

58 Ibidem. 

5 A se vedea Învățăturile lui Neagoe Basarab..., op. cit, p. 212-213, 
239-240, 340. 

570 Dimitrie Cantemir, Istoria ieroglifică, ed. cit., p. 196. 

pe care îl săgetează cu palestra! ciobanul, stăpânul dulăului, 
pentru a-i lua blana. Insă pardosul, înainte de a muri, rostește 
vina fiecăruia — așa cum o gândeşte autorul: 


„Gudziul pentru curechiu [varză], 
furnica pentru furtușag [furtișag], 
pasirea pentru lăcomie, 
şoarecele pentru simeţie, 
mâţa pentru pizmă şi viclenie, 
dulăul pentru vrăjmăşie 
şi mândrie, 
lupul pentru veche[a] dușmănie, 
eu pentru obraznica bărbăţie 
viața ne-am pus. 

Iară ciobanul pentru piielea mea 
capu-și îşi va da”572. 


Adică fiecare îşi primeşte plata sa...Și, într-adevăr, ciobanul 
este ucis de un oștean căruia el nu a vrut să-i vândă blana de 
pardos, răspunzându-i semeț (căci „precum de acmu înainte și 
lei/ şi paralei/ şi ţigan/ și oștean,/ tot cu o lovală va prăpădi/ i să 
păru”5%). lar oșteanul, vrând să vâneze un iepure care fugea 
„spre niște locuri măluroase/ și țărmuroase”, se prăbușeşte, în 
goana calului, de pe un țărm înalt („din țărmurile malului fără 
aripi zbură/, şi din călăreț alergătoriu,/ dobitoc fără aripi zbu- 


51 „Arcu balista (nota marginală a lui Cantemir). Arcu-balista sau 
palestra este arbaleta sau arcul cu vârtej, folosit în țările noastre în secolele 
XV-XVI”, cf. Ibidem, n. 1. 

572 Ibidem. 

573 Ibidem. 

rătoriu/ să făcu”), zdrobindu-se de pietre, murind „cu groaznică 
și strașnică moarte”54. 


„După povestea şi pilda aceasta, 
Brehnacea iarăși 
cuvântul carile începuse 
la sfârşit a-l duce 
apucă: 


«Aședară, 
în lume lucrurile tâmplătoare 
celor ce rădăcina 

și pricina dintâi necunoscută 

le ieste, 

precum toate fără chivernisala cuiva 
și fără nici o pricină a cădea 
şi a să tâmpla 
să par. 


Însă fietece de a sa hirișă [proprie] 
și adevărată dintâi pricină 
nu să lipsește 
și fietecui 
ceia ce i să cade tâmplare, 
de hulă sau de laudă, 
de fericire 
sau bezcisnicie*” 
fără greş vine»"5%. 


54 Idem, p. 197. 
55 Deplorabilă. 
56 Dimitrie Cantemir, Istoria ieroglifică, ed. cit., p. 197. 

Folosirea pildelor pentru ca învăţătura să fie mai clară 
reprezintă o metodă cu largă utilizare în Sfânta Scriptură. La 
pilde vechi și noutestamentare, precum și la fabule împrumutate 
din Viața Sfinților Varlaam şi loasaf sau din Fiziolog recurge și Nea- 
goe Basarab, în Învățăturile sale. 

Cantemir îşi construiește propriile pilde, dar, ca şi Neagoe 
în opera sa, ne oferă şi tâlcul: 


„De care lucru, aievea ieste, 
că adunările dinceput drepte 
și adevărate pricini să nu fie avut, 
ce numai pentru deşartă 
și înflată [umflată] 
slava numelui 
și pentru ca să să dzică, [:] 
[«]iată că tot capul ni s-au plecat 
și tot genunchiul ni s-au închinat[»]*7, 
aceste ale lumii răscoale 
au pricinit. 
Deci pentru izbânda a voii 
în părere începute, 
a multora multă asupreală 
şi mare înădușală 
să face, 
carea fără plată 
şi osindă, 
precum nu va rămânea, 
fără prepus ieste 


577 Parafrază la Filip. 2, 10: „Ca întru numele lui lisus tot genunchiul 
să să pleace, al celor cereşti și al celor pământești şi al celor de supt pă- 
mânt”, Biblia 1688. 

(că suspinele drepte 
ceriurile pătrund 

şi lacrămile obidite 

chentrul [centrul] pământului potricălesc [sfredelesc] 

și singele vărsat 

cărbune ardzătoriu 
și foc pârjolitoriu 

să face). 


Carile la vremea sa izbânda 
şi osinda 
își gătesc, 
de carile asupritoriul a scăpa 
şi năcăjitoriul a să apăra 
preste fire 
şi peste putință 
ieste. 


lată, fraţilor, izbânda 
la ușă, 
iată, priietinilor, plata 
în casă 
și răsplata 
în cap ne-au sosit /.../ 


Aşijderea, 
acmu, micele acestea musculiţă 
dreptatea cât să fie de vârtoasă, 
umilinţa cât să fie de înaltă 
şi mândriia cât să fie de plecată 

și de înflată 
frumos ne arătară. /.../ 


De vreme ce adevărate 
cuvintele Liliacul 
să pomenim ne învăţa, 
şi precum decât Cămila 
mai mare Filul 
și decât zimbrul 
mai iute Inorogul 
a fi aminte ne aducea. 


Acestea toate atunci de batgiocură 
şi în samă nebăgate să avea, 
iară acmu iată 
că piatră după piatră 
a să pohârni [povârni] 
şi val după val 
a ne lovi 
şi a ne năbuși 
au început”58, etc. 


Cu alte cuvinte, răscoala insectelor şi întoarcerea lumii cu 
susul în jos s-au petrecut din cauză că deciziile adunărilor n-au 
fost drepte, iar Struţocămila nu ar fi meritat să fie aleasă epitrop. 

„Că suspinele drepte/ ceriurile pătrund” este o altă para- 
frază scripturală: 


[Domnul] „nu va treace cu vederea ruga sirimanului 
[sărmanului/ săracului] și văduva, de va vărsa voroavă. Au 


58 Dimitrie Cantemir, Istoria ieroglifică, ed. cit., p. 197-198. 

nu lacrămile văduvei pre obraz cură și strigarea asupră 
preste cel ce le-au pogorât pre eale? Odihnind în bunăvreare 
priimi-se-va, şi ruga lui până la nori va ajunge. Ruga smeri- 
tului norii au pătruns” (Înţ. lui Iis. Sir. 35, 14-17, Biblia 1688). 


Căci „ruga săracului — den gură [a celui care se roagă] până 
la urechile Lui” (Idem, 21, 6). Hatmanul/ generalul și ruda lui 
Cantemir, cronicarul lon Neculce (scriind cu aproape trei decenii 
mai târziu decât autorul Istoriei ieroglifice) aminteşte aceleași 
versete, într-un pasaj cu virtuți poetice (pe care l-am citat, din 
acest motiv, şi cu alt prilej): 


„Să stânsă [se duse] pomenirea lui cu sunet*”, 
și moşâile lui cădzură la mâni streine. 
Sfetnicul de domn rău, pentru cinstea ce are, 
orbit de răutate fiind, gândeşte 
şi-i pare că nemerește, 
şi pe urmă mai rău să greșeşte, 
că pe urmă răul cel mai mare şi osânda 
cade în capul lui. 

Că lacrâmile săracilor nice soareli, 
nice vântul nu le poate usca. 


57% Ps. 9, 7: „Peri [pieri] pomenirea lui cu sunet”, cf. Dosoftei, Psaltirea 
de-nțăles şi Biblia 1688. 

Miron Costin, în Letopiseţul său, a tradus versetul din slavonă astfel: 
„Perit-au pomenirea lui cu sunet”, cf. Miron Costin, Letopiseţul Tărâi 
Moldovei. De neamul moldovenilor, ediţie îngrijită de P. P. Panaitescu, Ed. 
Minerva, București, 1979, p. 177. 

5% Credem că este o parafrază la Ps. 108. 7, 10: „Facă-să dzilele lui 
puține și episcopiia [demnitatea/ dregătoria] lui să o ia altul. [...] Să cearce 
datornicul câte sânt a lui și să jăcuiască streinii ostenealele lui” (Psaltirea 
de-nțăles). 

După cum dzâce și lisus Sirah, 
că ruga smeritului 
nuori în cer pătrunde”. 


Până la finalul capitolului, mai întâlnim la Cantemir câteva 
parafraze din Scriptură. Una dintre ele a fost identificată chiar de 
către editori: „cel bun vădzu, pricep şi laud,/ dară cel rău voiu şi 
urmădz”5 — comentată astfel la subsol: „o parafrază a cunoscu- 
telor cuvinte ale Sfântului apostol Pavel: «Văd ceea ce este bine 
însă urmez pe cele rele»"5%. Editorul a oferit, din memorie, o 
variantă aproximativă pentru Rom. 7, 15: „căci nu săvârșesc ceea 
ce voiesc, ci fac ceea ce urăsc” (Biblia 1988). Câteva rânduri mai 
sus, am găsit o altă parafrază: „tot suspinul cu osânda sa/ va să 
ne găsească /.../ cuiburile de prin copaci/ și bortele de prin stinci/ 
a ne scuti/ şi uscate a ne feri/ vrednice nu vor fi”, Parafrazează: 


„Și împărații pământului și boiarii și bogaţii și căpi- 
tanii și cei tari şi tot robul și tot slobodul s-au ascuns pre ei 
în peștere și în pietrile munților. Și zic pietrilor și munţilor: 
«Cădeţi preste noi și ne ascundeţi pre noi de cătră faţa Celui 
ce şade pre scaun și de cătră urgia Mielului»” (Apoc. 6, 15- 
16, Biblia 1688). 


De asemenea, „dulăii, coteii și mâţele/ din fărămușile mesii 
stăpânilor să hrănesc”%5, reprezintă, iarăși, o parafrază la: „și 


581 Ion Neculce, Letopiseţul Ţării Moldovei, ed. cit., p. 109. 
582 Dimitrie Cantemir, Istoria ieroglifică, ed. cit., p. 199. 
58 Idem, p. 199, n. 2. 

584 Idem, p. 199. 

585 Idem, p. 200. 

câinii mănâncă din fărâmiturile care cad de la masa stăpânilor 
lor” (Mt. 15, 27, Biblia 1988). 

Partea a cincea a cărţii începe cu încercările de a-l vâna pe 
Inorog: 


„Deci cătră dulăii de casă, 
Șoimul, ogarâi și coteii trimasă, 
poruncă ca aceasta dându-le, 
ca niciun munte înalt 
şi nicio vale adâncă 
necercată 
Și nescuciurată 
să nu lasă 
și pentru ca în măiestriile întinse 
pre Inorog să aducă 
în tot chipul să silească. /.../ 


Aceştea așe, după poruncă, 
în toate părţile să împrășştiiară 
și prin vârvurile munţilor 
şi prin fundurile râpilor 
nici un loc necălcat, 
necutreierat 
și neadulmăcat 
nu lăsară. 


Inorogul, în primejdiia ce să află 
vădzind 
și încă câte îl aşteaptă 
socotind, 
deodată în simceaoa [creasta] a unui munte 


aşe de înalt să sui, 
cât nu jiganie îmblătoare 
a să sui, 
ce nici pasire zburătoare 
locul unde sta a privi 
peste putinţă era. 


Căci la suișul muntelui 
una era potica, 
și aceia strâmptă și şuvăită foarte, 
carea în pleșea muntelui 
prea cu lesne închidzindu-să, 
pre aiurea de suit alt drum 
şi-altă cale nici era, 
nici să afla. 


Iară în vârvul muntelui 
locul în chipul unii poiene 
câtva în lung și în lat să lățiia 
și să deșchidea, 


unde ape dulci și răci [reci] curătoare, 
ierbi și pășuni în fel de fel crescătoare 


și pomi cu livedzi 
de toată poama roditoare 
și grădini cu flori 
în tot chipul de frumoase 
și de tot mirosul 
mângâios purtătoare 
era. 


In loc ca acesta Inorogul viețuind, 

macar că în tot feliul de desfătări 
și de îndămânări 
să afla, 
însă (inimii închise 
și de grijă cuprinse 
tot dulcele amar 
și tot largul strâmt îi ieste). 


Șoimul, câteodată 
peste munți înălțindu-să, 
locul, potica și închisoarea ei 
cum și în ce chip ieste videa, 
însă pre Inorog undeva 
macară nu zăriia. 


Căci Inorogul preste toată dzua 
supt deasă umbra pomilor 
aciuându-să 
și la un loc neclătit aședzindu-să, 
noaptea numai 
la locurile pășunii ducându-să 
și câteodală şi la prundiș 
din munte în ses [șes] 
coborându-să, 
până în dzuă iarăși 
la locul aciuării sale 
să afla. 


Intr-acesta chip, Inorogul 
câtăva vreme 

strâmtă și pustnică viață ducând, 
și nu în silțele, 
ce așeși nici în viderile 
sau audzirile gonașilor 
cădzind, 


coteii de cehnit, 
ogarii de scâncit, 
dulăii de brehăit 
și Șoimul de piuit 
amurțisă 
și, din toate puterile obosindu-să, 
a vânătorii toată nedejdea 
pierdusă”5. 


Pe alocuri ne întâmpină un aer de baladă. Am comentat însă 
acest fragment în alt context și reamintim acel comentariu: 


„E mai greu de înţeles cum Inorogul ducea viață 
«strâmtă şi pustnică» şi, în același timp, se bucura, «în 
vârful muntelui», al unui munte foarte înalt, de poieni în 
care se găseau «pomi cu livedzi de toată poama roditoare/ 
şi grădini cu flori în tot chipul de frumoase/ şi de tot mirosul 
mângăios purtătoare». Lucrurile au sens doar dacă accep- 
tăm semnificația alegorică a deschiderii locului în acest chip 
paradisiac, Cantemir sugerând, de fapt, că Inorogul ar trăi 
acolo după modelul Sfinţilor sihaștri, o viaţă pustnicească și 
totodată paradisiacă. 

Însă chinurile nevoinţelor și desfătările duhovniceşti 
nu sunt concomitente în experiența isihaștilor (de obicei, 


55 dem, p. 201-202. 

deşi această concomitenţă nu e cu totul exclusă) și, mai ales, 
nu se desfăşoară pe același plan. 

E limpede că Dimitrie Cantemir a ales să unească, într- 
un mod voit paradoxal, cele două trăsături aghiografice 
esențiale, asceza cea mai aspră cu bucuriile extatice ale ve- 
deniilor dumnezeiești, într-un pasaj cu semnificaţii tainice 
(ca multe altele din Istoria ieroglifică). Această interpretare 
este cu atât mai plauzibilă cu cât autorul însuși ne oferă ulte- 
rior o nouă descriere, în care peisajul paradisiac se estom- 
pează, lăsând să se vadă adevărata față a împrejurimilor: 


«într-un munte prea înalt și loc prea aspru 
şi fără suiș [fără cale de acces] aflându-l, i să părea 
că pre o stâncă înaltă în simceoa muntelui şeade, 
iară din toate părţile prăpăşti, 
hărtoape şi păhârnituri graoznice era, 
atâta cât căutării ameţală aducea». 


Diferenţa de perspectivă asupra peisajului este dată de 
diferența dintre omul duhovnicesc şi cel lumesc/ teluric. 
Pentru conturarea primei ipostaze a Inorogului, cea de 
pustnic în sihăstria munţilor, Cantemir ar fi putut să facă 
apel tot la Dosoftei, de la care am reținut și noi, în mod 
aleatoriu, câteva exemple: 


«Acesta dintru Svinţi 
părintele nostru Fostirie, 
ca soarele răsărind 
despre Răsărite, 
au străluminat părțâle [părțile] Scăpătatului | Apusului]. 


587 Idem, p. 249. 

Că, suindu-sâ la un munte nalt 
Și tăcut, 
rugându-sâ curat 
şi fără tinâ [păcat] lui Dumnădzău, /.../ 
să feace de-adevărat luminători»58. 


«Acesta născut, 
crescut era 
din cetatea cea mare 
Nisiva, 
şi pustiiasca 
și săhăstreasca viaţă 
îndrăgind, 
la naltele vărvuri a munţâlor au sosât 
și a pustiei nevoi bărbăteaște răbdând, 
vara pălit |dogorit de soare], 
iarna de răceală și de ger căznit [chinuit]»*%?. 


«Acesta Svânt Nichita, dorind verguriia [fecioria] 
și ţânearea [abstinenţa/ asceza], 
să sălășlui în munţi 
la mijlocul sosând 


58 Dosoftei, Viața și petreacerea Svinților, B.A.R., CRV 73, f. 250" — Viața 
Sfântului Fostirie, 5 ianuarie. 

589 Idem, f. 257" — Viaţa Sfântului Ierarh Iacov de Nisiva |Nisibe], 13 ia- 
nuarie, cel care a făcut „luminânde minuni”, după cum spune tot Sfântul 
Dosoftei. 

a tuturor bunătăţălor, 
și să hrăni în cetăţăle liniştii, 
și suind d-imbe părți 
sosi la cereasca petreacere»%. 


Am preferat reproducerea poetică a fragmentelor do- 
softeiene pentru a observa mai bine că, în preocuparea sa de 
a scrie proză poetică, Cantemir îi urmează lui Dosoftei, deși 
scriitura lui implică şi alte modele. 

Pentru cea de-a doua ipostază a Inorogului, aceea de 
trăitor în mijlocul frumuseţilor edenice, Cantemir avea, de 
asemenea, la îndemână, hagiografiile care descriu răpiri la 
Raoa 


Faptul că Inorogul este nevăzut pentru cei care se străduiesc 
să-l vâneze, pentru că se află la înălțimi inaccesibile, unde nu 
ajunge nici ochiul a „pasire zburătoare”, şi cu toate acestea 
trăieşte într-un peisaj edenic, ne dovedește că această inaccesi- 
bilitate nu este din ordinul celor „firești” (cum îi place lui Can- 
temir să spună). În mod evident, vorbind despre înălţimea la care 
trăia Inorogul, autorul sugerează și o realitate metafizică/ spiri- 
tuală. Cu alte cuvinte, inamicii Inorogului nu se ridicau, nici pe 
departe, la statura spirituală a acestuia. Micimea lor intelectuală 


50 Idem, f. 431" — Viața Sfântului Nichita prezviterul şi egumenul 
Michidiei, 4 mai. 

51 Dr. Gianina Maria-Cristina Picioruș, Studiu despre Viaţa Sfântului 
Macarie Romanul, Teologie pentru azi, Bucureşti, 2014, p. 44-47, cf. 

https://www,.teologiepentruazi.ro/2014/10/31/studiu-despre-viata- 
sfantului-macarie-romanul/. 

şi sufletească îi împiedica să îi poată vedea lăcașul. Sugestiile 
hagiografice sunt bine lizibile în text. Vânătorii se sfătuiesc și 
urzesc planuri spre prinderea Inorogului, pentru care „multe cu- 
vinte/ și în ciur şi în dârmoiu cernute/ și zbătute/ la mijloc 
pusără”5?. Și hotărăsc: 


„Adecă sămn de pace 
și giurământ 
de prieteşug, 
Inorogului să trimaţă, 
și la cuvânt prietenesc 
și fără vicleșug; ca [şi] cum l-ar chema, 


din vârvul muntelui, 
la gura poticăi [potecii], 
în marginea apii [apei], 
carea pe acolea trecea, 
să-l coboară. 


Căci pe supt poalele muntelui 
și pre lângă gura poticăi 
o apă mare 
şi câtva de lată curea [curgea], 
unde ei socotiia [socoteau] 
că, Inorogul de să va cobori, 
despre strâmptoare 
ei îl vor lua. 


52 Dimitrie Cantemir, Istoria ieroglifică, ed. cit., p. 203. 

Iară dinainte 
apa îl ocolește, 
din dreapta 
și din stânga malurile 
cu mreji şi cu silțe 
avea împănate”5%. 


Relatarea are semnalmentele unei balade, numai că autorul 
o întrerupe adesea, pentru alte amănunte. În corul vânătorilor 
intră și alte personaje, precum Hameleonul și Crocodilul. Cel 
dintâi nimerise odinioară între fălcile celui de-al doilea și, pentru 
a fi cruțat, îi promisese că-i va procura o masă mai desfătată, „vâ- 
nat mare, gras şi frumos”, adică pe Inorog, în schimbul lui însuși, 
care ar fi fost doar „gustare frundzerită” 5%, 

Hameleonul, „a căruia fire în toate fețele a să schimba, / 
precum să fie” 5%, este o jiganie pe care Cantemir o prezintă în 
detaliu, ca mai înainte pe Struțocămilă, dovedind astfel o mare 
pasiune pentru cunoașterea vieţuitoarelor și a universului. Din 
descrierea sa plină de precizări cu caracter ştiinţific, reținem 
pentru poezia pe care o analizăm doar amănuntele referitoare la 
capacitatea aceluia de a se confunda cu mediul, schimbându-și 


culoarea: 
„Cea din fire floare 
îi ieste albă 
cu negru picată, 
precum sint soldzii costrășului [bibanului]. 
Iară amintrilea, 
5% Ibidem. 


54 Idem, p. 204-205. 
55 Idem, p. 203. 

ori în ce felu de floare va, 
într-aceia să poate schimba. 


Deci, când să mânie să face verde, 
când să întristă să face negru, 
iară când să veselește, 
roșiu cu galbăn amestecat 
să face. 


Așijderea şi fără pricină 
în tot feliul de feţe să schimbă, 
iară mai vârtos în floarea ce-i stă denainte, 
hiriș într-aceia să mută. 


Pricina aceştii puteri ce are, 
adecă din nemică 
flori şi fețe 
în divuri, 
în chipuri 
a-şi agonisi 
mulți în multe chipuri 
a o arăta să nevoiesc, 
însă, pre cât 
noi sama a-i lua am putut, 
ieste aceasta: 


Grăunţele cele mănunțele 
carile în chipul sagriului peste piiele 
îi sint 
fietecarile din patru părți, 
în patru feţe ieste din fire văpsit, 

adecă alb, negru, roșiu și albastru 
în floarea ceriului, 
carile sint văpsele 
din fire stătătoare. 


Deci, când va să să facă negru, 
toți soldzișorii cu partea cea neagră în sus 
îi întoarce; 
aşijderea când va să să facă roșiu, 
alalte dedesupt ascundzind, 
partea soldzișorilor cea roșie deasupra scoate, 
şi aşe la alalte face. 


Căci toți soldzii lui sint rătunzi 
și în chipul sferii prin piiele i să întorc 
și precum îi ieste voia îi mută. 
Așijderea, când va să să mute 
într-alte fețe, 
fețele soldzilor amestecă şi, 
în chipul zugravilor, 
din câteva flori amestecate 
altă floare scorneşte”5%. 


Deşi Cantemir vrea să fie ştiinţific — se baza pe propriile 
observații, amintind de „Hameleonul pre carile a videa ni s-au 
tâmplat/ prin vremea a unui an în cușcă închis”5” —, bună parte 
din descrierea sa are alura celor din Fiziolog. În concepția sa, 
cameleonul este un zugrav (pictor) care amestecă mereu cele 
patru culori ale solzilor săi, cu care este înzestrat din fire, şi se 


56 Idem, p. 206-207. 
57 Idem, p. 206. 

vopsește singur, încât mereu „din câteva flori [culori] ames- 
tecate/ altă floare scorneşte”, rotindu-și solzii. lar personajul lui 
Cantemir, Hameleonul, „precum piielea,/ aşe gândurile și min- 
tea își vârsta [își colora]/ și-și schimba” 5%. 

Acest Hameleon, pe care Inorogul îl numeşte „jiganie dobi- 
tocită şi dobitoc jigănit”, este singurul care „la locul unde Ino- 
rogul lăcuia agiunsă”5*. El este purtătorul unei scrisori viclene, 
care, sub mesajul de pace, ascundea tocmai străduința vână- 
torilor de a-l face să se coboare din acea înălțime de neajuns a 
sălașului său. Inorogul, iubitor de pace și de împăcare, este de 
acord să se coboare la prundiș, pentru a se întâlni cu Șoimul. 

Hameleonul îi aduce Șoimului această veste: 


„Pre nepriietin cu buni chedzi 
la mână ţi-l aduc: după cuvinte s-au lăsat, 
viclenelor giurământuri s-au încredinţat 
și la prundiș în marginea apii 
să să coboară, fără nici un prepus, s-au înșelat. 


Acmu, dară, sentenţia și învăţătura 
moşilor și strămoşilor tăi pomeneşte /.../. 


Deci acmu vreme găsind 
și mijlocul prin giurământ aflând, 
mai multe nu cugeta, 
ce cum mai curând 
unde și când va fi împreunarea 
cuvânt şi poruncă îmi dă, 
ca fără zăbavă 


58 Idem, p. 211. 
5% Idem, p. 210. 

cumplitului vrăjmaș 
așternut spre somnul vecinic 
să-i aștern 
și acoperemânt de odihnă nedeşteptată 
cu un ceas mai înainte să-i gătesc”®00, 


Șoimul însă îşi schimbă gândul dintâi și decide ca: „până 
unde/ sorocul împreunării noastre va fi,/ duhurile neprietineşti a 
potoli/ și afară din tot punctul vicleșugului/ unul cu altul îm- 
preunare [întâlnire] a avea/ am socotit” %1. Numai că Ha- 
meleonul și ceilalți vânători ai Inorogului, trimiși de Corb, ho- 
tărăsc ca prinderea acestuia să se facă fără ca Şoimul să fie 
înștiințat mai înainte de planul lor, pentru ca, astfel, „cum să 
dzice prostul cuvânt,/ cu cleștele jăratecul să ţie/ și cu mâna 
altuia/ șarpele din bortă să scoață” 4. 

lar Hameleonul îl avertizează şi pe Crocodil că trebuie să își 


> 


aştepte masa promisă: 


„mâine dimineaţă Inorogul, 
jiganiia cea vestită 
și de colții a tuturor dulăilor 
aşe mult dorită, 
din munţii înalți 
la prundișul apii 
ieste să să pogoară. 


& Idem, p. 212-213. 
&1 Idem, p. 214. 
6&2 Idem, p. 217. 


Unde despre strâmptorile poticilor, 
pentru ca înapoi a da 
să nu mai poată, 
toți câinii şi dulăii păzitori sint. 


Deci ei, precum să-l gonească, 
îl vor goni, 
dară precum să-l agiungă 
nu-l vor putea /.../. 

Ce Inorogul, iarăşi 
altă cale deșchisă neavând 
și din dos acmu de câini 
încungiurat simțindu-să, 
până mai pre urmă 
înotatului bizuindu-să, 
în apă va să să arunce /.../. 


Deci el în apă cădzind, 
nu picioare de înotat, 
ce aşeși aripi de zburat 
de ar avea, 
denaintea iuțimii domnului mieu, 
precum a scăpa 
nu va putea, 
adeverit sint. 


Şi iată eu, fără altă zăbavă, 
la Inorog în munte mă voi sui 
și ceasul vremii coborârii lui 
însămnând, 
fără preget ştire îți voi da. 

Numai de pre aicea nu te depărta, 
ca în vremea trebuitoare 
fără zăbavă să te pociu afla” 603, 


Pe când, în fața Șoimului, „cuvinte căptușite îngăima/ şi 
teie/ de curmeie/ lega” 64. Bocetul și blestemul lui Cantemir, care 
urmează, are ca model, în opinia noastră, plângerile bizantine, 
fie că e vorba de imne religioase, fie de jelanii în ocazii istorice 
dramatice: 


„O, mai bine în veci să fie murit 
decât dormire ca aceasta să fie dormit! 
O, mai bine mort să să fie sculat 
decât somn ca acesta să fie somnat! 
O, mai bine într-o faţă 
şi aceia în piiatră să să fie întors 
decât așe în multe feliuri 
de stricăciune și fără folos! 

O, faptă spurcată şi lucru scârnav, 
o, batgiocură de batgiocurit 
și ocară de ocărât, 
vino, dintele șerpelui, 
aleargă, coada scorpiii, 
și adevărul mărturisiţi 
de să află la voi vinin 
Și toapsăc ca acesta” %5, 


6% Idem, p. 219-220. 
6&4 Idem, p. 222; 
65 Idem, p. 222. 

Intâlnirea tainică dintre Şoim și Inorog este îmbrăcată de 
autor într-o atmosferă grea de poezie: 


„Inorogul și dreptăţii bizuit, 
şi datului cuvânt și giurământ sprijenit 
fiind, 
după ce cea de obşte făclie 
lumina supt umbre îşi duce 
şi fața pământului 
cu brâul întunerecului să încinge, 


din vârvul munţilor 
la locul [locul] numit 
în prundiș să cobori, 
unde nu după multă vreme 
și Șoimul viind, 
cu cinste şi cu plecăciune 
îi dede închinăciune. /.../ 


După aceasta cu multe chipuri 
să arete siliia, 
precum macar că din porunca 
stăpânească 
împotrivnic a fi 
s-ar fi vădzut, 
însă amintrilea pururea 
cu bun gând 
și cu chiară inimă 
cătră dânsul au fost 
ȘI ieste” 606. 


60% Idem, p. 224. 

Așadar, Inorogul și Șoimul se întâlnesc la prundiș, încinși 
cu „brâul întunerecului”, protejaţi, adică, de adâncul nopții, în 
mare secret. 

Despre soarele-făclie şi despre asocierea metaforică a aștri- 
lor cerești cu instrumentele de luminat (făclii, sfeșnice, lămpi, 
faruri, candele, lumânări etc.) am vorbit pe îndelete cu alte 
ocazii“. Metafora îşi are sorgintea în Biblie (Fac. 1, 14-17; Înţ. lui 
Iis. Sir., 43. 2, 10 etc.%%8), imaginea respectivă regăsindu-se apoi în 
literatura universală din timpuri străvechi şi până în romantism 
(şi chiar mai târziu) — iar la noi, de la Cazanii (Coresi şi Varlaam) 
până la Arghezi, trecând prin prepașoptişti și paşoptiști, Emi- 
nescu și mulți alți poeţi moderni (în mod neașteptat, uneori). 

Șoimul îl asigură pe Inorog că a avut întotdeauna, pentru el, 
o „chiară inimă”, adică o inimă clară. Metafora o vom reîntâlni, 
mult mai târziu, în titlul unei poezii a lui Nichita Stănescu: Clar 
de inimă (vol. O viziune a sentimentelor). 

Scriind obișnuitele sale vorbe de duh, între paranteze, 
Cantemir compune și o scurtă poezie întru lauda prieteniei: 


„precum căldura soarelui 
din grăunţele putredzite 


67 A se vedea: Dr. Gianina Maria-Cristina Picioruş, Epilog la lumea 
veche, vol. I. 2, ediția a doua, Teologie pentru azi, București, 2015, p. 558- 
578, cf. 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

Sau: Gianina Maria-Cristina Picioruș, Eminescu și literatura română 
veche. Universalism, vizionarism şi imagistică literară, Editura Universităţii 
din Bucureşti, 2013, p. 270-274. 

608 În versetele indicate de la Înţ. lui Iis. Sir., soarele şi luna se numesc 
„vase” (Biblia 1688): se înțelege că este vorba despre vase de luminat, adică 
lămpi. 

spicele verdzi a odrăsli face, 
aşe sufletele înțelepte 
din împuţita vrăjmăşiie 
frumos mirositoare a dragostii flori 
a răzsări prefac”6%. 


După care, „la începătura dialogului/ între dânşii sosiră/ şi 


unul de altul pricine vrăjbii,/ carile și pentru ce ar fi fost,/ a în- 


treba începură”6!0. „Incepătura dialogului” însă, pentru iubitorii 


poveștilor Șeherezadei — adică pentru iubitorii de naraţiune sau 


roman —, ar putea fi puţin (sau mai mult) decepționantă. Pentru 


că dialogul, care ar fi trebuit să lămurească o istorie, se desfășoară 


ca și cum s-ar fi întâlnit nu Șoimul cu Inorogul, ci un ucenic al lui 


Socrate cu Socrate. De aceea credem că Dan Horia Mazilu are 


dreptate în aprecierea sa: 


„În Istoria ieroglifică, retorica nu este doar ştiinţa/ arta 
alcătuirii cuvântărilor (cel mai adesea texte de atac, mai rar 
defensive), ci chiar structura unei stări de spirit. Cartea 
întreagă este construită în duh retoric. [...] 

Cantemir a șlefuit simceaoa limbii. Interminabilele 
secvenţe ritmate și rimate [...] își au nașterea în obositoarele 
exerciții de translare propuse spudeilor claselor de retorică. 
Translatio însemna metrificarea unei secvenţe în proză ori, 
dimpotrivă, transpunerea în proză a unei poezii. Rezulta 
așa-numita transcripta oratio. 

Sunt convins că remarcabilele exerciții de virtuozitate, 
des lăudate de cercetători, care întrerup subtil proza Istoriei 


69 Dimitrie Cantemir, Istoria ieroglifică, ed. cit., p. 224. 
60 Idem, p. 225. 

(și ea având mai peste tot un ritm tainic) [...] seamănă cu 
cele din care Dosoftei (un alt scriitor care a înțeles mărcile 
stihului ca ornament, iar versificarea ca exercițiu retoric) a 
făcut să crească Psaltirea pre verşuri tocmită ®t, 


Inorogul, deci, îşi începe astfel...dialogul: 


„Loate lucrurile firești 
câte soarele vede, 
lumineadză și încăldzește, 
fără Pricinitoriul clătirii [mișcării] lor 
nu numai a nu fi, 
ce aşeși nici a să gândi 
pot. 

Una numai 
și aceia singură slobodă 
voia muritorilor ieste, 
carea fără nicio pricină 
şi fără altă îndemnare 
a sa hirișă clătire are 
Și singură şie 
și clătitoriu şi clătire a-și fi 
ȘI a-şi face 
poate. 


Cătră carea macar că dinafară viitoare 
spre clătire-i îndemnătoare 
multe și în multe chipuri 
a i să adaoge și spre plecarea 


6&1 Dan Horia Mazilu, Recitind literatura română veche, partea a III-a: 
Genurile literare, Editura Universităţii din București, 2000, p. 566. 


într-o parte, trăgătoare, 

împingătoare, 
asupritoare, 
râdicătoare, 

lesnitoare, 
îngreuitoare, 
iușurătoare, 
lățitoare, 
strâmtătoare 
și altele asemenea acestora 
a-i vini 
și a i să tâmpla 
pot. 


Însă orice ar fi fapta de făcut, 
de bine sau de rău, 
de scădere sau de folos, 
a o ispiti, a o cerca, 
a o afla 
şi într-o parte clătirea a-și alege 
singură şie stăpânitoare 
și în toate volnică ieste, 
atâta cât vădzind 
şi înțelegând 
binele, 
din volnica voie răul a urma, 
a alege 
și a face poate. 


De pre care lucruri 


într-această mare și puternică monarhie 

carea în pieptul muritorilor să cuprinde, 
doat chipuri sau, 
mai adevărat să dzic, 
doai tipare a doai chipuri 
a avea aievea 
și tuturor cunoscut a fi 
poate. 


Adecă unul mai mult decât firesc 
şi oarece ceresc 
şi dumnădzăiesc, 
iară altul mai gios 
şi mai puţin decât firesc 
și oarece ceriului și firii împotrivă. 


Cel dintâi binelui, 
cest de pre urmă răului 
însoțitoriu 
și următoriu 
și așeși de tot moștenitoriu 
Și purtătoriu 
ieste. 


Că amintrilea, 
dinafară clătitoriul 
în voia slobodă 
putere şi biruinţă de ar avea, 
nici voia slobodă slobodă ar fi, 
nici de bunătate laudă, 
nici de răutate hulă 
cu dreptul i s-ar cădea. 

De unde să arată că între muritori 
obiceiul voroavii 
și deprinderea limbii 
în zădar ieste, 
cu carea încotro voia 
din voia ei să să fie pohârnit vrând, 
să ne înștiințăm. 


Carea ar fi fost a clătirii pricină 
a întreba ne-am obiciuit 
și pentru ca zugrăvala răutății 
să acoperim, 
puterea voii slobode 
într-un chip cu altă zugrăvală, 
așeşi de tot tăgăduim. 


Ce oricum ar fi, 
greșala învechită 
chipul negreșelii luând, 
după învechita obiciuire, 
dzic, vrere-ași şi ași pofti, 
iubite priietine, ca să pociu şti, 
aceștii asupra mea vrăjmașe 
şi de cap goană, 
carea și ce i-ar fi fost pricina? 


Şi de nu toată răutatea 
din singură voia 
și inima muritorilor purcede, 

alta, când, cum, ce, şi pentru ce 
să fie fost?”612, 


E posibil, cum spuneam, ca pe cei care așteaptă curgerea 
narațiunii, să-i cuprindă exasperarea. După țeremoniile intro- 
ductive, Inorogul își începe dialogul cu o...lungă disertaţie 
despre voinţa liberă a făpturilor cugetătoare. Suntem, aşadar, de 
acord cu opinia lui D. H. Mazilu, aceea că, în Istoria ieroglifică, 
aveam de-a face, în primul rând, cu exerciţii retorice. Aceste 
exerciții pot îmbrăca forma filosofării (ca în textul de mai sus), a 
poeziei, a naraţiunii pilduitoare (fabulistice) sau a istorisirii 
realiste (realistice). Însă oricare dintre aceste compartimentări 
ieroglifice presupune metrificarea — acea nelipsită frază ritmată 
şi rimată — care poate fi socotită echivalentul poeziei. La care, 
într-adevăr, Dosoftei a apelat ca intermediar al „ritmificării” 
definitive a Psaltirii (deşi a aplicat-o iniţial nu la Psaltire, pe care, 
în proză, a tradus-o cât mai aproape de original, ci la Acatistul şi 
Paraclisul Maicii Domnului, tipărite apoi la un loc cu Psaltirea în 
versuri)”. 

Istoria ieroglifică vrea să ne demonstreze că nimic nu se poate 
sustrage poeziei, care, în mod evident, în concepția lui Cantemir, 
stă atât în cuvinte (selecția termenilor poetici), sau în expresii 
(metaforice), cât şi în ritmul frazei. Poezia este şi un exercițiu 
retoric, iar exercițiul retoric este şi poezie, în optica celor vechi ai 
noștri, mai ales că, pentru ei, modelul imnografic bizantin era 
încă viu. De aceea cred că ar trebui să privim Istoria îeroglifică nu 


612 Dimitrie Cantemir, Istoria ieroglifică, ed. cit., p. 225-226. 
6&3 A se vedea: https://www.teologiepentruazi.ro/tag/acatistul- 
nascatoarei-de-dumnezeu/. 

numai ca roman sau epopee (clasificări valabile, și acestea), ci, în 
primul rând ca pe o carte de poezie. 

Este adevărat că există și pagini în privinţa cărora nu ne 
putem acomoda ușor să le considerăm poezie, în virtutea a ceea 
ce considerăm noi a fi poezia. Pentru cei vechi, însă, atât filosofia 
cât şi fabula, cât şi istoria propriu-zisă puteau constitui foarte 
bine subiecte poetice. Așa încât ar fi bine să dăm crezare auto- 
rului când spune, în dedicaţia către cititori, că „nu atâta cursul 
istoriii în minte mi-au fost, pre cât spre deprinderea ritoricească 
nevoindu-mă”614... 

Problema în dezbatere, la întâlnirea dintre Şoim și Inorog, 
după exordiul filosofic al Inorogului, este a afla pricina tuturor 
întâmplărilor negative: 


„Șoimul răspunsă: 
«Celea mai vechi 
și mai de demult începături 
cum ar fi fost nici a le ști, 
nici știute a le grăi 
pot 
(că precum nu toate avutele 
folositoare sint, 
așe nu toate știutele 
vorovite vreun folos aduc). 


Iară din cât şi a ști 
şi a grăi 
pot, din ceste 
mai de aproape ieste 
aceasta, că jiganiia 


614 Dimitrie Cantemir, Istoria ieroglifică, ed. cit., p. 3. 

cu talpa de gânscă [gâscă], 
cu colții de știucă, 
adecă Vidra, 
vulpea peştelui 
şi peştele vulpii, 


mai denainte 
până din monarhiia dobitoacelor 
şi a tuturor jiganiilor 
a să izgoni, 
în mare dragoste și prieteșug 
cu Corbul să avea, 
atâta cât, 


când Corbul din vârvul copaciului crângăiia, 
Vidra din fundul pâclei răspundea, 
și când Vidra soldzii peştelui înghiţiia, 
grumadzii Corbului simţiia»"6!5. 


Nichita Stănescu va scrie un poem -— despre care am mai 
vorbit — Săgetarea cerbului stretin şi harponarea peştelui Vidros (vol. 
Epica magna), în care un rol e foarte posibil să-l fi jucat, pe lângă 
balada amintită de Ioana Em. Petrescut!6, şi sugestiile din cartea 
lui Cantemir privitoare la „jiganiia/ cu talpa de gânscă,/ cu colții 
de știucă,/ adecă Vidra,/ vulpea peștelui/ şi peștele vulpii”. 
Metamorfoza speciilor e specialitatea lui Cantemir. De fapt, des- 
pre cea mai uimitoare metamorfoză dintre toate va povesti în 
continuare Inorogul: 


615 Idem, p. 226. 
616 Cf. Ioana Em. Petrescu, Eminescu şi mutațiile poeziei româneşti, Ed. 
Viitorul românesc, Bucureşti, 1998, p. 209-210. 

„Numai încă mai dintr-adânc 
începătura lucrului a şti ţi să cade. 
Că precum mai sus ț-am dzis, 
toate clătitele firești, 
pricina clătitoare firească 
cearcă. 


Iară în faptele voii slobode 
nu pricinile clătitoare, 
ce a căror clătite 
pricină clătitoare 
să fie fost să întreabă /.../. 


Însă pre cât lungimea istoriii 
ar pofti, 
scurtimea vremii mână nu-mi dă, 
căci iată și câtăva parte a nopții au trecut 
și pre aceasta vreme cineși la ale sale a să afla 
s-ar cădea 


(căci multe şi în multe chipuri 
sint sigeţile şi nălucirile nopţilor tăcute, 
carile prin întunerec îmblă şi vâjâiesc, 
iară în lumină lovăsc 
ȘI rănesc). 


Deci pre cât mai în scurt voi putea 
şi în puţine cuvinte toată lungimea 
și lățimea poveștii a cuprinde 
mă voi nevoi. 

Vii şti dară 
că odânăoară 
Monocheroleopardalis 
din toate jiganiile pământului 
mai vestit și mai ales era...”67. 


Despre „nălucirile nopţilor tăcute,/ carile prin întunerec 
îmblă şi vâjâiesc” am discutat undeva mai sus, arătând că poezia 
lui Cantemir, în această privinţă, îşi are sursa în niște capitole din 
Înţelepciunea lui Solomon (Biblia 1688). În cazul acesta, metaforele 
sunt din nou o parafrază, a unor versete psalmice: 


„...nu te vei teme de frică de noapte, de săgeata ce 
zboară dzua, de lucru prin tunearec ce să petreace, de 
tâmpinuș și de drac de-amiadzădz[i]” (Ps. 90, 5-6, Psaltirea 
de-nțăles). 


„...nu te vei teame de frică de noapte, de săgeată ce 
zboară ziua, de lucru ce întru întunearec umblă, de întâm- 
plare și diavol de amiazăzi” (Ps. 90, 5-6, Biblia 1688). 


Insistenţa lui Cantemir pe acest subiect ne poate indica însă, 
laolaltă cu modelul biblic, și atenţia autorului la „nălucirile 
nopților tăcute”. Fapt care ne poate sugera și că obșnuia să pri- 
vegheze, să se roage în liniștea nopții. Graba de a termina 
povestea sau discuţia, căci „iată şi câtăva parte a nopții au trecut” 
ne amintește, într-adevăr, de O mie şi una de nopți. Însă nu și for- 
ma sau conţinutul relatărilor. 


67 Dimitrie Cantemir, Istoria ieroglifică, ed. cit., p. 227. 

Să revenim însă la povestea Inorogului despre metamorfo- 
zele Monocheroleopardalis-ului (Unicorn-leu-panteră). Acesta 
fusese mai întâi „mielușel”, născut într-o turmă de oi și, cres- 
când, ajunsese berbec, care înfruntă un lup mare şi îl ucide: 


„Lupul într-acesta chip 
vârtos lovit 
şi rănit, 
fără de a doua răzsuflare, 
viața pre moarte îşi schimbăe!:. 
Aretele [berbecul] mai târdziu 
vitejiia ce făcusă cunoscând, 
carea măcar că din tâmplare fusese, 
însă îndată duhurile cele de arete 
ce purta își schimbă 
și până în dzuă din oaie în jiganie 
și din arete în lup să mută. 


(Că tâmplările fericirii 
la cei mai mulţi obiceile firii 
a muta 
pururea 
s-au vădzut). 


Așe berbecele preobrajenie [metamorfoză] ca aceasta 
luând, 
îndată din neamul său 
răzlețindu-să, 


*18 Neculce: „Şi trăind acolo câţva ani, suptu porunca împărăției, s- 
au schimbat și el din viiața aceasta lumească”, cf. Ion Neculce, Letopisețul, 
ed. cit., p. 224. 

după firea lupilor 
codrii, câmpii și munții a cutreiera 
începu”, 


După o vreme, același se luptă și biruieşte un pardos, „a 
căruia duhuri îndată luând,/ precum din arete lup,/ aşe din lup 
pardos să făcu'”*%. Apoi „spre lupta leului să apucă”: 


„Aşe ei în toate dzilele la luptă, 
ca la o scoală, să ispitiia 
și să deprindea, 
până când pardosul pricepu 
că nu altă ceva 
de la cea deplin biruinţă îl împiiedecă, 
fără numai iuțimea picioarelor 
și sprintiniia carea leul 
în trupul său purta. 


Că de multe ori pardosul 
acmu mai dobândind biruinţa, 
leul, cu iuțimea dinainte-i i să feriia 
și cu acesta chip 
cea desăvârşită biruinţă îi tăgăduia. 


Pardosul, într-acesta chip 
pricina neizbândii sale bine cunoscând, 
cătră vârtoase duhurile pardosului, 
grea greuimea filului [elefantului] 


619 Dimitrie Cantemir, Istoria ieroglifică, ed. cit., p. 227-228. 
62 Idem, p. 229. 

şi sprintină iuțimea inorogului 
adaosă 
şi mai cu de-adins cu ascuţit 
şi nebiruit 
cornul a monocherului [unicornului] 
într-armându-să, 
într-o luptă numai 
toată biruinţa asupra leului dobândi, 
în carile îndată 
şi fără nici o împiedecare să și mută 


(că precum nuârii [norii] după vânturi aleargă, 
așe duhurile după biruinţe să pleacă). 


Firi, duhuri și puteri ca acestea 
născutul miel în sine strângând 
şi alcătuind, 
în doai hirișe numere și le-au împărțit; 
unul: Provatolicoelefas, 
altul: Monocheroleopardalis. 


Ce dintr-acestea cest mai de pre urmă 
mai mult obiciuindu-să, 
precum în nume, 
așe în fire Monocheroleopardal 
au rămas” ®, 


Din punct de vedere literar, ideea i-ar fi putut veni din 
Metamorfozele lui Ovidiu, operă care a avut o mare influență, de- 
a lungul secolelor, în literatura europeană. 


€21 Idem, p. 229-230. 

Din punct de vedere istoric, însă, alegoria este lesne de 
înțeles, despre cum Constantin Cantemir (tatăl autorului), prin 
vitejia sa, din mielușel a ajuns Unicorn-leu-panteră. Cunoscută e 
și afecțiunea deosebită a lui Dimitrie pentru părintele său, pentru 
care mai și răstălmăcește adevărul istoric, pentru a-i acoperi gre- 
șelile (a se vedea și Vita Constantini Cantemyrii: cognomento senis 
Moldaviae principis). În fragmentele de mai sus avem de-a face cu 
o metamorfoză spirituală treptată sau „preobrajenie”, cum zice 
autorul, adică schimbare la față. În Istoria ieroglifică nu întâlnim 
metamorfoze propriu-zise, ca în operele lui Ovidiu sau Dante, ci 
numai insinuări alegorice. 

Pentru a deveni epitrop, Ştruțocămila a primit, în paginile 
ieroglifelor cantemirene, un travesti carnavalesc, după cum am 
văzut, dar nu s-a preschimbat ea însăşi în altceva decât era. Mo- 
nocheroleopardalis ajunge din berbec, Unicorn-leu-panteră, prin 
schimbarea duhurilor (a condiţiei sufletești), nu a fizionomiei şi 
fiziologiei sale (ale cărei detalii, dacă ar fi dorit, Cantemir ni le-ar 
fi putut oferi cu prisosință). Şirul metamorfozelor sugerează, 
deci, evoluția psiho-spirituală, prin virtuți personale, a persona- 
jului. Părintele Inorogului este, aşadar, Monocheros/ Unicorn şi 
Leopardalis/ Leu-panteră în acelaşi timp. Care, pentru aceste 
calități, a fost ales domn al jigăniilor, iar după moartea sa a lăsat 
doi moștenitori: 


„Aşe dară, toate firile într-una boţind, 
blândeţea oii, 
înțelepciunea lupului, 
cunoștința pardosului, 
greuimea filului, 
iuțimea inorogului 
și vârtutea leului 

în sine nebetejite 
și nesmintite 
le feriia 
și, din dzi în dzi 
încă mai adăogându-le, 
la stepăna cea mai de sus le înălța 
și le suia. /.../ 


Aşe cât în vremea stăpânirii lui 
nici ochiul nepriietinului 
s-au veselit, 
nici budzele vrăjmașului s-au zimbit, 
nici inima împotrivnicului 
s-au învoieșeat. 


Ce precum cereșştii 
(ah) de multe ori peminteștilor 
a zavistui s-au vădzute2, 
așe și Monocheroleopardalis 
de sigeata lutului mai denainte de vreme nerănit 
și de tâmplările ţărnii neprăvuit 
a rămânea n-au putut, 


de vreme ce încă 


62 Aici, Cantemir se referă la mitologia păgână, în care zeii deveneau 
adesea invidioşi pe oameni, pentru că și zeii erau la fel de pătimași ca și 
oamenii. De fapt, zeii cu pricina nu erau decât fie împărați, fie vrăjitori 
care se folosiseră de puterile demonice pentru a-şi impresiona și în- 
spăimânta semenii, personaje orgolioase și malefice care se impuseseră în 
conştiinţa publică (săvârșind violuri, incesturi, crime și multe alte fapte 
imorale şi pline de cruzime) și pe care oamenii naivi şi pătimași i-au 
proclamat „zei” după moarte. 

în puterile firii sale fiind, 
în carile a multora 
nedejde și viaţă să rădzima, 


cu mare a tuturor pagubă 
și nesuferită jele, 
cătră cele de sus lăcașuri s-au mutat, 
ca cel ce leu între dobitoace 
de vârtos să lăuda, 
leu între stelele ceriului 
în veci să luminedze s-au aședzats, 
în urma sa doi 
numelui său moștenitori, 
pre Fil adecă 
şi pre Inorog lăsind”62%. 


În locul Inorogului, însă, conducător al țării patrupedelor 
ajunge Vidra (prin căsătoria cu Mreana, fiica Corbului), care nu 
după multă vreme îşi va da la iveală firea: „mai mult pe ascuns 
decât la ivală îmbla/ şi mai cu drag prin fundul apelor/ decât la 
uscat să primbla”6%. Dobitoacele, mare parte dintre ele, 


„acmu vivorul înstreinării 
și holbura rătăcirii nemaiputând 
suferi, 
capetele plecându-și, 
cerbicea supt greu 


6% De data aceasta este invocată concepţia creștină. 
64 Dimitrie Cantemir, Istoria ieroglifică, ed. cit., p. 230-231. 
65 Idem, p. 234. 

şi aspru giugul tirăniii 
Vidrii 
îşi plecară 
și cineși pre la lăcașurile lor 
să înturnară 


(că coliba în țarina sa 
și bordeiul în pământul său 
decât palaturile în streinătate 
mai desfătate 
şi mai frumoase 
a fi socotiră)”6%, 


Inorogul şi Filul îşi caută adăpost „în munții înalți” 627 


„ŞI, nu după multă vreme, 
din dobitoacele și jigăniile împrăștiiate, 
precât mai curând putură, 
la un loc le adunară. 


Deciia la vrăjitorii vremii aceiia mărgând, 
hrismul Pleonexiii 
de la capiște Epithimiii 
învățat 
foarte pre mulcomiș le cântară: 


In cindzăci de singeroase 


Vom pre cele lăcrămoase, 


66 Idem, p. 233. 
67 Ibidem. 

Ochii umedzi să le ștergem, 
La moșie să ne mergem. 


Vidra pește, Corbul stârvuri 
Cerce-n vârtopi, nu prin vârvuri 
Să să urce fără cale 
Şi să-și cate ale sale”6%8. 


Găsim, aici, în acest nou hrismos, cea de-a patra poezie 
ermetică inserată de Cantemir în Istoria sa și cea mai reușită 
dintre toate încercările sale în versuri. Îl putem considera pe 
Cantemir primul poet ermetic din literatura noastră, dacă nu 
luăm în considerare și versurile cu caracter alegoric sau tainic 
(mistic) ale Psaltirii versificate — ca spre exemplu: 


„Văzui pre spurcatul suindu-să buor, 
S-agiungă ca chedrii tămâiei la nuor”. 


(Ps. 36, 85-86) 


„Și tu, oaste svântă, n-ii hi [nu vei fi] ca mainte, 
Să te culci afară la tăciuni herbinte, 
Ce vei dormi-n casă, de ti-i desfăta-te 
“N sân de porumbiţă,-ntr-ăripi argintate. 


s%8 Idem, p. 235. Aici, Cantemir „renunţă la maiestatea cadenţelor 
largi și saltă în apropierea tiparelor [metrice] populare”, cf. Dan Horia 
Mazilu, Recitind literatura română veche, vol. II, Editura Universităţii din 
București, 1996, p. 118. 

După ceafă aur cu lucoare verde 
Ţ-va slobozi raze, de nu ti-i încrede. 
Ţ-va stoli-mpăraţâi, Cel din ceri, cu slavă, 
De-i coperi munţâi fără de zăbavă”. 


(Ps. 67, 49-56) 


Exemplele pot fi multe din Psaltirea în versuri. 

Spuneam, în comentariul nostru la versurile citate mai sus, 
din Ps. 67 al lui Dosoftei, că este foarte posibil ca Ion Barbu să se 
fi inspirat din aceste versuri mistice“. Se pare că am avut 
dreptate înaintând ipoteza că Barbu a pus în versuri expresii 
mistice ale Scripturii, pentru că am găsit şi alte exemple. 
Totodată, credem că și Cantemir s-a inspirat, la rândul lui, din 
unele pasaje ale Scripturii, iar lon Barbu trebuie să fi remarcat 
versurile enigmatice ale lui Dosoftei şi Cantemir. 


69 A se vedea comentariul nostru de aici: Dr. Gianina Maria-Cristina 
Picioruş, Creatori de limbă şi viziune poetică în literatura română. Dosoftei, 
Teologie pentru azi, București, 2013, p. 115-117, cf. 

https://www,.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-1/. 

s% Graţie traducerilor din LXX ale soţului meu, Pr. Dr. Dorin 
Octavian Picioruș, am văzut că versetul din Cânt. Cânt. 3, 6 (LXX): „Cine 
[este] aceasta, care-se-suie din pustie ca trunchiuri de fum, arzând smirnă 
și tămâie, din toate prafurile celui-care-face-miruri?”, a inspirat metafora 
„al Evei trunchi de fum”, din poemul Timbru al lui lon Barbu. 

A se vedea: Sfântul Profet Salomon, Cântarea Cântărilor, traducere şi 
note de Pr. Dr. Dorin Octavian Picioruș, Teologie pentru azi, București, 
2015, p. 9-10, cf. https://www.teologiepentruazi.ro/2015/02/18/cantarea- 
cantarilor/. 

Dar să ne întoarcem la text, adică la istoria pe care Inorogul 
o explică Șoimului: 


„Deci vrăjitorii, jirtfa priimind, 
descântecul buiguirii 
le citiră, 
cu carile întâi pre Corb 
în somnul nesimțirii 
băgând, 
pe Vidră din scaun pohârniră”®1, 


Filul ajunsese domn, în locul Vidrei, ceea ce stârnise mânia 
Corbului, care o va aduce înapoi pe tron pe Vidră şi îşi va con- 
tinua vânătoarea împotriva Filului și a Inorogului: 


„lară Inorogul, din bunăvoie 
pentru strajea în munţi rămâind, 
pre Fil la moştenirea părințască 
trimasă. 


Corbul, de aceasta în știre luând, 
de mare mânie cu urgie încins, 
cu bogăţiia simăţ, 
de minte răzleţ, 
cuvinte lăudăroase 
și duhuri ca focul de mânioase 
a slobodzi începu 
și ca acestea, ni în față, 


61 Dimitrie Cantemir, Istoria ieroglifică, ed. cit., p. 236. 

ni în dos, 
cu mari îngrozituri dzicea: 
«Pentru ce Inorogul 
au scos cuiul pre carile 
eu l-am bătut? 
Pentru ce Filul al său ș-au luat? 
şi asupra gândului mieu 
gând au râdicat?»/.../ 


Iarăşi dulăii ş-au întărtat, 
iarăși ogarâi ș-au asmuțat, 
iarăşi coteii în munţi 
și în păduri ş-au băgat, 
iarăși în câmpi măiestriile, 
în dumbrăvi silțele 
și în rediuri [crânguri] mrejile ș-au vărsat, 
iarăși tot dobitocul au spăriiat 
şi în toate părţile l-au împrăștiiat. /.../ 


câtu-i negrul bobului 

a lipsi n-au lăsat, 

ce dintâiași dată, 
toate după voie a isprăvi 

neputând, 
vremea păştea, 

ca când va putea, 

atuncea să isprăvască” 6%. 


62 Idem, p. 236-238. 

Corbul „vremea păştea”...iar noi ne amintim de metafora 
lui Asachi: „Toate au rămas a timpului păşune” (În amintirea de 
30 ianuarie, aniversala onomastică a lui Vasile Lupu. ..)®°. 

Cantemir schimbă adesea tonurile, ca în exemplul de mai 
sus: de la interogaţia retorică cu accente poetice la jelania bala- 
descă şi de aici la exprimarea constatativă cu elemente psi- 
hologice traduse în metafore care par populare. Însă, prin pâra 
unor „jigănii de sânge mâncătoare”, către Corb, și „pre Vidră/ 
dintr-imbe monarhiile au izgonit-o” 6. Corbul, deși, prin mijlo- 
cirea Lupului, făcuse pace cu Filul şi Inorogul, nu își respectase 
promisiunea, căci, zice autorul Istoriei, „la viclean parola dum- 
nădzăiască/ şi basna poeticească/ tot o cinste au”6%. Însă autorul 
însuşi ne prezintă istoria sa (varianta lui) sub formă de „basne 
poeticeşti”... 

Şi, astfel, în republica animalelor, conducător ajunsese Stru- 
țocămila: 

„Corbului nici jertfele i s-au priimit, 
nici vrăjitorii după plăcere i-au vrăjit. 
De care lucru, 
socoteala într-alt chip 
de răutate a-şi muta 
i-au căutat, 
adecă pre proastă jiganiia 
Strutocamila în taină luând, 
cu multe măgulituri 
și învăluituri 
o ispiti. 


63 Gheorghe Asachi, Opere, vol. I (versuri şi teatru), ediţie critică şi 
prefață de N. A. Ursu, , Ed. Minerva, Bucureşti, 1973, p. 458. 

64 Dimitrie Cantemir, Istoria ieroglifică, ed. cit., p. 238-239. 

65 Idem, p. 241. 

Chipul, statul, 
faptul, 
îmblatul 
și căutatul 
în multe ritoricești tropuri lăudându-i, 
şi precum firea 
spre vâlfa [gloria] stapânirii 
să o fie făcut, dzicându-i, 
[ea] s-au înșelat, au credzut 
ȘI aşe și ea s-au cunoscut, 
săraca, precum la întrebarea ei 
frumos s-au pomenit. 


Unde Corbul cu siloghismul 
de vrednică adeverind-o, 
coarnele boului, 
coada păunului 
și cu penele lui îndatorind-o, 
epitrop Leului 
şi stăpânitoriu dobitoacelor 
au pus-o. 


Unde și până astădzi, 
cu minunea a toată lumea, 
stăpâneşte 
(că de multe ori cel greşit 
nemerit 
și cel nemerit 
greşit iese)”'6%6. 


66 Idem, p. 241-242. 

La „ritoricești tropuri”, ca şi la „basne poeticești”, cum 
spuneam, recurge din plin chiar autorul leroglificei. Căci, zice tot 
el: 


„(a lucrurilor ştiinţă 
nu din părere, 
ce din chiară [clara] arătare 
să naște, 
carea, după materiia ce are, 
potrivirea formii înțelegirii 
cearcă) 


(că voroava laconească 
la meşterșug ieste lăudată, 
iară materiia adevărul 
cu îndelungată și chiară voroavă a să tâlcui, 
a celor neminciunoși 
și la voroavă izvorâtori 
lucru ieste)” 6., 


Parcă-l auzim pe Eminescu: „Când cu sete cauţi forma ce să 
poată să le-ncapă”... (Scrisoarea II); „Unde vei găsi cuvântul/ Ce 
exprimă adevărul?” (Criticilor mei). Numai că Eminescu 
prețuia mult „aticismul limbii” (Scrisoarea 1), pe când Cantemir 
preferă, în locul „voroavei laconiceşti”, chiar dacă „la meșterşug 
ieste lăudată” — ca artă retorică, adică — o „îndelungată și chiară 
voroavă” care să explice faptele pe îndelete. Așa este Istoria 
ieroglifică. Care, fiind cu adevărat îndelungată, nu este însă deloc 


67 Idem, p. 242. 
68 Cf. M. Eminescu, Opere, I, ed. Perpessicius, p. 137, 227. 

chiară/ clară, din cauza retoricii întortocheate, a bogăției ritmu- 
rilor şi a veșmântului fabulistic. 
lar Șoimul îi răspunde Inorogului: 


„Vechiu și adevărat cuvânt 
între toţi să grăiește 
(că dreptatea toate biruieşte 
şi adevărul decât toate mai tare ieste), 
așijderea (strâmbătatea și lucrătoriul ei 
pururea viptul căii sale mănâncă 
și băutura toapsăcului“* său bea). 


Ce dară între strâmb și între drept, 
între adevăr și între minciună ar fi, 
de nu pemintenii, 
cereștii vor giudeca 
şi vor alege. 


Ce acmu lucrul rămâne 
ca dintr-această a noastră dorită 
și nesățioasă împreunare 
vechile începături a răutăţii 
să să surpe 
și noai temeliile bunătăţii 
să să arunce [să se pună] 


(că mutarea minții, 
schimbarea socotelii 
și nestarea cuvântului, 
numai atunci sint lăudate, 


6? Toapsăc = ceva toxic, venin, otravă. 

cât din rău spre bine 
şi din vrajbă spre dragoste 
să întorc)”6%. 


Prima parte a răspunsului cuprinde alte parafraze scriptu- 
rale (care pot părea multora metafore oarecare), care se înțeleg a 
fi „vechiu și adevărat cuvânt” (vom cita din Biblia 1688): 


„Și [Domnul] Să îmbrăcă cu direptatea ca [și] cu o za şi 
puse misurca [coiful] mântuirei în cap; și Să îmbrăcă în 
haină de izbândire și cu veșmântul Lui, ca răsplătind 
răsplătire — ocară împotrivnicilor” (Is. 59, 17-18). 

„Direptatea Lui rămâne în veacul veacului” (Ps. 110, 3; 
111, 3; 111, 8). „Pentru că direptatea fără de moarte iaste” 
(Înţ. lui Sol., 1, 15). 

„Cu armă te va încungiura adevărul Lui, nu te vei teme 
de frică de noapte, de săgeată ce zboară ziua, de lucru ce 
întru întunearec umblă, de întâmplare [rea] și [de] diavol de 
amiazăzi. Cădea-va den laturea ta o mie și zeace mii den di- 
reapta ta, și cătră tine nu să va apropia [răul sau primejdia]” 
(Ps. 90, 5-7). 

„Unul au scris: «Mai mult poate vinul». Celalalt au 
scris: «Mai mult poate împăratul». Celalalt au scris: «Mai 
mult pot muierile, iară preste toate biruiaște adevărul». [...] 
Mare e pământul, şi înalt iaste ceriul, şi iute la alergat 
soarele, căci să întoarce întru încungiurarea ceriului și iarăși 
aleargă la al său loc într-o zi. Au nu e mare cel ce acestea 
face? Și [dar] adevărul e mare și mai tare decât toate. [...] 
Iară adevărul rămâne și poate în veac, și trăiaşte și biruiaşte 
în veacul veacului” (Esdra, 3, 10-12; 4, 34-35, 38). 


60 Dimitrie Cantemir, Istoria ieroglifică, ed. cit., p. 243. 

„Cerca-mă-vor răii şi nu mă vor afla. Pentru că au urât 
învăţătura, și frica Domnului n-au ales, nici vrea la ale 
meale sfaturi să ia aminte, batjocuriia ale meale mustrări. 
Pentru aceaea vor mânca ale căii lor roade și de a lor ne- 
curăţie se vor sătura” (Pild. lui Sol., 1, 29-31). 

„Mânia bălaurilor, vinul lor, şi mânia aspidelor [este] 
nevindecată” (Deut. 32, 33). 


De asemenea, Cantemir aminteşte de „mutarea minţii” sau 
„Schimbarea socotelii” care este bună, dacă este „din rău spre 
bine”. Sintagmele sale traduc grecescul uerăvoia, însemnând 
schimbarea minţii, termen binecunoscut în limbajul ortodox, 
care denumește pocăinţa. 

Puțin mai departe, spunând că 


„ispita până în de trii ori 
ieste a înțelepților, 
iară aceiaşi nepărăsit a ispiti, 
a nebunilor”, 


autorul se referea, neîndoielnic, la întreita ispitire a Sfântului 
Petros, din noaptea de dinaintea Sfintelor Patimi ale Domnului. 
Inorogul ezită, însă, să creadă în solia de pace pe care o 

poartă Șoimul: 

„Inorogul dzisă: 

«(Începuturile bune, o, priietine, 
din inima bună 
şi neprepusă [nebănuitoare] izvorăsc, 
iară amintrilea, 


s1 Idem, p. 244. 

îndoinţa inimii stând, 
îndoite, 
întreite 
și în multe noduri împleticite 
şi căptuşite 
din rost cuvintele ies)». 


Insă Șoimul îl asigură că vânătorii au obosit căutându-l: 


„ŞI de vreme ce adevărul de grăit ieste, 
că de nu de tot cu toţii a goni 
s-au obosit, 
însă niciunul între noi odihnit 
n-au rămas, 
și mai mult grijea din toate dzilele, 
decât goana din toate locurile, 
sudori de singe ne picureadză 


(că osteninţa clătirii 
sudori pe trup umedzește, 
iară grijea neîncetată 
vlaga inimii topește)”s5. 


Sudorile de sânge reprezintă un alt împrumut din Scriptură, 
de la Lc. 22, 44, unde se relatează despre rugăciunea lui lisus din 
grădina Ghetsimani: 


„ȘI să făcu sudoarea Lui ca niște picături de sânge 
picând pe pământ” (Biblia 1688). 


62 Idem, p. 243. 
68 Ibidem. 

Cantemir folosește, de asemenea, și expresia „crunte su- 
dori” (însemnând același lucru: sudori de sânge), în alte con- 
texte“. Şi tot de aici a fost derivată și metafora lacrimi de sânge, 
care apare de patru ori în Istoria ieroglifică, după cum am arătat 
undeva mai sus. 

Tot aici, la sfârșitul capitolului al şaselea și al dialogului 
dintre Şoim și Inorog, aflăm iarăși filosofări/ învățături cu am- 
prentă ortodoxă tradițională: 


„După aceasta a ști ți să cade, 
o, priietine, că ispita 
înțelepțască ieste 
și să face când oarecare nedejde 
înainte mărgătoare 
și une semne de ieșirea ispitii arătătoare 
să află. 

Iară amintrilea, 
când cineva ispita 
peste toată nedejdea începe, 
ispită să dzice, 
însă nu înțelepțască, 
ce nebunească. 


Că cu ce socoteală [rațiune] cineva 
cele peste ceriu 
sau cele în chentrul pământului 
lăcuitoare a cunoaște ar ispiti 
și ce nedejde, precum va putea cunoaște 
i s-ar da, 
unde simţirea 


644 A se vedea Idem, p. 215, 254. 

a agiunge 
și socoteala a încăpea 
nu poate, 


că precum axioma filosofască 
știută îţi ieste: Toată cunoștința 
și toată știința 
din înaintea mărgătoare simţire 
purcede. 


Deci de ai povaţă ca aceasta, 
bărbăteşte pasă, 
iară de nu 
(fără povaţă la ostroavele fericiților a merge 
părăseşte-te)”s5. 


A ispiti însemna, în limba noastră veche, şi a cunoaște sau a 
încerca să cunoști. Nu se pot ispiti „cele peste ceriu/ sau cele în 
chentrul pământului/ lăcuitoare” — adică cele din Rai sau din Iad 
— de către cei care nu au puterea de a cerceta cele ce sunt mai 
presus de simţuri. Căci „axioma filosofască” (aristotelică), pentru 
oamenii obișnuiți, este: „Toată cunoștinţa/ și toată știința/ din 
înaintea mărgătoare simţire/ purcede”. Este vorba, aici, de 
cunoașterea empirică sau senzualistă, pe care Cantemir, în altă 
carte (Sacrosanctae scientiae indepingibilis imago), o consideră 
inferioară atunci când nu este unită cu luminarea care vine de la 
Dumnezeu. Întru totul ortodoxă, din punct de vedere filosofic, 
este afirmaţia: „fără povaţă la ostroavele fericiților a merge/ pă- 
răseşte-te”. În unele hagiografii (precum deja pomenita, în mai 


65 Dimitrie Cantemir, Istoria ieroglifică, ed. cit., p. 244-245. 

multe rânduri, viaţă a Sfântului Andrei cel nebun pentru Hristos, 
dar și în altele), „ostroavele fericiților” reprezintă locurile de 
odihnă ale Sfinţilor în Rai. La care, fără povaţă duhovnicească 
(conform învățăturilor patristice), nu se poate accede. 

La fel de patristică (sau omiletică) poate fi considerată și 
următoarea cugetare: 


„Că precum întrarea, 

aşe ieşirea patimilor să socotește 

și mai vârtos obiceiul învechit 

ieste deprindere cu nevoie a să uita, 
pre carile precum meșterșugul, 
aşe firea 
pre lesne a-l lipsi 
sau a-l tăgădui 
nu poate'6*6. 


Obiceiul patimilor este dificil de îndepărtat din com- 
portament, mai ales când este „învechit”. Chiar dacă patimile nu 
fac parte din firea umană, îndelunga obişnuinţă/ deprindere, 
bună sau rea, poate deveni o a doua fire. Astfel încât „firea/ pre 


s6 Idem, p. 245-246. Spune și Sfântul Antim, vorbind despre cei trei 
morți înviaţi de Hristos și despre ceea ce închipuie învierea lui Lazăr: „lar 
al treilea, carele au îmbătrânit în păcat și s-au obicinuit în desfătări şi în 
deşertăciunile cele lumești, în pohtele lui cele rele, nu iaste cu putinţă să 
se întoarcă pre|a] lesne ci, au rămâne făr' de căinţă și moare în păcat [...] 
sau, pentru ca să vie în căinţă, trebuiaște un ajutoriu tare, de sus, un cuvânt 
viu al lui Dumnezeu, carele să va [vrea] în tot chipul să-l rădice din păcat, 
precum au rădicat și pre Lazăr din groapă”, cf. Antim Ivireanul, Opere, 
ediţie critică și studiu introductiv de Gabriel Ștrempel, Ed. Minerva, 
București, 1972, p. 145. 

lesne a-l lipsi/ sau a-l tăgădui/ nu poate”, pentru că obiceiul rău 
se face ca o a doua natură. Cu alte cuvinte, Inorogul are încă dubii 


asupra bunelor intenţii ale Corbului. Pretenţiile sale sunt urmă- 
toarele: 


„Întâi dară ieste: 
Filului dreapta 
şi părințasca moştenire 
să nu i să oprească, 
sau Corbul de la Strutocamilă 
aripile luându-și, 
noi pentru a noastră dreptate 
orice a face vom putea, 
de nu agiutoriu, 
încai împotrivnic 
să nu ne fie. 


A doa ieste: traiul şi lăcașul mieu, 
veri [fie] în vârvul munţilor, 
veri în fundul văilor, 
veri în câmp, 
veri în pădure, 
sau oriunde aiurea 
pofta inimii mele ar fi, 
din toată grijea vicleșugului neprietinesc 

afară să fiu”, 


Rămâne ca Șoimul să fie purtătorul mesajului și să aducă 
răspunsul. Relatarea uneltirilor vânătorilor Inorogului continuă 


67 Dimitrie Cantemir, Istoria ieroglifică, ed. cit., p. 245. 

în partea a șaptea a cărţii, care debutează cu o autentică poezie 
(în sensul modern al termenului): 


„Acestea într-acesta chip 
prin câteva a nopții ceasuri 
Inorogul cu Șoimul voroavă făcând, 
Hameleon, precum mai sus s-au pomenit, 
la lăcașul său ducându-să, 


în vasul uluirii 
vetrilele gândurilor 
deșchidea, 
prin marea relelor socotele înotând, 
spre toate vânturile, 
horburilor funele chitelelor 
întindea. 


Aşe el 
în valurile vicleșugurilor tăvălindu-să 
(poate fi răutatea 
îndoit și întriit să lucredze 
fortuna slobodzind), 


somn fără somn 
și odihnă fără odihnă 
îl chinuia, 
atâta cât cu ochii deșchiși somna 
și cu toată fantazia deșteptată visa”6*. 


6&8 Idem, p. 247. 

Visul născut din somnul agitat al Hameleonului este ase- 
mănat cu corabia care a ridicat pânzele spre a naviga pe o mare 
învolburată. Regimul oniric se identifică astfel cu cel nautic. 
Metafora aceasta era menită să sugereze că „fantasia” celui ce 
visa naviga departe de țărmurile unei conștiințe liniștite, în apele 
tulburi ale unei minţi zdruncinate. Remarcăm, așadar, că tema 
mării şi motivul navigării sunt bine reprezentate în Istoria 
cantemireană. Este al doilea episod liric semnificativ, pe această 
temă (vor urma și altele), după cel cu Liliacul împotmolit în 
mrejele pescarilor. 

„Cu ochii deşșchiși somna/ şi cu toată fantazia deșteptată 
visa” sună eminescian (avant la lettre): „Dară ochiu-nchis afară, 
înăuntru se deşteaptă” (Scrisoarea II). Verbul „somna” poate fi 
derivat de la substantivul românesc „somn” (al cărui etimon este 
lat. „somnus, somni”). Însă, mai degrabă, are legătură cu verbul 
latin „somnio, somniare, somniavi, somniatus” (a visa la ceva 
sau a vedea ceva în vis). Puțin mai târziu, Heliade, în Zburătorul, 
va utiliza substantivul neologic „somnie” (din lat. „somnium, 
somni(i)”, însemnând vis sau halucinație onirică): 


„E noapte naltă, naltă; din mijlocul tăriei 
Veşmântul său cel negru, de stele semănat, 
Destins cuprinde lumea, ce-n brațele somniei 
Visează câte-aievea deşteaptă n-a visat” ®®. 


Eminescu preia termenul în poemul In vremi de mult trecute: 
„E vânăt la față ca mărgăritarul,/ Pe albii lui umeri aripi se desfac/ 


6&9 Am folosit ediția: I. Heliade Rădulescu, Poezii. Proză, antologie și 
repere istorico-literare de Marin Mincu, Ed. Minerva, București, 1977, p. 
99. 

Și luciu “argintul îi este talarul;/ În mâna lui mică el ţine păharul/ 
Somniei...Pe frunte-i flori roşii de mac”6%. 

Regimul oniric, ca şi poezia mării (și nu numai a mării) — 
precum și filosofările sau desele meditații —, reprezintă, în pa- 
ginile Istoriei ieroglifice, elemente anticipative în raport cu epoca 
romantică. De altfel, Edgar Papu și Elvira Sorohan au susținut 
aşezarea lui Cantemir între preromantici. 

Mintea în derivă a Hameleonului îi „zugrăvește“ acestuia, 
în vis, întâmplări neobişnuite: 


„In care vis părerea 
chipuri ca acestea 
închipuindu-i îi zugrăviia. 


Hameleonului cu aer a să paşte 
și cu vânta să hrăni 
firea fiindu-i, 
precum pre marginea unii ape îmblă 
i să părea, 
unde nişte hingiuri [tufișuri] dese 
şi înghimpoase 
și nişte copaci frundzoși 
şi umbroşi 
era, 
atâta cât de desimea 
ȘI grosimea 
umbrelor ce avea, 
precum de tot soarele le lipsește 
și preste tot întunerecul îi căptușește 
i să părea. 


60 Cf. M. Eminescu, Opere, IV, ed. Perpessicius, p. 165. 

Aşedară, el îmblând 
și prin întunecoasă ceața aceia orbăcăind, 
departe înainte precum o zare de foc vede 
i să păru, 
spre carea cu toată nevoinţa năzuind 
și la dânsa apropiindu-să, 
vădzu că atâta de mare era focul 
carile cu mare văpaie ardea, 
cât cu vârvul parăi 
nuârii ceriului pătrundea, 
unde stihiia focului 
cu apa nuărului 
mari și groznice trăsnete 
și plesnete 
făcea /.../. 


Iară în mijlocul focului 
o jiganie groznică vădzu, 
carea la chip ca șopârla, 
însă cu multul mai mare 
și mai groasă a fi 
i să părea. 


Aceasta 
în toate părțile prin pară primblându-să, 
fără saţiu jăratecul păștea 
și de mare lăcomie și spudza înghiţiia, 
nemică cevași 
de atâta înfocată văpaie betejindu-să. 


Hameleonul așe de cu dulce 
mâncarea sulimendriții vădzind 
(căci aşe să numiia jiganiia aceia), 
lucru carile nici odânăoară 
stomahul ei îl simţisă, 
foamea în maţă i să scorni 


(că din multe pofta sufletului neclătită ar fi, 
de n-ar fi simţirile pre dinafară iscoditoare 


şi apoi îndemnătoare). 


Foamea dară începând, 
mănuntăile [măruntaie] i să întorcea 
și stomahul tare îl chinuia. 
Carile de toată știința 
a simțire ca aceia 
gol, 
cu de moarte țipete: 
«vai, matele, 
vai, mănuntăile, 
vai, pântecele, 
vai, vintrile mele!» 

a să văieta 
şi a să văiera 
începu. 


Şi leacul aceii necunoscute boale, 
ce ar fi și unde s-ar afla, 
nu ştiia. 


Așe el într-acel chip mișelos chinuindu-să, 

salamandra din mijlocul focului: 
«O, sărace, strigând, dzisă, 
ce poate fi acest chin, 
carile așe de fără milă te-au apucat 
și ce această lacomă căutare 
şi nesățioasă mâncare 
spre bucatele mele?». 


Hameleonul, fără «vai şi vai», 
altă nu dzicea, 
și fără «moriu și moriu», 
altă nu răspundea. 

Ce mai pre urmă cu lânged glas 
dzisă: «Simţire ne[mai]simțită simt 
și pătimire nepătimită pat, 

o, domnul mieu și împăratul focului 
(că Hameleonului precum salamandra 
bodzul [zeul] focului să fie 
i să păru)». 


Hameleonul la toate amăgitoriu, 
iară la aceasta să amăgi, 
căci în hrană și în mâncare 
deosăbire a face neștiind, 
i să păru că jăratecul fără primejdie 
și focul fără nevoie 
a înghiți 
şi a mistui 
va putea. 


Ce răul rău pate, 

că în locul foamei 
saţiul cu arsură și nesuferite durerile 
i să înmulţiră. 
Salamandra dzisă: «O, ticăloase, 

au nu știi că foametei hrana 
și setei băutura 
îi ieste leacul? 

Însă nu tot stomahul 
toată bucata mistuieşte, 
nici tot gâtlejul 
toată băutura priimește, 
nici altă jiganie, fără [afară] de mine, 
foc a paşte poate 
că cine pentru desfrânata poftă 
orânduiala firească covârșeşte, 
acela în focul lăcomiii sale 

(ca tine acmu) să pedepsește, 

a căruia stângere şi potolire 
foarte cu greu 

şi mai nici cu greu să găseşte. 


Ce tu acmu, 
mai multă zăbavă nefăcând, 
cum mai curând 
aleargă, 
cearcă 
și unde oaâle șerpelui vii [vei] afla, 
nezăticnit [netulburat] le bea, 
căci după mâncare 
ca aceasta, 
băutură ca aceia 

trebuie, 
că numai acelea doară văpaia 
carea în droburile“?! tale s-au aţiţat 
a stânge vor putea». 


Hameleonul, de leac ca acesta 
de la sulimendriță înțelegând, 
macar că nu fără mari slăbiciuni 
și leșinături, 
însă îndată prin toate malurile a cerca, 
toți câmpii și dealurile a cutreiera 
şi toate bortele [scorburile] copacilor, 
gaurile țărmurilor 
și crăpăturile pământului 
a scociori [scotoci] începu 


(că la cel bolnav sănătatea 
de mare preț ieste, 
pentru carea toate 
în cumpănă puind, 

mai iuşoare a fi le socoteşte). 


Deci după multă 
și cu multe dureri, trudă 
ȘI osteninţă, 
oaâle șerpelui, 
carile ohendra [năpârcă] să cheamă, 
într-un loc a afla 
i să tâmplă, 
pre carile, de mare arsura maţelor, 


651 „Drob” e un termen vechi slav, însemnând măruntaie. 


îndată și fără de nici o îngăimală 
le sorbi. 


Aședară, de cu grabă dacă oaâle bău, 
precum arsura maţelor ce avea 
i s-au potolit 
i sa păru. 

Însă după fire doftorul, 
după doftor leacul 
şi după leac ca acela 
tămăduirea carea i să cuviniia 
îi vini, 
de vreme ce nu chipul boalei 
în chipul sănătății, 
ce forma răului 
într-altă formă mai rea 
și mai cumplită s-au mutat. 


Căci oaâle ohendrii 
în călduros pântecele Hameleonului 
coborându-să, 
nu spre mistuire, 
ce spre zămislire 
clătire a face începură 
şi acmu embrionaţi puii ohendrei 
după a lor fire 
pântecele îi fărâma 
şi, pentru ca în lumină să iasă, 
vintrele îi spinteca 
(că cine cu lăcomie 
acul cosătoriului înghite, 

acela cu mare mișălie 
fierul arătoriului borește), 


și așe, săracul Hameleonul 
iarăși spre moarte să bătea, 
iarăşi munci și dureri de naștere îl cuprindea, 
în locul leacului otrava 
şi în locul sănătăţii moartea cunoștea, 
dară ce să facă 
şi de ce să să apuce nici știia, 

nici să pricepea. 


Puii ohendrii din pântece-i ieşind, 

peste trup i să împleteciia, 

de grumadzi i să colăciia, 
îl pişca, 
îl mușca, 

și nu laptele, carile nu avea, 
ce singele, carile de prin toate vinele i să scurea, 

îi sugea. 


Într-acesta chip puii ohendrii 
și născuţii lui și atâta de cumplit 
din toate părţile de viață deșertându-l, 
şi cu toapsăc şi venin împlându-l, 
în dureri aşe mari 
și chinuri așe nesuferite, 
îndată oteșirea [alinarea] în minte nu-i veniia”6%?. 


62 Dimitrie Cantemir, Istoria ieroglifică, ed. cit., p. 247-249. 

Este, și aceasta, o altă splendidă pagină de literatură. Un 
adevărat fragment de basm în versuri se derulează înaintea 
ochilor noştri. Prin dinamism și vervă poetică, îl anticipează din 
nou pe Creangă — în opera căruia cercetătorii au sesizat, de mult 
timp, fragmentele ritmate și chiar rimate, precum și lirismul po- 
vestirii (în secvenţe întinse). 

Hameleonul umblă printre „copaci frundzoși și umbroși”, 
care acoperă soarele cu umbra lor, asemenea lui Dante, 
odinioară, prin pădurile întunecate. Salamandra, care apare în 
„zare de foc”, este o arătare minunată pentru Hameleon, care o 
şi confundă cu zeul focului — se poate ca autorul să fi intenționat 
o paralelă cu episodul rugului aprins din Scriptură, indicându- 
ne o ironie muşcătoare la adresa Hameleonului. 

Totodată, salamandra care „jăratecul păștea /.../ și spudza 
înghiţiia”, este și sinonimul calului năzdrăvan al basmelor. 
Numai că, în basme, nu e nimeni care să poftească a se ospăta 
din jăratic, care e o delicatesă rezervată animalului fabulos. A 
mânca jar înseamnă însă: a fi extraordinar. Fabula lui Cantemir 
pleacă, în ceea ce o priveşte pe salamandra care stătea într-o 
„Zare de foc”, de la foarte vechi consideraţii asupra acestor vie- 
țuitoare cu adevărat neobișnuite prin capacitatea lor de a se rege- 
nera: 


„Încă din vechime, salamandrele, aceste șopârle 
aparent banale, au fost considerate nişte creaturi supra- 
naturale, cu nimic diferite de dragoni sau balauri. Lor li se 
atribuia, de pilda, capacitatea de a se autoincendia (s. n.), 
făcându-se nevăzute și dispărând fără urmă [...]. Certă este 
capacitatea lor absolut incredibilă de regenerare, întrucât 

micilor vietăți le pot crește la loc membrele şi chiar organele 
amputate, şi nu doar o dată, ci de nenumărate ori” %3, 


Hameleonul o vede, aşadar, pe salamandră, ca pe un balaur 
care mănâncă jar sau ca pe o pasăre Phoenix care nu se teme de 
foc, pentru că poate să renască din propria cenușă. Ba chiar ca pe 
un zeu al focului. În orice caz: o făptură măreaţă și nemuritoare. 

Cantemir era la curent nu numai cu biologia, ci și cu cele 
mai vechi credințe populare, pe care el declară că le lasă „în 
prepusul schipticesc”, precum a făcut cu povestea despre „ouăle 
de fier” care se fac din „găinațul” cămilei. Însă nu este de acord 
deloc nici cu atitudinea celor care neagă orice numai pe motivul 
că realitatea respectivă a dispărut din actualitate: „dară mișeliia 
lumii aceștiia/ atâta cu vremea lucrurile strămută,/ cât celea ce 
unii odată cu mânule le apipăias*/, cu picioarele le călca/ și cu 
ochii le videa/ aceleași acmu alţii audzindu-le,/ în loc de basnă și 
de minciună/ a fi să le ţie” ©. Autorul nostru nu crede un lucru 
sau o situație care „prin scrisori [scrieri] a oameni de temeiu nu 
să pomeneşte” 66, 

Revenind la povestea Hameleonului, acesta, în vis, râvnește 
la statutul salamandrei, acela de ființă nemuritoare, care putea 


63 Cf. http://www.revistamagazin.ro/content/view/9121/20/. 

A se vedea și: http://www.descopera.ro/dnews/4587737-secretul- 
regenerarii-este-detinut-de-o-salamandra. 

65 Parafrază la I In. 1, 1. În altă parte parafrazează și I In. 1, 3: „Ce cu 
ochii am privit, aceia cu gura vă povestesc”, Idem, p. 78. A se vedea Cele 
trei epistole catolice ale Sfântului Apostol Ioannis, traducere și note de Pr. Dr. 
Dorin Octavian Picioruş, Teologie pentru azi, Bucureşti, 2015, p. 3, cf. 

https://www.teologiepentruazi.ro/2015/01/23/cele-3-epistole- 
catolice-ale-sfantului-apostol-ioannis/. 

65 Dimitrie Cantemir, Istoria ieroglifică, ed. cit., p. 91-92. 

66 Idem, p. 92. 

sta nevătămată în focul ce „cu vârvul parăi/ nuârii ceriului 
pătrundea”, ea „prin pară primblându-să”. 

Din nou, pentru povestirea sa, Cantemir se poate să se fi 
inspirat și din Scriptură, din episodul aruncării celor trei tineri în 
mijlocul focului, la porunca lui Nabucodonosor: 


„Și cuptoriul să arsă prea de prisosit de 7 părți mai 
mult, și acești 3, Sedrah, Misah și Avdenago, au căzut în 
mijlocul cuptoriului focului ce ardea, legați, și umbla în 
mijlocul văpăii, lăudând pre Dumnezău” (Dan. 3, 23-24, 
Biblia 1688). 


Expresia „înfocată văpaie”, de la Cantemir, ne amintește, de 
asemenea, şi de Viețile Sfinților. Cantemir construieşte, aşadar, o 
alegorie -pe care singur o și tâlcuiește, pe parcurs —, folosindu-se 
atât de sugestii ale celor transmise „prin scrisori a oameni de 
temeiu”, în care credea fără de îndoială, cât și de legende vechi 
(salamandra care putea să-și dea foc și să dispară) sau de in- 
sinuări ale basmelor (păscutul jăraticului) pe care le considera 
„în prepusul schipticesc”. 

Cu toate acestea, Cantemir e departe de intenţia ideologică 
(iluministă sau de alt fel) de a încerca să producă confuzie între 
hagiografie şi fabulaţie. Constructul său e important, pentru el, 
prin impresia finală, prin ideea pe care doreşte să o transmită: 
Hameleonul este cel care râvnește la ceea ce nu i se cuvine, după 
cum ne lămurește tot autorul, căci „cine pentru desfrânata poftă/ 
orânduiala firească covârşeș-te,/ acela în focul lăcomiii sale/ (ca 
tine acmu) să pedepsește”. Nu este fără semnificaţie nici rețeta 
pe care i-o indică salamandra Hameleonului: să bea ouăle 
șarpelui. lar Hameleonul bea ouă de năpârcă, despre puii căreia 
se spune şi că se nasc sfâșiind pântecele mamei. De aceea şi 

Cantemir scrie că: „embrionaţi puii ohendrei/ după a lor fire/ 
pântecele îi fărâma/ și, pentru ca în lumină să iasă,/ vintrele îi 
spinteca”. Năpârca e un animal ce reprezintă, așadar, un simbol 
negativ. Sfântul Ioannis Botezătorul se adresa astfel fariseilor și 
saducheilor: 


„Pui de năpârci, cine v-au arătat voao să fugiț|i] de 
urgia cea viitoare?” (Mt. 3, 7, Biblia 1688). 


Bând ouăle de năpârci și ieşind puii „embrionați” în pân- 
tecele său, Hameleonul nu numai că nu se vindecă de arsura 
stomacului provocată de jăratic, ci cade într-o şi mai mare 
suferință. Pasajul alegoric este însă — din nou - foarte probabil 
inspirat dintr-o pildă biblică: 


„Nădăjduiesc pre ceale deşarte și grăiesc deșarte, căci 
nasc durere și fată fărădeleage. Oaole aspidelor au spart şi 
pânza păianjănului țes, şi cel ce va să mănânce den oaole 
lor, sfărâmând vârful, află într-însul și vasilisc” (Is. 59, 4-5, 
Biblia 1688). 


Hameleonul „mai târdziu/ de mare și minunată/ puterea 
cornului Inorogului/ asupra a toată otrava/ aminte îşi adusă” 67. 

Povestea Inorogului cu cornul vindecător există în Fiziologul 
grecesc, 


„unde se povesteşte că un şarpe otrăvise apa de unde 
se adăpau animalele, iar ele n-au băut până ce n-a atins-o 


67 Idem, p. 249. 

inorogul care avea darul de a face să dispară forța otră- 
V E 


Aşadar, Hameleonul pleacă, în vis, în căutarea Inorogului 
cu cornul vindecător: 


„din pădure la munte 
într-un suflet alergă, 
ca doară pre Inorog, 

de binele său făcătoriu, 
unde va a afla 
va putea. 


Pre carile într-un munte prea înalt 
şi loc prea aspru 
și fără suiş aflându-l, 
i să părea 

că pre o stincă înaltă 

în simceaoa [creasta] muntelui șede, 
iară din toate părţile prăpăşti, 

hârtoape şi păhârnituri groznice era, 
atâta cât căutării ameţală aducea”. 


Cantemir insistă pe această imagine a inaccesibilităţii Inoro- 
gului, din cauza înălțimii la care acesta se afla. Pe de o parte avem 
— aşa cum afirmam altădată —, semnificaţia înălțimilor muntoase 
indicând o aşezare edenică, pe de altă parte sugestia prero- 


68 A se vedea Elvira Sorohan, Cantemir în cartea ieroglifelor, Ed. 
Minerva, București, 1978, p. 254. 


69 Dimitrie Cantemir, Istoria ieroglifică, ed. cit., p. 249. 

mantică a unor înălțimi ameţitoare, deopotrivă maiestuoase și 
înspăimântătoaress. Totodată, înșiși munţii sunt un simbol vechi 
al oamenilor înţelepţi sau Sfinți — numai în Psaltire sunt nu- 
meroase exemple în acest sens: 


„Direptatea Ta, ca munții lui Dumnezău” (Ps. 35, 6, 
Biblia 1688). „Audzi-ne, Dumnădzăule, Mântuitoriul nostru 
[...]. Gătind munţi cu vârtutea Sa”... (Ps. 64-6-7, Psaltirea 
de-nțăles). 

„Muntele închegat, munte gras. A ce vă uitaţi], 
munţ|i] închegaţ[i]? La muntele [în] care bine vru Dum- 
nădzău să petreacă într-însul, și, dară, Domnul sălășlui-Să- 
va până în sfârșit” (Ps. 67, 16-17, Psaltirea de-nțăles). 

„Să ia munţii pace norodului și dealurile, direptate” 
(Ps. 71, 3, Biblia 1688). 

„Luminzi Tu minunat de la muntii veacinici” (Ps. 75, 4, 
Biblia 1688). 

„lemeliile lui, în munţâi cei svinţ[i]”/ „Lemeiurile lui — 
în muntii cei sfinți” (Ps. 86, 1, Psaltirea de-nțăles/ Biblia 1658). 

„Munţii bucura-să-vor de faţa Domnului că vine, că va 
vini să giudece pământul” (Ps. 97, 9, Psaltirea de-nțăles). 

„Munţii săltară ca berbecii și dealurile ca mieii oilor” 
(Ps. 113, 5, Biblia 1688). 


Eminescu scria și el aceste versuri: 


„In poiana tăinuită blânde sboară dungi de lună 
Când departe 'n munți și codri duios buciumul răsună. 


660 A se vedea Dr. Gianina Maria-Cristina Picioruș, Studii literare, vol. 
I, Teologie pentru azi, Bucureşti, 2014, p. 199-208, cf. 
https://www.teologiepentruazi.ro/2014/06/29/studii-literare-vol-1/. 

Pe-a lor lume ridicată peste nouri se deschide 
Cartea cerului albastru cu mari litere aurite, 
Iară munţii nalţi și negri, înţelepţi de bătrânețe, 
Ridic fruntea lor de piatră și încep ca s'o înveţe”. 


(Peisaj)s*! 


Edgar Papu a făcut chiar o apropiere între Inorog și Hype- 


„Mă gândesc iarăși la Cantemir, despre care am spus 
că, prin Istoria ieroglifică, anticipă întregul romantism eu- 
ropean. În această creaţie există și evocările sublime ale 
unor prăbușiri de lumi, și suferințele unei ființe superioare 
care-și are sediul izolat în văzduhul înălțimilor inaccesibile. 
În special sub acest din urmă aspect, asemănarea cu tema 
eminesciană apare izbitoare. Nici la Cantemir ființa su- 
perioară nu mai capătă înfățișare umană. Ea nu mai pri- 
meşte chipul Luceafărului de pe firmament, ci al Inorogului 
fabulos, care-și are lăcașul pe piscurile montane. Dar mai 
departe analogia se constituie şi mai izbitoare. Atât Lu- 
ceafărul lui Eminescu cât şi Inorogul lui Cantemir, prin 
ademeniri false [...] coboară în lumea rea și înșelătoare a 
muritorilor. În sfârșit, amândoi, deopotrivă de însingurați şi 
dezamăgiţi, se întorc în înaltele lor locașuri solitare, departe 
de oameni” 62, 


&1 Cf. M. Eminescu, Opere, IV, ed. Perpessicius, p. 508. 
s2 Edgar Papu, Poezia lui Eminescu, ediția a Il-a revăzută și adăugită, 


Ed. Junimea, lași, 1979, p. 213-214. 

Inorogul este simbol mesianic în Biblie: „Şi zidi ca a 
inorogului svințenia lui” (Ps. 77, 75). 

Într-o altă carte am precizat câteva lucruri importante, 
privind aceste aspecte: 


„Inorogul, pe care şi l-a ales Cantemir drept avatar, 
poate fi o prelucrare imagistică medievală a unui simbol 
profetic mesianic din Vechiul Testament, şi anume țapul 
ispășitor/ mântuitor. El este emblema lui Neagoe Basarab şi 
apare săpat în piatră la Curtea de Argeş: «stema lui Neagoe 
Basarab reprezintă un ţap cu corn, care învinge un dra- 
gon»66. 

În Fiziologul românesc nu se specifică dacă inorogul are 
trup de cal, ci că «easte gadină mare și cu un corn în frunte, 
mare [|...] şi încă dzua de trei ori spre răsărit şi să roagă lui 
Dumnedzău»*%, iar în Alexandria populară este simbol al 
biruinței: «Şi şăzu Alexandru în scaunul Râmului. [...] Şi 
scoaseră cartea lui Daniil proroc, și cetiră cartea și așa zisă: 
<Când va fi cursul anilor cinci mii și doao sute, ieşi-va 


66 Pavel Chihaia, Cu privire la „Învățături” şi la câteva monumente din 
vremea lui Neagoe Basarab, în vol. Neagoe Basarab (1512-1521). La 460 de ani 
de la urcarea sa pe tronul Țării Româneşti, Ed. Minerva, București, 1972, p. 
148. Această stemă a lui Neagoe Basarab „a fost încastrată în noul turn 
înălţat de acest voievod odată cu întregul complex monastic zidit din 
temelie. [...] Am fi înclinați să credem, examinând trăsăturile acestei 
vietăţi, că ea este un licorn (unicorn), pe care îl înfățișează vechi opere de 
artă (și Bestiarele occidentale). Dar făptura de care ne ocupăm, deși 
prezintă unele din caracterele licornului occidental, ca de pildă cornul din 
frunte și copitele de tap, totuși se îndepărtează de la acest prototip cu trup 
și coadă de cal. Ea prezintă trup și coadă de tap...” (Idem, p. 147-148). 

64 Fiziologul, studiu filologic, studiu lingvistic și ediție de Magdalena 
Georgescu, Ed. Minerva, București, 1997, p. 95. 

inorogul şi va gonii pre toți pardoşii de la Apus şi va merge 
la berbecele cel mare ce-i ajung coarnele până la ceriu şi 
junghiia-l-va inorogul la inimă, şi să vor cutremura toate 
limbile din lume!>. [...] iară inorogul iaste împăratul de la 
Machedoniia»6%. 

De asemenea, în poetizarea dosofteiană [a Psaltirii], 
inorogul este simbol mesianic: «Ş-au ales muntele Sionul/ 
Să petreacă-n lume cu noi Domnul./ Și Ş-au zidit într-îns 
svânta casă,/ De scripeşte cu lucoare deasă,/ Ca un corn de 
inorog dând rază» (Ps. 77, 213-217). 

În Biblia lui Şerban de la 1688, se poate depista 
termenul inorod: «frumuseţea lui, coarne de inorod» (Deut. 
33, 17) — printr-o asociere cu rod, care înseamnă neam, 
genealogie. Cu alte cuvinte, înaintea lui Eminescu — pentru 
portretizarea lui Hyperion —, Cantemir a făcut un recurs 
alegoric la hristologie, pentru a contura alegoric drama 
celui superior”'666. 


Prin urmare, Inorogul fiind locuitor „pre o stâncă înaltă” 
din creasta muntelui, nu este de mirare că Hameleonul vede „din 
toate părțile prăpăști,/ hârtoape și păhârnituri groznice” care 
„ameţală aducea”. Este un „loc prea aspru” pentru el, care nu 
poate accede la o asemenea înălțime. După cum am precizat, ceea 
ce lui „i să părea” a fi astfel, pentru Inorog: „în vârvul muntelui/ 
locul în chipul unii poiene/ câtva în lung și în lat să lăţiia/ şi să 
deșchidea,/ unde ape dulci și răci curătoare,/ ierbi și păşuni în fel 
de fel crescătoare/ şi pomi cu livedzi de toată poama roditoare/ 


s5 Cărți populare, prefaţă de Dan Simonescu şi I. C. Chiţimia, Ed. 
Albatros, București, 1973, p. 30. 

s6 Gianina Maria-Cristina Picioruş, Eminescu şi literatura română 
veche, op. cit., p. 300-301. 

şi grădini cu flori în tot chipul de frumoase/ şi de tot mirosul 
mângâios purtătoare/ era”. 

În acest fel, în mod paradoxal, Cantemir ne spune că 
Inorogul, în vârful muntelui înalt, „în tot feliul de desfătări/ și de 
îndămânări/ să afla”, în acelaşi timp „strâmtă și pustnică viaţă 
ducând” 667, 

În mod evident, vorbim de două perspective cu totul 
diferite: una a Inorogului căruia i se deschid, ca într-o experiență 
extatic-hagiografică, poiene cu râuri limpezi şi livezi de pomi 
edenici, şi alta a Hameleonului care vede „din toate părţile pră- 
păşti,/ hârtoape şi păhârnituri groznice”. Desigur, acelaşi loc este 
un rai pentru unul și un iad pentru altul. 

Este a doua oară în carte, după episodul descriind cetatea 
Epithimiei şi împrejurimile ei, în care observăm evidenţiindu-se 
această tensiune între frumuseţea edenică și grozăvia infernală. 
În ambele cazuri însă — fapt care este demn de scos în evidenţă — 
ceea ce este Paradis pentru unii este Infern pentru alții. Distanța 
între Rai şi Iad este, așadar, de ordin spiritual, pentru că acestea 
sunt realități lăuntrice — fapt subliniat adesea de cărțile ortodoxe. 

În continuarea visului, Hameleonul urmărește, de la depăr- 
tare, lupta Corbului cu Inorogul („frumoasă privala aceii mono- 
mahii”ć68), în urma căreia, bineînțeles, Inorogul iese biruitor. Şi 
tot de la depărtare cere şi ajutorul aceluia, pentru a-și curma 
suferințele. 


„Inorogul răspunsă: 
«Leacul şi puterea leacului cornului mieu 
spre otrava carea dinafară vine slujeşte, 


s7 Dimitrie Cantemir, Istoria ieroglifică, ed. cit., p. 201-202. 
* Idem, p. 250. 

iară nu spre veninul carile 
dinluntru să naşte 


(că răutatea boalii doftorii o tămăduiesc, 
iară boala sufletului 
leacurile apotecarilor nu ştie). 


Ce pre cât a socoti pociu, 
receta [rețeta] leacului tău 
aceasta ieste: cornul cămilii, 
coama şerpelui, 
ochiul guziului orb 
şi unghile peştelui luând, 
în laptele aspidei le fierbe, 
până din dzece ocă [ocale]*%?, 
dzece dramuri*7 vor rămânea, 
carile în chipul alefiiului [alifiei] făcându-să, 
când soarele ca luna va scădea 
cu o parte pre la rane te unge, 
iară cu altă parte la sfârșitul soarelui, 
apă din fărmușuri de marmure 
și din pilituri de aur storcând, 

o amestecă, 
şi în chipul șerbetului făcând-o, 

o bea, 
și aşe leacul îţi vii afla». 


69 Oca, ocale = veche unitate de măsură pentru capacități și greutăți, 
egală cu circa un litru (sau un kilogram) şi un sfert. 

60 Dram, dramuri = veche unitate de măsură pentru greutate și 
capacitate, în Ţara Românească (3, 18 g, respectiv 3, 22 cm) și în Moldova 
(3, 23 g, respectiv 3, 80 cm). 

Hameleonul chipul leacurilor audzind 
și precum în batgiocură îi dzice socotind: 
«Vai de mine, vai de mine, 
dară unde şi cine poate lucruri nevădzute, 
neaudzite ca acestea să afle?». 

Şi cu strigarea deodată să deşteptă” 671, 


E de la sine înţeles că rețeta nu era de găsit, însă cuprinsul 
ei ne reprezintă un alt element de basm, pe care autorul l-a 
prelucrat în cartea sa. Însă Hameleonul se trezeşte din vis, pe 
care îl tâlcuiește după placul său, ca fiindu-i prielnic, pentru că, 
după cum va spune puțin mai departe: 


„Visele pre mine 
vrodată macară nu mă amăgesc, 
că precum a viselor tâlcuire, 
așe a vrăjilor alcătuire 
de la tată mieu foarte bine am învăţat. 


Că tată-mieu, Apariul, 
prin multă vreme la Hersonisul crivățului 
cu corăbieriia îmblând, 
de la babele schithilor 
toate meșterșugurile gheomandiii, 
hiromandiii 
și a necromandiii 
deplin învăţasă, 
pre carile prin adese paradosin 


61 Dimitrie Cantemir, Istoria ieroglifică, ed. cit., p. 250. 

supt pecetea pomenirii tare 
le-am însămnat..."672. 


Deocamdată, însă, după ce își interpretează visul în mod 
favorabil sieşi, 


„iarăşi în stratu-şi culcându-să, 
dzua a să lumina 
cu întunecos gând aştepta. /.../ 


Iară când mâna cea de aur 
cu degetele de trandafir“? 
din vârvurile munților flori culege 
și mănunchele negre din cele albe alege, 

Hameleonul, după obiceiu, 

la ispitele răutăţilor, 

şcoala vrăjbilor 
și cercetare străjilor 
degrabă purceasă, 


pre carile într-un suflet cutreierând 
și ceva nou din celea 
ce rău nedejduia neaflând, 
precum cu bună samă Inorogul 
din munte la locul împreunării [întâlnirii] 
să nu să fie coborât, 
singur şie își dovedi 


62 Idem, p. 254-255. 

63 „Expresia «degete de trandafir», prin care desemnează razele so- 
lare dinaintea răsăritului, este o reminiscență din Iliada lui Homer: 
«Aurora cu degete de trandafir»”, cf. Idem, p. 253, n. 1. 

(că vicleanul când 
pe altul în lucru să amăgească nu are, 
atuncea singur pe sine 
în socoteală să viclenește 
şi cuvintele din sin furându-și 
în pungă le pune). 


Şi aşe, precum vremea clevetii 
și ceasul zavistiii 
să fie nemerit 
socotind, 
cum mai degrabă la Şoim să dusă” %4. 


Expresia „vicleanul /.../ cuvintele din sin furându-și/ în 
pungă le pune” provine, probabil, dintr-un proverb. 

Hameleonul începe discuția cu Șoimul acuzându-l pe 
Inorog de nestatornicie (promisiunile sale fiind „ca frunzele clăti- 
nate de orice vânt”) şi încercând să îl denigreze: 


„Nădzut-aţi, dzice, 
lucru la cuvânt așe de năstătătoriu 
și ca frundza de tot vântul 
în toate părțile clătitoriu? 
Vădzut-aţi cucoșul, 
învățătoriul vântului, 
în vârvul turnului? 


Eu încă de multă vreme 


674 Idem, p. 252-253. 


la trup câte dramuri 
și la minte câte grăunță 
cumpănește, 
să ţi-l cântăresc 
şi de toate pre amănuntul 
să ţi-l perigrapsesc [descriu] 
vream, 
la chip, cum şi la obiceie ce fel ieste 
să ţi-l arăt poftiiam 
și precum din gura lui 
vreodată adevărul nu iese 
a ţi-l dovedi mă ispitiiam /.../ 


Ce acmu, iată, el, la locul însămnat 
şi după cuvântul dat, 
n-au vinit. 


lată, giurământurile în loc de basnă 
și cuvintele și rugămintele 
în chip de batgiocură le-au luat. 


De care lucru, 
îndrăzneala adevărului luând, 
din curată inimă ași dzice 
ca de această prietinească împreunare 
părăsindu-te, 
cu chipul carile priietinul 
și prieteşugul ce să fie n-au învățat, 
deplinul neprieteșug și vrednicul nepriietin, 
cum şi cât să fie, a cunoaște să-l faci, 


ca alte feliuri de curse și de laţe întindzindu-i 

și într-însele vânându-l, 
să priceapă 


(că precum toate obrazele 
unul cu altul nu să asamănă 
[astfel] și stelele una cu alta 

în lumină nu să potrivăsc, 

aşe decât vicleanul mai viclean 
şi decât meșterul altul mai meșter 
și mai isteţ să află)” 67. 


„Că precum toate obrazele [feţele/ chipurile umane]/ unul 
cu altul nu să asamănă/ [astfel] și stelele una cu alta/ în lumină 
nu să potrivăsc” este o minunată comparație între chipurile oa- 
menilor și lumina diferită a stelelor. Sugestia pentru această 
comparaţie a aflat-o Cantemir în epistolele pauline, mai precis la 
I Cor. 15, 39-41: 


„Nu tot trupul e un trup [este la fel]. [...] Alta ea 
cereștilor mărire şi alta a celor pemintești. Alta e mărirea 
[slava/ strălucirea] soarelui și alta e mărirea lunii și alta e 
mărirea stelelor, pentru că stea de stea osebire are întru 
mărire” (Biblia 1688). 


În VUL: 
„nu orice trup [este] același trup [...]. Pentru că alta 


este slava celor cerești și alta a celor pământeşti. Alta este 
strălucirea soarelui, alta strălucirea lunii și alta strălucirea 


675 Idem, p. 253. 

stelelor, căci stea de stea se deosebește în strălucire” [non 
omnis caro eadem caro [...]. Alia quidem caelestium gloria 
alia autem terrestrium. Alia claritas solis, alia claritas lunae 
et alia claritas stellarum, stella enim ab stella differt in 
claritate]. 


Sau, cum zice Cantemir: „stelele una cu alta/ în lumină nu 
să potrivăsc”. 

Șoimul respinge însă cu vehemenţă toate acuzațiile 
Hameleonului la adresa Inorogului. În aceste condiţii, 


„Hameleonul, de o parte cu obrazul 
(carile nu de rușine, 
ce de vicleșuguri a să muta știe), 
în multe feţe să schimba 


și pentru că acmu Șoimul 
din minciunele şi clevetele, 
carile din spurcata lui gură audzisă, 
să nu cumva 
vechea-i pizmă să cunoască 
şi mai cu de-adins 
vicleșugurile să nu-i cumva 
cerce 
și, aflându-le, să nu-i cumva amintrilea 
visul tâlcuiască 
să temea. 


Iară de altă parte, 
cum minciuna în haina adevărului 
și vicleșugul în cămeșa dreptății 

ș-ar îmbrăca 
și acmu de curând 
călcatele-și de vulpe vicleană urme 
cum ș-ar astupa, 
cu gândul obrăzniciii, 
în câmpul neruşinării, 
ca un cal sirep şi desfrânat, 
alerga. 


Aşijderea, 
acestea 
cu a cuvântului meșterșug 
a le șicui [înşira], 
a le căptuși 
şi a le zugrăvi 
de nu le-a cumva 
putea, 
de toată nedejdea 
ce mai denainte luasă, 
scăpat să simțiia” 76, 


Simţindu-se în pericol de a fi descoperit, Hameleonul regi- 
zează în fața Șoimului o întreagă piesă de teatru, pretinzând că 
a făcut aceste „prepusuri”/ presupuneri împotriva Inorogului 
numai din dragostea cea mare pe care o nutrea pentru Şoim: 
„Dragostea prea mare/ și liubovul carile/ peste hotar trece,/ de 
prea mică pricină,/ mari prepusuri îşi face” %7. Şi, pentru a fi cât 
mai convingător, compară iubirea pe care ar fi avut-o pentru 
Şoim cu dragostea unei mame excesiv de grijulie pentru copiii 


6&7 Idem, p. 255. 
67 Idem, p. 256. 

săi („de unde cuvântul a să dzice/ s-au apucat [:]/ să nu vie în 
capul copilului/ ce-i menește maică-sa”%38) sau, mai cu seamă, cu 
dragostea unui amant care este mereu bănuitor: 


„Asemenea dragostele Afroditei“, 
când la stepăna hirişiii sale sosesc, 
pre tot ochiul viclean 
şi tot piciorul strâmb socotesc, 
și, în toate şi pentru toate, 
pentru cel șie iubit, 
negândite prepusuri 
și zelotipii [gelozii] îşi scorneșşte. 


Şi pentru ca dragostele să-şi poftorească 
şi iubostele [iubirile] să-și înnoiască, 
tot prepusul fantastic 
în locul adevărului apucând, 

o hulă drăgăstoasă 
și o mânie mângâioasă 
scornește, dzicând: 


«Bine cunosc 
și din multe împotrivă semne adeverit 
sint 
că răul mieu noroc 
cu curată inima mea 
rău să slujeşte 


678 Ibidem. 

69 Sfântul Antim spune într-o predică la Sfântul Nicolae: „Eu, o, dra- 
goste mincinoasă [Afrodita], voiu să-ț|i] sfărâm săgețile [lui Eros], carele 
fără de rană omor”, cf. Antim Ivireanul, Opere, ed. cit., p. 51-52. 

și de nesuferit rane 
în toate dzilele prin mâna ta 
într-înemă îmi trimete. 


De vreme ce tu acmu 
pre altul sau pre cutarile 
(anume dzicând) 
a iubi ai început, 
iară pre mine, ticălosul, 
din drăgăstoșii tăi ochi 
depărtându-mă, 
cu toată inima 
din adevărata dragoste m-ai lepădat 
Și m-ai urgisit. 


Bine încă dinceput 
inima îmi spunea 
că dragostea, 
cu carea în zădar ardeam, 
adevărul a cunoaște mă opriia, 
că dragostelor zugrăvitoare 
și inimii mele amăgitoare 
ești, 
de vreme ce acmu, iată, 
aievea şi la arătare au ieşit, 
că așeși dintâi cătră mine 
numai cu gura și cu cuvântul erai, 
iară cătră ciuda lumii acela 
cu toată inima și cu tot sufletul te dai. 


500 


Ce bună nedejde am 
că în curândă vreme 
de lancea carea eu m-am rănit 
și de veninul cu carile eu m-am otrăvit 
și el nerănit 
și neotrăvit 
să nu scape, 
și peste puţine dzile, 
precum eu acmu, 
așe el atuncea deplin va cunoaște 
că nici odânăoară cu cineva 
dreptatea a ținea 
și curățiia inimii nebetejită |nestricată] 
și neimată [neîntinată] 
a feri 
nu te-ai învăţat, 
ce pururea cătră toți 
la cuvânt nestătătoare 
și cu inima ca valurile mării 
în toate marginile lovitoare 
ai fost şi eşti. 


De care lucru, precum liniștei mării, 
aşe dragostelor tale 
de credzut 
și în cuvintele tale 
de sprijenit 
n-au fost, 
nici poate fi. 


Căci din nemică în înalte 

de urăciune valuri te înalți 
și fără nicio pricină 
liniştea în tulburare 
și furtuni de mânie ca acestea 
îți întorci, 
cât ticălosul inimii vas 
în ochean fără fund 
şi mare fără margine, 
ca aceasta undeva 
liman de năzuință 
și liniște de mântuință 
a afla nu poate. 


Ce de vreme ce nemilostiva-ţi inimă 
și sufletul întoarcere spre căială nu-ţi știe, 

iată că de astădzi şi înainte 
mâhnită faţa mea 
nu vii mai videa 

şi slăbănog piciorul mieu 
înalt și neagiuns pragul tău 
nu va mai călca»"68,. 


Cu acest prilej, Cantemir anticipează traducerile şi circulația 
Erotocritului, precum şi versurile înfocate ale Văcăreștilor sau ale 
lui Conachi, romanele lui Bolintineanu, piesele lui Caragiale etc. 
Imputările, mai cu seamă, ne sună cunoscut, devenind, ulterior, 
motivul predilect al neoanacreonticilor. Însă versurile de mai 
sus, mai timpurii cu câteva decenii decât ale acelora, sunt...şi 
mult mai reuşite — tema nestatorniciei fiind combinată genial cu 


60 Dimitrie Cantemir, Istoria ieroglifică, ed. cit., p. 256-257. 

tema mării tulburate — decât toate ohtăturile și văietăturile anti- 
lirice ale numiţilor neoanacreontici. 

Nu dăm toate văicărelile în versuri ale lui Alecu Văcărescu 
sau ale lui Conachist! pe poezia aceasta a lui Cantemir. 

Şi discursul, care se vrea foarte persuasiv, al Hameleonului, 
continuă cu plângerile ibovnicului părăsit, pe un evident ton 
baladesc: 


„Fă-ţi voia, 
plinește-ţi pofta, 
negura din vârvul munţilor s-au râdicat, 
nuârii de pe fața soarelui s-au mutat, 

tot spinul şi piiedeca din cale-ți s-au luat, 
şi fără de nice o sială, 
strânge, îmbrățăşadză, 

dulci sărutături şi a trupurilor încăldzituri 

cu acest acmu de curând 
și proaspat iubovnic vă împărțiți. 


Eu m-am vechit, 
m-am veștedzit 
și ca florile de brumă m-am ovilit [ofilit]. 
Soarele m-au lovit, 
căldura m-au pălit, 
vânturile m-au negrit, 
drumurile m-au ostenit, 
dzilele m-au vechit, 


61 A se vedea şi ceea ce am spus în Epilog la lumea veche, vol. I. 1, edi- 
ţia a doua, op. cit., p. 425-470, cf. 

https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 


a|nlii m-au îmbătrânit, 
nopțile m-au schimosit 
şi, decât toate mai cumplit, 
norocul m-au urgisit 


și din dragostele tale m-au izgonit. 


Iară acesta nou, vios, 
vlăgos, 
ghizdav și frumos, 
ca soarele de luminos, 
ca luna de arătos 
şi ca omătul de albicios 
ieste. 


Ochii Şoimului, 
pieptul leului, 
fața trandafirului, 
fruntea iasiminului [iasomiei], 

gura bujorului, 
dinții lăcrămioarelor, 
grumadzii păunului, 
sprâncenele corbului, 


părul sobolului [samurului], 
mânule ca aripile, 
degetele ca radzele, 
mijlocul pardosului, 
statul chiparosului, 
pelița cacumului®®?, 
unghele inorogului, 


682 Pelita cacumului” = blana herminei. 

glasul bubocului 
și vârtutea colunului685 
are. 


Lucru ca acesta ț-ai agonisit? 
Paște-l, 
poartă-l 
și în multe dzile 
cu fericire hrăneşte-l 
și îngrașă-l. 


lară mie aceasta îmi rămâne, 
pe blăstămatu lumii năroc 
plângând, 
dreptatea mea cătră tine 
și strâmbătatea ta cătră mine 
în veci cătră toţi 
și nepărăsit petiutinderile să povestesc”684. 


Sigur, un prim model literar (stilistic), la care ne fuge ime- 
diat gândul, este Mioriţa, despre care am mai vorbit și din care e 
foarte posibil ca Dimitrie Cantemir să fi cunoscut anumite 
variante. Aceasta mai cu seamă în ceea ce privește descrierea 
iubitului cel nou, „ghizdav şi frumos” (care are și „sprâncenele 
corbului”) — în Miorița: 


„Cine-a cunoscut 
Cine mi-a văzut 


63 „Vârtutea colunului” = puterea măgarului sălbatic. 
64 Dimitrie Cantemir, Istoria ieroglifică, ed. cit., p. 257. 

Mândru ciobănel, 
Tras printr-un inel? 
Fețişoara lui, 
Spuma laptelui; 
Mustăcioara lui, 
Spicul grâului; 
Perișorul lui, 
Peana corbului; 
Ochişorii lui, 
Mura câmpului?”. 


Gh. Chivu afirmă că 


„portretul Hameleonului [nu al Hameleonului însuși, 
ci pe care îl construiește Hameleonul] trimite, prin elemente 
evidente, ușor de corelat cu portretul miresei ideale, ciuta 
din orația de nuntă inclusă în Descriptio Moldaviae, spre 
folclorul românesc''655. 


Textul la care se referă este următorul: 


„părul ca aurul, ochii ca de șoim, dinţii aşezaţi ca niște 
mărgele, buzele mai roșii decât cireşele, mijlocul de leoaică, 
pieptul de gâscă, gâtul de lebădă, degetele mai fine decât 
ceara, iar fața mai strălucitoare ca soarele şi luna”6%. 


65 Cf. Gheorghe Chivu, Dimitrie Cantemir şi limba română literară 
veche, în rev. „Limba Română”, nr. 10-12, anul XVII, 2007, în varianta on- 
line accesibilă aici: 

http://www.limbaromana.md/index.php?go=articole&n=617. 

s Dimitrie Cantemir, Descriptio antiqui et hodierni status Moldaviae! 
Descrierea Moldovei, traducere după originalul latin de Gh. Guţu, cu intro- 
ducere de Maria Holban, Ed. Academiei RSR, București, 1973, p. 321. 

Numai că nouă ni se pare că ar fi vorba, în acest caz, fie de 
o creație a lui Cantemir însuși, fie de o orație populară în care a 
intervenit energic și condeiul său. Un model stilistic, însă, pentru 
descrierea lui Cantemir (portretul ipoteticului iubit) ar fi putut 
oferi deopotrivă Scriptura (sau mai degrabă, deși ritmul din 
fraza lui Cantemir e popular): 


„ca steaua cea de mânecate în mijloc de nor, 
ca luna plină în zilele ei, 
ca soarele strălucind 
peste beseareca Celui Preanalt 
și ca curcubeul luminând în norii slăvii, 
ca floarea trandafirului în zilele tinerilor, 
ca crinii spre ieșirile apei, 
ca odrasla Livanului în zilele seacerii, 
ca focul şi tămâia pre căţie, 
ca vasul cel de aur bătut, preste tot împodobit 
cu toată piatra de mult preț, 
ca maslinul ce odrăslește roade 
și ca chiparosul ce să înalţă în nori”. 


(Înţ. lui Iis. Sir., 50, 6-11, Biblia 1688) 


Pentru „Eu m-am vechit,/m-am veştedzit/ și ca florile de 
brumă m-am ovilit./ Soarele m-au lovit,/ căldura m-au pălit,/ 
vânturile m-au negrit”..., de asemenea am luat în considerare, 
altădată, un izvor biblice. 


67 A se vedea Dr. Gianina Maria-Cristina Picioruș, Studii literare, vol. 
I, op. cit., p. 181-183, cf. 
https://www.teologiepentruazi.ro/2014/06/29/studii-literare-vol-1/. 

Este neîndoielnic însă faptul că, pentru aceste versuri, Can- 
temir a făcut apel şi la poeziile populare. La fel va proceda şi Emil 
Botta, peste timp, intertextualizând în versurile sale stilistica 
populară. Ca spre exemplu în versurile: „Şi, tandrul de mine,/ am 
amurgit, norii m-au împânzit,/ ploaia m-a zăbrelit” (Singurătatea 
a VII-a din vol. Vineri). 

Iubita acuzată răspunde -— în punerea în scenă a Hame- 
leonului — ca Veta sau ca Ziţa (peste timp): „Norocul mieu cel 
nenorocit” ...555. De altfel norocul apare des invocat în aceste pa- 
saje, dragostea stând exclusiv sub semnul lui şi nu al provi- 
denţierii dumnezeiești. Însă Cantemir avertizează că „dragostele 
Afroditii” înseamnă „iubostele [iubiri] spurcate, curveşti” 6%. 

Răspunsul amantei şi jurămintele ei fierbinţi de fidelitate 
sunt în același stil încărcat de patetism: 


„Că între toți dumnădzăii, 
deşi ieste soarele mai frumos, 
însă eclipsis îl întunecadză 
și noaptea îl depărteadză, 
de ieste luna între boadză [zeițe] 
și Vinerea [Luceafărul] între stele mai ghizdavă, 
însă lipsa luminii, 
acoperirea nuârilor 
și minunată nașterea comitelor 
le astupă 
şi le acopere. 


Singure numai, 
decât toate frumseţele mai frumoase, 


s% Dimitrie Cantemir, Istoria ieroglifică, ed. cit., p. 257. 
68 Idem, p. 395. 

frumsețele tale dzua lumineadză, 
noaptea strălumineadză, 
de departe mângâiesc 
şi de aproape sufletul veselesc, 
a cărora lumină apus nu ştie 
şi privala saţiu nu are. /.../ 


Vulturul ceresc ascunsele inimilor 
şi tainele sufletelor știe. 
Pre carile neminciunos 
și credincios martur [martor] puiu, 
că în ceasul în carile 
cu lipsa nespuselor tale lumini 
mă osindesc, 
îndată fântânele Nilului 
din ochi neîncetat îmi izvorăsc 
şi suspinele înfocate 
din inimă decât para tartarului mai înalte 
şi decât scânteile Ethnii mai înfocate 
îmi izbucnesc. 
Din tine ales, o, iubitul mieu, 
toate trupurile ciunguri de copaci pârjoliți 
şi toate chipurile tăciuni în tină potoliți 
ochilor miei să văd 
şi sufletului mieu să par. /.../ 


O mie de suflete Dumnădzău de mi-ar fi dat, 
în primejdiia părului 
capului tău 
pre fietecarile de o mie de ori 

jirtfă şi giunghere spre plecarea 
mâniii Dumnădzăului le-ași aduce...”6% [etc.]. 


Comparațţiile sunt vechi și neoanacreonticii (așa-numiţi) le 
vor epuiza stilistic (cu mai puțin talent decât Cantemir), nu peste 
multă vreme. Mai ales comparațiile cu aştrii cerești și referința la 
chinurile tartarului vor reveni cu asiduitate. Hameleonul 
argumentează deci: „Într-acesta chip și ca cu aceasta dragoste/ 
cătră în veci de iubitul Inorog aflându-mă,/ pentru obraznica, 
însă din adevărata dragoste/ pornita ispită,/ iertare să aib, mă 
rog %1. Cu alte cuvinte, Hameleonul își schimbă faţa și declară 
că acuzaţiile sale la adresa Inorogului izvorau dintr-o iubire do- 
goritoare, precum cea a unor îndrăgostiți care se acuză numai 
pentru a-și verifica sentimentele. 

Mai mult, acesta îl asigură pe Șoim că arde de dorul de a-l 
vedea pe Inorog;: 


„Adevărat, 
dară, domnul mieu, 
că, precum dzici, Inorogul, 
precum la cuvânt stătătoriu, 
așe la lucruri stăruitoriu 
și la minte neclătitoriu 
ieste, 
că el minciuna nu numai căci nu o grăiește, 
ce macar a o audzi nu o priimește, 
şi precum cu limba 
despre voroavele deșerte postește, 


6 Idem, p. 258. 
61 Idem, p. 258-259. 

aşe urechile 
despre cuvintele fără ființă își opreşte. /.../ 


Înalte dară cereștii cornul slăvii lui 
şi, dintr-a mele dzile scurtând, 
dzilele lui înmulțască, 
şi nenumărați a|nlii îi adaugă. 


Că ce sint, 
după pricina dintâi, 
a lui şi de la dânsul sint, 
că odânăoară puterea cornului lui 
cu antidotul cel neprețuit 
şi în de binefaceri neperigrăpsit 
asupra slăbiciunii cum mai curând 
de n-ar fi agiuns, 
încă de mult viața mi s-ar fi curmat 
şi țărna cu pravul mi s-ar fi amestecat. 
Ce acmu, pentru căci 
la vremea împreunării neaflându-mă 
și de a lui nesăţioasă privală lipsindu-mă, 
inima-mi cu pară înălțată 
și cu văpaie nestâmpărată 
îmi arde. 


Ce poate fi fortuna [întâmplarea] șegi necredzute 
și glume nesuferite 
ca acestea arătându-mi, 
cu întristările și mâhnirile mele giucându-să, 
să zăbăveşte”6?. 


©2 Idem, p. 259. 

Ne-a reținut atenția următoarea formulare: „precum cu 
limba/ despre voroavele deșerte postește,/ așe urechile/ despre 
cuvintele fără ființă își opreşte”. Inorogul este definit, astfel, chiar 
de către inamicul său, ca o persoană profund ascetică, care se 
fereşte de împătimirea celor rele, postind chiar și cu limba și cu 
urechile, după cum cere învăţătura ortodoxă. Neadevărul este 
numit aici prin sintagma „cuvinte fără ființă” — și, puţin mai 
departe: „voroave fără ființă”s%. Pentru că minciuna este o 
irealitate, de aceea nu are ființă. La fel şi patima, pe care, ceva 
mai târziu, Sfântul Nicodim Aghioritul o va numi „o nălucire 
neînființată a gândurilor. Di la o poftire amăţitoare a inimii și 
carea iarăşi ajunge la un sfârșit neînființat” 0+., 

În ceea ce priveşte metafora „inima-mi cu pară înălţată/ și 
cu văpaie nestâmpărată/ îmi arde”, o vom regăsi, sub o formă 
asemănătoare, în Erotocrit: „Sărăcuţi inimioară,/ Cum te arzi în 
pară? /.../ Că în trupul mieu n-au rămas loc,/ Să fie fără de foc”6%. 
lar la Eminescu: „Sufletul meu arde-n iubire ca para” (Sara pe 
deal)s%. 

Șoimul tinde să dea crezarea dezvinovăţirii Hameleonului, 
care îi povesteşte visul său, oferindu-i de data aceasta o altă 


6% Idem, p. 273. Editorii au pus o virgulă greşit, între „voroave” și 
„fără ființă” („cu multe chipuri de voroave, fără ființă, dreptatea a-i astupa 
mă siliiam”) tocmai pentru că sintagma li s-a părut că nu are sens, neîn- 
ţelegând semnificaţia sa. 

64 Ms. rom. B. A. R. 3074 (Cărticică sfătuitoare, pentru păzirea celor cinci 
simțuri, şi a nălucirei, şi a minții, şi a inimii), f. 80". Acest manuscris a fost 
deținut de Eminescu şi el a subliniat cu cerneală roșie sintagma „o nălucire 
neînființată a gândurilor”, precum şi termenul „neînfiinţat”, cu referire la 
sfârşitul patimei. 

6% Cf. M. Gaster, Chrestomathie roumaine, vol. II, Ed. F. A. Brockhaus/ 
Socecu & Co., Leipzig/ Bucureşti, 1891, p. 181. 

6% Cf. M. Eminescu, Opere, I, ed. Perpessicius, p. 231. 

dezlegare, din care să nu transpară vrăjmășia sa la adresa Ino- 
rogului, noua interpretare fiind deci diferită de cea iniţială, pe 
care Hameleonul și-o deslușise sieși. 


„Aşe Hameleonul în grabă, 
la unele prindzindu-să, 
la altele neprindzindu-să, 
izbândirea visului nădind 
și cârpind 
în scurte cuvinte, 
lungi şi late vicleșuguri acoperiia. 


Ce Șoimul, macar că visul 
în multe părți lua, 
însă deodată în cămara tăcerii îl încuie 
și sfârșitul lucrului 
tâlcuirea visului să arete aștepta 


(că vrăjitorii minciunoși 
și credzătorii părerilor nopții, 
de nu frați, 
iară veri primari își sint. 
Cela din minciuni adevărul, 
cesta din fantazie 
chipul a scoate silește)”6. 


Sfârşind discuţia cu Șoimul, Hameleonul se întoarce la prie- 


tenii săi de vânătoare, „la dulăi și la ogari alergând, / cu fața poso- 
morâtă/ și cu inima înfrântă” pentru neprinderea Inorogului în 


6 Dimitrie Cantemir, Istoria ieroglifică, ed. cit., p. 261. 

cursă. Aceştia sunt uimiţi de înfăţişarea lui şi îl întreabă în 
poezie: 


„Ce poate fi aceasta, 
o, priietine, dzisără, 
că chipul urgie 
și fața bezcisnicie 
îți arată și lucru peste voie 
să ți să fie tâmplat, 
mâhnite căutările 
și fierbinţi oftaturile 
îți mărturisesc? 


Au spre chedzi răi 
vrăjile ceva ț-au menit? 
Au spre pofta inimii noastre 
de ceva împotrivă și neagră veste ai simțit? /.../ 
Noi până acmu într-atâta tăcere 
înfundat a te videa nu ni s-au tâmplat. 


Limba cea ca clopotul cine ț-au legat? 
Gura cea ca doba ce ț-au astupat? 
Voroava cea ca pohoaiele ploilor 

cine ț-au înghețat? 

Glasul cel ca tunul [tunetul] fulgerului 

ce ț-au amorţit? 
Mulțimea cuvintelor 
cele ca păcura izvorâtoare 
și ca năboiul pe toate 

şesurile clevetelor năbușitoare 
cine ț-au oprit?”6%. 


Seria de interogaţii i-a fost sugerată lui Cantemir de plân- 
gerile funebre populare („Ciobănaş de la miori a fost la început un 
bocet păstoresc”6%). Bineînţeles, aici, datorită contextului, fiind 
sarcastic la adresa Hameleonului și sugerând că acesta era „mort 
de ciudă”, Cantemir întoarce în parodie versurile de o mare ten- 
siune dramatică ale baladei: 


„Foaie verde de trei foi 
Ciobănaș de la miori, 
Un! ţi-a fost moartea să mori? 
Sus în vârful muntelui, 

În bătaia vântului, 

La cetina bradului. 

Şi de ce moarte-ai murit? 
De trăznet când a trăznit. 
De jelit cin’ te-a jelit? 
Păsările-au ciripit, 

Pe mine că m-au jelit. 

De scăldat cin’ te-a scăldat? 
Ploile când au plouat 
Pe mine că m-au scăldat. 
De-mpânzit cin’ te-a împânzit? 
Luna când a răsărit 


68 Ibidem. 

6% D. Caracostea, Poezia tradițională română. Balada populară şi doina, 
ediție critică de D. Şandru, prefață de Ovidiu Bârlea, EPL, București, 1969, 
p. 147. 

Pe mine că m-a-mpânzit. 
Lumânarea cin’ ţi-a pus? 
Soarele când a fost sus [etc.]”701. 


Această poezie populară l-a inspirat și pe Botta, pentru 
versurile pe care le-am citat puțin mai devreme: „am amurgit,/ 
norii m-au împânzit,/ ploaia m-a zăbrelit”... 

Cantemir se îndepărtează însă de modele şi încearcă să fie 
cât mai original. El folosește izvoarele ca modele stilistice sau ca 
surse de învățătură morală și religioasă, fără să fi avut însă 
intenţia să pastișeze, ci, aflându-ne la începuturile literaturii ro- 
mâne, ţinta lui a fost aceea de a angrena în scriitura sa cele mai 
frumoase (stilistic) și mai înălțătoare (spiritual) modele literare 
pe care le putea pune la contribuție. 

Hameleonul le vorbește tovarășilor săi de sfat despre moti- 
vele supărării sale, în alegorie, urmând paradigma visului său: 


7% Cine te-a învelit în pânză (pânza albă cu care se acoperă mortul)? 
Luna l-a învelit în giulgiul luminii sale. 

Eminescu a conceput poetic o imagine înrudită cu cea de mai sus, în 
Călin Nebunul: „Luna iese dintre codri, noaptea toată stă s-o vadă,/ Zu- 
grăvește umbre negre peste giulgiuri de zăpadă”. 

lar Emil Botta: „Câmpia străbătută de morţi/ era peste deal, peste 
ape;/ acum se ridică în aerul trist, cu luna deodată./ În albiturile ei vor să 
mă-ngroape/ morţii răi, în giulgiul de ape” (Morgana, în vol. Pe-o gură de 
Rai). 

Caracostea remarcă, pe bună dreptate, că sunt „imagini de o fru- 
museţe unică” în acele două versuri ale bocetului/ baladei, „și mai ales 
această imagine plină de adevăr vizual și de poezie, ca răspuns la 
întrebarea «cine te-a tămâiat?»: Ceaţa când s-a ridicat,/ Pe mine m-a tămâiat... 
[versuri adăugate într-o altă versiune]”, cf. D, Caracostea, op. cit. supra. 

71 Cf. Ovid Densusianu, Vieața păstorească în poesia noastră populară, 
vol. II, Ed. Casei Şcoalelor, București, 1923, p. 40. 

„Să încep, tremur, 
să nu încep, de năcaz mă cutremur, 
să dzic, mă tem, 
să nu dzic, putere a răbda 
nu mi-au rămas, 
ca fătătoarele la ceas am sosit: 


să făt, durerile şi chinurile mă înspăiminteadză, 
să nu făt, pântecele îmi crapă 
şi cuvintele ca puii ohendrii 
prin treci îmi ies. 


Să stric doat, tocmăsc una, 
să tocmăsc doaî, stric o mie. 
Pentru care lucru, mai denainte, 
până cuvântul a vă deșchide, 
prietinesc sfat să-mi dați 
și cu mâna frățască să mă îndămânaţi 
vă poftesc”7%2. 


Dulăii îl sfătuiesc să caute să împlinească ceea ce dorește să 
facă, oricât ar fi de dificil. Și, ca pildă, îi amintesc câteva din cele 
șapte minuni ale lumii şi de greutatea construirii lor: 


„Deci pentru care săvârşit 
pricina începerii ț|i]-ar fi socotind, 
spre acela lucrul îți aşadză. 


Iară amintrilea știm că, 
precum din fire, așe din meșterșug, 


702 Dimitrie Cantemir, Istoria ieroglifică, ed. cit., p. 262. 


tot lucrul decât a să face, 
a să strica mai pre lesne ieste. 


Că un copaciu în 40 de ani 
la cea deplin vârstă 
și hirișă mărime a vini, 
iară a să usca în 40 dzile poate. 


Aşijderea, videm 
că cele în meșterșug a să tocmi 
decât a să face mai lesne 
și decât amândoai mai lesne stricarea, 
că piramidele Eghiptului, 
colosul Rodosului, 
raiul Vavilonului [Grădinile suspendate], 
capiștea [templul] Efesului 
carea prin vremea a [...] de ani de-abiia 
și cu lucrarea a toată putinţa Asiii 
cu mare nevoie a să isprăvi s-au putut; 
și altele asemenea acestora 


cu câtă nevoie și cu câtă osteninţă s-au făcut, 


cine poate povesti? 


Carile cât de cu lesne 
și cât de cu iușor 
în nimică s-au întors, 
a toți muritorilor 
minune aduce 


(că a tot muritoriul 
tot lucrul muritoriu 

Și puţin stătătoriu 
ieste)”705. 


Deşi discuţia are o cu totul altă traiectorie, pasajul de mai 
sus nu este decât un alt mod de a formula cunoscuta temă a 
nimicniciei omenești, care şi în Divan i-a oferit autorului prilejul 
unor ample desfăşurări literare. 

Rememorarea piramidelor egiptene, a colosului din Rodos, 
a grădinilor suspendate ale Semiramidei și a templului din Efes, 
deşi nu sunt însoțite de vestita întrebare unde sunt?, are același 
scop, ca și enumerarea cetăților vechi dispărute: de a vesti faptul 
că lucrurile muritorilor sunt muritoare („că a tot muritoriul/ tot 
lucrul muritoriu/ şi puţin stătătoriu/ ieste”). În Divanul: 


„El [Dumnezeu] cetăţile lor fărâmă şi le răsdumică. 
Precum s-ari putea dzice: «Alexandriia va fi răzsipită şi 
Memfis cu nevoi în toate dzile» (lezechiil gl. 30, sh. 16). [...] 

Casele puternicului mândru locaş pasărilor le face, 
precum a potrivi s-ari puea: «Vavilonul s-au făcut locaș a 
toată pasirea» (Apocalipsis gl. 18, sh. 2). [...] 

Unde iaste Ninevi...? [...] Unde iaste Vavilonul...? [...] 
Unde iaste grădina cea în slavă făcută a Vavilonului, carea 
din cele 7 minuni a lumii una era, carea «Raiul spânzurat» 
să chema? [...] Unde iaste Troada. ..?”70, 


Am văzut că acest „rai spânzurat”, grădinile suspendate 
din Babilon, adică, revine obsesiv în paginile cărții. După cum ne 


7% Dimitrie Cantemir, Istoria ieroglifică, ed. cit., p. 262-263. 

704 Dimitrie Cantemir, Divanul sau Gâlceava înțeleptului cu lumea sau 
Giudeţul sufletului cu trupul, ediţie critică de Virgil Cândea, postfață și 
bibliografie de Alexandru Duţu, Ed. Minerva, Bucureşti, 1990, p. 77, 87-88. 

amintim, Istoria ieroglifică începe chiar cu o referință la el: „Mai 
denainte decât temeliile Vavilonului a să zidi/ şi Semiramis într- 
însul raiul spânzurat/ (cel ce din şeapte ale lumii minuni unul 
iaste)/ a sădi”... 

Sugestii din arhitectura anticei cetăți, pentru imaginaţia 
bogată a lui Cantemir, se poate să se fi strecurat și în configurarea 
cetății Epithimiei, din capitolul al treilea al cărții. 

Mai departe, dulăii, pentru consilierea Hameleonului că- 
trănit, după ce amintiseră despre minunile arhitectonice ale 
civilizaţiilor antice și (aluziv) despre înțelepciunea biblică care 
avertizează asupra sfârşitului vanităţii lor, fac apel și la aforisme 
populare: 


„Aşijderea altele, 
precum pre lesne a să face, 
așe mai pre lesne a să strica, 
iară a să tocmi, 
toată isteciunea meșterilor goneşte 


(că un copil mititel 
cu un bețișor supțirel 
o mie de oale 
şi dzăci de mii de stecle 
a sfărâma poate, 
iară o mie de olari 
o oală spartă a cârpi 
și dzăci de mii de steclari 
o steclă frântă a tocmi 
nu pot). 
Şi precum să dzice cuvântul 
(un nebun o pietricea în fundul mării aruncă, 

pre cărea o mie de înțălepţi să o scoată 
vrednici nu sint)...”7%5. 


Hameleonul primește sfatul lor și, la cererea lor, le tâl- 
cuieşte, sub o nouă formă, visul avut: 


„Hameleonul dzisă: «Șoimul 
spre amândoaă monarhiile 
aieve nepriietin 
și cumplit vrăjmaș a fi s-au arătat, 
şi pre mine de atâta vreme 
în râs și batgiocură țiindu-mă, 
toate 
şi mai nenumăratele 
mele slujbe în prav 
și în pulbere le-au vânturat, 


de vreme ce, precum bine știți, 
că cu toţii sfatul la un loc pusesem, 
ca doară vreun mijloc 
a să afla 
s-ar putea, 
cu carile pre Inorog la prundiş să-l coborâm 
și pre nepriietinul obștii 
la strâmptul lui 
şi la largul nostru să-l aducem, 


la care lucru cu toţii, 
ca într-o desime de pădure umbroasă 
și ca într-o noapte nuâroasă 


70% Dimitrie Cantemir, Istoria ieroglifică, ed. cit., p. 263. 


şi întunecoasă, 
cu gândurile rătăcind 
și cu socoteala orbăcăind, 
îmblam 

(că întunecarea minții, 
decât a nopţii mai grea, 

și piierderea socotelii 

decât a căii 

mai primejdioasă ieste). 


Şi acmu mai toată nedejdea 
pentru isprăvirea lucrului să curma, 
ce eu, cu multe ostenințe 
și cu fierbinți sudori vărsate, 
în mijlocul primejdiilor, 
ca o sulimendriță în mijlocul focului 
m-am aruncat 
și acmu mijlocul lesniirii 
şi chipul isprăvirii 
aflând, 
atâta nevoința mi să îndemnasă 
și pofta slujbei ațâțase, 
cât ca cum cu totului în foc ași arde 
mi să părea 
și acmu plinirea slujbei, 
leacul arsurii ţiind, 
pojarul carile mănuntăile îmi topiia 
precum să-l potolească socotiiam. 


Căci cu multe meșterșuguri acoperite 
și cu fel de feliuri de giurământuri zugrăvite 


Spa 


522 


pre Inorog la strâmptul lui 
și la largul nostru scosesem 
și în marginea prundișului îl coborâsem. 


Şi acmu ca [şi] cum în nedezlegate legături știindu-l, 
din ceas în ceas 
şi asupra nepriietinului izbândire 
și cea dorită a visului mieu tâlcuire 
să audz așteptam 
și, toată noaptea în gânduri tăvălindu-mă, 
în pat ca peştele pe uscat mă izbiiam 


(că precum peștele afară din apă 
cu aier să îneacă, 
așe pofta peste măsură 
toate valurile gândurilor asupră-și încarcă). 


lară după ce astădzi 
soarele zorile ș-au răvărsat 
și de dzuă s-au luminat 
(oh, cu multul noaptea morții 
decât dzuă ca aceasta mai fericită 
și mai plăcută mi-ar fi fost706) 
şi curmarea nedejdii, 
cărea fără de nedejde mi s-au tâmplat, 
înțelegând, 
pentru ca minciunoase 
ispitele Inorogului să arăt, 
la Şoim m-am dus. /.../ 


70% A se vedea lov, cap. 3. 

Șoimul, cu mare mânie a mă probodzi 
şi cu amare cuvinte a mă ocări, 
au început. 
Așijderea, cu nespuse laude 
pre Inorog a lăuda 
şi preste ceriu lauda a-i râdica 
să siliia, 

și, încă cu putinţă de ar fi fost, 

toate tropurile ipervolicești [hiperbolice] 
unul peste altul grămădind, 
scaun decât a lui Zefs mai înalt 
preste ceriuri i-ar fi aședzat. /.../ 


Eu, dară, o, fraţilor, otrăvite 
ca acestea de la Şoim cuvinte 
audzind, ca cum cu oaâ de năpârcă 
m-ar fi ospătat 
și cu venin de vipere 
m-ar fi adăpat 
mi s-au părut, 
carile cu mari dureri 
de întristări în maţe-mi zămislindu-să, 
de mare năcaz pântecele crăpându-mi, 
cătră voi le nasc 
și visul în izbândire 
încă puţin au rămas 
și mai vârtos laudele 
și clătirile cele de cap 
cu carile cu urgie îmi porunciia, 
pentru ca despre voi 
cuvântul tăinuit 

să ţiiu, 
acelea toate clătirea otrăvii 
şi a melanholiii în ficaţi mi-au scornit, 
cât, precum mă videți, 
de tulburat înainte vă stau. 


Ce cereștii de s-ar milostivi 
și cu atâta pohârnirea faptei de s-ar opri, 
încă tot de viață nedejde ași trage. 
Iară cursul izbândirii visului, 
tot pre această cale de va merge, 
Inorogul de toată primejdiia scăpat 
şi mântuit 
ieste, 


căci pasirea cea neagră, 
carea de corn nu i s-au putut lipi, 
tot cuvântul și lucrul împotrivă, 
împotriva lui biruinţă să nu aibă, 
va să să tâlcuiască...»"7Y. 


Este a doua oară când se pomenește despre melancolie. 
Prima dată a fost vorba de „melianholia ipohondriacă” a Vulpii, 
în capitolul al doilea al cărții. Aici, însă, melanholia are chiar 
semnificaţia sa originară: bila neagră. Însă Cantemir a folosit 
termenul, mai întâi, în Divanul, cu sensul său...romantic, acela 
de stare de spirit dureroasă/ tristă, asociat fiind chiar cu peisajul 
de natură (mai mult: cu vremea rea şi cu regimul nocturn) ca- 
pabil de a provoca această stare de spirit: 


707 Dimitrie Cantemir, Istoria ieroglifică, ed. cit., p. 264-266. 

„când lumina soarelui cu nuori sau cu neguri să 
acopere, dzici că vremea iaste melanholică sau tristă și cu 
vremea a ta voie să strică; și încă lipsind luna noaptea, 
călătoriu, câtă a primejdii frică porți și câtă veselie și bucurie 
ai avea macar cevași de s-ari lumina, [pentru] ca, calea ta a 
cunoaşte să poți?” 78. 


Cu aceeași semnificaţie îl va utiliza, din nou, acum, în Istoria 
ieroglifică, puţin mai departe: 


„leri, când soarele fruntea cailor spre apus 
şi carul spre coada ursului celui mic 
îşi întoarce, 
pre marginea prundişului încoace 
și încolea, 
pentru ca meleanholiia 
să-mi răşchir 
primblându-mă 
și pentru lucrurile asupră-ne stăruitoare 
în multe gânduri 
învaluindu-mă..."7%. 


De data aceasta, melanholia este asociată cu apusul de 
soare, dar starea de spirit apăsătoare a Hameleonului nu se 
datora peisajului. Cu toate că Dimitrie Cantemir folosește 
cuvântul melanholie (care apare prima dată la Nicolae Milescu), 
când cu sensul său vechi (medieval-renascentist), când cu cel 


7% Dimitrie Cantemir, Divanul, ed. cit., p. 23. 


7% Dimitrie Cantemir, Istoria ieroglifică, ed. cit., p. 267. 

(aproximativ) romantic, totuși putem spune că autorul nostru a 
avut niște premoniţii spectaculoase... 

Acest ultim pasaj deschide o nouă relatare a Hameleonului, 
despre secretul pe care i l-a împărtășit „Moliia, carea blanele 
strică”, pentru a nu-i fi curmată „aţa vieții”! (Cantemir a păstrat 
metafora lui Miron Costin). 

Molia, care „a mă naște și a mă hrăni/ din pieile jigăniilor 
obiciuită fiind,/ cu amăgeală blane socotind/ a fi,/ în nişte pene 
am fost întrat,/ de la carile și cântecul acesta/ acmu de curând am 
învăţat” 71, Ea ascultă o convorbire tainică între Şoim şi Bâtlan, 
în care Șoimul îi dă, din nou, dreptate Inorogului, atrăgându-l și 
pe Bâtlan de partea sa, discuţie al cărei rezultat i-l comunică 
Hameleonului sub forma unui cântec alegoric: 


„Cu penele Şoimul vântul despicând, 
Cu Bâtlanul negru cuvântul puind, 
Corbul dinceput cu rău tirănește, 
Nici din hereghie [neam nobil] pre drept stăpâneşte, 


Ce-n cuibul altora oaâle ce-au scos, 
Tare laba Șoimului le va da-le gios, 
Cel cu un corn, iute, mai iute la minte, 
Ale sale cere cu svinte cuvinte. 


În curândă vreme, după fulger, tunul [tunetul] 
Rău îi va detuna, din mulţi pân la unul”72. 


Este ultima poezie ermetică din Istorie. După care: 


710 Idem, p. 267-268. 
711 Idem, p. 269. 
712 Idem. p. 268. 

„Hameleonul meșterșugul ritoricăi 
în poetică mutând, 
o sentenţie veche 
spre mai mare răul nou 
într-acesta chip le prociti: 


Où kadòv, O plAe, TTAVTA AOYOV NOTI TEKTOVA (POLTT)V 
Mnderi návTt ăAĂov xoéoG ioxéuev AAA AVTOG 
TexvăoOat oveiyya, nÉAEL ÕE TOL EVUAQEG EEYOV. 


Adecă: 


Nu ieste bine, o, priietine, pentru fietece pricină la meşter 
a merge. 
Nici la toate altul să-ți trebuiască, ce și tu 
Fă fluierul, căci îţi ieste pre lesne lucrul””!. 


Cantemir numește aici poetică versurile în metru antic. Însă 
nu e de crezut că el considera poezia a fi numai de acest fel. 
Retorica lui este profund poetică şi el era foarte conștient de 
calitatea poetică a tiparului său literar. 

Hameleonul foloseşte versurile lui Hesiod drept cod 
ermetic, pe care îl descifrează acoliților lui. Planul lor este să con- 
tinue vânătoarea Inorogului, pentru care îi scriu Corbului o 
„carte”/ scrisoare, în care îi aduc la cunoștință toate cele 
întâmplate, informându-l despre dezertarea Șoimului din tabăra 
lor, după întâlnirea sa cu Inorogul: 


715 Idem, p. 270. Versurile sunt din Hesiod, Lucrări și zile, cf. Ibidem, 
n. 2. 

„după ce cu dânsul față la față au vinit, 
nu ştim, cu ochii, 
ca vulpea pe cocoș, l-au fărmăcat, 
au cu cuvintele, 
ca sirenele cu cântecele, 
l-au ațipit 
şi l-au amăgit?1*. 


Dulăii adaugă, în scrisoare, că şi Bâtlanul a trecut de partea 
celorlalți, fapt din care se pot isca probleme mari: 


„căci bucăţeaoa aluatului 
la toată covata destul ieste 
şi din scânteia mică, 
mare pojar a să ațița [aţâța] poate”. 


Prima parte este o parafrază după o expresie paulină (Biblia 
1688): 

„Micu aluat toată frământătura dospeaște” (I Cor. 5, 6). 

„Puțin aluat toată frământătura dospeaște” (Gal. 5, 9). 


lar a doua parte este o prelucrare după o altă pildă 
scripturală: 


„De scânteaia focului înmulţescu-se cărbunii [jarul]” 


(Înţ. lui Iis. Sir. 11, 32, Biblia 1688). 


74 Idem, p. 272. 
715 Ibidem. 

Dulăii cer Corbului să îi cheme înapoi, „la monarhie”, pe 
Şoim și pe Bâtlan și să îi pedepsească pentru neindeplinirea 
slujbei. Însă, în același timp, Șoimul alcătuiește și el o scrisoare 
către Corb în care apără dreptatea Inorogului („toate cuvintele 
lui cu socoteală/ și toate jalobele lui/ cu dreptate a fi/ mi s-au 
părut”716) și îl sfătuieşte să facă pace cu acesta. 

Primind ambele scrisori, Corbul le transmite însă dulăilor 
să continue vânătoarea începută împotriva Inorogului, iar Şoi- 
mului: 


„Cartea [scrisoarea] ta am luat 
și într-însa cuvintele inimii 
Inorogului am citit. 

Deci iată că-ţi dzic: 
nu să poate, 
nu să face, 
nu să află, 
cătră mine altă dată 
a scrie te părăseşte. 


Iară Inorogului cuvânt de pace 
supt giurământ cât de tare dă, 
și numele cerescului Vultur 
la mijloc puind, 
pre nepriietin a amăgi 
nu te s[f]ii 


(căci la noi doftori sint carii, 
daruri bune vădzind, 


716 Idem, p. 273. 

boala păcatelor cât de grea 
a tămădui pot), /.../. 


Ce ori în ce chip ar fi, 
încă o dată la locul prundișului 
a-l cobori silește, 
de unde altă dată 
ca de altă, 
să nu cumva mai scape, 
nici frica giurământului 
de la îndrăzneala izbândii 
a te opri pricină să pui”. 


Șoimul alege să-i descopere Inorogului porunca pe care o 
avea, în loc să o îndeplinească, preferând, zice autorul, să asculte 
mai degrabă de Dumnezeu, „Ochiul ce ce toate într-ascuns vede” 
şi să slujească adevărului: 


„socoti (că mai bine ieste într-o dzi 
de o mie de ori a muri 
decât ochiul cel ce toate într-ascuns vede”!8 
o dată a amăgi”!?), 


77 Idem, p. 274. 

718 Cf. Mt. 6, 6, în care Tatăl ceresc este „Cel ce veade într-ascuns” 
(Biblia 1688). 

La fel spune şi Sfântul Antim: „Dumnezeu fiind tot ochiu, le vede 
toate şi le cunoaște și nu să uită la mărturisirea buzelor [...], ci să uită la 
adâncul inimii; că El iaste Cela ce ispitește inimile şi rărunchii, după cum 
zice David, la al 7 psalom”..., cf. Antim Ivireanul, Opere, ed. cit., p. 92. 

719 Formulă întâlnită adesea în hagiografii: preferă de o mie de ori/ 
de mii de ori a muri decât o dată a păcătui și a întrista pe Dumnezeu. 

și tot adevărul cătră Inorog descoperind, 
adevăratul prieteșug 
să-i dobândească aleasă, 
pentru ca din viitoarea-i primejdie 
norocul a-l feri 
de nu va învoi, 
încailea pre dânsul 
de acea imăciune curat 
şi neimat 
să-l cunoască” 7%. 


Șoimul îi cere Hameleonului — pe care îl credea slugă 
credincioasă — să se întâlnească în locul său cu Inorogul, din cau- 
za unei neputinţe care îl împiedica să urce înălțimile munţilor. 

Vestea îl bucură pe Hameleon, care socotește că se apropie 
împlinirea spre bine a visului său şi care îi avertizează de această 
întâlnire pe dulăi și pe Crocodil, colaboratorii săi, care trebuia să- 
l înconjure pe Inorog și să îi împiedice fuga. 

El îl anunţă, deci, pe Crocodil să se pregătească: 


„Și cum să nu mă bucur, 
de vreme ce prada ţ|i]-am apropiiat, 
vânatul la strâmtori ț[i]-am încuiat, 
masă întinsă ț[i]-am deşchis 
și bucate sățioase ț|i]-am gătat 
și, în scurt să dzic, 
toate după poftă 
și după voie 
s-au tâmplat. 


7% Dimitrie Cantemir, Istoria ieroglifică, ed. cit., p. 276. 


Că, iată, în ceastă sară, 
Inorogul la prundiş să coboară, 
la ușile a toate poticile 
dulăii stau gata să puie zăvoară, 


toate întrările și ieșirile lui 
viteji vânătorii 
și neosteniţi gonitorii 
tare le străjuiesc 
și vârtos le păzesc 
(căci așe cu dulăii 
să vorovisă [se vorbise]). 


Deci altă cale 
de scăpare 
Și potică 
de fugă 
nu-i rămâne, 
fără numai doară 
în apă să să arunce, 


unde domnul mieu 
câteva ceasuri a străjui 
de nu să va leni, 
fără greș de biv 
pradă domnul mieu va dobândi, 


eu asupra nepriietinului voi izbândi 


și prețul îndzăcit 
şi însutit 
îmi voi plăti. 

La strajea nopții dintâi 
pogorârea la prundiș îi va fi, 
paza dulăilor despre alte părţi nu va lipsi 
şi, așe precum socotesc, 
bucată gata 
în gura domnului mieu va vini [va veni] 77. 


Ritmul poeziei, ca și tensiunea dramatică a evenimentelor, 
aparțin baladei. Nu sunt versurile populare haiducești mai 
izbutite decât acestea de mai sus, pe care Cantemir le socotea, 
pentru vremea aceea, meșteșug ritoricesc, dar în care el insemina, 
cu conştiinciozitate, toată poezia de care era în stare sau pe care 
o putea culege din alte surse şi prelucra în paginile istoriei sale. 

Balada aceasta, a vânării Inorogului, începe, de fapt, de la 
sfârșitul părții a treia a cărții, continuând în mod fragmentar de- 
a lungul mai multor capitole. E posibil ca autorul să fi avut în 
minte Miorița, pe care se pare, totuși, că a descoperit-o înaintea 
pașoptiștilor. 

Regimul vesperal (timpul înnoptării, vremea lăsării întu- 
nericului) este şi el — aşa cum vorbeam și altă dată - foarte 
potrivit pentru ceea ce își propuseseră complotiștii. Crocodilul 
este curios să afle care sunt motivele dușmăniei între Hameleon 
şi Inorog, iar povestea care urmează, a Hameleonului, este un 
adevărat basm - autorul însuși o va numi „basnă”: 

„părintele mieu era Apariu, 
carile în toate dzilele 
apă de la fântânele de singe”? 


721 Idem, p. 278 
722 Cantemir foloseşte aici termenul fântână ca Dosoftei, cu sensul de 
izvor. 

a aduce obiciuit era. 
După ce şi eu mai la vârstă am sosit 
și cofa în mână a râdica, 
apa din fântână a scoate 
și coromâsla [cobilița] pre umere a purta 
a putea 
am început, 

cu tată-mieu împreună 

adese fântânele cele de singe 

la rădăcinele Munţilor Vrăjbii 

izvorâtoare cercetam. 


Munţii aceștea, departe, 
în țara ce să cheamă Pizma, 
să află, despre partea răsăritului, 
pre marginea ocheanului în sus, 
spre crivăţ, și în gios, 
spre amiadzădzi, în lung și în lat 
atâta de mult să trag, 
cât cei ce nepărăsit 
drumul carile pre la rădăcinele lor merge 
au ținut 
dzic precum până 
la ocheanul apusului ocolesc 
și ca un zid în giur împregiur 
toată rătundzala [rotunjeala] pământului îngrădesc. 


Aşe, noi dară pentru trasul apii 
adese la acei munți mărgând 
şi din care izvor apa mai cruntă 
și fierbinte ar fi ispitind 

(căci apa aceia cu fierbinteala, 
iară nu cu răceala 
setea stâmpără), 
odată în vârvul unui munte prea înalt 
ne-am urcat, 
în vârvul a căruia un puț prea adânc 
și mai să dzic fără fund 
am aflat. 


Din gura puţului ciutura 
cu hârzobul [funia] slobodzind, 
după ce cât era funia de lungă au mărs, 
după ce învălitorile ca petelor 
şi încingătorile mijlocelor 
la capete am adaos, 
cu mare nevoie de fundul puţului agiungând, 
precum de o umedzală ciutura 
să fim împlut am simțit. 


Iară după ce vasul afară scoasem, 
vădzum că nu umedzală roșie, 
ce albă era, din carea, gustând, 
precum adevărat lapte ieste am cunoscut. 
Şi îndată, precum muntele cela ce lapte izvorește 
să fie ne-am adus aminte”. 


Tatăl Hameleonului, Apariul, descântă acest lapte, care 
devine astfel o fiinţă vie: 


723 Dimitrie Cantemir, Istoria ieroglifică, ed. cit., p. 279-280. 

„Laptele, după descântec, 
îndată a să închega 
şi mădularele unul de altul a să lega 

începură. 

După aceia vinele 

preste oase întindzându-să, 
toate părţile trupului a să clăti 
și supţirea peste dânsele pelicioară a să lipi 

vădzum. 


Şi aşe, îndată o ficioară ghizdavă 
și frumoasă denainte-ne în picioare stătea, 
carea cu ochii sigeta [săgeta], 
cu sprâncenele arcul încorda, 
cu fața singe vărsa, 
cu budzele inima spintica, 
cu mijlocul viața curma, 
cu statul morţii râdica, 
cu cuvântul dzilele în cumpănă măsura, 
cu răspunsul sufletul de la mormânt înturna [întorcea], 
iar cu singur numele Biruinţii 
toată frumseţe biruia 
și covârşiia”724. 


Hameleonul se îndrăgosteşte de această făptură închegată 
din lapte, prin vraja Apariului. Şi tot printr-un descântec se 
îndrăgosteşte și aceasta de Hameleon, devenind soţia lui. Numai 
că această ființă, 


724 Idem, p. 280. 

„din lapte născută fiind, 
din fire starpă [stearpă] a fi 
firea au lăsat-o, 
nici pântecele ei spre zămislirea simențiii 
locuri ş-au gătat. /.../ 


Iară a doa dzi părintele mieu, 
din somn deșteptându-mă, 
dzisă: «Eu în dzile bătrân și la ani învechit 
sint, o, fiiule, 
ce cuvintele mele pomeneşte. 


Între a lumii jigănii Inorogul să află 
carile în vârvul cornului mare vârtute poartă 
și împotriva a toată pătimirea putere are. 
Deci, vreodânăoară cu dânsul a te împreuna 
de ţi să va tâmpla, 
pre cât vii putea 
în prieteșugul lui vârtos a te lega 
sileşte, că el numai pântecele Biruinţei 
spre roada simenţiii neamului tău 
a deşchide poate»"7%. 


Hameleonul susține că l-a ispitit pe Inorog ca să se atingă 
de soția lui, Biruinţa, dar „el Dianii, și nu Afroditii, să fie 
închinat/ apofasisticos [în mod tainic] mi-au răspuns””%. Ino- 
rogul fuge de Afrodita, ca mai târziu Luceafărul eminescian. 


72 Idem, p. 281-282. 
726 Idem, p. 282. 

Aceasta este explicația Hameleonului, în fața Crocodilului, 
pentru dușmănia pe care i-o purta Inorogului, ceea ce autorul 
cărții însuşi califică drept...„basnă”. 

După care Hameleonul se suie din nou în munte, la întâlni- 
rea cu Inorogul, însă acesta îl anunţă că „de la buni priietini la 
ureche mi-au vinit/ precum crocodilul la țărmurile apei/ să fie 
păzind”7%. Hameleonul se jură că nu există niciun pericol, dar 
este tulburat pentru că planul secret fusese în parte divulgat: 


„Aședară, Hameleonul întorcându-să, 
în cale[a] gândurile cele fără cale 
procitiia [repeta] 
și de pomenirea străjii crocodilului 
nu puțină întristare simțţiia, 
ce ca valurile țărmurii 
una după alta 
chitelele [gândurile] inima îi izbiia, 
socotind precum silța [capcana] 

i s-au vădit 
și lațul i s-au descoperit”75%. 


Hotărât lucru: Cantemir a contemplat marea îndelung! Și 
poate că muzica și ritmurile poeziei sale s-au născut și din multa 
şi atenta ascultare a candeţei valurilor. Iar inorogul făgăduieşte 
că se va cobori din nou din lăcașul său pentru a se întâlni cu Șoi- 
mul. Astfel că, 


„Inorogul, după datul cuvânt, 
dacă ochiul cel de obște 


727 Idem, p. 283. 
723 Idem, p. 284. 

genele orizontului 
peste lumini îşi sloboade, 
la locul orânduit să coborî, 
unde și Șoimul îndată sosi 72. 


„Ochiul cel de obşte” care își coboară genele peste lumini 
este soarele. Cantemir apelase și mai înainte la aceeași imagine 
poetică, pentru a descrie înserarea: „După ce părintele plane- 
telor/ și ochiul lumii/ radzele supt ipoghei [orizont] își sloboade/ 
și lumina supt pământ îşi ascunde”...7%. Sau: „după ce ochiul 
ceriului să închidea/ şi perdeaoa nopții peste fața pământului să 
tragea... 

Sfântul Antim utiliza, în Didahii, aceeași metaforă a ochilor 
astrali: 


„După ce au ascuns soarele toate razele lui şi s-au stins 
de tot lumina zilei între întunerecul nopții şi când ceriul, de 
osteneală, au fost închis spre somn toț|i] ochii lui, atâta cât 
nici luna nu priveghiia, niciuna din stelele cele mai mici 
avea deşchise tâmplele lor cele de argint, atunce”...7%2. 


In teza noastră doctorală am făcut următorul comentariu: 


„Dumnezeu ne-a făcut un mare dar: o lume, un 
univers frumos, care parcă ne veghează, ne priveghează. 
Aceasta este o idee predominantă la Antim: soarele, luna, 
stelele, ne veghează, ca nişte ochi materiali ai lui Dum- 


72 Idem, p. 288. 

2% Idem, p. 76. 

3i Idem, p. 131. 

732 Sfântul Antim Ivireanul, Opere, ed. cit., p. 52. 

nezeu, pururea deschişi asupra noastră. Aţintind spre noi 
acești ochi de foc, El ne lasă să înțelegem că ne priveşte tot- 
deauna şi ne poartă de grijă. «Dumnezeu fiind tot ochiu»7%, 
a făcut luminătorii cerești spre a ne aduce aminte că El 
însuşi este Lumină şi Ochi Atoatevăzător” 7%. 


Că Dumnezeu este Ochi Atoatevăzător ştie şi Cantemir, la 
fel de bine: 


„Însă ochiul ceresc toate vede/ și cumpăna nevădzută/ 
toate în dreptate/ și fără filoprosopie cumpănește” 735; 

„Ochiul cel ce ascunsele inimii/ şi dzilele veacului/ pri- 
veşte/ după faptă în trup şi în suflet/ să le răsplătească”7%. 


Așadar, întâlnindu-se Șoimul cu Inorogul, cel dintâi îi face 
cunoscută scrisoarea Corbului către el, pe motiv „că voia 
dumnădzăiască/ decât porunca stăpânească/ cu multul mai 
strașnică a fi/ trebuie să cunoaştem "7. Acest argument apare 
adesea în Vieţile Sfinților, în situaţia în care Mucenicilor li se po- 
runceşte să aducă jertfe idolilor. 

Formula lui Cantemir poate fi însă şi o parafrază, a 
răspunsului dat de Sfântul Apostol Petros, atunci când arhiereul 


733 Idem, p. 92. 


734 Gianina Picioruş, Antim Ivireanul: avangarda literară a Paradisului. 
Viaţa şi opera, Teologie pentru azi, București, 2010, p. 352, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/ 

735 Dimitrie Cantemir, Istoria ieroglifică, ed. cit., p. 175. 

7% Idem, p. 289. 

75 Ibidem. 

şi tot sinedriul îi acuză pe Apostoli că nu au ascultat porunca lor 
de a nu mai predica în numele lui Hristos: 


„Și întrebă pre ei arhiereul, zicând: «Nu cu poruncă am 
poruncit voao să nu învățați pre numele acesta? [...]» Şi 
răspunzând Petru şi apostolii, ziseră: «A asculta trebuie pre 
Dumnezău mai mult decât pre oameni»” (Fapt. Ap. 5, 27- 
29, Biblia 1688). 


Atitudinea aceasta, însă, se vădeşte încă din Vechiul 
Testament: Dan. 3, 16-18; II Mac., cap. 6-7. La Macabei se vorbeşte 
şi despre 


„judecata Atotțiitoriului, [a] Celui de [de]asupra văză- 
toriu Dumnezeu” (II Mac. 7, 35, Biblia 1688), 


adică a Celui care de sus vede toate. 

În LXX este: „oŬTw YAE TAV rob TIAVTOKQÁTOQOG ÈNÓTTOU 
Oczoù kolov Exmepevyac/ căci încă n-ai scăpat de vederea 
Atotţiitorului, de judecata lui Dumnezeu”. 

lar în VUL: „omnipotentis Dei et omnia inspicientis/ a 
Atotputernicului Dumnezeu și a Celui ce vede toate”. 

Dezvăluindu-i planul Corbului de a-l elimina, Inorogul îi 
relatează Șoimului povestea porcarului care a ajuns împărat, din 
voia norocului, căci „celea ce norocul face,/ nici mintea, nici 
socoteala a desface/ poate”, iar „izvodul norocului/ ochiul 
muritoriului/ vreodată a-l citi nu poate”7%8. 

Povestea e demnă de Creangă...însă Inorogul o prezintă tot 
ca pe o pildă, în tradiţie scripturală, 


738 Idem, p. 291. 


„Că în trii chipuri 
Și ca cum prin trii porți 
înluntrul palaturilor cunoștinţii lucrurilor 
a întra putem: 
prin pildele celor trecute, 
prin deprinderea cestor de acmu 
şi prin bună socoteală celor viitoare”7%. 


După care, despărțindu-se cei doi, Şoimul pleacă, 


„iară Inorogul, știind 
că după coborârea lui 

poticele munţilor s-au închis 

(că cei ce în munti lăcuia 
nopțile poticele 
până în răvărsatul zorilor încuiate a le ținea 
obiciuţi era) 
și precum înapoi a să întoarce 
cu putin<ță> a nu fi 
socotind, 
peste apă cu înotatul a trece 
în credinţa valurilor să lăsă. /.../ 


Deci Inorogul pre sama 
a nestătătoarelor undelor apei 
dându-să /.../ 
şi pre marginea apei în sus, 
spre crivăţ înotând, 
prădătoriul lacom 
la pradă în mare strajea nopții 


7% Idem, p. 290. 

calea trecătorii străjuind 
păziia. 


Unde Inorogul sosind 
(o, furtună în apă lină, 
o, fărâmarea corăbiii în liman /.../), 
iată de năprasnă crocodilul 
în valurile apei sunând 
și vâjâind, 
asupră-i sosi. 


Inorogul, întâi huietul apei audzind, 
apoi și chipul groznicii jigănii vădzind, 
îndată vicleșugul mai denainte gătit simți 
și fără nici o împotrivire 
spre nesățioasă vânarea lui 
să dede”7%. 


Inorogul, care îl vede pe crocodil venind spre el, are timp să 
audă „valurile apei sunând...”. El, care s-a lăsat „în credința 
valurilor”, a „nestătătoarelor undelor apei”. 

Sugestiile nu sunt numai auditive, ci şi psihologice. 

Spunând despre crocodil că păzea „în mare strajea nopțţii/ 
calea trecătorii străjuind”, Cantemir apelează la un joc de cuvinte 
cu aceleași efecte poetice și nu numai. Căci straja nopții denu- 
meşte aici, cf. DEX, una dintre cele patru unități de timp în care 
se împărțea noaptea, potrivit cu schimbarea străjerilor. 

„Marea strajă a nopții” indică probabil a doua strajă, adică 
cea care începe pe la miezul nopţii. Așadar, în puterea nopții, 
Inorogul înota spre a se întoarce la locuinţa sa, iar crocodilul 


7 Idem, p. 292-293. 

„Străjuia în mare straja nopții”. Cantemir, prin astfel de artificii 
stilistice, ştie să sporească efectul de panică şi senzația de alertă 
într-un...tablou care, altfel, nu este foarte dinamic. 

Inorogul nu ripostează, nici nu se declară surprins sau amă- 
rât de reaua voinţă a sorții, căci „din tinereţe/ și așeşi din co- 
pilărie/ cu furtuna a mă giuca/ și în tot chipul a mă lupta/ obiciuit 
şi deprins sint/ atâta cât nici ea/ din urgiile sale în mine ceva 
neazvârlit,/ nici eu de la dânsa ceva nesuferit/ să nu fie rămas 
socotesc”. Mai mult, dezvoltă o întreagă filosofie despre felul 
în care înțeleptul trebuie să înveţe să primească liniștit orice în- 
tâmplare şi chiar moartea — ceea ce reprezintă, din nou, o în- 
vățătură ortodox-isihastă: 


„Toți muritorii pururea în sin [sân] 
doi sorți purtăm, 
carii unul a morții, 
altul a vieții 
sint, 
și amândoi din ceasul zămislirii 
împreună cu noi în toate părțile, 
în toate locurile 
și în toate vremile 
din fire să tovărăşesc. 


Deci, oricarile povaţă 
înainte ne-ar merge, 
vrând-nevrând ieste să urmăm. 


Nu lipsăsc unii dintre muritori 
carii pre sorțul morții 


71 Idem, p. 293. 


groaza cea mai de pre urmă îl hotărăsc, 
însă aceasta la cei adevărat înţelepţi 
pururea de batgiocură s-au ţinut. 


De batgiocură dzic, 
căci altora spaimă, 
iară lor socoteală 
aduce. 


Spaimă, dzic, altora, 
căci trăind, 
a muri 
nu să învaţă. 


Socoteală lor aduce, 
căci trăind, 
princet a muri să învaţă, 
și aşe, nu de spaima cea mai groznică 
să îngrozesc, 
ce, ori cu ce tâmplare ar fi, 
periodul firii cutrierând, 
ocolesc, 
săvârșesc, 
și, din robiia furtunelor scăpând, 
să mântuiesc. 


De care lucru, nu cea mai mare spăriiere, 
ce cea de pre urmă mângâiere 
li să pare 
și le ieste. 

Deci de vreme 
ce sorţul firesc 
la mine ştiut, 
așteptat 
și în samă nebăgat 
ieste, cu cât mai vârtos 
sorțul tâmplătoriu 
(a căruia punct neînsămnat ieste), 


în samă mai nebăgat 
şi mai înfruntat 
va fi, pre carile îndrăptnică furtuna 
aducându-l, 
scutul sufletului vitejesc a-l sprijeni 
i să cade. 


Adevărat dară 
amară întristare inima mi-ar fi simțit 
când nepriietinul pentru a mea lenevire 
sau proastă socoteală m-ar fi amăgit 


(căci cu bună samă 
atuncea să cade cuiva 
a să întrista, 
când, prin a sa trufie 
și nebăgare în samă, 
singur şie scădere 
Și nevoie 
își aduce). 

Iară acmu orânduiala viitoare nebiruită 
și din toate părțile neclătită 
stând 
(nici asupra vântului vetrelele 
a întinde, nici în mijlocul furtunii cârma fără nedejde 
a părăsi trebuie, că ceasta a fricosului, 
iară ceia a nebunului lucru ieste). 


Deci furtuna în mine 
urgiia a-și plini mai denainte puind, 
supt numele cereştilor, 
viclenii muritori cu îndemnarea 
și sinhorisini ale mele îndrăptnice norociri 
fălcilor tale m-au vândut. 


Şi macar că nu a înțeleptului sfetnic 
ieste a dzice, ah, căci m-am amăgit, 
ah, că eu nu socoteam că va vini lucrul aşe, 
însă când la numele cerescului 
să supune pemintescul, 
pentru amăgirea ce i-ar vini, 
mare mângâiere 
și de izbândă nedejde îi rămâne, 


că numele pre cari le cei fără de lege 
organ şi măiestrie răutății lor l-au făcut 
scutitoriu în nevoi, 
agiutoriu în strâmptori 

şi izbânditoriu în dziua mâniii Sale”? 
să-i fie. 


Deci, o, jiganie, cereștii 
de nu să amăgesc ca peminteştii, 
după fapta carea au lucrat, 
în Sfântul pre carile 
cu mare în samă nebăgare L-au spurcat, 
bună şi neîndoită nedejde am, 
că în curândă vreme 
(că la cel ce ştie suferi 
toată vremea scurtă ieste) 
ceia ce li să cuvine 
plată să-şi ia. 


Iară de nu, meșterșugul fortunii a supăra, 
iară al mieu cu bună inimă toate a răbda 
leste a, 


Filosofia aceasta, a răbdării tuturor încercărilor, este, în mod 
evident, ortodox-ascetică. Inorogul susține că: „în Sfântul pre 
carile/ cu mare în samă nebăgare L-au spurcat [complotiștii care 
sfidează faptul că El vede toate],/ bună și neîndoită nedejde am”. 

Reţinem, mai cu seamă, că cei care nu cugetă la moarte, care 
nu se obișnuiesc cu gândul morţii, se înspăimântă de frica ei, 
pentru că „trăind,/ a muri nu să învaţă”. În schimb, înțelepții 
„trăind, / princet a muri să învață”. Parcă îi auzim ecoul în acele 


72 În ziua Judecăţii lui Dumnezeu sau ziua mâniei (cf. Sofonie 1, 15, 
18, Biblia 1988). 
7% Dimitrie Cantemir, Istoria ieroglifică, ed. cit., p. 293-294. 

tulburătoare versuri eminesciene: „Nu credeam să învăţ a muri 
vrodată; /.../ Ca să pot muri liniştit, pe mine/ Mie redă-mă!” (Odă 
(în metru antic)). 

Crocodilul renunţă la a-l transforma pe Inorog în cină (o 
cină târzie) şi îl duce „la bârlogul său”, de unde acesta încearcă 
să-și negocieze eliberarea cu „împăratul crocodililor”7%. 
Capturarea Inorogului are drept urmare...literară vestitele „ele- 
ghii căialnice şi trăghicești”7%, considerate de Călinescu „primele 
adevărate poeme române”7%. 

Lamentaţiile autorului sunt pe mai multe pagini, însă me- 
rită să le transcriem: 


„lară Inorogul încă 
în opreala crocodilului fiind 
și precum în blăstămate 
vicleșugurile Hameleonului să fie cădzut, 
vestea prin urechile tuturor 
să împrăştie, 
toți munţii şi codrii 
de fapta ce să făcusă să răzsuna 
și toate văile și holmurile [colinele] 
de huietul glasului să cutremura, 
atâta cât glasurile răzsunării 
precum ca o muzică să fie tocmite 
să părea, 
carile o harmonie tânguioasă 


7 Idem, p. 295. 

7% Idem, p. 300. 

76 G. Călinescu, Istoria literaturii române. De la origini până în prezent, 
ediție nouă, revăzută de autor, text stabilit de Al. Piru, Ed. Vlad & Vlad, 
Craiova, 1993, p. 42. 

la toată urechea aducea, 
Nici cineva 
altă ceva audziia, 
fără numai: 


«Plecatu-s-au cornul Inorogului, 
împiedecatu-s-au paşii celui iute, 
închisu-s-au cărările cele neîmblate, 
aflatu-s-au locurile cele necălcate, 
în silțele întinse au cădzut, 
puterii vrăjmaşului s-au vândut. 


Surcelele i-au uscat, 
focul i-au aţițat, 
temeliile de la pământ în nuări i-au aruncat, 
nepriietin de cap, Corbul, 
gonași neosteniți, dulăii, 
iscoadă neadormită, Hameleonul, 
şi toți în toată viaţa îl pândesc. 


De traiul, de viaţa și de fiinţa lui 
ce nedejde au mai rămas? 
Niciuna. Toate puterile i s-au curmat, 
toți priietinii l-au lăsat, 
în lanţuje nedezlegate l-au legat, 
toată greutatea nepriietinului 
în opreala Inorogului au stătut. 


Iară de acmu, în ceriu să zboare, 
n-a scăpa, 

o mie de capete de ar avea, 
iarbă n-a mai mânca. /.../ 


Ce mângâiare i-au rămas? 
Niciuna. 
Ce sprijeneală i-au rămas? 
Niciuna. 
Ce priietin i să arată? 
Niciunul. 


Munţi, crăpați, 
copaci, vă despicați, 
pietri, vă fărâmați! 


Asupra lucrului ce s-au făcut 
plângă piatra cu izvoară, 
munții puhoaie pogoară, 


lăcașele Inorogului, 
păşunele, 
grădinele, 
cernească-să, 
pălească-să, 
veştedzască-să, 
nu înflorească, 
nu înverdzască, 
nici să odrăslească, 
și pre domnul lor cu jele, 
pre stăpânul lor negrele, 
suspinând, 


tânguind, 
nencetat să pomenească. 


Ochiuri de cucoară [cocori], 
voi, limpedzi izvoară, 
a izvori vă părăsiți, 
şi-n amar vă primeniti. 


Gliganul [porcul] sălbatec viieriu, 
şi-n livedzile lui ursul uşeriu 
să să facă, 
în grădini târveleşte, 
în pomăt bateleşte 
să să prefacă. 


Clătească-să ceriul, 
tremure pământul, 
aerul trăsnet, 
nuârii plesnet, 
potop de holbură, 
întunerec de negură 
vântul să aducă. 


Soarele zimții să-şi rătedze, 
luna, s|fliindu-se, să să rușinedze, 
stelele nu scântăiedze, 
nici Galactea să luminedze. 


Tot dobitocul ceresc [constelaţiile] glasul să-şi sloboadză, 
faptă nevădzută, plecându-să, vadză. 


Cloşca puii răzsipască. 

Lebăda Lira să-și zdrobască, 
Leul răcnească, 
Taurul mugească, 

Aretele [Berbecul] fruntea să-și slăbască, 
Racul în coajă neagră să să primenească, 
Capricornul coarnele să-și plece, 
Peștii fără apă să să înece, 
Gemenii să să desfrățască, 
Ficioara frâmseţe să-și grozăvască, 
cosița galbănă în negru văpsască, 
Scorpiia ascuţit acul să-și tâmpască, 
Streleţul [Săgetătorul] arcul frângând, ţinta nu lovască, 
Cumpăna dreptatea nu mai arete, 
Apariul [Vărsătorul] topască-să-n sete. 


Mars [Marte] vârtutea în slăbiciune să-și primenească, 
Mercurie [Mercur] între planete nu mai crăinicească. 
Zets [Jupiter] monarhiia în veci să-şi robască, 
Vinerea [Venus] floarea frumseţii să-și veștedzască, 
Cronos [Saturn] scaunul de sus în gios să-și coboară. 


Finicul în foc de aromate moară, 
Oltariul jirtfe nu priimască, 
Păharul băutură să nu mai mestească. 


Chitul crepe în apa Aridanului, 
lepurile cadză-n gura Sirianului, 
Musculiţa cu jele să vâzâiască, 
amândoi Urşii greu să mormăiască. 

Pletele Verenicăi să să pleșuvască, 
Corona frumoasă nu le-mpodobască. 
Pigasos de Andromeda să să depărtedze, 
Perseos de Casiopa să să-nstrăinedze. 


Zmăul capul cu coada să-și împleticească. 
Chivotul lui Noe în liman să primejduiască, 
Porumbul, frundza maslinului cercând, rătăcească, 
îndrăpt a să întoarce nu mai nemerească. 


Acestea, dară, toate, jelind tânguiască, 
vâlfa Inorogului cu arsuri dorească. 

Singur numai Corbul vesel să crăngăiască, 
tuturor în lume spre chedzi răi menească. 
Singur Câinele mare cu cel mic, lătrând, brehăiască 
și de faptul scârnav să să veselească. 


Mute-se Arcticul, 
strămute-se Andarticul, 
osiia sferească în doai să frângă, 
toată iuşorimea în chentru să-mpingă, 
stihiile toate tocmirea să-și piardză, 
orânduiala bună în veci nu mai vadză, 
toate îndrăpt şi-n stânga să să-nvârtejască, 
de jele să să uluiască, 
de ciudă să să amurțască, 
şi dreptatea Inorogului în veci povestească». 


Sunete jelnice, 
eleghii căielnice 
şi traghiceşti ca acestea 

prin poticile a tuturor munţilor 
și prin vârtopile a tuturor holmurilor 
sunând, 
răzsunând 
și rătăcindu-să... "7. 


E o elegie cosmică, într-adevăr, pe care o repetă și o duc mai 
departe, ca în doinele de jale românești, „toți munții şi codrii /.../ 
şi toate văile și holmurile”. Cantemir ține să precizeze că 
„glasurile răzsunării” sunt „ca o muzică...tocmite” și ca „o har- 
monie tânguioasă”. Ceea ce înseamnă că el...auzea şi o melodie, 
odată cu aceste versuri. Ceva mai departe pomenește și de „cer- 
nite cântece” şi „ponegrite stihuri” 7%. 

Versuri precum „plângă piatra cu izvoară,/ munţii puhoaie 
pogoară /.../ Ochiuri de cucoară,/ voi, limpedzi izvoară,/ a izvori 
vă părăsiţi,/ şi-n amar vă primeniţi /.../ Finicul în foc de aromate 
moară” sunt cu adevărat remarcabile și aveau de ce să stârnească 
entuziasmul lui Călineascu, ca şi al altor critici şi cercetători după 
el. În ciuda unor aspecte care amintesc de poezia populară ro- 
mânească, recursul la izvoare culte este totuși evident. P. P. 
Panaitescu este de părere că 


„Prima parte din această plângere este imitată după 
așa-numitele trenoi din literatura greacă din secolele XV- 
XVI, plângeri în special pentru căderea Constantinopolului 
sub turci, în care se face apel la participarea naturii la 
durerea oamenilor (vezi D. C. Hesseling, Histoire de la 
litterature greque moderne, Paris, 1924, p. 3). 


747 Dimitrie Cantemir, Istoria ieroglifică, ed. cit., p. 297-300. 
7% Idem, p. 300. 

A doua parte din această plângere este distinctă de 
prima, și se pare că este făcută după cărțile sibiline, care 
erau în vremea aceea des exploatate de cei care se ocupau 
cu problema profeţiilor. Chiar Nicolae Milescu a scris o 
carte asupra sibilelor, în limba rusă: Cniga o sibilah (Cartea 
despre sibile). Se vede că și Cantemir cunoștea acest gen de 
preocupări din contactul său cu lumea grecească de atunci. 

Felul în care vorbește aici arată că el folosește acea 
parte din cărţile sibiline care vorbește de sfârşitul lumii, 
când apare ca un fenomen caracteristic răsturnarea sem- 
nelor zodiacale, a constelaţiilor, răsturnarea drumului pla- 
netelor și, în genere, o întreagă confuzie cosmică. În 
legătură cu acestea este de admirat cât de bine cunoștea 
Cantemir astronomia”7%. 


Suntem de acord cu aceste opinii. Prima parte a plângerii 
lui ne aduce aminte de plângerea lui Stavrinos, pentru uciderea 
lui Mihai Viteazul: 


„O, pietre, acum crăpaţi! Copaci, dezrădăcinaţi-vă! lar 
voi, munţi, bociţi! Şi voi, câmpii, întristaţi-vă! Căci au rămas 
toți voinicii fără acela de care se speriau și balaurii și leii; 
acela care se ostenea pentru Ortodoxie și era sigur că o să i 
se facă Liturghie în Sfânta Sofia..."7%. 


În poetizarea lui Gheorghe Tomozei, care adoptă modelul 
popular în locul prozodiei greceşti: 


7% Idem, p. 298, n. 3 și 4. 

7% Stavrinos, Poveste preafrumoasă a lui Mihail Voievod, în: Cartea 
cronicilor, texte antologate şi comentate de Elvira Sorohan, Ed. Junimea, 
București, 1986, p. 111. 

„O, pizmă-ntreit blestemată, 
anatema, moarte înverșunată, 
Haron fără milă, 

Gând ce împilă! 

Cum de-ați putut 
să-l trageţi pe Viteazul în lut? 
Pizma i-a amăgit pe unii 
dându-i apoi humii 
așa cum l-a doborât pe Mihai 
în mijloc de plai. 


O, soare, 

înfioare-se razele tale,-nfioare, 

plângi lună, 
nebună, 
viteji, plângeți voi răul 
ce-i dete bărbatului celui bun călăul, 
plângeţi nedreptatea şi clevetirea 
ce i-au întors lui iubirea /.../. 


Cer şi soare 
înfioare-se, înfioare, 
munți 
cărunți, 
plângeţi-l fără pace 
şi plângeţi-l şi voi, dobitoace, 
că astăzi stâlparea creștinilor 
zace sub cizma hainilor /.../. 


Cuvine-se dară, cuvine, 
să-l plângă și pietrele cele blajine, 

Și săracii 
copacii, 
și omul sărac, 
și boierul din veac, 
să plângă cu amare lacrime 
ale lui patime! /.../ 


Despicaţi-vă, vetre 
de pietre! 
Copaci, 
din rădăcini vă săltaţi! 
Plângeţi, munţilor 
şi câmpiilor! 

Căci au rămas voinii fără acel 
de se-nfricoșau și balaurii de el, 
fără creştinul ce-și visa Liturghia 
la Sfânta Sofia, 
că el mult trudea 
mădularele Bisericii a aduna. ..”71, 


Apropierea de poemul lui Stavrinos a făcut-o şi Nicolae 
Stoicescu, mai demult, care, de asemenea, a sesizat şi asemănarea 
cu anumite pasaje din Cazania lui Varlaam şi din Învățăturile lui 
Neagoe Basarab”. 


751 Cronica lui Stavrinos, în traducerea lui Gheorghe Tomozei, Ed. 
Eminescu, București, 1975, p. 88-90. 

72 D, Cantemir, Opere complete, IV, Istoria ieroglifică, ediţie îngrijită de 
Nicolae Stoicescu, Ed. Academiei, Bucureşti, 1973, p. 368, n. 604, apud 
Gheorghe Chivu, Modele stilistice de origine folclorică în „Istoria ieroglifică”, 
în „Analele Universităţii de Vest din Timișoara”, Ştiinţe filologice, XLVIII, 
2010, p. 140, cf. 

Intorcându-ne la textul lui Cantemir, acesta nu se abţine nici 
de la a rosti, tot în versuri, și un blestem asupra Hameleonului: 


http://www.diacronia.ro/ro/indexing/details/A6455/pdf. 

Pasajele din Cazanie și din Învățături, la care se referă N. Stoicescu, 
sunt următoarele: 

„O, iubitul miei Fiiu, dulce lumină ochilor miei, nedejdea şi veseliea 
mea, deşchide-Ţi ochii și vedzi [pe] Maica Ta ce Te plânge; deşșchide-Ţi 
svăntul rost şi măngăe [pe] Maica Ta. Ascultă, Fiiul mieu, suspinile mele; 
caotâ de vedzi lacrămile mele. Unde Ţi-s ucenicii? Toţi Te lâsarâ acmu. 
Unde i-s prieatinii? Toţi Te pârâsirâ. Unde-i Petru, ucenicul Tâu, ce dzi- 
cea că-ș va pune capul pentru liubovul Tău, iarâ acmu nice el nu să află să 
plăngâ cu mene? Toţi m-au lâsat, toți m-au pârăsit. Numai loan, cel mai 
tânăr de toţi, acela Te iubeşte și acela-Ţ[i] iaste astâdzi ucenic. [...] 

O, ceriu și pemente, plăngeți cu mene pentru moarte[a] cea cu obidă 
a Fiiului mieu! Plăngeţi cu mene, maici, că Fiiul mieu și lumina ochilor 
voştri să stănsâ acmu! Glâsiţi cu mene, fecioare, că Mirele sufletelor voas- 
tre gropiei să dă! Plăngeţi, vonici, că frămseațe[a] voastrâ să schimosi, și 
voi, bâtrăni, cu amar tănguiţi, că tăriea voastră slâbi! 

O, pemente şi tu soare, întrestați-vă şi vâ spâmăntați de minunată 
minune, că Tvoreţul [Făcătorul] vostru dzace mort și Ziditoriul vostru în 
groapâ să îngroapâ! O, ceriu, deșchide-ţi porţile tale, și voi Îngeri, plecați- 
vâ ochii voştri și căotaţi de vedeţi pe Tvoreţul și Împăratul vostru pre 
pământ, în mijloc de rod păcătos, lâsat și pârâsit, în ocarâ mare şi fârâ de 
milâ ucis şi omorăt! 

O, vicleşiugul jidovilor şi vrăjmășiea și fârâ-de-omenia lor! O, rod 
râu și îndărăpnic, că nice ca pietrile nu simteți! [etc.]”, cf. Varlaam, Cazania 
(1643), ed. cit., p. 86-87. 

„Ci încai voi, munţilor și dealurilor, luaţi glas de plângere şi de jale 
și lăcrămațţi pntru mine, păcătosul şi ticălosul, și slobiziți lacrămi [de milă] 
și suspini de mine. Că eu sântu mai păcătos decât toți oamenii! 

Plângeţi și voi, copacii luncilor şi chedrii Livanului, [plângeţi] pentru 
mine, nebunul şi nechibzuitul! Plângeţi și voi, florile câmpurilor cele fru- 
moase şi cu bună miroseală, care v-au împodobit şi v-au înfrumusițat 
Făcătoriul tuturor, Dumnezeu!” [etc.], cf. Învățăturile lui Neagoe Basarab..., 
op. cit., p. 288. 

„O, Hameleon ticăloase, 
ce floare [culoare] în chip îţi vii schimba, 
ca cineva 
să nu te cunoască, 
când te-ar întreba, 
ca de cleveta 
limbilor să scapi, 
ca din gurile sicofandilor [vânzătorilor] 
să te mântuiești? 


De acmu înainte umbrile iadului să te învălească, 
întunerecul veacului să te căptușască, 
ca radzele soarelui să nu te mai lovască, 
ca lumina dzilei să nu te mai ivască, 
ca cunoștința cunoscuţilor să nu te mai vădească. 


Unde ti-i ascunde, sărace, 
unde ti-i supune, blăstămate, 
unde ti-i mistui, pedepsite, 
unde ti-i ivi, urgisite? 


lată, munţii strigă, 
văile răzsună, 
iată, dealurile grăiesc, 
câmpii mărturisesc, 
iată, pietrile vorovăsc [vorbesc], 

lemnele povestesc, 

iată, iarba cu gălbenirea 

și florile cu veștedzirea 

arătând, vădesc, 

cu mut glas ritorisesc, 
cu surde sunete tuturor vestesc, 


asupra lucrului ce s-au lucrat 
toată ființa să uluiește 
și toată zidirea a să ciudi [a se minuna] nu sfârşeşte” 7>3, 


Situația este asemănătoare cu cea de mai sus: deși blestemul 
pare popular (și este considerat un gen folcloric), sursele primare 
ale imaginilor poetice sunt culte (religioase, mai precis) și numai 
amplificarea sau asocierea lor într-un anumit mod poate fi pusă 
pe seama fie a creatorului popular, fie a condeiului autorului 
nostru. Ritmul este popular, însă conţinutul este împrumutat din 
Dumnezeiasca Scriptură și din cărţile Bisericii. 

Hameleonul apare ca o ludă, a cărui crimă o vestește întreg 
universul, în timp ce Inorogul era „ca mielul spre giunghiere 
adus”7% — expresie preluată de la Is. 53, 7 şi devenită formulă 
liturgică în Biserica Ortodoxă, prin care se face pomenire de 
Jertfa lui Hristos. În mod evident, Cantemir exagerează cu aceste 
comparaţii...însă, în acest fel, devine şi mai evident modelul 
hristic al Inorogului. Impresia aceasta este întărită şi de alte 
expresii preluate de autor tot din Scriptură şi din Slujbele Bise- 
ricii, care se referă în mod direct la Hristos: 


„Au nu tu, spurcatule, 
pentru muced trupul tău, 
pre prețul nepreţuit crocodilului în dar ai vândut? /.../ 


73 Dimitrie Cantemir, Istoria ieroglifică, ed. cit., p. 301. 
754 Idem, p. 293. 

Că, precum să dzice cuvântul adevărului, 
mai bine ieste să piară unul pentru tot nărodul”7%. 


Cantemir s-a gândit să facă o corelaţie cu vinderea lui Hris- 
tos de către Iuda și jertfirea Lui de către iudei: 


„Atunci să umplu [s-a împlinit cuvântul] ce s-au grăit 
pren leremia prorocul zicând: «Și luară cei treizeci de 
arginţi, prețul Celui prețuit, [cu] carele au prețuit den fiii lui 
Israel»” (Mt. 27, 9, Biblia 1688); 

„lară unul dentru ei, oarecarele Caiafa, arhiereu fiind 
anului aceluia, zise lor: «Voi nu știți nimic, nici gândiţi că de 
folosu e noao ca să moară un om pentru norod, și nu toată 
limba [tot neamul] să piară»” (In. 11, 49-50, Biblia 1688). 


De asemenea, multe cântări ortodoxe ale Săptămânii Mari 
amintesc faptul că Cel nepreţuit a fost prețuit într-un mod deri- 
zoriu de ucenicul cel viclean: 


„Când păcătoasa aducea mirul, atunci s-a înțeles 
ucenicul cu cei fără de lege. Aceea se bucura turnând mirul 
cel de mult preţ, iar el se grăbea să vândă pe Cel fără de 

„Vinzi pe Domnul cu treizeci de arginţi, pe Cel ne- 
prețuit, și nu gândești, Iuda, călcătorule de lege, la taina 
cinei”75; 


7% Idem, p. 302, 303. 
7% Triodul, Ed. IBMBOR, Bucureşti, 2000, p. 573. 
757 Idem, p. 581. 

„Astăzi Iuda lasă pe Învățătorul şi primeşte pe dia- 
volul. [...] Ucenicul tocmea preţul Învățătorului şi a vândut 
pe Domnul pentru treizeci de arginți”...7%8. 


Hameleonul, la rândul său, în contrapondere cu Inorogul, 
este numit, de nenumărate ori, diavol și drac”. Acesta spune 
însă că „mintea inimii mele mărturisesc/ și ce ieste adevărul, 
aceia grăiesc”7®, „Mintea inimii” este tot o expresie biblică. Însă 
e o traducere care îi aparţine lui Cantemir, pentru că la Dosoftei 
sau în Biblia 1688 găsim: „gândurile inemii” (Ps. 32, 11) sau „de 
la multe inimi cugete” (Lc. 2, 35). În LXX: Aoyiouoi tis kagõiac 
(Ps. 32, 11). În VUL: cogitationes cordis (Ps. 32, 11); ex multis 
cordibus cogitationes (Lc. 2, 35). 

Acestea şi altele le spune Hameleonul „cu nedogorit obraz 
cătră Şoim” 71. Ceea ce s-ar părea a fi o metaforă a lui Cantemir 
apare și în Amintirile lui Creangă: 


„Ba la un loc, mi-aduc aminte, ne-am grămădit așa de 
tare și am răsturnat masa omului, cu bucate cu tot, în mij- 
locul casei, de i-am dogorit obrazul părintelui de ruşine”72. 


758 Idem, p. 606. 

Triodul a fost tipărit în română prima dată în 1726, însă aceste 
cântări din Miercurea Mare și, respectiv, din Vinerea Mare, în greacă sau 
în slavonă, îi erau neîndoielnic cunoscute. 

7% Cf. Dimitrie Cantemir, Istoria ieroglifică, ed. cit., p. 301-302. 

70 Idem, p. 303. 

761 Ibidem. 

762 Jon Creangă, Poveşti, amintiri, povestiri, Ed. Eminescu, București, 
1980, p. 158. 

Partea a noua a cărţii începe cu reflecţiile Inorogului asupra 
situației sale: „[Mai] ales pildă arătoasă/ şi oglindă luminoasă/ în 
lucrurile neprietinești priviia” 78, 

Îşi amintește de prietenia sa cu Cucoșul Evropei: 


„Deci Cucoșul acela lăcuia 
într-un munte înalt și mare, 
de unde răspântiia 
a patru căi a videa 
şi strajea 
în toate părți tare a ținea 
putea. 


Lăcașuri avea 
multe şi mari, 
din toate părțile bine întărite 
și cu tot feliul de copaci roditori 
(de supt a cărora rădăcini 
ape răci curători 
ieşiia) 
încungiurate 
și înfrâmțășeate 
era, 
atâta 
cât la bunătatea [frumusețea] locului 
câte s-ar cerca, 
una macar nu lipsiia”76£. 


765 Dimitrie Cantemir, Istoria ieroglifică, ed. cit., p. 306. 
764 Ibidem. 

Acestuia îi trimite o epistolă, în care îi explică faptul că este 
încercuit de duşmani, încât 


„a trupului mieu micșorime 
în șepte munți copăcioși 
și umbroși 
și în șepte văi adânci 
pline de hinci 

nici încape, 

nici sălaş a-şi afla poate /.../ 
dintr-a nepriietinilor asupra mea 

nestâmpărată vrăjmășie /.../ 


[care] potică necălcată, 
cale neimblată, 
vale necercată, 

vârv nesuit, 
munte necovârşit, 
câmp necutreierat 
și deal neîncungiurat 
n-au lăsat 


(că răutatea de tot desfrânată 
decât piatra din ceriu aruncată 
mai repede ieste). 


Așe, cât a dzice s-ar putea, 
în ceriu de m-aș sui, 
acolo sint câini, 
în fundul mării de m-ași cobori, 
acolo sint dulăi, 

în munti cotei, 
în dealuri copoi, 
în câmpi ogari, 
în stuhuri sampsoni 
și în tot locul fălci deșchise, 
guri căscate 
şi colți rânjiți, 
ca cum ar fi sămănați 
pretiutinderea împănați 
stau”. 


Prima parte a textului citat mai sus ar fi putut urma modelul 
unei poezii populare, la care trimite atât ritmul, cât și aluzia celor 
„Şapte munţi” și „șapte văi adânci”. A doua parte pleacă însă de 
de la un model stilistic scriptural, cel al Ps. 138, 7-9 (cităm Biblia 
1688): 


„De mă voiu sui la ceriu, 
Tu acolo ești; 
de mă voiu pogori la lad, 
ești de faţă; 
de-m[i] voiu lua arepile meale la mânecate 
și voi lăcui la margenile mării /.../ 
și acolo mâna Ta mă va povăţui”. 


Dosoftei tradusese astfel aceste versete, cu puţin timp înain- 
te (Psaltirea de-nțăles): 


„De m-oi sui în ceriu, 
Tu acolo ești, 


765 Idem, p. 307. 

de-aş pugori-mâ în Iad, 
acii ești; 
de-aș rădica-mi aripile meale dimineaţă, 
și să mă sălășluesc 
în denapoiurile mării..."766. 


La solicitarea Inorogului, Cucoșul Evropăsc răspunde po- 
zitiv, aşa încât: 


„Inorogul, după ce ceia ce să cuviniia 
mulțămită făcu, 
cu cucoșul împreună să sculă 
şi la sălașurile Cucoșului Evropii să suiră, 
unde câtăva vreme cu mare lineşte, 

afară din toată grijea, 
viaţa își petrecu 

(că în primejdiile mari 

și fortunele adese, 
cât și de puţină răzsuflare 
cei pătimașşi, multă și mare linește a le fi 
socotesc). /.../ 


Acestea Inorogul înțelegând, 
la lăcașurile Cucoșului să suisă 
(precum mai denainte s-au pomenit), 
unde pășune de biv, 

ape limpedzi, 
izvoare răci, 

grădini cu flori, 

livedzi cu pomi, 


76 Dosoftei, Psaltirea de-nțăles, op. cit., p. 632. 

pomi cu roadă 
și roadă de toată dulceața 
avea, 


în fel de fel de desfătări 
ȘI în divuri, 
în chipuri 
de dezmierdări viaţa își petrecea”7%. 


Inorogul își regăseşte, așadar, pentru o perioadă, viețuirea 
liniştită de dinainte. Lăcașurile în care se mută Inorogul au, în 
mod evident, aceeași amprentă paradisiacă, ca și cele din vârful 
munţilor, unde locuise mai înainte. Se sugerează, credem, faptul 
că personajului îi era specifică o a astfel de locuire edenică. 

Însă, din moment ce Inorogul adoptă un model hristologic 
—, pe care l-am demonstrat prin dezvăluirea apelului inechivoc 
la Scriptură şi, cu precizie, la versetele referitoare la Hristos 
Domnul —, devine aproape firească existența acelor „eleghii 
căielnice și traghicești”, despre care am vorbit mai devreme. 

Așa cum arătam şi cu alt prilej, asemenea eleghii, în 
literatura bisericească ortodoxă, sunt prilejuite, în mod deosebit, 
de trei evenimente din istoria lumii: căderea Protopărinţilor din 
Rai, Răstignirea Domnului și sfârșitul acestei lumi, așa cum o 
cunoaștem acum: 


„Soarele razele şi-a ascuns, 
luna cu stelele în sânge s-au schimbat, 
munții s-au înfricoșat, 
dealurile s-au cutremurat, 


767 Dimitrie Cantemir, Istoria ieroglifică, ed. cit., p. 308, 314. 


când s-a închis Raiul, 
ieşind Adam, 
cu mâinile bătându-și faţa şi zicând: 
«Milostive, miluiește-mă pe mine, 
cel ce am căzut!» "768. 


„Pe Tine, pe Care soarele, 
văzându-te pătimind pe Cruce, 
și-a ascuns lumina, 
și pentru ocările Tale, Stăpâne, 
toată făptura împreună s-a clătinat 
şi pietrele s-au despicat, 
cu cântări, Hristoase, Mântuitorule, 
Te slăvim noi, credincioşii”7%. 


„Lumina soarelui, Mântuitorule, 
s-a schimbat în întuneric 
pentru răstignirea Ta 
și strălucirea lunii s-a stins 


și stihiile toate s-au schimbat cu cutremur”. 


„Toată făptura s-a schimbat de frică, 


7&8 Triodul, op. cit., p. 100. 


769 Idem, p. 301-302. 
77 Idem, p. 346. 


569 


570 


văzându-te 
pe Line, Hristoase, pe Cruce răstignit. 
Soarele s-a întunecat 
și temeliile pământului s-au cutremurat. 
Toate au pătimit împreună cu Tine, 
Cel ce ai zidit toate”, 


„Sub pământ apui Tu, Hristoase, 
Soare al dreptăţii /.../ 
Doamne, ai apus și cu Tine-a soarelui lumină; 
iar făptura de cutremur cuprins-a fost, 
Făcător al tuturor vestindu-Te. 


Ai apus în trup, sub pământ, 
nestinsule Luceafăr, 
şi aceasta neputând vedea soarele, 
în amiază-zi el s-a întunecat. 


Luna, soarele se întunecă-mpreună, Doamne, 
și robi binevoitori Ţi s-au arătat 
și în mantii negre s-au înveșmântat”72. 


Triodul aminteşte şi de sfârşitul lumii, reproducând, la un 
moment dat, și această profeție a Sfântului Isaia: 
„lată ziua Domnului, ea vine aprigă, mânioasă şi 
întărâtată la mânie ca să pustiiască pământul şi să stâr- 
pească pe păcătoşi de pe el. 


771 Idem, p. 638. 
772 Idem, p. 656-657. Din Prohodul Domnului. 


571 


Luceferii de pe cer şi grămezile de stele nu-și vor mai 
da lumina lor; soarele se va întuneca în răsăritul lui și luna 
nu va mai străluci. 

Atunci voi pedepsi lumea pentru fărădelegile ei şi pe 
cei nelegiuiţi pentru păcatele lor. [...] Pentru aceasta voi 
prăbuși cerurile; și pământul se va clătina din locul lui, din 
pricina mâniei Domnului Savaot, în ziua iuțimii mâniei 
EET 


Hameleonul, aflând de eliberarea celui pe care îl dușmănea, 


„asupra Inorogului toate răutăţile îşi pohârni 
și toate vicleșugurile, 
ca pre niște dulăi turbațţi, 
în ulițile vrăjmășiii își slobodzi 
și în toată calea fără cale 
mintea cea fără minte îşi îndreptă”7+. 


Tiparul stilistic — de largă utilizare în Istoria ieroglifică —, prin 
care o realitate cugetat-spirituală este exprimată prin apelul la o 
realitate concretă, i l-a oferit lui Cantemir, așa cum precizam și 
altădată”, imnografia ortodoxă. 

Ne oprim la câteva exemple aleatorii din același Triod: 


„Ca o junincă sălbăticită 
asemănatu-te-ai, suflete, lui Efrem; 
ca o căprioară păzește-ți viaţa de curse, 


773 Idem, p. 303. 

774 Dimitrie Cantemir, Istoria ieroglifică, ed. cit., p. 309. 

775 A se vedea cartea noastră, Studii literare, vol. I, op. cit., p. 242-249, 
https://www.teologiepentruazi.ro/2014/06/29/studii-literare-vol-1/. 


înălțându-ţi cu aripi mintea, 
cu lucrarea și cu gândirea”776. 


„Nu ţi-ai omorât mintea lovind-o, 
precum marele Moise pe egipteanul, 
ticăloase suflete; 
și cum te vei sălășlui, spune-mi, 
în pustietatea patimilor prin pocăință?”77. 


„Cei ce dorim să ne împărtășim 
Paştilor dumnezeiești, 
care nu se încep din Egipt, ci din Sion, 
să ridicăm din mijloc aluatul păcatului, 
prin pocăință. 
Să ne încingem mijloacele noastre 
cu omorârea plăcerilor. 
Să ne împodobim picioarele 
cu încălțăminte opritoare 
de la toată calea rea 
și să ne sprijinim pe toiagul credinței”. 


„Cei ce v-aţi arătat raze 


776 Triodul, op. cit., p. 133. 
777 Idem, p. 147. 
778 Idem, p. 172. 

ale Soarelui celui înţelegător, 
văzătorilor de Dumnezeu Apostoli, 
cereți luminare sufletelor noastre 
şi ne izbăviţi de întunericul cel împâclat 
al patimilor 
și vă rugaţi ca să vedem 
ziua mântuirii. ..”77. 


„Ogorând [arând] gândurile noastre 
cu dumnezeiescul plug al sfântului post, 
să rodim spic de virtuți, 
ca să nu flămânzim în veci.. .”780, 


„Trecând plutirea cea lină a postului 
cu vântul Duhului, 
să ne rugăm ca să ajungem 
la limanul Patimilor 
lui Hristos”581. 


„Fecioara, vița cea adevărată, 
văzând spânzurat pe lemn strugurele 
pe care L-a odrăslit, 


7 Idem, p. 290. 
780 Idem, p. 383. 
781 Idem, p. 385. 

a strigat: «Fiule, varsă din Tine must, 
care să oprească beţia vrăjmașilor, 
celor ce în deșert Le-au răstignit pe Tine, 
Cel îndelung-răbdător în toate!»"72. 


„Lărgește strâmtorarea minţii mele 
cu rugăciunea ta, Stăpână, 
ceea ce ai strâmtorat 
toate meșteșugirile protivnicului 
și mă povăţuiește să merg pe calea cea strâmtă, 
spre lărgirea vieții, 
Maica lui Dumnezeu”755. 


„Cuprins sunt de tulburarea valurilor 
şi de furtuna păcatelor. 
Dar tu, Maică, mântuiește-mă acum 
și mă scoate la limanul 
dumnezeieștii pocăințe!”78. 

Şi așa mai departe. Exemplele pe care le-am oferit sunt 
îndestulătoare pentru acum, însă ele pot fi cu mult mai 
numeroase, nu numai din Triod, ci şi din toate cărțile liturgice ale 
Bisericii. De asemenea, din investigația pe care am săvârșit-o cu 


782 Idem, p. 360. 
7% Idem, p. 362. 
784 Idem, p. 414. 

privire la Istoria ieroglifică, se poate lesne observa că la acest 
model stilistic autorul a recurs foarte adesea. Se remarcă, 
totodată, în astfel de stihiri/ strofe, utilizarea deasă a oximo- 
ronului, a jocurilor de cuvinte ori a construcţiilor retorice 
deosebite, fapte ce devin aproape o regulă în cartea lui Cantemir. 
Hameleonul e mânios, așadar, de pierderea vânatului său: 


„Și aşe, îndată sculându-să 
și ducându-să, 
pre dulăi 
şi pre cotei 
și pre alalți brehăi, 
pre toți la un loc află, 
cătră carii cu spurcat glas 
într-acesta chip vorovi: 


«/...] nepriietinul, carile prin a mele 
Și a voastre nenumărate ostenințe 
în butucul morţii cădzusă, 
de iznoavă în scaunul vieţii s-au urcat /.../ 

Ce mai mult așteptați? 

Ce mărturie mai adevărată cercaţi? 
Şi ce mai bună vreme 
asupra nepriietinului 

și acmu şi soțiilor lui așteptați? 


7% Poezia Triodului a fost remarcată în același veac, în care Cantemir 
scria Istoria ieroglifică, şi în cel următor, şi a fost prelucrată în versuri 
populare. A se vedea articolul nostru de aici: 

https://www.teologiepentruazi.ro/2015/03/03/versuri-populare- 
inspirate-din-triod/. 

Au după ce în nedezlegate legături v-or lega, 
atuncea să vă deșteptaţi? 
Nu știți cuvântul carile prostimea dzice: 
<Apa doarme, iară nepriietinul nu doarme?>. 


Au după ce răul gând își vor plini, 
atuncea să vă sculaţi? 
Dară atuncea, ce folos?»"786. 


„Ce mai mult așteptați?/ Ce mărturie mai adevărată 
cercați?” este iarăși o parafrază la cuvintele arhiereului Caiafa, 
prin care acesta a instigat tot sinedriul la condamnarea lui 
Hristos Dumnezeu: 


„Au hulit, ce ne mai trebuie încă mărturii? lată, acum 
ați auzit hula Lui. Ce vă pare voao?” (Mt. 26, 65, Biblia 1688); 

„lară arhiererul, rupându-ș|i] veșmintele sale, zise: 
«Ce ne mai trebuiaște noao mărturie? Auzit-aţ|i] hulele; ce 
vă pare voao?» Iară ei toţi judecară pre El a fi vinovat 
morţii” (Mc. 14, 63-64, Biblia 1688). 


La fel, „îndată sculându-să și ducându-să” reprezintă un 
mod de exprimare tipic scriptural. Și tot Hameleonul este cel care 
îi sfătuiește pe uneltitorii împreună cu el cum să îl prindă, din 
nou, pe Inorog: 


„Intr-aceste dzile şi Uleul sosi, 
carile, cu dulăii, 


786 Dimitrie Cantemir, Istoria ieroglifică, ed. cit., p. 309. 


cu Râsul și cu Hameleonul împreunându-să, 
pentru cea de tot a Inorogului prăpădenie, 
cum vor face și de ce s-ar apuca, 
la sfat stătură. 


Râsul cu Hameleonul, 
după pestriciunea ce avea, 


mai multe răutăți și vicleșuguri a scorni știia. 


Deci Hameleonul îndată 
fumul spurcăciunii 
şi duhul înşelăciunii 
gros 
şi întunecos 
slobodzind: 


«Eu, dzice, încă de la tată-mieu, Apariul, 


meşterşugul maghiii [magiei] foarte bine am învăţat, 

în care meşterşug, deplin învăţat şi pre alt chip, carile acmu 


aicea să află, 
ştiu, cu carile împreună, de va vrea, 
o mreaje să împletim, 


adeverit sint că ori în ce fundul pământului 
Inorogul ascuns ar fi, 
meşterșugul mrejii 
și puterea vrăjii 
la înşelăciune îl va aduce. 


Că Vulcanul pre Mars 
cu Afroditi asupra curviii vrând să prindză 
şi mreaje de fier împletind, 

descântecul vrăjii în stele scris şi tipărit 
l-au lăsat, 
pre carile meșterşugul a-l citi 
putând, 
după cursul stelelor 
și după învăţătura trupurilor [corpurilor ]cerești 
urmând, 
din mreajea carea vom împleti 
orice cât de iute 
și de tare ar fi, 
într-însa a nu cădea 
Și nescăpat a nu să ţinea 
cu putință nu ieste». 


Povestea cu Mars/ Ares şi Afrodita, prinși printr-un vicle- 
șug izvodit de Hermes, într-o mreajă construită cu mare în- 
demânare, este din mitologia grecească. Cu alte cuvinte, ina- 
micii Inorogului apelează la metode oculte — nu e prima dată 
când autorul acuză acest lucru. Faptul că „descântecul vrăjii” a 
rămas „în stele scris şi tipărit” reprezintă o altă fabulaţie a lui 
Cantemir, dar care are şi alte semnificaţii, importante pentru noi. 

Modul de împletire al mrejei a rămas tipărit în stele. Dincolo 
de fabulaţia scriitoricească, imaginea poetică deosebită ne reține 
atenţia, pentru că ne indică ceea ce considerăm a fi un reflex de 
mentalitate, în ceea ce-l privește pe autorul acestor rânduri. 

Faptul că ceva poate fi „în stele scris și tipărit” şi se poate 
lectura „după cursul stelelor/ și după învățătura trupurilor [cor- 
purilor] cerești” reprezintă o credinţă care are legătură şi cu 
învăţătura bizantină despre biblia cosmică, pe care Cantemir a 


787 Idem, p. 311-312. 

dezvoltat-o în cărţile sale și despre care va vorbi, ceva mai 
departe, și în Istoria ieroglifică. Noi am făcut şi în trecut referire la 
aceasta“. 

Uneltitorii merg la „o jiganie dintr-altă monarhiie” pentru 
ca „o mreaje să le mrejască”': 


„stihurile cele de aur, 
pre carile Camilopardalis 
de la capiștea Pleonexiii le învățasă, 
citindu-i, 
cu mare plecăciune i să rugară, 
ca după înalt și adânc meșterșugul ei 
o mreaje să le mrejască, 
cu carea pre acel iute și neprins nepriietin 

a prinde să poată”7%. 


Jigania cu pricina îi informează despre faptul că mai sunt şi 
alții care vor „să arunce mreje” și chiar că a mai împletit altele 
asemenea pentru unii care au uitat să plătească și care s-au prins 
până la urmă în ele: 


„Dară Șoimul și cu Bâtlanul, 
mai în trecutele dzile, 
cu numele tuturor pasirilor viind, 


78 A se vedea cartea noastră, Epilog la lumea veche, vol. I. 1, op. cit., p. 
382-392, 

https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 

7% Dimitrie Cantemir, Istoria ieroglifică, ed. cit., p. 312. 


mi s-au rugat ca să le împletesc o mreaje 
cu carea să poată vâna corbi. /.../ 
Să știți, dară, 
că odânăoară 
Vidrii am împletit o mreaje, 
cu carea au prins pe Fil, 
ce, nefăcându-mi-să plata 
carea îmi giuruisă, 
de asupra Filului 
asupra Vidrii am întors descântecul 
și într-aceiași mreaje 
Vidra s-au prins. 


Apoi, şi Filul de cuvânt rămâind, 
de asupra lui vrajea mi-am luat 
și asupra Cămilii mai cu vreme au cădzut. 


Deci acmu, datoriia Vidrii și a Filului asupră-vă 


de viţi lua, 
mreaje cu carea pre Inorog să prindeţi 
voi împleti 


(de noroc era Inorogul 


cu primejdiile sale datoriile altora a răsplăti, 
precum întâi pentru Hameleon crocodilului, 


așe acmu pentru Vidră şi Fil vrăjitoarii). 


Atuncea dulăii și alalți cu toţii 
de plată tare să apucară 
și spre aceasta cu blăstămi 
şi cu giurământuri vârtos să legară. 

Spurcata jiganie cuvinte 
din multe silave alcătuite 
din limbă a bolborosi 
și din budză a șopti 
începând, descântecul vrăjii 
asupra Inorogului descânta”7%. 


Insă „jigania vrăjitoare” nu păstrează secretul, ci îi co- 
munică Șoimului, prietenul Inorogului, cele întâmplate. 


„Într-acesta chip Inorogul nefericirea 
într-un chip cani cu de-a sila 
în fericire întorcând 
(că de multe ori răbdarea, 
de fierul [ancora] suferelii vasul legându-și, 
pre cele nepărăsite valurile fortunii 
încălecând 
biruiește), 


vremea (carea dascălul şi învăţătoriul tuturor ieste) 
ce cale îi va arăta 
şi ce meșterșug îl va învăța 
aştepta”, 


O altă jiganie îi aduce Inorogului vestea că şi Filul a mers la 
vrăjitoare, ca să împletească mreje împotriva Struțocămilei, însă 
i s-a cerut să se împrietenească cu Corbul și să renunţe la solida- 


7% Idem, p. 313. 
7% Idem, p. 314. 

ritatea sa cu Inorogul. Ceea ce Filul, „în prostimea inimii”7%, a 
făgăduit să facă. 
„Ca acestea şi altele ca acestea 
cel ce vrăjiia 
cu cel ce să vrăjiia 
în vânt arunca 
şi gândurile în aier își spulbăra, /.../ 


că într-aceiaşi vreme 
din părţile ostroavelor mediterane 
o jiganie mare s-au râdicat, 
ai căriia mreji 
Şi vrăji 
atâta de tari 
și de mari 
era, 
cât pre toate celea 
ce de la ceialalte jiganie tocmite era, 
îndată în deșert le scoasă 
și, aşeşi de tot fărâmându-le, 
le rumpsă. 


În care vreme, Inorogul, 
vădzind că chipurile vrăjitoarelor s-au schimbat 
şi vrăjile spre alte descântece s-au mutat, 
aşijderea de mrejile carile întinse 
și acmu rumpte şi destinsă 
fără nicio grijă socotindu-să, 


72 Idem, p. 315. 

îndată de la lăcașurile Cucoşului coborându-să, 
la ale sale să dusă”7%. 


Hameleonul și tovarășii săi nu se lasă însă descumpăniți: 


„iarăşi alfavita din-ceput a citi 
şi buchele din capăt a prociti 
începură, 
sfaturile înturnară, 
voroavele răsturnară, 
gândurile tăvăliră, 
chitelele prăvăliră, 
dârmoiară 
ȘI cernură, 
nighina din grâu 
şi bobul din madzire să aleagă 
nu putură, 
grămădiră, 
vrăvuiră, 
aruncară, 
scuturară, 
spulbărară, 
vânturară, 
pleavele din grăunţe a despărți, 
obosindu-să, să lăsară”7%. 


Cantemir insistă aici pe muzica verbelor. Ne amintim că, 
într-un capitol anterior”%, autorul apelase la același joc poetic, în 


7 Idem, p. 316. 
74 Idem, p. 316-317. 
7% Sau aici: 

care am descoperit un procedeu modern, utilizat mai târziu de 
Heliade şi de Botta, numai că acolo enumeraţia era substantivală: 


„holburi, 
vivore, 
tremuri, 
cutremuri, 
tunete, 
sunete, 
trăsnete, 
plesnete”. 


Însă, și acolo, rolul substantivelor era să sublinieze... 
mișcarea, enumeraţia viza a scoate în evidență dinamismul 
neobișnuit al tabloului. Cu atât mai mult în situaţia de faţă, unde 
avem o cascadă de verbe. Acolo era peisajul unui revolte cosmice, 
realizat printr-o acumulare impresionantă de elemente active, 
aici sugestia neliniștii interioare, a furnicarului de gânduri, idei 
şi planuri ale celor cărora nu le era pe plac eliberarea Inorogului. 

Paradoxul este că, acum, nu avem niște activități propriu- 
zise, plenare, o mișcare amplă şi susținută ca în exemplul 
anterior. Cantemir mai degrabă ironizează strădaniile adver- 
sarilor, utilizând atât de multe verbe, pentru ca în final să le subli- 
nieze zădărnicia: „sfaturile înturnară,/ voroavele răsturnară,/ 
gândurile tăvăliră,/ chitelele prăvăliră,/ dârmoiară/ și cernură,/ 
nighina din grâu/ şi bobul din madzire să aleagă/ nu putură,/ 
grămădiră,/ vrăvuiră,/ aruncară,/ scuturară,/ spulbărară,/ vântu- 
rară,/ pleavele din grăunţe a despărți,/ obosindu-să, să lăsară”. 


https://www.teologiepentruazi.ro/2015/01/17/creatori-de-limba-si- 
de-viziune-poetica-in-literatura-romana-dimitrie-cantemir-31/. 

Autorul scontează pe efectele metaforice ale acestei 
enumerații, întreprinderea zadarnică a uneltitorilor fiind expri- 
mată printr-o alegorie cu substrat basmic: ceea ce trebuia să facă 
ei se asemăna cu alegerea grâului de neghină și a plevei de 
grăunţe. O muncă ostenitoare şi în final inutilă, pentru că nu 
poate fi dusă la îndeplinire cu succes. 

Însă trebăluirea sau mișunarea aceasta, a celor care vor cu 
tot dinadinsul să facă rău, ne trimite cu gândul la Dosoftei şi la 
psalmii săi versificați: 


„Deşert cătră [a]proape tot omul grăieşte 
Şi cu-nșelăciune va de-l păgubește. 
Cu buze viclene, din inemi-adânce, 
Grăiesc răutate și cuvânt de price”. 


(Ps. 11, 5-8) 


„Sara, când să culcă să să odihnească, 
Gândeşte la z[i]uă ce rău să scornească”. 


(Ps. 35, 9-10) 


Răul mult cere și el o inimă adâncă să-l încapă. Dintr-o astfel 
de inimă izvorăşte acest dinamism nefast: înturnară, răsturnară, 
tăvăliră, prăvăliră, dârmoiară, cernură, grămădiră, vrăvuiră, 
aruncară, scuturară, spulbărară, vânturară. 

Dosoftei reprodusese sintetic această forfotă negativă: 


„Că Tu, Doamne,-n fărălege 


586 


Pre nime nu laş|i] s-alerge”. 
(Ps. 5, 11-12) 


Cantemir a apelat la același procedeu stilistic și atunci când 
a ilustrat metaforic lupta păsărilor și a animalelor împotriva 
insectelor: 
„Mânie ca aceasta vărsară, 
vrăjmăşie ca aceasta arătară, 
gătire ca aceasta făcură, 
tunară, 
detunară, 
trăsniră, 
plesniră, 
răcniră, 
piuiră 
și din toate părțile cu mare urgie 
marile acestea jigănii 
asupra micşoarelor musculiţe să repedziră”... 


Utilizarea lui în noul context este însă mai subtilă, pentru 
că, de data aceasta, așa cum spuneam, dinamismul este mai mult 
interior, eforturile vrăjmaşilor se istovesc mai mult în planuri, în 
procitirea buchelor, încercând să aleagă bobul de grâu de bobul 
de mazăre. Încercând, adică, să scoată apă din piatră seacă și să 
găsească orice mijloc sau prilej, oricât de mic, de a face răul pe 
care doreau să-l facă. Vânătorii Inorogului se căinează, deci, 
pentru eșecul acțiunilor lor: 


„Osteninţa a atâta vreme, 
mulțimea a atâtea pagube, 

șirilăile sudorilor, 
izvoarăle lacrămilor 
şi alalte 
toate 
cu totul în vânt 
şi în deșert să dusără. 


lată, Inorogul la câmp, fără s[f]ială, 
iată-l-ăi la lăcașurile sale fără dodeială [supărare], 
iată-l-ăi, toate pre voia lui deplin a fi 
nedejduieșşte fără îndoială. 


Vremea lui lină, 
noaî tulbure, 
vrăjitorii 
Și mrejitorii, 
sau neputincioşi, 
sau necredincioși, 
în lucru nestăruitori, 
la cuvânt nestătători. /.../ 
lată, vânătorile ne batgiocuri, 
iată, mrejile în toate părţile ne şpârcui [ni le-a sfâșiat], 
iată, toate meşterşugurile în darn”* 
și toate trudele în zădar 
ne scoasă...7”. 


Un „Dulău bătrân” propune ca ei să recunoască adevărul 
uneltirilor în faţa Corbului și să pună capăt vrajbei şi ostenelilor 


7% In darn este o expresie veche, însemnând în zadar, pe care o 
utilizează și Eminescu în Junii corupți. 
77 Dimitrie Cantemir, Istoria ieroglifică, ed. cit., p. 317. 

zadarnice. Insă ceilalți iau în râs această propunere, afirmând că 
„chipul adevărului” a fost cu totul acoperit de „pictura amă- 
gelilor” şi nu mai poate fi în niciun fel restaurat: 


„cele de multe ori amăgele 
şi minciunoase văpsele 
toată zugrăvala şi chipul adevărului 
scârnav au muruit 
şi la cel luminos chip 
şi a adeverinţii figură a vini 
preste putinţa șarurilor [culorilor] a fi 
dzicea”7%. 


Cantemir a zugrăvit portretul Adevărului în Metafizica sa 
(Sacrosanctae scientiae indepingibilis imago). Aici afirmă că inamicii 
săi au muruit (au tencuit, au astupat cu zid) „cel luminos chip şi 
a adeverinţii figură”. Substantivul mur (zid) va reveni ca neolo- 
gism în poezia pașoptistă și la Eminescu. 

Se iscă o ceartă între Dulău și tovarășii săi de până atunci. 
Dulăul îi acuză că, prin lupte și certuri necontenite, „în vreme de 
patrudzăci de ani/ ca valurile țărmurile, nepărăsit [lovind],/ voi 
monarhiia Leului /.../ la cea mai de apoi și netămăduită răzsipă 
[ruină] ați adus-o” și că urmează să facă același lucru şi cu 
„[re]publica pasirilor” 7%. 

Imaginea ruinei țării ca a țărmurilor stâncoase mâncate de 
valuri, încet dar sigur, e neîndoielnic foarte reușită din punct de 
vedere poetic, dar și foarte concretă. În reproșul acestui „Dulău 
bătrân” citim durerea boierilor bătrâni din paginile lui Costin sau 
Neculce, care deplâng epoca de decădere pe care au ajuns să o 


7% Idem, p. 318. 
7% Ibidem. 

trăiască. E, fără îndoială, o imagine percutantă, care ar fi demnă 
de piesele pașoptiștilor sau de proiectele dramatice ale lui Emi- 
nescu. 

Însă îndemnurile aceluia la cumpătare nu-și găsesc ecou: 


„Înfocat 
oarecum și încă mai cu mare mânie aţițat [aţâţat] 
şi mai spre mare răutate pornit 
de acestea cuvinte, Râsul cu cumplită urgie 
cătră Dulău dzisă: 


«O, cap de hârtie 

cu crieri de aramă, 

o, sac de mătasă și plin de fișchie, 

o, ferice de voi şi de monarhiia voastră, 
când nedejdea voastră 
în credinţa Inorogului viți aşedza 
și din aşedzimântul lui lineştea 

vă viţi aștepta. /.../ 


Nu orbul, ce cel cu ochi giudecă de văpsele, 
ochii noştri în trupul nostru, 
iară ai voştri într-al vostru 
sint deșchiși. 
Nime casa altuia mai mult decât pre a sa 
a cunoaște poate. 


Noi sintem carii cea mai multă viaţă 
cu Inorogul împreună ne-am petrecut, 
noi sintem carii a lui gând și fire am cunoscut, 
noi sintem carii şi prin ficaţii lui am trecut 

şi ce idol înluntru poartă 
și ce icoană afară arată 
curat ştim»” 800, 


Recunoaştem iarăși, cu ușurință, formulările de tip biblic: 
„Nu orbul, ce cel cu ochi giudecă de văpsele”; „Nime casa altuia 
mai mult decât pre a sa a cunoaște poate”. Astfel, 


„Acestea 
și altele multe ca acestea 
Râsul, spre împiedecarea aşedzimântului, 
împotriva Dulăului, pre cât putu, ritorisi 
Și macar că pre o parte să părea 
că cuvântul adevărul atinge 
(căci dintr-îmbe părțile 
încredințarea cu greu putea fi), 
însă cu inima și cu gândul, 
de la limanul lineștii [liniştii], 
departe, în valurile tulburării, să bătea, 


de vreme ce din gură 
neîncredințarea argumentuia [argumenta], 

iar din gând socotiia 

că macar vreme[l]nică pace 

între dânșii de să va cumva aședza, 
cât de în scurtă vreme, 
din cele nenumărate vicleșugurile lor, 
multe pot să să descopere, 


80% Idem, p. 318-319. 

pre carile Inorogul în catalogul său 
pre amăruntul însămnate le avea”. 


Catalogul cu vicleșuguri al Inorogului este chiar...Istoria 
ieroglifică, pe care, printr-un procedeu care acum este socotit 
postmodern, o va menţiona în chiar paginile cărții, denigrându-l 
pe Corb, care „nu numai după Istoria ieroglificească cu numele 
Corb,/.../ ce așe să fii te arăţi” 82. 

„Dulăii vânători” obosesc şi caută pacea cu Inorogul, însă 
Hameleonul și Râsul își continuă intrigile. Hameleonul vine în 
„monarhiia Vulturului”, aţâţându-l pe Corb împotriva vechiu- 
lui său inamic: 


„Deci tot lucrul în stropșirea 
şi de tot prăpădirea 
Inorogul stând, 
numai asupra lui goana, 
ori cu ce mijloc ar fi, 
să nu părăsască și cu bine, 
și cu rău vârtos le porunciia. 


Acestea și ca acestea Hameleonul, 
pre cât mai în grabă putu, 
ară, 
sămănă, 
grăpă, 
săceră, 
trieră, 


801 Idem, p. 319-320. 
802 Idem, p. 329. 

vântură 
și în jitnița răutăților Corbului le aședză, 
pre carile în vremea lor să răzsaie 
nedejduind, 
pentru ca spre monarhiia dobitoacelor 
să margă 
voie să-i dea 
să rugă. /.../ 
Hameleonul, voie și dzua bună luând, 
cum mai curând 
în monarhiia dobitoacelor trecu” 308, 


Șoimul însă încearcă să îl convingă pe Corb de nevinovăția 
Inorogului şi de loialitatea Bâtlanului. Cantemir conferă argu- 
mentaţiei tiparul filosofic atât de drag lui, regăsind aici, (ca şi în 
alte câteva locuri din Istorie...), limbajul Divanului: 


„Lucrurile firești 
(milostivul mieu şi de bine făcătoriu stăpân) 
şi cu un cuvânt să dzic, 
oricâte de la ceriu până la ceriu 
să văd, 
să simt 
și să înţeleg, 
cei a firii iscoditori 

și cu de-adinsul cercători [cercetători], 
dzic, precum patru pricini să li să dea. 


803 Idem, p. 323-324. 

Pricina adecă: cine, din ce, 
în ce chip și pentru ce. 
Deci dintr-aceste patru 
cele trii înainte mărgătoare [mergătoare] 
(pre cât a mea proastă socoteală agiunge [ajunge]) 
adevărat fizicăi slujesc. 


Iară cea mai de pre urmă 
nicicum cu fizica a să amesteca poate 
(macar că grei şi deplin învăţători așe au slăvit), 
ce numai ithicăi, 
adecă învățăturii obiceinice 
temeiul şi sfârșitul ieste 
(ce pentru ca proimiul [începutul] voroavei mele 
cu lungimea ceva mai mult 
supărare] să nu aducă, 
în scurt, 
pre cât voi putea şi a proimiului cinste să păzăsc 
şi deșchiderea a alalte voroave [discursuri] 
precum să cade mai chiar să sfitesc [să arăt] 
[mă] voi sili). 


Jeste dară firea în lucruri, 
carea le face a fi ce sint 
și a lucra ce au poruncă a lucra, 
ȘI aceasta 
afară din toată socoteala Pricinii săvârşitoare, 
însă numai porunca și orânduiala Aceluia, 
carile din [în]ceput spre vecinică 
și neobosită clătire [mișcare] au pornit-o, 
carea precum a nu să obosi, 
aşe nici a să schimba, 

nici a să muta 
știe sau poate. 


Neschimbată, când dzic, în feţe, 
iară nu în atomuri, 
trebuie să înţelegi 
de vreme ce toate atomurile în toate fețele, 
în toată vremea 
cursul perioadelor sale făcând 
și săvârşind 
și ca-ntr-un vârtej întorcându-să, 
tând la nemica, 
tând la a fi a lucrului 
să întorc. 


Adecă de o parte născând, 
iară de altă parte perind, 
singură schimbarea atomurilor tâmplându-să, 
fiinţa feţelor, 
după hireșul [propriul] său neam [gen] 
întreagă și neschimbată să pădzește 


(căci nici cel firesc lucrătoriu osteneala simpte, 
nici materia lipseşte, 
nici formei după a sa orânduială fireşte 
împiedecare 
sau de tot ştergere 
a să da poate). 


Că, amintrilea fiind, încă de demult 

vrunul din chipurile neamurilor 
de tot a pieri s-ar fi tâmplat. 


Tot, dară, orice firea fireşte lucreadză, 
pricina săvârșitului preste socoteala şi simţirea ei ieste. 
Că amintrilea dobitocul numai dobitoc a naște 
ar fi lăsat, 
iară nu lupul pe oaie și șoimul pe porumb 
a mânca ar fi putut. 


Așijderea, cele fireşti toate în sferă să întorc 
și sferâi firește sfârșit nedându-să, 
iată că nu pentru odihna sfârșitului, 
ce pentru vecinica clătire 
de la neclătitul Călătoriu [Dumnezeu] să clăteşte. 


Soarele, luna, ceriul 
şi alalte trupuri cerești toate, 
din-ceput năpărăsit şi cu mare răpegiune aleargă, 
însă nu cu aceia socoteală, 
ca doară vreodânăoară 
la doritul ţenchiu [scop] şi sfârşit agiungând, 
să să odihnească, 
căci așe (precum s-ar putea dzice), 
încă demult ar fi cunoscut, 
precum firește la sfârşit să agiungă, 
preste putinţă îi ieste 
și precum până acmu 
în vreun punct a sferii lucrării sale 
loc de stare n-au aflat, 
aşe și de [a]cii înainte 
în vecii vecilor, 

precum nu va mai putea, 
demult nedejdea 
i s-ar fi curmat, 
fără numai cândailea Clătitoriul firii 
(Cel ce în clătire nehotărâtă [fără sfârşit] și neodihnită o ţine), 

după a Sa slobodă şi puternică voie 

vreodată a o clăti 

ar părăsi. 


Aşedară, toate lucrurile fireşti, 
cu una și singură a soarelui paradigmă, 
precum să cade 
a să înţelege să pot. 
Că precum soarele de la punctul Racului 
până la punctul Capricornului 
să suie şi să pogoară 
și în tot anul, 
macar că toate locurile îmblării sale 
negreşit atinge şi cerceteadză, 
însă nici curgerii sfârșit a face, 
nici odihnii a să da poate, 
fără numai cât cu apropiierea 
și depărtarea sa de la locurile ce privește, 
mutările 
și schimbările 
vremilor pricineşte, 
și aceasta afară din toată 
socoteala și simţirea sa. 


Într-acesta chip și cursul a toată fapta 
nepărăsit atomurile schimbându-și, 
toate cele din-ceput chipuri 

nebetejite 
şi nepierdute 
păzeşte. 
De unde aievea ieste 
că țenchiul [telul] sfârșitului nu în socoteala fireştilor, 
ce într-a Izvoditoriului și Pricinitoriului firii 
ieste. 


Şi așe, socoteala sfârşitului, 
din cele fireşti cu totului tot râdicându-să, 
rămâne ca după Pricina pricinilor, 
în care a doa pricină socoteala pricinii sfârşitului 
să să afle. 
Şi aflând-o, să o pricepem trebuie. 
Deci, precum aievea s-au arătat, 
de vreme ce în cele firești 
socoteala pricinii sfârșitului fireşte nu să află, 
anangheon ieste 
ca în cele ithicești stăruită să rămâie. 


Aşijderea ithica nu altor fapte, 
fără numai ceiia carea cu socoteală 
şi cu înţelegere ieste, 
slujeşte. 

Deci oricarea între fapte în lucruri are socoteală, 
aceiași şi a sfârşitului socoteală, 
ce, pentru ce face, 

a avea poate; 
și aceia numai un ţenchiu și hotar 
lucrurilor sale puind, 
la carile agiungând, 
precum la sfârșit au agiuns 


să cunoască, 
și aşe, de clătirea ce făcea 
să să odihnească. 


Cu acesta mijloc mare lumină 
celor ce cu înţelegere să slujăsc 
a lumina poate 
și ascuţită sabie împotriva celora 
ce pre Ziditoriul tuturor a tăgădui 
nebunește îndrăznesc, 
în mână să ia, 
de vreme ce deosăbirea zidirii și a Ziditoriului 
dintr-aceasta chiar [clar] 
a să cunoaşte poate. 


Căci Ziditoriul, după înțelepciunea și puterea Sa, 
zidirea săvârşind, 
de lucru să odihnește [Fac. 2, 2] 
și, ca un deplin în putere stăpân, 
o dată numai poruncind, 
din veci şi până în veci zidirea ca o slujnică 
după poruncă nepărăsit aleargă. 


Deci precum toate alalte [celelalte], 
câte supt ceriu zidiri să află, 
din [de] Ziditoriu să deosăbăsc, 
căci socoteala nu a sfârşitului, 
ce a poruncii numai au, 

așe una numai [adică omul] Ziditoriului său [lor] mai aproape 


şi a să asămăna să dzice, 
căci precum a poruncii firească socoteală, 
aşe a sfârșitului fericirii și nefericirii, 


a binelui şi a răului său chibzuială 
și adevătată hotărâre a cunoaște poate. 


Şi aceasta macar că nu din fireasca sa vrednicie, 
ce oarecum împotrivă şi peste fire, 
o înțelegere mai mult decât firească 
și dumnedzăiesc 
ȘI ceresc 
oarece (căruia suflet înțelegătoriu îi dzicem), 
în sine strălumineadză, 
carile, preste cele firești 
hotară râdicându-l, 
la cele metafizicești, 
ithicești 
și theologhicești 
cunoștințe îl povăţuiește. 


Aședară, din cele înainte pomenite 
a culege putem, 
ca oricare zidire ithiceşte din-ceputul lucrului 
socoteala sfârșitului ar avea, 
aceia Ziditoriului său 
cu partea înțelegerii să să asemene, 
iară carea fireşte numai cele trii pricini ar priimi, 
iară socoteala sfârșitului nu ar avea, 
ce numai după poruncă nepărăsit 
și peste simţire ar alerga, 


aceia Ziditoriului nicicum în ceva să nu să asemene, 


ce una din cele multe 
și mai nenumărate în perioadele sale 
pururea alergătoare 

şi ca cele mai proaste celui mai de cinste [omului] slujitoare 

şi îndămnătoare 
să fie” 804. 


În lume, zice Cantemir prin vocea Șoimului, există cauze 
fizice şi cauze morale/ spirituale. lar el nu este de acord cu acei 
filosofi, fie ei cât de mari, care consideră că există numai cauze 
empirice ale lucrurilor, care sunt, adică, materialiști/ atei. 

Lucrurile iraționale din univers acționează fiecare după 
firea lor, pe care le-a dat-o Dumnezeu, fără ca ele să aibă 
„socoteala [înţelegerea] Pricinii săvârşitoare”, ele neputând să-și 
schimbe firea sau rostul cu care au fost create. Firea rămâne 
neschimbabilă/ nemutabilă în lucrurile/ ființele iraționale indi- 
viduale, de-a lungul veacurilor și al generaţiilor. 

„Firea fireşte lucreadză”, adică toate lucrurile și vietăţile 
acționează în mod firesc, după natura lor, a fiecăreia în parte, fără 
să cunoască „pricina săvârșitului”, din ce motiv, adică, se com- 
portă într-un fel sau altul, motiv care este (de) la Dumnezeu. 

„Cele fireşti toate în sferă să întorc”: se referă la împlinirea 
unui cerc existenţial (naștere, dezvoltare, înmulțire, moarte) pe 
care, într-un mod mai mult sau mai puţin complex, toate 
lucrurile din univers îl împlinesc. Este cercul existenţial despre 
care va vorbi foarte mult şi Eminescu şi pe care îl va socoti 
obositor/ epuizant (Luceafărul, Glossă etc.), însă nu pentru că 
Dumnezeu a creat lucruri sau fenomene rele, ci din cauza 
patimilor umane, a degradării și a morţii care au pătruns în lume 
odată cu păcatul primilor oameni și care fac ca această repetiție 
să devină până la urmă stresantă, angoasantă și ca omul să-şi 
dorească să intre în „repaosul de veci”. Căci conștiința umană (şi 
cu atât mai mult conştiinţa poetică sensibilă și genială) nu se 


504 Idem, p. 325-327. 

poate obişnui cu vremelnicia pe care netcetatele cicluri naturale 
i-o subliniază din ce în ce mai pregnant, de-a lungul vieții. 

Şi nu numai geniile poetice, ci şi orice om care a cunoscut 
un parcurs existențial complex obosește să vadă aceeași lume 
care-şi schimbă numai garderoba, repetând la nesfârșit aceleaşi 
patimi, şi îşi dorește să primească odihnă de toată această 
înşiruire de cadre identice şi alergare nebună după deșertăciuni. 
Așa încât oboseala lui Eminescu și vehemenţa lui împotriva 
repetițiilor nu se explică numai printr-o ipotetică (dar mult și 
abuziv vehiculată și exploatată) credinţă în metempsihoză, după 
cum nici dorința de vecinic repaos (expresie eminamente 
ortodoxă) nu se traduce prin dorinţa de întoarcere în Nirvana, în 
neființă. Dacă nu ar exista moarte și păcat — așa cum Dumnezeu 
a creat lumea la început - altul ar fi ritmul de viață paradisiac, 
inalterabil, și — în consecinţă — alta percepţia asupra lui, care este 
în afara extenuării sau a asteniei morale și fizice. 

Însă Cantemir — Șoimul, adică — discută aici despre con- 
dițiile existențiale prezente. Vom vedea unde va duce demon- 
straţia sa. 

„Sferâi fireşte sfârșit nedându-să”: ciclurile existenţiale 
actuale sunt imperturbabile, pentru că lumea este susținută de 
Dumnezeu într-o mișcare necontenită: „pentru vecinica clătire/ 
de la neclătitul Călătoriu [Dumnezeu] să clătește”. Dumnezeu 
este nemișcat, dar susţine lumea în mișcare continuă85. 

„Loate lucrurile firești,/ cu una şi singură a soarelui 
paradigmă” se pot înţelege corect, afirmă Șoimul, referindu-se, 
de fapt, la toate corpurile cereşti, a căror mișcare orbitală este 


805 Cf. Sfântul Maxim Mărturisitorul, Ambigua. Tâlcuiri ale unor locuri 
cu multe şi adânci înțelesuri din Sfinții Dionisie Areopagitul și Grigorie Teologul, 
trad. din gr., introd. şi note de Pr. Prof. Dumitru Stăniloae, în col. PSB, vol. 
80, Ed. IBMBOR, Bucureşti, 1983, p. 228. 

observabilă şi care nu ies vreodată de pe axa lor. Mișcarea lor nu 
are un scop anume de atins, adică un punct la care să ajungă şi 
în care să se oprească („în vreun punct a sferii lucrării sale/ loc 
de stare n-au aflat”), pentru că Dumnezeu le-a lăsat să execute 
această rotație permanent. 

Cantemir vorbește din două motive despre „a soarelui 
paradigmă”: pentru că este mai ușor de observat, odată cu „mu- 
tările/ şi schimbările/ [pe care] vremilor pricinește”, dar și pentru 
că această paradigmă „mare lumină/ celor ce cu înțelegere[a] [cu 
rațiunea] să slujăsc/ a lumina poate”. În acelaşi chip, toate 
lucrurile se mișcă în timp, pe o orbită de Dumnezeu prevăzută, 
iar „țenchiul [scopul] sfârşitului nu în socoteala fireştilor,/ ce într- 
a Izvoditoriului/ și Pricinitoriului firii/ ieste”. Rațiunea sfârși- 
tului tuturor lucrurilor se află la Dumnezeu. 

Cei care au rațiune, se odihnesc de mișcarea faptelor lor 
„numai un țenchiu și hotar/ lucrurilor sale puind,/ la carile 
agiungând,/ precum la sfârșit au agiuns/ să cunoască”. Adică se 
odihnesc dacă au ajuns să cunoască faptul că au atins sfârșitul 
dorit și proniat lor de Dumnezeu. Din a face diferenţa între 
mișcarea rațională (îndeplinită de ființele raționale) și cea 
iraţională (executată de lucrurile iraționale] se poate înțelege 
„deosăbirea zidirii și a Ziditoriului”. Creaturile lui Dumnezeu 
iraționale se mișcă în mod firesc, după porunca Făcătorului lor, 
în mod instinctiv sau prin energia inoculată lor de harul 
dumnezeiesc, fără să aibă gândul sfârșitului sau al scopului 
pentru care execută o mişcare sau o acțiune. Numai o singură 
creatură pământească se aseamănă Creatorului și „precum a 
poruncii firească socoteală,/ așe a sfârșitului fericirii şi nefe- 
ricirii,/ a binelui şi a răului său chibzuială/ și adevătată hotărâre 
a cunoaște poate”. Pe această creatură, care este omul, un 
„dumnedzăiesc/ şi ceresc oarece (căruia suflet înțelegătoriu îi 

dzicem),/ în sine strălumineadză,/ carile, preste cele firești hotară 
râdicându-l,/ la cele metafiziceşti,/ ithiceşti/ și theologhicești/ 
cunoștințe îl povăţuiește”. 

Cele raţionale, care se aseamănă lui Dumnezeu și Zidito- 
rului lumii, au drept slujitoare pe cele iraționale şi care nu cunosc 
scopul sau sfârșitul faptelor lor. Cantemir exploatează aici 
filosofic calitatea aștrilor cerești de a fi simboluri ale Luminii 
dumnezeieşti, ca şi pe cea de a fi indicatori ai prefacerilor tem- 
porale: 


„Și zise Dumnezău: «Facă-se luminători întru întă- 
ritura ceriului, spre luminarea pământului, ca să osebească 
între mijlocul zilii și între mijlocul nopții și să fie în seamne 
și în vremi și în zile și în ani. Şi să fie spre luminare întru 
întăritura ceriului, ca să lumineze pre pământ». Și să făcu 
așa” (Fac. 1, 15-16, Biblia 1688). 


În poezia lui Heliade (Anatolida...), aştrii emit ecoul de lu- 
mină al cuvântului lui Dumnezeu, rostit către conștiinţele umane 
din înaltul cerului: 


„Spre luminarea zilei, spre luminarea nopții 
În firmament ne puse drept candele de aur, 
În templul său cel mare, 

A fi imagini însăși nespusei Lui splendoare: 


Reprezentaţi pe Domnul, naraţi a Lui putere 
Şi gloria-l divină prin legea ce vă puse. 
Lumina vă e vocea, prin ea vorbiţi vederii; 
În cursul periodic vă exprimați cuvântul, 

Distingeţi între vară, distingeţi între iarnă, 
La timpi, la ani, la zile fiți semne nemutabili: 
Aceasta va e legea. 


Armatelor de stele, străbateţi firmamentul, 
La veghiele voastre glorificați pe Domnul 
În tot nemărginitul, fiţi eho l-a Lui voce, 
Căci zice că e bine”®06, 


După cum se poate observa, Heliade vorbeşte și el — pe 
lângă faptul că aștrii sunt „imagini însăşi nespusei Lui 
splendoare” şi narează puterea Lui creatoare şi gloria Lui (cf. Ps. 
18, 1, VUL: „enarrant gloriam Dei”) în toate veacurile — despre 
legea pusă de Dumnezeu în astre, ca să se rotească permanent și 
să indice ciclurile naturale de vieţuire. Cantemir amintea rolul 
acestora de a fi luminători ai conștiinței, atunci când afirma că 
soarele „mare lumină/ celor ce cu înţelegere[a] [cu rațiunea] să 
slujăsc/ a lumina poate”. Ambii autori au moștenit însă, în mod 
tradițional, o cugetare ortodox-bizantină de veacuri, pe mar- 
ginea căreia inovează la nivel filosofic sau poetic. 

Chiar Șoimul recunoaşte acest lucru, glăsuind astfel în fața 
Corbului: „să nu cumva [să] gândești că socoteala mea/ au fost 
noai și neaudzită filosofie/ să-mi vândz” 87, El își explică astfel 
motivele disertaţiei sale: 


„Nici în zădar (precum mi să pare) 
cui şi în ce socoteala pricinii sfârşitului slujește 
în tot chipul chiar a-ți arăta m-am nevoit, 


80% Cf. I. Heliade Rădulescu, Poezii. Proză, op. cit., p. 218. 
87 Dimitrie Cantemir, Istoria ieroglifică, ed. cit., p. 327. 


605 


ce mai vârtos de stepăna fiinţii tale 
aminte aducându-ţi, 


în statul [statutul] carile te afli, 
cu ce parte din fire 
și cu ce parte mai mult decât din fire 
ești alcătuit 
Și stăruit 
să cunoşti 


și cunoscând îmbe [ambele] părților ale sale 
și celea ce li să cuvin slujbe să orânduiești, 
ca fietecarea pre calea 
şi orânduiala sa să m[e]argă 


(că cârma la corabie, 
zăbala la cal, 
socoteala la înțelegători 
sinonime sint). 


Deci trebuie să ştii, o, Coarbe, 
că pre o parte (precum mai sus am dzis), 
din fire, decât un atom din cele multe 
altăceva mai mult nu eşti, 


iară pre altă parte, cu socoteala slujindu-te, 
lucrurilor tale un ţenchiu 
și loc însămnat 
și hotărât 
să pui, 

ca la acela vreodânăoară agiungând, 
spre odihnire să te aședzi”s8. 


Cu alte cuvinte, Șoimul i-ar fi reamintit Corbului că este „un 
atom” care se mișcă din voia lui Dumnezeu și că trebuie să caute 
odihna celor cugetătoare, stabilind „un ţenchiu” (un scop, o fina- 
litate) lucrurilor sale. Şi, ca și când și-ar fi dat şi autorul seama că 
îndrăzneala Șoimului era cam mare în fața Corbului, adaugă: 


„Toți niște atomuri putredzitoare 
sintem, 
toți din nemică în ființă 
și din ființă în putregiune 
pre o parte călători 
și trecători 
ne aflăm. 


Una numai rămâitoare 
și în veci stătătoare 
să ţine şi ieste, 
adecă sfârșitul [vieţii] carile în bunătate să plineşte. 


Căci din cea vie şi vecinică 
adevărată Socoteală [Dumnezeu-Cuvântul, Logosul, Rațiunea] 
începătura începăturilor 
și sfârşitul sfârşiturilor 
purcede. 


Nici alt sfârșit bun și fericit 


808 Idem, p. 327-328. 

a să numi 
sau a fi 
poate, 
fără numai carile de la Dânsul începe, 
cu Dânsul mijloceadză 
și într-Însul să odihnește”8%. 


In pasajul acesta par să rezoneze versuri din poemul Viața 
lumii al lui Miron Costin: 


„Fum şi umbră sântu toate, visuri și părere. 
Ce nu petrece lumea și-n ce nu-i cădere? 
Spuma mării şi nor suptu cer trecătoriu, 
Ce e în lume să nu aibă nume muritorii? 


Zice David prorocul: «Viiaţa ieste floare, 
Nu trăiaște, ce îndată ieste trecătoare». 
«Viierme sântu eu și nu om», tot acela strigă /.../ 


Nu-i nimica să stea în veci, toate trece lumea, 
Toate-s nestătătoare, toate-s niște spume. 
Tu, Părinte al tuturor, Doamne și Împărate, 
Singur numai covârşeşti vremi nemăsurate. /.../ 


Născându-ne, murim; murind, ne facem cenușă 
Dintr-această lume trecem ca pentr-o ușă. 
Astăzi mare şi puternic, cu multă mărire: 
Mâine treci și te petreci cu mare măhnire. 


80 Idem, p. 328. 


608 


În lut şi în cenușă te prefaci, o, oame, 
În viierme, după care te afli în putoare. 
la aminte, dară, o, oame, cine ești pe lume 
Ca o spumă plutitoare, rămâi fără nume. 


Una fapta, ce-ţi rămâne, buna, te lețeşte, 
In ceriu cu fericie în veci te măreşte”8!0. 


În loc de: Ia aminte, o, Coarbe, cine ești pe lume..., Șoimul zice: 
„Toți nişte atomuri putredzitoare/ sintem,/ toți din nemică în 
ființă/ şi din fiinţă în putregiune/ pre o parte călători/ şi trecători/ 
ne aflăm./ Una numai rămâitoare/ și în veci stătătoare/ să ţine și 
ieste,/ adecă sfârșitul [vieţii] carile în bunătate [virtute] să pli- 
neşte”. O „meditaţie asupra întregii condiții umane”... 

Referindu-se la situaţia concretă a celor două monarhii, 
ilustrarea Șoimului este plastică şi totodată plină de patetism: 


„Acmu, dară, ia aminte şi pune în socoteală, 
a atâtea răscoale şi tulburări 
(cărora cu ce socoteală 
începătura le-ai făcut, nu ştiu) 
sfârşitul carile va să fie? 
Şi, de ieste vreunul, când şi cum va să fie? 


lată, amândoat monarhiile 
din patru părţi s-au scuturat, 
iată, lucrurile publicăi noastre 


810 Cf. Miron Costin, Opere, ed. cit., p. 320, 323. 
811 Manuela Tănăsescu, Despre Istoria ieroglifică, Ed. Cartea Ro- 
mânească, București, 1970, p. 47. 

spre groznică răzsipă [ruină] s-au plecat, 
râdicarea așteptând, 
căderea ne soseşte, 
unele altora s-au amestecat 
şi toate în tot chipul s-au strămutat. /.../ 


Vulturi ne-am ţinut, 
Liliecii mai în trecutele dzile ne-au batgiocurit, 
Lei ne-am numit, 
ținţarii şi muşiţele ne-au obosit 
şi de toată ocara vrednici a fi ne-au arătat. 
Celor mici și slabi atocma să ne punem neputând, 
cu jiganiile mai mari 
şi mai tari 
de luptă ne-am apucat. /.../ 


De ieste dară la cineva 
începutul cu socoteala sfârșitului 
și sfârşitul cu chiteala începutului 

împreunată, 
dintr-aceste mai sus pomenite 
culeagă. 


Mă rog, lucrurilor noastre 
ce sfârșit ieste să urmedze? 
Precum rău şi prea rău ieste să urmedze 
și cel cât de tâmp la socoteală 
va putea pricepe't!?. 


812 Dimitrie Cantemir, Istoria ieroglifică, ed. cit., p. 328-329. 

Retorica este proprie literaturii bizantine, religioase sau 
istorice. Şoimul îl povăţuiește pe Corb să renunţe la animozitatea 
sa la adresa Inorogului, pentru că neînțelegerile dintre con- 
ducători nu au adus decât vrajbă și surpare celor două monarhii: 


„Copaciul pizmei, carile încă de demult 
strâmbe și cohâioase rădăcini, 
lungi şi late crăngi au aruncat, 

din livada inimii tale 
de tot a-l dezrădăcina 

și peste prilazul [pârleazul] îngrăditurii 

afară a-l lepăda 
ți să cade. 


Că monarhiile acestea, 
precum din bătrânii noștri am audzit, 
și istoriile, ca cu glasurile răpăosaților, 

nepărăsit ne povestesc 

și în toate ceasurile în urechi 
ca dobele [tobele] 
și ca clopotele 
ne răzsună, 
că nici odânăoară într-o omonie legate 
și una cu alta într-o inimă încleştate 
multă vreme a trăi n-au putut. /.../ 


Şterge-ţi, rogu-te, ochii de pravul [praful] zavistiii, 


ȘI painjina pizmei 
de pre față îţi râdică..."8%. 


813 Idem, p. 330, 332. 


611 


Însă chiar aceste pagini dovedesc faptul că cel care este 
„după Istoriia ieroglificească cu numele Corb” știa să asculte. Ceea 
ce alții n-au răbdat...Dar această lungă disertaţie filosofică (mai 
bine zis teologică) nu este decât un...prolog al istorisirilor Şoi- 
mului către Corb. Urmează, așadar, o relatare și mai lungă, pe 
care, dacă o privim fără colaționarea cu realitatea istorică — după 
cum ne-am obișnuit, de fapt, în demersul nostru -— este o 
adevărată povestire fantastică, care pare a se înrudi, ca atmos- 
feră, cu basmele din Tiganiada. E o forfotă de personaje care 
aleargă fiecare la vrăjitori care mai de care mai vestiți și mai 
puternici, pentru a împleti mreje în care să se prindă neprietenii. 

Șoimul susţine că toate au început după ce, 


„cu datoriia firii8!4, 
Monocheroleopardalis de pre pământ 
spre cele cerești s-au luat, 
Inorogul, după lege, moştenitoriu stăpânirii 
părintelui său rămâind”85. 


Corbul „vreme aflând, pre jiganiia în neam cu prepus,/ 
adecă pe Vidră,/ tirănește asupra moştenirii Inorogului au 
pus't!e. Inorogul, însă, „aflând mijlocul,/ pre Vidră din tirănie au 
lepădat/ şi pre Fil în locul moştenirii mai drepte/ au așşedzat”s. 


814 Aproape identic se exprimă Neculce, relatând acest moment: „Ș- 
au domnit puţin, nu deplin 8 ani, și ş-au plătit și el datoria după obiceiul 
acestei lumi”, cf. Letopiseţul, ed. cit., p. 104. 

A plăti datoria de obşte sau datoria lumească (adică a muri) reprezintă 
un mod de a vorbi pe care Neculce îl întrebuințează și cu alte ocazii în 
istoria sa (Idem, p. 35, 161). 

815 Dimitrie Cantemir, Istoria ieroglifică, ed. cit., p. 335. 

516 Idem, p. 336 

817 Ibidem. 


612 


Corbul „pre Fil din moşiia/ şi moştenirea sa/ scoțind,/ iarăşi 
pre tiranul, Vidra,/ în locul său au băgat“318. Apoi „veste la Corb 
sosi, aievea, /.../ precum Vidra/ cu tot de-adinsul le poruncește 
[Bâtlanului și Brebului]/ ca prin munţi mreji întindzând,/ pre la 
vrăjitori vrăji/ asupra Corbului să vrăjască”8. Așa încât Corbul 
caută pace cu Inorogul, prin „Istoriograful Afrodiseu de la 
cetatea Deltii” și „descântătoriul de la Lacul-Dracilor”, însă, în 
același timp, vrea să pună epitrop, în locul Vidrei, o jiganie stră- 
ină, din Ţara Îngemănatăt?. 

Prin „împleticite vicleșuguri” ale Corbului, „în curândă 
vreme toată monarhiia pasirilor/ mare răzsipa [ruina]/ și 
prăpădeniia/ Filului şi a Inorogului aşteaptă”. Însă „într-aceia 
vreme din părțile Mesopotamiii,/ un vrăjitoriu prea mare a vini/ 
să tâmplă/ (că părțile Persiii/ cu vrăjile și magbhiile vestite sint)”, 
căruia Filul şi Inorogul îi cer ca „mreaje asupra Vidrii să le 
împletească”8%. 


„La carea vrăjitoriul dzisă, 
precum în cale fiind, 
cinii de mreajea ca a aceia a împleti 
gata nu-i sint, 
iară la cetatea Deltii mărgând, 
fără greș, precum cererea le-a plini 
să giurui'8%. 


818 Idem, p. 337. 

519 Ibidem. 

820 Cf. Idem, p. 338-339. 
821 Idem, p. 340. 

822 Idem, p. 341. 

82 Ibidem. 

Filul şi Inorogul nădăjduiau că îl vor atrage pe Corb de 
partea lor, însă acesta 


„pe bietele jiganii 
carile lângă dânsul era fugite, 
în taină chemând, 
brâncele în loc de peceţi să-și puie 
și un hirograf cu rugăminte 
la vrăjitoarea cea mare să trimaţă 
îi îndemna, 
ca, milostivindu-să, 
de supt tiraniia Vidrii 
să-i scoaţă. 


Jigăniile, săracele, încredinţându-să 
și după undelemnoase cuvintele lui 
muindu-să, 
ce în hirograf s-ar fi scris nu știia 
(că hirograful pre limba vrăjitoriului 
scris fiind, 
jiganiile nu o înțelegea, 
ce numai ce plăzmuit le tălmăciia, 
aceia ştiia). 

Iară într-adevăr mai mare jalobă [jalbă] 
asupra Filului decât asupra Vidrii 
să cuprindea 
și precum uniia dintre dânsele epitropiia 
să isprăvască să ruga”. 


824 Ibidem. 


614 


Cuvintele undelemnoase care înmoaie inimile, dar care sunt 
mincinoase, le-a găsit Cantemir în Psaltire (Ps. 54, 24): 


„Muiară-să cuvintele lor mai mult decât neşte oloi 
[ulei] și eale sânt săgeț[i]” (Dosoftei, Psaltirea de-nțăles); 

„Muiară-să cuvintele lor mai mult decât untul-de- 
lemnul, și eale sânt împroșcături” (Biblia 1688). 


Versetul fusese citat în slavonă și tradus de Miron Costin, în 
Letopisețul său: „Muiatu-s-au cuventele lor mai mult decât untu- 
de-lemn și acele sânt săgeți” 87, 


Revenind la istoria Șoimului, 


„Deci Filul cu Inorogul puţinele dzile 
la cetatea Deltii zăbovindu-să, 
de pre semne începură a cunoaște 
că mintea vrăjitoriului de o parte de lăcomie, 
iar de altă parte pentru a sa bezcisnicie 
ieste lovită, 
de vreme ce, precum neputința acoperindu-şi, 
aşe vremea din dzi în dzi urnind, dzicea: 
«Eu mreajea 
fără prepus voi împleti, 
numai niște stele foarte trebuitoare 
stau cani departe, 
carile peste puține dzile apropiindu-să, 
lucrul după pofta voastră să va săvârşi» "826. 


825 Miron Costin, Letopiseţul Tărâi Moldovei. De neamul moldovenilor, 
op. cit., p. 77. 
82% Dimitrie Cantemir, Istoria ieroglifică, ed. cit., p. 342. 

Așadar, vrăjitorul dă vina pe stele...însă poezia trebuitoare 
nu-i lipseşte autorului nostru. Corbul îi întorsese vraja Inoro- 
gului...iar acesta, 


„îndată la vrăjitoriul cel mare ducându-să, 
de toate vicleşugurile, 
carile cu mita Corbului 
și cu lăcomiia a altor vrăjitori i să gătesc, 
îi povesti 
și precum cu toții pre dinafară 
cu mâzda [camăta] otrăviţi fiind, 
sfat împreună au făcut 
ca cu descântecele 
și cu farmecele 
rugămintelor să-l ademenească, 
ca mreaja asupra lui să împletească”57. 


lar vrăjitoriul ce mare îl asigură: „adeverit să fii că,/ cursul 
stelelor și vârtejirea țircălamurilor [orbitelor] cereşti/ de-mi vor 
agiuta,/ în curândă vreme mreaje/ asupra Corbului voiu împleti/ 
și aripile lui/ cu sămnul cel de biruință în mâna ta/ îl voi da”8%. 
Șoimul îi reaminteşte, așadar, Corbului, toată istoria vrăjmășiei 
dintre el și Inorog, adăugând că: 


„Ce nu atâta a lui nevoință 
ieste de vinuit, 
pre cât a ta mare norocire de fericit, 
că nu socoteala ta cea dreaptă, 


827 Idem, p. 343. 
828 Idem, p. 344. 

ce norocul lui cel împotrivnic 
și strâmb până astădzi 
lucrurile în norocire ț-au arătat. 


Ce nu până într-atâta ieste de credzut 
fortuna norocului, 
o, Coarbe, carea, 
precum din bătrâni am audzit, 
numai aripi să fie având, 
dzic, 
iară nu şi picioare 
și pe deasupra capului zburând, 
după cel norocit urmadză [urmează], 
iar de tot pe dânsul a să pune 
NICI va, 
nici, de ar vrea, 
în ce să să sprijenească are 


(că cine cu aripile norocului a zbura 
i să pare, 
când în piatra stăruielii 

a să sprijeni va, 

atuncea 
precum nici picioare neclătite 
să nu fie având 
cunoaște)”. 


Din nou se observă cum Dimitrie Cantemir face apel la 
scrierile lui Miron Costin, în încercarea evidentă de a se înscrie 
în tradiția românească literar-spirituală: 


82 Idem, p. 347. 

„Norocul la un loc nu stă, într-un ceas schimbă pasul 
Anii nu potù aduce ce aduce ceasul. 
Numai mâini şi cu aripi [are], şi picioare n-are, 
[Ca] Să nu poată sta într-un loc niciodinioare”. 


(Viiața lumii)®® 


Miron Costin versifica această sentință extrăgând-o din 
propria traducere a unui fragment (Graiul solului tătărăscă cătră 
Alexandru Machidon) din Alexandria cultă: 


„Aşa zic bătrânii noștri, tătarii, că norocul n-are 
picioare, numai mâini şi aripi. Cându-ți pare că-ți dă mânu- 
le, atunci și zboară” 831, 


Dimitrie Cantemir cunoștea şi poemul Viața lumii, dar şi 
traducerea lui Costin din Alexandria, după cum ne dovedeşte și 
scurtul comentariu perifrastic prin care completează această 
sentință, în versurile care urmează. Autorul își învăluie însă 
împrumuturile metaforice, la tot pasul, recurgând la meta- 
morfoze stilistice ingenioase. Rezultatul lungului discurs al Șoi- 
mului este acela de a-l fi făcut pe Corb „domirit și domolit” 832 în 
privinţa Inorogului, încât porunca acestuia către vânătorii din 
munți este „ca spre pace/ şi prieteșug a-l întoarce/ să poată”8%. 
Așa încât partea a unsprezecea a Istoriei ne prezintă drumul 


80 Miron Costin, Opere, ed. cit., p. 321. 

81 Idem, p. 316. 

82 Dimitrie Cantemir, Istoria ieroglifică, ed. cit., p. 348. 
83 Ibidem. 

întoarcerii Filului la epitropia sa și tratativele de pace între cele 
două tabere: 


„Pre aceia vreme 
între dulăii carii în munti să afla, 
una din pasiri 
(carea din cele supusă stepăna [treaptă] 
cea mai de sus ținea), 
foarte credincioasă Corbului 
și a toată monarhiia 
păsirilor dreaptă slugă era. 
Aceasta, porunca Corbului vădzind, 
mai mult într-alte socotele a sta 
nu să zăbăvi (căci pacea 
Inorogului tuturor dorită era), 
ce, îndată sculându-să, 
la un bun vrăjitoriu 
şi vechiu priietin al lor 
să dusă, pentru ca vrajea 
să ispitească 
de ieste cu putință 
de atâtea cumplite rane 
inima Inorogului a să vindeca” %4... 


Pasărea aceasta era Lebăda („căci aproape de moarte/ 
cântecul cel mai frumos au cântat”), iar răspunsul pe care ea îl 
primește de la vrăjitor este: 


„de acmu lucrul cu linește 
și cu blândeţe ieste să ispitiți. 


834 Idem, p. 349. 

Deci tâmplarea după pofta voastră 
de va ieşi, fericiți sinteți, 
iară de nu, cu furtuna 
nu trebuie a vă lupta, 
ce după undele apelor 
vă ieste a va lăsa. 


Căci amintrile, 
toate vrăjile minciunoase sint 
şi când viţi nedejdui că mreajea 
asupra nepriietinului să împletește, 
atuncea voi într-însa învălătuciţi [infășuraţi] 
și împleticiți 
vă viţi [veţi] afla”3%. 


Remarcăm — pe lângă metafora mării, la care autorul nostru 
a apelat foarte des — utilizarea termenului unde, ca în Psaltirea pre 
versuri, în loc de valuri mari/ înalte (despre care putem spune că 
Dosoftei l-a poetizat, i-a dăruit un loc important ca termen 
poetic). Şi tot de la Dosoftei a împrumutat Cantemir și termenul 
tinc (ţânc) în loc de pui (după cum am precizat şi altădată): 


„lară Inorogul, 
într-acea dată știind 
precum acelui vrăjitoriu 
bobii nu-i prea îmblă 


835 Idem, p. 349-350. 

86 A se vedea Dr. Gianina Maria-Cristina Picioruș, Studiu despre Viața 
Sfântului Macarie Romanul, op. cit., p. 43, cf. 

https://www.teologiepentruazi.ro/2014/10/31/studiu-despre-viata- 
sfantului-macarie-romanul/. 

şi teiele îi sint cani împleticite, 
socoti ca în vremea slăbiciunii lui 
cu dânsul prieteșug, și cunoștință să facă /.../ 


La carile pre un dulăoaș, 
carile cu dânsul cunoștință avea, 
trimasă (țincușorul acesta născut, 

crescut 
și așeşi încărunțit 
la oi era, 
ce și la bătrâneţe 
de minte tot ţinc era)”8%. 


Tot Dosoftei, traducând Psaltirea, a transpus astfel Ps. 56, 5: 


„Lrimis-au Dumnădzău mila Sa și adevara Sa, ş|i]-au 
izbăvit sufletul mieu din mijlocul ţâncilor de leu” (Psaltirea 
de-nțăles). 


SI Ps: 103722: 


„Įâncii leilor, scâncind să apuce și să-ș|i] ceae de la 
Dumnădzău hrană șie”. 


Coresi foloseşte, în aceiași psalmi, pentru țânci de leu, 
termenul „schimeni”8%8 — din gr. oxvuvos, LXX, iar Biblia de la 
Bucureşti (1688), în aceleaşi situaţii, spune: „pui de lei” și „puii 


87 Dimitrie Cantemir, Istoria ieroglifică, ed. cit., p. 350. 

88 Cf. Coresi, Psaltirea slavo-română (1577) în comparație cu Psaltirile 
coresiene din 1570 şi din 1588, text stabilit, introducere şi indice de Stela 
Toma, Ed. Academiei RSR, 1976, p. 241, 434. 

de lei”. A discutat aceste aspecte și Al. Andriescu, care consideră 
că „schimeni”, din tipăritura coresiană, provine din slavonă8*. 

Revenind la textul leroglificei, „ţincul cel bătrân” interme- 
diază întâlnirea Inorogului cu vrăjitorul, care îi propune a face 
„pace cu Corbul” 5, de care acesta încă se îndoiește, căci 


„precum să dzice cuvântul 
(glasul cucului din glasul pupădzii nedeosăbind), 
totdeauna urechile sale 
cătră cuvintele mele 
surde 
și de tot astupate 
ș-au ținut” st, 


Insă neașteptatul se produce, căci vânatul se întâlnește și 
convorbește cu vânătorii săi: 


„În scurt, să dzicem, 
vrăjitoriul dintr-îmbe părţile atâta 
de cu osârdie s-au nevoit, 
cât s-ar putea dzice 
că focul cu apa ar fi adunat 
și ceriul cu pământul ar fi împreunat, 
de vreme ce într-aceiaşi dzi, 
pre Lebădă și pre dulăii vânători acolea 
aducând, 
cu Inorogul a să videa 


89 A se vedea: Al. Andriescu, Psalmii în literatura română, Editura 
Universităţii „Alexandru loan Cuza”, lași, 2004, p. 123-125. 

840 Dimitrie Cantemir, Istoria ieroglifică, ed. cit., p. 351. 

81 Ibidem. 

şi prin câtăva vreme a să vorovi [vorbi] 
i-au făcut. 


Ce-i încoace și încolea, 
tractatele pentru pacea la mijloc puind, 
unii trăgea, 
alții împingea, 
iară ceva de adevăr 
şi de folos nu să alegea. 


Deci cu toţii lucrurile așe împletecite 
și încurcate 
vădzind 
(că[ci] când cineva 
adevărului a să îndupleca 
nu va, 
încurcătura minciunilor 
nu cu lesne de dezlegat 
să înnoadă), 
soroc vrajbei în 25 de ani pusără”82. 


Așadar, se pun, totuși, temeliile păcii. Observăm, însă, din 
nou, că Dimitrie Cantemir are un fel colorat de a povesti, înțesat 
de parafraze, aluzii, comparații sau caracterizări, pe care îl vom 
întâlni mai târziu la Creangă. Formulele introductive ne întăresc 
această impresie: „în scurt să dzicem”, „ce-i încoace și încolea” 
(la Creangă: „scurt şi cuprinzător”, „scurtă vorbă”5% etc.). 

În Istoria lui Cantemir, caierul vrăjilor se mai domolește și 
vrăjile mai tac o vreme: 


82 Ibidem. 


843 Jon Creangă, op. cit., p. 178, 189. 


623 


„Într-aceasta vreme de armistiție [armistițiu] 
vrajea vrăjitoriului mijlocitoriu 
așeși de tot să închisă. 

Iară povestea pricinii era 
că vrajitoriul cel mare 
cu farmecele sale 
atâta putere agonisisă, 
cât pre toate vrăjile 
mute întorcând, 
singur el numai, când, 
ce Și cui vrea, 
vrăjiia”84. 


Pe neașteptate însă, „ca ciuperca din gunoiu”55, răsare un 
vrăjitor mare, de care toţi se tem. Corbul îl trimite pe Uliu (Uleul) 
negociator în locul Lebedei, care „la cuibu-și s-au înturnat,/ unde 
nu preste multe dzile/ verşurile încheindu-și/ cântecul ş-au să- 
vârşit”'8%, 

„În dzilele acestui vrăjitoriu 
Filul şi Inorogul 
mare întrare și ieșire aflară, 
de carea nepriietinii macar 
cum știre a lua nu putură”s. 


Găsim iarăși o parafrază (cum adesea se întâmplă în Istoria 
ieroglifică) a unei expresii biblice: 


844 Dimitrie Cantemir, Istoria ieroglifică, ed. cit., p. 352. 
515 Ibidem. 

846 Idem, p. 353. 

847 Ibidem. 

„Eu sânt uşa: pren Mine de va întra neștine, mântui-se- 
va. Şi va întra şi va ieși, și pășune va afla” (In. 10, 9, Biblia 
1688). 


Intrarea și ieşirea indică, aşadar, marea trecere pe care o are 
cineva pe lângă o persoană de rang înalt: aceasta este decriptarea 
lui Cantemir. Cu alte cuvinte, a intra și a ieși prin ușa Hristos, 
din versetul de mai sus, semnifică, dacă urmărim dezlegarea lui 
Cantemir, a avea mare îndrăzneală la Dumnezeu, în rugăciune, 
a fi intim cu Domnul. 

Filul și Inorogul având, deci, intrare şi ieșire la noul vrăjitor, 
lucrurile se schimbă din ce în ce mai mult în bine, în favoarea lor. 
Acum, se întoarce roata și acest vrăjitor începe să împletească 
mreji pentru Corb şi pentru Struţocămilă. lar 


„mreajea asupra Strutocamilii 
mai pre iuşor fiind a să împleti 
(macar că pre amândoai deodată 
vrăjitoriul le începusă), 
acmu gata Filului să o dea 
pre vrăjitoriu îndemnă. 
Filul, luând mreajea, 
până în dzece dzile 
pre Strutocamilă vână. /.../ 


După ce Strutocamila în mreaje să prinsă, 
la Grumadzii Boului o adusără. 
Iară Lupul, Ciacalul și alalți 
carii partea Filului ținea, 
până la vinirea Filului, 
lucrurile monarhiii dobitoacelor 

a chivernisi începură 
și pe jigăniile carile să împrăştiiasă, 
până la vinirea Filului, 
iarăși la locul său le adunase, 
fără numai Guziul Orb și Hameleonul, 
în fuga lor rămâind, 
ca cum sămânţa răutăților 
și tulburărilor 

într-alții de ar pieri, 

într-aceștea să să păzască”8%8. 


Filul, care „epitropiia dobitoacelor/ de la vrăjitoriu luase”8, 
în locul Struțocămilei, „la locul epitropiii sale să dusă”5%. Hame- 
leonul, „organul răutăţii”s!, are tupeul de a-și cere scuze (cu 
ipocrizie, desigur) și de a încerca să facă pace cu Inorogul, printr- 
un intermediar. Acesta îi răspunde: 


„primejdiile carile am tras 

voii norocului mieu le dau, 
carile, până împotrivă îmi va merge, 
încă mulți Hameleoni să vor izvodi. 


Iară el acmu să știe că acestea toate 
ca cum nu mi le-ar fi pricinit, 
aşe le-am luat 


848 Idem., p. 353, 356. 
549 Idem, p. 354-355. 
80 Idem, p. 360. 

81 Idem, p. 359. 

şi ca cum nu mi le-ar fi făcut, 
aşe le-am uitat. 


EI, cu trup, cu suflet, 

vicleșug, şi cu stat, 
cu fapt, 
răutate ieste. 
Deci în care parte mă voi uita? 
Şi căriia iertăciune 
sau izbândă să dau 
sau să iau? 


Agiunge-i lui, o, Plotune, 
singur șie 
și lucrătoriu 
şi izbânditoriu 
să-și fie 
(că cu vreme celea 
ce din singure faptele rele 
ochiul dreptăţii izbândeşte 
și răsplăteşte, 
nici voia împotrivnică, 
nici mâna vrăjmășască 
mai cu asupră a afla 
poate). 


Iară pentru leacul ce mă întreabă, 
îi vii spune că altăceva mai mult nu știu, 
fără numai visul carile odânăoară 
dzic să fie visat, 
precum ieste și precum adevăraţilor onirocriți 

să cade să-l tâlcuiască 
(că cine spune minciuna, 
întâi obrazul își rușineadză, 
iară mai pre urmă 
sufletul își ucide). 


Iară cela ce oai de vipere bea 
puii prin pântece cu mari chinuri naște, 
precum şi el, giurământurile înghițind, 
pântecele sufletului despicându-i, 
pre unde nici să gândeşte, 
pre acolo în ocara a toată lumea 
vor să-l scoaţă. 


Aşijderea, 
a sulemendriţii învățături, 
carea spre înghiţirea oaâlor viperii le-au îndreptat, 
pofta răutăților spre vicleșugul 
și călcarea dreptăţii aducându-l, 
cele de apoi mai rele decât cele dintâi i-au arătat, 
că[ci] când prin spinii şi deasă pădurea visului îmbla, 
umbra necunoștinții îl acoperiia 
și soarele adevărului nu-l videa, 


căci între doai împotrivnice chipuri 
cu cuvinte împleticite îmbla, 
umbra minciunilor precum lumina 
dreptății va astupa 
i să părea. 


Iară când lângă para focului să apropie, 
atuncea la ivala 
vicleșugurilor sosind, 
de la pământ până la nuări, 
adecă preste toată lumea cu mari sunete, 
vestea răutăţii lui au ieșit. 


Inorogul precum în munte înalt șede 
prin vis i să părea, 
iară acmu în bună nedejde stăruit, 
unde vicleșugurile lui a agiunge nu pot, 
cu linește viața își petrece. 


Pasirea neagră (carea Corbul ieste) 
cu neprietiniia în cap a i să pune neputând, 
din mândria sa gios cădzind, 
la pace să pleacă. 
Iară Hameleonul, în groapa carea 
singur au săpat, 
într-aceiaşi singur au cădzut; 
precum odânăoară pre mine 
fălcilor crocodilului nevinovat 
mă vândusă, 
aşe acmu același crocodil, 
în fălci ţiindu-l, nu-l înghite, 
ce-l suge, 
nu-l amestecă, 
ce-l încolţește. 
După aceasta, sfârșitul și izbânda dreptăţii 
în curând să aşteaptă, 
ca ce au sămănat, aceia să secere, 

ȘI ce ș-au așternut, 
pre aceia să să culce”3?, 


Acestea sunt spuse cu referire la visul Hameleonului, pe 
care numai „adevărații onirocriţi să cade să-l tâlcuiască”, Inoro- 
gul fiind, aşadar, un adevărat onirocrit (judecător/ înțelegător al 
viselor). În Scriptură avem exemplul Sfântului Iosif Patriarhul, 
cel ce a dezlegat visele faraonului şi a devenit apoi guvernator al 
Egiptului. „Ce au sămănat, aceia să secere” reprezintă o altă 
parafrază biblică, a unui verset (Osea 8, 7), la care Cantemir a 
mai făcut apel și altădată, după cum am arătat altundeva, mai 
sus. lar în ceea ce priveşte expresia biblică „în groapa carea 
singur au săpat,/ într-aceiași singur au cădzut”, despre care am 
mai vorbit în alt context, reproducem aici comentariul lui Al. 
Andriescu: 


„Atât de legat de textul Bibliei în Divan, cu un accent 
deosebit pus pe psalmi, doar la şase ani de la tipărirea 
primei sale cărți, Dimitrie Cantemir își schimbă radical 
atitudinea față de această sursă (n. n.). Istoria ieroglifică, 
încheiată în 1705, este practic lipsită de citate biblice (s. n.). 
Editorii textului, în excelenta ediție academică, Dimitrie 
Cantemir, Opere complete, IV, îngrijită de Virgil Cândea, 
identifică, într-un remarcabil efort pe care îl face Nicolae 
Stoicescu, autorul unor note minuţioase, surse mai nume- 


s2 Idem, p. 359-360. 

833 A se vedea cartea noastră, Epilog la lumea veche, vol. I. 1, ediţia a 
doua, op. cit., p. 138-139, cf. 

https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 

roase din Noul Testament, și doar câteva din Vechiul 
Testament, cum ar fi de exemplu Pildele lui Solomon. 
Psaltirea este menţionată indirect doar cu formularea 
devenită populară, «Cine sapă groapa altuia cade singur în 
ea» e cu trimitere la Pilde 26, 27, la care se adaugă, în nota 
947, o observaţie de reținut în legătură cu circulaţia acestui 
proverb în literatura română, de la Învățăturile lui Neagoe 
Basarab, până la cronicari: N. Costin, pseudo-Muste, I. 
Neculce, Radu Greceanu, Zilot Românul și Dosoftei” 84, 


În primul rând, am demonstrat, în studiul nostru de față, că 
apelul lui Dimitrie Cantemir la Psaltire şi la Scriptură, în general, 
este de natură mult mai amplă şi mai complexă decât s-a crezut 
până acum. Căci, deşi nu mai avem citate scripturale, ca în Divan, 
ci parafraze, care, e adevărat, sunt mult mai greu de identificat, 
ele sunt totuși foarte numeroase (după cum am dovedit) în 
cuprinsul leroglificei şi constituie nuclee cognitive și poetice deo- 
sebit de semnificative. 

Am descoperit, deci, pe parcursul exegezei noastre, 
nenumărate exemple care infirmă ipoteza — cu totul eronată — că 
„Dimitrie Cantemir îşi schimbă radical atitudinea față de această 
sursă [Scriptura]”. Din cercetarea noastră rezultă că autorul şi-a 
păstrat intactă vechea atitudine, numai că a implementat-o la un 
alt nivel de scriitură, în care fraza scripturală, poetică sau pare- 
miologică, este întrețesută în text. Și totuși, operaţia nu este cu 
totul nouă, pentru că există stilizări ale citatului biblic chiar și în 
Divan, care „fac de nerecunoscut sursa biblică”. Înclinaţiile 


854 A]. Andriescu, Psalmii în literatura română, Editura Universităţii 
„Alexandru loan Cuza”, Iaşi, 2004, p. 97-98. 
s5 Idem, p. 102. 

profilate în Divan sunt desăvârșite, la nivel literar, în Istoria 
ieroglifică...Până la sfârşitul cărții nu mai există multe pasaje care 
să ne atragă atenţia prin lirism sau poezia lor interioară. Autorul 
se concentrează asupra tratativelor de pace care se poartă între 
cele două tabere și care nu au prea mult suflu poetic. 

Ne-a reținut totuși atenţia, în capitolul al 12-lea al cărţii și 
ultimul (mai scurt decât celelalte), o splendidă alegorie din 
prologul Camilopardalului: 


„Că duhurile muritorilor asemenea sint 
vânturilor clătitului aier, 
carile și plăcut, 
și împotrivă 
a sufla pot. 


Inimile corăbii 
pre nestătătoare lucrurile tâmplărilor 
ca pre umerile mărilor 
plutesc, 


sfârşitul lucrurilor liman, 
întrarea la liman, 
aflarea lineştii 
și scăparea din furtună 
ieste. 


Deci precum adese s-au vădzut 
că, cu nepaza cârmaciului 
și cu lenevirea corăbierilor, 
acmu în sinul limanului întrați fiind, 
aceia pat [păţesc], 
de carea între groznice undele valurilor 
au scăpat. 

Într-acesta chip și lucrurile voastre, 
ca un vas de multe valuri 
și din multe părți izbit şi strânciunat [zdruncinat], 
acmu la limanul adăpostirii 
și la lineștea odihnirii 
să fie agiuns socotesc. 


Cea mai multă primejdie, 
precum să vede, au trecut. 
Rămas-au acmu ca în adăpost, 
pentru paza vivorului, 
fierul să să arunce, 
pândzele să să învălească, 
funele să să întărească 
şi vasul, cu nerumpte odgoane, 
la margine legându-să, 
să să sprijenească, 


ca nu cândailea, despre uscat 
vivorul duhurilor fără veste scornindu-să, 

iarăşi mările odată călătorite 

şi valurile mai denainte trecute 
a le poftori să silească, 
unde de nu cea de tot prăpădenie, 
însă cea mai rea decât cea dintâi primejdie, 
poate să să tâmple. 


lată, deoparte, 

Inorogul singur cârmaciu, 
singur vasul voii sale încotro ar pofti 
a-l porni 
ştie și poate, 

carile, în liman întrând, 
cu ce odgon și la ce stâncă vasul s-ar lega, 
singur din sine voii 
și alegerii noastre au lăsat. 


Deci despre aceasta parte 
fără prepus sint 
că în adăpostul odihnii 
vasul inimii sale, 
fără nici o primejdie, 
cu groase odgoane, 
cu tari funi 
și la credincioase locuri 
să va lega, 
unde, neclătit rămâind, 
vivor cât de repede, 
furtună cât de mare 
și holbură cât de năprasnă a-l mai urni 
nu va putea 


(că mai pre lesne ieste vântului 
o mie de odgoane a rumpe 
şi o mie de fiiară a smulge, 
decât sufletului cinstei purtătoriu 
din cuvântul dat a să întoarce). 


Acmu, dară, lucrul rămâne 
că, de vreme ce vasul Corbului 
prin epitropie ieste să să chivernisască, 
carile dintre voi ar fi acela carile 
voie slobodă şi toată puterea să aibă 
ca la locul ce vom cunoaște noi 

că-i mai de credinţă, 
cu funea carea vom dzice că-i mai tare 
și cu fierul carile vom pricepe că-i mai de nedejde, 
acolo și cu acelea să să lege 
şi să să priponească. 


Deci carile epitropiia navarhului ar avea 
să mi să arete, 
ca cu acela cuvintele obştindu-mi, 
celea ce spre sfârşitul lucrului 
ar căuta să vorovască”8%, 


Cantemir apelează din nou la metaforele marine, care au 
născut atâtea pagini poetice în Istoria ieroglifică. Magnifică este 
imaginea în care apar „inimile corăbiii” care plutesc pe undele 
întâmplărilor vieţii „ca pre umerile mărilor”. Este vorba, de fapt, 
despre corăbiile inimilor — și mai departe Cantemir amintește de 
„Vasul inimii” —, însă inversiunea oferă un plus de efect poetic. 

Imaginea poetică a vasului inimii i-a fost sugerată tot de 
Scriptură: 


„Și în casă mare nu sânt numai vase de aur şi de argint, 
ce şi de lemn și de pământ; și unele sânt de cinste, altele spre 
necinste. Deci, de va curăța neștine pre el de eale, fi-va vas 
spre cinste svinţit și de bună treabă Stăpânitoriului, la tot 
lucrul bun fiind gătit. lar de pohtele ceale tinerești fugi și 
goneaște [aleargă după] direptatea, credința, dragostea, 
pacea, cu ceia ce cheamă pre Domnul den curată inemă” (II 
Tim. 2, 20-22, Biblia 1688). 


856 Dimitrie Cantemir, Istoria ieroglifică, ed. cit., p. 369-370. 

Vasul inimii trebuie să fie curat, pentru a fi de folos 
Stăpânului care l-a creat. Sfântul Pavlos pomenea, de asemenea, 
despre Olarul care face, după voia Sa, „vase de urgie” și „vase de 
milă” (Rom. 9, 21-23). Cantemir extrapolează semnificaţiile și 
preschimbă vasul în...corabie, imaginând cum „inimile coră- 
bii[lor]” plutesc „pre umerile mărilor”. Aici, alegoria privește o 
situaţie în care furtuna mării a fost depășită și corăbiile inimilor 
au aflat liman, însă nu unul definitiv, existând primejdia ca 
uraganul să se stârnească din nou, „vivorul duhurilor fără veste 
scornindu-să”. Credem că, în aceste compoziții, experienţa celui 
care a putut admira atâta timp Bosforul şi Marea Mediterană se 
împleteşte cu recursul la tradiţia literară. 

În Psaltire — după cum arătam şi altădată — există această 
metaforă duhovnicească care ilustrează primejdia înecului (față 
de care considerăm că nici Bacovia, mai târziu, nu a rămas 
insensibil): 


„Mântuiaște-mă de glodişte ca să nu mă înglod, 
izbăveaște-mă de [cei] carii nu mă pot vedea și de adâncile 
[adâncurile] apelor. Să nu mă înneace volbura apei, nice să 
mă soarbă adâncul, nice să-ş|i] sloboadze preste mine puțul 
rostul său [să nu-şi reverse peste mine adâncul gura sa]” 
(Dosoftei, Psaltirea de-nțăles, Ps. 68, 18-19); 

„Strigat-am în grijea mea spre Domnul, Dumnădzăul 
mieu, și audzitu-m-au. Din pântecele iadului, vaetul meu, 
audzit-ai glasul mieu. Aruncatu-m-ai într-adâncul inemii 
mării și păraocă încongiurară-mă. Toate nălțările Tale și 
valurile Tale preste mine trecură. [...] Vărsatu-s-au apă pănă 
la sufletul mieu, prăpastia [abisul] încongiuratu-m-au cea 
mai de-apoi” (Idem, Rugăciunea Sfântului Iona din chit”). 


87 Cf. Dosoftei, Psaltirea de-nțăles, op. cit., p. 680. 

De aceea este nevoie de un navarh priceput, care să ştie să- 
și cârmuiască vasul inimii sau corabia sufletului, pentru că viața 
noastră plutește „pre nestătătoare lucrurile tâmplărilor”, care, 
pornindu-se furtuni mari, pot să ne răstoarne şi să ne scufunde. 
În Psaltirea în versuri a lui Dosoftei, versetele pe care le-am 
reprodus puţin mai sus au născut o splendidă poezie: 


„O, Dumnezău Svinte, Tu mă scoate 
De puhoi de ape, toi [tumult] de gloate, 
Ce-m[i] vine la suflet, și de gloduri 
Cu pâcle adânci, fără poduri. 


Că sunt încungiurat de adâncuri, 
De mă trage vivorul la smârcuri [vâltori]. 
Strigând mi-au venitu-mi ameţeală, 
Mi-au amurțât limba-n osteneală. /.../ 


Nice să laș[i] să m-afunde tina, 
Ce să rădici de pre mine vina. 
Şi să scap de cine mi-s cu greață 
Şi de genuni adânci, line-n faţă. 


Vivorul apei să nu mă tragă, 
Să mă-nghiță genunea cea largă, 
Nice smârcul buza să-ș[i] deşcheie 
Să mă soarbă şi să să încheie”. 


In vremea lui Cantemir, la alegorii marine recurge adesea şi 
Sfântul Antim Ivireanul, ca spre exemplu în acest pasaj: 


„Pentru care lucru mie mi se pare a fi 

Părinţii cei de demult 
asemenea acelora pre carii îi ia 
şi-i învăluiaște 
furtuna cea de noapte pre mare 
și văd lumină oare unde, 
departe, 
într-un loc de nădejde pusă, 
spre care silesc 
să o ajungă cei învăluiți; 


și adese cu ochii 
cătră dânsa privesc 
şi pânzele le îndreaptă 
ca să meargă (din cât pot) într-acolo; 
ȘI aceia, 
de nu pot amintrilea, 
cu ochii și cu sufletul 
o cuprind”s. 


Inorogul, „singur cârmaciu”, care îşi conduce către adăpost 
„Vasul inimii sale”, ne trimite cu gândul și la aceste versuri ale 
lui Emil Botta: „Ce mi s-a făcut corabia,/ ce s-a ales de corabia 
mea?/ Eu, tandru cârmaci,/ spre Arcturus cel aspru îndreptat-am 
corabia,/ luminat de Stea” (Singurătatea a VII-a)... 


s Antim Ivireanul, Opere, ed. cit., p. 110-111. 


5% Inițial, am scris această carte pe platforma noastră online, pe 
episoade, între 13 iulie 2014 (când am editat primul articol dintr-o serie 
lungă de 58, aici: https://www.teologiepentruazi.ro/2014/07/13/creatori- 
de-limba-si-de-viziune-poetica-in-literatura-romana-dimitrie-cantemir- 
1/) și 14 iunie 2015 (ultimul articol: 

https://www.teologiepentruazi.ro/2015/06/14/creatori-de-limba-si- 
de-viziune-poetica-in-literatura-romana-dimitrie-cantemir-58/). 

Ulterior, am publicat-o în două volume: 

Creatori de limbă şi de viziune poetică în literatura română. Dimitrie 
Cantemir, vol. 2. 1, Teologie pentru azi, Bucureşti, 2015, cf. 

https://www.teologiepentruazi.ro/2015/01/08/creatori-de-limba-si- 
de-viziune-poetica-vol-2-1/ și 

Creatori de limbă şi de viziune poetică în literatura română. Dimitrie 
Cantemir, vol. 2. 2, Teologie pentru azi, Bucureşti, 2015, cf. 

https://www.teologiepentruazi.ro/2015/07/07/creatori-de-limba-si- 
de-viziune-poetica-vol-2-2/. 

Posteritatea literară a lui Dimitrie Cantemir860 


Curtius scria în prefața lucrării sale: 


„Cartea mea nu s-a născut din scopuri pur științifice, ci 
din grija pentru păstrarea culturii occidentale. Ea reprezintă 
o încercare de a evidenția cu metode noi unitatea unei 
asemenea tradiţii în timp și spaţiu. În haosul spiritual al 
contemporaneității a devenit necesar şi totodată posibil a 


demonstra această unitate”81. 


Credem că îi putem împrumuta atât cuvintele, cât și 
dezideratul, aplicându-l la situaţia literaturii române, pentru că 
şi la noi a venit timpul, în haosul spiritual al contemporaneității, 
de a demonstra unitatea tradiţiei literare româneşti în timp şi 
spaţiu, din epoca veche până în cea modernă, organicitatea aces- 


tei literaturi și falsitatea grosolană a teoriilor care expediază 


s0 Articol publicat mai întâi aici: 

https://www,.teologiepentruazi.ro/2013/02/17/posteritatea-literara- 
a-lui-dimitrie-cantemir-1/, 

https://www.teologiepentruazi.ro/2013/02/18/posteritatea-literara- 
a-lui-dimitrie-cantemir-2/, 

https://www,.teologiepentruazi.ro/2013/02/26/posteritatea-literara- 
a-lui-dimitrie-cantemir-3/. 

861 Ernst Robert Curtius, Literatura europeană şi Evul Mediu latin, în 
românește de Adolf Armbruster, cu o introducere de Alexandru Duţu, Ed. 


Univers, Bucureşti, 1970, p. 7. 

literatura noastră veche într-un gulag unde să nu deranjeze 
„mult iubita și stimata” ideologie directoare care n-are nevoie de 
nicio istorie și de nicio tradiţie și care s-ar dispensa de ele fără 
regrete, ba chiar cu jubilaţie. 

Luăm ca exemplu cazul lui Dimitrie Cantemir, considerat 
uneori, pe nedrept, a nu fi avut vreo influenţă asupra dezvoltării 
ulterioare a literelor românești. Deşi am fi putut foarte bine să îl 
alegem pe Dosoftei ca exemplu și poate că o vom face cu altă 
ocazie. 

Autorul Divanului şi al Istoriei ieroglifice deschide o acoladă 
a secolului al XVIII-lea literar românesc care cuprinde scriitori de 
marcă (Antim Ivireanul, Nicolae Costin, lon Neculce) și care se 
încheie cu Ion Budai-Deleanu, cu a cărui operă debutează literar 
secolul următor, dar care se înscrie de fapt tot în perioada veche 
a literaturii române. Faptul că opere fundamentale ale epocii 
vechi, aparținând acestor scriitori, au văzut lumina tiparului 
târziu (mai puţin Divanul), a oferit un aşa-zis argument puternic 
de a contesta justețea unui interes critic susținut, celor care caută 
cu orice preţ motive de a nedreptăți o epocă pe care vor să o 
păstreze într-un sector periferic. Acești autori, prin urmare, au 
parte cel mai adesea de prețuire ca genialități insulare, fără a li se 
recunoaște urmări concrete în renașterea modernă a literaturii 
române. 

Istoria ieroglifică este scoasă din orice discuţie, întrucât a luat 
calea exilului împreună cu autorul ei. Orice tip de preocupări 
literare și culturale, într-un secol, mărturisesc prezența unui 


climat cultural anume și asigură propagarea acestuia, indiferent 

dacă investigaţii critice ulterioare stabilesc o influență concretă 
sau nu asupra generaţiei următoare. 

lar, pe de altă parte, problema influențelor este cât se poate 
de spinoasă, existând atâtea cazuri notabile în literatura uni- 
versală, în care ele nu pot fi detectate imediat sau cu acuratețe, 
deși este vorba de genii ale literaturii și de capodopere, care însă 
nu au „născut” neapărat urmași literari sau a căror influență s-a 
manifestat târziu5?. Studiul operelor literare din epoca veche a 
trenat şi aşa destul de mult, încât ni se pare absurd să inventăm 
şi să invocăm la nesfârşit reticente pentru a le lăsa mai departe în 
umbră. 

Pentru a dezbate posteritatea literară a lui Dimitrie Can- 
temir este nevoie să urmăm două trasee oarecum diferite. Şi 
aceasta pentru că vorbim, pe de o parte, de o continuitate literară 
cu scriitori precum Budai-Deleanu sau Eminescu, care este une- 
ori frapantă, dar care se explică (mulțumitor) doar prin existența 
unei tradiţii literare comune şi a unui sens de evoluție intuit de 
toți, iar, pe de altă parte, putem constata o reală influenţă literară 
târzie asupra unor poeți precum Emil Botta, Nichita Stănescu 
(care nu se sfiește să îl elogieze pe Cantemir ca cel mai mare poet 
modern al literaturii române) şi, poate, chiar şi Ion Barbu, al cărui 
ermetism de limbaj are multe în comun cu ieroglifările cante- 
mirene. 

Nu cunoaștem, de asemenea, să fi existat vreo inițiativă de 
a izola opera paremiologică a lui Cantemir, din Istoria ieroglifică, 


și de a o compara cu cea a lui lordache Golescu sau cu exercițiul 


82 A se vedea Idem, p. 263. 

similar semnalat de critica literară la lon Neculce, Budai-De- 
leanu, Nicolae Filimon și lon Creangă. 
Edgar Papu făcea cândva afirmaţia că Dimitrie Cantemir se 


numără printre preromantici şi că, în Istoria ieroglifică, 


„Cantemir se afirmă ca unul din primii şi cei mai 


compleți precursori ai romantismului european” 8%. 


La începutul secolului al XVIII-lea, Cantemir este un 
precursor al romantismului european şi această situaţie trebuie 
studiată cu multă atenţie. Ceea ce însă nu ne propunem acum. 

Argumentul negativ că Istoria ieroglifică nu a fost tipărită 
decât târziu nu are nicio importanţă, atâta timp când obiectul 
demonstraţiei critice este (trebuie să fie) genialitatea și forța 
creatoare anticipativă a principelui român în raport cu dezvol- 
tarea ulterioară a literaturii europene și nu nașterea unei școli sau 
a unui curent stilistic. 

La sfârşitul aceluiași secol al XVIII-lea se manifestă în 
literatura noastră (părtaş din păcate la aceeași soartă ingrată a 
publicării tardive) un alt scriitor care poate fi considerat 
preromantic (poate mai mult în interiorul literaturii române 
decât în raport cu fenomenul literar european, cu care se sincro- 
nizează în absenţa unui Lovinescu care să teoretizeze feno- 
menul): Ion Budai-Deleanu. Acesta a studiat proza lui Varlaam 
(Cazania), Ureche, Costin (Letopiseţele) şi Dosoftei (Vieţile Sfintilor) 


55 Edgar Papu, Poezia lui Eminescu, ediţia a I-a revăzută și adăugită, 
Ed. Junimea, lași, 1979, p. 210-211. 

și este neîndoielnic că a cunoscut și Divanul, cu atât mai mult cu 
cât și el solfegiază pe tema ubi sunt? și vanitas vanitatum, utilizând 
adesea și lexicul caracteristic lui Dosoftei, Miron Costin sau Can- 
temirset. 

Considerând că Budai-Deleanu nu a cunoscut Istoria iero- 
elifică (deşi Inochentie Micu și apoi corifeii Şcolii Ardelene au 
arătat un interes deosebit lucrărilor lui Cantemir - Inochentie 
Micu a recuperat manuscrisul Hronicului vechimii a romano-moldo- 
vlahilor de la un negustor din Sankt Petersburg), similitudinile 


dintre cei doi scriitori sunt totuși remarcabile: 


e caracterul poetic (şi chiar epopeic) al Istoriei ieroglifice; 

e interesul lui Cantemir pentru hieroglife şi egiptologie (care îl 
anticipează pe cel european-romantic şi pe al lui Eminescu) 
și pentru încriptare şi, respectiv, interesul lui Budai-Deleanu 
pentru istoria și filosofia veche/ medievală; 

e travestiul alegoric al operelor lor; 

e folosirea, de către ambii, a unei bibliografii literare şi 
filosofice cât mai vaste, a intertextualității ample și savante și 


a procedeelor anticipative; 


s4 A se vedea Gianina Maria Cristina Picioruș, Tiganiada: tradiție şi 
inovație. Aventura scriiturii şi canonul literar românesc, Teologie pentru azi, 
Bucureşti, 2012, 

https://www.teologiepentruazi.ro/2012/07/19/tiganiada-traditie-si- 


inovatie/. 

e invocarea heraclitianului război al elementelor și a unui 
conflict cosmic, a motivului lumii pe dos5; 

e invocarea unui illo tempore, a unui timp mito-istoric, care 
privește istoria în granițe mult mai largi, oarecum în tradiţia 
cronografelor, dar și în maniera poemului Memento mori al 
lui Eminescu, de mai târziu; 

e peisajul de natură alpin, tipic romantic (care, paradoxal, nu 
se mai regăsește ulterior în literatura noastră romantică, 
decât la Bolliac); 

e recursul la genuri populare (care va face parte din programul 
romantic), cum ar fi balada, bocetul sau blestemul la Can- 
temir (deşi e cam departe de bocetul popular prin structură 
şi erudiție, poate fi totuşi considerat o formulă originală/ 
cultă de bocet sau plângere) și balada sau basmul la Budai- 
Deleanu (apar de asemenea la Cantemir sintagmele lacrimi de 
sânge şi sprâncenele corbului, care ne intrigă datorită sonori- 
tății care ne trimite la Miorița); 

e intenţia vădită a ambilor de a crea o limbă literară şi/ sau un 
limbaj filosofic și de a lărgi neologic orizonturile limbii ro- 
mâne etc. 

Ne oprim la ilustrarea şi discutarea numai a câtorva din 
aceste asemănări. 

În opera lui Budai-Deleanu am putut segrega, fără echivoc, 
o baladă inserată în epopeea sa şi elemente certe de basm, pe 


care autorul l-a reinventat, pornind de la o carte populară. 


55 Idem, p. 8-9, n. 36. 
86 Idem, p. 15-21. 

În ceea ce-l priveşte pe Dimitrie Cantemir, Laetitia Tur- 
deanu-Cartojan făcea referire la el, într-un articol, ca la „izvorul 
baladelor din secolul al XIX-lea” — avea în vedere în primul 
rând operele sale istorice și mai ales Istoria Imperiului Otoman, pe 
care Asachi a descoperit-o, în engleză, la Vatican, în 1810. Dar 
putem identifica și în Istoria ieroglifică fragmente pe care le-am 
putea socoti baladă, bocet, blestem — bineînţeles culte. Pentru că 
înaintea lui Alecsandri, Cantemir a prelucrat balada populară... 

Un exemplu ar putea fi episodul pe care l-am putea intitula 
Balada vânării Inorogului — pe care renunţ să îl reproduc, datorită 
lungimii considerabile pentru articolul de față, cu excepţia 
unui scurt pasaj care ne aminteşte de complotul din Mioriţa, fiind 
încărcat de aceeaşi tensiune dramatică şi derulându-se tot „pe l- 


apus de soare”: 


87 Laetitia Turdeanu-Cartojan, Legenda „Mama lui Ștefan cel Mare”: D. 
Cantemir, izvorul baladelor din secolul al XIX-lea, în Emil Turdeanu, Laetitia 
Turdeanu-Cartojan, Studii şi articole literare, scrieri din ţară şi din exil 
publicate cu o postfață și note complementare de Mircea Anghelescu, Ed. 
Minerva, București, 1995, p. 147-174. 

868 A se vedea: 

https://www.teologiepentruazi.ro/2012/11/16/istoria-ieroglifica-in- 
versuri-19/, 

https://www.teologiepentruazi.ro/2012/12/09/istoria-ieroglifica-in- 
versuri-20/, 

https://www.teologiepentruazi.ro/2013/01/06/istoria-ieroglifica-in- 
versuri-26/, 

https://www.teologiepentruazi.ro/2013/01/09/istoria-ieroglifica-in- 


versuri-27/ . 

„Că, iată, în ceastă sară 
Inorogul la prundiş să coboară; 
la ușile a toate poticile 
dulăii stau gata să puie zăvoară, 
toate întrările și ieșirile lui 
viteji vânătorii 
și neosteniţi gonitorii 
tare le străjuiesc 


şi vârtos le păzesc. 


a, 


Deci altă cale 
de scăpare 
Și potică 
de fugă 
nu-i rămâne, 
fără numai doară 
în apă 


să să arunce... 


ps 
La strajea nopții dintâi 
pogorârea la prundiș îi va fi, 


paza dulăilor 

despre alte părţi nu va lipsi...”8%. 


lată și un alt fragment din Istoria ieroglifică, pe care l-am 


putea considera baladesc: 


„Eu m-am vechit, 
m-am veștedzit 
și ca florile 


de brumă m-am ovilit. 


Soarele m-au lovit, 
căldura m-au pălit, 


vânturile m-au negrit, 


drumurile m-au ostenit, 
dzilele m-au vechit, 


a|nlii m-au îmbătrânit, 


nopțile m-au schimosit 
şi, decât toate mai cumplit, 
norocul m-au urgisit 
și din dragostele tale 


m-au izgonit. 


59 Dimitrie Cantemir, Istoria ieroglifică, ediţie îngrijită de P. P. 
Panaitescu și I. Verdeș, studiu introductiv de Adriana Babeţi, Ed. Minerva, 
București, 1997, p. 278. 

Iară acesta nou, vios, 
vlăgos, 


ghizdav și frumos, 


ca soarele de luminos, 
ca luna de arătos 
și ca omătul de albicios 


ieste. 


Ochii Șoimului, 
pieptul leului, 
faţa trandafirului, 


fruntea iasiminului, 


gura bujorului, 
dinţii lăcrămioarelor, 
grumadzii păunului, 
sprâncenele corbului, 


părul sobolului, 


mânule ca aripile, 
degetele ca radzele, 
mijlocul pardosului, 


statul chiparosului, 


pelița cacumului, 


unghele inorogului, 


649 


glasul bubocului 
și vârtutea colunului 


are” 870, 


870 Idem, p. 257. 
Un izvor primordial al acestor tipuri de portret poate fi indicat în 


Cântarea Cântărilor: 


„Sunt neagră, dar frumoasă, 

o, fete ale Ierusalimului, 

ca sălaşele lui Chedar, ca perdelele lui Solomon. 
Nu vă uitaţi la mine că sunt neagră, 

căci soarele m'a ars; 

feciorii maicii mele s'au ridicat asupră-mi 


și viile m'au pus să le păzesc; /.../ 


— Frățânul meu e alb, e alb și rumen; 
pe el îl osebești din zeci de mii. 

De aur lămurit îi este capul 

cu plete'n valuri, negre cum e corbul. 
Iar ochii lui, ca două porumbiţe 

pe-o margine de apă 

scăldându-se în lapte 

și stând apoi pe margini de rotund. 
Gropiţele, căuşuri aromate 

ce odrăslesc miresme; 

iar buzele-i sunt crini 

înrouraţi cu-arome moi de smirnă...” etc. 
(Biblia, ediţia sinodală 2001). 

Bocetul sau blestemul apar de asemenea în paginile Istoriei 
jeroglifice: 
„Limba cea ca clopotul 
cine ț[i]-au legat? 
Gura cea ca doba 


ce ț|i]-au astupat? 


Voroava cea 
ca pohoaiele ploilor 


cine ț|i]-au înghețat? 


Glasul cel 
ca tunetul fulegerului 


ce t[i]-au amortit? 


Mulțimea cuvintelor 
cele ca păcura izvorâtoare 
și ca năboiul 
pe șerurile clevetelor 
năbușitoare 


cine ţ|i]-au oprit?"871. 


„Munţi, crăpați, 


copaci, vă despicați, 


871 Dimitrie Cantemir, Istoria ieroglifică, ed. cit., p. 261. 

pietri, vă färâmați! 


Asupra lucrului ce s-au făcut 
plângă piatra cu izvoară, 


munţii puhoaie pogoară, 


lăcașele Inorogului, 

pășunele, grădinele, 
cernească-să, 
pălească-să, 


veştedzască-să, 


nu înflorească, 
nu înverdzască, 


nici să odrăslească, 


și pre domnul lor cu jele, 

pre stăpânul lor negrele, 
suspinând, 
tânguind, 


nencetat să pomenească. 


Ochiuri de cucoară, 
voi, limpedzi izvoară, 
a izvori vă părăsiți, 


şi-n amar vă primeniţi. 

Gliganul sălbatec viieriu, 
şi-n livedzile lui ursul uşeriu 


să să facă, 


în grădini târveleşte, 
în pomăt bateleşte 


să să prefacă. 


Clătească-să ceriul, 
tremure pământul, 
aerul trăsnet, 


nuării plesnet, 


potop de holbură, 
întunerec de negură 


vântul să aducă. 


isi) 


De acmu înainte 

umbrile iadului 

să te învălească, 
întunerecul veacului 


să te căptușască, 


ca radzele soarelui 


să nu te mai lovască, 

ca lumina dzilei 
să nu te mai ivască, 
ca cunoștința cunoscuţilor 


să nu te mai vădească. 


Unde ti-i ascunde, sărace, 
unde ti-i supune, blăstămate, 
unde ti-i mistui, pedepsite, 


unde ti-i ivi, urgisite? 


lată, munții strigă, 


văile răzsună, 


iată, dealurile grăiesc, 


câmpii mărturisesc, 


iată, pietrile vorovăsc, 


lemnele povestesc, 


iată, iarba cu gălbenirea 
și florile cu veștedzirea 


arătând, vădesc, 


cu mut glas ritorisesc, 
cu surde sunete 


tuturor vestesc, 

asupra lucrului 
ce s-au lucrat 
toată ființa să uluiește 
și toată zidirea 
a să ciudi [a se minuna] 


nu sfârșește”872. 


Asemenea fragmente au mai fost sesizate şi altădată, de 
către alți cercetători (nici nu ar fi avut cum să rămână neob- 
servate). Numai că balada, ca și elegia, convertită popular în 
bocet, sau blestemul sunt specii vechi — și care au circulat în tot 
Evul Mediu - şi nu neapărat populare. 

Ecaterina Ţarălungă a remarcat „procesul de folosire a 
folclorului ca suprafață de contact cu mentalitatea populară”, 


concluzionând: 


„Observaţia care se impune, în legătură cu felul cum 
modelează Cantemir limba și stilul popular, prin ceea ce 
numeam mai sus acțiunea asupra structurilor de suprafață 
şi de adâncime, este aceea că nu există o linie netă de demar- 
cație între stilul său cultivat și acela popular. 

Faptul că ideea însăși de bocet, blestem, oraţie, 
parabolă este atacată, substituindu-i-se alte sensuri decât 
cele uzuale [populare], vădeşte intenția de a modifica mai 
mult decât mijloacele de expresie, adică limba şi stilul: vă- 


dește dorinţa de a influența mentalitatea însăși a poporului, 


872 Dimitrie Cantemir, Istoria ieroglifică, ed. cit., p. 298-301. 

care le permisese până atunci să funcționeze în anumite 


tipare'55. 


În literatura română, aceste specii nu au avut însă un autor 
cult până la Cantemir. Nu ne-au rămas scrise astfel de balade 
culte, deși istorii versificate (cronici rimate) avem până târziu 
(dar nu unele foarte vechi, cum și pașoptiștii și-ar fi dorit con- 
semnate). O tradiţie baladescă română este însă în mod firesc de 


presupus: 


„Va fi existat la noi [în secolele XV-XVI] și o poezie 
cultă de predominanţă laică (la dimensiunile pe care le 
putea achiziționa atunci laicul)? Probabil, deși manuscrisele 
nu au conservat prea multe dovezi. Această poezie, 
profesată de menestreli veniți de aiurea şi de autohtoni, tre- 
buie să fi închipuit o epică de curte brodată în jurul faptelor 
combatante. Din mediul acestor profesioniști (cu locul lor — 
ne spune Nicolae Costin — în ceremonialurile aulice: «Ve- 
dem și până astăzi, la mesele domnului, cântând lăutarii 
cântecele domnilor trecuţi cu nume bun, iar cu ocară celor 
răi și cumpliți») provine cu siguranţă acel Cântec al lui Ștefan 
Vodă, compus probabil în slavonă, care a circulat întâi la noi 
și a trecut apoi la vecinii de la nord și est [...]. Este de crezut 


că vor mai fi existat şi alte asemenea alcătuiri poetice. Unele 


873 Ecaterina Ţarălungă, Dimitrie Cantemir. Contribuţii documentare la 
un portret, Ed. Minerva, Bucureşti, 1989, p. 251-253. 

surprize pot să se afle încă prin marile sbornice, la noi sau 


prin alte locuri” 9, 


Uitându-ne spre istoria europeană a întoarcerii către 
literatura populară, aducem în atenţie studiul și obervaţiile lă- 


muritoare ale lui Giuseppe Cocchiara: 


„Hernando del Castillo publicase încă din 1511 un 
Cancionero general, în care fuseseră adunate unele romances 
vechi transmise prin tradiţie orală. Culegerea acestor 
romances a fost continuată, în 1550, de Esteban de Nájera în 
Silva de varios romances, un an mai târziu de Lorenzo 
Sepulveda în Romances sacados de historias antiquas şi în 1655 
de un Anonim în Cancionero des Romances. Genul acesta de 
culegeri a fost continuat cu timpul într-un ritm crescut, 
până în 1700, când a apărut primul Romancero general sub 
îngrijirea lui Pedro Flores. După cum observă De Lollis era 
vorba de „o poezie a poporului, a unui popor sever şi grav, care 
timp de şapte secole a purtat în permanență zale şi scut” [...] 

Același lucru se întâmplă în Marea Britanie, unde 
poezia populară îşi găsea expresia mai ales într-o serie de 
mici poeme compuse pe teme foarte diferite, unele dintre 
ele putând data chiar din secolul al XI-lea. [...] Baladele 
acestea fuseseră culese, în parte, începând cu secolul al 
XVII-lea, de Selden, de Roxburghe și de Wood. Dar primul 


8⁄4 Dan Horia Mazilu, Recitind literatura română veche, vol. II, Editura 


Universităţii din București, 1998, p. 9. A se vedea și p. 134-137. 

care le-a acordat o atenţie critică a fost fără îndoială 
Addison, care în două numere consecutive din Spectator”, în 
1711 [...] nu numai că semnala cititorilor săi două din 
baladele acelea, adică Chevy Chase şi The Children of the Wood, 
preferate, cum spunea el, de common people of England, dar 
compara unele pasaje cu fragmente din Homer şi din Ver- 
giliu. [...] [Addison aprecia] poezia profundă și intensă a 
ţăranului, întors la muncă, și care intonează cântul său na- 
tural, simplu şi convingător. 

Aceleași consideraţii erau făcute în prefața la Collection 
of the Old Ballads editate în trei volume între 1723 şi 1725. 
e] 

Pe aceleaşi urme mergea un delicat poet scoțian al 
contemporaneității, Allan Ramsay, care într-o antologie 
(The Evergreen, 2 vol., Edinburgh, 1724) culege, odată cu 
poeziile sale şi ale unor prieteni, vechile cânturi populare 


engleze şi scoțiene”385. 
In 1760 apare 


„Fragments of Ancient Poetry collected in the Highlands of 
Scotland and translated form the Gaelic or Erse languange, nişte 
încercări de poezie lirico-epică atribuite unui bard din 


vechime [Ossian], traduse de un anonim şi găsite într-o 


875 Giuseppe Cocchiara, Istoria folcloristicii europene. Europa în căutare 
de sine, traducerea din limba italiană de Michaela Şchiopu, Ed. Saeculum 
I. O., București, 2004, p. 112-114. 

serie de manuscrise datând din secolul al XII-lea până în 


secolul al XVI-lea”. 


Autorul acestei culegeri sau compilații (sau mistificări cu 
intenţii bune), James Macpherson, mai publică în 1762 „un poem 
vechi în șase părți, Fingal”, iar în 1765 editează în întregime 
Fragments, Fingal şi Temora®7. În acelaşi timp se instaurează în 
Anglia, în paralel cu iluminismul, o atmosferă preromantică: 
Thomas „cântă în Seasons cu accente emoţionante viața umilă și 


măreaţă a țăranilor englezi și scoțieni”, iar Gray 


„introduce în poezia engleză motivele unei lumi celtice 
care îi va apărea ca o lume barbară, lipsită de artificial și 
convenţional. Acesta este mesajul său când traduce din 
poezia nordică (îndrăgită şi de William Temple). Acesta este 
mesajul odei sale The Bard, din 1755. Observaţi: revine 
bardul, poetul antic, vechiul cântăreț rapsod popular. Şi el 
revine atunci când Young, se refugiază în regatul melan- 


coliei nocturne” 378. 


Revine, prin Ossian, dragostea pentru Evul Mediu. 
Amintim mai departe culegerea de poezie foclorică, Reliques of 
Ancient English Poetry (vechi balade și cântece, însumând și 


prima colecție importantă de balade), a episcopului scoțian 


87e Idem, p. 108. 
877 Ibidem. 


878 Idem, p. 109. 


659 


Thomas Percy, publicată la 1765, într-o atmosferă preromantică, 
şi pe care, dacă a cunoscut-o, am putea să ne gândim la o 
influenţă asupra lui Budai-Deleanu. 

Ea a determinat resurecţia baladei în poezia engleză, pentru 
că în 1798 Wordsworth și Coleridge publică Balade lirice (Lyrical 
Ballads). Mai poate fi adus în discuţie şi Herder, cu Cântece 
populare (1778-79; ediţia a doua în 1807 cu titlul: Stimmen der 
Volker in Liedern/ Glasurile popoarelor în cântece). 

Walter Scott (scoțian, de asemenea), publică Minstrelsy of the 
Scottish Border: Consisting of Historical and Romantic Ballads în 1802 
și Ballads and Lyrical Pieces în 1806. Se adaugă la acestea lucrarea 
lui Joseph Gorres despre cărțile populare, colecţia lui Arnim și 
Brentano și poveştile fraților Grimm. Mai târziu, în 1819, John 
Keats scoate la lumină La Belle Dame sans Merci: A Ballad — o 
variantă a celebrei balade medievale, din 1424, a lui Alain 
Chartier, La Belle Dame sans Mercy (într-o epocă din care ne-a 
rămas și o altă baladă binecunoscută, a lui François Villon, 
Ballade des dames du temps jadis). Victor Hugo compune şi el 
balade, între anii 1823-1828. Goethe, Schiller, Heine, de ase- 
menea, sunt autori de balade (interesaţi fiind de a revalorifica 
lirica trubadurilor), ca şi alți romantici. 

E greu de spus cu precizie ce anume a ajuns la cunoştinţa 
Budai-Deleanu din toate acestea, dar e posibil să fi avut 
informaţii de bună calitate. Apropierea lui Cantemir de 
formulele cântecelor populare însă nu se poate explica decât prin 
apelul la anumite surse comune, între care izvoarele biblice în 


primul rând. Dar poate că, totuși, în perioada petrecută la 


660 


Istanbul, a putut recepta şi o anumită atmosferă culturală și 
literară care să fi conţinut germenii evoluţiei ulterioare a 
literaturii. Spirit precoce şi cu înzestrare genială pentru litera- 
tură, se poate ca Dimitrie Cantemir să fi transpus în pagină aceste 
premoniţii... 

Lirica folclorică (sau pseudo-folclorică) avea însă origini 
culte, dovadă fiind și metamorfozarea psalmilor versi- ficaţi ai lui 
Dosoftei nu doar în colinde și cântece de stea, ci şi în poezie cu iz 


neoanacreontic: 


„opera aceasta [Psaltirea în versuri, 1673] era luată, în 
secolul al XVIII-lea și la începutul secolului trecut [al XIX- 
lea], drept model de versificaţie de către unii autori anonimi 
de versuri cvasipopulare, păstrate în diverse manuscrise 


din acea perioadă [...]: 


De suspinuri și de jele 
S-au umplut oasele mele, 
Şi ca corbul cel de noapte 


Îmi petrec zilele toate, 


Ca o pasăre rămasă 
Sub o streşină de casă, 
Ca o biată turturea 


Ce și-a pierdut soția.. .”87. 


89 Dosoftei, Opere. 1. Versuri, ediţie critică de N. A. Ursu, studiu 
introductiv de Al. Andriescu, Ed. Minerva, București, 1978, p. 445. 

În versurile citate este evidentă preluarea aproape identică 
a unui fragment din psalmul 101 al lui Dosoftei: „De suspinuri şi 
de jele/ Mi-am lipitu-mi os de piele./ De-atocma cu pelecanul,/ 
Prin pustii petrec tot anul,/ Şi ca corbul cel de noapte/ Îm[i] petrec 
zâlele toate,/ Ca o vrabie rămasă/ În supt streşină de casă”. 

Referinţa la biata turturea, pe tema căreia va compune o 
poezie (Amărâtă turturea) şi lenăchiţă Văcărescu, nu e luată de la 
Dosoftei, dar provine tot dintr-o sursă veche și nu folclorică, și 
anume din Fiziologul bizantin** (chiar dacă Văcărescu ar fi putut 
să o preia pe o filieră intermediară, de la Psalidas). 

Un alt element comun lui Cantemir și Budai-Deleanu și care 
constituie, de asemenea, o trăsătură preromantică, este peisajul 
alpin. La Cantemir, vârful munţilor reprezintă locașul Inoro- 
gului, simbolizând alegoric, înălțimea spirituală specifică perso- 
najului. Însă, privind retrospectiv, din optica istoriei literare, 
aceste peisaje anticipează şi preferințele romanticilor pentru 
călătoriile în munţi şi pentru retragerea în locuri sihastre şi 


contemplarea naturii aspre şi impunătoare totodată: 


Este foarte interesant că același psalm 101 îl prelucrează și Heliade- 
Rădulescu, într-un poem cu titlul Preziua: „De suspin, de geamăt mi-a 
rămas carnea/ Pe oase uscată; mi-am uitat pâinea/ Cum se mai mănâncă. 
Deșert mi-e sânul...// Ca pelecanul mi-am sfâşiat pieptul,/ M-am asemănat 
corbului de noaptea/ Şi tutulor altor cobe nocturne; / Întru veghere nopţile 
trecut-am/ Şi m-asemănai pasării veghinde/ Ce stă nemişcată deasupra 
casei”. 

80 Alexandru Duţu, Sinteză şi originalitate în cultura română, Editura 


Enciclopedică Română, București, 1972, p. 224. 


„Inorogul, în primejdiia ce să află 
vădzind 
şi încă câte îl aşteaptă 
socotind, 
deodată în simceaoa [creasta] 
a unui munte așe de înalt să sui, 

cât nu jiganie îmblătoare 
a să sui, 

ce nici pasire zburătoare 

locul unde sta 
a privi 


peste putinţă era. 


Căci la suișul muntelui 
una era potica, 
și aceia strâmtă și șuvăită foarte, 
carea în pleșea muntelui 
prea cu lesne închidzindu-să, 
pre aiurea de suit 
alt drum 
și altă cale 
nu era, 


nici să afla. 


Iară în vârvul muntelui 
locul în chipul unii poiene 


câtva în lung și în lat să lățiia 

și să deşchidea, 
unde ape dulci şi răci curătoare, 
ierbi și pășuni 
în fel de fel crescătoare 
și pomi cu livedzi 
de toată poama roditoare 
și grădini cu flori 
în tot chipul de frumoase 
și de tot mirosul mângăios purtătoare 


era. 


ia) 


Inorogul preste toată dzua 
supt deasă umbra pomilor aciuându-să 
și la un loc neclătit aședzindu-să, 
noaptea numai 
la locurile pășunii ducându-să 
și câteodată și la prundiș 
din munte în șes coborându-să, 
până în dzuă 
iarăşi la locul aciuârii sale 
să afla. 

Într-acesta chip, 
Inorogul câtăva vreme 


strâmtă şi pustnică viaţă ducând”&!. 


81 Dimitrie Cantemir, Istoria ieroglifică, ed. cit., p. 201-202. 

Căutat, refugiul Inorogului se afla astfel într-un loc aproape 


inaccesibil: 


„într-un munte prea înalt 
și loc prea aspru și fără suiș 
aflându-l, i să părea 
că pre o stâncă înaltă 
în simceoa muntelui șeade, 
iară din toate părţile 
prăpăști, hărtoape 
şi păhârnituri graoznice era, 


atâta cât căutării ameţală aducea”. 


Și în Tiganiada lui Budai-Deleanu există câteva astfel de 


peisaje prăpăstioase: 


„Iha, cea răsunare deșartă 
Care din râpe și văi afunde 
La macar ce chiemare să-întartă 
Şi ca când ar îngâna răspunde, 
Aceiaș' și lui Parpangel atunci 


Răspundea din prăpăstii adânci. 
(A 


In urmă |i]eşind la o cărare 


882 Idem, p. 249. 

Şi sângur văzându-să, de jele 
Ş'urât rupsă-a cânta cu glas mare: 
«O, voi dragi, vesele păsărele, 
Păraie limpede curătoare, 


Copaci aducători de răcoare, 


Voi mândre poieni și văi adânce, 
Voi măguri [munti] cu desișuri umbroase, 
Vârtoase ne sânţitoare stânce, 


Şi tu, coadre verde,-ntunecoase!...». 


(Cântul IV) 


pa 


Abea zorile peste hotară 
Gonind întunericul trecusă, 
Abea și soarele-întorcând iară 
Strălucisă cu raze neapuse 
Vârvuri de munti, de dealuri și stânce, 


Apăsând negura-în văi adânce...”. 
(Cântul VIII) 
883 Joan Budai-Deleanu, Tiganiada sau Tabăra țiganilor, ediţie îngrijită 


de Florea Fugariu, repere istorico-literare de Andrei Rusu, Ed. Minerva, 
Bucureşti, 1985, p. 135-136, 250. 

Am rememorat aceste pasaje pentru că, după cum am 
enunțat deja, tocmai acest peisaj alpin, specific romantic, va fi 
aproape absent din literatura preromantică şi romantică ro- 
mânească! Cu excepția câtorva poeme aparținând lui Bolliac, a 
unei prelucrări asachiene din Lamartine și a unor creaţii de 
tinereţe ale lui Eminescu, muntele nu își va face simțită prezența 
în literatura noastră romantică. Eminescu vorbeşte de păduri și 
codri, dar nu de munţi, despre care nu știm dacă pot sau trebuie 
înțeleşi ca prezenți în mod implicit. 

În orice caz, chiar dacă presupunem munţii în poezia lui 
Eminescu, sunt cei ai Bucovinei, nu Alpii elveţieni și nici peisajul 
sălbatic al Scoției. Sigur, se poate face remarca, corectă de altfel, 
că peisajele evocate mai sus nu prezintă toate trăsăturile specifice 
unui adevărat tablou romantic. Nu produc, adică, vertijul filo- 
sofic şi spiritual specific acelui mal de siècle, pentru care și era 
căutată contemplarea ascensiunii și a (de)căderii, privirea asupra 
hăului, a prăpăstiilor abisale şi reflecţia asupra înălțimilor inacce- 
sibile. 

Chiar dacă D. Cantemir menţionează că înălțimea la care se 
afla Inorogul „căutării amețală aducea” și chiar dacă amândoi 
pomenesc despre „prăpăşti, hărtoape şi păhârnituri”, „râpe și 
/...] prăpăstii adânci”, nu există decât o sugestie a semnificațiilor 


menţionate de mai târziu, nu și o confesiune a răului interior. 

Caspar David Friedrichs, Rătăcitor deasupra mării de ceață 


Caspar David Friedrich, Vârf de munte cu nori în derivă 


Insă şi sugestiile, la Cantemir și Budai-Deleanu, sunt 
suficient de puternice...Ei anunţă peregrinările romantice și 


amândoi pronunţă termenul „melanholie”: Cantemir îl folosește 


884 A se vedea: 


http://ro.wikipedia.org/wiki/Caspar_David_Friedrich. 

atât în Divanul cât şi în Istoria ieroglifică, indicând o stare negativă/ 
nefastă, iar Budai-Deleanu la începutul cântului al VI-lea şi al 
unui episod poetic pe care l-am comentat altădată în paralel cu 
Zburătorul lui Heliade-Rădulescus?. 

Nu trebuie să uităm preferința lui Budai-Deleanu pentru 
Milton şi alți scriitori, ca Ariosto, Dante sau Cervantes, pe care 
romanticii îi considerau genii moderne. Felul în care sunt 
concepute aceste peisaje la cei doi poeţi (Cantemir merită și el 
titlul pe deplin) atestă faptul că se aflau cu adevărat la granița 
între epoci literare şi istorice deopotrivă. Pentru că pe de o parte 
presimt romantismul, după cum am arătat, pe de altă parte se 
întemeiază pe tradiție. 

Peisajele montane de mai sus au și altceva în comun, între 
ele și cu Eminescu, și anume elementele paradisiace care ne 
orientează spre o anumită decriptare a lor: „Ape dulci și răci 
curătoare, ierbi și pășuni în fel de fel crescătoare şi pomi cu 
livedzi de toată poama roditoare şi grădini cu flori în tot chipul 
de frumoase și de tot mirosul mângăios purtătoare era” 
(Cantemir); „O, voi dragi, vesele păsărele,/ Păraie limpede 
curătoare,/ Copaci aducători de răcoare,/ Voi mândre poieni şi 
văi adânce,/ Voi măguri cu desișuri umbroase” (Budai-Deleanu). 


Ne amintim că Varlaam, în Cazania sa, scria: 


s5 Dr. Gianina Maria-Cristina Picioruş, Tiganiada: tradiție şi inovație, 
op. cit., p. 28- 30. 
85 A se vedea Friedrich Schiller, Scrieri estetice, traducere şi note de 


Gheorghe Ciorogaru, Ed. Univers, Bucureşti, 1981, p. 364. 

„Raiul iaste zidit de Dumnedzău sus la răsărit, pre 
munţi înalți și frumoși, unde-s vânturi vesele, nice foarte 


calde, nice foarte răci, şi văzduh luminat”5%. 


Este o precizare specifică Ortodoxiei, potrivit căreia omul a 
fost alungat, după cădere, pe pământ, adică în „ţinutul șes”, „în 
valea de la poalele Raiului”58. Iar „fiii luminii locuiesc pe 
înălțimile Raiului”5%. De aceea, coborârea „din munte în șes” a 
Inorogului poate avea semnificaţii nebănuite...Mai mult decât 
Budai-Deleanu, Cantemir reprezintă neîndoielnic un caz excep- 
tional de...avandardă în literatura românească. 

Nu putem face estimări exacte despre cât de mult presimţea 
Cantemir apropierea romantismului, însă acest aspect ni se pare 
secundar în legitimarea valorii operei sale. Chiar dacă nimic din 
cele semnalate mai sus, la Cantemir și Budai-Deleanu, nu s-ar 
putea explica vreodată prin influenţă directă, coerenţa reflexivă 
şi literară şi organicitatea literaturii române rămân cu atât mai 
mult demne de admirat și de reliefat. Ele ne demonstrează că 
putem vorbi de un curent literar românesc şi de un sens de 


evoluţie al literaturii române, o complementaritate vizionară și 


s7 Varlaam, Carte romănească de învățătură, Ed. Roza Vânturilor, 
tipărită cu binecuvântarea PFP Daniel, Patriarhul Bisericii Ortodoxe 
Române, ediţie de Stela Toma, prefaţă şi studiu de Dan Zamfirescu, vol. Il 
(Textul), Bucureşti, 2011, p. 256. 

88 Sfântul Efrem Sirianul, Imnele Raiului, studiu introductiv și 
traducere de diac. loan I. Ică jr., Ed. Deisis, Sibiu, 2010, p. 28. 

88 Idem, p. 29. 

de atitudine. Aceşti scriitori se integrau acestui curent chiar şi 
fără să fi avut cunoştinţă deplină unul despre altul (pentru că, în 
mod sigur, Budai-Deleanu cunoștea o parte din lucrările lui Can- 
temir: Divanul, Hronicul vechimii a romano-moldo-vlahilor). 

Mergând mai departe, apropierile care se pot face între 
Cantemir şi Eminescu sunt numeroase. Unele intră în sfera 
influenței reale, întrucât Eminescu citise Divanul şi elemente 
semnificative din această operă s-au metamorfozat poetic în 
versurile lui. Mai greu de explicat rămân însă alte asemănări, cu 
Istoria ieroglifică. Am analizat însă aceste aspecte cu altă ocazie și 
nu mai insistăm aici. 

Influențele propagate peste timp nu sunt o noutate în 
literatura europeană și — rămânând în sfera romantismului — ne 
gândim la fascinația pe care un Dante sau un Shakespeare, spre 
exemplu, au exercitat-o asupra romanticilor. După tipărirea 
Istoriei ieroglifice, în 1889, deşi receptarea ei la adevărata valoare 
a întârziat, fascinația pe care a exercitat-o asupra scriitorilor și a 
criticii nu a încetat să crească. E posibil ca un poet erudit şi 
precoce precum Ştefan Petică, să o fi înțeles înaintea multora. 
Într-un studiu recent, am sesizat asemănarea uimitoare de 
viziune între versurile lui Petică din poemele Moartea visurilor III, 
IV și VII şi câteva pasaje din opera amintită a lui Cantemir*”. Mai 
cu seamă versurile „Păunii verzi plecară în noaptea solitară/ Cu 


strigăte de jale ca nota care trece/ Plângând sub ceruri triste” 


80 A se vedea: Dr. Gianina Maria-Cristina Picioruș, Trei poeți și-un 
început de secol, Teologie pentru azi, 2014, p. 119-125, cf. 

https://www.teologiepentruazi.ro/2014/06/13/trei-poeti-si-un- 
inceput-de-secol/. 

(Moartea visurilor VII) reclamă atenţia noastră cu privire la o 
eventuală inspiraţie a lui Petică din Cantemir: „Cucoarăle cu 
buciunele buciuma,/ Lebedele cântecul cel de pe urmă a morții 
cânta,/ Păunii, de răutatea ce videa,/ în gura mare și cu jele să 
văieta”81. Un comentariu mai amplu am făcut în studiul deja 
indicat. 

Pe de altă parte, restrângându-ne numai la situaţia litera- 
turii române, se poate observa că opera lui Cantemir a exercitat 
o influenţă literară, chiar dacă târzie, asupra unor mari poeți 
români din epoca modernă: lon Barbu şi, mai ales, Emil Botta și 
Nichita Stănescu. E cert că Ion Barbu a cercetat cu atenţie tradiţia 
literară (şi mai ales poetică) românească. Reamintim observaţiile 
pertinente ale lui Mircea Scarlat: 

„Barbu rescrie motive din poemele unor autori din 
vechime (Alecsandri, Bolintineanu, Pann). [...] Opțiunile 
succesive ale lui Ion Barbu au fost atât de derutante, încât 
au dat impresia metamorfozării poetului însuși. Schim- 
bările au provocat și o altă confuzie, tratarea cu nonşalanţă a 
convențiilor tradiționale dând impresia detaşării de ele; această 


detaşare nu este niciodată totală la Ion Barbu (s. n.y”8°. 


Nu credem posibil ca Ion Barbu să nu-și fi împiedicat 
privirea în paginile Istoriei ieroglifice și nici că nu i-au atras atenţia 


versuri/ poezii ca acestea: 


81 Dimitrie Cantemir, Istoria ieroglifică, ed. cit., p. 188. 
s% Mircea Scarlat, Istoria poeziei româneşti, vol. III, Ed. Minerva, Bu- 


curești, 1986, p. 196-197. 

„Prundul Evfratului mărgăritariu naște, 
Cămila din iarbă cele scumpe paște. 
Mâna Afroditii cunună împletește, 


Evfratul Evropii nou lucru scornește. 


Din cele cu soldzi Helgile ivește. 
Norocul ce va toate biruiește. 
Cununa împletită norocul o tinde, 


Capul fără crieri cu mâna o prinde. 


O, Helge fecioară, frumoasă nevastă, 
Nevastă ficioară, ficioară nevastă, 
Cămila să ragă, tâlcul nu-nţăleagă. 


Margă la Athina ce ieste s-aleagă. 


Ficioară nevastă, nevastă ficioară, 
Peste șese vremi roada să-i coboară, 
Fulgerul, fierul, focul mistuiască. 


Patul nevăpsit nu să mai slăvască”5%. 


s% Dimitrie Cantemir, Istoria ieroglifică, ed. cit., p. 109-110. 

În această poezie, „alexandrinii nu sunt perfecţi, versurile de 11, 12, 
13 silabe alternează, accentele nu cad uniform, cezura nu e totdeauna 
respectată. S-ar putea ca autorul să fi avut în minte o anume melodie 
pentru aceste versuri, deoarece era și compozitor, ce-i drept pentru 
muzica turcească, dar metrica amintește și acolo de muzica modală 
grecească, iar aceasta are la origine poezia (măsura, ritmul). În textul de 
mai sus se vădește o oarecare nehotărâre între scandare şi ritmul poeziei 


populare româneşti. Totuşi, efortul lui Cantemir a fost considerabil, cu 

„Ţărna tipărită din fire văpsită 
Cu alb şi cu galbăn într-un loc tecsită, 
Varsă denainte, hrismosul învaţă. 
Că la cale scoate fără de povaţă, 
Coarne cine-așteaptă urechile puie, 


Cuvintele le-asculte, cămara nu-ncuie” 8%. 


„În cindzăci de singeroase 
Vom pre cele lăcărămoase, 
Ochii umezi să le ştergem, 
La moșie să ne mergem. 
Vidra pește, Corbul stârvuri 
Cerce-n vârtopi, nu prin vârvuri 
Să să urce fără cale 


Şi să-și cate ale sale”8%. 


Istoria îieroglifică în întregime, de altfel, reprezintă un 
precedent extraordinar al poeziei ermetice practicate de Ion 


Barbu și de lirica modernă, din care nu cred că mai e nevoie să 


atât mai mult cu cât e primul de acest fel pe care-l știm în istoria literaturii 
române”, cf. Ecaterina Ţarălungă, Dimitrie Cantemir, op. cit., p. 252. 

84 Dimitrie Cantemir, Istoria ieroglifică, ed. cit., p. 144-145. 

85 Idem, p. 235. 


674 


mai aducem dovezi spre ilustrarea acestui fapt. Mai mult decât 
atât, tiparul ermetic al poeziei barbiene ni se pare incomparabil 
mai apropiat de cel cantemirean, ilustrat mai sus, decât de cel al 
lui Valery sau Mallarme. 

Pe de altă parte, dacă Ion Barbu, recurgând la un exercițiu 
folosit și de Eminescu, împrumuta sintagme poetice (ca „tron de 
rouă”, din Conrad al lui Bolintineanu, în Riga Crypto și lapona 
Enigel) de la înaintașii săi, nu vedem de ce nu ar fi preluat şi 
„Roata Soarelui” (Ritmuri pentru nunțile necesare) de la Cante- 
mirs%. Cum „roata soarelui”, în Istoria ieroglifică, indică puterea 
luminii solare, insuportabilă pentru Liliac, cred că o putem pune 
în legătură şi cu „soarele aprins inel” (Riga Crypto...), ilustrând o 
situaţie similară. La fel, „cămara Soarelui” (Ritmuri pentru nunțile 
necesare) este o metaforă poetică ce reprezintă un ecou al unor 
concepții religioase isihaste, din care au derivat şi la Cantemir 
expresii precum „cămara inimii” sau „cămările firii”®8, 

Spuneam altădată că nunta mistică la care aspiră Enigel, 
coborând din „țări de gheață” ale intelectului polar autonom, 
„tot mai la sud”, către inimă, este de natură isihastă. Cantemir, 
de asemenea, nu se sfia să creeze și să utilizeze sintagma „mintea 
inimii”® (o parafrază, de altfel, pentru expresia biblică: „gându- 
rile inimii”). lar dacă alegoria din Riga Crypto și lapona Enigel 


secondează intriga şi deznodământul din Luceafărul lui Emines- 


8% Idem, p. 157. 
87 Idem, p. 59. 
88 Idem, p. 69. 
89 Idem, p. 303. 

cu, personificările urmăresc, în schimb, mai degrabă travestiul 
din opera cantemireană. 
La Cantemir hibridul este cel mai adesea o ființă absurdă și 
hilară: 
„Loţi era cum era, 
iară toată minunea 
și ciudesea, 


în Cămilă să cuprindea 


(că precum soarele cu a sa lumină 
toate stelele acopere 
și nevădzute le face, 
aşe pasirea dobitocită 
şi vita păsărită 


pre toate de mascara covârşiia). 


Căci la Cămilă, 
în loc de peri și de floci, 
cu pene roșii o îmbrăcasă, 
lângă carile aripi negre 
ca de Corb alăturasă, 
la grumadzii Cămilei cel cohâiat, 
capul boului cel buârat 


prepusese”9%%..., etc. 


%0 Idem, p. 177-178. 

În același fel nici hibridizarea nu este o soluţie corectă și 
viabilă pentru Ion Barbu, în Riga Crypto şi lapona Enigel. Ironia 
poetului față de „nebunul rigă Crypto”, logodit cu „măselarița- 
mireasă”, este la fel de acidă ca cea a lui Cantemir față de 
Struţocămila căreia i se pun coarne de bour. Investigații mai 
amănunțite ne pot conduce oricând la descoperirea și a altor 
similitudini între operele celor doi autori. 

Poezia lui Cantemir era filosofică, dar și inventivitatea sa 
lingvistică şi stilistică erau remarcabile. Expresivitatea Istoriei 
ieroglifice şi gnomismul ei putea constitui foarte bine un model 
pentru poezia modernă, deşi mulți poate n-ar dori să accepte 
existenţa acestui...pattern medieval. 


Alegem doar câteva foarte scurte exemple: 


„O, fericita tăcere, 
că totdeauna 
cu tăcerea 
ascultăm 
și învăţăm 
orice ar fi de învăţat 
şi pururi 
din fântâna tăcerii 
cuvântul înțelepciunii 


au izvorât. /.../ 


In Lup nu numai 


tăcere inimoasă, 


ce şi oarece 
simţire adulmecoasă 


iaste 


(şi pănă într-atâta 
cruțătoriu cuvintelor 
ce să arată, 
nu ieste sămn 


a minte 


de socoteală deșartă”%!. 


„Şi roada 
gândului mieu 
cu amar, 
cu pelin 
ȘI cu venin 


să mănânc /.../ 


și precum piielea, 
așe gândurile 
şi mintea își vârsta 
şi-şi schimba 
şi singur cu sine /.../, 


prin neştiință 


%1 Idem, p. 83-84. 


677 


să opriia”*2. 


„Precum 
toate obrazele 
unul cu altul 
nu să asamănă 
şi stelele 
una cu alta 
în lumină 


nu să potrivăsc”9B. 


pai 


„Precum cu limba 
despre voroavele deșerte 
postește, 
aşe urechile 
despre cuvintele fără ființă 


îşi opreşte. /.../ 


Cu multe chipuri 
de voroave fără ființă 


dreptatea a-i astupa 


%2 Idem, p. 211-212. 
%3 Idem, p. 254. 

mă siliiam "94. 


„Neschimbată, când dzic, 
în feţe, 
iară nu în atomuri, 
trebuie să înţelegi 
de vreme ce 
toate atomurile 


în toate feţele, 


în toată vremea 
cursul perioadelor sale 
făcând 
şi săvârşind 
şi ca-ntr-un vârtej 


întorcându-să, 


tând la nemica, 
tând la a fi 
a lucrului 


să întorc. 


Adecă de o parte 


născând, 


%4 Idem, p. 259, 273. 


679 


iară de altă parte 
perind, 
singură 
schimbarea atomurilor 


tâmplându-să, 


fiinţa feţelor, 
după hireșul său neam 
întreagă 
și neschimbată 


să pădzeşte”?05, 


„Decât un atom 
din cele multe 
altăceva mai mult 


nu ești /.../ 


Toţi nişte atomuri 
putrezitoare sintem, 
toți 
din nemică 
în ființă 
și din fiinţă 


în putregiune 


5 Idem, p. 326. 

pre o parte călători 
și trecători 


ne aflăm”. 


„Eu mreaja 
fără prepus voi împleti, 
numai niște stele 
foarte trebuitoare 


stau cani departe”. 


Emil Botta îl citează pe Cantemir în mottoul unui poem al 
său, Domnul Amărăciune, în chiar primul său volum de versuri, 
Întunecatul April (1937). Sacrosanctae scientiae indepingibilis imago, 
tradusă în româneşte și tipărită în 1929, îi atrăsese atenţia și lui 
Dan Botta, care îi aducea elogii într-un articol. Istoria ieroglifică, 
de asemenea, fusese reeditată în 1925 (prima ediţie critică). Din 
lirica lui Emil Botta, reținem aici doar foarte puţine versuri dintre 
numeroasele care ni se par inspirate de expresivitatea cante- 
mireană: 

„Un aer crud în peisaj vibra 
și eu, mut de spaimă, priveam la eroul 


acela căzut, 


%6 Idem, p. 328. 
%7 Idem, p. 342. 

muncit de săbii, 
mâncat de lance, 


cu scutul pierdut. 


Şi degetele fibroase, 
acele sârme ghimpoase 
mă oboseau. 
Istovitele oase, chinuitele flori spinoase, 


mă oboseau. 


Regimentul se zărea în zare 
fantomatic. 
Şi era o groaznică agitare 


în acea groaznică nemişcare; 


Comandantul era împietrit 
ca un stâlp de mirare 
şi într-o supra-nemișcare 


era țintuit. 


Am văzut prin ochiană atacul 
în tabloul de amurg abătut 
şi eroul acela căzut 


7 


cum aduna os luminos cu os luminos ... 


(Mauzoleul, din vol. Vineri) 

„Vezi ce-mi făcu dolenta moarte, 
cu ce răni mă pecetlui, 


Eá 


ca pe nimic mă dobândi 


(Chemarea, din vol. Vineri) 


„Arbori în asfințit luminat 
dorm în cer înstelat, 
în cer fermecat, 
cu alesele stele pardosit, 


în cea de a şaptea singurătate. 


...Era un timp al candorilor 
când arborii încă aveau 


rădăcinile înfipte în cer. /.../ 


Şi, tandrul de mine, 
am amurgit, 
norii m-au împânzit, 


ploaia m-a zăbrelit”. 


(Singurătatea a VII-a, din vol. Vineri) 

„Bine le şade 
Măritelor, 
ele, nefiinţe fiind! 
Ale mele priviri 
nesătule, 
ochii mei 


le văzură /.../ 


Şi dintr-o dată, 
ochii umbriți 

de stele destule, 

ale mele vederi 

nesătule, 
nu le mai văzură 
nicidecum. 

Doar adierea, 


visul precum”. 


(Pădurencele, din vol. Un dor fără sațiu) 


„Ce lină plutire 
pe albastre oglinzi, 


ce aer albastru era, 

cât cuprinzi! /.../ 


Tot văzutul 
nevăzut se făcea 
și totul era, 
suferință era 


şi nu exista”. 


(Ars moriendi, din vol. Un dor fără sațiu) 


„Lrece luminat 
acel fermecat, 
cu ochi clocotit, 
cu ochi adâncat 


de noapte săpat. 


Şi trece el, trece 


prin frunzele nopții lăute. 


De lance 
mâinile străbătute, 
în gloria nopții, 
în ape lustrale, 

ca vâsle de aur 


le poartă. /.../ 

Lucrurilor, senzitivelor, 
moartelor, mireselor, 
el nu v-a iubit, 
el, zăpăcindu-vă, 


s-a zăpăcit”. 


(Alb, alb imaculat) 


Ceea ce îl apropie foarte mult pe Botta de Cantemir este 
tocmai acea reinventare a etosului liric popular, a ritmului şi a 
timbrului elegiac de baladă, bocet sau cântec de jale. 

În fine, apropierile de Nichita Stănescu sunt încă şi mai 
numeroase. Dar, de data aceasta, ne bucurăm să avem și măr- 
turia admiraţiei lui Nichita față de poetul Dimitrie Cantemir 
(mărturie pe care am reprodus-o în trecut de mai multe ori), pe 
care îl receptează la superlativ, versificând el însuși câteva pasaje 
din Istoria ieroglifică. 

Am mai atins pe acest subiect, al paralelei între Nichita și 
Cantemir”. Reamintesc, din cele ce spuneam și altădată, că, dacă 
facem o comparaţie între creaţiile lingvistice ale lui Cantemir (de 


genul: „cuvintele la inimă lovitoare”%, „câtinţii şi feldeinții”*10, 


908 A se vedea: 

https://www.teologiepentruazi.ro/2009/05/25/oificarea-caprelor-si- 
un-fragment-de-dialog-dintre-nichita-si-cantemir/. 

%9 Dimitrie Cantemir, Istoria ieroglifică, ed. cit., p. 57. 

910 Idem, p. 64. 

[a] „informui””!, „voroavă vorovitoare” şi „tăcere tăcătoare”2, 
„tăcere inimoasă”95, „voroava glogozită”*!+, „fireanul firii”'915) 
sau aparentele jocuri de cuvinte (ca spre exemplu: „neprietenilor 
pe buze în veci de nedespecetluit pecete să pecetluim *10) și 
expresivitatea poetică novatoare a „necuvintelor” nichitiene (nu 
mă refer numai la volumul omonim), se poate lesne observa o 
coincidenţă între maniera celor doi poeţi de a gândi asocierea sau 
compunerea cuvintelor, astfel încât să capete un sens abisal. 
Conjugarea termenilor în această manieră devine un vector 
spre ontologia însăși a cuvântului şi nu doar o metaforă poetică. 
Nichita însuși avertiza că neașteptatele metamorfoze lingvistice 
vizau explorări existenţiale dintre cele mai îndrăznețe, în căuta- 
rea unui lăuntric uman prea gingaş și subtil și prea greu de înţe- 
les: 
„Am gândit un mod atâta de dulce 
de a se întâlni doua cuvinte 
încât în jos înfloreau florile 
si Sus 


înverzea iarba. 


Am gândit un mod atâta de dulce 


91 Idem, p. 69. 
212 Idem, p. 84. 
23 Ibidem. 
214 Ibidem. 
2 Ibidem. 


16 Idem, p. 112. 

de a se izbi doua cuvinte 
de parca iarba verde ar înflori 


iar florile s-ar ierbi”. 
(Nod 33 (În liniștea serii)) 


Să ne amintim şi de necuvinte, de multele expresii apofatice 
pentru care poetul capătă preferință mai ales în ultima parte a 
creației sale (dovedind o mișcare de ceasornic, spre interior, a 
marilor poeţi, spre marile teme de-a pururi la fel de acute: a 
creației din nimic, a nașterii lumii, a rostului existenței...): „de 
nealbastru/ de nemare, de nepește/ de nepiatră, de neprieten/ de 
nefiresc, de nefirește” (Spunere — vol. Oul și sfera). 

Aparenta tautologie sau simpla negativizare sunt un mod 
de punere în adâncime a cuvântului şi de construire a unui meta- 
limbaj. Doar că pentru acest metalimbaj, Nichita a avut un 
strălucit înaintaş în Cantemir, în genialul său simţ al limbii şi 
creativitatea sa poetică la fel de genială. Obiceiul lui Cantemir de 
a construi în Istoria ieroglifică parafraze biblice, care cu greutate 
se recunosc, dacă cineva nu are în mod obișnuit astfel de lecturi, 
îl urmează și Nichita. 


Spre exemplu, Cantemir scrie: 


„Soarele tuturor cu același ochiu caută, 
nici pre unii încăldzește 
și despre alții aceasta tăgăduiește. 


Ploile, precum stincele umedzăsc, 

aşe săminţele dezvălesc, 
hlujerile răcoresc, 
copacii înfrundzesc, 
florile, iarba şi toată păşunea 


și otava înverdzesc”9. 


Nichita reformulează în stil modernist, la fel de irecognos- 
cibil, binecunoscuta învăţătură despre ochi ca luminători ai sufle- 
tului (Mt. 6, 22 etc): 


„Ochiul se face frumos sau urât 


de după ideea de dedesupt”. 


(Și adevărată, — şi jucată, vol. În dulcele stil clasic) 


„lartă-mă și ajută-mă 
și spală-mi ochiul 
şi întoarce-mă cu fața 


spre invizibilul răsărit din lucruri”. 
(Rugăciunea, vol. Măreţia frigului) 
"17 Idem, p. 86. Parafrază largă la Matei 5, 45: Dumnezeu „face să 


răsară soarele și peste cei răi şi peste cei buni și trimite ploaie peste cei 


Drepţi şi peste cei nedrepţi”, Biblia 1988. 

Ceea ce Dimitrie Cantemir a exprimat prin: „nici nebunul 
coarne are, nici înțeleptul aripi are””t8, Nichita a spus astfel în 
versuri (indicând un sens al interpretării, pentru că decriptarea 
poate urma și altă cale): „Nu-l vesteşte nicio aură, nu-l/ urmează 
nicio coadă de cometă” (Elegia întâia). 

Nichita Stănescu s-ar fi putut inspira şi din „vatologhiia 
poeticească” concepută de Cantemir, scriind poeme în stilul 
afirmațiilor silogistice sau al definiţiilor părut simple ale Istoriei 


ieroglifice, însă cu bătaie filosofică lungă: 


„«Pasire ieste Strutocamila, 

pasire ieste; 

Și iarăşi dzic: 

pasire ieste Strutocamila, 
dihaniia aceasta, 
Strutocamila, 
ieste pasire. 
Pasirea aceasta 
și dihaniia aceasta 


ieste Strutocamilă». 


Apoi iarășile 
hotarăle loghicești 
în sine înturna, 


dzicând: 


18 Idem, p. 82. 

«Pasirea să oaă, 
oaăle sint a pasirii. 
Struţul să oaă, 


oaă are Strutul. 


lată dară că pasire 


ieste Struţul». 


Apoi iarăși ca dintâi, 
numai într-altă formă 


siloghizmul înturna: 


«Pasirea are pene, 
Strutocamila are pene. 
lată dară 


că Strutocamila ieste pasire...»"99. 


Nichita redescoperă sau împrumută, așadar, stilul poetico- 


filosofic, sentenţial-aforistic, pentru a caracteriza cuvintele: 


„Cuvintele, lașele, 
ele singure se ucid pre” ele, 
numai ele se pot nega 


pe ele însele, 


919 Idem, p. 46. 
90 A se remarca inclusiv aceste „pre” arhaic, în loc de „pe”, care ne 


îndreptățește bănuiala. 

numai ele, neliniștitele, 
se neagă tot timpul unele pe altele, 
se ucid 
numai înde ele, pentru dreptul 
întâiului născut, 
tot timpul și tot lucrul, 
unele 


pe altele. 


Niciodată un copac 
n-a ucis un copac, — 
Niciodată o piatră 
n-a depus împotriva pietrei 


mărturie. 


Numai numele copacului ucide 
Numele copacului 
Numai numele pietrei 
Ucide, depunând mărturie 


Despre numele pietrei...”. 
(Împotriva cuvintelor, vol. Laus Ptolemaei) 
„Ele înde ele” este o expresie pe care a folosit-o Cantemir, 


în Divanul („Ceriurile povestesc slava lui Dumnezeu (Psalm 18, 


sh. 1). Şi eale înde eale, una pre alta, pre Dumnădzău făcătoriul 

și ziditoriul ei a cunoaște învață”??1) și Eminescu în Scrisoarea IV 
(„O, ascultă numa-ncoace,/ Cum la vorbă mii de valuri stau cu 
stelele proroace!/ Codrii negri aiurează şi izvoarele-i albastre/ 
Povestesc ele-nde ele...”) °”. Probabil că lui Nichita nu i-a scăpat 
corespondenţa între Eminescu şi Cantemir... 

Însă aceeași strategie poetică, despre care vorbeam, o utili- 


zează Nichita și pentru pentru a defini...bărbatul: 


„Bărbatul este un animal indirect. 
Gingaș sufletul lui 
de neînțeles este. 
Umbra unei frunze o ţine în brațe, 
frunza nu, frunza nu. 
Fuga unui iepure o ţine pe câmp, 


iepurele nu, iepurele nu...”. 
(A pierde tot ce se poate pierde, vol. Epica magna) 


Nu îi putem nega, prin urmare, lui Cantemir, posteritatea 
literară, care nu se rezumă doar la ceea ce am semnalat, sumar, 


în acest articol. 


%21 Dimitrie Cantemir, Divanul sau Gâlceava înțeleptului cu lumea sau 
Giudeţul sufletului cu trupul, text stabilit, traducerea versiunii greceşti, 
comentarii şi glosar de Virgil Cândea, postfață și bibliografie de Alexan- 
dru Duţu, Ed. Minerva, București, 1990, p. 71. 

22 A se vedea şi Dr. Gianina Maria-Cristina Picioruş, Eminescu şi 


literatura română veche, op. cit., p. 309. 

Sfântul Efrem Sirul și Dimitrie Cantemir” 


În capitolul al treilea din Istoria ieroglifică, Dimitrie Cantemir 
zidește din condei o cetate de o frumusețe ireală. Semnificațiile 
acestui fragment alegoric sunt numeroase și complexe. Cetatea şi 
împrejurimile sale înmărmuresc cititorul prin bogăţia şi splen- 
doarea lor paradisiacă. Dar în centrul ei se află templul zeiţei 
Pleonaxis/ Lăcomia, sub scaunul căreia se deschide gura Infernu- 
lui. Se consideră că autorul a intenţionat să ilustreze Istanbulul 
din vremea sa, corupţia de care era stăpânit, printr-o descriere 
fantastică, a acestei cetăți a Epithimiei, a Patimei. 

La scara înțelesurilor oferite chiar de Cantemir, „Cetatea 
Epithimiii” înseamnă: „inima, omul lacom sau lumea”. Semnifi- 
caţiile depășesc (ca întotdeauna, în această carte) intenția 
narativă şi corespondenţa strictă cu realitatea istorică. În opinia 
noastră, Cantemir reia, în acest fragment, sub o altă formă, pole- 
mica din opera sa anterioară, Divanul, în care Înțeleptul rezistă 
tentațiilor unei Lumi care se autoreprezintă ca paradisiacă, 
„paradisul” oferit de aceasta fiind, desigur, cel al plăcerilor, într- 
un discurs desprins din filosofia hedonistă. Lumea transformă 
darul Creatorului, adică frumuseţea sa paradisiacă, în mreajă 
pentru prinderea şi pierderea sufletului pentru vecie. Discur- 
surile polemice, pe această temă, din Divan, sunt înlocuite în 
capitolul menţionat din Istoria îieroglifică, de o largă și foarte 
sugestivă descriere. Autorul ne avertizează, de altfel, de la înce- 
putul capitolului, asupra acestor semnificații: 


% Articol revăzut, publicat mai întâi aici: 
https://www.teologiepentruazi.ro/2014/07/06/sfantul-efrem-sirul-si- 
dimitrie-cantemir/. 

„Că lucrurile lumești 
cu muritorii aşe a să giuca s-au obiciuit, 
ca cu cât sint mai deşarte, 
cu atâta să pară mai desfătate, 
și a cărora începături sint prea cu mare dezmierdări, 
acelorași sfârșitul să fie prea cu grele întristări” 9%, 


Şi în Divan, cum spuneam, Lumea se autopropunea drept 
Rai al desfătărilor trupești, în care omul trebuie să trăiască 
împlinindu-și poftele şi fără grijă faţă de cele spirituale. Aici nu 
mai e vorba de o dispută evidentă, în termeni inechivoci, ci de o 
subtilă alegorie. Sesizăm însă, între altele, un element constant în 
atitudinea autorului: dorința de a ilustra cât mai convingător 
această frumuseţe „paradisiacă”, în stare să devină un laț 
infernal. 

Am comentat acest aspect, în legătură cu Divanul, şi cu alte 
ocazii, și am atras atenţia că au căzut într-o gravă eroare acei 
exegeți care au ajuns la concluzia că adăstarea și insistența lui 
Cantemir în a descrie detaliat tentaţiile Lumii denotă o intenţie 
ascunsă de pactizare a autorului cu filosofia ei. Cantemir nu face 
altceva decât să reproducă, cât mai plastic, un avertisment care a 
traversat secolele, rostit cu multă vehemenţă în predica Bisericii, 
cu privire la puterea de seducţie a frumuseţilor lumești, în stare 
să corupă o mare mulțime de oameni, ba chiar şi sufletele oțelite 
în virtute, dacă nu sunt cu luare aminte. 

Nu intenţia unui pact ascuns și pervers o avea în minte 
Cantemir, întrecându-se pe sine în a zugrăvi splendorile para- 
disiace ale acestui pământ, ci semnificaţia unei atât de gran- 


924 Dimitrie Cantemir, Istoria ieroglifică, Ed. Minerva, Bucureşti, 1997, 
p. 123. 

dioase antinomii, pe care o introduce în prezentarea cetăţii 
Epithimiei, este aceea că orice frumusețe, desfătare sau tentație 
ascunde, în această lume, o faţă întunecată și poate să deschidă o 
poartă către lad. 

Ne întoarcem la descrierea amintită, asupra căreia ne 
propunem să aruncăm o privire mai atentă. Lumea aceasta este 
ca un alt Eden în care s-a strecurat diavolul, pentru că omul îi dă 
voie să se ascundă în inima și între gândurile sale. Ne-a reținut 
atenția asemănarea de viziune cu Imnele Raiului, ale Sfântului 
Efrem Sirul, în a concepe arhitectura paradisiacă a cetății po- 
menite și a împrejurimilor sale. Remarcăm, de la bun început, 
structura tripartită a descrierii cantemirene: autorul ne prezintă 
mai întâi peisajele încântătoare care înconjoară cetatea, mai 
precis „şesurile câmpului aceluia” — adică valea din jurul cetății 
— apoi cetatea însăşi, de la baza deltei (lucrare a Dumnezeirii, 
adică), și, în fine, templul din mijlocul cetăţii. Aceeaşi con- 
figuraţie tripartită o are Raiul și în prezentarea Sfântului Efrem: 


„Când a plănuit toate frumuseţile, le-a făcut felurite, 
ca unele trepte să fie mai înalte și [mai] slăvite decât altele. 
Cu cât o treaptă e mai înaltă decât alta, 
cu atât mai slăvită e și strălucirea ei decât a celei aflate mai jos. 
În acest chip, El a menit poalele [muntelui Raiului] celor de jos, 
coastele celor aflați la mijloc, iar înălțimile celor slăviți. /.../ 


Simbolurile împărțirilor din Grădina Vieţii 
Moise le-a închipuit în Arcă şi pe Muntele Sinai; 
el ne-a zugrăvit preînchipuirile Raiului... /.../ 
În mijlocul Raiului, Dumnezeu a sădit Pomul Cunoştinţei..."%. 


%5 Sfântul Efrem Sirianul, Imnele Raiului, studiu introductiv și 
traducere de Diacon loan I. Ică jr., Ed. Deisis, Sibiu, 2010, p. 34-35, 41. 

La Cantemir, în centrul cetăţii se află templul cu înfățișare 
paradisiacă şi conţinut infernal. Putem spune că, precum Pomul 
Cunoștinţei, şi acesta face diferenţa între bine și rău, în funcție de 
alegerea omului, dacă dă curs cupidităţii sau nu. Cantemir 
insistă pe diferențele care există între împrejurimi și cetatea 
însăşi și, respectiv, între cetate și templul din mijlocul ei. Astfel, 
câmpul dimprejurul cetăţii este o grădină edenică”%, dar cetatea 
în sine — care beneficiază de o descriere fabuloasă — întrece de 
departe, în splendoare, frumuseţea locurilor dimprejur”?. La fel, 
templul din centrul cetăţii era astfel construit, „că toată alaltă a 
cetăţii și a orașului făptură, ca zgura lângă aur și ca stecla lângă 
diamant să asămăna””%. Aceleași diferenţe structurale sunt men- 
ționate și de Sfântul Efrem: 


„Limba nu poate rosti cum este înăuntrul Raiului, 
nu este de ajuns nici pentru frumuseţile lui din afară, 
căci nici măcar podoabele simple ale împrejmuirii lui 

nu pot fi povestite cum se cuvine. 
Culorile lui sunt vesele, miresmele lui minunate foarte, 
frumuseţile lui preadorite și desfătările lui slăvite. 


Chiar dacă comoara alăturată împrejmuirii lui e sărăcăcioasă, 
ea întrece comorile lumii întregi; 
și pe cât mai prejos sunt văile lui 
față de comorile piscului său înalt, 
pe atât fericirea de lângă împrejmuirea lui e mai slăvită și mai 
înaltă 
decât tot ceea ce noi, cei ce trăim în valea de jos, simțim ca 


%6 Cf. Dimitrie Cantemir, Istoria ieroglifică, ed. cit., p. 126. 
227 Cf. Idem, p. 127-129. 
28 Idem, p. 129. 

fericire. /.../ 


Miluiește-mă, Doamne al Raiului, 
și dacă a intra în Raiul Tău nu-mi este cu putinţă, 
fă-mă vrednic măcar de pajiștea din afara împrejmuirii lui /.../. 
Binecuvântat păcătosul care a găsit aici milă 
şi a fost socotit vrednic să intre în împrejurimile Raiului; 
chiar dacă rămâne afară, el poate paşte aici prin har”. 


Asemenea, după cum am menţionat, „șesurile câmpului” 
din preajma cetăţii, la Cantemir, deşi sunt edenice, sunt mai 
prejos de frumuseţea uluitoare a cetăţii înseși. Dar şi descrierea 
pajiştei dinafara cetăţii, la Cantemir — descriere care, în cea mai 
mare parte a ei, este o prelucrare a vedeniilor extatice paradisiace 
din Vieţile Sfinţilor —, coincide, în anumite detalii, cu ceea ce se 
spune în aceste imne (după cum am sesizat și cu altă ocazie): 


„lară pre şesurile câmpului aceluia, 
şi pre o parte și pre altă parte de apă, 
atâta câmpul cu otavă înverdziia, 
cât ochilor preste tot, 
tot o tablă de zmaragd maree a fi să părea, 
în carile tot chipul de flori din fire răzsărite, 
ca cum cu mâna în grădină, 
pre rând și pre socoteală ar fi sădite, 
cuvios să împrăștiia, 
și când zepfirul, vântul despre apus, aburiia, 
tot feliul de bună și dulce miroseală de pre flori scorniia. 


22 Sfântul Efrem Sirianul, Imnele Raiului, op. cit., p. 45, 51, 93. 

Așe cât nici ochilor la privală, 
nici nărilor la mirosală 
sațiu să putea da. 


Iară pre malurile gârlei [deltei] 
tot feliul de pomăt roditoriu 
și tot copaciul frundzos 
și umbros, 
de-a rândul, ca cum pre aţă de-a dreptul 
și unul de altul de departe ca cum cu pirghelul 
ar fi fost puşi 
frumos odrăsliia. 
A căror umbri, giumătate pre lină apa Nilului, 
iară giumătate pre mângâioasă fața câmpului 
să lăsa. 


Iară roada pomilor, și la frumuseţe şi la dulceaţă, 
nici Asiia au vădzut, nici Evropa au gustat. 
Căci tot într-același pom mugurul crăpa, 
frundza să dezvăliia, 
floarea să deșchidea, 
poama lega, 
creștea, 
să cocea 
Și să trecea, 
totdeodată, nici după vremi viptul [roada] îmbla, 
ce în toată vremea toată poama și coaptă și necoaptă să 
afla”'9%0. 


%0 Dimitrie Cantemir, Istoria ieroglifică, ed. cit., p. 126. 

„Ciclul de viaţă al pomilor din Rai se aseamănă unui colier: 
când primele roade sunt coapte și culese, 
sunt gata deja cele ce alcătuiesc a doua şi a treia recoltă. 
Cine a mai văzut vreodată poamele toamnei târzii 
atingând călcâiul roadelor primăvăratice...?/.../ 
Acest sân plin de fructe în toate fazele dezvoltării lor...”%!. 


In afară de aceste asemănări, mi-a atras atenţia și un enunţ 
din Metafizica lui Cantemir: 


„preaînțeleptul Adam nu numai punea nume ani- 
malelor cerești [constelaţiilor], dar și domina [în Rai] chiar 
peste prea înaltul Lucifer [Luceafăr] și peste celelalte 
astre” 2 


Sfântul Efrem afirmase următoarele: 


„Prin ştiinţa vădită pe care i-a dat-o lui Adam 
și prin care acesta a dat nume Evei și animalelor, 
Dumnezeu n-a dezvăluit descoperirile lucrurilor ascunse; 
căci în ce privește acea cunoștință ascunsă, 
începând de la stele în jos Adam era în stare 
să cerceteze tot ce este în lume”%%5. 


În consecinţă, ne întrebăm dacă opera poetică a marelui 
Sfânt, teolog, poet şi ascet Efrem Sirul, i-ar fi putut fi totuși 


31 Sfântul Efrem Sirianul, Imnele Raiului, op. cit., p. 92-93. 

%2 Dimitrie Cantemir, Metafizica [Sacrosanctae scientiae indepingibilis 
imago], traducere din latinește de Nicodim Locusteanu, cu o prefață de 
Em. C. Grigoraș, Ed. Ancora, S. Benvenisti & Co., Bucureşti, 1929, p. 93. 

%5 Sfântul Efrem Sirianul, Imnele Raiului, op. cit., p. 106. 

cunoscută lui Dimitrie Cantemir, având în vedere coincidențele 
vizionare şi interpretative. Pe de altă parte, se ridică şi o altă 
problemă: dacă nu cumva neobișnuita „prozodie” a textului 
ieroglific se datorează nu influenţei arabo-persane, așa cum s-a 
propus (sau nu numai), ci (şi) imnografiei creștine. Mai ales că 
unii dintre cei mai mari imnografi (Efrem Sirul, Andreas 
Criteanul, loannnis Damaschinos, Cosmas de Maiuma etc.) sunt 
originari sau trăitori în regiunea Mesopotamiei şi în cea a Siriei 
(Damascului), adică în teritorii care, alături de Egipt, au fost 
focare ale vieţii eremitice/ ascetice creștine și care ulterior au fost 
cucerite de arabi și islamizate. lar retorica și poezia, ca şi muzica 
arabă, au beneficiat de tradiţia considerabilă siriaco-persană, 
mlădiată între timp de impunerea Creștinismului în aceste 
regiuni, până la invazia arabă. 

Cântecul I al lui Antioh Cantemir” 


Versificarea - succintă — a primelor capitole din Ge- 
neză (urmărind însă şi detalierile poetice din Psaltire) l-a preocu- 
pat şi pe Antioh Cantemir. Chiar dacă el nu este cuprins în 
literatura română, poate că totuși nu ar fi cu totul lipsit de interes 
să reținem faptul enunțat și să îl enumerăm pe autor între 
spiritele românești care au manifestat această preocupare. Re- 


producem versurile: 


„Lăsaţi a lumii-nţelepciune vană, 
Atei neghiobi! Cârmiţi caicul lesne, 
Spre adevărul cel făr' de prihană, 


Destul aţi rătăcit prin negre bezne! 


Luaţi seama, voi, că Dumnezeu îndrumă 
Făpturile de mâna-l frământate, 
Şi cerul ce străluce peste humă, 


Şi soarele, și stelele curate. 


Făcu oglindă, soarelui, din lună, 


Să zvârle-n beznă scăpărări albastre, 


%4 Articol publicat mai întâi aici: 
https://www.teologiepentruazi.ro/2013/04/04/cantecul-i-al-lui- 
antioh-cantemir/. 

Şi-apoi făcu văzduhului cunună, 


Orânduind puzderia de astre, 


Timp dându-le şi mers pe-a lumii scară, 
A îmbinat El părțile-n mahină, 
Ca nici prisos având, şi nici povară, 


Spre-a nu cădea-ntre ele să se țină. 


Poruncă-a dat văzduhului să soarbă 
Pământul, ca pe-o minge-n sus să-l salte, 
A-mpodobit dumbrăvile cu iarbă, 


Vâlcelele și dealurile-nalte. 


A prefăcut izvoare-n râuri repezi, 
Hotărnicind nepotolita mare, 
Din slab nisip făcând hotar de lespezi 


Şi vijelii din adieri ușoare. 


Însufleţind tot soiul de-animale, 
Aripi le dete unora să zboare, 
Prin unde altele să-și taie cale 


Şi altele-n ţărână, târâtoare. 


Luând pământ în mâna Lui măiastră 
Şi trupul plăsmuindu-ne, fierbinte 
Al vieţii duh suflând asupra noastră, 


Ne dete înțelegere şi minte. 

Şi trăsnetul trimise să străbată, 
Cu-nfricoşatu-l tunet negri nouri, 
Pământ şi ape,-n bezna spintecată 


Rostogolind grozavele-i ecouri. 


Umilii-i saltă, pe trufași îndoaie, 
Ce dă aici, ia dincolo, pe culme 
De munte aduce fum și vâlvătaie, 


Cumplit cutremurând întreaga lume”. 
(Cântecul 1)? 


În afară de primele capitole din Facere, sunt mai mulţi 
psalmi la care se poate face o trimitere în vederea unei com- 
paraţii, şi mai ales la poetizarea lui Dosoftei (Ps. 8, 17, 23, 28, 73, 
96, 103 etc.) care poate că nu-i fusese indiferentă lui Antioh 
Cantemir. 

Spre exemplu, versurile lui Cantemir, „Făcu oglindă, soa- 
relui, din lună,/ Să zvârle-n beznă scăpărări albastre,/ Şi-apoi 
făcu văzduhului cunună,/ Orânduind puzderia de astre” îşi pot 
avea corespondenţa ideatică și poetic-vizionară în versificarea 
anterioară dosofteiană a Psalmului al 8-lea: „Ai tocmit și luna să 
crească, să scază,/ Să-şi ia de la soare lucoare din rază./ Stele 


luminate ce lucesc pre noapte”... 


%5 Antioh Cantemir, Stihuri, în românește de Virgil Teodorescu, 
studiu introductiv de Paul Cornea, Editura pentru Literatură Universală, 
Bucureşti, 1966, p. 195-196. 

În Psalmul al 8-lea, în Scriptură, nu se pomenește nimic 
despre lună ca oglindă a soarelui sau care își împrumută lumina 
de la soare. Şi nici la Facere sau în alt loc scriptural. De asemenea, 
expresia „stele curate” indică un parcurs hermeneutic patristic- 
tradițional, în urma căruia și Antim Ivireanul vorbea despre luna 
„Curată şi nevinovată”% şi despre stelele cu „tâmplele lor cele de 
argint” 9%. 

Reamintim că poezia lui Antioh i-a interesat pe români de 
timpuriu, prima traducere aparținând lui Donici și Negruzzi. 
Aron Pumnul, profesorul lui Eminescu, introdusese, de ase- 
menea, o selecţie de versuri în Lepturariul său. Este, deci, probabil 
ca poetizarea Genezei şi poezia cosmică să fi fost inspirate lui 
Heliade şi pașoptiştilor — și ulterior lui Eminescu -— și pe cale 
tradițională, nu numai prin intermediul lui Lamartine sau, în 


general, al poeziei romantice... 


%6 Antim Ivireanul, Opere, Ed. Minerva, 1972, p. 62. 
7 Idem, p. 52. 

Poezia prozei lui lon Creangă 


Dacă G. Călinescu a insistat pe caracterul dramatic al operei 
lui Creangă și pe înrudirea cu arta lui Caragiale, alţii au văzut 
mai mult poezia din opera sa. 

Astfel, pentru Pompiliu Constantinescu, 


„poezia Amintirilor este în retrospecţiunea sentimen- 
tului, în acel nostalgic paseism, atât de caracteristic scriito- 
rilor moldoveni. Creangă e poet în substrucția sensibilităţii, 
în senzația de iremisibil care se strecoară printre fapte şi 
oameni, de-a lungul paginilor; este o vraje [vrajă] care se 
prelungește dincolo de final, un fel de magie a copilăriei şi 
adolescenţii, rămasă ca o imagine pură în spiritul nostru. 

Dar poetul Creangă este mai complex decât ar părea; 
el este poet chiar în poveștile lui cu tâlc, în modul parabolic 
de a insinua adevăruri morale şi de a personifica forțele 
naturii; poetul se află în mitul narativ din Harap-Alb, în forța 
lui de a surprinde, în fantasticul făpturilor, câteva trăsături 
umane și câteva idei”, 


Tudor Vianu a remarcat, în schimb, 


%8 Articol revăzut şi adăugit, publicat mai întâi aici: 

https://www.teologiepentruazi.ro/2017/10/26/poezia-prozei-lui-ion- 
creanga. 

2 Pompiliu Constantinescu, Centenarul lui Creangă, în rev. „Vre- 
mea”, X, 478, 7 martie 1937, p. 9. Republicat cu titlul lon Creangă în vol. 
Figuri literare, Ed. Vremea, București, 1938, p. 10-11. 

„frumoasa cadență, mai puţin observată, a perioadei 
crengiste, în care scriitorul ne oferă unul din exemplele cele 
mai interesante ale artei sale rafinate. Aceste perioade se pot 
descompune în unități ritmice mai lungi sau mai scurte, a 
căror alternanță alcătuiește un tablou plin de armonie opu- 
lentă şi variată. lată analiza ritmică a unor astfel de peri- 
oade, în care membre ale perioadei de 8 - 12 (15) silabe alter- 
nează cu membre de 5 (2) - 7 silabe: 


8 silabe  «Dragu-mi era satul nostru 


11 cu Ozana cea frumos curgătoare 

8 și limpede ca cristalul 

12 în care se odihnește cu mâhnire 

6 cetatea Neamţului 

5 de-atâtea veacuri! 

9 Dragu-mi erau tata şi mama, 

H frații și surorile 

7 și băieţii satului, 

11 tovarășii mei din copilărie, 

12 cu cari în zilele geroase de iarnă, 

11 mă desfătam pe ghiață şi la săniuş; 

3 iar vara 

11 în zilele frumoase de sărbători 

6 cântând și chiuind, 

15 cutreieram dumbrăvile și luncile 
umbroase, 

7 prundul şi ştioalnele, 

8 ţarinile cu holdele, 

6 câmpul cu florile 

6 și mândrele dealuri, 


10 de după care-mi zâmbeau zorile, 

12 în zburdalnica vârstă a tinereţii» [...]. 


Aceste ample structuri sonore se pot așadar, cu 
uşurinţă desface în grupuri de silabe, relativ regulate atât 
prin numărul lor, cât şi prin alternanţa accentelor. Unele din 
unităţile ritmice analizate mai sus sunt versuri fără cusur. 
Urechea le ascultă cu încântare, chiar când ochiul le citește. 
O deosebită atenţie acordă Creangă și sfârșitului ritmat al 
frazelor (clausulelor)”%0. 


Zoe Dumitrescu-Bușulenga sesizează că melancolia îl 
poartă „înspre evocarea lirică, înspre efuziunea sentimentală, 
care introduce pe scena operei figurile cele mai dragi” și că „pre- 
ambulul liric e inevitabil în fruntea fiecărui capitol, constituind 
poarta de intrare în lăcașul amintirilor”. 

Pentru Vladimir Streinu, „umorul este poezie şi poezia este 
metaforă”, lar George Munteanu laudă structura „arhitec- 
tural-simfonică” a operei, remarcând şi faptul că „simfonizarea 
frazei, a perioadelor, a textului întreg, în Amintiri din copilărie, nu 
par străine de meditaţiile privind construcţia strânsă, în fagure, 
din poezia lirică”, pe care „Creangă a admirat-o...în poemele 
marelui său prieten Eminescu”9%. 

Mai aproape de noi, teza poeziei capătă amploare din 
perspectiva lui Mihai Zamfir, pentru care „toate compunerile lui 


0 Tudor Vianu, Arta prozatorilor români, Ed. Orizonturi, București, 
2010, p. 121-122. 

%1 Zoe Dumitrescu-Bușulenga, Ion Creangă, Ed. Princeps Edit, laşi, 
2009, p. 121, 141-142. 

%2 Vladimir Streinu, Ion Creangă, Ed. Albatros, Bucureşti, 1971, p. 
106. 

%5 George Munteanu, Istoria literaturii române. Epoca marilor clasici, 
ed. a II-a, revăzută și adăugită, vol. 2, Ed. Porto-Franco, Galaţi, 1994, p. 52. 

Creangă sunt poeme” și „poezia compusă de Creangă sub apa- 
renţa prozei definește cifrul ascuns al acestei opere: în el se află 
închisă originalitatea lui ultimă”. 

Şi Zamfir se întreabă: „Care prozator din epocă a mai scris 
poeme sub pretextul că scrie amintiri, că povesteşte basme?”%%5. 
Întrebarea e pusă retoric, pentru că răspunsul învederat de critic 
este: „Nimeni!”. Însă corect este să spunem: nimeni în epocă! 

Dar de ce pune Zamfir întrebarea astfel? Pentru că are o 
problemă cu a identifica eventuale modele sau surse de inspiraţie 
ale artei crengiste, pe care le descoperă — corect, dar nu suficient 
-în Biblie și în paremiologie. 

Căci dacă, în cazul lui Slavici, Zamfir a reușit să descopere, 
în epocă, niște scriitori austrieci de tip Biedermeier şi să sta- 
bilească faptul că Slavici ar descinde din atmosfera culturală pe 
care aceştia au creat-o, în cazul lui Creangă nu ajunge să 
identifice decât „moştenirea europeană fundamentală”'% pe care 
o constituie Biblia şi paremiologia. Însă, după obiceiul criticii 
noastre, Zamfir caută rădăcini oriunde aiurea în Europa (mă rog: 
aiurea spre vest), numai nu în cultura și literatura proprie. 
Desigur, cunoaştem ideologia exegezei noastre literare: noi ne- 
am luat toată literatura modernă din Occident, nu avem nicio 
moştenire bizantină. Ba chiar nici în literatura veche nu avem 
decât renaștere, baroc și iluminism... 

Dar eu aș pune întrebarea altfel: „Care prozator din 
literatura română a mai scris, anterior, poeme sub pretextul că 
povesteşte sau că scrie amintiri?”. Și răspunsul este foarte clar și 


%4 Mihai Zamfir, Scurtă istorie. Panorama alternativă a literaturii 
române, vol. I, Ed. Cartea Românească și Polirom, București și laşi, 2011, p. 
276-277. 

2 Idem, p. 277. 

%6 Idem, p. 282. 

neechivoc: Varlaam, Dosoftei, Neculce și Cantemir, între marii 
prozatori moldoveni. Toţi scriu o proză poetică, dar e adevărat 
că sunt...cu o epocă mai devreme decât Creangă. Ceea ce nu l-a 
împiedicat, însă, pe Sadoveanu, cu o epocă mai târziu decât 
Creangă, să se revendice (și) din ei (pe lângă Creangă). 

Şi dacă Istoria ieroglifică o scoatem din calcul, mai rămâne 
totuși Divanul lui Cantemir, alături de Cazania lui Varlaam și 
(mai cu seamă) de Vieţile Sfinților ale lui Dosoftei — cu atât mai 
mult cu cât avem mărturia îndemnului insistent al lui David 
Creangă către fiica și nepotul său de a citi Vieţile Sfinților! 

În mod deosebit, dacă ne referim la proza ritmată şi rimată, 
Dosoftei și Cantemir sunt în primul rând în gândul nostru”, dar 
putem să-i asociem fără probleme și pe Varlaam și Neculce ca 
formatori ai unei atmosfere culturale din care Creangă s-a hrănit 
și în care s-a dezvoltat ca scriitor. 

Altădată, Mihai Zamfir recunoștea că meditaţiile (pre)ro- 
mantice s-au întemeiat pe tradiţia oratoriei religioase din veacul 
anterior. De ce nu s-ar întemeia scriitura poetică a lui Creangă pe 
tradiția întemeiată de Varlaam, Dosoftei, Cantemir și Neculce? 
Desigur, ne putem sprijini şi pe Biblie, chiar pe Biblia de la 1688, 
pentru a detecta ritmul și rima perioadei crengiste! 

Însă nu înţeleg de ce Zamfir, oferindu-ne ca probă un frag- 
ment grăitor din Povestea lui Stan Pățitul, îl lasă...în proza lui 
aparentă, în loc să lămurească și publicul cititor mediu asupra 
poeziei care zace în exemplul dat: 


„Stan era acasă, 
și chiar atunci luase ceaunul de pe foc, 


%7 A se vedea şi articolul meu de aici: 
https://www.teologiepentruazi.ro/2016/11/05/teologie-si-poezie-la- 
sfantul-antim-ivireanul-si-dimitrie-cantemir/. 


ca să mestece mămăliga; 
și numai iaca ce vede că se răped cânii 
să rupă omul, nu altăceva, 
și când se uită mai bine, ce să vadă? 
Vede un băiat că se acăţăra 
pe stâlpul porţii, de teama cânilor. 


Atunci Stan aleargă la poartă, zicând: 
- Ţibă, Hormuz, na, Balan, 
nea! Zurzan, 
daţă-vă-n laturi, cotarle! 

Da’ de unde ești tu, măi ţică? 
și ce cauţi pe-aici, spaima cânilor? 
— De unde să fiu, bădică? 

Ia, sunt şi eu un băiat sărman, 
din toată lumea, 
fără tată şi mamă, 
și vreu să întru la stăpân. 


— Să întri la stăpân? 


D-apoi tu nici de păscut gâștile nu ești bun... 


Cam de câţi ani îi fi tu? 

— la, poate să am vro treisprezece ani. 
— Ce spui tu, măi?...Apoi dar bine-a zis 
cine-a zis, 
că vrabia-i tot pui, 
dar numai dracul o ştie de când îi... 


Eu de-abia ţi-aș fi dat șepte, mult opt ani. 


Dar ce, Doamne iartă-mă!, pesemne 


că şi straiele astea pocite fac să arăţi așa de sfrijit 

şi închircit. 
Am mai văzut deunăzi umblând pe aici prin sat 
un ciofligar de-alde tine, dar acela 
era oleacă mai chipos și altfel îmbrăcat: 


Cu antereu de canavaţă, 

Ce se ținea numai-n aţă, 

Şi cu nădragi de anglie, 
Petece pe el o mie. 


Şi când mergea pe drum, 
nădragii mergeau alăturea cu drumul: 
cică umbla după strâns pielcele*, 
și cum trecea pe la poarta mea, 
de-abia l-am scos din gura lui Zurzan; 
l-a pieptănat de i-au mers petecele. 
Vorba ceea: „Aș veni desară la voi, 
dar mi-e ruşine de câni”. 
Și acum parcă îl văd cât era de ferfenițos 
și cum își culegea boarfele de pe jos”. [Etc.] 


Întâlnirea lui Stan Ipate cu dracul preschimbat în copil e 
presărată cu multe aluzii. În modul cel mai evident cu putinţă, 
Creangă povesteşte ținând cont de o tradiţie literară şi retorică. 
Şi aici nu e atât o poveste, cât un tâlc, o înțelepciune sub formă 
de narațiune. Peste un secol, un poet, Marin Sorescu, va recurge 
la aceeași strategie: 


948 Pielicele, piei mai mici. 
%9 Ion Creangă, Poveşti, amintiri, povestiri, Ed. Eminescu, București, 
1980, p. 63-64. 

„Se întâlnește Grigore al lui Tăgărâlă cu unul care cam 
sclipea de departe, 
Așa ca putregaiul. 
„Bună seara”. Ăla nu-i răspunde. „N-o fi auzit”, se gândește 
Grigore, „Bună seara”, zice iar. 
„Bună seara”, îngână celălalt, parcă ar fi avut țărână-n 
gură şi-i stă drept în cale, 
Nu-l mai lasă să treacă. 
„Mă, ştii tu cine sunt eu?”. 
Se uită Grigore...şi odată simte cum i se scoală căciula 
Singură din cap: hoop! şi cade jos...pleoţ! Asta semăna 
cu unul de 
Murise...să fie tot luna...” [Etc.] 


De data aceasta, dracul era în chip de moroi și ţăranul e pe 
jumătate paralizat de frică. Poemul se numește Dumneata, din 
ciclul La Liliecis%. Înţelepciunea e alta, însă nu mult diferită (şi 
secolul e altul) — nu vreau să comentez acum aceste aspecte. 

Pe cei doi scriitori îi desparte limba (una e moldovenească, 
cealaltă oltenească), poate şi concepţia despre poezie (Creangă e 
mai apropiat de retorica veche), modalitatea de a formula echi- 
vocurile e puțin diferită (Creangă e mai aproape de structura 
ghicitorii, în timp ce pe Sorescu nu-l interesează cimiliturile 
pentru că secolul însuși nu le prizează, aşa încât ia și el poziţia 
de realist și nepăsător la „misticisme”). Dar, dincolo de aceste 
aspecte, amândoi şi-au dat seama că înțelepciunea poate fi trans- 
misă, poetic, în...multe feluri. Că există multe feluri de-a vorbi 
tainic, de a ascunde poezia tainei în haine literare oricât de 
nebănuite de a se înrudi cu poezia. 


%0 Marin Sorescu, La lilieci (I-VI), Ed. Art, Bucureşti, 2009, p. 108. 

Aparent, textul lui Sorescu este mult mai lesne de înțeles, pe 
când la Creangă pare mai greu de priceput tâlcul poveștii. În 
realitate, ambele sunt la fel de dificile, ba chiar îmi vine să cred 
că la înțelepciunea din versurile lui Sorescu se ajunge mai greu, 
pentru că aici nu trebuie doar să dezlegi o ghicitoare, ci trebuie 
să îți dai seama și...care e ghicitoarea. Și dacă Creangă s-a 
deghizat perfect sub smerenia „ţărăniilor”, încât decenii la rând 
exegeții n-au putut să-i intuiască arta, Sorescu procedează într- 
un mod asemănător în ciclul La Lilieci... 

Erudiţia lui Creangă” 


Am vorbit, într-un articol recent”, despre tradiția ro- 
mânească veche a prozei poetice, din care a descins lon Creangă. 
El putea găsi modele esenţiale la Varlaam, Dosoftei, Neculce şi 
Cantemir, alături de Scriptură. 

Călinescu îl numise odinioară pe Creangă un mare erudit, 
dar socotea că este astfel „în materie de știință și literatură 
rurală”, scoțându-și citatele „din tradiţia orală”%. Însă admiraţia 
pe care o stârnesc operele lui Creangă nu provine numai din 
valorificarea unui fond oral sau popular. 

Despre înrudirea artei literare a lui Creangă cu cea a 
vechilor noștri cronicari — cu a lui Neculce, îndeosebi — s-a mai 
spus câte ceva, în trecut. lorgu lordan, spre exemplu, a observat 
existența unor apropieri interesante între Creangă și Neculce, 
însă a tras niște concluzii mai mult decât ciudate pentru mine, 
dar în spiritul epocii în care a scris, reducând totul la același 
numitor comun al vorbirii populare. Eu cred mai degrabă că 
avem de-a face cu o certă influenţă literară. 

Nu am acum timpul necesar pentru o analiză detaliată, aşa 
cum mi-aş dori, însă vreau să dau la iveală câteva fragmente din 


%1 Articol revăzut, publicat inițial în trei părți, aici: 
https://www.teologiepentruazi.ro/2017/12/14/eruditia-lui-creanga-1/, 
https://www.teologiepentruazi.ro/2017/12/20/eruditia-lui-creanga-2/, 
https://www.teologiepentruazi.ro/2017/12/22/eruditia-lui-creanga-3/. 

%2 A se vedea: 

https://www.teologiepentruazi.ro/2017/10/26/poezia-prozei-lui-ion- 
creanga. 

93 G. Călinescu, Istoria literaturii române de la origini până în prezent, 
ediție nouă, revăzută de autor, text stabilit de Al. Piru, Ed. Vlad & Vlad, 
Craiova, 1993, p. 487. 

Letopisețul lui Neculce, care mie mi se par grăitoare pentru a 
putea stabili o conexiune veridică între arta narativă a lui 
Neculce și ceea ce publicul cunoaște mult mai bine din poveştile, 
basmele şi Amintirile lui Creangă: 


„lară viziriul au şi scos pe Gligorie-vodă şi l-au 
îmbrăcatu în căftan. Iară boierii muntenești, dacă l-au 
vădzut, numai ce-au încremenit”9%%. 

„Și la ieșitul din curtea domnească, Dumitraşco-vodă 
arăta fantezie, de dzice surleli și trâmbiţeli și băte dobeli. 
Dar năroadele tot îl suduie și-l hitcăie și arunca cu pietri şi 
cu lemne după dânsul. Și cu această cinste frumoasă au ieșit 
Dumitrașco-vodă din Moldova”*5. 

„Aşijdere tâmplatu-s-au şi alt grec la mazilia lui 
Antonie-vodă Rusăt, anume Palaloga, de l-au luat cu pielea 
gol din feredeu şi pre acela, de să pomenește pănă 
astădzi”'%6. 

„Aşe socotescu eu cu firea me această proastă: când a 
vre Dumnedzeu să facă să nu fie rugină pe fier, și turci în 
Țarigrad să nu fie, și lupii să nu mănânce oile în lume, 
atunce poate nu vor fi nici greci în Moldova şi în Ţara Mun- 
tenească, nici or fi boieri, nici or pute mânca aceste doao ţări, 
cum le mănâncă. lar alt leac n-au rămas cu condeiul meu să 
mai pomenescu, ca să pot gâci. Focul îl stângi, apa o iezăști 
și o abaţi pe altă parte, vântul când bate, te dai în lături, într- 
un adăpost şi te odihnești, soarele întră în nour, noaptea cu 
întunericul trece și să face iar lumină, iar la grec milă, sau 


%1 Jon Neculce, Letopiseţul Ţării Moldovei, ediţie îngrijită și glosar de 
Iorgu Iordan, Ed. Minerva, Bucureşti, 1980, p. 35. 

%5 Idem, p. 82. 

%6 Idem, p. 83. 

omenie, sau dreptate, sau nevicleșug, nici unele de aceste 
nu sunt, sau frica lui Dumnedzãu” 95, 

„Cantemir-vodă şi Cupăreştii s-au mai apucat şi de alt 
danțu asupra muntenilor, şi muntenii asupra lor. Ţineţi-vă, 
săracelor țări, dacă sunteți putincioase, de acmu să biruiți 
nevoile din pizmele vechi la ce [la care] s-au început să să 
lucredze! 

[...] Dece știu c-au isprăvit Cantemir-vodă bine!”?8, 

„Să lăsăm cele streine, să vinim iar la Moldova”. 

„lar când au fost marţi dimineaţa, turcii s-au strânsu 
toți departe, şi acolo ș-au făcut meteredzu, și s-au așădzat 
toate pușcile. Şi au început a să bate pre vrăjmaș, cât 
întunecasă lumea [lumina], de nu să vede omu cu om, și să 
vede numai para cum ieși€e din pușci. Ca cum ar arde unu 
stuhu mare, trestie, pe nişte vânt mare, așe să vede focul 
ieșind din pusci. Numai ce voiu să dzic, poate-fi [că] Dum- 
nezdzeu fereşte la războiu, că dintr-o 1000 de sineţe abie să 
tâmplă de lovește unu omu. Că de ar fi nemerit cât focu 
slobodzie, n-ar fi mai rămas nici la turci, nici la moscali omu 
de poveste. După cum dzice un cuvânt Miron logofătul: 
«Mare este omul, iar la războiu pre mică-i este ţinta» 
[Creangă ar fi spus: «Vorba ceea», dar şi Neculce apelează 
adesea la paremiologie, introducând zicale şi proverbe prin 
expresii de felul precum se dzice sau vorba ceea, după cum a 
remarcat lon Rotaru%0]”%1. 


%7 Ibidem. 

%5 Idem, p. 102. A se vedea și articolul meu de aici: 
https://www.teologiepentruazi.ro/2015/03/23/o-ironie-biblica/. 
%9 Ion Neculce, Letopiseţul Ţării Moldovei, ed. cit., p. 143. 

%0 Cf. Idem, p. 406. 

%1 Idem, p. 215. 

„lară când mi-am luat dzioa bună de la Harcov, de m- 
am despărțit, mult mă îmbie să mai şedzu, și multe să 
adeverie să-m[i] de, și să-mi isprăvască și de la împăratul 
mare milă. Și când mi-a hi voia, el să-mi isprăvască. Dar eu 
eramu bucuros c-au venit acela ceas, de-am găsit vreme să 
ies dintr-acel norod... [...] Ce, fraţilor moldoveni, rogu-vă să 
luați aminte, să vă învățați și să vă păziți. [...] Nădejdea 
domnului [în domn] este ca săninul ceriului și ca încetul 
mării; acmu este senin şi să face nour, acmu este mare lină 
şi să face fortună. Acmu să lăsăm cele streine...și iar să ne 
întoarcem a scrie...de țara noastră” %2. 


Întorsăturile de frază şi de logică, fraza ritmată și uneori 
rimată, tiparul retoric în tuşă moralistă, ironia exprimată în 
expresii întortocheate și grele de sensuri, care necesită tâlcuire, 
formulările poetice/ metaforice, adresarea directă către cititor, 
rememorarea obiectivă, dar cu amprentă personală de neșşters, 
notarea lapidară dar concretă a reacţiilor pentru construirea unor 
linii psihologice etc., toate acestea le regăsim aidoma și la Crean- 
gă. 

Moldova și războaiele lui Creangă sunt Humuleștii cu 
împrejurimile lor și întâmplările copilăriei lui, nu lipsită, nici 
aceasta, de bătăliile ei, unele câştigate de erou, altele nu. 

Şi cum se întorc Grigore Ureche sau Ion Neculce la a scrie 
despre Moldova, iar nu despre „cele streine” — „Ci de acestea 
destulu-i, ci la ale noastre să ne întoarcem”%5; „Acmu să lăsăm 
cele streine...şi iar să ne întoarcem a scrie...de țara noastră” ?6t —, 


%2 Idem, p. 232. 

%3 Grigore Ureche, Letopisețul Tării Moldovei, Ed. Minerva, Bu- 
curești, 1987, p. 23. 

%4 Ion Neculce, op. cit., p. 232. 


719 


așa se întoarce Creangă la Humuleștii copilăriei: „Mai bine să ne 
căutăm de ale noastre. [...] Hai mai bine despre copilărie să 
povestim [...] Dar ce-mi bat eu capul cu craii și cu împărații, și 
nu-mi caut de copilăria petrecută în Humulești și de nevoile 
mele?”%5. 

„Nevoile şi neamul”, vorba lui Eminescu (Scrisoarea ITI)... 

Când Creangă începe astfel basmul: „amu cică era odată 
într-o ţară un craiu” (Povestea lui Harap-Alb), el folosește crai 
pentru împărat precum Neculce, alternând în text cele două 
sinonime. lar când ajunge să se gândească la ruina lucrurilor și îl 
cuprinde melancolia, Creangă îi opune datoria de a rememora și 
de a scrie, precum cronicarul: 


„lar deasupra Condrenilor, pe vârful unui deal nalt și 
plin de tihărăi, se află vestita Cetatea Neamţului, îngrădită 
cu pustiu, acoperită cu fulger, locuită vara de vitele fugărite 
de strechie și străjuită de ceucele și vindereii care au găsit-o 
bună de făcut cuiburi într-însa. Dar asta nu mă priveşte pe 
mine, băiet din Humulești. Eu am altă treabă de făcut; vreau 
să-mi dau samă despre satul nostru, despre copilăria petre- 
cută în el, și atâta-i tot'”'%6. 


Aceasta este o adevărată conștiință de scriitor: nu contează 
dacă locurile în care a trăit se vor nărui cândva, precum Cetatea 


%5 Ion Creangă, Poveşti, amintiri, povestiri, Ed. Eminescu, București, 
1980, p. 166, 171, 193. 

%6 Idem, p. 192. Ne aminteşte de Miron Costin: „Eu voi da seama de 
ale mele, câte scriu”, cf. Letopiseţul Ţărâi Moldovei. De neamul moldovenilor, 
ediţie de P. P. Panaitescu, Ed. Minerva, Bucureşti, 1979, p. 191. 

Deși e o diferență semantică între „a-și da sama” şi „a da seama”, cred 
totuși că se poate face o apropiere în ceea ce priveşte conștiința pe care o 
au cei doi atunci când scriu. 

Neamţului ori precum Babilonul de odinioară, pentru că toate 
sunt deșertăciune (e de remarcat originea biblică a temei deșer- 
tăciunilor şi asemănarea ruinelor cetății Neamţului cu profețiile 
scripturale privind Babilonul), ci — poate cu atât mai mult — el are 
datoria să noteze o experienţă de viață și o pagină de istorie a 
locurilor natale, cu prezentul și sociologia lor. 

La Ion Neculce, privirea retrospectivă născuse același tip de 
cugetare prospectivă: 


„Deci stă de atunce Hotinul, așe îngăimat, păn-acmu. 
Vârtos șede. Nu știu de acmu înainte ce a vre Dumnedzău 
să mai lucredzi [să mai lucreze]. Mai sta-o-a, au ba, au poate 
și câtă ţară au mai rămas, să o iei? Va arăta vremea viitoare, 
cine a agiunge să [o] trăiască”. 


Neculce avea aceeaşi atitudine ca mai târziu Creangă: ne- 
prevenit asupra viitorului, el trebuia totuși să lase mărturie. Cele 
ce vor mai fi le vor vedea cei ce vor veni. În mod neașteptat, 
aceeași conștiință scriitoricească a lui Creangă se exprimă nu 
numai în Amintiri, ci şi în basme: 

„Aşa şi Harap-Alb și cu ai săi; poate-or izbuti să ieie 
fata împăratului Roș, poate nu, dar acum, deodată, ei se tot 
duc înainte și, mai la urmă, cum le-o fi norocul. Ce-mi pasă 
mie? Eu sunt dator să spun povestea și vă rog să ascul- 
bai e 


„Ce-mi pasă mie?” afirmă contrariul a ceea ce pare la prima 
vedere. Și anume: viitorul e în mâna lui Dumnezeu, nu în puterea 
noastră. Noi suntem datori să facem ceea ce avem de făcut. 


%7 Ion Neculce, op. cit., p. 259. 
%8 Jon Creangă, op. cit., p. 113. 

Atât în Amintiri, cât şi în basme — dar şi în cronicile celor mai 
vechi —, important nu e succesul sau eșecul eroului, dacă moare 
sau dacă trăieşte, ci ca să înțelegem, autorul şi noi, rostul vieții, 
rostul istoriei, rostul lumii. Ce se va întâmpla în viitor cu lumea 
noastră nu e problema noastră, are Dumnezeu grijă de ea şi vor 
vedea cei care vor trăi atunci... 

Totodată, în stilul și în spiritul Cazaniilor (dar şi al lui Miron 
Costin), ne apare a fi un fragment ca acesta, din Povestea lui 
Harap-Alb: „Stăpâne, zise atunci calul, neche-zând cu înfocare, nu 
te mai olicăi atâta! După vreme rea, a fi el vreodată și senin. [...] Nu 
fi așa de nerăbdător! De unde știi că nu s-or schimba lucrurile în 
bine și pentru d-ta? Omul e dator să se lupte cât a pute cu valurile 
veS M) ali 

Spre elucidarea afirmațiilor noastre, reamintim câteva pa- 
saje din Cazania Sfântului Varlaam: 


„Cumu-s iarna viscole și vânturi răci şi vremi geroase, 
de carile să îngreuiadză oamenii și sâmtu supăraţi în vrea- 
mea iernei, iară deaca vine primă-vara[,] ei să iușureadză de 
acealea de toate și să vese-lesc, căce au trecut iarna cu gerul 
și s-au ivit primăvara cu caldul și cu seninul, așea...au fost 
vicole şi vânturi de scârbe și dosădzi pre oameni, ca și într- 
o vreame de iarnă”. 

„lară marea iaste această lume cu valuri multe. [...] 
Deci să cade a tot omul creștin să știe că înoată [în] marea 
aceștii vieți și prestinsă treace la liniștea cea lăudată, carea 
și îngerii o pohtesc. Ce încă pănă iaste în lume, are frică și 
nevoi și primejdi|i] mari ca şi pre mare. Iară deaca treace 


%9 Idem, p. 106 
%0 Varlaam, Opere, Ed. Hyperion, Chișinău, 1991, p. 42. 

luciul mărei aceștia, atunci să isbăveaște de toată ustenința 
și de toată frica”?. 


Mai devreme am amintit un articol al meu, intitulat O ironie 
biblică”2. Am arătat acolo că o expresie ironică utilizată de 
Neculce provine din Evanghelie (Mc. 7, 9), generând formulări de 
genul acesta: „Dece [deci] știu c-au isprăvit Cantemir-vodă 
bine!” şi „Au stânsu bine focul cu paie!”. 

Creangă nu utilizează ad litteram exprimarea din Scriptură 
sau de la Neculce, dar un scurt fragment din Capra cu trei iezi ne 
demonstrează că l-a citit pe Neculce și că, în plus, a identificat 
sursa biblică a exprimării sale: 


„— Moarte pentru moarte, cumătre, arsură pentru arsu- 
ră, că bine-o mai plesnişi dinioare cu cuvinte din Scriptură! După 
aceasta, capra şi cu iedul au luat o căpiță de fân ş-au aruncat-o 
peste dânsul, în groapă, ca să se mai potolească focul (s. n.)”??. 


Autorul nu spune „au stânsu bine focul cu paie”, dar 
extinde ironia la dimensiunile unui gest cu valoare de exem- 
plificare, care îi augmentează semnificaţia satirică. loan Milică a 
sesizat sursa biblică numai pentru prima parte din fragmentul 
citat, semnalând „aluzia transparentă [moarte pentru moarte... 
arsură pentru arsură] la retorica sapienţială a Vechiului Testament 


91 Idem, 145-146. 

972 A se vedea din nou: 

https://www.teologiepentruazi.ro/2015/03/23/o-ironie-biblica/. 

Acest articol a intrat în cartea mea, Studii literare, vol. 2, Teologie 
pentru azi, Bucureşti, 2016, cf. 

https://www.teologiepentruazi.ro/2016/11/05/studii-literare-vol-2/. 

%%5 Ion Creangă, op. cit., p. 24. 


723 


(Deut. 19:21)”%+. Nu s-a remarcat faptul că și gestul vindicativ e 
justificat de autor tot printr-o ironie cu izvor biblic, care, e ade- 
vărat, apare puţin modificată prin stilizarea lui Ion Neculce. 

În Evanghelie, Hristos „le zise lor: Bine lepădaţi porunca lui 
Dumnezeu, ca să ţineţi tradiţia voastră” (Mc. 7, 9)%5. În situaţia 
din povestea lui Creangă, capra i-ar fi putut adresa lupului aceste 
cuvinte: Bine citezi din Scriptură, ca să poți mânca iezii! Pentru că 
lupul se arată ultracunoscător al Bibliei în faţa caprei. 

Sau i-ar fi putut da replica, folosind paremia lui Neculce: Cu 
cuvinte din Scriptură, bine stingi focul cu paie! În schimb, ea i-a spus, 
în rime: „Arsură pentru arsură, că bine-o mai plesniși...cu cu- 


[77 


vinte din Scriptură!” și a pus o căpiţă de fân deasupra „ca să se 
mai potolească focul”. Invocând astfel, prin cuvânt şi faptă, nu 
numai Deut. 19, 21, ci și Mc. 7, 9. Pentru că lupul nu era numai 
criminal, dar și fariseu... 

Însă Creangă apelează la discursul cu subînţelesuri grele de 
câte ori poate. Și unde poate să adâncească semnificaţiile prin 
obscurizare, fără să le altereze, nu se dă în lături. G. Călinescu a 
remarcat foarte corect că „scriitori ca Creangă nu pot apărea 
decât acolo unde cuvântul e bătrân, greu de subîințelesuri””6. De 
aceea, într-un caz precum cel de faţă e nevoie de dublă specia- 
lizare, şi teologică și paleografică, pentru a înțelege originea li- 
vrescă a unui gest părut banal. 


%4 loan Milică, Corespondenţe biblice în poveștile lui Ion Creangă, în 
Philologica Jassyensia, an XIII, nr. 1 (25), 2017, p. 97, cf. 

http://www.diacronia.ro/ro/indexing/details/A26398/pdf. 

975 A se vedea: Evanghelia după Marcos, traducere și comentarii de Pr. 
Dr. Dorin Octavian Picioruș, Teologie pentru azi, București, 2015, p. 48, cf. 

https://www.teologiepentruazi.ro/2015/03/22/evanghelia-dupa- 
marcos/. 

976 G. Călinescu, Ion Creangă. Viața şi opera, EPL, Bucureşti, 1964, p. 
357. 

Dacă reuşim să depăşim ideea elementară de fabulă (Ibrăi- 
leanu a remarcat mai demult că poveștile și basmele lui Creangă 
seamănă mai degrabă cu niște nuvele ţărăneşti, realiste), obser- 
văm că personajul acesta al lui Creangă e din aceeași familie cu 
Ana din Năpasta (care parafrazează același loc scriptural de la 
Deuteronom: „pentru faptă răsplată și năpastă pentru nă- 
pastă””7) și cu Vitoria Lipan, din Baltagul, în care Sadoveanu 
oferă aceeaşi justificare personajului, dezvoltând poetic bleste- 
mul pus asupra lui Cain (Fac. 4, 12): 


„Cine ucide om 
nu poate să scape de pedeapsa dumnezeiască. 
Blăstămat este să fie urmărit și dat pe față. 
Dator este să-l urmărească omul; 
rânduit este să-l urmărească fiarele şi dobitoacele. 
Dacă ai cunoaște înțelesurile vântului 
şi a ţipetelor de paseri, 
și a scheunatului dihăniilor, 
și a umbletului gângăniilor, 
și a tuturor urmelor care sunt 

dar nu se văd dintrodată — 

atuncea îndată ai ajunge la cel vinovat”... 


Dar să ne întoarcem la subiectul nostru de cercetare. Există, 
de asemenea, numeroase elemente culte în operele lui Creangă, 
care sunt de regăsit și în Istoria ieroglifică a lui Dimitrie Cantemir 
și care mi-au reținut atenţia și altădată (pe unele le-am semnalat 
deja cu alte ocazii şi le voi reaminti), începând de la elemente pri- 
mare de ordin lingvistic și metaforico-poetic până la teme literare 
și artă narativă. 


%7 I. L. Caragiale, Teatru, Ed. Facla, Timişoara, 1984, p. 230. 

Atunci când am comentat Istoria ieroglifică, am sesizat pre- 
zența unei expresii care poate fi identificată și la Creangă: obraz 
dogorit. La Cantemir, Hameleonul grăiește „cu nedogorit obraz 
cătră Şoim”*8. lar în Amintiri din copilărie: „am răsturnat masa 
omului, cu bucate cu tot, în mijlocul casei, de i-am dogorit 
obrazul părintelui de rușine””. Am semnalat aceasta, anterior, 
aici?®, 

O altă expresie comună ambilor scriitori este în/ cu totului 
tot. În paginile operei pomenite a lui Cantemir: „Şi nu numai 
după Istoriia ieroglificească cu numele Corb, ce așeși de trup, cu 
suflet și cu totului tot, același și adevărat așe să fii te arăţi. [...] 
Brehnacea...cu totului tot...aceste cărți despre Corb pănă astădzi 
tăinuite le ţine”%!. La Creangă: „În totului tot, [v]a fi trecut la 
mijloc vro jumătate de ceas, cât a zăbovit mama acolo, mai vro 
trei-patru de când fugisem de-acasă, ș-ar fi trebuit să înceapă a 
mi se pune soarele drept inimă, după cum se zice, căci era trecut 
de amiază”*?. 

Am remarcat şi prezența unor metafore poetice comune. 
Una din ele este lacrimi de sânge. În povestea Capra cu trei iezi, 


978 Dimitrie Cantemir, Istoria ieroglifică, Ed. Minerva, Bucureşti, 1997, 
p. 303. 

7 Ion Creangă, op. cit., p. 158. 

9%0 A se vedea: 

https://www.teologiepentruazi.ro/2015/05/02/creatori-de-limba-si- 
de-viziune-poetica-in-literatura-romana-dimitrie-cantemir-49/. 

Articolul acesta a intrat în cartea mea Creatori de limbă şi de viziune 
poetică în literatura română. Dimitrie Cantemir, vol. 2. 2, Teologie pentru azi, 
Bucureşti, 2015, p. 206-213, cf. 

https://www.teologiepentruazi.ro/2015/07/07/creatori-de-limba-si- 
de-viziune-poetica-vol-2-2/. 

981 Dimitrie Cantemir, Istoria ieroglifică, op. cit., p. 329, 358. 

%2 Idem, p. 187. 

Creangă scrie: „Atunci iedul mezin [...] s-aruncă în braţele mâne- 
sa și cu lacrimi de sânge începe a-i spune”%5. Se poate invoca aici 
faptul că Vasile Alecsandri publicase cu un sfert de veac mai 
înainte Miorița, baladă în care se regăseşte celebra metaforă. Cu 
toate acestea, reamintesc ce spuneam în legătură cu prezența 
acestei metafore în Istoria ieroglifică: 


„cine nu cunoaște celebrele versuri din Miorita: „Ş-oile 
s-or strânge,/ Pe mine m-or plânge/ Cu lacrimi de sânge!”? 
Cantemir utilizează expresia lacrimi de sânge de mai multe 
ori în Istoria ieroglifică: 


«Spre agonisirea şi câștigarea cinstei 
sudorile trupului destule sint, 
iară spre paza nebetejirii ei 
lacrămi de singe trebuie». 


«Tot ochiul ce le priviia 
cu lacrămi de singe le tânguia, 
între dânsele undeva 
glas de bucurie 
sau viers de veselie 
nu să simţiia, 
fără numai răget, 
muget, 
obide, 


suspine, 


%5 Jon Creangă, op. cit., p. 21. 
9%4 Dimitrie Cantemir, Istoria ieroglifică, ed. cit., p. 48. 

văietături 
și olecăituri 
în toate părțile 
și în toate colțurile 
să audziia»%5. 


«Către cel ceresc Vultur 
lacrămi de singe vărsind, 
cu suspinuri de foc vor striga, 
a cării dosadă 
răsplătire dreaptă 
a o tăcea 
şi cu milosul ei ochiu a o trece 
nu va putea...»%. 


Expresia în sine, lacrimi de sânge, derivă dintr-un pasaj 
biblic (Lc. 22, 44). Am remarcat utilizarea ei și în contexte 
religioase mai recente, ca spre exemplu în Cazania de la 
Govora (1642). Ceea ce nu exclude, totuși, posibilitatea ca 
Dimitrie Cantemir să fi cunoscut şi variante ale Mioriței” ?88, 


8 Idem, p. 178. 

386 Idem, p. 332. 

%7 Îmbrăcăminte cauţi acmu, luminate și lacrăme crunte [lacrimi de 
sânge] verşi săracilor? Ce acolo văpaie şi negură va acoperi goliciunea ta 
ca și a celui bogat [...]. Ochii carii depururea s-au păscut întru curvii, aceia 
mai mult se vor munci, necurmat vărsând lacrăme crunte...”, cf. Evanghelie 
învățătoare (Govora, 1642), ediţie, studiu introductiv, note și glosar de Alin- 
Mihai Gherman, Editura Academiei Române, București, 2011, p. 209. 

%8 Cf.  https://wwwi.teologiepentruazi.ro/2014/11/06/creatori-de- 
limba-si-de-viziune-poetica-in-literatura-romana-dimitrie-cantemir-26/. 

Dar și alte elemente poetice, de baladă, pe care le-am sesizat 
la Cantemir, le regăsim şi la Creangă. Astfel, într-o secvenţă 
ritmată și rimată din Povestea lui Harap-Alb (dintre multele de 
acest fel), am remarcat expresia „vântul au aburit”: „Atunci calul 
zboară lin ca vântul,/ şi când vântul au aburit/, iaca şi ei la craiul 
în ogradă au sosit”'%. Şi tot în aceeași poveste am găsit şi „O 
nuntă de furnici”'%%, pe care eroul evită să o strivească. 

Reamintesc încă un fragment din comentariul meu la Istoria 
ieroglifică, pe care l-am făcut plecând de la sesizarea unor 
descrieri de peisaje edenice, inspirate din aghiografii: 


„«tot chipul de flori din fire răzsărite, 
ca [și] cum cu mâna în grădină, 
pre rând și pre socoteală ar fi sădite, 
cuvios să împrăștiia, 
și când zepfirul, vântul despre apus, aburiia, 
tot feliul de bună și dulce miroseală de pre flori scorniia. 


ii 


Iară pre malurile gârlei [deltei] 
tot feliul de pomăt roditoriu 
și tot copaciul frundzos 
și umbros, 
de-a rândul, ca cum pre aţă de-a dreptul 


Articolul indicat a intrat în cartea mea, Creatori de limbă şi de viziune 
poetică în literatura română. vol. 2. 1, Dimitrie Cantemir, Teologie pentru azi, 
București, 2015, p. 228-230, cf. 

https://www.teologiepentruazi.ro/2015/01/08/creatori-de-limba-si- 
de-viziune-poetica-vol-2-1/. 

%9 Jon Creangă, op. cit., p. 87. 

0 Idem, p. 107. 

şi unul de altul de departe ca cum cu pirghelul”! 
ar fi fost puşi 
frumos odrăsliia». /.../ 


Nu numai frumuseţea edenică, ci şi ordinea/ armonia 
dumnezeiască apare reliefată și la Cantemir, ca și în pasajele 
aghiografice evocate. Totodată, versurile 


«când zepfirul /.../ aburiia, 
/...] dulce miroseală de pre flori scorniia» 


se regăsesc, într-o formă puţin diferită, într-o variantă 
populară a Mioriţei, culeasă din zona Putnei: 


«Eu nu te-oi lăsa, 
Stăpâne, stăpâne, 
În braţe te-oi lua 
Şi te-oi arunca 
În mijlocul stânei, 

În sburdul oilor 
Şi-n jocul mieilor, 
Şi-n verdeaţa câmpului, 
Şi la umbra codrului. 


Când vântul mi-o bate, 
Codrul când o cade 
Şi umbră ţi-o face, 
Când vântul mi-o aburi 
Miros de flori ţi-o veni 


%1 Pirghel/ perghel = compas forestier. Poate indica și așezarea în 
cerc sau în semicerc. 

Şi noi toate te-om boci»”?. 


Dacă autorul fabulei ieroglifice a apelat şi la baladă, pe 
lângă hagiografii, nu putem să nu observăm că el recurge la 
aceeași strategie ca și Dosoftei, introducând în scriitura sa, 
din loc în loc, imagini și structuri poetice care au calitatea 
de a fi recunoscute drept familiare chiar şi de către un public 
mai puțin cultivat din punct de vedere literar. 

Totuși, să fi descoperit Cantemir Miorița înaintea lui 
Alecsandri și a paşoptiştilor? Există şi posibilitatea ca 
balada să fi interferat cu unele izvoare culte, mai cu seamă 
religioase. Nu ar fi acesta singurul caz... 

Mai există, însă, încă o variantă (din jud. Suceava) care 
i-ar fi putut da sugestii deopotrivă lui Cantemir și lui 
Eminescu (Călin (file din poveste)), pentru nunta insectelor, 
despre care deja am vorbit mai sus: 


«Ş-apoi maica de-o veni 
Şi de m-o-ntreba, 
Aşa să-i cuvântaţi 
Şi cuvânt să-i daţi, 

Că eu m-am însurat 
Şi m-am cununat 
Şi mie mi-a fost 
Nună, nună 
Sfânta lună, 

Şi nun mare 


92 Cf. Ovid Densusianu, Vieața păstorească în poesia noastră populară, 


vol. II, Ed. Casei Şcoalelor, București, 1923, p. 138. 

Sfântul soare*% 
Si nuntaşi 
Păltinași, 

Şi lăutari 
Ţânţari...»9%. 


Am văzut mai devreme că, la nunta Helgei cu Struţo- 
cămila, participau următorii lăutari: „ținţarii cu fluiere,/ 
grierii cu surle,/ albinele cu cimpoi/ cântec de nuntă cân- 
tând,/ mușiţele în aer/ și furnicile pre pământ/ mari şi lungi 
danţuri râdicară”. În comparaţie cu balada, Cantemir lăr- 
gește universul acesta mic al cântăreților proveniţi din lu- 
mea insectelor, ca mai târziu Eminescu, în Călin..."9%5.. 


Cum inspiraţia din Istoria îeroglifică a lui Cantemir nu se 
poate susține (decât dacă viitorul va scoate la lumină noi 
descoperiri documentare), singura concluzie pe care o putem 
trage este aceea că — încurajat şi de epoca romantică - lon 
Creangă a investigat el însuși variante ale Mioriței şi ale altor 
balade şi creaţii populare, punând la contribuţie unele elemente 


%% La Eminescu: „Socrul roagă-n capul mesei să poftească să se 
pună/ Nunul mare, mândrul soare, și pe nună, mândra lună” (Călin (file 
din poveste)). 

%4 Cf. Ovid Densusianu, Vieața păstorească, op. cit., p. 135-136. 

995 Cf.  https://www.teologiepentruazi.ro/2014/11/06/creatori-de- 
limba-si-de-viziune-poetica-in-literatura-romana-dimitrie-cantemir-26/. 

Articolul indicat a intrat în cartea mea, Creatori de limbă şi de viziune 
poetică în literatura română. Dimitrie Cantemir, vol. 2. 1, op. cit., p. 224-228, 
cf. 

https://www.teologiepentruazi.ro/2015/01/08/creatori-de-limba-si- 
de-viziune-poetica-vol-2-1/. 

de folclor în maniera în care au procedat înaintea sa Sfântul 
Dosoftei și Dimitrie Cantemir. 

Uimirea cea mare o provoacă însă constatarea faptului că 
autorul care, smerit, se scuza că asurzește lumea cu ţărăniile lui, 
are aceeași intuiție poetică în ceea ce privește selecția materia- 
lului folcloric ca și Cantemir! Cu alte cuvinte: formaţia lui literară 
cultă era cât se poate de solidă şi nu ne mai îndoim de parcur- 
gerea unui câmp literar vast care îi cuprinde deopotrivă pe cro- 
nicari şi literatura religioasă veche (Cazanii, Vieţile Sfinților, 
Psaltirea în versuri), alături de cărţile de cult ale Bisericii, care au 
fost autoritative în formarea sa. Sunt convinsă că din cărțile 
Bisericii (Vieţile Sfinților ale lui Dosoftei, Psaltirea în versuri a 
aceluiași, Biblia de la 1688, Triodul, Penticostarul, Mineiele etc) a 
învăţat Creangă vorbirea poetică şi muzicală sau ceea ce acum 
numim frază ritmată și, adesea, și rimată. 

Aceleași au constituit și izvoarele principale de poezie ale 
lui Cantemir, alături de literatura patristică”. Și dacă epoca i-a 
îndemnat pe ambii să se orienteze şi către folclor”, au făcut acest 


96 A se vedea articolul meu de aici: 

https://www.teologiepentruazi.ro/2016/11/05/teologie-si-poezie-la- 
sfantul-antim-ivireanul-si-dimitrie-cantemir/. 

Acesta a fost introdus în cartea mea, Studii literare, vol. 2, Teologie 
pentru azi, Bucureşti, 2016, cf. 

https://www.teologiepentruazi.ro/2016/11/05/studii-literare-vol-2/. 

%7 Dacă orientarea determinată de epoca romantică este clară în 
privinţa lui Creangă, în schimb, în ceea ce îl privește pe Cantemir, lucrurile 
nu mai sunt tot atât de simple. Am încercat însă să ofer câteva răspunsuri 
în articolul de aici: 

https://www,.teologiepentruazi.ro/2013/02/17/posteritatea-literara- 
a-lui-dimitrie-cantemir-l/. 

Articolul a intrat în cartea mea, Studii literare, vol. 1, Teologie pentru 
azi, București, 2014, cf. 

https://www.teologiepentruazi.ro/2014/06/29/studii-literare-vol-1/. 

lucru având în spate o bogată experienţă literară cultă, chiar dacă 
Creangă o tăinuieşte tot timpul, afectând ignoranța. 

Aducem în atenţie, însă, și un motiv literar care nu este 
folcloric, ci cult, şi pe care l-am întâlnit în Tiganiada lui Budai- 
Deleanu și în Istoria ieroglifică a lui Cantemir, dar îl descoperim și 
în Povestea lui Harap-Alb, şi anume: lumea cu susul în jos sau lumea 
pe dos. Se poate invoca, însă, ca sursă de inspiraţie pentru 
Creangă, şi poezia lui Vasile Fabian-Bob”5, Moldova la anul 1821. 

Astfel, Ochilă vede „o mulţime nenumărată de văzute şi ne- 
văzute; văd iarba cum crește din pământ; văd cum se rosto- 
golește soarele după deal, luna şi stelele cufundate în mare; 
copacii cu vârful în jos, vitele cu picioarele în sus și oamenii 
umblând cu capul între umere”*%. Însă perspectiva aceasta îi 
aparţine autorului însuși, care o exprimă în aceeași notă poetică: 
„Lumea asta e pe dos,/ toate merg cu capu-n jos;/ puţini suie,/ 
mulți coboară,/ unul macină la moară./ Ş-apoi acel unul/ are 
atunci în mână/ și pânea, și cuţitul/ şi taie de unde vre /și cât îi 
place,/ tu te uiţi/ și n-ai ce-i face”100, 

Aici, însă, Creangă e mai mult decât Ochilă: Ochilă descrie 
ceea ce vede, cu acuitatea lui vizuală neobișnuită care ascunde o 
privire nonconformistă. Creangă face mai mult decât atât: el 
oferă și motivațiile pentru care „lumea asta e pe dos,/ toate merg 
cu capu-n jos”. 

lar motivațiile identificate sunt duhovnicești și le vom 
explica pe rând. „Puţini suie,/ mulți coboară”: puţini se suie la 
înălțimea virtuţilor, mulți coboară în păcate și în iadul răutăților. 


98 A se vedea: 
https://ro.wikisource.org/wiki/Moldova_la_anul_ 1821. 
9 Ion Creangă, op. cit., p. 110. 

1000 Idem, p. 113. 

„Unul macină la moară”: Satana, stăpânitorul acestei lumi, 
care cere oamenii ca să-i cearnă ca pe grâu. El are „în mână/ și 
pânea, și cuțitul/ și taie de unde vre /și cât îi place,/ tu te uiți/ şi 
n-ai ce-i face”. Pentru că Satana și slugile lui — unii ca Dinu 
Păturică, din romanul lui Nicolae Filimon, care, prin intrigi şi 
fărădelegi, pune mâna pe pâine şi cuțit (Creangă folosește această 
expresie în mod intenţionat, în opinia mea) — conduc în această 
lume și provoacă suferinţe celor care nu doresc să se conformeze 
(o situație pe care Creangă a experimentat-o el însuși și pe care o 
acuză adesea în opera sa). Acestea sunt rațiunile pentru care 
lumea e pe dos. Și identificările acestea mi se par, din punct de 
vedere spiritual, foarte asemănătoare cu cele făcute de Eminescu 
în poemul Melancolie!%!, pentru a justifica de ce lumea a ajuns 
strâmbă şi pustie. 

Revenind însă la recunoaşterea punctelor comune cu Istoria 
ieroglifică, aş dori să reamintesc faptul că, pe parcursul analizei 
operei cantemirene, m-am oprit de multe ori și am semnalat 
asemănări cu arta narativă a lui Creangă. Asemenea momente se 
regăsesc deseori pe parcursul celor două volume ale studiului 
meu dedicat Istoriei ieroglifice. Ar mai fi încă foarte multe de 
discutat despre relaţia sa cu cărțile Bisericii, care este una foarte 
dinamică, dar las această discuţie pentru altădată, tocmai pentru 
că poate atinge dimensiuni mari. Consider că aceste exemple 
sunt, deocamdată, cât se poate de elocvente pentru a ne deter- 
mina să depășim, odată pentru totdeauna, premisa falsă că Ion 
Creangă ar fi un erudit din surse populare/ folclorice. Dar şi 


1001 A se vedea comentariul meu recent la acest poem: 
https://www.teologiepentruazi.ro/2017/10/04/melancolie/. 
Comentariul a intrat în cartea mea, Studii literare, vol. 3, Teologie 
pentru azi, Bucureşti, 2017, cf. 
https://www.teologiepentruazi.ro/2017/10/23/studii-literare-vol-3/. 

pentru a ne face să depășim, în aceeași măsură, și o altă preju- 
decată, bine înrădăcinată în optica critică modernă, aceea că 
literatura română veche, bisericească şi laică, nu ar putea sta la 
baza erudiției şi totodată a poeziei marilor clasici, precum sunt 
Eminescu şi Creangă. 

Elemente creştine în Povestea lui Harap-Alb» 


Am intuit, de mai multă vreme (şi am afirmat, în teza 
doctorală), că autorii populari de basme au introdus în aceste 
poveşti fantastice nenumărate elemente din realitatea creștină 
(preluate din Sfânta Scriptură, din Vieţile Sfinților şi din alte surse 
ortodoxe, nu atât prin citire, cât prin participarea la Slujbele 
Bisericii), cărora le-au dat un aspect fabulos. Fapt care este foarte 
periculos pentru credincioși. Pentru că s-a ajuns la a confunda 
experienţele de viaţă ortodoxă, mistice și minunate, cu basmele 
băbeşti. lar de acest lucru a profitat și profită din plin propa- 
ganda anticreştină, agresivă şi ultraprezentă în societatea de azi. 


1002 Articol publicat inițial, în mai multe părți, aici: 
https://www.teologiepentruazi.ro/2019/04/23/elemente-crestine-in- 
povestea-lui-harap-alb-1/, 
https://www.teologiepentruazi.ro/2019/04/24/elemente-crestine-in- 
povestea-lui-harap-alb-2/, 
https://www.teologiepentruazi.ro/2019/04/28/elemente-crestine-in- 
povestea-lui-harap-alb-3/, 
https://www.teologiepentruazi.ro/2019/04/29/elemente-crestine-in- 
povestea-lui-harap-alb-4/, 
https://www.teologiepentruazi.ro/2019/05/05/elemente-crestine-in- 
povestea-lui-harap-alb-5/, 
https://www.teologiepentruazi.ro/2019/05/06/elemente-crestine-in- 
povestea-lui-harap-alb-6/, 
https://www.teologiepentruazi.ro/2019/05/13/elemente-crestine-in- 
povestea-lui-harap-alb-7/, 
https://www.teologiepentruazi.ro/2019/05/18/elemente-crestine-in- 
povestea-lui-harap-alb-8/, 
https://www.teologiepentruazi.ro/2019/05/21/elemente-crestine-in- 
povestea-lui-harap-alb-9/. 

Pe de altă parte, problema creaţiilor populare e complexă, 
după cum am afirmat în mai multe rânduri. Ceea ce a ajuns la 
public reprezintă, cel mai adesea, prelucrări ale acestor creații, 
după o selecţie prealabilă. Cu alte cuvinte, elementul cult e 
fundamental, fie ca sursă, fie ca intervenţie ulterioară într-o 
creație populară. 

Când vorbim de autori culți care au prelucrat texte popula- 
re, trebuie să observăm gradul de distanţare față de izvorul 
popular, pentru că acesta poate să fluctueze de la „mult” la 
„infinit”: într-un fel prelucrează Vasile Alecsandri, în altul 
Eminescu (până la a nu mai putea recunoaște în elementul 
popular decât un pretext narativ pentru o parabolă filosofic- 
existențială), unul e Petre Ispirescu și altul lon Creangă. 

Harap-Alb e o poveste complexă, cu nuclee narative multi- 
ple, cu o schemă sinuoasă (o dezvoltare epică întru totul ane- 
voioasă, imposibil de conceput de creatorul popular), cu o 
stilistică fastuoasă în comparaţie cu modelul elementar folcloric. 
Deşi pare că păstrează multe teme şi motive din basmul popular, 
de fapt le transfigurează. 

lar dacă despre creatorul anonim am spus că adesea putem 
vedea că s-a inspirat din istoria Bisericii — într-un mod echivoc, 
ducând la confuzia, în mintea celor mediocri, între minune şi 
fabulaţie, deşi, pe de altă parte, se poate recupera, din această 
inițiativă, cultivarea credinţei într-un ideal, lupta pentru bine —, 
în cazul lui Ion Creangă avem de-a face cu un autor excepţional, 
educat în Biserică și care cu atât mai mult și-a dat seama de 
aportul literaturii ortodoxe în basmele populare. Încât, atunci 
când a compus el însuși basme, a știut să insiste, subliniind aceste 
aspecte. 

De aceea, în articolul de față, nu voi comenta acele elemente 
intrate în basmele populare din cărţile Bisericii, ci pe cele pe care 

le introduce autorul care a făcut în prealabil Seminarul și Facul- 
tatea de Teologie, care a fost o vreme membru al Clerului şi care 
dovedeşte, inclusiv prin aceste aspecte, o însușire a culturii ecle 
siastice, deopotrivă afectivă și teoretică, de un nivel superior. 

Am abordat subiectul și în alte articole...1%8. 

Faptul că autorul Poveștii lui Harap-Alb este un cunoscător 
de literatură teologică, bisericească, se vede din felul în care în- 
mulțeşte și insistă pe aspectele care țin de învăţătura ortodoxă. 
Am încercat să le descifrez din text și vi le prezint pe rând. 

O primă observație putem face imediat ce ajungem cu po- 
vestea la fiul cel mic de împărat. Fraţii lui mai mari nu sunt în 
stare să treacă proba vitejiei, la care îi supune tatăl lor, împăratul, 
pentru a se încumeta să devină moştenitori ai împărăției lui 
Verde-împărat. Creangă păstrează, cum spuneam, o seamă de 
motive specifice basmului, despre care şi-a dat seama că provin 
din literatura ortodoxă şi sunt potrivite tipologiei creștine: fratele 
cel mic și vrednic (după modelul: Adam și Hristos, Cain şi Abel, 
Isav și Isaac, Iosif fratele cel mic și invidiat, dar care a ajuns 
guvernatorul Egiptului, David cel mai mic şi mai nebăgat în 
seamă dintre fraţi, dar care ajunge regele Israilului etc), probele 
(„încercările”, în limbaj ortodox) fără de care nimeni nu este 
„vrednic de Împărăţie” (iarăşi în limbaj ortodox), exigenţa cali- 


1003 A se vedea: 


https://www.teologiepentruazi.ro/2017/10/26/poezia-prozei-lui-ion- 


creanga/, 
https://www,.teologiepentruazi.ro/2017/12/14/eruditia-lui-creanga- 
1/, 
https://www,.teologiepentruazi.ro/2017/12/20/eruditia-lui-creanga- 
2, 


https://www,.teologiepentruazi.ro/2017/12/22/eruditia-lui-creanga- 
3/. 


739 


tăților sufleteşti, duhovnicești, pe lângă cele militare (după tipa- 
rul Sfinţilor militari sau împărați) etc. 

Dar Creangă îmbogățește mult schemele elementare ale 
basmului popular. Când frații mai mari se dovedesc neeligibili 
pentru împărăție, atitudinea lui nu este a celui care triumfă pen- 
tru că alţii au dat greș și care se propune imediat în locul lor, doar 
pentru că se ivește prilejul. Așa procedaseră fraţii săi: cel mare a 
venit cu „îndrăzneală” susținând că „mi se cuvine această cinste, 
pentru că sunt cel mai mare dintre frați”1%4, iar cel mijlociu, deși 
cu mai puțin tupeu, a arătat aceeași încredere în forțele proprii, 
ceea ce, în credința noastră creştin-ortodoxă, reprezintă greşeala 
fatală, păcatul de căpetenie pe care îl poate face cineva. 

Faptul că fiul cel mic primeşte ajutorul Sfintei Duminici 
reprezintă un element de basm. Însă tocmai aici intervine Crean- 
gă, subliniind ceea ce basmul nu comunică explicit. Văzându-și 
frații înfruntaţi și alungaţi cu rușine de tatăl lor, care se revarsă 
şi asupra lui (ruşine care echivalează cu a celor alungaţi din Rai), 
„fiul craiului cel mai mic, făcându-se atunci roș cum îi gotca, iese 
afară în grădină și începe a plânge în inima sa, lovit fiind în 
adâncul sufletului de apăsătoarele cuvinte ale părintelui său” 195. 

„lese afară în grădină”: pentru că aceasta e un loc de refu- 
giu, în linişte, departe de lume, care amintește conştiinţei de 
grădina Raiului...Plânsul sincer, din adâncul inimii, şi apoi 
milostenia, sunt cele care îi aduc izbăvirea. Pentru că nu s-a 
încrezut în sine, fiul cel mic a primit ajutor nesperat, sub chipul 
Sfintei Duminici, care apare ca o bătrână săracă și neputincioasă, 
pentru că „Cel-de-sus varsă darul său și peste cei neputincioși; 


1004 Jon Creangă, Poveşti, amintiri, povestiri, Ed. Eminescu, București, 
1980, p. 81. 
1005 Idem, p. 83. 

se vede că așa place sfinției-sale”1%%, și „ca să vezi cât poate să-ți 
ajute milostenia”1%7. 

Creangă păstrează motivul acesta popular, al Sfintei care 
poartă numele unei zile din săptămână. În Sinaxar o avem pe 
Sfânta Paraschevi (Sfânta Vineri), dar nu și pe „Sfânta Miercuri” 
sau „Sfânta Duminică”, care apar în basme. Părerea mea e că 
imaginaţia creatorului popular a personificat numele zilelor din 
Săptămâna Mare sau Săptămâna Patimilor: Sfânta Luni, Sfânta 
Marţi, Sfânta Miercuri etc. 

Desigur, „Sfânta Duminică” e o titulatură datorată faptului 
că reprezintă ziua în care a înviat Domnul. Nu sunt nume de 
persoane, cele pomenite, dar fantezia populară a făcut asociații 
care le-a transformat în persoane, în basme. Am putea spune că, 
în ele, este personificată puterea lui Dumnezeu, a Celui care a 
suferit, a murit și a înviat pentru noi și Care ajută și celor ne- 
putincioși, dar smeriți şi milostivi. 

Această interpretare nu știu dacă se poate atribui crea- 
torului popular, dar sunt convinsă că lon Creangă a gândit-o, 
pentru că, la în basmul lui, Sfânta Duminică grăiește astfel: „Nu 
căuta că mă vezi gârbovă și stremțuroasă, dar, prin puterea ce- 
mi este dată, ştiu dinainte ceea ce au de gând să izvodească 
puternicii pământului şi adeseori râd cu hohot de nepriceperea 
și slăbiciunea lor [cf. Ps. 2, 1-4]. Așa-i că nu-ţi vine a crede, dar să 
te ferească Dumnezeu de ispită! Căci multe au mai văzut ochii 
mei de-atâta amar de veacuri câte port pe umerele acestea. Of! 
crăișorule! crede-mă, că să aibi tu puterea mea, ai vântura țările 
şi mările, pământul l-ai da de-a dura, lumea aceasta ai purta-o, 
uite așa, pe degete, și toate ar fi după gândul tău”19%. 


1006 Ibidem. 
1007 Idem, p. 84. 
1008 Idem, p. 83-84. 

Înțelegem că însuși Domnul se ascunde sub înfățișarea 
femeii gârbovite de ani şi sărmane, care se prezintă ca Sfânta 
Duminică (personificare a zilei Învierii, cum spuneam, a zilei 
Domnului). „Baba” îi profețește fiului cel mic că va ajunge 
împărat, pentru că „ţie [ţi-]a fost scris de sus” (nu trebuie să 
înțelegem aceasta în sensul predestinării, ci în acela al preştiinţei 
lui Dumnezeu, pentru că predestinarea nu ar cere din partea 
omului să-și dovedească virtuțile și caracterul). „Şi pe când 
vorbea baba aceste, o vede învăluită într-un hobot [văl] alb, 
ridicându-se în văzduh, apoi înălțându-se tot mai sus, și după 
aceea n-o mai zări de fel”100. Este evidentă asemănarea cu înăl- 
tarea Domnului („hobotul” poate fi chiar un element icono- 
grafic). N-am întâlnit în basme această similitudine. 

Creangă a simţit nevoia să sublinieze, de la bun început, 
prin destul de multe precizări și completări aduse la schema de 
bază a basmului, faptul că miraculosul acesta este de natură 
creștin-ortodoxă, chiar dacă avem de-a face aici cu o poveste 
inventată, cu o fantezie. Păstrând intacte elementele care ţin de 
imaginația populară, Creangă îndreaptă însă povestea să curgă 
în matca semnificației profund ortodoxe, pe care caută tot timpul 
să opună în lumină, să o explice și să o amplifice, elementaritatea 
basmului popular devenind în timp (sau fiind, poate, din start) 
nesugestivă. 

„Bătrâna” îl învaţă pe fiul de împărat să ceară veșmintele și 
armele vechi ale tatălui său, cât și calul acestuia. O lecţie de 
înțelepciune, pentru smerirea celor tineri: ce e vechi, e bun. Lu- 
crurile care au fost încercate şi de alții mai înainte sunt trainice. 
Trebuie să te îmbraci în experienţa celor bătrâni și să lupţi cu 
armele înțelepciunii lor. 


1 Idem, p. 84. 
1010 Ibidem. 

E o regulă de bază și în Mănăstiri (era odinioară, cel puţin), 
aceea de a îmbrăca hainele (sau anumite elemente vestimentare) 
ale celor ce s-au iscusit în lupta duhovnicească și de a folosi 
uneltele lor vechi (în indiferenţă față de gradul de uzură), care, 
prin practica îndelungă, te pot învăța dreapta mânuire a lor, utili- 
zarea lor în mod ortodox. 

Asemenea, e o mare cinste să poți folosi armele unui 
înaintaș care s-a evidenţiat prin eroism. Dar Creangă spune că 
cele cerute de fiul cel mic erau „vechi ca pământul” 101, O figură 
de stil sau un mod de-a exprima adevărul că istoria nu începe cu 
fiecare nouă generaţie, ci fiecare nouă generaţie trebuie să caute 
să cunoască istoria şi experiența tuturor celor dinaintea sa. O 
filosofie ortodoxă care este contrariul doctrinei actuale postmo- 
derne, care bântuie şi face ravagii în minţile tinere... 

Sfatul împăratului este să se ferească de omul roș şi mai ales 
de omul spân, în calea sa. Şi pentru că nu ia aminte bine că 
trebuie să se ferească de spân, de aceea va da și peste omul roș. 
Pentru că un păcat, odată săvârșit, aduce și altele... 

Feciorul cel tânăr ajunge să meargă „prin codri întu- 
necoşi”102, adică prin ispite, suferințe și necazuri. La ananghie 
fiind, de trei ori i se arată Spânul sub trei chipuri diferite (precum 
procedează demonii sau oamenii care devin benevol instru- 
mentele lor, în unele hagiografii), pentru a-l înșela, iar a treia oară 
tânărul prinț cedează și se întovărășeşte cu el, deşi „din copilăria 
mea sunt deprins a asculta de tată” 1!3, Greutatea ispitei este însă 
mai apăsătoare pentru el, care nu știa încă ce înseamnă răutatea 
sau viclenia demonică. El nu e neascultător din nepăsare sau 
dintr-un sentiment de frondă, ci pentru că nu mai poate răbda 


1011 Idem, p. 85. 
1012 Idem, p. 89. 
1013 Idem, p. 90. 

durerea singurătăţii prin pustietăți necunoscute. lar cel care pă- 
cătuiește din neputinţă și din lipsă de experiență, mai are încă 
nădejde de mântuire: prin milostenie, răbdare (de aici înainte) și 
fapte bune. 

Spânul îi dă fiului de împărat numele de Harap-Alb (vrând 
să însemne robul alb, dar având înţelesul tainic de arapul cel alb 
sau negrul cel alb, adică, în sens duhovnicesc: negrul care devine 
alb, păcatul care se curățește, sau ceea ce păcatul înnegrește poate 
redeveni alb, cum l-a lăsat Dumnezeu). Și îl obligă să jure că îi va 
sluji „până când îi muri şi iar îi învie”!0!4. Și aceasta pentru că 
Spânul, ca orice om păcătos, nelegiuit, nu crede în înviere. El e 
convins că astfel Harap-Alb e legat să îi slujească pentru totdea- 
una, pentru că nu are în vedere posibilitatea învierii din moarte. 

În subsidiar, Creangă se gândeşte, de fapt, la redempțiune, 
la ispăşire, la învierea din moartea păcatului. Pentru că, prin 
necazurile și durerile prin care trece, exersând asceza, răbdarea 
şi milostenia, Harap-Alb se izbăvește de păcatul săvârșit, al 
neascultării, și devine și mai smerit și încercat în ispite. 

Înşelat de Spân (întruchipare a Diavolului care mereu se 
fățărnicește, adică ia-altă-faţă, se prezintă drept opusul a ceea ce 
e în realitate) , Harap-Alb se lasă „în știrea lui Dumnezeu, cum a 
vre el să facă”195. Pentru că, atunci când cădem în robia păcatului 
și a demonilor, trebuie să nu ne luptăm împotriva întâmplărilor 
pe care le îngăduie Dumnezeu ca să vină asupra noastră, fie că 
sunt necazuri, boli, ispite sufleteşti sau trupeşti, asupriri sau 
silnicii nesimţite și bădărane din partea altora. Toate acestea duc, 
în final, la învierea din moarte. 

Comportamentul neomenos al Spânului față de Harap-Alb 
le indignează pe fiicele împăratului Verde, care exprimă o atitu- 


1014 Idem, p. 92. 
1015 Ibidem. 

dine ortodoxă: „Dacă este că a lăsat Dumnezeu să fim mai mari 
peste alţii, ar trebui să avem milă de dânşii, că și ei, sărmanii, 
sunt oameni!”1016, Și Creangă adaugă teologic: „bunătatea nu are 
de-a face cu răutatea”1%7. Pentru că, deși pare că ele coexistă în 
lumea noastră, adevărul este că lumina nu are părtășie cu întu- 
nericul și că în ființa umană una din cele două trebuie să învingă, 
după cum este aplecarea voinței omului. 

Mila este virtutea principală, care este în mod perpetuu 
scoasă în evidenţă, Creangă insistând pentru înțelegerea acestui 
fapt mai mult decât se vede reieșind din basmele populare. 
Trebuie spus că nu toate creaţiile populare o exaltă (baladele 
haiduceşti, spre exemplu, insistă pe cruzime). 

lar fiicelor împăratului Verde „inima le spunea că Spânul 
nu le este văr” 18, Creangă știa şi simţea că Dumnezeu vorbeşte 
în inimile ortodocșilor, în inimile bune mai ales, unde El vestește 
prin simţiri aparte adevărul lucrurilor, mai înainte ca eveni- 
mentele să îl arate. Asemenea amănunte psihologic-duhovnicești 
basmele populare nu le precizează. 

În ciuda faptului că „meșteru-i dracul”, adică cel care, 
după cum se spune adesea în rugăciunile sau în textele patristice, 
are multe măiestrii demonice, învăţate și exersate în mii de ani 
(spre deosebire de oameni, care trebuie să înveţe în scurt timp 
arta războiului duhovnicesc, dar care au în ajutor harul 
dumnezeiesc, pe Îngeri şi pe Sfinţi), Harap-Alb crede cu tărie că 
„mare-i Dumnezeu, ne-a scăpa el şi din aceasta”!%0. Jon Creangă 
ştia bine că: „Aproape este Domnul de cei zdrobiţi la inimă și pe 


1016 Idem, p. 93. 
1017 Ibidem. 
1018 Ibidem. 
1019 Idem, p. 95. 
1020 Ibidem. 

cei smeriți cu duhul îi va mântui. Multe sunt necazurile celor 
Drepţi și din toate ale lor [din toate suferinţele lor] îi va izbăvi pe 
ei” (Ps. 33, 19-20). Și transferă și personajului său această cre- 
dinţă. 

Purtat de calul său minunat în ostrovul în care trăia „sfânta 
Duminică” (ostrov cu trăsături paradisiace indicate vag de 
Creangă, care nu are puterea descriptiv-poetică a lui Eminescu), 
Harap-Alb aude aceste cuvinte: „Fii încredințat că nu eu, ci 
puterea milosteniei și inima ta cea bună te ajută, Harap-Alb” 1022, 
Aceasta mi se pare o transpunere în alte cuvinte a ceea ce spunea 
adesea Mântuitorul celor vindecaţi de El: „credința ta te-a 
mântuit”. Faptul acesta trebuie înţeles în sensul că Dumnezeu nu 
îi ajută pe oameni în mod discreţionar, alegând pe cine să ajute 
şi pe cine nu, ci faptele oamenilor și aplecarea lor interioară, spre 
bine sau spre rău, atrag sau alungă harul şi ajutorul Său. lar acest 
lucru este dovada concludentă că nu există predestinare. 

O altă zicală își are sursa în Pateric, și anume aceasta: „unii 
oameni îs mai al dracului decât dracul”1%%. În sensul că fac fapte 
rele din propria lor voinţă, nu din cauza unor mari ispite demo- 
nice. Creangă pune şi în vorba calului sentinţe duhovnicești, 
pentru că îl vedem povăţuindu-l astfel pe stăpânul său, Harap- 
Alb: 


„Nu te teme, știu eu năzdrăvănii de ale Spânului; și să 
fi vrut, de demult i-aș fi făcut pe obraz, dar lasă-l să-și mai 
joace calul. Ce gândești? Și unii ca aceștia sunt trebuitori pe 


1021 Cf. Psalmii liturgici, traducere din LXX şi ediţie alcătuită de Pr. Dr. 
Dorin Octavian Picioruș, Teologie pentru azi, Bucureşti, 2017, 

cf. https://www,.teologiepentruazi.ro/2017/03/05/psalmii-liturgici/. 

1022 Jon Creangă, Povești, amintiri, povestiri, op. cit., p. 95. 

123 Idem, p. 97. 

lume câteodată, pentru că fac pe oameni să prindă la 
minte...Zi şi d-ta că ai avut să tragi un păcat strămoșesc. 
Vorba ceea: «Părinţii mănâncă aguridă, şi fiilor li se stre- 
pezesc dinţii». Hai, nu mai sta pe gânduri; încalecă pe mine 
și pune-ți nădejdea în Dumnezeu, că mare-i puterea lui; nu 
ne-a lăsa el să suferim îndelung. Cum vrei. «Ce-i e scris 
omului în frunte-i e pus». Doar mare-i Cel-de-sus! S-or sfâr- 
și ele şi aceste[a] de la o vreme...19%. 


Fragmentul e plin de învățături creștinești: pe oamenii cei 
fărădelege Dumnezeu i-ar putea ucide repede, dar îi mai lasă să 
trăiască pentru că ei „sunt trebuitori pe lume”, căci asuprindu-i 
pe cei buni și nevinovați, îi înțelepţesc, îi fac „să prindă la minte”. 
Bineînţeles, pentru ei osânda veșnică crește cu atât mai mult cu 
cât sunt îngăduiți de Dumnezeu să mai trăiască pe pământ, iar ei 
nu se opresc din fărădelegile lor. Dar pe cei nevinovaţi, Dum- 
nezeu nu îi lasă să sufere la nesfârșit, ci atât cât le este de folos 
pentru a se înţelepţi şi a se curăți de patimi. 

„Vorba [a]ceea”, la care face referire Creangă („Părinţii 
mănâncă aguridă, şi fiilor li se strepezesc dinţii”), e de fapt un 
verset biblic (lez. 18, 2; ler. 31, 29-30). Pentru că păcatele pă- 
rinților se pot răsfrânge şi asupra fiilor, dacă fii duc mai departe 
credinţa rea sau faptele rele ale părinţilor. Aici însă discuţia ar 
trebui să fie mult mai lungă şi mai complexă, dar nu avem timp 
pentru aceasta. Spunem doar, pe scurt, că sunt și aici tainele lui 
Dumnezeu, mai presus de cunoașterea noastră. 

De asemenea, „Ce-i e scris omului în frunte-i e pus” trebuie 
înțeles nu ca împlinirea unui destin implacabil (şi implicit ne- 
drept), ci, în mod ortodox, în sensul că omul trebuie să-și ducă 


1024 Idem, p. 98. 

Crucea lui, că Dumnezeu hotărăște, spre binele lui, anumite 
încercări şi necazuri, pe care nu le poate ocoli, ci trebuie să le 
îndure. 

Harap-Alb e îndemnat să se gândească, spre exemplu, că ar 
putea avea de ispășit „un păcat strămoșesc”, adică păcatul unui 
strămoș sau al unor strămoși ai săi, pentru a nu se îndoi de 
dreptatea lui Dumnezeu. Pentru că atunci când ni se pare că sufe- 
rința noastră nu are logică, că întrece în greutate păcatele noastre, 
așa cum ne dăm noi seama de ele, trebuie să ne gândim că Dum- 
nezeu are o logică a Lui în atotştiința Sa. 

Nouă poate să ne fie extrem de greu să acceptăm necazurile 
şi durerile care vin asupra noastră, dar Dumnezeu nu e niciodată 
nedrept sau absurd. Biata noastră știință e infimă în comparație 
cu atotștiinţa Lui, de aceea încrederea în El este întotdeauna 
singura noastră soluţie de izbăvire. Cu această credință merge 
eroul lui Creangă mai departe şi de aceea și învinge, când toate 
lucrurile par a-i fi în permanenţă defavorabile. 

În basm, izbăvirea din încercările cumplite şi repetate, în 
care eroului îi este pusă mereu viața în primejdie, aflându-se în 
situații limită, se face prin întâmplări neobișnuite, fabuloase. 
Aceste întâmplări fabuloase înlocuiesc, de fapt, în basm, pe cele 
ce în viaţa reală se numesc minuni ale lui Dumnezeu, fie că ele 
sunt conştientizate, de către cel care le trăieşte, numai în mod 
duhovnicesc, lăuntric, fie că sunt întâmplări care depăşesc rațiu- 
nea comună, dar pentru care se pot aduce adesea și dovezi 
palpabile. 

„Sfânta Duminică” îl ajută, din nou, să scape de o nouă 
încercare, dar îi dă și alte învățături duhovnicești eroului nostru, 
care se plânge că „prea multe s-au îngrămădit deodată pe capul 
meu” 1025: 


1025 Idem, p. 100. 

„Câte a dat Dumnezeu, Harap-Alb, zise sfânta Du- 
minică; așa a trebuit să se întâmple, și n-ai cui bănui: pentru 
că nu-i după cum gândeşte omul, ci-i după cum vre Dom- 
nul. Când vei ajunge și tu odată mare și tare, îi căuta să 
judeci lucrurile de-a fir-a-păr şi vei crede celor asupriți şi necă- 
jiti (s. n.) pentru că ştii acum ce e necazul. Dar până atunci, 
mai rabdă, Harap-Alb, căci cu răbdarea îi frigi pielea”1%6 
celui ce te asupreşte. 


„Nu-i după cum gândește omul, ci-i după cum vre Dom- 
nul”: asemenea susține și protagonista poveștii Capra cu trei iezi: 
„nu-i [după] cum vrem noi, ci-i cum vre Cel-de-sus”1%%. Pentru 
că aceasta este învăţătura ortodoxă. 

Așadar, „Sfânta Duminică” îi profețeşte că va ajunge „mare 
şi tare”, adică împărat — ceea ce nu era previzibil în situația dra- 
matică în care se afla eroul — și îi explică, totodată, care este rostul 
ispitelor şi al necazurilor sale, care este scopul lui Dumnezeu cu 
el, și anume acela de a-l face înțelept și compătimitor față de 
supuși, pentru a „crede celor asupriţi și necăjiţi”. Această 
pedagogie dumnezeiască este de regăsit atât în Sfânta Scriptură 
(deopotrivă în Vechiul și Noul Testament), cât şi în Vieţile 
Sfinţilor. În sensul că Dumnezeu Se revelează într-un anumit 
mod Sfinţilor Săi, îi anunţă că au aflat har și milă înaintea Sa, 
pentru a le insufla curaj în cele ce vor urma, le profețeşte un viitor 
fericit pentru ei (adesea îndepărtat sau nespecificat în timp sau 
care nici nu privește, de fapt, viața pământească), după care ur- 
mează perioade (uneori foarte lungi) de mari şi grele ispite și 
încercări ale credinţei lor, în care răbdarea le este foarte mult 
solicitată. 


1026 Ibidem. 
1027 Idem, p. 23. 

De aceea și Harap-Alb, înțelegând, „mulțămește lui Dum- 
nezeu, și de bine și de rău”!%5, adică și pentru daruri, și pentru 
suferințe și ispite. Spunând că, prin răbdare „îi frigi pielea” celui 
care te urăște şi te persecută, Creangă parafrazează Rom. 12, 20: 
„ Eàv ovv mrewă ó ExX0p60s oov, boule avrov: àv dubă, OTE 
AVTOV: TOVTO YAQ NOIV, AVORAKAG TIVEOG OwWOEVOEIŞ ET TAV 
Keqpair)v avrov/ Aşadar, dacă are să flămânzească vrăjmașul 
tău, hrănește-l pe el! Dacă are să înseteze, adapă-l pe el! Căci, 
aceasta făcând, cărbuni de foc vei îngrămădi pe capul său”. 

lar „Sfânta Duminică” concluzionează: „Zi-i lume şi te 
mântuie” 10%: adică nu mai căuta explicaţii raționale sau logică 
sau dreptate în faptele oamenilor, ci, indiferent de ceea ce se în- 
tâmplă, tu caută să faci ce e plăcut lui Dumnezeu și, astfel, să te 
mântui! 

Reuşind să dobândească şi pielea cerbului cu pietre scum- 
pe, Harap-Alb recunoaște smerit că a izbândit doar „cu ajutorul 
lui Dumnezeu şi al sfinţiei voastre”1%, adică al „Sfintei Du- 
minici”. Care, ascultându-i oful despre persecuția la care îl 
supunea Spânul, îi răspunde: „lasă-l, Harap-Alb, în plata lui 
Dumnezeu [...] pentru că nu-i nicio faptă fără plată” 1°31, Iar a lăsa 
pe cineva în plata lui Dumnezeu nu e o expresie populară şi nici 
nu e un mod de a spune că lași pe cineva să facă ce vrea, ci 
înseamnă a nu te mai preocupa să judeci faptele cuiva, pe care le 
vezi că sunt nelegiuite, pentru că are Judecător drept pentru ele, 
Care îi va da plata pe care o merită, atunci când va veni vremea 
să plătească, fie aici pe pământ, fie, cu mult mai greu, în veșnicie. 


1028 Idem, p. 100. 
1029 Ibidem. 
1030 Idem, p. 102. 
1031 Ibidem. 

Şi aici urmează o secvență, destul de lungă, ritmată și 
rimată, peste care nu vreau să trec fără a o semnala. Ea nu con- 
ține, în sine, învățături creştine, însă prezenţa ei însăşi este o 
dovadă a lecturilor autorului și a influenţei pe care au avut-o 
asupra acestuia cărți precum Vieţile Sfinților a Sfântului Dosoftei 
și Divanul lui Dimitrie Cantemir (care nu e o carte „filosofică”, 
așa cum eronat se susține adesea — poate doar în sensul etimo- 
logic al „filosofiei”, înțeleasă ca iubire de înțelepciune — ci un 
manual religios-duhovnicesc, ortodox, în toată regula)!0?. 

Aceste volume (la care putem adăuga Biblia de la 1688 şi pe 
cronicarii moldoveni) conțin nenumărate pasaje de felul acesta, 
din care, cred eu, a învăţat Creangă, în primul rând, modul poetic 
de a povesti și de a dezbate. Așadar: 


„Atunci Harap-Alb, 
mulțămind sfintei Duminici [...], 
îi sărută mâna, 
apoi încalecă pe cal și porneşte 


1032 A se vedea articolele mele: 

https://www.teologiepentruazi.ro/2007/02/04/galceava-inteleptului- 
cu-lumea/; 

https://www.teologiepentruazi.ro/2009/07/26/filosofia-ortodoxa-a- 
lui-dimitrie-cantemir-cantemir-si-arghezi-7/. 

De asemenea, a se vedea capitolul intitulat Divanul sau poezia 
judecății, din cartea mea, Epilog la lumea veche, vol. I. 1, Teologie pentru azi, 
București, 2010, p. 244-275, cf. 

https://www.teologiepentruazi.ro/2010/05/14/epilog-la-lumea- 
veche-i-1/. 

Ediţia a doua a cărții, revăzută și adăugită (Teologie pentru azi, 
București, 2014), poate fi downloadată de aici: 

https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. A se vedea capitolul indicat între p. 324-367. 

tot cum a venit, 
mergând spre împărăție, 
Dumnezeu să ne tie, 
că cuvântul din poveste, 
înainte mult mai este... 


Şi pe unde trecea, 
lumea din toate părțile îl înghesuia: 
pentru că peatra cea mare 
din capul cerbului strălucea 
de se părea 
că Harap-Alb soarele cu el îl ducea. 


Mulţi crai și împărați ieşeau 
înaintea lui Harap-Alb, 
şi care dincotro îl ruga, 
unul să-i deie bănărit, cât a cere el, 
altul să-i deie fata 
şi jumătate din împărăție; 
altul să-i deie fata și împărăţia întreagă 

pentru asemene odoare. 


Dar Harap-Alb ca de foc se ferea 
și, urmându-și calea 
înainte, la stăpânu-său le ducea. 


Şi întru una din seri, cum şedea Spânul 
împreună cu moșu-său și verele sale 
sus într-un foişor, 
numai iaca ce zăresc în depărtare 

un sul de raze scânteietoare, 
care venea înspre dânșii: 
şi de ce se apropia, 
de ce lumina 
mai tare, 
de li fura vederile. 


Şi deodată toată suflarea 
s-a pus în mișcare: 
lumea de pe lume, 

fiind în mare nedumerire, 
alerga 
să vadă ce minune poate să fie. 


Şi, când colo, cine era? 
Harap-Alb, care venea 
în pasul calului, 
aducând cu sine pielea şi capul cerbului 
pe care le-au și dat în mâna Spânului” 108, 


Desigur, trebuie să avem în vedere un întreg secol XVIII, 
precum și prima jumătate a secolului al XIX-lea, în care proza 
ritmată și rimată a fost mult prețuită și întrebuințată de oamenii 
de cultură, în Moldova şi Ţara Românească. Însă tiparul poetic al 
textului de mai sus este mai corect a fi identificat (din raţiuni 
multiple) la Dosoftei și Cantemir. 

În pasajele care urmează aflăm și alte dovezi ale influenței 
cărților vechi (Sfântul Varlaam, Miron Costin, Dimitrie Cante- 


1033 Jon Creangă, Povești, amintiri, povestiri, op. cit., p. 102-103. 

mir) în arta lui Creangă, dar pe care le-am sesizat deja cu altă 
ocazie!05%. 

Spânul, invidios că Harap-Alb, prin faptele sale, își atrage 
iubirea și admiraţia tuturor, se aprinde de mânie și de ură și îl 
calomniază, „tremurând de ciudă”, în faţa comesenilor, afir- 
mând că ar fi fiind „dracul”, ca și când el ar fi fost victima, cel 
nedreptăţit, cel care ar fi fost trăgând ponoasele, adică, de pe 
urma lui Harap-Alb. Și tot el adaugă un cuvânt duhovnicesc: 
„Bine-a zis cine-a zis: «Că unde-i cetatea mai tare, acolo bate 
dracul războiu mai puternic»"1%5. Cu referire la sine însuși... 

„Cetatea” semnifică sufletul întărit de virtuţi dumnezeieşti, 
în conformitate cu un tipar simbolic foarte vechi, pe care îl 
întâlnim atât în Vechiul, cât și în Noul Testament. lar faptul că 
demonii se luptă mai mult cu sufletele puternice în virtuți decât 
cu cele slabe este adeseori repetat în cărțile ortodoxe. 

Însă Creangă pune în discursul Spânului astfel de cuvinte — 
ca și citatele din Scriptură în gura lupului din Capra cu trei iezi — 
pentru a sublinia ipocrizia fără seamăn a omului rău şi invidios, 
care încearcă să se prezinte în fața lumii ca inocent și să defor- 
meze imaginea celui cu adevărat nevinovat. Astfel, Spânul se 
străduieșşte, la modul retoric, să-l demonizeze pe Harap-Alb și să 
se împodobească pe sine cu o aură de martir, cu toate că nimic 
din faptele sale nu ar fi putut susține o astfel de părere. 

De fapt, el, „bodrogănind din gură, nu știa cum să-și 
ascundă ura”1%%. Din cauza acestei uri nestăpânite îl pune la o 


1034 A se vedea: 

https://www,.teologiepentruazi.ro/2017/12/20/eruditia-lui-creanga- 
2/, 

https://www,.teologiepentruazi.ro/2017/12/22/eruditia-lui-creanga- 
3/. 

1%5 Jon Creangă, Povești, amintiri, povestiri, op. cit., p. 107. 

1036 Ibidem. 

nouă încercare pe Harap-Alb, mai grea decât toate cele ante- 
rioare, și anume la aceea de a o aduce pe fata împăratului Roș. 

În schimb, Harap-Alb, în loc să se răzbune și să „curme” 
prin sabie netrebniciile Spânului, învaţă a îndura suferinţele care 
vin peste el val după val: „m-am deprins a târî după mine o viață 
ticăloasă [nefericită/ chinuitoare]. Vorba ceea: «Să nu dea Dum- 
nezeu omului cât poate el suferi»”1%7. Autorul basmului însuși 
ar fi putut rosti aceste cuvinte în dreptul său... 

În drum spre împăratul Roș, eroul află cinci însoțitori care 
ies din tipare, făpturi de basm cu adevărat, uriași odiseici, cu 
înfățișări şi apucături înfricoşătoare pentru un om obișnuit. Și 
aceasta „pentru că avea nevoie de dânșii în călătoria sa la îm- 
păratul Roș, care, zice, cică era un om pâclișit și răutăcios la cul- 
me; nu avea milă de om nici cât de un câne. Dar vorba ceea: «La 
unul fără suflet trebuie unul fără de lege»” 138, Această zicală, 
iarăși, nu este curat populară, ci e tot o reformulare în confor- 
mitate cu înțelepciunea ortodoxă. Pentru că omul fără suflet/ 
insensibil la durerile altora nu poate fi îndreptat sau mustrat 
decât întâlnindu-se cu unul și mai rău decât el şi suferind aspri- 
mea aceluia. 

Câteva expresii mi se par împrumutate din hagiografii: „s- 
a îndrăcit de ciudă”109, „veţi plăti cu capul obrăznicia ce ați în- 
trebuințat față de mine, ca să prindă şi alții la minte de patima 
voastră”1%0 sau „ce-i păţi, cu nime[ni] nu-i împărți”1%1. Această 
atitudine şi acest mod de a vorbi (deși expresivitatea și frazarea 
poetic-populară îi aparţine lui Creangă) sunt întâlnite la perse- 


1037 Idem, p. 106. 
1038 Idem, p. 112-113. 
103 Idem, p. 117. 
1040 Idem, p. 120. 
14 Idem, p. 121. 

cutorii creştinilor în hagiografii. De aici s-au păstrat formulele 
(prescurtate, chintesenţiate de autorul nostru) de ameninţare cu 
tortura şi cu moartea. 

Supuși la o probă părut simplă de împăratul Roș, însoțitorii 
lui Harap-Alb intuiesc însă că „aici încă trebuie să fie un drac la 
mijloc”, „ba încă de [a]cei[a] bătrâni: săgeata de noapte și dracul 
cel de ameazăzi”. Creangă parafrazează două versete dintr-un 
psalm, și anume Ps. 90, 5-6: „Nu te vei teme de frica cea de 
noapte, de săgeata zburând ziua, de lucrul umblând întru în- 
tuneric, de întâmplarea cea rea şi de demonul cel de la amia- 
ză” 1042, 

O exprimare de genul: „căci nu pot eu s-o ajung, să-i dau o 
scărmănătură bună..."1%, trădează influenţa literaturii bisericești 
în scriitura lui Creangă. „Căci” are aici sensul: „cum” sau „de 
ce”, fiind un calc lingvistic!0%. 

Ochilă face o afirmaţie corectă din punct de vedere ortodox 
(şi poetică/ rimată): „Iaca așa, tot omul are un dar și un amar; și 
unde prisoseşte darul nu se mai bagă în samă amarul'1%5. Adică 
oricare om are și virtuți și păcate. Dar unde prisosește virtutea, 
păcatele se estompează. Demonii nu mai pot birui un asemenea 
om. Din nefericire însă, de multe ori, din invidia demonilor și a 
oamenilor pizmași, când apar oameni care au virtuți multe și 
mari, se găsesc mereu indivizii care să scormonească după erori 


1042 A se vedea Psalmii liturgici, traducere din LXX şi ediţie alcătuită 
de Pr. Dr. Dorin Octavian Picioruş, Teologie pentru azi, Bucureşti, 2017, cf. 

https://www.teologiepentruazi.ro/2017/03/05/psalmii-liturgici/. 

108 Jon Creangă, Povești, amintiri, povestiri, op. cit., p. 123. 

1044 A se vedea, spre exemplu, cântarea „Vai mie, înnegritule suflete”, 
în care se spune: „Căci nu-ţi aduci aminte de înfricoșatul [înfricoșătorul] 
ceas al morţii? Căci nu te cutremuri cu totul de înfricoșata Judecată a Mân- 
tuitorului?”. 

1045 Jon Creangă, Povești, amintiri, povestiri, op. cit., p. 123. 

şi păcate. După cum şi Eminescu zicea odinioară: „Rele-or zice 
că sunt toate câte nu vor înțelege.../ Dar afară de acestea, vor căta 
vieții tale/ Să-i găsească pete multe, răutăți și mici scandale — / 
Astea toate te apropie de dânşii...Nu lumina/ Ce în lume-ai 
revărsat-o, ci păcatele și vina,/ Oboseala, slăbiciunea, toate relele 
ce sunt/ Într-un mod fatal legate de o mână de pământ;/ Toate 
micile mizerii unui suflet chinuit/ Mult mai mult îi vor atrage 
decât tot ce ai gândit” (Scrisoarea I)... 

Remarcăm, aşadar, inserarea de către Ion Creangă a multor 
reflecții duhovniceşti de mare profunzime în contexte neîn- 
semnate, unde zac tăinuite fără ca mulți cititori să le bănuiască 
adevărata semnificație. 

Istoria ieroglifică: o viziune tradițională asupra existenţei sau 

